
NOTA LA EDIŢIA A DOUA 


Această a doua ediţie a Metafizicii lui Aristotel reprezintă 
rezultatul unei revizuirii substanţiale a primei ediţii, apărute 
în 2001. Fără a modifica premisele ediţiei I sau principalele sale 
opţiuni terminologice, am făcut modificări: 

a. atunci când mi s-a părut că textul aristotelic trebuie înţe¬ 
les diferit faţă de modul în care l-am înţeles în 2001 sau când 
anumite lecţiuni mi s-au părut azi mai plauzibile. Aprofundarea 
textului lui Aristotel nu poate să nu conducă la asemenea efecte, 
odată cu trecerea anilor; 

b. atunci când îndreptarea unor vădite erori de traducere 
sau a unor omisiuni era necesară; 

c. când anumite revizuiri „cosmetice" puteau da mai multă 
cursivitate şi inteligibilitate versiunii româneşti; 

d. când completarea unor note şi adăugarea altora noi putea 
clarifica mai bine unele pasaje dificile. 

De asemenea, am revăzut în câteva puncte „Interpretare la 
Metafizica", fără însă a interveni în substanţa sa. 

Cred şi astăzi, aşa cum am scris în ediţia din 2001, că 
Aristotel nu este doar un pilon esenţial al tradiţiei filozofice, 
dar şi că el rămâne prolund actual, capabil să ofere sugestii 
importante modernităţii noastre târzii. Traducerea de faţă a 
dorit să ofere, pe eât este posibil, un Aristotel „contemporan". 
Ceea ce nu înseamnă ea un alt tip de demers - un Aristotel 
al tradiţiei comentatorilor ueoplatomcieni şi medievali - nu 
poate fi, de asemenea, binevenit. I'.ste ceea ce încearcă să facă 
Alexander Bauiiigarlcn ni un lolecuv de la Universitatea 
„Babeş-Boly.u" din ( ilup 




LĂMURIRI PRELIMINARE 


I. Viaţa lui Aristotel 

Aristotel s-a născut în 384 î.c.n. la Stagira, oraş aflat pe 
coasta Tracici. Tatăl său era medicul de curte al regelui Mace¬ 
doniei, Amyntas. La 17 ani, Aristotel ajunge la Atena pentru 
a-şi completa educaţia. Aici, în cadrul Academiei, devine elevul 
lui Platon, cu care studiază timp de douăzeci de ani. Se pare 
că, mai târziu, ţine pe cont propriu şi lecţii de retorică la 
Academie. La moartea lui Platon, în 347 î.e.n., nepotul aces¬ 
tuia, un filozof mediocru, Speusippos, devine conducătorul 
Academiei, în pofida geniului lui Aristotel. Dar pesemne că 
divergenţele de doctrină dintre Aristotel şi Platon deveniseră 
prea evidente, pentru ca cel dintâi să ajungă conducătorul 
Academici platonice. 

La invitaţia lui Hermeas, tiran al cetăţilor Atarneus şi Assos 
din Mysia, Asia Mică, Aristotel pleacă la curtea acestuia de la 
Assos. Rămâne acolo trei ani şi ia de nevastă pe nepoata rege¬ 
lui. Mai târziu, după moartea acesteia, se recăsătoreşte. Când 
Hermeas este răsturnat de la domnie de perşi, Aristotel pleacă 
la Mytilcnc. La chemarea lui Filip al II-lea, regele Macedoniei, 
Aristotel devine apoi, pentru cinci ani, profesorul lui Alexandru, 
viitorul cuceritor al Pcrsici. La moartea lui Filip, Aristotel revine 
la Atena. Academia era condusă pe atunci de Xenocrate, iar 
platonismul domina filozofia la Atena. Aristotel înfiinţează, 
în câteva clădiri închiriate, Liceul, propria sa şcoală filozofică, 
rivală Academici. Timp de treisprezece ani, Aristotel predă la 
Liceu. Se pare că, dimineaţa, aveau loc prelegerile pentru cei 
avansaţi, de ohicci în timpul unor plimbări (de unde denumirea 

de „peripateticieni" dată filozofilor aristotelicieni), în timp ce 
seara, el ţinea conferinţe pentru neiniţiaţi şi cu un caracter mai 
popular. Tot la Liceu a fost adunată prima bibliotecă publică, 
modelul viitoarelor mari biblioteci elenistice de la Alexandria 
şi Pergam. 

La moartea lui Alexandru, în 323, conducerea pro-macedo- 
neană a Atenei este răsturnată şi Aristotel, considerat prieten 
cu dinastia macedoneană, ajunge în primejdie. Pretextul de a-l 
lovi îl constituie o acuzaţie de impietate ce este formulată îm¬ 
potriva lui, dar el fuge la Chalcis, lăsându-1 pe Teofrast să con¬ 
ducă Liceul. Ar fi spus, cu această ocazie, că vrea să-iferească 
pe atenieni să mai păcătuiască o dată împotriva filozofiei, aşa 
cum o făcuseră cândva cu Son ate. Moare în anul următor de 
o boală de stomac. Prin testament, îşi pune sclavii în libertate. 

II. Opera lui Aristotel 

Opera lui Aristotel se divide în trei categorii: a) Lucrări 
exoterice, sau „populare", publicate de autor în timpul vieţii. 
Sunt pierdute aproape în întregime. Multe din ele erau dialoguri 
scrise în stil platonician. Cicero încă le cunoştea şi le elogia 
frumuseţea exprimării. învăţaţii moderni s-au silit să recon¬ 
stituie unele dintre operele exoterice, cum ar fi Protrepticul, 
din citate păstrate în operele unor autori mai târzii, b) Tratate 
ştiinţifico-filozofice, rămase nepublicate pe timpul vieţii auto¬ 
rului lor (ezoterice), destinate uzului şcolii. Este ceea ce noi 
avem din Aristotel. c) însemnări, culegeri de materiale, redac¬ 
tate în colaborare cu elevii săi, aparţinând de asemenea scrierilor 
ezoterice. Din acest grup ni s-a păstrat doar Constituţia ateni- 
enilor. Metafizica aparţine, desigur, grupului b), ce mai cu¬ 
prinde tratatele de logică (Organon), Fizica şi alte lucrări 
destinate studiului naturii, tratatele de etică, Politica, Retorica 
şi Poetica. 

După moartea lui Aristotel, manuscrisele sale nepublicate 
au rămas în posesia luiTeofrast, urmaşul lui Aristotel la condu- 

cerea Liceului. Spre deosebire de operele exoterice, lucrările 
ezoterice ar fi fost puţin cunoscute în afara şcolii. La moartea 
lui Teofrast, manuscrisele au ajuns la discipolul acestuia, Neleus. 
Moştenitorii lui Neleus, oameni neinstruiţi — spune tradi¬ 
ţia —, pentru a le proteja, le-au ascuns într-o pivniţă, unde au 
rămas multă vreme neştiute, pradă umezelii şi viermilor. 

Dar pe la 100 î.e.n. manuscrisele ar fi fost descoperite de 
un anume Apellicon, mare iubitor de cărţi vechi, şi duse la 
Atena. In 86 î.e.n. generalul roman Sulla ocupă Atena, de unde, 
laolaltă cu multe alte prăzi de război, le duce la Roma. Aici 
manuscrisele atrag atenţiaunor filologi, precum gramaticianul 
Tyrannion, care pune să fie copiate. Pe baza acestor copii, ulti¬ 
mul conducător al Liceului, Andronicos din Rhodos, a elaborat 
şi a publicat, în prima jumătate a secolului I î.e.n., ediţia care 
stă la baza întregii noastre cunoaşteri asupra operei lui Aris- 
totcl. Intr-adevăr, în mod curios, pe măsură ce opera ezoterică 
ieşea din eclipsa în care stătuse două sute de ani, opera exote- 
rică, cunoscută bine până atunci, a început să-şi piardă din 
influenţă, a fost tot mai puţin copiată şi s-a pierdut aproape 
în totalitate. 

Şi astfel, dacă la Platon cunoaştem toată opera exoterică, dar 
suntem reduşi la supoziţii în ce priveşte scrierile şi învăţătura 
sa ezoterică, de şcoală, la Aristotcl lucrurile stau exact invers: 
cunoaştem destul de bine tratatele sale, care aparţin operei 
rămase nepublicate în timpul vieţii filozofului, dar nu avem 
decât câteva fragmente din importanta şi bogata sa operă pu¬ 
blicată în timpul vieţii. 

III. Titlul Metafizicii 

Aristotel nu denumeşte nicăieri „Metafizica" opera pe care 
noi o cunoaştem sub acest nume. De asemenea, ştiinţa (sau 
filozofia) pe care el o caută de-a lungul acestei întregi opere 
<f| E7tiaTf]|iT| T| i^T|TOupâvri> nu e niciodată denumită „meta¬ 
fizică". Disciplina al cărei obiect este, pe de-o parte, cunoaş¬ 
terea realităţii ca atare , în generalitatea ei ( ceea-ce-este ca fiind), 
pe de altă parte, cunoaşterea realităţii supreme — Dumnezeu — 

este denumită de el fie „prima filozofie" <f) jrpdmi <ptA.ooo(pîa>, 
fie „teologic" <0eoXxjyîa>, ficpurşi simplu „înţelepciune" <ocxpîa>. 

Denumirea „Metafizica" <iâ pexâ xct cpuatKOO, ca titlu al 
operei cunoscute de atunci sub acest nume, apare pentru prima 
oară la Nicolae din Damasc, un filolog care trăieşte în epoca 
lui Octavian August, după care cadcvinecomunăprintre comen¬ 
tatori şi filozofi. Titlul acesta nu se regăseşte, în mod curios, 
pe lista operelor aristotelice redactată mai până la Diogenes 
Laertios. 

Se puneîntrebarca care este înţelesul originar al denumirii, 
când a apărut ea şi ce ne spune aceasta despre împrejurările com¬ 
punerii operei care ne interesează. In greacă, xă pexâ tâ cpuoiKtx 
poate însemna fie ceea ce se află din punct de vedere redac¬ 
ţional după tratatele de fizică, fie ce se află dincolo de dome¬ 
niul de studiu alfizicii, iar aceasta, iarăşi, fie în ordine existenţială, 
fie în ordine didactică. 

S-a presupus multă vreme că titlul a fost inventat, de fapt, 
de contemporanul mai în vârstă al lui Nicolae din Damasc, 
celebrul filolog şi interpret Andronicos din Rhodos. Acesta, 
cum spuneam, a alcătuit o ediţie a operelor lui Aristotel, ce stă 
la bazaediţiilornoastre. Or, scrie David Ross 1 , „putem presu¬ 
pune cu destulă certitudine că /numele/ se datora muncii edito¬ 
riale /a lui Andronicos/ şi că desemna pur şi simplu tratatele 
ce se găseau plasate după lucrările de fizică în ediţia Androni¬ 
cos". Aşadar, după Ross şi mulţi alţi filologi moderni, celebra 
denumire nu a avut iniţial decât un sens redacţional. 2 Pur şi 
simplu, Andronicos nu ar fi ştiut cum să denumească mai multe 
tratate, posibil disparate, care nu se încadrau în sistematica, 
pe atunci deja tradiţională, a ştiinţelor teoretice (fizică, logică, 
matematică). Atunci, după ce le-ar fi adunat laolaltă într-un 
corpus unic şi le-ar fi legat redacţional, el le-a plasat după tra- 


1 David ROSS, Aristotel, Bucureşti, 1995 (numeroase ediţii în engleză 
din 1923), p. 21. 

2 V. Giovanm Rf.AI.K, Aristotele, Mctafisica, Milano, 1993, voi. I 
şi idem, // concctto di filosofia prima c l'unita delta mctafisica di 
Aristotele, Milano, 1993. 

ţaţele de fizică şi le-a denumit pur şi simplu corespunzător 
acestei poziţii. 

Aşa ar fi apărut „Metafizica" noastră, alcătuită din 14 Cărţi, 
desemnate în mod tradiţional cu primele 13 litere ale alfabetului 
grec, prima literă, alpha, fiind utilizată de două ori, şi ca majus¬ 
culă, şi ca minusculă. 

De-abia mai târziu, unii comentatori, precum Simplicius, 
un neoplatonician care trăieşte în sec. VI e.n., ar fi înţeles prin 
expresia xâ prxâ xâ tpucnicâ ştiinţa ce se ocupă cu realitatea supra- 
sensibilă sau cu transcendentul. Cât despre cel mai important 
comentator antic al lui Aristotel, Alexandru din Aphrodisias 
(sec. III e.n.), acesta înţelege prin xâ pexâ xâ tpuotKâ ceea ce 
vine pe locul doi, după fizică, în ordinea didactică a dobândirii 
cunoaşterii, dat fiind că, după Aristotel (v. Cartea Zeta, 3), o 
cunoştinţă cu cât este mai abstractă, cu atât este mai greu de 
dobândit pentru oameni, iar metafizica este mai greu de abordat 
decât fizica, fiindcă e mai abstractă decât ea. 

Ideea că denumirea de „Metafizica" nu ar fi avut iniţial decât 
un sens editorial a fost însă combătută de unii cercetători mai 
noi, precum Hans Reiner, care crede că ea ar fi apărut, cu un 
sens filozofic, în cercurile peripateticiene, cel puţin imediat 
după moartea lui Aristotel. 3 Giovanni Reale tinde şi el să 
considere că denumirea ar fi fost mai veche şi că, probabil, ea 
avea şi o semnificaţie filozofică („metafizică") chiar cu vreo 
două secole încă până la Andronicos. 4 

IV. Probleme redacţionale şi de interpretare 

Foarte mulţi interpreţi moderni, mai întâi de toţi Werner 
Jaeger 5 , dar şi David Ross, nu doar au negat că Metafizica arc 


3 Hans REINER „Die Entstehung und urspriingliche Bedeutung 
des Namens Metaphysik", în voi. Metaphysik und Theologie des 
Aristoteles , ed. de Fritz-Peter Hagen, Darmstadt, 1969 (culegere de 
articole). 

4 Reale, op. cit. 

5 Werner Jaeger, Aristotle , Fundamentals of the History of his 
Development , Oxford, 1934. 

o unitate literară originară, indicată de un titlu originar şi auten¬ 
tic; mai mult, ci au contestat faptul că ca ar avea o unitate de 
gândire. După ei, Metafizica ar fi alcătuită din mai multe tratate 
compuse de Aristotcl la date diferite, în mod separat şi repre¬ 
zentând, în consecinţă, stadii diferite în gândirea filozofului. 6 
Unele părţi şi pasaje ar fi chiar ncautentice. Andronicos şi alţi 
interpreţi ar fi fost, în fapt, „autorii" Metafizicii, nu doar fiindcă 
i-au pus acest titlu, ci şi fiindcă ar fi alcătuit, prin reunire de 
tratate disparate şi chiar prin redactarea unor pasaje de legă¬ 
tură, corpus- ul Metafizicii, aşa cum îl cunoaştem noi. O impo¬ 
zantă şi multiseculară tradiţie de înţelegere a semnificaţiilor 
Metafizicii (considerată a fi o operă unitară) a fost astfel anulată! 

Aşa s-ar explica — spun aceşti interpreţi moderni — impor¬ 
tantele contradicţii din Metafizica, precum şi repetiţiile sau 
incertitudinile terminologice. Spre pildă, cum ar putea fi consi¬ 
derată operă unitară o lucrare unde, pe de-o parte, ştiinţa căutată 
arc ca obiect realitatea ca atare, în generalitatea sa abstractă 
(ontologic), pe de altă parte, o anume parte a sa, bine circum¬ 
scrisă — realitatea divinului (teologie) ? De asemenea, aşa s-ar 
explica şi faptul că un autor din Antichitatea târzie, Hesychios, 
menţionează o Metafizică a lui Aristotel în zece cărţi, şi nu în 
paisprezece. 

în consecinţă, aceşti filologi celebri, precum Werncr Jaegcr 
sau David Ross, bazându-se pe aşa-numita metodă „gene- 
tico-istorică", au spart Metafizica în bucăţi. La Jaeger, de pildă, 
lucrurile stăteau astfel: Cartea alpha mic ar fi fost inserată mai 
târziu (aşa se explică şi desemnarea sa) şi nu ar aparţine lui Aris¬ 
totel, ci probabil lui Pasicles (un pcripatetician din secolul III 
î.e.n.). Cărţile Alpha mare, Beta şi Gamma formează o unitate; 
Delta era un tratat independent; Epsilon este tranziţional, 
conducând spre Cărţile Zeta, Eta şi Theta. Conexiunea acestora 

6 Idem, „It is totally inadmissible to treat the elements combined 
in the Corpus Metaphysicum as if they were a unity, and to set up, for 
purposes of comparison, the average result of these endrcly hetero- 
genous materials." 

cu Alpha, Beta şi Gamma i se pare lui Jaeger problematică. 
Cartea Iota ar sta complet independentă, Kappa conţine un 
rezumat al Cărţilor Beta, Gamma, Epsilon, ca şi al unor capi¬ 
tole din Fizica, adăugat mai târziu... Lambda ar fi un tratat 
complet separat despre Fiinţa imobilă. Iar ultimele Cărţi, My 
şi Ny, nu au nici o legătură cu cărţile precedente. 7 

Cum observa însă Giovanni Reale, Jaeger şi filologii care 
l-au urmat, adepţi ai metodei „genetico-istorice", au neglijat 
faptul că Metafizica aparţine operelor nepublicate de autor, 
destinate a fi folosite la cursurile sale din cadrul Liceului. 8 9 Stilul 
lor, adesea nu foarte cizelat, precum şi prezenţa a numeroase 
neclarităţi se explică astfel foarte bine şi fără a recurge la ipoteze 
genetico-istorice. Se explică şi repetiţiile, cum ar fi rezumatul 
unor Cărţi anterioare din Cartea Kappa, ori prezenţa Cărţii 
Delta — un util şi didactic îndreptar privind polisemia unor 
concepte-cheie, binevenit în cadrul unor lecţii orale. 

Persistă, fireşte, o tensiune între definirea metafizicii ca 
ontologie şi definirea ei ca teologic, definiţii între care Aristotel 
pare să oscileze. Dar această tensiune, pe care Aristotel însuşi 
o discută în Cartea Epsilon, nu trebuie înţeleasă neapărat ca o 
contradicţie.’ De fapt, ţine de opţiunea filozofică a interpretului 
însuşi a trata ontologia şi teologia aristoteliciene mai curând 
drept complementare sau, dimpotrivă, drept contradictorii. 
Cum vedem noi lucrurile, se poate vedea mai jos. Dar, dacă 
este aşa, este clar că graba cu care şcoala istorico-genetică a 
separat Cartea Lambda de rest şi, în general, a spart Metafi¬ 
zica în bucăţi devine discutabilă. 


7 Idem, p. 170. 

8 Reale, Îl concetto di filosof ia prima. 

9 V. şi Georg PATZIG, „Thcology and Ontology în Aristotlc’s 
Metaphysics", în voi. Articles on Aristotle, voi. 3, ed. by Jonathan 
Barnes, Malcolm Schonfield, Richard Sorabji, London, 1979. El scrie: 
„It is clear from this remark that thc cmbarassmg contradiction 
between a « first philosophy » which is universal ontology and a « firsi 
philosophy » which, as theology, investigates only thc substancc ol 
God simply did not exist for Aristotle." 

Ceva asemănător se poate spune şi în legătura cu alte presu¬ 
puse contradicţii sau situaţii aporctice, de exemplu, cele legate 
de definirea Fiinţei ori de statutul formei aristotelice. 

Ceea ce nu înseamnă că diferitele părţi ale Metafizicii au 
fost neapărat, la origine, scriseîn acelaşi timp. E posibil ca Aris- 
totel să fi compus unele părţi mai târziu, iar altele mai devreme, 
dar e greu de crezut că el nu a revenit asupra celor mai timpurii. 
A aplica mecanic principiul lui Jaeger, potrivit căruia, cu cât 
Aristotel pare,în ceea ccspune, mai departe de Platon, cu atât 
pasajul respectiv datează dintr-o perioadă mai târzie, e arbitrar. 
Un gânditor plin de vehemenţa tinereţii poate respinge radical 
la un moment dat anumite idei ale maestrului său, pentru a le 
privi cu mai multă bunăvoinţă la maturitate sau la bătrâneţe. 
De altminteri, unii cercetători, de asemenea adepţi ai metodei 
istorico-genetice, precum Paul Gohlke sau Max Wundt, au 
adoptat chiar acest punct de vedere, datând diferitele părţi ale 
Metafizicii invers decât a făcut-o Jaeger. 10 Ceea ce — evident — 
nu a făcut decât să compromită metoda. 

Acestea fiind zise, doar Cartea alfa mic are ceva mai multe 
şanse să fi fost introdusă mai târziu în corpusul Metafizicii. 
Dar dacă ea aparţine într-adevăr lui Pasicles sau e totuşi auten¬ 
tică e imposibil de decis. In orice caz, e greu să nu crezi că cel 
puţin frumoasa teorie asupra evoluţiei ştiinţei ca activitate 
colectivă să fi fost scrisă de altcineva decât de Aristotel însuşi, 
fie şi pentru un context originar diferit de cel al Metafizicii. 11 

V. Consideraţii generale asupra atitudinii modernilor 

faţă de Aristotel şi Metafizica 

Un sondaj efectuat printre mai mulţi studenţi americani, 
cărora li se cerea să dea câteva nume de „mari filozofi", a arătat 
că cele mai multe voturi au primit... Platon şi Aristotel. Şi nu 

10 V. Reale, II concetto difilosofia prima... 

11 William Humbert Crilly, The role of Alpha Minor în Aris- 
totle’s Mccaphysics, Fribourg, 1962. 

e de mirare: până la urmă, se parc că orice persoană, chiar şi 
nu foarte instruită, ştie că, la fel ca şi Platon, Aristotel a fost 
un mare filozof, fie şi atunci când nume ca Hume, Leibniz sau 
Jaspers îi sunt total necunoscute. 

Insă, dacă persoana în cauză este mult mai instruită sau are 
chiar preocupări speciale în ştiinţele umane sau în filozofie, 
s-ar putea să aibă o opinie oarecum paradoxală: nu că n-ar 
cunoaşte rolul lui Aristotel; problema este că, nu arareori, o 
astfel de persoană ar fi nefericită să-l treacă pe Aristotel pe lista 
celor mai filozofi dintre filozofi, deşi este conştientă că, fără 
el, istoria filozofiei europene şi poate chiar istoria însăşi a Europei 
s-ar fi scris altfel. Fie — ar spune omul — asta e! — parcă regretând 
că n-are încotro şi că trebuie pus şi Aristotel undeva destul de 
sus, tocmai pe raftul filozofilor celebri, dar totuşi nu chiar lângă 
Platon, ci ceva mai jos... Platon e altceva! Şi oricum, odată aşezat 
la locul său, parcă mai mult nemeritat decât meritat, poate că 
e cazul ca Aristotel să fie lăsat să doarmă în pace. 

De ce are Aristotel în secolul XX o reputaţie atât de rea 
printre mulţi intelectuali, ba chiar şi printre mulţi istorici ai 
filozofiei? De unde obiceiul de a-1 lua, de multe ori, cam de 
sus? Iată ce scria cu o imensă condescendenţă, de pildă, un 
mare istoric al filozofiei antice, Leon Robin: 

„Ar fi probabil o descriere corectă a lui Aristotel să se spună 
că el a fost prea mult şi prea puţin filozof. El a fost un priceput 
şi abil dialectician, dar n-a fost nici profund, nici original. Năs¬ 
cocirea care îi aparţine în modul cel mai evident constă în for¬ 
mule bine găsite, distincţii verbale care sunt uşor de manipulat. 
EI a pus în funcţiune o maşină ale cărei produse dau iluzia unei 
gândiri pătrunzătoare şi a unei ştiinţe reale. Nenorocirea este 
că el a utilizat această maşină pentru a-i ataca deopotrivă pe 
Platon şi pe Democrit. în acest fel el a abătut ştiinţa pentru 
multă vreme de pe drumul pe care ea ar fi putut face progrese 
decisive... Cantitatea şi varietatea cunoştinţelor sale şi darul 
său de netăgăduit de elaborare şi prezentare, deşi ele nu sunt 
totuna cu spiritul cercetător în ştiinţă şi în filozofie, reprezintă, 

în afara unor circumstanţe istorice speciale, ceea ce a conferit 
filozofiei şi numelui său incomparabila lor autoritate." 12 

Or, dacă Aristotel nu e decât un fel de mare mediocru, de 
ce n-am fi noi, modernii fără prejudecăţi, dar pătrunşi de „spirit 
cercetător în filozofie şi în ştiinţă", mai profunzi sau mai 
originali... pe scurt, mai filozofi ? Nimic nu ne împiedică, mai 
ales că Werner Jaeger ne-a dat un nemuritor exemplu: ne-a 
arătat, de pildă, aşa cum am spus mai sus, că Metafizica lui Aris¬ 
totel, pe care generaţii la rând de interpreţi au crezut-o o operă 
coerentă, nu ar fi decât o colecţie de tratate disparate, scrise 
de Aristotel în momente diferite şi legate arbitrar mai apoi 
de către un discipol nu întotdeauna foarte îndemânatic. „Este 
total inadmisibil să se trateze elementele combinate în Corpus 
Metaphysicum ca şi când ele ar forma o unitate, şi să se propună, 
pentru motive de comparaţie, rezultatul mediu al acestor mate¬ 
riale complet eterogene" 13 — scrie el cu o siguranţă ce dă fiori. 

Şi iată şi o mostră a felului cum justifică Jaeger această jude¬ 
cată — un exemplu de ceea ce germanii numesc „Besserwissen" 
(a o face pe deşteptul faţă de cei vechi): „Cele patru probleme 
introductive care determină concepţia, subiectul şi cuprinderea 
metafizicii sunt tratate în cărţile Gamma şi Epsilon. Ne-am 
aştepta ca Aristotel să continue, ceea ce l-ar aduce la problema 
realităţii suprasensibile în Cartea Zeta. Nc-am aştepta, de ase¬ 
menea, să ne apropiem de problema centrală a metafizicii. în 
locul totuşi al tratării problemei suprasensibilului, Cartea Zeta 
ne confruntă pe neaşteptate cu o teorie a Fiinţei în general." 14 

Aşadar, Aristotel ne-a înşelat aşteptările; rezultă, chipurile, 
că nu e filozof destul, sau că n-a scris Metafizica ca pe o operă 
unitară, ca să procedeze aşa cum crede Jaeger că ar fi trebuit 
să procedeze! Oricum, nu ar fi vorba la el despre o concepţie 

12 Leon Robin, Greek Thought and the Ongins of the Scientific 
Spirit, New York, 1967, p. 308, apud Giovanni Reale, Plato and 
Aristotle. A History of Ancient Philosophy, New York, 1990, p. 386. 

13 Jaeger, op. cit. 

14 Ibidem. 



LĂMURIRI PRELIMINARE 


17 


unitară şi coerentă, despre o viziune filozofică integratoare, 
ci despre „materiale complet eterogene"! 

Un autor mult mai recent, Felix Grayeff, merge încă şi mai 
departe: după el, majoritatea cărţilor Metafizicii nu au nici 
măcar unitate interioară; ele nu ar fi decât nişte compilaţii ale 
şcolii peripatetice, bazate cel mult pe idei ale lui Aristotel. Ele 
nu ar fi fost atribuite în întregime lui Aristotel decât aproxi¬ 
mativ în epoca lui Cicero sau puţin mai înainte, cam în acelaşi 
fel în care Pentateuhul a fost atribuit lui Moise în vremea lui 
Iosia, regele regatului Iuda. Dar cum putem şti asta ? Simplu: 
NOI, filozofii secolului XX, ştim pur şi simplu mai bine cum 
trebuie să arate un tratat filozofic şi ce trebuie să cuprindă un 
tratat filozofic, pentru ca el să aparţină unui singur autor, şi 
mai ales unui singur autor de geniu ! 15 

Pe scurt, dacă secole de-a rândul Aristotel a fost Maestrul, 
în secolul XX, mulţi l-au acceptat cu un fel de oftat melancolic: 
reper esenţial şi inevitabil în istoria gândirii europene, dar parcă 
era mai bine dacă nu s-ar fi aflat acolo! Iar ca urmare, pur şi 
simplu l-au contestat prin subtilităţi filologice şi l-au făcut 
bucăţi ori l-au radiat ca autor al întregii Metafizici. 

Dar ce i se reproşează în definitiv lui Aristotel ? După cum 
s-a văzut, pe unii îi supăra presupusa sa lipsă de unitate şi 
contradicţiile pe care cred că i le descoperă la fiecare rând; ei 
încearcă din răsputeri să le explice fie invocând „paradigma 
istorico-genetică" în felul lui Jaeger, fie mutând responsabi¬ 
litatea contradicţiilor, precum Pierre Aubenque, pe seama 
naturii lucrurilor: Aristotel e plin de contradicţii fiindcă şi natura 
reală este aporetică. 16 (Ceea ce presupune, vezi bine, că profe¬ 
sorii de filozofie antică de astăzi ştiu mult mai bine decât 
maeştrii filozofi de pe timpuri cum este natura reală şi că acolo 

15 Felix GRAYEFF, Aristotle and his School. An mquiry into the 
History of the Peripatos with a Commentary on Met. Zeta, Eta, 
Lambda and Theta, London, 1974. 

16 E teza lui Pierre AUBENQUE, Problema Fiinţei la Aristotel, 
Bucureşti, 1998 (1962). 

unde cei vechi mai aveau iluzii şi se înşelau, ai noştri ştiu să 
le sublinieze cu roşu erorile şi scăderile.) 

Alţii, mai ales după ce îl compară cu Platon, cred că Stagi- 
ritul stă mai rău la capitolul profunzime, aşa cum s-a văzut în 
pasajul citat din Leon Robin; în pofida contradicţiilor sale, 
Aristotel rămâne prea logician, prea intelectualist. „Asta este 
logică aristotelică" — îl auzi câteodată declamând dispreţuitor 
şi pe vreun snob de intelectual român, hrănit până la indigestie 
cu Eliadc, Cioran şi Nae Ionescu —, cu alte cuvinte, ar fi vorba, 
chipurile, despre un intelectualism formal, vidat de substanţa 
elevată a spiritului. E o opinie pe care a preluat-o, regretabil, 
şi Constantin Noica în a sa Logica lui Hermes, unde logica 
aristotelică este considerată o logică „de cazarmă". Să mai amin¬ 
tim acuzaţia, auzită adesea printre scrierile aşa-numiţilor filozofi 
postmoderni, de „gândire lineară sau aristotelică", ceea ce, în 
jargonul lor, înseamnă gândire plată, rudimentară, incapabilă, 
chipurile, să priceapă complexitatea şi subtilitatea lumii. 17 

Aşadar, Aristotel a devenit pentru unii etalonul platitudinii: 
nu e, s-ar zice, destul de mistic, de adânc întru spirit; el, filozoful 
pe care se bizuia întreaga scolastică medievală, a ajuns acum 
sătreacădreptunfel de maşină de filozofatîn gol despre orice. 
Lui, creatorului ideii teologicedespre Dumnezeul imobil, care 
pune în mişcare întreaga lume fiindcă întreaga lume încearcă 
să se apropie de el prin iubire, i se spune că este plat! Pe scurt, 
antiraţionaliştii secolului XX — şi mai ales cei mediocri —, după 
ce au citat câteva pasaje din Nietzsche sau din Heidegger, se 
grăbesc să-l desfiinţeze pe Aristotel, căruia nu-i pot ierta că a 
pus la punct instrumentul intelectual cu care propriile lor 
sofisme pot fi desfiinţate. 

Alţii, dimpotrivă, obiectează tocmai creatorului metodei 
ştiinţifice că ar fi oprit în loc ştiinţa, îndreptând-o pe un drum 
fals, unde a rămas până la Copernic şi Galilei: obiecţie absurdă, 
căci revine la a-i reproşa lui Aristotel că n-a avut urmaşi la fel 


17 Vezi acuzaţia de „gândire lineară" discutată în savuroasa denun¬ 
ţare a clişeelor postmoderniste în Alan SOKAL-Jean BRICMONT, 
Intellectual Impostures, London, 1998 (1997). 

de inovatori şi de creativi ca el, care nu s-a ferit să polemizeze 
îndrăzneţ cu predecesorii săi! Pe de altă parte, ceea ce contează 
cel mai mult în istoria ştiinţei este metoda, şi nu rezultatele 
efective, a căror valoare este de multe ori relativă: dacă pentru 
fizica secolului XIX, Democrit, cu atomii şi vidul său, pare 
mai apropiat, în schimb, finalismul lui Aristotel pare mult mai 
în acord cu fizica non-deterministă a quantei, pusă la punct 
de secolul XX. Insă metodele pe care Aristotel le-a formulat 
în tratatele sale, cât şi practica cercetării ştiinţifice ca activitate 
de grup, dezvoltată de el în cadrul Liceului, rămân valabile, 
în mare măsură, chiar şi cu adăugirile de rigoare, până astăzi. 

Suspectez însă că cele mai multe dintre reproşurile aduse 
filozofiei lui Aristotel au ca origine reală, dar nemărturisită, 
dificultatea textelor sale, în particular a Metafizicii. Aici comparaţia 
cu Platon, care a făcut din literatură vehicolul admirabil al 
ideilor sale, a jucat în defavoarea lui Aristotel. Fireşte, se ştie 
de mult că ceea ce noi păstrăm din scrierile lui Aristotel sunt 
lucrările destinate şcolii, adică lucrări cu un caracter pronunţat 
tehnic, şi nu scrieri destinate marelui public; dimpotrivă, ceea 
ce avem din scrierile lui Platon sunt textele adresate marelui 
public şi nu şcolii. Totuşi, pentru o epocă adesea superficială 
şi obsedată de comunicarea rapidă, imediată, căreia îi repugnă 
adesea efortul intelectual continuu, texte care seamănă, mutan- 
dis mutatis , mai mult cu articolele din Life au mai multe şanse 
să se impună în faţa publicului intelectual larg decât lungi 
tratate ştiinţifice complicate. Nu că aş dispreţui sau ignora 
valoarea literaturii pentru transmiterea abstracţiunilor filozo¬ 
fice, şi mai ales valoarea literară extraordinară a dialogurilor 
platoniciene, dar a face din ele un criteriu, fie şi mărturisit cu 
jumătate de gură, al pertinenţei filozofice în ansamblu mi se 
pare fals şi păgubitor la culme. 

Aşadar, Aristotel trebuie recitit fără „Besserwissen" — adică 
fără pretenţia că noi ştim mai bine cum ar fi trebuit el să 
gândească, să explice, să scrie; fără a ne indigna apoi dacă el 
procedează altfel; fără a-i tăia gândireaîn felii, fără a căuta cu 
tot dinadinsul contradicţii, nepotriviri, erori pe care în cele din 
urmă să le explicăm recurgând la ceea ce în ştiinţă se numesc 

ipoteze ad hoc. El trebuie citit cu atenţie, cu concentrare, aş spune 
chiar cu deferentă, dar mai ales făcând efortul serios de a-1 
înţelege, aşa cum este, şi nu aşa cum am dori noi, poate, să fie. 

Dar atunci cum trebuie să tratăm faimoasele contradicţii 
ale lui Aristotel, şi mai ales pe cele din Metafizica? Să le 
neglijăm cu totul, în felul celorvechi, sau doarparţial,în felul 
unui interpret contemporan ca Giovanni Reale ? Să le explicăm 
prin paradigma „istorico-genetică", precum Jaeger ? Să le punem 
pe seama şcolii, precum Grayeff ? Ori să vedem în ele rezultatul 
confruntării sisifice cu „natura lucrurilor", precum face, în 
cheie existenţialistă, Pierre Aubenque? 

Iarăşi, esenţialul este să procedăm fără „Besserwissen": 
trebuie să pariem, dacă pot să spun aşa, pe unitatea gândului 
lui Aristotel; trebuie să presupunem că, atunci când ne izbim 
de contradicţii, este probabil că noi suntem aceia care nu înţe¬ 
legem bine şi se cuvine să ne dublăm eforturile. Fireşte, persis¬ 
tenţa anumitor nepotriviri şi contradicţii nu poate fi exclusă, 
dar a accepta imediat, aproape cu încântare, contradicţia înseamnă 
a recurge la o soluţie comodă, pe care numai depărtarea în timp 
a Maestrului şi felul nu foarte clar în care a fost editată opera 
sa par s-o autorizeze. A diseca un text filozofic fundamental 
după straturi, epoci şi autori prezumtivi înseamnă a anula acel 
text din punct de vedere filozofic, după cum înseamnă totodată 
şi a dizolva comentariul filozofic într-o vanitoasă întreprindere 
de pedanterie filologică. 

VI. Notă asupra prezentei traduceri 

1. Orice text, şi mai ales orice text vechi, pune grele pro¬ 
bleme de traducere. Dar Metafizica lui Aristotel poate bate multe 
recorduri. Textul are un pronunţat caracter tehnic şi e împânzit 
cu termeni cărora Aristotel le dă un sens special, uneori greu 
de precizat cu exactitate. Alteori, acelaşi cuvânt are mai multe 
semnificaţii, considerabil de diferiteîntre ele. Iar mulţi dintre 
termenii lui esenţiali desfid o traducere riguroasă într-o limbă 
modernă. E de presupus, după cum am atras atenţia, că Aris¬ 
totel se adresa discipolilor sau, oricum, unui public iniţiat deja 

în elementele filozofiei sale şi care îi cunoştea vocabularul de 
bază. De aceea obscurităţile (pentru noi) nu sunt deloc rare. 
Sintaxa, şi ea, lasă de dorit uneori, mai ales din pricina conciziei 
sau a unor lungi incidente intercalate. 

E evident că, în aceste condiţii, toate traducerile, de sute 
şi sute de ani, se bazează pe explicaţiile extensive ale marilor 
comentatori aristotelicieni din Antichitate, cum ar fi Alexandru 
din Aphrodisias sau Simplicius. Aceasta nu înseamnă că versiunile 
nu sunt totuşi foarte diferite între ele. Printre cele mai cunos¬ 
cute, pe care le-am consultat, se numără traducerea în franceză 
a lui J. Tricot, aceea în engleză a lui David Ross, aceea în italiană 
a Iui Giovanni Reale. 

După părerea mea, o traducerea Metafizicii presupune patru 
riscuri principale: 1) riscul de a cădea în parafraza scolastică, 
impusă de tradiţie, şi care duce la o versiune ce poate părea 
omului de azi greoaie şi aproape ininteligibilă; 2) riscul de a 
încerca „literaturizarea" şi cosmetizarea textului; 3) riscul de 
a moderniza prea mult; şi 4) riscul literalităţii. în ceea ce mă 
priveşte, cred că cel de-al treilea risc este cel m ai mic şi, de aceea, 
l-am asumat mai degrabă pe acesta. Am considerat, de aseme¬ 
nea, obligatoriu să explic textul, după puterile mele şi urmând 
modelul altora, prin note, introducere şi aparat critic. 

In româneşte, Metafizica s-a mai tradus de două ori: prima 
versiune îi aparţine lui Ştefan Bezdechi, publicată în 1965, 
retipărită, din păcate, fără nici o modificare la editura IRI în 
1996. E o traducere bună, dar care încearcă pe alocuri să-l „înfru¬ 
museţeze" pe Aristotel. Notele sunt de multe ori utile, prea 
adesea însă suferă din pricina interpretării vulgar-marxiste, şi 
au, în general, prea puţină adâncime filozofică. Cea de-a doua 
traducere, incompletă în momentul când scriu aceste rânduri, 
aparţine profesorului Gh. Vlăduţescu şi a apărut la editura 
Paideia în 1998. Aceasta încearcă o abordare literală a textului, 
ceea ce o face, în mare măsură, ininteligibilă. Nici una dintre 
cele două versiuni nu este însoţită de lămuriri preliminare sau 
de studii introductive. 

2. Traducerea de faţă propune, pentru redarea unor ter- 
meni-cheie ai lui Aristotel, unele formule noi în tradiţia 

versiunilor aristotelice. Mă simt, de aceea, obligat să explic 
câteva dintre opţiunile esenţiale. 

a) xo ov fj ov. Această faimoasă expresie din Metafizica este, 
în general, redată de traducătorii români prin „Fiinţa ca fiind" 
sau „Fiinţa ca Fiinţă". (In alte limbi, se folosesc termeni echi¬ 
valenţi ca „Etre" sau „Being".) De fapt, formula ar trebui tra¬ 
dusă prin „realitatea ca atare" sau „existenţa ca atare". Ca să 
păstrez totuşi ceva din parfumul expresiei greceşti, fără a o trăda 
prea mult, am folosit expresia: „ceea-ce-este ca fiind". Am 
tradus pluralul xâ 6vxa prin „lucruri" sau „existenţe". 

b) ouaia. Acest termcn-cheie al Metafizicii este,în confor¬ 
mitate cu tradiţia scolastică, redat de regulă de traducători prin 
termenul „substanţă" (sau cuvinte similare în limbile europene). 
Termenul mi s-a părut nepotrivit şi derutant: în primul rând, 
deoarece, pentru oamenii de azi, este insuficient de diferenţiat 
de termenul „materie". Or, la Aristotel noţiunea desemnată 
astfel este aproape opusă noţiunii de „materie". Pare, de ase¬ 
menea, nepotrivit să vorbim despre „om" sau „cal" ca despre 
„substanţe". Iar să spui că, de pildă, „Socrate este o substanţă 
individuală", sunăbarbar la culme. Aşadar, am preferat termenul 
de „Fiinţă", care redă relativ bine sensul cuvântului grec în 
accepţiunea care ne interesează şi care, întocmai ca şi acesta, este 
un derivat nominal al verbului „a fi". L-am scris cu majusculă, 
pentru a nu crea confuzii cu „fiinţă", sinonim pentru „vietate". 

c )to (ropPeflTiKcxţ. Termen tradus, de obicei, prin „accident", 
uneori „proprietate"; literal, „ce e sosit împreună cu...“. Am 
folosit cuvântul „context" sau, după caz, expresia „proprietate 
contextuală". Etimologic, con-textum înseamnă în latină „ţesut 
împreună cu...“, adică ceea ce, „ţesut fiind împreună cu" Fiinţa, 
îi conferă acesteia anumite proprietăţi. Termenul redă satis¬ 
făcător ideea că există o caracteristică a subiectului, care, deşi 
poate fi importantă, nu este cuprinsă în definiţia sa. Dimpo¬ 
trivă, termenul scolastic „accident" sugerează întâmplarea, hazar¬ 
dul, ceea ce nu corespunde decât parţial conceptului aristotelician. 

d) e!5cx;. Când Aristotel îl foloseşte ca sinonim pentru I5ea, 
eI5oţ înseamnă „Idee" sau „Formă" platoniciană. Aristotel 
neagă existenţa unor atare entităţi, separate de lucrurile senzo- 

riale. în acest context, am preferat termenul „Formă“, scris cu 
majusculă, celui de „Idee". In schimb, când am scris „formă", 
este vorba despre „forma" aristotelică, imanentă lucrurilor 
individuale. In acest sens, eî6oq este aproape sinonim cu p.opcpf| 
(configuraţie) sau chiar cu Xoyo q (definiţie, noţiune). Uneori 
Aristotel foloseşte expresia poptpri kcu eI5oq — „configuraţie 
şi formă", expresie ce trebuie, cred, luată ca o hendiadâ, putân- 
du-se înţelege „forma configurantă" a unui lucru individual. 
Am preferat totuşi în traducere să suprim copula „şi" în aceste 
cazuri, înlocuind-o cu o virgulă. La fel am procedat şi în altele 
similare, precum fi ouoîa rai to ti rjv eîvai, fţ uĂp rai xo 
■uitoKeiţiEvov, to otj evekcc Kai tâyaOov, cdtîai Kai apxcd, unde 
Aristotel asociază termeni cvasisinonimici, care se luminează 
reciproc şi formează o sintagmă unitară. Alteori, desigur, eîSoq 
mai înseamnă „specie". 

e) cutia, atttov. Termenul este, conform tradiţiei scolastice, 
redat de traducători prin „cauză". Numai că noţiunea aristo¬ 
telică de „cauză" cuprinde mult mai mult decât există în conţi¬ 
nutul exprimat de termenul nostru modern. Mi se pare nepotrivit, 
de pildă, să denumim scopul, finalitatea — „cauză". Şi chiar 
f ormasau definiţia nu sunt „cauză" în sensul modera Am tradus, 
aşadar, termenul prin „raţiune de a fi", formulă ce mi se pare că 
îmbrăţişează relativ bine complexitatea noţiunii aristotelice. 

f) Suvapiţ. Am preferat de obicei cuvântul „virtualitate" 
celui folosit în mod obişnuit, de „potenţă". El aduce o nuanţă 
de prezenţă fantomatică, de existenţă incompletă, indecisă, ceea 
ce mi se pare că redă bine intenţia lui Aristotel. Astfel, pentru 
Aristotel, materia este „virtualitatea formei", ea putând deveni 
formă, dar putând totodată să nu devină. Uneori, am folosit 
termenul de „capacitate". 

g) evepyekx, evteXexeux. Am tradus ambele cuvinte prin 
„actualizare" sau „activitate" (utilizând, după caz, fie formele 
verbale, fie pe cele nominale ale cuvântului), şi nu prin „act", 
aşa cum fac multe traduceri (inclusiv cele două româneşti pre¬ 
cedente), care urmează tradiţia. Ar fi, într-adevăr, greu de 
înţeles pentru un cititor neprevenit ce vrea să spună Aristotel 
cu „potenţa care devine act" sau cu „forma este actul", dar gândul 

său e mult mai transparent dacă spunem că „o virtualitate se 
actualizează" sau că „forma este actualizarea unei virtualităţi". 
Aristotel foloseşte practic sinonimic evipYEia şi EVxeAlx Ela > 
dar există o anumită diferenţă de nuanţă între ele. Primul 
termen înseamnă, literal, faptul de „a fi în activitate" şi are un 
sens mai degrabă cinematic: „actualizarea" prin mişcare a unei 
virtualităţi. Cel de-al doilea înseamnă mai degrabă faptul de 
„a realiza o finalitate" şi are o semnificaţie existenţială: fiecare 
lucru îşi caută destinul, îşi realizează finalitatea, devine ceea 
ce este şi, în această măsură, îşi obţine forma completă. 

h) xwpiOTOV. Ca şi EÎ6o<ţ, şi acest termen, esenţial la Aristotel, 
are un dublu sens, în funcţie de referent: când Aristotel are 
în vedere Formele platoniciene, xoipiaxov desemnează proprie¬ 
tatea acestora de a fi transcendente, de a constitui o lume aparte. 
Am folosit în acest caz cuvântul „separat" sau „separabil". 
Când Aristotel se referă la proprietatea Fiinţei de a subzista 
în chip relativ, chiar atunci când atributele sale contextuale se 
modifică, am tradus xwptOTOV prin „autonom". 

i) kcc9’ txvixo. E o sintagmă tradusă de obicei prin „în sine". 
Am preferat cuvântul „intrinsec". 

j) Xoyoq. Cuvânt extrem de polisemie în greacă. La Aristotel, 
în Metafizica, este de multe ori sinonim cu eîSo<;. Alteori, tre¬ 
buie mai degrabă tradus prin „definiţie", sau prin „noţiune", 
exprimând aspectul logic al formei sau al Fiinţei. 

k) x6 xv fjv eîvcu. Această expresie foarte tehnică ( quiddi- 
tatea scolasticilor) a lui Aristotel am tradus-o, aici urmând 
tradiţia, prin „esenţă". Uneori însă, pentru mai multă claritate, 
am folosit expresia „ce-este-în-sine-ceva“. Ea este sinonimă 
cu xo xv daxv, adică „ce-este -le lucrului" şi, cum arată Aristotel 
în Cartea Eta, cu definiţia formală sau cu noţiunea (ce exprimă 
forma sau actualizarea). 

l) cpvxsv<;. Cuvânt tradus în general prin „natură". în Metafi¬ 
zica este, nu arareori, un sinonim pentru Fiinţă. 

Pentru felul cum am tradus alţi termeni, vezi lămuririle la 
locul respectiv. 

La baza prezentei versiuni stă textul grec al monumentalei 
ediţii a Metafizicii în trei volume a lui Giovanni Reale, Milano, 
1993 şi, pe alocuri, ediţia clasică a lui David Ross. 

3. Am inserat între bare oblice // cuvintele pe care le-am 
suplinit eu însumi pentru a face textul aristotelic mai clar. Inser- 
turile între paranteze drepte [] reprezintă porţiuni de text 
socotit corupt sau neautentic de majoritatea marilor ediţii critice. 
Cuvintele în cursive sunt sublinierile mele, iar majoritatea 
diviziunilor în paragrafe, de asemenea, îmi aparţin. 

4. în traducere, note, lămuriri preliminare şi interpretare 
am fost călăuzit de o intuiţie de bază: aceea că Aristotel rămâne 
un autor esenţial ţi profund actual al începutului noului secol. 
în particular, Metafizica poate sugera răspunsuri în dezbaterile 
de idei contemporane privind relativismul şi universalismul, 
ori pragmatismul şi esenţialismul. Nu putem atunci privi decât 
cu stupoare şi tristeţe o judecată ca aceea a lui Werner Jaeger, 
care îl istoricizează şi îl contextualizează pe Aristotel, până la 
punctul de a-i contesta o semnificaţie filozofică generală şi actuală: 
„Văzut din perspectiva modernă, Aristotel este pur şi simplu 
reprezentantul tradiţiei, şi nu simbolul propriilor noastre pro¬ 
bleme sau al unui progres liber şi creator al cunoaşterii." 18 Dar 
nu-i nimic nou sub soare! Ne vin în minte vorbele lui Aristotel: 
„Dacă cei care au examinat adevărul în cea mai mare măsură 
cu putinţă... dacă tocmai aceştia au asemenea opinii... cum 
de n-ar fi îndreptăţită descurajarea celor care se apucă să filo¬ 
zofeze?" ( Metafizica , Cartea Gamma, cap. 5) 

Traducerea şi interpretarea lui Aristotel reprezintă, la drept 
vorbind, o imensă operă colectivă, un fluviu majestuos şi fără 
sfârşit, în care nenumărate pâraie de diferite puteri se confun¬ 
dă şi se amestecă necontenit. Esenţialul este, atunci, să vii cu 
apa ta, mai puţină, sau mai bogată, la marele fluviu: „Căci, dacă, 
luate individual, contribuţiile ştiinţifice rămân nule sau medio¬ 
cre, din adăugarea tuturor iese ceva măreţ" ( Metafizica , Cartea 
alpha mic, cap. 1)! 

Andrei Cornea 


18 Jaeger, op. cit., p. 368. 





INTERPRETARE 

LA METAFIZICA LUI ARISTOTEL 


Oricine se duce la doctor află, şi încă pe propria piele, deo¬ 
potrivă măreţia şi mizeria ştiinţei medicale: o ştiinţă care face 
uneori miracole, care a acumulat un număr excepţional de cunoş¬ 
tinţe şi oferă nenumărate explicaţii, pe de-o parte; pe de altă parte, 
o ştiinţă care, adesea, se poticneşte în cazul individual, ce desfide, 
prin imprevizibilitatea sa, şi regula, şi ştiinţa, şi raţiunea. 

Această măreţie şi această mizerie ale ştiinţei erau la fel de 
actuale pe vremea lui Aristotel cum au rămas şi acum, la începutul 
noului mileniu. Mai mult, ele caracterizau şi caracterizează 
ştiinţele naturii şi ale omului în ansamblu. Dar care este expli¬ 
caţia acestui tablou, etern contrastant ? Oare ar putea fi depăşită 
alternativa: sau regulă universală — sau caz individual, în ceea 
ce priveşte ştiinţele naturii şi ale omului, şi cum anume? — 
iată chestiuni care l-au preocupat profund pe Aristotel. Iar 
paginile pe care noi le citim astăzi sub titlul de Metafizica nu 
sunt, după gândul meu, altceva decât umbra în scris a acestei 
preocupări obsesive. 

Adversarii lui Aristotel 

Filozofia se naşte — ne spune Aristotel în Cartea Alfa Mare 
a Metafizicii — din uimirea noastră dinaintea minunăţiilor 
naturii şi ale vieţii. Şi totuşi mai există şi o altă sursă a ei, extrem 
de evidentă la Aristotel, ca şi la oricare alt filozof: anume opo¬ 
ziţia, adversitatea chiar faţă de „uimirile" altor gânditori. Astfel, 
primii filozofi ai naturii — Thales, Anaximandros, Xenophan — 
au reacţionat nu numai dinaintea spectacolului extraordinar 
al misterului cosmic, dar mai ales dinaintea formulelor mitologiei 
homerice şi hesiodicc, care aveau pretenţia de a dezlega misterul 

cu mijloacele mitului. Filozofii care i-au urmat, de exemplu, 
pitagoricienii sau Platon, au practicat şi ei nu doar uimirea 
filozofică, ci şi opoziţia filozofică faţă de predecesori, astfel încât 
motivele de uimire, în loc să se împuţineze, s-au înmulţit. 

„Uimirea fundamentală" a lui Aristotel, cel puţin aşa cum 
o putem bănui din Metafizica, ar putea fi numită, după părerea 
mea, „problema ştiinţei". Ea este formulată, încă din primele 
paragrafe ale Cărţii Alpha Mare a Metafizicii, atunci când filo¬ 
zoful caută să stabilească în ce măsură ştiinţa este o înţelepciune 
reală. Or, el observă un fapt paradoxal: omul de ştiinţă (sau 
artizanul înţelept, cum îl numeşte el în acest punct), deşi are 
acces la înţelegerea cauzelor şi a raţiunilor de a fi ale lucrurilor, 
sau la cunoaşterea principiilor, se întâmplă ca, în practică, să 
eşueze şi să fie întrecut de omul cu bogată experienţă, dar care 
ignoră explicaţiile ştiinţifice şi care este incapabil să-l înveţe 
pe un altul ceea ce el ştie în mod practic. In medicină mai ales, 
această insuficienţă apare în chip dureros (şi apare şi astăzi, 
nu numai în vremea lui Aristotel): ştiinţa are drept obiect 
universalul, dar natura este, în sens imediat şi direct, alcătuită 
din lucruri individuale sau din indivizi: ştiinţa medicală îl are 
în vedere pe „omul generic", dar cel care suferă efectiv şi trebuie 
vindecat nu e „omul", ci numai Socrate, Callias sau Maria. 

Or, tocmai de aici apare opoziţia Stagiritului faţă de princi¬ 
palele soluţii anterioare: pentru sofişti precum Protagoras, care 
preluaseră unele dintre ideile mai vechilor filozofi ai naturii, 
ca Empedocles sau Anaxagoras, realitatea este în mod funda¬ 
mental dispersată, rezumată la fapte individuale, iar lumea 
constă dintr-un flux continuu şi inconstant de evenimente. Nu 
există standarde universale de apreciere şi de evaluare; adevă¬ 
rul este relativ, în sensul că el depinde de raportul rostirii cu 
autorul său: aceasta este cea mai probabilă semnif icaţie a faimoasei 
formule a lui Protagoras: „Omul este măsura tuturor lucrurilor", 
în fine, nu există o distincţie între fapte şi interpretări, între 
intrinsec şi extrinsec, între esenţă şi aparenţă; sau, după cum 
spune Aristotel: „aceşti filozofi suprimă Fiinţa", adică ei neagă 
că ar putea exista în lume un sâmbure de stabilitate. Evident 
că, în această situaţie, orice ştiinţă devine imposibilă. Există, 

în schimb, numai retorici, adică arte ale persuasiunii şi ale 
justificării, şi rămân valabile numai experienţele individuale, 
locale, incomunicabile ori, cum ar spune Michael Polanyi, 
numai „cunoaşterea tacită". 

De partea cealaltă se poziţiona Platon mai ales, cât şi plato¬ 
nismul urmaşilor imediaţi ai lui Platon, precum Speusippos 
sau Xenocrate, direcţie de gândire pe care Aristotel o cunoştea 
foarte bine, deoarece fusese el însuşi un platonician în tinereţe. 
Soluţia platonică este la antipodul celei sofistice: după plato- 
nicieni, realitatea este eternitatea, imperisabilitatea, coerenţa 
absolută, stabilitatea şi constanţa perfectă, este rezistenţă la 
orice devenire şi transformare. Dar această realitate nu se află 
decât în lumea Formelor, adică într-o transcendenţă separată 
de lumea fizică, a senzaţiilor, a lucrurilor. Ştiinţa este posibilă, 
dar — vedem dintr-un pasaj al Republicii lui Platon — numai 
în măsura în care ca priveşte la Formele transcendente, pur 
inteligibile, şi nu la reflexele sau umbrele lor materiale, precum 
sunt chiar şi astrcle pentru astronomie. Dar ce ne facem cu 
fizica sau cu medicina în aceste condiţii ? 

Paradoxal, platonismul ajunge la o concluzie practică ase¬ 
mănătoare cu sofistica: lumea materială, senzorială, cea în care 
trăim efectiv, nu are parte de ştiinţă. Iar dacă pentru sofişti 
aceasta se întâmplă pentru că, în general, nu poate exista ştiinţă, 
ci doar diferite arte ale persuasiunii, pentru platonicieni faptul 
are loc fiindcă numai în lumea Formelor poate exista ştiinţa. 
Or, între tărâmul Formelor şi lumea materială există, practic, 
un abis insurmontabil. 

Numai că Aristotel — fiu de medic şi el însuşi naturalist — 
e convins că, dacă ştiinţa înregistrează uneori eşecuri şi e între¬ 
cută de oamenii cu experienţă practică, aceasta nu se întâmplă 
totuşi ca regulă generală; ştiinţa are şi ea adesea rezultate cu 
care se poate lăuda. Iar simpla ei existenţă dovedeşte că nici 
sofiştii, nici platonicienii nu au dreptate. 

Dar asta nu e totul, ba e chiarpuţin: căci ştiinţa nu se rezu¬ 
mă la obţinerea unor rezultate, fie şi excepţionale, chiar dacă nici 
acestea nu sunt de trecut cu vederea, ci sensul ei fundamental 
stă în aflarea „de ce“-ului lumii şi al lucrurilor — adică la aflarea 

principiilor sau a raţiunilor de a fi. (Cu alte cuvinte, ea vrea 
să răspundă la cele patru întrebări fundamentale: ce este un lucru, 
din ceeste el, ane/ce 1-a făcut şi cu ce scop.) Faptul că putem descrie 
un fenomen, ba chiar că putem prevedea unele consecinţe ale 
sale nu ne este de ajuns. Omul posedă o aspiraţie naturală să 
ştie, adică să înţeleagă, să caute explicaţii raţionale — afirmă 
Aristotel, într-o celebră formulă, chiar în deschiderea Metafi¬ 
zicii. Această aspiraţie nu se reduce — aşa cum credeau mulţi 
pe vremea aceea, şi cum cred încă şi mai mulţi în zilele noastre — 
la considerente şi avantaje practice. La ce ne slujeşte, într-ade- 
văr, să ştim cum a arătat Universul în primele secunde ale 
existenţei sale după Big Bang ? De ce ar trebui să fim preocupaţi 
de modul cum se va sfârşi Universul, de vreme ce oricum aceasta 
se va petrece peste miliarde de ani ? Din punct de vedere practic, 
tabelele astronomice ale lui Ptolemeu — cu unele corecţii — 
mai erau până nu demult valabile pentru navigatori; la ce au 
servit, aşadar, în chip practic, teoriile lui Copernic şi Galilei ? 
Până la zborurile cosmice — aproape deloc. Să fie vorba, în 
descoperirile ştiinţifice, numai despre o simplă schimbare de 
paradigmă, cum spune Thomas Kuhn, legată mai curând de 
un nou „stil“ al epocii ? Iatăceva cu care Aristotel nu ar putea 
fi de acord! 

Aristotel este, prin urmare, încredinţat că ştiinţa rămâne 
posibilă şi că ea este chiar esenţială pentru om — este chiar 
poarta sa către libertate, fericire şi divin. Cum poate fi ea atunci 
exclusă, fie în general din realitate — cum cred sofiştii —, fie 
din realitatea aceasta, în care noi trăim efectiv — cum vor Platon 
şi platonicienii ? Şi ce valoare mai are o ştiinţă fără referent sau 
una al cărei referent este numai o ipotetică şi, oricum, 
transcendentă lume a Formelor? 

Bătălia lui Aristotel se poartă, prin urmare, pe două fronturi: 
primul front, situat la „stânga", este deschis împotriva relati¬ 
vismului sofistic, care se inspira, pe de-o parte, din unele cercetări 
ale filozofilor naturii, pe de alta, din preocupările pentru 
retorică şi politică ale sofiştilor. Al doilea front, „la dreapta", 
presupune lupta cu pitagorismul şi platonismul, care acordau 
prea mult transcendentului pe care îl separau dramatic de 

imanenţa în care noi trăim. încercarea Metafizicii, prin urmare, 
aceasta este: cum se poate expWca. această lume, dar fără a o des¬ 
prinde, a o rupe definitiv de acea lume, de care totuşi nu ne 
putem lipsi. Iar întrebarea „cum e posibilă ştiinţa în lumea 
aceasta“ revine la a întreba: cum se pot înţelege mişcarea, trans¬ 
formarea şi diversitatea atunci când orice înţelegere reală, in¬ 
telectuală presupune constanţă, permanenţă şi mai ales un 
punct staţionar de referinţă, ceea ce pare anevoie de aflat numai 
în lumea aceasta ? 

Multiplicitatea sensurilor realităţii 

încercarea lui Aristotel se regăseşte sintetic într-o sintagmă 
ce revine obsesiv în cuprinsul Metafizicii :tioXKax&>c, teyâpevov — 
„cu sensuri multiple". Astfel, el observă că termenii de care 
ne folosim în cele mai curente situaţii nu au sensuri unice, 
singulare; ci au mai multe semnificaţii, pe care, dacă dorim să 
ne înţelegem bine unii cu ceilalţi, trebuie să le distingem şi să le 
analizăm separat. Fireşte, nu Aristotel fusese primul care sesizase 
polisemia conceptelor, dar el este cel dintâi care o analizează siste¬ 
matic şi care, mai ales, o aşază în centrul metodei sale filozofice. 

Or, dacă polisemia nu este recunoscută şi respectată, iau 
naştere sofisme şi contradicţii, iar adevărul ne scapă. Cartea 
Beta enumeră pe larg o mulţime de astfel de contradicţii, de 
fundături în care se ajunge dacă nu se ţine seamă de polisemia 
conceptelor şi, în ultimă instanţă, de multiplicitatea sensurilor 
realităţii ca atare. 

Aşa se întâmplă, desigur, şi cu termeni dintre cei mai comuni: 
cuvântul „sănătos", în sintagma „privire sănătoasă", înseamnă 
altceva decât în aceea de „hrană sănătoasă" sau în aceea de „ficat 
sănătos". Dar toate sensurile cuvântului „sănătos" (fie ceva care 
indică sănătatea, fie ceva care produce sănătatea, fie ceva care 
conţine sănătatea) au ceva comun: referinţa la o idee principală 
sau centrală: anume la sănătatea însăşi. 

Acelaşi lucru se observă şi în privinţa altor concepte, şi mai 
ales a celor fundamentale; în esenţă, spune Aristotel, însuşi cu¬ 
vântul „realitate" sau „existenţă", ceea ce el numeşte ceea-ce-este 

(to ov), are mai multe sensuri — toate justificate şi importante 
în felul fiecăruia — între care trebuie distins cu atenţie. De 
exemplu, un lucru, precum omul, este o existenţă reală, dar şi 
proprietatea de a fi alb este o existenţă reală, numai că intr-alt 
sens. De asemenea, existenţa arhitectului în prunc este o reali¬ 
tate, dar virtuală, şi deci de alt tip decât existenţa lui actualizată, 
la maturitate. Or, confuzia acestor sensuri poate conduce la 
nenumărate sofisme. Aşadar, existenţa, ca şi alte noţiuni, nu 
are nici un sens unic, aşa cum credea Parmenide sau Platon, 
dar, pe de altă parte, ea nu descrie nici o multiplicitate pur 
verbală (omonimică) de sensuri — aşa cum voiau sofiştii; există 
mereu un nex comun, ceva care integrează toate aceste sensuri 
diferite, deopotrivă fără a le egaliza sau a le deduce unele 
dintr-altele, dar şi fără a le lăsa să se disperseze în necuprindere. 

Dar care este atunci referinţa principală sau sensul central 
al existenţei, aceea care impune acest nex comun, aşa cum, în 
mod analog, sensul central al noţiunii de „sănătos" este „sănă¬ 
tatea" ? Această referinţă principală este ceea ce Aristotel numeşte 
„Fiinţă" (oikri.cc). 

Fiinţa este porţiunea de stabilitate din lume, „ miezul tare“ 
al realităţii. Fiinţa este ceea ce lucrul este în sinea lui, este 
ce-esfe-Ie său. Fiinţa este suportul proprietăţilor, al calităţilor 
şi afecţiunilor, adică ceea ce e permanent într-un subiect atunci 
când acesta se schimbă şi devine într-un fel. De pildă, un om 
poate fi sănătos sau bolnav, poate fi fericit sau mizerabil, poate 
învăţa sau uita, şi totuşi, atâta vreme cât trăieşte, el rămâne el 
însuşi, fiindcă el îşi păstrează Fiinţa. Râul lui Fleraclit, în care 
nu te-ai putea scălda de două ori, sau chiar nici măcar o singură 
dată, după cum credea Cratylos, discipolul radical al lui Fleraclit, 
deoarece este în perpetuă mişcare, rămâne totuşi un anume râu, 
şi nu un altul, deoarece subzista ceva din el: Fiinţa sa. 

Fiinţa, de asemenea, face ca lucrurile să nu fie numai reţele 
de relaţii şi contexte (aşa cum cred astăzi „pragmatişti" relativişti 
ca Richard Rorty), ci să aibă şi o anume autonomie faţă de cel 
care le percepe. Pentru că au Fiinţă, lucrurile nu sunt complet 
reductibile la datele senzaţiei sau ale percepţiei, ci ele admit 
şi o cunoaştere raţională. Invers, dacă nu ar exista Fiinţă, lumea 

s-ar rezuma fără rest la un flux continuu de senzaţii şi nici o 
cunoaştere bazată pe concept, pe regulă, pe cauzalitate nu ar 
fi cu putinţă. 

Pentru ca să se poată explica existenţa ştiinţei, pentru ca o 
înţelegere raţională a lumii să fie legitimă — crede Aristotel, 
prin urmare —, pentru ca nu orice opinie şi orice închipuire 
să fie la fel de valabile şi de egal îndreptăţite la numele de 
„adevăr", trebuie să existe Fiinţă. 

Numai că aici apar două probleme: 1) Cum se poate demon¬ 
stra existenţa Fiinţei ? 2) Şi unde anume, în cuprinsul realităţii, 
se regăseşte efectiv Fiinţa? 

Există Fiinţă ? 

Aristotel ştie însă că nu poate demonstra ca atare existenţa 
Fiinţei. Totuşi, el crede că poate respinge eficient afirmaţiile 
celor care îi contestă existenţa. Mai întâi, el presupune, în Cartea 
Gamma — ceea ce nu este deloc absolut evident, dar era aproape 
o evidenţă pentru filozofia antică —, că realitatea interioară, 
a reprezentărilor mentale, corespunde structural realităţii exte¬ 
rioare, „obiective". 

Cu alte cuvinte, dacă lumea este de tip heraclitic, în curgere 
continuă, lipsită de orice constanţă — adică lipsită de Fiinţă —, 
şi lumea mentală va fi la fel de inconstantă, contradictorie, 
trăsătură proprie — zice Aristotel — viziunii relativiste şi iraţio¬ 
naliste a lui Protagoras. Acesta suprimase distincţia dintre apa¬ 
renţă şi esenţă, dintre intrinsec şi contextual, sau, de fapt, 
redusese totul la aparenţă şi la relaţie (în chipul postmodernilor 
de azi), exact la fel după cum anumiţi filozofi ai naturii 
eliminaseră repausul şi stabilitatea, păstrând numai mişcarea. 

Rezultatul ar fi că nu s-ar mai putea face, în mod consistent, 
afirmaţii adevărate sau false despre un anumit lucru: falsul s-ar 
metamorfoza îndată în adevăr, adevărul ar deveni fals, în funcţie 
de perspectivă şi de dorinţa celui care judecă: celebra sentinţă 
a lui Protagoras: „omul este măsura tuturor lucrurilor", este 
interpretată de Aristotel (ca şi de Platon) în cheie pur relati¬ 
vistă: adevărul şi falsul se pot afirma concomitent despre acelaşi 

subiect, ceea ce de fapt conduce la suprimarea principiului noncon- 
tradicţiei. „La modul general — spune Aristotel — cei care 
contestă principiul noncontradicţiei suprimă Fiinţa. Căci este 
necesar ca ei să pretindă că toate cele sunt contexte, sau relaţii 
contextuale, şi că nu există ceva ce omul sau animalul sunt 
intrinsec." 

Trebuie să spunem totuşi că legătura dintre relativismul 
epistemologic şi negarea principiului noncontradicţiei nu este 
chiar atât de necesară logic pe cât i se părea lui Aristotel: mai 
întâi afirmaţia lui Protagoras poate fi înţeleasă nu numai indi- 
vidual-subiectiv (orice om e măsura tuturor lucrurilor), ci şi 
specific-kantian (omul în general dă măsura lucrurilor). Apoi 
principiul noncontradicţiei nu permite să se facă afirmaţii 
contradictorii despre acelaşi subiect ţi sub acelaţi raport-, or, 
a afirma, de pildă, că toate propoziţiile sunt adevărate poate 
însemna, eventual, că „toate propoziţiile sunt adevărate doar 
sub un anume aspect, diferit însă de la caz la caz, ceea nu contra¬ 
zice neapărat principiul noncontradicţiei. 

Totuşi este de netăgăduit că, filozofic vorbind, există o legă¬ 
tură între relativismul ontologic şi cel epistemologic, pe de-o 
parte, şi sofistică, pe de altă parte, şi că Aristotel nu greşea foarte 
mult asociindu-le. Aşadar, să admitem că, dacă se suprimă Fiinţa, 
în final, se suprimă principiul noncontradicţiei. Rămâne atunci 
de arătat doar căprincipiul noncontradicţiei nu poate fi suprimat, 
pentru a arăta că suprimarea Fiinţei este inacceptabilă. O bună 
parte a Cărţii Gamma este dedicată tocmai acestei chestiuni: 
să se arate că principiul noncontradicţiei nu poate fi suprimat. 
Fireşte, în sine, principiul noncontradicţiei, fiind o axiomă, nu 
poate fi demonstrat, iar cei care încearcă s-o facă se înşală — 
explică Aristotel. Dar se poate foarte bine arăta, în schimb, că 
negarea lui este imposibilă pentru o persoană care vrea să 
gândească coerent şi să comunice limpede gândul său. Este ceea 
ce s-a numit metoda „respingerii" ( refutatio ). 

Intr-adevăr, spune Aristotel, dacă am putea face afirmaţii 
contradictorii despre acelaşi subiect şi în acelaşi moment, n-am 
mai putea nici gândi, nici comunica nimic determinat; astfel 
încât nimic, nici măcar această teză — anume că principiul 

noncontradicţiei este fals —, n-ar putea fi gândit sau comunicat. 
Or, în fapt, toată lumea gândeşte şi comunică ceva anume, 
inclusiv sofiştii, cei care contestă principiul noncontradicţiei. 
Altminteri, dacă nu ar comunica, omul arfi, zice Aristotel, „aidoma 
unei legume". Iar dacă nu ar comunica ceva determinat, omul 
nu ar comunica, în fapt, nimic. Realitatea comunicării unui 
subiect determinat, aşadar, presupune acceptarea unei con¬ 
sistenţe a gândirii, a unei determinări coerente a gândului gândit 
şi apoi comunicat, ceea ce, la rândul său, implică principiul 
noncontradicţiei. Pentru ca omul să rămână în domeniul 
/ogos-ului, al gândului coerent şi al expresiei verbale neechi¬ 
voce, e necesar ca el să utilizeze implicit principiul noncontra¬ 
dicţiei, fie şi atunci când, explicit, el ar dori să-l conteste. Chiar 
dacă — aşa cum crede de exemplu J. Lukasiewicz — acest 
principiu nu este o „lege a logicii" şi nu arc valoare logică ca 
atare, el întemeiază orice limbaj omenesc şi înfiinţează orice 
responsabilitate pentru spusele rostite şi faptele comise. Iar dacă 
el nu este încă logic, cu siguranţă că el întemeiază logica. 

Or, pe de altă parte, după cum s-a spus, e plauzibil ca orice 
consistenţă a gândirii să fie un reflex al consistenţei lumii. (Prin¬ 
cipiul noncontradicţiei nu poate funcţiona în cazul unor obiecte 
imaginare inconsistente, precum un triunghi dreptunghic echi¬ 
lateral.) Iar o lume consistentă este o lume unde există Fiinţă. 
Aşadar,printr-un fel de „argument ontologic" implicit, subtil 
şi mai puţin pretenţios decât cel „clasic" al lui Anselm din 
Cantcrbury, Aristotel deduce, din faptul incontestabil al comu¬ 
nicării umane, că trebuie să existe Fiinţă. 

Unde este Fiinţa ? 

Dar, chiar dacă acum ştim că trebuie să existe Fiinţa, încă 
nu ştim unde se află ea, sau ce anume este ea — altfel spus, cu 
ce porţiune din realitate se identifică ea. Problema pare eternă: 
„iată subiectul cercetat şi controversat şi în vechime, şi acum, 
şi pururea: ce este ceea-ce-este, adică ce este Fiinţa?" — scrie 
Aristotel. Intr-adevăr, filozofii, predecesorii săi, au identificat 
Fiinţa — adică porţiunea de stabilitate ţi coerenţă din lume — 

fie cu elementele naturii, precum focul, aerul sau apa, fie cu 
materia în general, fie cu anumite universalii, precum Formele 
platoniciene sau numerele pitagoricienilor. Lipsa de unitate a 
răspunsurilor a generat însă confuzie şi a condus la scepticismul 
celor care au negat realitatea Fiinţei. 

Aristotel a stabilit însă că anumite cuvinte au mai multe 
sensuri, că sunt raAAaxux; A.eyop.eva: or, în acest caz, nu cumva 
şi conceptul de Fiinţă trebuie gândit în mai multe sensuri ? Iar 
dacă este aşa, s-ar cuveni a fi detaliate sensurile principale ale 
noţiunii de Fiinţă şi stabilit la ce porţiune de realitate se aplică 
ele, după cum trebuie stabilit şi sensul central, fundamental, 
care le asociază. Prin urmare, aşa după cum Fiinţa împiedică 
dispersia realităţii în ansamblu, trebuie să existe un fel de sens 
esenţial al Fiinţei — o „Fiinţă a Fiinţei", care adună şi conec¬ 
tează sensurile relativ diferite ale noţiunii de Fiinţă. 

Iar dacă este aşa, înseamnă că toţi filozofii care au identificat 
Fiinţa cu anumite aspecte ale realului au avut, cumva, dreptate, 
deşi parţial. Ei nu au văzut decât un anumit sens al Fiinţei, dar 
le-au scăpat celelalte sensuri. Experienţa lor rămâne utilă şi 
merită a fi studiată istoric, ceea ce chiar face Aristotel, în Cartea 
Alpha mare, dar trebuie să fie depăşită critic printr-un fel de 
sinteză. Mai mult, a căuta să se răspundă în mod univoc între¬ 
bării: ce este Fiinţa se dovedeşte a fi o eroare: Fiinţa este, în 
mod efectiv, mai multe entităţi, chiar dacă în grade diferite. 

Autonomia Fiinţei 

Examinând diferitele concepţii anterioare şi comparându-le 
cu a sa, Aristotel observă că, în general, sunt mai multe entităţi 
care concură între ele în a reprezenta Fiinţa, şi anume: materia, 
forma, conceptul universal şi compusul dintre materie şi formă. 
într-un fel, toate acestea, privite sub un anumit raport, pot 
reprezenta Fiinţa, darîn grade diferite. Dar ce însuşire anume 
trebuie să posede o entitate pentru a merita numele de Fiinţă ? 
Răspunsul lui Aristotel este simplu şi complicat în acelaşi timp; 
simplu: pentru ca ceva să merite numele de Fiinţă, trebuie să 
fie un xtopiotov; complicat: nu e tocmai uşor de înţeles şi de 
tradus, în consecinţă, ce înţelege Aristotel prin acest cuvânt. 

XcopiciTov înseamnă,în sens strict, „separatul", sau „separat". 
Cu toate acestea, forma, despre care adesea Aristotcl afirmă 
că reprezintă Fiinţa, nu este separabilă de regulă de materia 
în care ea se întrupează. Dimpotrivă, Forma platoniciană, despre 
care Aristotel afirmă răspicat că nu este Fiinţă şi că, de fapt, 
nu există în mod real, este considerată de el a fi fost concepută 
de Platon ca „separată" sau „separabilă" de lucrurile sensibile. 

Atunci când este întrebuinţat pentru a descrie Fiinţa, xcoptoxov 
înseamnă de fapt „autonom", sau „subiect autonom". Cu alte 
cuvinte, este vorba despre ceva care poate fi suport pentru 
proprietăţi, existând autonom (dar nu separat fizic) faţă de ele 
şi faţă de contextele sale, dar care nu este proprietate la rândul 
său. Un termen adesea aproape echivalent este t65e ti, adică 
„ un ce anume, determinat". Numai că „autonomia" poate fi şi 
ea văzută sub mai multe aspecte, sau are şi ea mai multe sensuri. 

In primul sens, mai cu seamă pur ontologic, autonomia 
poate fi o caracteristică a materiei. Intr-adevăr, aceasta este 
subiect sau substrat absolut , suport al tuturor proprietăţilor şi 
al formelor; şi, la rândul ei, materia nu este o proprietate pentru 
alt suport. Ea este o virtualitate completă, pentru că poate deveni 
orice, fără a fi, în mod determinat, nimic. Aşadar, materia poate 
exista chiar şi autonom faţă de forme, proprietăţi, actualizări, 
dar acestea au nevoie de materie, ca suport, pentru a se manifesta. 
De exemplu, bronzul poate exista şi în absenţa statuii, dar o 
statuie, pentru a exista, are nevoie de un anumit material — fie 
el bronz, piatră sau un altul. Deci, în măsura în care materia 
este subiect autonom, ea este şi Fiinţă. 

Autonomia materiei este însă extrem de limitată şi de rela¬ 
tivă. într-adevăr, materia, luată ca atare şi detaşată de o formă, 
este imposibil de perceput sau de cunoscut; ea nu este un subiect 
pentru senzaţie sau ştiinţă tocmai din pricina indeterminării 
sale. Or, pentru a fi cunoscută, materia are nevoie de unirea 
cu o formă, prin care virtualitatea sa se actualizează într-un 
anume fel; aşadar, gnoseologic cel puţin, materia nu este auto¬ 
nomă şi nu este, prin urmare, Fiinţă. 

Atunci, mai degrabă tocmai ceea ce rezultă din această unire 
a materiei cu o formă — individualul compus, numit de 

Aristotel owoXov — posedă autonomie şi în acest sens, fără a 
o pierde pe cea în sens ontologic. Un anumit om, Socrate, 
Ioana, un animal, o plantă sau chiar un obiect artificial, precum 
această, casă sau această statuie — toate acestea sunt, pe de-o 
parte, subiecte pentru diferite proprietăţi, dar nu şi proprietăţi, 
la rândul lor, ale unor alte subiecte. Se spune „Socrate e un 
om", dar nu se poate spune „X e un Socrate". Pe de altă parte, 
ele sunt şi subiecte autonome pentru cunoaştere şi senzaţie, 
deoarece sunt, fiecare în parte, ceva individual determinat (toSe 
ti). Aşadar, s-ar părea că Fiinţa este identificabilă mai ales cu 
individualul compus. 

Numai că din nou — arată filozoful — identificarea aceasta 
este parţială şi relativă. Căci, chiar dacă individualul compus 
este, într-adevăr, subiect pentru senzaţie, el nu este, sau cel 
puţin este numai parţial, subiect pentru cunoaşterea raţională 
şi pentru ştiinţă. Individualul compus nu poate fi, de exemplu, 
definit şi nu poate fi dedus. Nu-l poţi defini pe Socrate, îl poţi 
numai descrie sau picta. Tocmai din pricina prezenţei în el a 
materiei, individualul compus nu este determinat sau actualizat 
perfect: el continuă să devină în anumite contexte, să se schimbe, 
ceea ce face ca ştiinţa să nu poată cunoaşte decât latura lui pur 
formală, generică. De aici şi drama ştiinţei despre care vorbeam 
la început: Socrate, Callias sau Petre sunt cei cu adevărat bol¬ 
navi sau care suferă, dar ştiinţa nu poate trata decât omul 
generic, abstract. 

Să fie atunci autonom ă. forma mai degrabă, deoarece ea nu 
are nevoie de materie pentru a fi cunoscută raţional, în timp 
ce individualul compus are nevoie de formă pentru a fi cunos¬ 
cut în acest mod ? Să fie formă Fiinţa esenţială? 

Ce este forma f 

Problema este că Aristotel nu ne spune în mod univoc ce 
este forma. Spre disperarea unor interpreţi, spre satisfacţia secretă 
a altora — vânătorii de contradicţii —, filozoful pare să înţeleagă 
mai multe lucruri, unele aparent chiar contradictorii, sub 
numele de „formă". De altminteri, nu există numai un singur 

termen la el pentru a spune „formă". Aristotel utilizează într-un 
mod adesea aproximativ sinonimic termeni ca elSoi;, poptpf|, 
Xoyoţ, to xi iţv eîvai, dintre care primul înseamnă şi „specie", 
dar şi Formă platoniciană (a cărei existenţă obiectivă Aristotel 
o respinge vehement), al treileaînseamnă „definiţie" sau „enunţ 
raţional", iar ultimul este o expresie aristotelică pe care, din 
lipsă de ceva mai bun, o traducem prin „esenţă" sau „ce-este- 
lucrul-în-sine“. 

Dar e de mirare că un filozof care sistematizează polisemia 
termenilor esenţiali va regăsi această polisemie şi într-un 
termen ca cel de „formă" ? 

După părerea mea, există în Metafizica două sensuri funda¬ 
mentale ale termenului „formă", în funcţie de perspectiva adop¬ 
tată. Astfel, din perspectiva individualului concret, „forma" 
înseamnă de obicei proprietatea abstractă, rtotov ti, universalul, 
generalitatea. Din acest punct de vedere, „forma" aristotelică 
este foarte aproape de Forma platoniciană. Or, proprietatea 
abstractă nu poate fi un subiect, deoarece ea — spune Aristotel 
— se aplică unui subiect, îi adaugă acestuia diferite caracteristici. 
Greşeala lui Platon ar fi fost de a fi ipostaziat în subiect calităţi 
abstracte, precum „bine", „frumos", „cald", „rotund" etc., şi 
de a le fi separat ori autonomizat de lucrurile concrete. Urmarea 
cea mai neplăcută a acestei erori este ceea ce s-a numit, de la 
Aristotel, aporia „celui de-al treilea om", sau multiplicarea 
indefinită a transcendentelor (v. Cartea Alpha mare, nota 73). 
Dar „Formele" lui Platon sunt fals autonome. Intr-adevăr, toate 
aceste proprietăţi abstracte, la fel ca şi genurile universale, nu 
sunt subiecte, şi cu atât mai puţin subiecte autonome. In 
consecinţă, cel puţin din perspectiva amintită, ele nu sunt Fiinţe. 

Numai că nu acesta este sfârşitul poveştii: din perspectiva 
cunoaşterii raţionale, forma este un subiect autonom, ba chiar 
singurul subiect autonom. Din acest punct de vedere, forma 
este identică cu specia ; or, numai specia este subiectul unei 
definiţii. Definiţia constă însă într-o unire dintre un gen şi o 
diferenţă: „omul este un animal biped". Genul este un fel de 
materie inteligibilă; prin analogie, e materie şi virtualitate 
neacrualizată: „animal" la modul nedeterminat, şi nu un anume 

animal, precum „om" sau „elefant". Diferenţa, prin analogie 
din nou, este echivalentă unei calificări, unei actualizări a vir¬ 
tualităţii genului — „biped" — iar unirea dintre gen şi diferenţă 
produce specia— „om". Aceasta este analogă cu individualul 
compus, alcătuit din materie şi din formă, sau cu materia care 
se actualizează. Iată cum şi specia apare ca un ce determinat! 
Numai că este vorba despre un individual compus inteligibil , 
considerat prin analogie cu cel concret, şi nu despre unul sensi¬ 
bil, concret, luat ca atare. Or, acest individual compus inteligibil 
este, desigur, subiect al cunoaşterii raţionale şi poate fi consi¬ 
derat autonom. De asemenea, el poate fi subiectul unor calificări 
suplimentare. Să mai adăugăm că, cel puţin în anumite cazuri, 
cum ar fi cel al sufletului — identificat de Aristotel cu forma 
trupului —, forma este un fel de configuraţie particulară, un 
fel de „cod genetic" al individului, ceea ce am putea numi o 
„formă configurantă". în aceste situaţii, filozoful foloseşte ceea 
ce retorica numeşte o „hendiadă" (un singur concept prin două 
cuvinte) pentru a-şi preciza ideea (pLopcpfţ Kai eîSoq). 1 

Rezultatul poate deconcerta: sub un aspect, forma este 
Fiinţă, sub un alt aspect — ea nu este Fiinţă. Dar acelaşi lucru 
se petrecea şi cu materia, şi cu individualul-compus concret. Se 
pare că cerinţa ca Fiinţa să reprezinte un „subiect autonom" 
este o cerinţă conflictuală: planul pur ontologic şi planul pur 
epistemologic nu coincid, în general, chiar dacă se intersectează 
aproximativ în individul specific, pe care, în mod analogic, 
Aristotel îl vede alcătuit din unirea materiei genului cu forma 
diferenţei. 

Actualizarea 

Să observăm, acum, că forma-Fiinţă este identificată de 
Aristotel cu ceea ce el numeşte actualizare, evepyeux, evkAe^ekx. 
A căpăta formă — arată Aristotel — înseamnă, în fond, a actualiza 
o virtualitate, a-i da un sens, o determinare, o finalitate. Unirea 


1 Pentru modul de a traduce această expresie, vezi p. 22. 

materiei cu forma nu-i altceva decât actualizarea, realizarea unei 
virtualităţi. Spre pildă, un copil: el poate deveni inginer, sau 
doctor, sau militar, sau traficant de droguri, sau multe altele. 
Fiecare destin se află la copil în virtualitate şi se poate actualiza 
în adult prin educaţie, viaţă, împrejurări. Fiecare destin este 
deci o formă, iar actualizarea uneia dintre virtualităţi presupune 
concomitent negarea celorlalte. 

De aici însă se vede şi de ce forma sau actualizarea pare a 
nu se putea regăsi perfect în Fiinţa concretă: într-adevăr, actua¬ 
lizarea este capătul unui proces, procesul este mişcare; or, atâta 
vreme cât există mişcare, se pare că mai există un rest de virtua¬ 
litate, supusă unei actualizări ulterioare. De exemplu, atâta 
vreme cât trăieşte, un organism este o Fiinţă, în măsura în care 
reprezintă o actualizare. Dar viaţa este transformare continuă, 
ceea ce înseamnă că niciodată nu va dispărea din ea un reziduu 
de virtualitate. Or, prezenţa virtualităţii înseamnă prezenţa 
materiei, a indeterminatului; ceea ce iarăşi înseamnă că, sub 
un anume aspect, organismul respectiv nu este Fiinţă, sau măcar 
nu este Fiinţă completă. 

De aici şi problema ştiinţei: ştiinţa, arăta Aristotel în Cartea 
My, are acces la universal tocmai în măsura în care acesta se 
manifestă ca o virtualitate: omul pe care ea îl studiază este un 
om generic, indeterminat, ce nu există ca atare, şi nu o Fiinţă 
individuală determinată. In schimb, actualizarea caracterizează 
mai ales individualul, care există în mod concret — pe acesta 
însă ştiinţa nu-l poate studia decât în chip indirect, mediat şi, 
desigur, cu erori. 

Tot de aici provine şi o dramă eternă a existenţei umane, 
paralelă, în fond, celei a ştiinţei la care ne-am referit mai sus: 
existenţa omenească realizată, formată este actualizare; dar, pe 
măsură ce ea se realizează, avansează şi specializarea, îngustarea, 
limitarea posibilităţilor. Omul „realizat" este, precum Fiinţa 
individuală, foarte concret, dar închis între limitele sale. In 
schimb, omul situat încă în virtualitate este, precum genul, un 
universal, dar el rămâne abstract, indeterminat; nu e mărginit, 
dar e ineficient, e generalitate generoasă, dar e privat de Fiinţa 
reală, e materie maleabilă, dar prea puţin formă concretă. Insă 

să posezi ambele — şi forma eficace presupusă de actualizare, 
dar şi generozitatea devenirii şi a schimbării — adică să fii 
deopotrivă adult şi copil — iată ceva aproape cu neputinţă 
pentru natura omenească. Suntem atunci altfel astăzi, în natura 
noastră esenţială, decât eram pe vremea lui Aristotel, pe care 
totuşi preaînţelcpţii secolului al XX-lea l-au socotit adesea a 
nu mai răspunde „problemelor noastre" ? 

însă, dacă Fiinţa deplină nu poate fi regăsită nici măcar în actua¬ 
lizarea obişnuită a virtualităţii înseamnă, s-ar părea, că ea nu poate 
fi regăsită nicăieri. Dar, dacă Fiinţa deplină nu există, nu există 
nimic absolut, şi relativitatea tinde să reinvadeze totul şi să năruie 
întregul eşafodaj metafizic elaborat cu atâta străduinţă! 

Ceea ce tulbură lucrurile este, cum se vede, mişcarea — atât 
cea efectivă, actualizată, cât şi cea virtuală, sub forma repau¬ 
sului. Fiindcă, în general, ceva care nu se mişcă acum se poate 
cândva mişca, el este deci virtualitate a unei actualizări viitoare. 
Or, ceea ce este virtualitate este materie şi indeterminare; aşadar, 
e deficitar sub raportul Fiinţei. Iar ceea ce se mişcă, de obicei 
poate înceta să se mişte, sau se poate mişca şi în alt mod, ceea 
ce arată că el conţine de asemenea un reziduu de virtualitate. 

Excursul lui Aristotel de până în pragul Cărţii Lambda pare 
să fie aporetic şi deconcertant: deşi Fiinţa trebuie să existe, fie 
şi măcar pentru a garanta realitatea şi coerenţa gândurilor noastre 
şi capacitatea noastră efectivă de a le comunica, în sensul deplin 
al cuvântului ea nu pare a putea fi identificată complet cu nici 
o realitate. Nici materia, nici compusul, nici forma, nici univer¬ 
salul, nici individualul nu dau seama pe de-a întregul de toate 
exigenţele Fiinţei. Fiinţa e mai necesară ca oricând, dar rămâne 
imposibil de regăsit în fapt! 

Fiinţa deplină 

Platon credea că regăsise perfecţiunea în lumea Formelor. 
Formele platoniciene sunt arhetipuri desăvârşite ale lucrurilor 
terestre, dar sunt în acelaşi timp abstracţiuni sau, cum ar spune 
Aristotel, predicate universale. Valoarea lor epistemologică 
constă în aceea că ele sunt cognoscibile, inteligibile. Dar tocmai 

aici stă, observă Aristotel, slăbiciunea ontologică a teoriei plato¬ 
nice: predicatele nu pot fi Fiinţă, deoarece numai subiectul 
poate fi Fiinţă. Numai că subiectele, în general, sunt indivi¬ 
dualităţi parţial indeterminate, din pricina prezenţei materiei, 
deci nu sunt epistemologic valoroase. 

Soluţia ar fi să se găsească o realitate, ca să spunem aşa, 
tautologică, unde subiectul şi predicatul coincid, şi care să fie 
deopotrivă subiect absolut, dar şi predicat absolut: ca subiect, 
o astfel de realitate poate fi Fiinţa sub raport ontologic; ca 
predicat, ea poate fi Fiinţa şi sub raport epistemologic. Iar ca 
subiect absolut, s-ar cuveni ca această realitate să fie indivi¬ 
duală, şi nu o abstracţie precum Formele platoniciene. 

De asemenea, am văzut că ceea ce crea problemele erau ma¬ 
teria şi virtualitatea inerentă ei. Ar trebui, atunci, aflată o 
realitate care să fie lipsită de virtualitate, sau care să fie actuali¬ 
zare pură, adică completă în toate privinţele. Această realitate, 
lipsită fiind de virtualitate, nu ar putea fi altceva decât ce este 
şi prin urmare ar fi etern şi esenţial imobilă, fără putinţă de a 
se mişca vreodată. 

In sfârşit, această realitate ar trebui să genereze şi să deter¬ 
mine întreaga existenţă în calitate de principiu. In ea, contradicţiile 
pe care le-am regăsit cercetând Fiinţele ar trebui să se rezolve. 
Altminten, lumea ar rămâne în continuare imperfectă, dispersată, 
iar falia dintre realitatea ontologică a individualului şi reali¬ 
tatea epistemologică a universalului ar continua să fie, în 
principiu şi în mod esenţial, neacoperită. 

Această realitate nu este altceva sau altcineva decât Dumne¬ 
zeu sau Fiinţa desăvârşită. Dar cum poate exista sau fi gândită 
o Fiinţă, deopotrivă subiect absolut şi predicat absolut, actua¬ 
lizare pură, deci etern imobilă, şi în acelaşi timp creatoare 
cumva a întregii lumi? Nu sunt mai ales imobilitatea acestei 
Fiinţe, caracterul ei tautologic tot atâtea motive să credem că 
această Fiinţă este o imposibilitate ? Cum poate exista un Miş- 
cătornemişcat, ceva care, punând în mişcareîntregul Univers, 
să rămână, el însuşi, imobil ? Şi cum poate fi ceva deopotrivă 
proprietate şi suport al respectivei proprietăţi? Şi care va fi 
această extraordinară proprietate? 

Desigur, spune Aristotel, în mod normal, un lucru care 
pune pe altul în mişcare se mişcă şi el la rândul său, transformând 
o virtualitate în actualizare: un cal, pentru a trage un car, 
trebuie să alerge; o sămânţă, pentru a da naştere plantei, trebuie 
să piară, un foc, pentru a arde, trebuie să consume combustibil. 
Lucrurile însă ar trebui să aibă un început, sau un principiu, 
iar acesta ar trebui să fie imobil. Altminteri lumea ar fi fără 
principiu, căci un principiu care nu poate fi determinat sau care 
este împins la infinit nu este, după Aristotel şi, în general, după 
antici, principiu. Dar cum poate ceva imobil să pună în 
mişcare ? Chiar Platon, în Timaios, pentru a explica geneza 
lumii, concepuse un Demiurg activ, care crea cu ochii la For¬ 
mele eterne, întocmai unui artist. 

Aristotel oferă aici una dintre cele mai fascinante teorii din 
istoria metafizicii, teorie care a inspirat secole de-a lungul gândirea, 
dar chiar şi, prin Dante, poezia europeană. Mai mult, probabil 
că această teorie despre Dumnezeu a contribuit mult pentru a-1 
face pe Aristotel filozoful preferat al scolasticii medievale. 

El observă, astfel, că nu orice se mişcă în mod obligatoriu 
„împins de la spate", sau activat de o raţiune eficientă, aşa 
precum un motor împinge un automobil; unele existenţe, mai 
ales cele dotate cu inteligenţă şi sensibilitate, se deplasează, se 
pun în mişcare şi fiindcă doresc să atingă un anumit rezultat. 
Cineva vrea să cunoască, deoarece are o finalitate — cunoaşterea 
a ceva, şi face eforturi numeroase pentru aceasta. Altcineva 
caută apropierea sau admiraţia fiinţei iubite, deoarece aceasta 
îi constituie, cel puţin în parte, în calitate de iubită, finalitatea. 
Aşadar: finalitatea atrage precum un magnet, pune în mişcare, 
numai că fără ca ea însăşi să se mişte. Intr-adevăr, dacă un 
motor consumă benzină pentru a pune î n mişcare automobilul, 
dacă un cal mănâncă nutreţ pentru a alerga, ştiinţa, cunoaşterea 
nu se pierd, nu se consumă pe măsură ce diferiţi oameni le 
abordează, nici iubita nu diminuează pe măsură ce cavalerul 
ei îi face curte. 

Să ne închipuim atunci, după modelul gândirii şi al iubirii 
(sau mai degrabăcontopindu-le pe amândouă) — ne propune 
Aristotel —, o finalitate universală a lumii şi a Universului: fie 

aceasta Dumnezeu. El nu creează şi nu pune în mişcare lumea, 
mişcându-se, acţionând, precum Demiurgul platonic (sau 
Dumnezeul biblic), ci o face rămânând imobil: „/Dumnezeu/ 
pune în mişcare /fiind, imobil/precum obiectul iubirii, în vreme 
ce celelalte lucruri pun în mişcare /alte lucruri/ mişcându-se 
la rândul lor “ — exprimă Aristotel, în câteva vorbe, unul dintre 
cele mai importante gânduri ale filozofiei europene. 

Prin urmare, Dumnezeu este imobil şi este finalitatea Uni¬ 
versului. E imobil, dar, în calitate de scop, de obiect al iubirii 
universale, e motorul universal; nu împinge lucrurile de la 
spate, făcându-le să se mişte şi să existe, ci le atrage în orizontul 
menirii lor în existenţă, ca obiect al dorinţei, al iubirii şi al 
gândirii lor. El rămâne etern închis în sine, dar determină, ca 
finalitate absolută şi universală, existenţa lumii. 

Or, dacă Dumnezeu este obiect universal al gândirii, el va 
fi şi obiectul propriei gândiri. Sau altfel: ce altceva ar putea gândi 
mai nobil Dumnezeu decât să se gândească pe sine ? Iată 
tautologia căutată: Dumnezeu este obiect, dar şi subiect al 
gândirii; el este gândire care se gândeşte pe sine-, prin urmare, 
termenul gândire apare deopotrivă ca subiect şi ca predicat. 
Fiind subiect, Dumnezeu este Fiinţa; fiind predicat, adică 
actualizare completă, el este şi forma perfectă, adică iarăşi Fiinţă. 

Sau iarăşi, de vreme ce Dumnezeu este finalitate universală 
şi absolută, el este în mod esenţial imobil şi nu se poate în nici 
un fel transforma: căci, dacă s-ar transforma, ar însemna să 
existe o altă finalitate dincolo de el. Dar ceea ce este în mod 
esenţial imobil şi neschimbător este actualizare completă, totală, 
lipsită de orice devenire. Or, ceea ce este complet actualizat 
este şi complet lipsit de virtualitate, adică lipsit de materie. Şi 
nu e vorba doar despre materia senzorială, ci şi despre ceea ce 
Aristotel numeşte „materia inteligibilă" (adică genul în raport 
cu specia). Dumnezeu este, prin urmare, perfect simplu şi nu 
poate fi perceput printr-o operaţie intelectuală analitică ce 
separă subiectul de predicat (ce se confundă în cazul său), ci 
numai printr-un proces de contemplaţie intelectuală sau mistică, 
ce reprezintă pentru Aristotel suprema, chiar dacă foarte rara, 
beatitudine menită omului. (Această contemplaţie este opera 

părţii divine din noi, numită de Aristotel, în Etica Nicomahică, 
în Analiticele posterioare sau în Despre suflet, vouq (ttoit]tik6<;) 
- ceea ce traducem aproximativ prin „intelect activ sau agent".) 

In sfârşit, Dumnezeu, ca motor imobil de care atârnă întreg 
„Cerul şi Natura", este o Fiinţă individuală, şi nu o abstracţie 
sau un universal, precum Forma platoniciană. Dar e o Fiinţă 
individuală lipsită de virtualitate şi de indeterminare. In mod 
nemijlocit, ca finalitate, ca „Fiinţă iubită", el produce mişcarea 
perfect circulară a cerului stelelor fixe, iar indirect, prin inter¬ 
mediul mai multor motoare planetare imobile subordonate — 
tot atâtea Fiinţe individuale imobile—, el determină mişcările 
planetare (pe care Aristotel le descrie utilizând teoriile 
astronomice ale lui Eudoxos, Callippos şi ale altor astronomi 
şi matematicieni). Principiul lumii este, aşadar, unic — ceea ce 
a plăcut mult creştinilor medievali —; „nu-i bine cu mulţi domni, 
aşa că fie stăpânitorul unul singur“ — încheie Aristotel Cartea 
Lambda, cu un citat homeric. 

Ceea-ce-este ca fiind 

Ne amintim de obiecţia lui Jaeger: după Cartea Gamma, 
s-ar fi cuvenit ca Aristotel să treacă la descrierea Fiinţei perfecte, 
şi nu să dedice un număr atât de mare de pagini diferitelor 
proprietăţi ale Fiinţelor senzoriale sau inteligibile materiale, 
precum face el în Cărţile Zeta, Eta şi Theta. 

Şi Jaeger, ca şi alţi interpreţi, precum Pierre Aubenque, au 
impresia că excursul din Cartea Lambda este barba postişă a 
Metafizicii, fiind un tratat lipit restului, deoarece el ar mărturisi 
o altă concepţie despre metafizică, sau despre „prima filozofie", 
cum îşi denumeşte Aristotel demersul. De aceeaşi părere este 
şi David Ross, pentru care Cartea Lambda nu aparţine corpusu¬ 
lui iniţial al Metafizicii. Intr-adevăr — spun ei —, la începutul 
Cărţii Gamma, Aristotel defineşte obiectul ştiinţei pe care el o 
caută, ca urmărind „ceea-ce-este ca fiind" <to ov fj ov>. Adică, 
ar fi vorba despre o ştiinţă cu caracter general, care ar avea în 
vedere nu o anumită porţiune a realităţii, precum ştiinţele spe¬ 
cializate — spre exemplu aritmetica studiază realitatea ca 

număr —, ci ar lua realitatea ca atare, cu caracteristicile sale 
universale, cele mai abstracte. Ar fi vorba, deci, despre onto¬ 
logie. Pe de altă parte însă — afirmă aceşti interpreţi —, atunci 
când Aristotel vorbeşte despre Fiinţa primă şi Dumnezeu, el 
face teologie, decupând acum o porţiune a realităţii; adică el ar 
identifica acum metafizica cu o ştiinţă specializată. 

La drept vorbind, chiar Aristotel răspunde acestei obiecţii, 
în Cartea Epsilon, spunând, chiar dacă poate prea pe scurt, că 
discuţia despre Fiinţa universală sau despre ceea-ce-este ca fiind 
şi cu cea despre Fiinţa perfectă (adică discursul ontologic şi 
cel teologic) coincid într-un fel deoarece Fiinţa perfectă este 
şi prima în seria Fiinţelor. Iar a vorbi despre primul dintr-o 
serie înseamnă, într-un fel, a vorbi despre toată seria, aşa cum, 
de exemplu, a vorbi despre Fiinţă — prima categorie în cuprinsul 
realităţii — obligă la a vorbi şi despre celelalte accepţiuni ale 
realităţii (calitatea, cantitatea, locul etc). Sau, altfel spus, pentru 
Aristotel, orice discurs despre realitatea universală este un discurs 
despre principiile acesteia, şi invers. Or, Mişcătorul imobil este 
principiul mişcării şi al devenirii universale. 

Aşadar, discuţia despre Fiinţa universală şi cea despre Fiinţa 
perfectă, chiar dacă nu coincid, în orice caz sunt şi trebuie să 
fie strâns legate. Fiinţa universală, fie şi dispersată, cum este 
în Fiinţele particulare, are aceleaşi proprietăţi, în fond, ca şi Fiinţa 
perfectă, divină. Doar că aceste proprietăţi nu sunt adunate 
laolaltă efectiv, ci doar cel mult analogic: într-un loc, se întâl¬ 
neşte subiectul absolut (materia), într-altul forma autonomă 
conceptual (specia), într-altă parte — finalitatea, într-alta, în 
fine, raţiunea de a fi eficientă. Determinarea este valabilă doar 
pentru un aspect al unei Fiinţeanume, dar nu şi pentru un altul, 
iar unirea acţiunii cu scopul sau actualizarea caracterizează doar 
unele subiecte, şi numai sub anumite aspecte izolate ale lor. 

Dimpotrivă, în Fiinţa perfectă toate aceste aspecte şi însuşiri 
parţiale sunt adunate laolaltă, strânse într-un singur mănunchi, 
ca să spunem aşa. 

E limpede atunci de ce Aristotel se ocupă pe îndelete de 
Fiinţele terestre, mai până la a vorbi despre Fiinţa divină: el 
trebuie să arate, în prealabil, prin care anume aspect al lor 

acestea merită numele de Fiinţă, dar şi prin care anume ele sunt 
mai prejos de demnitatea Fiinţei; numai punându-le în evidenţă 
insuficienţele parţiale, dar complementare, poate deveni limpede 
nevoia ulterioară de a presupune depăşirea dispersiei Fiinţei şi 
necesitatea introducerii Mişcătorului imobil — Dumnezeu. 

Teza lui Aristotel că, dacă nu există o Fiinţă imobilă şi per¬ 
fectă, principiile n-ar mai avea sens este dovedită examinându-se 
mai înainte limitările diverse ale Fiinţelor dispersate şi posedând 
materie. Ca şi pentru Platon, şi pentru Aristotel lumea sen¬ 
zorială nu spune totul despre realitate. Dar, dacă la Platon 
lumea senzorială reprezintă imaginea sau copia degradată a 
lumii Formelor eterne, la Aristotel, lumea noastră este echi¬ 
valentă cu dispersia Fiinţei perfecte. 

La urma-urmelor, în fundalul întregii Metafizici se regăseşte, 
şi încă repetat de două ori, argumentul ontologic sau, după cum 
se mai spune, transcendental : mai întâi, din faptul că între 
oameni are loc comunicarea cunoştinţelor şi că ştiinţa este cu 
putinţă, Aristotel deduce că lumea trebuie să fie consistentă, 
că trebuie să aibă un „miez tare“, altfel zis, că există Fiinţă. 
Apoi, într-un al doilea timp, din faptul că nicăieri, totuşi, în 
lumea noastră, Fiinţa nu se regăseşte efectiv întreagă şi completă, 
şi fiindcă, totuşi, pare necesar ca ea să existe şi în această 
ultimă stare, şi nu numai într-un mod analogic în dispersie, 
el deduce că ea trebuie să existe efectiv astfel, imobilă, închisă 
în sine, gândindu-se pe sine şi creând totul în calitatea ei de 
finalitate universală. 

In fond, dovada fundamentală că lumea are sens şi unitate — 
Aristotel este încredinţat de asta — este că noi suntem capabili 
să vorbim cu sens şi coerent despre ea: fiindcă a vorbi cu sens 
înseamnă a asuma că Fiinţa există; dar, dacă ea există, în dispersie, 
aici, trebuie să existe şi altundeva intactă. 

Vechea reprezentare, potrivit cu care Aristotel ar fi fost 
numai un empirist şi un materialist, spre deosebire de Platon 
care ar fi fost un idealist pur, ne pare săracă şi simplistă: pentru 
Aristotel valoarea supremă a ştiinţei stă în aceea că ea îl caută şi 
îl imită pe Dumnezeu. Altminteri, prin rezultatele sale practice, 

ea nu merită atâtea laude câte îi aduc unii, căci uneori poate 
fi inferioară unei solide înţelepciuni empirice. 

Pe de altă parte, Platon mai avea încă nostalgia acţiunii 
politice directe, care să derive din teoria filozofică; pentru el, 
filozoful trebuia, la un moment dat, să revinăîn Peştera întu¬ 
necată pentru a-şi ajuta şi a-şi elibera semenii. Aristotel, deşi 
prin tradiţie dascălul lui Alexandru cel Mare, pare mult mai 
sceptic faţă de unirea filozofului cu omul politic: filozoful 
trebuie să rămână unde este, să facă ce ştie mai bine şi, vorba 
lui Constantin Noica, „să lase pe seama oamenilor politici 
sarcina de a se lupta pentru onoarea de a mătura străzile". 

Ceea ce nu înseamnă că ştiinţa nu ar avea şi un rost empiric. 
Dar, din nefericire, regula rămâne că ştiinţa îl vindecă doar pe 
„omul generic", în timp ce suferinţa, boala, tristeţea, bucuria, 
moartea sunt încercate numai de omul particular, de tine, de mine, 
de el, de ea. între Fiinţele individuale imperfecte şi universalul 
virtual al ştiinţei distanţa rămâne, de obicei, dezesperant de mare. 

Faptul însă că mai supravieţuieşte, printre noi, oamenii, 
aspiraţia de a şti şi că ea mai este şi azi gratuită, inexplicabilă 
prin considerente empirice, probeazăîn fond că, de la izolarea 
mea, a ta, a ei, a lui, calea spre noi, şi chiar spre ceea ce e dincolo 
de noi, oricât ar fi ea de lungă, de îngustă şi de abruptă, nu se 
închide niciodată. Ea se păstrează întredeschisă, fie şi abia 
vizibil, chiar înconjuraţi cum suntem de toate obsesiile noastre 
relativiste, de toate îndemnurile de a epuiza pripit teoria în prac¬ 
tică, de instrumentalismul care ne guvernează vieţile, de spe¬ 
cializarea care ne face eficienţi, dar ne limitează. 

Circularitatea lui a dori să ştii doar de dragul de a şti nu e 
o tautologie absurdă, o sumă a ineficienţei, o poznă filozofică; 
ea înseamnă să recreezi, fie şi pentru o clipită, condiţia Celui 
care se gândeşte pe sine, şi care, numai şi numai prin iubirea 
universală pe care o deşteaptă, mută lumea din nefiinţă. Or, 
ce altă fericire mai deplină ar putea sosi unui om decât să se 
asemene, fie şi pentru scurtul răstimp al articulării unui gând 
bine rotunjit, cu însuşi Dumnezeu ? 


Andrei Cornea 

CARTEA ALPHA MARE (I) 



Aspiraţia către cunoaştere ţine de esenţa umană. Ce presupune 
cunoaşterea ştiinţifică şi întru cât este ea superioară şi inferioară 
cunoaşterii practice. Cunoaşterea ştiinţifică presupune cunoaşterea 
raţiunilor de a fi ale lucrurilor şi fenomenelor, iar ştiinţa căutată va 
fi aceea a primelor raţiuni de a fi şi principii. Aceasta este singura ştiinţă 
divină. Toate celelalte ştiinţe sunt mai necesare vieţii decât ca, dar 
mai bună nu e nici una. 

Raţiunile de a fi, considerate a fi şi principii, sunt de patru feluri. 
Excurs istorico-critic pentru a se vedea dacă predecesorii lui Aristotel 
au avut în vedere, sau nu, aceleaşi raţiuni şi principii ca şi el. Sunt 
discutaţi filozofii naturii (Thales, Anaximenes, Heraclit), atomiştii 
(Leucip, Dcmocrit), eleaţii, pitagoricienii, Anaxagoras şi Empedocle, 
Platon şi platonicienii. 

Toţi oamenii poartă în fire «puoEi> aspiraţia de a şti. Ca 980 a 
semn /al ei/, stă iubirea de senzaţii <aiaflf|oei!;>: căci acestea 
sunt iubite pentru ele însele, chiar şi fără să aducă vreun folos 1 . 

Cel mai mult însă dintre toate este iubită senzaţia ce vine prin 
văz. Deoarece nu numai ca să acţionăm, dar şi fără să avem de 
gând să acţionăm, preferăm, cumva, vederea celorlalte simţuri. 
Motivul pentru această /preferinţă/ este că vederea, mai mult 
decât toate celelalte simţuri, ne face să cunoaştem şi că ea 
lămureşte multe trăsături distinctive /ale lucrurilor/. 

Prin natură, vieţuitoarele se nasc cu posesia senzaţiei, dar, 
pornind de la senzaţie, la unele nu se naşte memoria, la altele — 
da. Din această pricină, ultimele sunt mai inteligente şi mai 
capabile să înveţe decât sunt cele ce nu pot să memoreze. Cele 980 b 
inteligente, dar care nu pot auzi zgomotele, rămân /totuşi/ 
incapabile să înveţe (precum albina şi orice altă specie animală 
asemănătoare cu ea). In schimb, reuşesc să înveţe acele vietăţi 
câte adaugă la memorie şi auzul. 

Restul animalelor trăieşte având reprezentări «pavTccoîat> 
şi amintiri, dar rămâne puţin părtaş la experienţă <Ep.7t£ipia>. 
Neamul omenesc însă trăieşte fiind în posesia şi cartei <texvt|>, 

1 Cunoaşterea nu este instrumentală, în ultimă instanţă, iar legi¬ 
timitatea ei profundă nu edată de utilitate. Cunoaşterea şi ştiinţa sunt 
autosuficiente, fără să aibă nevoie de o întemeiere suplimentară. Aris- 
totel răstoarnă astfel, complet, sensul aparent al ierarhiilor, căci toate 
celelalte ocupaţii umane sunt heteronome. Autosuficienţa apropie 
astfel cunoaşterea de actualizarea desăvârşită, adică de Dumnezeu. 

La Platon, finalitatea cunoaşterii era buna guvernare, întruchipată 
în statul filozofilor din Republică. Nimic asemănător la Aristotel. 

şi a raţionamentelor. Iar experienţa, la oameni, se naşte din 
memorie. Căci numeroasele amintiri asociate aceluiaşi lucru 
produc capacitatea unei experienţe unitare. Aşadar, se pare că 
981 a experienţa este ceva destul de asemănător cu arta şi cu ştiinţa 
< texvti Kai EjnoTtmri>. 

In fapt, ştiinţa şi arta se înfăptuiesc la oameni prin expe¬ 
rienţă. 2 3 Căci experienţa a produs arta — cum spune Polos —, iar 
lipsa ei dă naştere hazardului <t6xt|>. Intr-adevăr, arta se naşte 
atunci când, în baza multor reflecţii izvorâte din experienţă, 
ia naştere o concepţie <moXTiiţnq> generală, privitoare la toate 
cazurile asemănătoare. Aşadar, faptul de a concepe că un anume 
leac îi prieşte lui Callias care suferă de o anume boală, la fel 
şi lui Socrate şi multor altora, fiecăruia în parte, ţine de expe¬ 
rienţă; dar faptul că tuturor celor de acest fel, definiţi prin- 
tr-o unicăformă, suferind de o anume boală, le foloseşte /acel 
leac/ — precum flegmaticilor, bilioşilor sau celor cu febră — 
ţine de artă. 

Prin urmare, în ceea ce priveşte practica, experienţa nu pare 
a se deosebi de artă. Ba chiar, oamenii experimentaţi reuşesc 
mai bine decât teoreticienii fără experienţă. Explicaţia stă în 
faptul că experienţa este cunoaşterea situaţiilor individuale <Ka0’ 
EKacrtov>, în timp ce arta este cunoaşterea situaţiilor generale; 
dar toate acţiunile şi procesele au de-a face cu individualul. Căci 
nu pe „om“ /la modul general/ îl vindecă medicul, afară doar 
dacă nu /ne gândim la/ „omul plasat într-un anume context", 
<dc?A’ Tţ Koctâ aup|îePT|K6<;>, ci pe Callias, pe Socrate sau pe un 
altul dintre toţi cei numiţi aşa sau altfel, şi care, în contextul 
respectiv, au proprietatea <au|iPe(3T|Kev> de a fi om i . Aşadar, 


2 Aristotel spune arta şi ştiinţa. Arta <t£xvn> este un echivalent 
al ştiinţelor productive şi are o semnificaţie destul de diferită de 
termenul nostru „artă". 

3 în definiţia omului nu intră existenţa unui om particular, de 
exemplu, cea a lui Socrate; aşadar, a-1 vindeca pe omul din Socrate 
în baza ştiinţei medicale poate eşua uneori în măsura în care intervine 
iraţionalitatea cazului particular, a contextului. Vezi Lămuririle 
preliminare. 

dacă cineva este teoretician şi are cunoaşterea generalului, dar 
ar ignora particularul cuprins în acesta, va greşi de multe ori în 
opera sa de vindecare. Insul particular, deci, este cel vindecabil. 

Şi totuşi, calitatea de a şti şi de a înţelege o socotim mai 
degrabă ca aparţinând artei decât experienţei, şi îi concepem 
pe artizani mai înţelepţi decât pe oamenii cu experienţă, 
admiţând că, pentru toţi oamenii, înţelepciunea se asociază cu 
calitatea de a şti. Aceasta se întâmplă deoarece unii — /artiza¬ 
nii/ — cunosc raţiunea, de a fi a lucrului <aixîa> 4 , în timp ce 
ceilalţi oameni — nu. Căci oamenii cu experienţă ştiu că are 
loc un efect, dar nu ştiu de ce are el loc. Or, ceilalţi îl cunosc 
pe de ce şi raţiunea de a fi a lucrului. 

Iată motivul pentru careîi considerăm mai vrednici de pre¬ 
ţuire şi mai ştiutori pe şefii de lucrări decât pe muncitorii 
manuali, cât şi mai înţelepţi, deoarece primii cunosc raţiunile 
pentru care se fac lucrările. Ceilalţi se comportă precum unele 
elemente inanimate care produc anumite efecte, dar care fără 
de ştiinţă produc ceea ce produc (aşa cum focul arde). Aceste 
inanimate produc fiecare efect datorită naturii lor, în timp ce 
muncitorii manuali le produc datorită obişnuinţei. 

Aşadar, artizanii sunt consideraţi a fi mai înţelepţi, nu 
fiindcă ar fi oameni practici, ci fiindcă ei pot să dea seama de 
fenomene <\oyov exeiv> şi cunosc raţiunile lor de a fi. In gene¬ 
ral, semnul distinctiv al ştiutorului faţă de neştiutor este putinţa 
de a transmite altuia ce ştie. De aceea, socotim că arta este în 
mai mare măsură ştiinţă decât experienţa. Căci artizanii pot să-i 
înveţe pe alţii să ştie, în timp ce oamenii cu experienţă nu pot 5 . 

Dintre senzaţii, prin urmare, pe nici una nu o considerăm 
a reprezenta o înţelepciune, deşi cele mai dominatoare dintre 


4 Pentru „raţiunea de a fi“ care traduce la noi termenul de aiiia, 
aliiov vezi Lămuririle preliminare. 

5 Ştiinţa este o cunoaştere a universalului; or, universalul fiind 
raţional, poate fi predat şi învăţat. Individualul, cel puţin rezumat 
la el însuşi, este iraţional, inefabil şi nu poate constitui obiectul unei 
învăţări raţionale. Numai în măsuraîncare prin individual transpare 
universalul, ştiinţa poate avea — deşi imperfect — acces la el. 

senzaţii dau totuşi cunoştinţele particulare. Numai că ele în 
nici o privinţă nu îl comunică pe de ce, de pildă, de ce este focul 
cald, ci ne comunică doar faptul că el este cald. 

E verosimil, aşadar, că cel care, primul, a descoperit o artă, 
situată deasupra senzaţiilor comune, să fi reprezentat o pricină 
de admiraţie pentru oameni, şi aceasta nu numai fiindcă 
invenţia sa ar fi fost de folos; ci el a fost admirat /mai ales/ ca 
un om înţelept şi deosebit de ceilalţi. Aşadar, odată ce au fost 
inventate mai multe asemenea arte, dintre care unele erau îndrep¬ 
tate către necesităţile vieţii, iar altele spre desfătare, mereu ulti¬ 
mele au fost privite ca mai pătrunse de înţelepciune decât 
primele, deoarece ştiinţa pe care ele o oferă nu este legată de 
vreun folos. Astfel că, după ce toate artele au fost născocite, 
au fost inventate ştiinţele <E7tiOTfjp.ai> care n-au de-a face nici 
cu folosul, nici cu desfătarea. Aceasta s-a petrecut mai întâi 
în acele ţări unde oamenii au dispus mai întâi de răgaz. Iată 
de ce artele matematice s-au alcătuit în Egipt, unde neamului 
preoţesc i se îngăduia să se bucure de răgaz 6 . 

Am explicat în lucrările de etică diferenţa dintre artă, ştiinţă 
şi celelalte de acest tip. 7 Dar cele scrise aici au scopul următor: 
să arate că toţi admit că lucrul numit înţelepciune are în vedere 
raţiunile, principiile <amaq kcu ăpx“ţ> 8 - Astfel încât, după 
cum s-a spus mai înainte, omul cu experienţă pare mai înţelept 
decât cei care au parte doar de senzaţie, oricare ar fi ea; meşterul 
e mai înţelept decât oamenii cu experienţă, şeful de lucrări — decât 
982 a muncitorul manual, iar îndeletnicirile teoretice <0«i)pTvnKori> sunt 
mai înţelepte decât cele productive <7totTiTiKa'i> 9 . 

Or, este limpede că înţelepciunea este o ştiinţă ce are ca 
obiect anumite principii, anumite raţiuni de a fi /ale lucrurilor/. 


6 oXoZ.â£eiv, a^oAri. De aici latinescul „schola" şi cuvintele moderne 
din limbile europene cu sensul de „şcoală". 

7 Etica Nicomahică, VI,3, 1139b. 

8 Expresia este o hendiadă. Vezi p. 22. 

9 După Aristotel, cunoaşterea este teoretică <0«opT|'nKf|>, practică 
<JtpaKtiKT|> şi productivă <xoihtikti>. Prima are ca scop ştiinţa pură, 
a doua — viaţa bună, a treia — obţinerea unor produse utile sau frumoase. 

Capitolul 2 

Aşadar, de vreme ce căutăm această ştiinţă, ar trebui cercetat 
lucrul următor: ştiinţă a ce fel de raţiuni, de principii este înţelepciu¬ 
nea ? Or, dacă am privi reprezentările pe care le avem despre omul 
înţelept, probabil ar deveni mai clar de aici un răspuns: 

1) Mai întâi, ne reprezentăm înţeleptul ca pe cineva care le 
cunoaşte pe toate cele, pe cât posibil, fără însă să aibă ştiinţa 
lor de detaliu. 

2) Apoi, îl considerăm înţelept pe cel capabil să cunoască 
lucrurile dificile şi care nu sunt uşor de cunoscut omului (sim¬ 
ţirea este comună tuturor; iată de ce a simţi este lesnicios şi 
nu presupune înţelepciune). 

3) Iarăşi, îl credem mai înţelept pe cel care, în orice ştiinţă, 
este mai precis şi mai capabil să-i înveţe pe alţii raţiunile de 
a fi ale lucrurilor. 

4) Iar între ştiinţe, o considerăm pe cea aleasă pentru ea însăşi 
şi în vederea cunoaşterii ca fiind în mai mare măsură înţelepciune 
decât pe cea aleasă pentru foloasele ce decurg din ea. 

5) De asemenea, este în mai mare măsură înţelepciune ştiinţa 
care se află mai presus decât cea situată mai prejos. Căci nu 
înţeleptul trebuie să se supună, ci el trebuie să dispună, şi nu 
primul trebuie să asculte de ultimul, ci de primul trebuie să 
asculte cel mai puţin înţelept. 

Iată deci câte şi ce fel de reprezentări avem despre înţelep¬ 
ciune şi despre înţelepţi: faptul de a le şti pe toate cele aparţine 
în cel mai înalt grad celui care posedă ştiinţa generalului (căci 
acesta cunoaşte cumva toate subiectele <wtoKeî(j.eva>); acestea 
sunt şi cele mai dificil de cunoscut pentru oameni — cele cu 
gradul cel mai înalt de generalitate (căci ele sunt cele mai 
îndepărtate de simţuri). Apoi, cele mai precise dintre ştiinţe sunt 
cele referitoare laprimeleprincipii (iar ştiinţele fundate pe mai 
puţine principii sunt mai precise decât cele care pornesc de la 
principii suplimentare, după cum aritmetica este mai precisă 
decât geometria). Iarăşi, ştiinţa care cercetează raţiunile de a 
fi ale unui lucru este în mai mare măsură aptă să-i înveţe şi 
pe alţii (căci îi învaţă pe alţii /numai/ acei oameni care arată 
raţiunile de a fi ale oricărui lucru). 

De asemenea, faptul de a şti şi de a cunoaşte de dragul şti¬ 
inţei însăşi şi al cunoaşterii însăşi aparţine ştiinţei al cărei obiect 
este cognoscibilul în cel mai înalt grad (căci cel ce alege să 
cunoască de dragul cunoaşterii însăşi va alege cel mai mult 
ştiinţa care este ştiinţă în cea mai mare măsură, iar aceasta este 
ştiinţa a ceea ce poate fi cunoscut în cea mai mare măsură). 

982 b Insă cele cognoscibile în cea mai mare măsură sunt primele 
principii, /primele/ raţiuni (căci datorită acestora şi pornind 
de la ele sunt celelalte cunoscute, şi nu principiile prime prin 
intermediul elementelor subordonate <8iâ tâiv •imoKEtp.£vci)v>). 

De asemenea, ştiinţa care cunoaşte cu ce scop trebuie săvâr¬ 
şită fiecare acţiune este suverana ştiinţelor şi se află mai presus 
decât ştiinţa supusă ei; căci scopul acţiunilor este binele lor, iar, 
în general, scopul este supremul bine în cuprinsul întregului firii. 
Aşadar, din toate cele spuse, asupra aceleiaşi ştiinţe cade numele 
căutat /înţelepciunea/: aceea, în mod necesar, contemplatoare a 
primelor raţiuni de a fi, a /primelor/principii. Căci binele, scopul 
<to ou evekco sunt una dintre raţiunile de a fi ale lucrurilor. 

Că această ştiinţă /căutată/ nu este una productivă este 
limpede privind şi la primii oameni care au practicat filozofia. 
Căci şi acum, şi la început, oamenii au început să filozofeze 
datorită uimim <to 0au|id^Etv> 10 . La început, desigur, ei priveau 
cu uimire chiar dificultăţile aflate în preajmă; apoi, avansând 
puţin câte puţin, au parcurs şi chestiuni mai importante, de pildă, 
aspectele Lunii, ale Soarelui şi stelelor, cât şi geneza Universului, 
în fapt, cel aflat în încurcătură şi plin de uimire se socoteşte 
ignorant. (Iată de ce şi iubitorul de mituri e,într-unfel, filozof. 
Căci mitul e alcătuit din întâmplări uimitoare.) 

însă, dacă e adevărat că oamenii au filozofat pentru a scăpa 
de ignoranţă, este clar că tocmai pentru a şti au luat urma 

10 Motorul adevăratei ştiinţe nu este nici necesitatea practică, nici 
nevoia de a concepe o viaţă socială şi politică mai bună, ci uimirea 
dezinteresată dinaintea spectacolului Universului. Sau, cel puţin, există 
în orice ştiinţă ce-şi merită numele un rest de gratuitate, ireductibil 
la necesitate şi utilitate. 

cunoaşterii, şi nu de dragul vreunui folos /practic/. Felul cum 
s-au petrecut faptele probează cele spuse: căci abia după ce 
au existat aproape toate cele necesare atât pentru lejeritatea, 
cât şi pentru desfătările vieţii, a început să fie căutată cugetarea 
/filozofică/. Se vede, aşadar, că noi nu o căutăm pentru vreun 
folos străin, ci, aşa cum declarăm liber omul care ascultă de sine 
şi nu de un altul, tot aşa şi pe aceasta o declarăm ca fiind singura 
liberă dintre ştiinţe. Căci ea singură ţine de sine însăşi 1 '. 

Iată de ce cu dreptate s-ar socoti dobândirea ei ca fiind mai 
presus de putinţa omenească, de vreme ce firea oamenilor este 
în multe privinţe servilă. Cum zice Simonide: „numai un zeu 
ar putea avea cinstirea asta" 12 , iar omul nu merită să caute decât 
ştiinţa ce i se potriveşte lui însuşi. Or, dacă poeţii grăiesc ceva 
adevărat şi divinitatea este pizmaşă, este verosimil că tocmai 983 a 
aici se regăseşte pizma ei şi că toţi cei cu prea multă ştiinţă sunt 
nefericiţi. Numai că nu-i cu putinţă nici ca divinitatea să fie 
pizmaşă — ci, vorba proverbului, multe minciuni zic aezii —, 
nici ca vreo altă ştiinţă să fie socotită mai vrednică decât aceasta. 

Căci cea mai divină este şi cea mai vrednică de cinste. 

Or, numai ea este astfel din două puncte de vedere: întâi, 
fiindcă este divină ştiinţa pe care Dumnezeu ar poseda-o; apoi, 
deoarece ea s-ar ocupa cu lucrurile divine. Dar singură ea întru¬ 
neşte ambele însuşiri. Dumnezeu, într-adevăr, pare tuturor a 
fi un principiu al raţiunilor de a fi; pe de altă parte, o atare 
ştiinţă ar poseda-o ori numai Dumnezeu, ori în cea mai mare 
măsură Dumnezeu. Iar toate ştiinţele sunt mai necesare decât 
ea, mai bună însă nu-i nici una n . 

11 Ştiinţa presupune libertate şi se conjugă cu libertatea, fiind auto- 
suficientă şi autonomă. 

12 Simonide din Cos, f r. 3, Hiller; poet şi „înţelept" (557-468 î.e.n.), 
considerat uneori ca un precursor al sofiştilor. 

13 E vorba despre ştiinţa căutată, despre „metafizică": ea - sugerează 
deja Aristotel - este superioară altor ştiinţe, fiindcă, pe de-o parte, 
îl are ca obiect pe Dumnezeu în calitate de prim principiu; pe de altă 
parte, ea l-ar avea ca autor desăvârşit, ca subiect, tot pe Dumnezeu. 
Aristotel anticipează dej a ideea din Cartea Lambda: Dumnezeu este 
gândirea ce se gândeşte pe sine. 

E necesar, de altminteri, ca dobândirea ei să ne transporte 
într-o condiţie contrară celei proprii cercetărilor iniţiale. Căci 
toţi oamenii încep, aşa cum am spus, prin a fi uimiţi că se întâmplă 
ceva atât /de deosebit/, aşa cum se minunează lumea la teatrul 
de marionete, sau cum sunt uimiţi oamenii de revoluţiile 
Soarelui, ori de incomensurabilitatea diagonalei cu latura pă¬ 
tratului (căci pare de minune tuturor celor ce nu au văzut raţiunea 
faptului că o lungime anume nu se poate măsura cu unitatea 
cea mai mică). E necesar însă ca această dispoziţie /a minţii/ 
să se schimbe, în final, în contrariul ei şi să fie spre bine, vorba 
proverbului, aşa cum se întâmplă şi în cazurile menţionate. Căci 
/dimpotrivă/ nimic nu ar putea fi atât de uimitor pentru un 
geometru precum tocmai comensurabilitatea diagonalei! 

S-a arătat, prin urmare, care este natura ştiinţei căutate şi 
care este scopul către care trebuie să se îndrepte căutarea şi 
întregul demers. 


Capitolul 3 

Rezultă cu limpezime, aşadar, că trebuie studiată ştiinţa pri¬ 
melor raţiuni de a fi (căci atunci susţinem că avem cunoaşterea 
fiecărui lucru când socotim că ştim raţiunea primă). Or, 
raţiunile de a fi /ale lucrurilor/ se pot concepe în patru sensuri 
era Sama ÂeyETat xe'tpaxtoq> 14 : 

Fiinţa, esenţa <tt]v ouaîav Kai to -ri. fjv eîvat> constituie o 
/primă/ raţiune (căci pe „de ce ?“ îl reducem la definiţia /lucrului/ 
<6 Xoyoq>, în ultimă instanţă, însă „de ce ?“ este raţiune de a 
fi, principiu, în primă instanţă ). 15 


14 Aristotel nu spune că există patru raţiuni de a fi, ci că raţiu¬ 
nile de a fi pot fi concepute, descrise în patru moduri sau că noţiunii 
de raţiune de a fi i se pot acorda patru semnificaţii. Există, aşadar, o 
unitate ontologică a raţiunilor, dar o plurivocitate semantică şi epis¬ 
temologică a lor. 

15 Pasaj tradus în chip destul de divers (eu însumi l-am tradus 
diferit în prima ediţie), mai ales datorită faptului că cele două cuvinte 
care închid cei doi membri ai frazei - eaxortov „ultim" şi tipârtov 
„prim" - pot fi considerate fie adjective, fie adverbe. Cred acum că 



CARTEA ALPHA MARE (1) 


63 


A doua raţiune de a fi este materia, substratul <f) uXri koci 
to i)7ioKei|ievov>. 

A treia este originea mişcării. 

A patra este raţiunea opusă celei de dinainte — scopul, binele 
<to ou eveica Kal T&Ya9ov> (căci acesta este finalitatea <to 
zeX oq> devenirii şi a oricărei mişcări). 16 

Despre acestea am discutat îndeajuns în Fizica 17 . Acum, 
totuşi, să ne referim la cei care, înaintea noastră, s-au angajat 983 b 
în cercetarea lumii, filozofând despre adevăr. E vădit că şi 
aceştia au în vedere anumite principii, /anumite/ raţiuni. Citi¬ 
torii rândurilor ce urmează vor avea deci un avantaj: fie că vom 
descoperi /la predecesori/ un alt tip de raţiuni /decât cele 
patru/, fie că /dacă nu se vaîntâmpla aşa/ vom avea mai multă 
încredere în cele explicate până acum. 18 


a le considera pe ambele adverbe este cel mai potrivit aici, deoarece 
ţine seama şi de construcţia simetrică a frazei, dar şi de sens: Aristotel 
vrea să explice de ce începe enumerarea raţiunilor de a fi cu Fiinţa, 
într-adevăr, a întreba „de ce ?“ este ceva revine la a cunoaşte Fiinţa 
lucrului abia în ultimă instanţă (deoarece definiţia este, în ordinea 
cunoaşterii, mai dificilă decât - să spunem - aflarea materiei sau a 
făcătorului lucrului. Totuşi, întrebarea „de ce ?“ (şi nu „din ce ?“, „de 
către cine?", „în ce scop?") rămâne întrebarea primordială asupra 
raţiunii de a fi a unui lucru, conţinând însăşi ideea de cauzalitate. Aris¬ 
totel contrapune, aşa cum o va mai face, ordinea cunoaşterii şi ordinea 
firii. Pentru suprimarea conjuncţiei coordonatoare (în loc de 
„Fiinţa şi esenţa" - Fiinţa, esenţa), vezi p. 22. 

xb ldem, p. 22. 

17 Fizica, II, 3, 7. 

18 începe faimosul excurs critico-istoric al lui Aristotel. Se vede 
bine că scopul său nu este acela de a descrie pur şi simplu teoriile 
predecesorilor săi, ci de a vedea cum au tratat aceştia problema princi¬ 
piilor şi a raţiunilor de afi ale lumii. în fapt, Aristotel nu poate demon¬ 
stra că numărul raţiunilor şi al principiilor este patru. Atunci adoptă 
metoda probabilă bazată pcconsensussapientium: dacă toţi predecesorii 
au vorbit, fie şi confuz sau incomplet despre aceleaşi principii, înseam¬ 
nă că există o mare probabilitate să nu existe alte sau altfel de principii 
decât cele patru. Se vede deci că a-1 învinui pe Aristotel de neînţelegere 
faţă de predecesori este fals: Aristotel nu este /doar/ un istoric al filozofiei, 
ci un filozof care caută în istoria ideilor legitimarea propriilor teorii. 

Dintre primii care s-au îndeletnicit cu filozofia, cei mai mulţi 
au socotit drept principii ale tuturor lucrurilor doar pe acelea 
de tipul materiei , de unde provin toate cele-ce-sunt, şi care este 
întâia lor sursă şi ţinta finală a nimicirii lor. Fiinţa lumii ca atare 
ar rămâne permanentă, dar s-ar modifica în efectele sale. Pe 
aceasta ei au numit-o element <oxoixeîov> şi principiul al celor- 
ce-sunt. De aceea, ei cred că nimic nu se naşte şi nimic nu piere, 
dat fiind că aceeaşi natură se conservă mereu, tot aşa cum noi 
nu afirmăm că Socrate apare în sens absolut, atunci când la el 
apar frumuseţea sau priceperea la muzică, şi nici că el piere, 
atunci când el ar pierde aceste însuşiri, deoarece persistă 
substratul — Socrate însuşi —, şi, în acelaşi sens, nici celelalte 
lucruri nici nu apar, nici nu pier. Căci mereu persistă o anu¬ 
mită natură — fie una, fie mai multe decât una — din care 
se nasc toate cele, ea însă conservându-se. 

Dar asupra mulţimii şi a aspectului unui astfel de principiu 
nu toţi au aceeaşi opinie. 

Thales 19 , începătorul acestei filozofii, susţinea că apa este 
principiul (de aceea el afirma că şi pământul stă pe apă), creându-şi 
această reprezentare deoarece vedea că hrana tuturor fiinţelor 
este umedă şi că însuşi caldul se naşte din umed şi trăieşte prin 
umezeală (iar originea naşterii este începutul, principiul a toate 
cele). Thales şi-a format deci respectiva concepţie din această 
pricină, dar şi fiindcă toate seminţele au o natură umedă, iar 
apa este principiul naturii pentru făpturile umede. 

Sunt şi unii care consideră că şi oamenii străvechi, ce au trăit 
cu mult înaintea generaţiei de acum, au vorbit în acelaşi fel 
despre natură atunci când s-au referit la zei: căci ei i-au pus 
pe Oceanos şi pe Thetis să fie părinţii genezei, iar jurământul 
zeilor se face pe o apă, cea numită de ei Styx. Or, e mai vrednic 
de cinste ce e mai vechi, iar lucrul pe care se jură este cel mai 
vrednic de cinste. 

Totuşi, rămâneneclardacă opinia respectivă despre natură 
984 a a fost într-adevăr una veche şi originară. Dar, oricum, Thales 


,9 Thales din Milet (625-547) este primul filozof din şcoala ioni¬ 
că. El are ideea că apa este substratul tuturor lucrurilor. Fragmente: 
Diels, Vorsokratiker 11. V. şi Filosofia greacăpînăla Platon, voi. I, 
Bucureşti, 1979. 

este creditat de a fi afirmat cele de mai sus în legătură cu prima 
raţiune de a fi a lucrurilor. (Pe Hippon 20 nimeni nu l-ar vedea 
în mod nimerit asezatîmpreună cu aceşti /vechi filozofi/ din 
cauza sărăciei duhului său.) 

Pe de altă parte, Anaximenes 21 şi Diogene 22 aşază drept prin¬ 
cipiu prin excelenţă al corpurilor simple aerul, înaintea apei, 
în timp ce Hippasos din Metapont 23 şi Heraclit din Efes 24 fac 
acelaşi lucru cu focul. Empedocle 25 consideră patru principii, 
adăugând pământul ca pe un al patrulea principiu la cele trei 
menţionate mai sus. (Aceste principii — spune el — persistă 
veşnic şi nu se nasc, afară dacă nu sporesc sau scad în cantitate, 
adunându-se laolaltă într-o unitate şi despărţindu-se din ea.) 

Anaxagoras din Clazomene 26 , care era mai vârstnic decât 
Empedocle, dar ale cărui lucrări sunt posterioare 27 , susţine că 


20 Hippon, un filozof al naturii, mai tânărdecât Empedocle. Pare 
a fi dedus etiologia bolilor din excesul sau deficitul de apă. 

21 Anaximenes din Milet, probabil elevul lui Anaximandros, a aşezat 
aerul drept principiu al tuturor lucrurilor. Filosofia greacă pînă la 
Platon, voi. I, Bucureşti, 1979. 

22 Diogene din Apollonia, filozof eclectic din secolul V. 

23 Hippasos din Metapont. Un pitagorician din Magna Graecia. 
După Iamblichos, Hippasos ar fi întemeiat ordinul akusmaticilor 
printre pitagoricieni. 

24 Pentru Heraclit din Efes, vezi Filosofia greacă pînă la Platon, 
cap. Heraclit. El vedea în lupta contrariilor esenţa realităţii. Viziunea 
lumii ca perpetuă curgere provine de la el, deşi la Heraclit, aşa cum 
observă şi Aristotel, Fiinţa există fiind reprezentată de foc. 

25 Empedocle din Agrigent (483-423), filozof al naturii, autorul 
teoriei foarte longevive a celor patru elemente. Poemul său „Despre 
natură" vorbeşte despre Prietenie şi despre Ură ca despre cele două 
forţe primordiale ce pun în acţiune elementele. Vezi Filosofia greacă 
pînă la Platon. 

26 Anaxagoras din Clazomene (circa 500-428). A trăit multă vreme 
la Atena, unde s-a împrietenit cu Pericle. A fost acuzat de impietate 
şi a plecat la Lampsacos. Inovaţia lui Anaxagoras este introducerea 
unei Inteligenţe deasupra lumii alcătuite din elemente materiale omo¬ 
gene (homeomerii). A exercitat o influenţă considerabilă asupra lui 
Socrate, după cum arată Platon în Phaidon 97c. 

27 Formularea lui Aristotel lasă loc unor interpretări divergente: 
cel mai plauzibil este că el vrea să spună că operele lui Anaxagoras 

principiile sunt infinite la număr. El afirmă că aproape toate 
materiile omogene , la fel ca focul sau apa, apar şi dispar doar 
prin unire şi prin despărţire, altminteri /în sens absolut/ ele 
nici nu apar, nici nu pier, ci persistă veşnic. 

Se poate, de aici, considera că singura raţiune avutăîn vedere 
de aceşti filozofi este de tipul materiei. Dar, procedând ei astfel, 
studiul însuşi le-a croit /filozofilor/ pe mai departe drumul şi 
i-a forţat să cerceteze /în continuare/ 1 *. Căci, dacă orice apariţie 
şi pieire sunt, pe cât se poate, rezultatele fie ale unuia, fie ale 
mai multor substraturi, din ce pricină se petrec /transformările/ 
şi care le este raţiunea de a fi ? Căci nu este cu putinţă ca sub¬ 
stratul însuşi să se modifice singur pe sine. Spre exemplu: nici 
lemnul, nici bronzul nu sunt responsabile pentru transformarea 
fiecăruia dintre ele, şi nici nu face lemnul patul, ori bronzul — 
statuia, ci altceva este raţiunea transformării lor. Or, a-1 căuta 
pe acestaînseamnă a căuta celălalt principiu, anume — cum am 
spune noi — de unde provine mişcarea. 

Aceia care, de la început, s-au angajat într-un atare demers 
şi care au afirmat că substratul este unu nu s-au simţit deloc 
în dificultate. Ci chiar, cel puţin unii dintre cei ce iau în con¬ 
sideraţie un singur principiu şi procedând de parcă ar fi fost 
subjugaţi de această cercetare susţin că Unu este imobil şi la 
fel de imobilă este întreaga natură, nu numai în raport cu 
naşterea şi pieirea (această opinie este veche şi acceptată de toată 


sunt mai târzii decât cele ale lui Empedocle, deşi acesta era mai vârst¬ 
nic. Dar se poate înţelege şi că operele lui Anaxagoras sunt „mai mo¬ 
derne", mai târzii în ordinea evoluţiei gândirii. în fine, se poate 
înţelege - dar c greu de crezut - că Anaxagoras este inferior prin 
lucrări lui Empedocle, deşi, mai vârstnic fiind, s-ar cădea ca acela să-i 
fie superior. 

28 Aristotel sugerează logica internă a dezvoltării gândirii: fiecare 
pas creează probleme; se pun întrebări noi; răspunsurile conduc la 
un stadiu superior, care, la rândul lui, este momentul când se pun noi 
întrebări şi apar noi probleme. Aristotel nu consideră totuşi că această 
mişcare este nesfârşită, ci că, odată atinsă perfecţiunea, cunoştinţele 
sunt uitate în urma unei catastrofe, după care mişcarea se reia. 

lumea), ci şi în raport cu orice altă transformare. Acest punct 
le este caracteristic lor 29 . 

Dintre cei care afirmă că Universul este Unu, nimănui nu 
i s-a întâmplat să conceapă o astfel de raţiune de a fi /a originii 
mişcării/, cu excepţia lui Parmenide, iar acestuia — doar în 
măsura în care el aşază drept raţiuni nu doar pe Unu, ci şi, 
cumva, pe Doi. 30 

Celor ce consideră mai multe raţiuni de a fi — precum cei 984 b 
ce iau în consideraţie caldul şi recele, sau focul şi pământul — 
le este cu putinţă să vorbească în mai mare măsură cu sens: 
căci ei se servesc de foc ca având natura de a pune în mişcare, 
iar de apă, pământ şi celelalte — ca posedând o natură contrarie 
/de suport al mişcării/. 

După aceşti gânditori, care au cercetat astfel de principii, 
datfiind că ele erau insuficiente pentru a da seamă de generarea 
naturii lucrurilor, iarăşi alţii au cercetat principiul deja accep¬ 
tat — cum spuneam — de parcă ar fi fost siliţi de către adevăr. 
într-adevăr, faptul că unele lucruri sunt bune şi frumoase, iar 
altele devin astfel nu poate, în mod verosimil, să fie cauzat nici 
de foc, nici de pământ, nici de vreun alt element de acest tip 
şi nici nu-i verosimil că ei puteau crede aşa ceva. Şi nici n-ar 
fi acceptabil să se încredinţeze spontaneităţii <auTop.ccTCp> şi 
întâmplării ceva aşa de important! 

Ei bine, atunci când cineva a afirmat că un Intelect <vouq> 
se află în lume, după cum se află şi în vietăţi, el fiind raţiunea 
ordinii şi a întregii armonii din natură, respectivul filozof a 
apărut drept un om dezmeticit faţă de cei de dinainte care 
vorbeau brambura. Ştim cu claritate că Anaxagoras a iniţiat o 
atare teorie, dar Hermotimos 31 din Clazomene vorbea înainte — 


29 Şcoala eleată. 

30 Parmenide consideră că Fiinţa este unică şi că este singura reali¬ 
tate care poate fi gândită. Dar în afara ei există şi o realitate aparentă, 
iluzorie. De aceea, Adevărul şi Iluzia formează la el cele două raţiuni 
de a fi. 

31 Hermotimos din Clazomene, filozof legendar din vechime, în 
care ar fi trăit sufletul care mai târziu s-ar fi întrupat în Pitagora. 

se pare — despre o raţiune /de acest tip/. Aşadar, cei ce au 
conceput lucrurile în acest fel au stabilit deopotrivă raţiunea 
pentru care lucrurile sunt în bună orânduială şi au stabilit că 
tot aceasta este şi originea mişcării pentru toate cele. 


Capitolul 4 

S-ar putea bănui însă că Hesiod, cel dintâi, a cercetat o astfel 
de raţiune de a fi, chiar dacă şi altul a mai stabilit drept principiu 
al firii Iubirea ori Dorinţa, precum Parmenide. Acesta din 
urmă, introducând relatarea despre geneza Universului, spune: 
„Mai întâi de toţi zeii, ea /Zeiţa/produse Iubirea “ 32 ; pe câtă 
vreme Hesiod spune: „Mai întâi de orice a fost Haosul şi apoi 
larga Glie şi Iubirea care sc distinge printre nemuritori “ 33 , dat 
fiind că este necesar să existe în lume o raţiune care să mişte 
şi să reunească lucrurile. Acum, în ce fel trebuie distribuită 
prioritatea acestora, să ne fie îngăduit să discutăm mai târziu. 34 

Deoarece însă, în natură, apar a exista şi cele contrare 
binelui — fiind prezente astfel nu numai frumosul şi ordinea, 
985 a dar şi dezordinea şi urâtul, iar cele rele sunt mai numeroase 
decât cele bune şi cele urâte — decât cele frumoase, cineva a 
introdus atât Prietenia, cât şi Ura, fiecare din ele fiind raţiunea 
lucrurilor frumoase, respectiv a celor urâte. Dacă s-ar da curs 
acestor spuse, privind către sensul lor şi nu către bălmăjeala 
lui Empedocle, s-ar afla Prietenia ca fiind raţiunea de a fi a celor 
bune, şi Ura — raţiunea celor rele. Astfel că, dacă s-ar afirma 
că Empedocle a declarat, într-un fel, şi chiar faptul că el, primul, 
a declarat răul şi binele ca fiind principii, ar fi cu totul corect, 
dacă este adevărat că binele însuşi este raţiunea de a fi a tuturor 
celor bune [iar răul — a celor rele]. 

32 Frag. 13, în Diels, Die Vorsokratiker, şi Filosof ia greacă pînă 
la Platou, Bucureşti, 1979. 

33 Theog. 16-20. 

34 Aristotel nu mai revine asupra acestei chestiuni în Metafizica. 

Toţi aceşti cugetători, după cum spuneam, şi până la Empe- 
docle, apar a fi abordat două raţiuni de a fi dintre cele /patru/ 
pe care noi le-am distins în Fizica — anume, materia şi originea 
mişcării. Totuşi, ei le-au abordat confuz şi deloc limpede, aşa 
cum se bat cei neexersaţi la gimnastică; aceştia, purtaţi de jur-îm- 
prejur, dau adesea lovituri bune, dar, lipsiţi fiind de ştiinţă, nici 
ei, aşa cum nici filozofii respectivi, nu par să ştie ce spun sau 
ce fac. Căci aproape că ei nu se slujesc, decât în mică măsură, 

/de raţiunile invocate/. 

De altfel, şi Anaxagoras se serveşte de Intelect ca de o maşi¬ 
nărie de scenă ca să explice facerea Universului; atunci când 
se află la încurcătură, neştiind din ce cauză există, cu necesitate, 
lumea, aduce Intelectul într-ajutor. Dar, în celelalte situaţii, 
vede drept raţiune a devenirii orice mai degrabă decât Intelectul 35 . 

Empedocle se serveşte mai mult decât Anaxagoras de ra¬ 
ţiuni, dar totuşi insuficient şi nici nu îşi găseşte acordul cu el 
însuşi. Căci, atunci când Universul se desface în elemente din 
cauza Urii, atunci focul sestrângeîntr-o unitate, şi la fel /face/ 
fiecare dintre celelalte elemente. Iar când, iarăşi, datorită Dra¬ 
gostei, Universul se adună în unu, este necesar atunci ca părţile 
fiecărui element să se disperseze din nou 36 . 

Empedocle, în raport cu predecesorii săi, a fost primul care 
a introdus o diviziune a raţiunilor de a fi, aşezând nu o singură 
raţiune a mişcării, ci două şi potrivnice. De asemenea, el, cel 
dintâi, a vorbit despre cele patru aşa-numite elemente, de tipul 
materiei. (Totuşi, el nu se serveşte /ca atare/ de patru elemente, 985 b 
ci, de fapt, de numai două — anume, de foc luat pentru sine 
însuşi, pe de-o parte, şi, pe de altă parte, de cele contrare lui — 


35 O obiecţie asemănătoare îi aduce lui Anaxagoras şi Socrate, în 
Phaidon al lui Platon (98b). Cu alte cuvinte, Anaxagoras nu întrebu¬ 
inţa raţiunea finală pe care o anunţase prin conceptul Intelectului 
divin. La Anaxagoras, Universul era creat şi pus în mişcare de Intelect, 
care apoi rămânea separat. 

36 Uradesface în elemente corpurile compuse, dar, totodată reu¬ 
neşte părţile separate ale elementelor; Prietenia are efectul contrar. 
In consecinţă, fiecare dintre ele deopotrivă reuneşte şi desparte. 

pământ, aer şi apă — ca fiind acestea o singură natură. Se poate 
vedea acest fapt cercetându-i versurile epice.) Aşadar, astfel a 
vorbit Empedocle despre principii şi acesta — arătat aici — a 
fost numărul lor la el. 

Leucip 37 şi însoţitorul lui, Democrit 38 , aşază drept elemente 
plinul şi vidul, susţinând că unul este ceea-ce-este, iar celălalt — 
ceea-cc-nu-este, anume plinul şi solidul ar fi ceea-ce-este, iar 
vidul — ceea-ce-nu-este. (De aceea, ei susţin că ceea-ce-este 
arc realitate cu nimic mai mult decât ceea-ce-nu-este, deoarece 
corpul nu are mai multă realitate decât vidul.) Aceste elemente 
sunt raţiunile lucrurilor, raţiuni luate ca materie. Şi aşa cum 
cei ce postulează pe Unu drept Fiinţa-substrat fac să fie gene¬ 
rate celelalte lucruri prin alterările acesteia, considerând rarul şi 
densul drept principii ale alterărilor, la fel şi Leucip şi Democrit 
afirmă că diferenţierile sunt raţiunile lucrurilor. Iar diferen¬ 
ţierile ar fi, după ei, trei: figura, ordinea şi poziţia. Astfel, ei 
spun că ceea-ce-este suportă diferenţieri numai prin proporţie, 
atingere şi orientare: dintre acestea, „proporţia" — /cum spun 
ei/ — este figura, „atingerea" este ordinea, iar „orientarea" este 
poziţia. Aşa de pildă, A se deosebeşte de N prin figură, AN 
de NA prin ordine, iar Z de N prin poziţie. Cât despre analiza 
mişcării, de unde şi în ce fel ajunge ea la lucruri, ei şi-au îngă¬ 
duit, la fel ca ceilalţi, să fie leneşi. 

Aşa cum spuneam, în legătură cu cele două raţiuni, filozofii 
de mai sus au cercetat până în acest punct. 


37 Leucip, întemeietorul şcolii atomiste, probabil originar din Milet, 
născut pe la 480 î.e.n., dascălul lui Democrit. 

38 Democrit din Abdera, cel mai important reprezentant al şcolii 
atomiste. Consideră că lucrurile constau din atomi şi din vid. Atomii 
erau antrenaţi într-o mişcare eternă şi se combinau între ei. Din com¬ 
binaţiile lor rezultau aşa-numitele proprietăţi secundare ale lucrurilor. 
A scris numeroase lucrări în toate domeniile filozofiei. V. Filosof ia 
greacă pînă la Platon. 

Contemporani cu aceşti filozofi, dar şi anteriori lor, cei nu¬ 
miţi pitagoriciene sunt primii care să se fi apucat de matematici, 
pe care le-au făcut să progreseze. Hrăniţi, aşadar, cu matema¬ 
tici, ei au socotit că principiile acestor a sunt şi principiile tuturor 
lucrurilor. Or, deoarece pentru matematici numerele sunt, prin 
natură, primele elemente, li s-a părut potrivit să examineze 
numeroase analogii ale cclor-ce-sunt şi ale celor-ce-devin mai 
degrabă cu numerele decât cu focul, pământul şi apa. Au socotit 
că o anumită calitate <7td0cx;> a numerelor este dreptatea, o 
alta — sufletul şi inteligenţa, o alta — buna ocazie, şi în acelaşi 
fel/au procedat/ cu fiecare în parte; apoi au văzut că în numere 
rezidă atributele armoniilor muzicale şi discursurile 40 . 

Astfel, fiindcă în toate privinţele li s-a părut că întreaga 
natură se aseamănă cu numerele şi că numerele sunt primele 986 a 
/principii/ ale întregii naturi, au conceput elementele numerelor 
ca fiind elementele tuturor lucrurilor şi au socotit că Cerul 
întreg este armonie şi număr. Şi ei colecţionau acele analogii dintre 
numere şi armonii muzicale cu revoluţiile şi părţile Cerului şi 
cu întreaga alcătuire a Universului şi le puneau în armonie 41 . 

Iar dacă ar fi lipsit ceva de acolo, se făceau luntre şi punte ca 
întreaga construcţie să fie coerentă. Iată un exemplu: dat fiind 
că Decada pare a fi ceva perfect şi care cuprinde întreaga natură 
a numerelor, la fel şi corpurile mişcătoare de pe Cer trebuie 
— spun ei — să fie zece ; fiind însă numai nouă corpuri vizibile, 

39 Expresia desemnează, după Reale (voi. III, p. 46), mai degrabă 
faptul că Aristotel nu se mai referă la filozofi individuali, ci la un fe¬ 
nomen nou, cel al şcolii filozofice instituţionalizate. 

40 De exemplu: justiţia era 4 (2x2) deoarece se baza pe egalitate; 
căsătoria era 5 (2+3), deoarece 2, primul număr par, era femininul, 
şi 3, primul număr impar, era masculinul. 

41 Pitagoricienii considerau că planetele se rotesc în jurul Pămân¬ 
tului pe sfere plasate la distanţe ce formau între ele raporturi armonice. 

De aici celebra teorie a muzicii sferelor, pe care nu o putem auzi din 
pricina obişnuinţei cu ea de la naştere. 

imaginează ca pe un al zecelea corp Antipământul 42 . Aceste ches¬ 
tiuni au fost analizate de noi în alte cărţi cu mai multă precizie. 43 

Insă scopul pentru care cercetăm aici este să examinăm ce 
principii aşază pitagoricienii şi în ce fel se asociază ele cu raţiu¬ 
nile amintite mai înainte. Căci şi ei par să considere numărul 
principiu, /luat/ şi drept materie pentru lucruri, /luat/ şi ca proprie¬ 
tate şi dispunere <7ta0r| te tcori &l;eu;> 44 . Or, elementele numă¬ 
rului sunt parul şi imparul, iar dintre ele, primul este limitat, în 
timp ce al doilea este nelimitat; unu este alcătuit din ambele /limita 
şi nelimitatul/ (căci el este deopotrivă şi par, şi impar) 45 . 

Ei mai afirmă şi că numărul purcede din unu, iar întregul 
Cer, după cum s-a spus, este număr. 

Alţi pitagoricieni susţin că principiile sunt zece, formulate 
în concordanţă cu o serie ordonată <xâq Kcrtâ ouoxotxtav 
Z.EYO|iEvaq>: 

limita şi nelimitatul; 
imparul şi parul; 
unu şi mulţimea; 
dreapta şi stânga; 
masculin şi feminin; 
în repaos şi în mişcare; 
rectiliniu şi curb; 


42 Sistemul pitagorician avea în centru Universului „Focul central". 
Cele 10 corpuri erau Pământul, Antipământul (aflat întotdeauna de 
cealaltă parte a Focului central în raport cu Pământul, şi de aceea 
invizibil), Luna, Soarele, Mercur, Venus, Marte, Jupiter, Saturn, Cerul 
stelelorfixe. Decada era considerată perfectă deoarece suma primelor 
patru numere naturale este egală cu zece. 

43 Se crede că este vorba despre o operă pierdută a lui Aristotel: 
Despre doctrinele pitagoreice. 

44 Numărul servea drept raţiune materială, dar şi drept raţiune 
formală. în general (Ross, de pildă), se crede că prin itâ&ri Aristotel 
înţelege proprietăţile pasagere ale lucrurilor, iar prin eE,f aş - pe cele 
permanente. 

45 Parul, presupunând o egalitate, era considerat de matematica 
pitagoriciană drept „limitat", în timp ce imparul era socotit „nelimi¬ 
tat". Unu era scos în afara şirului numerelor şi considerat a fi deo¬ 
potrivă par şi impar (sau nici par, nici impar). 

lumină şi întuneric; 
bun şi rău; 

f 'ătrat şi dreptunghi 46 . 

n acest fel se pare că a conceput lucrurile şi Alcmaion din 
Crotona 47 , fie că el a luat această idee de la ceilalţi pitagoricieni, 
fie că ei au luat-o de la Alcmaion. Căci Alcmaion, în putere 
pe vremea bătrâneţii lui Pitagora, s-a exprimat asemănător cu 
acei pitagoricieni. El afirmă că majoritatea caracteristicilor 
omeneşti sunt date în cupluri; se referă la contrarii, divizate 
însă nu în felul în care au procedat ceilalţi pitagoricieni /ca mai 
sus/, ci luate întâmplător, precum alb-negru, dulce-acru, bun-rău, 
mare-mic. Oricum, Alcmaion a lăsat baltă şi rău definite restul 
chestiunilor, în schimb, pitagoricienii au arătat câte şi care sunt 
/cuplurile de/ contrarii. 

Aşadar, din partea atât a lui, cât şi a celorlalţi se poate afla 986 b 
doar că principiile lucrurilor sunt sub forma unor contrarii, 
iar de la ceilalţi /pitagoricieni/ se poate afla şi câte sunt, şi care 
sunt aceste principii. Dar cum pot fi ele reduse la principiile 
discutate înainte nu se analizează cu claritate de către pitago¬ 
ricieni. Ei par să aşeze elementele în genul materiei. Căci afirmă 
că Fiinţa constă şi este plămădită din aceste elemente, ce-i sunt 
imanente <(bq evu7tapxc>vTC0v>. 

Se poate, de aici, înţelege suficient concepţia acelor vechi 
filozofi care au afirmat că elementele naturii sunt mai multe. 

Există însă şi filozofi care au susţinut despre Univers că ar 
consta dintr-o singură natură, dar nu toţi vorbesc despre el 
că în acelaşi fel ar fi bun, nici că în acelaşi fel s-ar conforma 
naturii. In vederea cercetării de faţă asupra raţiunilor de a fi, 
luarea lor în discuţie nu are rost. (Căci ei nu procedează precum 
unii dintr e filozofii naturii «ptxTioXo 7 oi>, care, considerând şi 
ei că ceea-ce-este este Unu, totuşi fac să existe o generare din 


46 Elementele din stânga listei sunt echivalate limitei şi sunt consi¬ 
derate pozitive; elementele din dreapta sunt echivalate nelimitatu¬ 
lui şi sunt considerate negative. 

47 Alcmaion din Crotona e considerat de Diogenes Laertios ca dis¬ 
cipol al lui Pitagora. I se atribuie o scriere „Despre natură". Aristotel 
îl considera oarecum independent de pitagorismul clasic. 

Unu ca dintr-o materie, ci ei vorbesc într-alt fel: căci filozofii 
naturii adaugă mişcarea, făcând măcar să existe o generare a 
Universului, în timp ce ceilalţi /eleaţii/pretind că el este imobil) 
Astfel, atâta /cât urmează/ este potrivit cu cercetarea de faţă: 

Parmenide 48 , pare-se, a abordat Unul conceptual, occrtâ tov 
X6yov>, în timp ce Melissos 49 a făcut-o luând în considerare 
materia (iată de ce primul susţine că Unul este limitat, iar al 
doilea că este nemărginit). Cât despre Xenophanes 50 , primul 
dintre ei care unifică /lumea/ (se spune că Parmenide ar fi fost 
discipolul său), el nici nu a clarificat nimic, nici nu pare a fi atins 
vreunul dintre cele două principii — raţiunea şi materia. Privind 
către întregul Cerului, el afirmă că Dumnezeu şi Unul sunt 
totuna. Aceştia, după cum spuneam, trebuie lăsaţi deoparte în 
ceea ce priveşte cercetarea de faţă — cei doi — Xenophanes şi 
Melissos — fiind şi ceva mai lipsiţi de fineţe. 

Parmenide, totuşi, care examinează mai cu atenţie lucrurile, 
pare să spună ceva cu sens: căci, alături de ceea-ce-este, el soco¬ 
teşte că ceea-ce-nu-este e nimic. De aici, cu necesitate, el consi¬ 
deră că ceea-ce-este e Unu şi nimic altceva. (Despre această 
chestiune am vorbit în Fizica.) Fiind însă silit să se plieze lumii 
aparente, el acceptă că Unu este conform raţiunii, în timp ce 
Multitudinea este conformă cu senzaţia şi, astfel, el iarăşi aşază 
987 a două raţiuni, două principii — caldul şi recele, vorbind despre 
acestea ca despre foc şi pământ 51 . Dintre acestea, el situează 


48 Vezi nota 30. Parmenide consideră că numai ceea ce poate fi 
gândit există în sensul deplin al cuvântului. Or, a gândi Unul înseamnă 
a gândi ceva limitat, imobil, etern egal cu sine, sferic. 

49 Melissos din Samos, elev al lui Parmenide şi autor al unei scri¬ 
eri „Despre natură sau despre Fiinţă". A fost comandant militar al 
cetăţii Samos. 

50 Xenophanes din Colophon, sec. VI, a combătut antropomor¬ 
fismul mitologiei greceşti şi a susţinut monoteismul. Probabil că astfel 
trebuie înţeleasă afirmaţia de mai jos a lui Aristotel. Este curios că 
Aristotel nu aminteşte aici, printre reprezentanţii şcolii eleate, de Zenon 
din Elea, autorul celebrelor aporii ale mişcării. 

51 Parmenide, de fapt, spunea că Unu este „conform adevărului", 
iar Multitudinea este „conformă opiniei". 

caldul de partea lui ceea-ce-este, iar recele — de partea lui 
ceea-ce-nu-este. 

Pornind de la cele spuse, aşadar, şi de la înţelepţii care au 
deliberat /despre natură/, am observat lucrul următor, anume 
că cei dintâi au în vedere raţiunea corporală ; unii dintre ei con¬ 
sideră una singură, alţii consideră mai multe principii corpo¬ 
rale; şi unii, şi ceilalţi însă procedează aşezându-le în genul 
materiei. Unii dintre cei ce consideră această raţiune adaugă 
la ea şi raţiunea de a fi a mişcării, iar pe aceasta din urmă iarăşi 
unii o văd unică, alţii o dedublează. 

Prin urmare, până la filozof ii italici şi cu excepţia lor, ceilalţi 
filozofi au vorbit mai obscur <popuxti)TEpov> despre principii, 
afară doar că — precum spuneam — s-au folosit de două raţiuni 
de a fi, iar, dintre acestea, pe una unii o socotesc unică, ceilalţi 
o dedublează —anume raţiunea de a fi a mişcării. Pitagoricienii 
vorbesc în acelaşi fel despre două principii, dar adaugă lucrul 
următor —ceea ce e şipropriu doctrinei lor — că limita şi neli¬ 
mitatul [şi Unul] nu sunt o altă specie de naturi, precum foc 
sau pământ, sau ceva asemănător de un alt tip, ci nelimitatul 
însuşi şi Unul însuşi sunt Fiinţa lucrurilor despre care se afirmă 
ceva; iată de ce Fiinţa tuturor este număr. 

Despre aceste probleme pitagoricienii au vorbit în modul 
arătat. De asemenea, ei au început să discute despre problema 
lui ce este ? şi au dat definiţii, dar într-o manieră prea simplă. 
Au dat, într-adevăr, definiţii în mod superficial: lucrul căruia 
cel dintâi i-ar corespunde definiţia dată, acela a fost numit de 
ei Fiinţa lucrului respectiv, ca şi când s-ar socoti ca fiind iden¬ 
tice dublul şi numărul doi, fiindcă, cu o primă ocazie, dublul 
aparţine numerelor doi. Căci pesemne nu este una şi aceeaşi 
Fiinţa dublului şi Fiinţa numărului doi; dacă nu ar fi cum spun, 
Unul ar fi o multitudine, ceea ce s-a întâmplat şi acelor filozofi 
/să creadă /. 52 

Iată ce este de aflat de la filozofii mai vechi, cât şi de la ceilalţi. 


52 Există, fireşte, multe numere duble; iar dacă acestora toate li 
se aplică definiţia Doiului, înseamnă că o singură entitate (Doiul) 
devine o multitudine. 

Capitolul 6 

După doctrinele filozofice prezentate mai sus, a apărut 
teoria luiPlaton, care, chiar dacă prelua multe de la filozofiile 
mai vechi, conţinea şi elemente proprii, alături de cele existente 
în filozofia italicilor. 

In tinereţe, Platon îl frecventase pe Cratylos 53 şi se familiari- 
zasecu opiniile lui Heraclit, potrivit căruia toate lucrurile sensibile 
sunt în perpetuă curgere, nefiind posibilă vreo ştiinţă în ceea ce 
le priveşte. Platon a susţinut şi mai târziu'aceste doctrine. 

987 b Pe de altă parte, Socrate se ocupa cu problemele etice, dar 
deloc cu întreaga natură; totuşi, în cadrul acestor probleme, 
el căuta universalul şi, primul, şi-a îndreptat mintea către 
problema definiţiei. Or, Platon a acceptat învăţătura socratică 
datorită acestui gen de probleme, dar a considerat că definiţiile 
se referă la o altă realitate decât cea senzorială. Căci — credea 
el — este cu neputinţă să dai o definiţie generală unei realităţi 
senzoriale, ce se modifică neîncetat. Platon a numit acea altă 
realitate Forme <i5eai, eî5t|>. Cât despre realităţile senzoriale, 
acestea, în totalitatea lor, sunt concepute de el ca situate alături 
de Forme <napâ thvicd şi urmând modelul acestora <Kcmx 
tocutoo. A susţinut că, în baza participării /la Forme/, aceste 
realităţi senzoriale multiple au aceleaşi nume cu Formele 54 . 


53 Cratylos, discipol al lui Heraclit, care împinge la extrem doc¬ 
trina curgerii universale. După el, „nu te poţi scălda în acelaşi râu nici 
măcar o singură dată". V. şi în Cratylos dialogul platonician, 429 d. 
Platon a acceptat doctrina lui Cratylos că nu poate fi concepută o 
ştiinţă a lucrurilor senzoriale. 

54 Felul cum descrie Aristotel modul cum Platon a ajuns să-şi 
formuleze concepţia şi în ce constă ea - prin combinarea heracle- 
itismului cu socratismul şi cu anumite elemente pitagoriciene - e un 
model de analiză a genezei unui mare sistem filozofic. Cât priveşte 
acurateţea cu care Aristotel reda corect sensul autentic platonic al 
teoriei Formelor, s-au spus foarte multe. Unii interpreţi, mai ales 
inspiraţi de Natorp şi de Husserl (printre ei se numără la noi şi Con¬ 
stantin Noica), au negat faptul că, în concepţia autentică a lui Platon, 
lucrurile senzoriale sunt situate alături de Forme <7tapâ tavrco, ceea 

Doar numele „participare" a reprezentat o modificare /faţă de 
pitagoricieni/. 55 Căci pitagoricienii afirmau că lucrurile există 
prin imitarea numerelor, Platon, însă, — că o fac prin parti¬ 
cipare <pe0e^K;> /la Forme/, procedând, astfel, la o schimbare 
de nume. Dar ce ar putea însemna fie participarea la Forme, 
fie imitarea numerelor, atât pitagoricienii, cât şi Platon au lăsat 
altora în sarcină să cerceteze. 

Apoi, Platon susţine că, alături de lucrurile senzoriale, dar 
şi de Forme, există, situate între ele, şi entităţile matematice: 
ele diferă de lucrurile sensibile prin faptul că sunt eterne şi 
neschimbătoare, iar de Forme diferă prin faptul că sunt multiple, 
asemănătoare între ele, în timp ce Forma este, fiecare în parte, 
o unicitate 56 . 


ce înseamnă că Formele sunt separate de lumea senzorială, cum pre¬ 
tinde Aristotel şi cum s-a crezut multă vreme. Ei au tins să considere 
că Platon vedea Formele ca pe nişte modele interioare sufletului 
(transcendentale, şi nu transcendente), cu valoare normativă şi 
epistemologică. Ei au arătat că acolo unde Platon vorbeşte despre o 
lume autonomă a Formelor, el adoptă de fapt un limbaj mitic sau 
alegoric, precum în Phaidon şi Republica, şi care nu trebuie luat literal. 
Aceiaşi interpreţi s-au referit la propriile obiecţii ale lui Platon din 
Parmenide la adresa unei interpretări „realiste" a Formelor. Fapt este 
că dialogurile nu permit o concluzie clară în această problemă; dar, 
după cum se vede mai jos, Aristotel se referă pe larg la „doctrina 
nescrisă" a lui Platon, predată de maestru în cadrul Academiei. Or, 
din acest punct de vedere, e probabil că interpretarea teoriei Formelor 
tindea să fie de tip transcendent, şi nu transcendental. 

55 Pasajul nu trebuie înţeles literal în sensul că singura diferenţă 
dintre doctrina pitagorică şi cea platonică ar fi schimbarea cuvântului 
„imitaţie" în „participare". Aristotel vrea să spună că, în ceea ce 
priveşte legătura dintre lucrurile senzoriale şi realităţile transcen¬ 
dentale (Numere, într-un loc, Forme, în celălalt), Platon nu a făcut 
decât să utilizeze un alt cuvânt. 

56 Aristotel are în vedere mai ales „doctrina nescrisă" a lui Platon, 
din care ni s-a păstrat foarte puţin şi numai prin intermediul lui Aris¬ 
totel şi al unor comentatori târzii. Există o întreagă şcoală de gândire 
azi care consideră că orice interpretare corectă a dialogurilor de 
maturitate şi de bătrâneţe ale lui Platon trebuie să le considere numai 

Dat fiind că Formele sunt raţiuni de a fi pentru celelalte 
lucruri, Platon socoteşte că elementele Formelor sunt şi ele¬ 
mentele tuturor lucrurilor. Pentru el, principii /ale Formelor/ 
sunt Marele şi micul luat în calitate de materie şi Unul luat în 
calitate de Fiinţă. Căci din aceste principii (Marele şi micul), 
prin participare la Unu, provin Formele şi Numerele . 57 Şi el, 
asemănător cu pitagoricienii, a afirmat că Unul este Fiinţa şi 
că, nemaifiind el altceva /nimic/, este declaratUnu, şi, tot ase¬ 
mănător cu ei, a mai spus că Numerele sunt raţiuni de a fi ale 
Fiinţei pentru celelalte lucruri. El aşază Dualitatea în locul 
Nelimitatului luat /de pitagoricieni/ ca unitate, iar Dualitatea 
e alcătuită la el din Marele şi micul ; aici avem o trăsătură speci¬ 
fică lui Platon. Iarăşi o diferenţă în raport cu pitagoricienii: 
el aşază Numerele alături de lucrurile sensibile, în timp ce ei 
susţin că lucrurile însele sunt Numere şi nu plasează entităţile 
matematice într-o regiune intermediară. 

Idcea de a aşeza Unul şi Numerele alături de lucruri şi 
introducerea Formelor a apărut la Platon din pricina cercetă¬ 
rilor sale referitoare la concept (predecesorii săi nu cunoşteau 
dialectica). 

Iar ideea de a face din Dualitate cealaltă natură (materia) a 
apărut fiindcă el a considerat că Numerele, în afara celor prime 
(?), sunt generate lesne din ea, ca dintr-o bucată de ceară 


ca pe discursuri pregătitoare pentru învăţătura esoterică. V.H.J. Krămer, 
Plato and the Foundations of Metaphysics, State Univ. of N.Y. Press, 
1990; M.-D., Richard, L'enseignement oral de Platon, Paris, 1986. 
Vezi şi cartea mea, Filozofie şi cenzură. Cazul Platon , Bucureşti, 1995. 

57 Textul cuprinde o incertitudine. Urmezlecţiunea lui Reale, care 
diferă de cea aleasă de alţi interpreţi şi editori, precum Jaeger sau Ross. 
Aşadar, sistemul platonician, aşa cum era el predat în Academie, avea 
în vedere următoarea ierarhie a realităţii: 

1. Principiile supreme: Unul şi Marele şi micul 

2. Numerele ideale 

3. Formele 

4. Numerele intermediare, matematice 

5. Lucrurile senzoriale. 

<eKjxa7eîov >. 58 însă, în fapt, se întâmplă invers, căci raţiona¬ 
mentul lui Platon nu este corect: într-adcvăr, ei /platonicienii/ 988 a 
fac ca materia să genereze o mulţime de lucruri, în timp ce — 
la ei — Forma generează doar o singură dată. Dar se pare că, 
dimpotrivă, dintr-o singură materie /bucată de lemn/ iese o 
singură masă, în timp ce omul, stăpân peste o Formă /în mintea 
sa/, de unul singur produce multe mese. La fel stau lucrurile 
şi cu relaţiile masculului cu femela. Căci ea rămâne grea de la 
o singură împreunare, în timp ce masculul poate fecunda multe 
femele. Iar acestea sunt imitaţii ale acelor principii. 

Astfel a fost învăţătura lui Platon despre problemele pe care 
le cercetăm. Or, este limpede din cele spuse că el s-a folosit 
numai de două raţiuni, anume, de ce este ? <to tî ecm> cât şi 
de aceea asociată materiei (căci Formele sunt raţiunile de a fi 
ale lui ce este f pentru restul lucrurilor, iar pentru Forme raţiu¬ 
nea de a fi a lui ce este ? este Unul). Dar care este materia-sub- 
strat, faţă de care Formele devin predicate ale lucrurilor 
sensibile, iar Unul este predicat al Formelor? Platon susţine 
că ea /materia/ este Dualitatea — Marele şi micul. Cât priveşte 
raţiunea existenţei lucrurilor bune şi aceea a existenţei celor 
rele, el a încredinţat-o pe prima unuia dintre elementele sale, 
pe cea de-a doua — celuilalt element, aşa cum am spus că au 
procedat şi unii dintre filozofii dinaintea sa, precum Empedocle 
şi Anaxagoras. 


58 Pasaj dificil de înţeles exact: majoritatea interpreţilor înţeleg 
prin EKgayeîov un fel de model formator, asemănător cu ceara în care 
se toarnă un material, care duplică orice număr: trei devine şase, patru 
devine opt etc. De asemenea, interpreţii înţeleg prin „numere prime" 
numerele impare. Aşadar - spun ei - dacă numerele pare provin prin 
duplicarea produsă de Diadă, numerele impare provin direct din Unu. 
Dar cred că interpretarea nu este corectă: EKgayEÎov are aici sensul 
de bucată de ceară moale care poate lua orice formă (şi nu de model), 
iar „numerele prime" sunt, probabil, Numerele ideale. Aşa se explică 
şi paralela biologică pe care o propune Aristotel. 

Capitolul 7 

Aşadar, am examinat pe scurt şi pe capitole cine au fost 
filozofii /vechi/ şi în ce fel au vorbit ei despre raţiuni şi adevăr. 
Totuşi, numai atât putem afla de la ei, anume că nimeni dintre 
cei care au vorbit despre principii, despre raţiuni nu a spus ceva 
mai mult /în privinţa raţiunilor de a fi a lucrurilor/ decât am 
stabilit noi în Fizica, ci toţi par să fi abordat tocmai acele 
/raţiuni/, dar destul de confuz. 

Unii tratează principiul drept materie, fie că o postulează 
pe ea drept una singură, fie că au în vedere mai multe, fie că 
o consideră corporală sau incorporală. (Precum Platon cu 
Marele şi micul, sau italicii cu nelimitatul, Empedocle cu focul, 
pământul, apa şi aerul, Anaxagoras cu nesfârşitul clementelor 
formate din părţi omogene. Toţi aceştia au abordat o astfel de 
raţiune; să mai adăugăm şi pe cei care au în vedere aer, sau foc, 
sau apă, sau un element mai dens ca focul şi mai rarefiat decât 
aerul, despre care unii afirmă că ar fi primul element.) 

Aceştia, aşadar, au abordat numai o astfel de raţiune de a fi 
a lucrurilor, alţii însă s-au preocupat să afle şi de unde provine 
mişcarea (precum cei care aşază drept principiu fie Prietenia, 
fie Ura, fie Intelectul, fie Iubirea). Dar nimeni nu a lămurit 
988 b îndeajuns esenţa. Fiinţa. Cel mai mult vorbesc, totuşi, despre 
aceasta cei ce postulează Formele. (Intr-adevăr, Formele nu sunt 
pentru lucrurile sensibile o materie, nici pentru Forme Unul nu 
este aşa ceva, şi nici ei nu susţin că de la Forme provine începutul 
mişcării — ba, dimpotrivă, mai degrabă susţin că Formele sunt 
raţiunea de a fi a imobilităţii şi a stării de repaos. In fapt, Formele 
fac pe fiecare dintre celelalte lucruri să fie ce-este-el-în-sine, iar 
Unul face ca Formele să fie ce-sunt-ele-în-sine .) 

Or, filozofii respectivi oferă, într-un oarecare fel, o raţiune 
în vederea căreia au loc acţiunile, transformările şi mişcările; 
dar nu precizează în ce fel anume. Cei care, vorbind despre 
Intelect sau Prietenie ca despre bine, iau în considerare aceste 
raţiuni nu se referă la ele ca la scopul existenţei sau al devenirii, 

cile consideră drept origine a mişcării 59 . La fel şi cei care, 
afirmând că unul sau ceea-ce-este reprezintă binele, afirmă că 
ele sunt raţiunea de a fi a Fiinţei; totuşi ei nu arată că în vederea 
acestui /bine/ se realizează sau fiinţarea, sau devenirea; astfel 
încât lor li se întâmplă să spună şi să nu spună că binele este 
raţiunea de a fi /pentru fiinţare şi devenire/. Aşadar, ei nu 
vorbesc în mod absolut <cwtXco<;> despre bine ca raţiune, ci 
abordează /doar/ un bine contextualizat b0 . 

Că, prin urmare, am deosebit corect raţiunile de a fi ale lu¬ 
crurilor stabilind care şi câte sunt, ne pare că dau mărturie toţi 
aceşti filozofi. Căci ei nu au putut să abordeze vreo altă raţiune 
de a fi /în afara celor susţinute de noi/. In plus, e limpede că 
trebuie cercetate toate principiile, fie în acest fel, fie într-un 
fel asemănător. 

Să cercetăm, după aceasta, dificultăţile posibile decurgând 
din modul în care fiecare filozof a analizat principiile. 


Capitolul 8 

Câţi filozofi socotesc Universul unu şi iau o anume unică 
natură drept materie, iar pe aceasta o văd corporală şi având 
mărime, greşesc, în mod evident, de multe ori: 

Mai întâi, ei iau în consideraţie doar elementele proprii 
entităţilor corporale, dar nu şi pe cele ale incorporatelor, deşi 
există şi entităţi incorporale. 


59 Cu alte cuvinte - spune Aristotel - aceşti filozofi (Anaxagoras, 
Empedocle), deşi introduc Binele, nu îl utilizează ca pe o raţiune 
finală, ci ca pe una eficientă. 

60 Aici referinţa este la Platon şi la platonicieni. Aristotel vrea, 
probabil, să spună că Binele sau raţiunea finală nu joacă în sistemul 
platonic rolul esenţial pe care îl joacă în sistemul său: Demiurgul din 
Timaios este asimilabil raţiunii eficiente; el creează fiind bun, dar nu 
este el însuşi Binele, în timp ce Dumnezeul aristotelicianesteîn primul 
rând finalitate pură. Totuşi, în Republica, Platon vorbeşte despre 
Forma Binelui, care este mai presus de Fiinţă şi o creează pe aceasta. 

Atunci când se apucă să arate raţiunile de a fi ale genezei 
şi ale pieirii şi fac consideraţii de fizică asupra lor, ei elimină 
raţiunea de a fi a mişcării. 

De asemenea, ei greşesc şi prin aceea că nu aşază Fiinţa, pe 
ce-este / drept raţiune de a fi a vreunui lucru. 

în plus, fac eroarea de a desemna cu uşurinţă drept principiu 
pe oricare dintre corpurile simple, cu excepţia pământului, fără 
să cerceteze cum se produce generarea lor unul din celelalte — 
mă refer la foc, apă, pământ şi aer. Căci unele elemente apar din 
celelalte prin reunire, altele prin despărţire, iar tocmai acest fapt 
distinge cel mai mult între elementul anterior şi cel posterior 61 , 
într-adevăr, ar putea fi considerat drept elementul cel mai 
989 a elementar «TtoixeicoSecrraTov> primul din care se nasc, prin 
combinare, celelalte elemente. Or, tocmai acest element ar avea 
părţile cele mai fine şi ar fi cel mai subtil (de aceea filozofii 
care aşază drept principiu focul ar fi în cea mai mare măsură 
în acord cu acest argument. Fiecare dintre ceilalţi filozofi este 
de acord că un atare element/subtil/este elementul corpurilor. 
Dar nimeni dintre cei care admit un singur element /ca prin¬ 
cipiu/ nu a socotit că pământul este acel element, vădit, din 
cauza mărimii părţilor sale. Dimpotrivă, fiecare dintre celelalte 
trei elemente şi-a aflat protectorul <Kptxf|(;>, de vreme ce unii 
susţin că principiul este focul, alţii — apa, iar alţii — acrul. Dar 
oare, totuşi, de ce nu alege nimeni dintre filozofi pământul /ca 
principiu/, aşa cum face majoritatea oamenilor ? Căci aceştia 
afirmă că totul este pământ, dar şi Hesiod spune că pămân¬ 
tul e întâiul dintre corpuri; astfel că această concepţie este 
veche şi populară). 

Acum, potrivit cu acest raţionament, nici dacă cineva ar 
alege drept principiu, în afară de foc, pe vreunul dintre celelalte 
clemente, nici dacă el ar opta pentru un element mai dens decât 


61 Filozofii naturii greşesc, după Aristotel, fiindcă nu iau în calcul 
entităţile incorporale (de exemplu, numerele, conceptele), nu disting 
materia de mişcare, nu se referă la esenţele lucrurilor şi desemnează 
drept principiu un element concret, precum focul sau apa. Fireşte, 
această ultimă obiecţie nu se referă la Anaximandros, cu apeiron-ul său. 

aerul, dar mai rarefiat decât apa, nu ar vorbi cum trebuie: căci, 
dacă elementul posterior prin geneza sa este anterior prin natură, 
şi elementul c opt şi amestecat este ulterior prin natură, lucrurile 
ar sta invers decât susţin ei: apa ar fi anterioară aerului, iar pă¬ 
mântul — anterior apei 62 . 

Acestea fie, deci, zise în privinţa celor care postulează o 
singură raţiune de a fi a lucrurilor. Dar aceleaşi probleme apar 
şi pentru cel care are în vedere mai multe raţiuni, ca Empcdocle, 
care susţine că materia constă din patru elemente. Căci este 
necesar ca, pentru cine susţine aşa ceva, să se ivească, pe de-o 
parte, aceleaşi obiecţii ca mai sus, dar, pe de altă parte, şi 
altele specifice. 

1) Intr-adevăr, noi vedem că elementele provin unul din 
celălalt, ca şi când acelaşi corp nu ar rămâne mereu foc şi pă¬ 
mânt (am discutat despre aceasta în Fizica ) 63 . 

2) De asemenea, trebuie considerat că el nu a vorbit deloc 
nici cu dreptate, nici verosimil despre raţiunea mişcării, anume, 
dacă ar trebui să existe doar una sau două raţiuni /ale acesteia/. 64 
In general, e necesar ca cei care judecă precum Empedocle să 
înlăture /principiul/ alterării: căci /la ei/ recele nu va putea 
rezulta din cald, nici caldul din rece. Intr-adevăr, Empedocle 
contestă că ar putea exista vreun /substrat/ al contrariilor de acest 
fel şi că ar exista vreo unică natură care să devină şi foc, şi apă 65 . 


62 Aristotel zice că, dacă se ia în consideraţie drept element pri¬ 
mordial elementul cu părţile cele mai subtile (anterior prin geneză), 
acesta este focul. Dar dacă, dimpotrivă, se are în vedere perfecţiunea, 
atunci compusul, adică elementul final, este mai presus prin natură, 
şi atunci acesta este pământul, pe care totuşi nici un filozof nu-1 
consideră ca primordial, în pofida opiniei comune. 

63 Adică, ar fi necesar un substrat comun pentru cele patru ele¬ 
mente. Referirea este de fapt la De caelo, III, 7. 

64 Iubirea şi Ura. 

65 Dacăexistăun element, prin naturărece, şi un altul, prin natură 
cald, dar nu există un substrat al caldului şi al recelui, atunci nici caldul 
nu va putea proveni din rece, nici recele din cald. Empedocle nu ar 
distinge clarîntre substrat (sau subiect) şi proprietate (sau predicat). 

Iarăşi, dacă se admite că Anaxagoras vorbeşte despre două 
elemente 66 , ar trebui admis aceasta mai curând în virtutea unui 
raţionament pe care el nu l-a parcurs în detaliu, dar care ar fi 
consecinţa necesară a raţionamentelor care l-au condus /în fapt/. 
Căci ar fi absurd să se afirme că la început toate erau ameste¬ 
cate — atât din alte motive, cât şi fiindcă ar trebui ca ele să fi 
preexistat pure. Apoi şi fiindcă nu se poate ca două elemente 
989 b luate la întâmplare să se combine între ele. Pe deasupra, Anaxa¬ 
goras greşeşte şi fiindcă, la e\,proprietăţile şi contextele /lucrurilor/ 
ar putea fi separate de Fiinţele /acestor lucruri/. (Combinarea 
şi separarea se fac între aceleaşi elemente.) 67 

Şi totuşi, dacă cineva ar urmări, analizând, ceea ce Anaxa¬ 
goras vrea să spună, probabil că filozoful ar apărea susţinând 
o doctrină mai inovatoare /decât alţi filozofi/. Intr-adevăr, 
atunci când nu exista nimic distinct, este evident că nimic nu 
putea fi afirmat ca adevărat despre acea Fiinţă. De pildă, ea nu 
putea fi declarată nici albă, nici neagră, nici cenuşie, nici de 
altă culoare, ci era cu necesitate fără culoare, sau altfel ar fi putut 
avea vreuna dintre aceste culori. La fel, în temeiul aceluiaşi raţio¬ 
nament, ea este fără gust şi nu are nici un fel de calităţi asemă¬ 
nătoare. Căci nu e cu putinţă ca Fiinţa să aibă vreo calitate 
sau vreo cantitate, sau să fie ceva. Altminteri, ar poseda una 
dintre formele considerate determinate <ev pipEi>, dar aceasta 
este imposibil, toate lucrurile fiind amestecate. Altfel, /posedând 
vreo determinare/ ea ar fi fost deja distinctă, dar Anaxagoras 
spune că toate cele sunt amestecate, cu excepţia Intelectului, 
acesta doar fiind neamestecat şi pur. Rezultă de aici că el ajunge 
să spună că raţiunile lucrurilor sunt, pe de-o parte, Unu (fiindcă 
acesta este simplu şi neamestecat), pe de altă parte, Celălalt, 
pe care noi /platonicienii/ 68 îl socotim a fi Nelimitatul, până 


66 Intelectul şi amestecul primordial. 

67 Caldul şi recele sunt proprietăţi şi ele se pot combina numai 
în măsura în care ele sunt asociate cu anumite substrate. Ele nu sunt 
independente, cum pare să rezulte din teoria lui Anaxagoras. 

68 Şi aici, şi ceva mai jos, Aristotel vorbeşte ca şi când ar aparţine 
încă cercului platonicienilor. E motivul pentru care mulţi interpreţi 
au socotit că această Carte Alpha mare aparţine tinereţii lui Aristotel. 



CARTEA ALPHA MARE (I) 


85 


la a primi limitări şi de a participa la o Formă oarecare <p£tacrx£Îv 
ei'Soui; Tivogx 

Astfel, deşi Anaxagoras nu se exprimă nici cuvenit, nici clar, 
totuşi el vrea să spună ceva asemănător şi cu cei care au filozofat 
după el şi cu cei ce, astăzi, par mai /precişi decât el/ <Toîq vuv 
cpatvopevoiq pâAAov>. 

Aşadar, aceşti filozofi se întâmplă să fie familiari numai cu 
teoriile privitoare la generare, distrugere şi mişcare (căci ei 
cercetează aproape numai o atare Fiinţă /corporală/, şi numai 
aceste principii şi raţiuni). 

Acei filozofi, însă, câţi fac teorii despre ansamblul celor- 
ce-sunt şi admit că dintre acestea unele sunt senzoriale, altele 
nu, cercetează, în mod evident, ambele genuri. Iată de ce merită 
mai mult să ne ocupăm de ei, spre a vedea ce anume spun bine 
şi ce nu în examinarea problemelor ce ne stau acum înainte. 

Aşa-numiţu pitagoriciem se servesc de principii şi de ele¬ 
mente mai puţin la îndemână decât o fac filozofii naturii (moti¬ 
vul este că ei nu le-au preluat din lumea senzaţiilor, iar entităţile 
matematice aparţin celor lipsite de mişcare, dacă exceptăm astro¬ 
nomia). Ei discută, totuşi, şi îşi dirijează întreaga activitate în 
legătură cu natura. Explică geneza Cerului şi observă cu atenţie 
ce se întâmplă cu părţile, cu proprietăţile şi cu activităţile sale 
şi epuizează tot rezervorul principiilor şi al raţiunilor pentru 
acestea, de parcă ar fi de acord cu ceilalţi filozofi ai naturii că 
ceea-ce-este e numai atât cât se supune senzaţiei şi e cuprins 
de aşa-numitul Cer. 

Pe de altă parte, ei susţin raţiuni de a fi şi principii potri¬ 
vite pentru a te ridica deasupra şi către regiunea superioară 
a celor-ce-sunt, ce se asociază mai bine /cu acele realităţi 
superioare/ decât cu teoriile despre natură. Numai că ei nu 
spun deloc în ce mod apare mişcarea, de vreme ce, la ei, sin¬ 
gurele substraturi sunt limita şi nelimitatul, cât şi imparul şi 
parul; şi nu spun, de asemenea, cum este posibil să existe 
generare şi pieire, sau mişcările astrelor vizibile pe Cer, fără 


Totuşi unele critici la adresa lui Platon nu se pot înţelege decât în 
lumina unor concepţii aristotelice mai târzii. 

mişcare şi transformare 69 . Şi apoi, fie că li s-ar concede că mă¬ 
rimea apare din acele principii /matematice/, fie că s-ar putea 
arăta acest lucru, oare în ce mod vor exista lucrurile uşoare şi 
cele grele ? Căci ci nu aplică deloc principiile, de la care pornesc, 
mai mult corpurilor matematice decât celor senzoriale. Iată de 
ce ei nu au vorbit câtuşi de puţin despre foc sau pământ, sau 
celelalte corpuri de acest fel, ca unii ce — cred — nu spun nimic 
despre lucrurile senzoriale, care să fie specific acestora. 

Şi apoi, cum se poate accepta că proprietăţile numărului şi 
numărul /însuşi/ sunt raţiunile de a fi ale evenimentelor care 
există şi se petrec în Cer, atât la începutul /său/, cât şi acum, 
dar că nu există un alt număr în afara Numărului acestuia din 
care s-a constituit Universul ? Căci ori de câte ori ei susţin că 
intr-un loc anume există „opinia", sau „ocazia", dar că de mai 
de sus puţin sau mai de jos /soseşte/ „nedreptatea" şi „jude¬ 
cata" sau „amestecul", dau ca demonstraţie faptul că fiecare 
dintre aceste realităţi este un număr; numai că se întâmplă ca 
în acel loc anume să existe deja o mulţime de mărimi reunite 
/ale Cerului/, deoarece aceste proprietăţi /ale numărului/ 
corespund locurilor /particulare/. Oare pe acelaşi Număr, cel 
din Cer, trebuie să-l acceptăm ca fiind şi numărul particular 
al lucrurilor /concrete/? Sau, alături de el, există un altul 70 ? 

Platon, de partea sa, afirmă că este vorba despre un alt nu¬ 
măr. Căci, chiar dacă şi el socoteşte că numere sunt şi /lucrurile/ 
şi raţiunile lor, crede însă că ultimele numere sunt raţiuni de 
a fi inteligibile, iar primele — senzoriale. 


69 Aşadar, pitagoricienii, deşi pornesc de la principii imateriale şi 
mai subtile decât filozofii naturii, nu pot da seama de originea mişcării 
şi nu pot explica, în general, geneza elementelor naturii. Intr-adevăr, 
numerele fiind imobile, ele nu pot servi drept principiu al mişcării. 

70 Pitagoricienii asociau mai întâi diferite proprietăţi şi situaţii cu 
anumite numere. Apoi regăseau în mişcările astrelor pe cer acele 
numere. Aristotel se întreabă dacă numărul ceresc este identic cu nu¬ 
mărul lucrurilor şi al situaţiilor, sau există câte un altul pentru fiecare 
situaţie în parte. In fapt, pitagoricienii utilizau un raţionament ana¬ 
logic, bazat pe corespondenţe, pe care Aristotel nu-1 acceptă, ca fiind 
neştiinţific. 

Capitolul 9 

Să lăsăm deoparte acum cele spuse despre pitagoricieni, 
fiind suficient cât ne-am ocupat cu doctrinele lor. 

Cei care au aşezat Formele drept raţiuni de a fi şi care, mai 
întâi, au încercat să înţeleagă raţiunile lucrurilor din lumea de 
aici, au introdus alte entităţi, egale la număr cu cele /pe care voiau 
să le explice/. E ca şi când cineva, vrând să numere obiecte mai 
puţine, gândeşte că nu va fi în stare /s-o facă/, dar că, făcându-le 
să fie mai multe, ar deveni capabil să ducă la bun sfârşit numără¬ 
toarea. (Căci sunt aproape tot atâtea — ori nu mai puţine — 
Forme, câte sunt lucrurile ale căror raţiuni, căutându-le, ei au 
avansat de la eleînşpre Forme. Intr-adevăr, pentru fiecare lucru 
există — după ei — o entitate cu acelaşi nume, <6p.cbvup.ov> 
/situată/ alături de Fiinţele /lucrurilor/ şi existând pentru toate 
celelalte multiple reductibile la o unitate <ev etti noXXGs\>, fie 
că acestea sunt obiecte terestre, fie că sunt entităţi eterne 71 .) 

însă nici unul dintre modurile în care noi, /platonicienii/, 
demonstrăm existenţa Formelor nu se arată evident: unele 
argumente nu conduc la o consecinţă necesară, în timp ce, por¬ 
nind de la alte argumente, rezultă Forme chiar pentru entită¬ 
ţile cărora noi nu am vrea să le atribuim Forme: astfel, potrivit 
cu argumentele extrase din ştiinţe, vor exista Forme pentru 
toate câte fac obiectul ştiinţelor; iar potrivit cu argumentul /ce 
postulează câte o Formă/ pentru orice multiplicitate reductibilă 
la o unitate, vor exista şi Forme ale negaţiilor-, potrivit cu argu¬ 
mentul că se poate concepe ceva, chiar dacă acesta a dispărut, 
vor exista Forme şi pentru lucrurile dispărute, de vreme ce 
există o imagine /mentală/ a acestor lucruri 72 . 


71 Platonicienii — spune Aristotel — dedublează inutil lumea. Cum 
de spune totuşi Aristotel că sunt tot atâtea Forme câte lucruri ? Probabil 
că în sensul că numărul Formelor este egal cu cel al speciilor de lucruri. 

72 Dacă pentru orice mulţime reductibilă la un concept există o 
Formă, vor exista şi Forme ale proprietăţilor, ale relaţiilor, ba chiar 
şi ale negaţiilor, ceea ce pare absurd. Obiecţia fusese deja formulată 
de Platon în Parmcnide. 

Mai departe, să observăm că argumentările mai riguroase 
/în favoarea Formelor/ creează Forme ale relativelor despre 
care noi negăm că ar avea un gen în sine. în fine, alte argumente 
conduc la consecinţa „celui de-al treilea om“ 72 . 

în general, argumentele în favoarea Formelorsuprimă ceea 
ce ne dorim să existe încă mai mult chiar decât ne dorim să 
existe Forme: ar rezulta astfel că nu Dualitatea e primordială, 
ci numărul, şi că relativul e anteriorintrinsecului /şi nu invers/; 
apoi, toate consecinţele pe care unii /dintre platonicieni/ le 
deduc din teoria Formelor ajung în contradicţie cu premisele 
de la care ei au pornit 74 . 

Mai departe: conform teoriei ce afirmă existenţa Formelor, 
vor exista nu doar Forme ale Fiinţelor, ci şi ale multor altor 
entităţi. Căci un concept unic poate aparţine nu numai Fiinţelor, 
ci şi altor entităţi, iar ştiinţele au ca obiect nu numai Fiinţa, ci 
şi alte lucruri, şi astfel de situaţii sunt nenumărate. Dar dacă 
se ţine seama de necesitatea logică şi de reprezentările /noastre/ 
despre Forme, şi dacă Formele cer participarea Fiinţelor la ele, 


73 Ar fi, într-adevăr, greu de susţinut că „dublul", de exemplu, 
formează un gen. Faimosul argument „al celui de-al treilea om“, prezent 
de asemenea în Parmenide, sună în felul următor: dacă oamenii sea¬ 
mănă între ei fiindcă participă la Forma omului, sau la Omul în sine, 
atunci oamenii laolaltă cu Omul în sine vor semăna cu toţii în virtutea 
participării la o nouă Formă, care este un Om în sine de gradul doi, 
sau un al treilea Om (alături de oamenii individuali şi de Forma 
omului), şi aşa mai departe. Multiplicarea indefinită a inteligibilelor 
apare deoarece Platon tinde să asimileze Forma (sau Ideea) Omului 
cu un „om“ paradigmatic. DacăînsăFormaomuluiesteînţeleasă doar 
ca o proprietate abstractă (umanul), multiplicarea nu mai intervine. 
Dar atunci, Formele nu mai pot fi concepute ca separate de lucrurile 
senzoriale, deoarece ele sunt proprietăţi ale unor anumite subiecte. 

74 Adică teoria Formelor intră în contradicţie cu teoria princi¬ 
piilor - Unu şi Dualitatea indefinită, din care s-ar genera Formele, 
într-adevăr, ar trebui să existe şi o Formă a Dualităţii; dar dacă For¬ 
mele sunt, cum credeau unii platonicieni, numere, înseamnă că nume¬ 
rele sunt anterioare, în calitate de Forme, Dualităţii. La fel, dacă 
numerele presupun raporturi şi raporturile ţin de relativ, ar însemna 
că relativul este anterior principiului. 

vor exista în mod necesar numai Forme ale Fiinţelor. Căci 
participarea la Forme nu se face dependent de context — /într-un 
caz da, ţi într-altul nul—, ci trebuie să existe o participare la 
fiecare Formă de aşa manieră, încât ea să nu poată fi predicată 
despre un subiect /indeterminat/ <koc9' UJtoKEipivov». Spun 
ceva de felul următor: dacă ceva participă la Forma Dublului 
în sine, acel ceva participă şi la Eternitate; numai că participă 
la aceasta din urmă contextual, căci e dependent de context ca 
dublul să fie etern. Aşa încât Formele vor fi în mod necesar 
Forme ale Fiinţelor 75 . 

Dar aceleaşi /nume/ desemnează Fiinţa atât pentru lumea 991 a 
terestră, cât şi pentru lumea inteligibilă. Căci, dacă nu e aşa, 
ce semnificaţie va avea afirmaţia că ceva — de pildă, multipli¬ 
citatea reductibilă la unitate — are fiinţare^ aparte faţă de 
lucrurile sensibile ? Apoi, dacă e aceeaşi Formă şi pentru Forme, 
şi pentru lucrurile care participă la Forme, va exista un ce comun 
/între această Formă supraordonată şi Formele participante/. 
(Atunci, de ce există o Formă atâtpentru dualităţile pieritoare, 
cât şi pentru cele multiple, dar eterne — anume Dualitatea una 
şi aceeaşi — mai curând decât să existe o /Formă comună/ şi 
Dualităţii /în sine/, şi unei dualităţi oarecare?) 76 


75 Sens exact controversabil; cred că ideea este următoarea: numai 
participarea Fiinţelor la Forme este de tip esenţial. Socratc este om, 
adică este o Fiinţă, deoarece umanitatea este predicată în mod esenţial 
despre Socrate; omul este animal, deoarece în definiţia omului intră 
animalitatea. Dar nu poate exista o Formă a „sănătosului" la care să 
participe lucrurile senzoriale, căci a predica sănătatea despre Socrate 
indică o situaţie ce ţine de context. Sănătatea nu intră în definiţia omu¬ 
lui. De asemenea, Eternitatea nu intră în definiţia Dublului, deoa¬ 
rece altminteri toate lucrurile duble ar fi eterne. Prin urmare, există 
numai Forme ale Fiinţelor, adică numai individualele determinate 
incluse într-o specie admit Forme. Totuşi, dacă se atribuie o Formă 
oricărei multiplicităţi, ar trebui să existe Forme şi pentru calităţi, 
cantităţi etc. 

76 Fucrurile sunt ceea ce sunt (au o anumită Fiinţă), deoarece ar 
participa la o Formă. Dar acest lucru e valabil nu doar pentru lucrurile 
senzoriale, ci şi pentru realităţile suprasensibile, adică pentru For¬ 
mele însele, sau pentru numere. Se revine la problema multiplicării 
inteligibilelor. 

Iar dacă nu este aceeaşi Forma /Formelor şi cu aceea a lucru¬ 
rilor care participă la Forme/, toate acestea ar avea comun doar 
numele şi ar semăna între ele în modul în care cineva ar numi 
„om" atât pe Callias, cât şi un lemn 77 , fără să întrevadă nimic 
comun între ei. 

Dar cea mai mare dificultate /a teoriei Formelor/ ar fi de 
a înţelege cu ce anume ajută Formele /la înţelegerea/ entităţilor 
eterne, dar senzoriale sau a celor care se nasc şi pier. Căci For¬ 
mele nu posedă raţiunile de a fi ale mişcării şi ale transfor¬ 
mării 7 *. De asemenea, Formele nu sunt de vreun ajutor pentru 
ştiinţele ce se ocupă cu realităţi le senzoriale; aceasta deoarece 
— /în opinia platonicienilor/ — Formele nu constituie Fiinţa 
lucrurilor senzoriale; altminteri, ele ar fi imanente lucrurilor 79 . 
De asemenea, Formele nu sunt de ajutor lucrurilor ca să le dea 
fiinţare, deoarece ele nu sunt imanente acelor lucruri care parti¬ 
cipă la ele. /Dacă ar fi imanente/, Formele ar părea, probabil, 
că sunt raţiuni de a fi /ale lucrurilor sensibile/, precum albul 
în combinaţie/cu materia unui lucru/ explică aspectul alb /al 
lucrului/. Insă acest argument, pe care mai întâi Anaxagoras, 
apoi Eudoxos şi alţii l-au adus, este lesne de respins. Este, 
într-adevăr, uşor de acumulat numeroase imposibilităţi ce decurg 
dintr-o atare opinie. 80 


77 Adică un lemn cu chipul lui Callias. Este ceea ce Aristotel nu¬ 
meşte relaţia de „omonimie". 

78 Aristotel distinge între Fiinţe eterne şi Fiinţe pieritoare. Cele 
eterne, la rândul lor, potfi senzoriale şi mobile (astrele), sau imobile: 
motoarele lor. Vezi Cartea Lambda. Formele singure - spune Aris¬ 
totel - nu pot explica mişcarea, fiindcă ele sunt prin definiţie imobile 
şi separate de lucruri. 

79 Formele fiind eterne, nu pot constitui Fiinţa lucrurilor sensibile, 
care sunt pieritoare, decât dacă sunt exterioare acestora. Aristotel va 
arăta în Cartea Zcta că forma poate apărea sau dispărea, chiar dacă 
ca nu este creată. 

80 De exemplu: Formele nu se pot amesteca cu corpurile, deoarece 
Formele sunt imateriale; apoi fiecare Formă ar trebui să se amestece 
cu nenumăratele lucruri care participă la ea, fiind în întregul ei 
prezentă în toate. 

însă nici restul doctrinei nu poate fi susţinut pornindu-se 
de la presupoziţia existenţei Formelor, şi aceasta prin nici una 
dintre metodele obişnuite: 

A declara Formele drept modele <TCiptx&iy|iaxa> şi a afirma 
că celelalte lucruri participă la ele înseamnă a rosti vorbe goale 
şi a apela la metafore poetice 8I . Căci ce anume înseamnă „să 
produci privind la Forme" ? Este cu putinţă ca ceva, la întâm¬ 
plare, să fie şi să devină asemănător /cu un model/, chiar fără 
să fi fost reprodus /după modelul respectiv/, astfel încât, fie 
că Socrate ar exista sau nu, ar putea apărea /întâmplător/ un 
om asemănător lui Socrate. Acelaşi lucru s-ar putea întâmpla 
şi dacă Socrate ar fi etern 82 . 

Vor exista apoi mai multe „modele" pentru aceeaşi enti¬ 
tate, astfel încât vor fi şi mai multe Forme /pentru aceeaşi 
entitate/, precum pentru om — Animalul şi Bipedul, dar, deo¬ 
potrivă, şi Omul în sine 83 . Apoi Formele vor fi modele nu 
numai pentru lucrurile senzoriale, dar şi pentru Formele însele; 
aşa genul este model, ca gen, pentru Formele /speciilor/. Astfel 
că acelaşi lucru va fi şi model, şi copie**. 

Apoi, ar părea cu neputinţă ca Fiinţa şi lucrul pentru care ea 991 b 
este Fiinţă să fie separate între ele /aşa cum susţin platonicienii/. 


81 Dimensiunea literară sau chiar poetică a modelului platonician 
al Formelor este greu de contestat. Pe noi lucrul acesta ne încântă, 
dar Aristotel îl consideră neştiinţific. 

82 In Timaios, Demiurgul produce „privind la Forme" întocmai 
ca un artist care priveşte la un model. Aceeaşi teorie şi în Republica, 
X, unde se spune că Zeul ar fi creat Patul ideal, în timp ce artizanul 
creează patul obişnuit privind la Forma Patului. Aristotel spune că, 
întâmplător, ceva poate apărea ca fiind asemănător cu un model, ceea 
ce arată că nu orice devenire se explică prin aceea că imită o Formă. 

83 E o obiecţie serioasă: un om concret participă la mai multe Forme: 
a Omului, a Animalului, a Bipedului etc. Dar, fiind ele prin definiţie 
imutabile şi inalterabile, cum pot aceste Forme să interacţioneze 
pentru a forma unitatea unei singure specii? 

84 Specia (Omul) este model pentru oamenii concreţi şi copie 
pentru genul Animal. Trebuie, aşadar, presupusă o ierarhie a For¬ 
melor şi o participare a unora la altele. Dar pare greu de înţeles cum 
poate exista participare în cazul imutabilităţii lor. 

încât, cum oare ar putea Formele, ce sunt Fiinţele lucrurilor, 
să fie separate de lucruri î ’ 85 Dar în Phaidon, aşa se spune că 
Formele sunt raţiunile şi ale fiinţării, şi ale devenirii. Să presu¬ 
punem însă că Formele există; totuşi, lucrurile care participă 
/la ele/ rămân lipsite de devenire, dacă nu va exista un agent 
care să le pună în mişcare 86 . în schimb, apar multe lucruri — 
precum o casă sau un inel — în legătură cu care negăm o 
participare la Forme 87 . E posibil, prin urmare, ca şi restul 
artefactelor să existe şi să apară datorită unor asemenea raţiuni, 
precum le-au indicat spusele de acum. 

Mai departe: dacă Formele sunt numere, în ce fel aceste 
numere vor fi şi raţiuni de a fi ale lucrurilor? Oare fiindcă 
lucrurile reprezintă o altă serie de numere ? De exemplu: acest 
număr particular este „omul", celălalt— Socrate, altul — Callias ? 
întrucât sunt acele numere raţiuni /ale existenţei/ acestor inşi ? 
Nu are, de altminteri, nici o importanţă dacă unele entităţi sunt 
eterne şi altele nu 88 . 


85 Ceva mai înainte Aristotel afirmase că platonicienii neagă că 
Fiinţalucrurilor senzoriale arfiFormele. Evident, în pasajul de faţă, 
el se referă la Fiinţe în sens propriu, de element subzistent, permanent, 
opus devenirii. Or, exact Forma este Fiinţa. Dar, atunci, cum ar putea 
- se întreabă Aristotel - ca Fiinţa unui lucru să fie despărţită de lucrul 
însuşi ? (Ca şi când am spune că ceea ce face ca un lucru să fie ceea 
ce este separat de lucrul însuşi.) 

86 în Timaios există un astfel de agent - raţiunea eficientă: De¬ 
miurgul care creează lumea privind la Arhetipurile eteme. în Phaidon, 
ca şi în Republica, nu se vorbeşte despre aşa ceva, ca şi când Formele 
ar fi şi raţiune formală, şi raţiune eficientă. Trebuie admis că Platon este 
departe de a avea vederi unitare în aceste privinţe, ca şi în destule altele. 

87 Nu există Forme ale artefactelor, după unii platonicieni. 
Totuşi, în Republica, Platon imaginează o Formă a Patului. După 
el. Formele artefactelor sunt create de Demiurg, spre deosebire de 
Formele lucrurilor naturale care sunt eterne şi coexistente Demiurgului. 

88 Dacă se acceptă, cum credea, se pare, Platon la bătrâneţe şi apoi 
platonicienii, că Formele se pot reduce la numere, se pune întrebarea 
cum determină numerele existenţa lucrurilor. Care ar fi logica pentru 
care un anumit număr ar fi raţiunea de a fi a lui Socrate ? — se întreabă 
Aristotel. 

Iar dacă numerele sunt raţiuni de a fi, fiindcă lucrurile din 
lumea noastră sunt raporturi de numere <^6701 âpt0pcov> pre¬ 
cum armonia muzicală, e limpede că există şi un ceva printre 
/substraturi/ care să admită raporturi numerice. Iar dacă acest 
ceva există — e vorba despre materie — e clar că şi numerele 
ideale vor fi raporturi ale unei entităţi cu o altă entitate. De 
pildă: dacă Callias este un raport numeric între foc, pământ, 
apă şi aer, şi Forma /la care el participă/ va fi un /raport/-număr 
între alte substraturi. Iar Omul în sine, fie că este sau nu un 
număr, va fi un raport între anumite numere, şi nu doar un /simplu/ 
număr, şi atunci nici o /Formă/ nu va mai fi un /simplu/ nu¬ 
măr, din acest motiv 89 . 

Mai departe: din multe numere rezultă /printr-o operaţie 
aritmetică/ unul singur; dar cum să rezulte o singură Formă 
din mai multe /Forme/? Iar dacă Forma nu provine din alte 
Forme, ci din unităţile cuprinse în număr, precum /sunt cele 
din numărul/ 10 000 , în cefei sunt unităţile cuprinse în ea ? Fie 
că ele sunt de acelaşi tip, fie că nu sunt de acelaşi tip, nici ele 
între ele, nici toate celelalte /unităţi/ cu restul /unităţilor cuprinse 
în alte numere/, se va ajunge la multe absurdităţi. Căci, /dacă 
ele sunt de acelaşi tip/, prin ce anume se vor deosebi unităţile 
între ele, de vreme ce aceste unităţi sunt fără calităţi <â7ta0eîq> ? 
Toate aceste susţineri nu sunt nici argumentabile, nici în acord 
cu raţiunea 90 . 


89 Dacă lucrurile sunt raporturi de numere, realizate între elemen¬ 
tele care intră în compoziţia lucrului, teoria Formelor devine stranie. 
Căci, conform ei, lucrurile imită Formele, ceea ce înseamnă că Forma 
unui lucru trebuie şi ea să fie un raport numeric între elemente ideale. 
Dar platonicienii susţin că Formele sunt chiar numere, şi nu raporturi 
şi că ele au o natură simplă, ceea ce intră în contradicţie cu cerinţa 
ca ele să reprezinte raporturi numerice. 

90 Mai multe argumente care pun în evidenţă contradicţiile dintre 
teoria Formelor şi teoria numerelor ideale: numerele se pot adiţiona, 
dar Formele sunt concepute ca izolate şi necombinabile, astfel încât 
o Formă nu poate proveni din alte Forme. Iar dacă Formele provin 
din unităţile prezente în numere, se ajunge la alte contradicţii; vezi 
Cartea My. 

Să mergem mai departe: dacă este necesar a se introduce 
un alt gen de numere, care face obiectul aritmeticii, cât şi toate 
numerele declarate de unii „intermediare", în ce fel trebuie să 
le concepem pe toate acestea şi de la ce fel de principii /trebuie 
să pornim pentru a le explica/? Altfel spus: din ce cauză vor 
exista „intermediarele", situate între lucrurile din lumea de aici 
şi Forme 91 ? 

Apoi, unităţile aflate în Dualitate /provin/, fiecare în parte, 
dintr-o Dualitate anterioară, ceea ce este cu neputinţă 92 . 

Apoi, din ce motiv numărul, /deşi e diferit de unu/, este 
conceput ca o unitate? 

Pe deasupra, dacă unităţile /din număr/ sunt distincte, ar 
trebui vorbit în felul celor care vorbesc despre două sau patru 
elemente: într-adevăr, aceştia nu au în vedere elementul 
comun — să zicem corpul — ci focul şi pământul (indiferent 
dacă elementul comun — corpul — există sau nu). Acum însă, 
se afirmă /de către platonicieni/ că Unul este, precum focul 
sau apa /la filozofii naturii/, divizat în părţi identice între ele 
/dar distincte/. Or, dacă este aşa, numerele nu vor fi Fiinţe, 
ci, e limpede că, dacă există un Unu în sine şi dacă acela este 
principiu, atunci termenul „ Unu ‘ are mai multe semnificaţii. 
Altminteri e imposibil 93 . 


91 Platonicienii introduc entităţile intermediare, situate între Forme 
şi lucrurile senzoriale, dar nu explică cum se combină aceste entităţi 
intermediare între ele. 

92 Dualitatea (Diada) indefinită, care (împreună cu Unu) produce 
Formele şi numerele ideale, inclusiv unităţile din numere, ar trebui 
să fie alcătuită din două unităţi. Dar aceste unităţi ar trebui să provină 
din Unu şi dintr-o altă Dualitate. 

93 Asta, dacă unităţile din numere seamănă cu elementele naturale 
din care filozofii naturii construiesc lucrurile. Se introduce şi ideea, 
reluată pe larg în Cartea Gamma, că unele dintre aceste paradoxuri 
nu pot fi explicate decât dacă prin „Unu" înţelegem mai multe lucruri 
distincte. în fapt, dacă Unu este substratul comun, precum apa sau 
focul la filozofii naturii, numerele sunt proprietăţi ale acestui substrat, 
şi nu Fiinţe. Dar dacă toate lucrurile participă la Unu, fiindcă au o 
anumită unitate, atunci Unu nu poate fi conceput ca un element. 

Voind noi /platonicicnii/ să reaşezăm Fiinţele pe principiile 
lor, stabilim că lungimile provin din Scurt şi Lung — adică din 
ceva mic şi din ceva mare —, că suprafaţa provine din Lat şi 
Strâmt, corpul —din înalt şi Scund. Insăcum va avea suprafaţa 
linii, fie volumul linii şi suprafeţe ? Căci Latul şi Strâmtul, /pe 
de-o parte/, înaltul şi Scundul /pe de alta/ aparţin /fiecare/ altui 
gen. La fel, nici un număr nu se află în aceste mărimi, fiindcă 
Multul şi Puţinul ţin iarăşi de alt gen /decât dimensiunile 
geometrice/. E clar că nici un alt gen dintre /dimensiunile 
geometrice/ nu va aparţine genului /dimensiunilor aritmetice/. 
Şi nici genul înaltului nu este Latul. Altminteri, /în termenii 
platonicienilor/ corpul ar fi o suprafaţă 94 ! 

în plus, de unde /(în concepţia lor)/ vor proveni punctele ? 
Platon a combătut existenţa acestui gen /al punctelor/, 
luându-1 ca pe o reprezentare geometrică, însă el a vorbit despre 
„linii indivizibile" drept început al liniei 95 . La aceasta el se referă 
de multe ori. Atunci e necesar să existe o limită a acestor /linii 
indivizibile/, astfel încât existenţa liniei şi a punctului se explică 
pornindu-se de la acelaşi raţionament. 

Vorbind la modul general şi având în vedere că înţelep¬ 
ciunea caută raţiunile de a fi ale lucrurilor vizibile, pe de-o parte, 
noi am abandonat această căutare, căci nu vorbim deloc despre 
raţiunile, despre principiul transformării^ ; şi, pe de altă parte, 
considerând că ne referim la Fiinţa acestor lucruri /vizibile/, 


94 Aristotel spune literal „nici un alt gen dintre cele de sus nu va 
aparţine genului celor de jos". Ca genuri distincte, elementele geo¬ 
metriei devin incapabile să se asocieze pentru a forma corpurile. O 
teză fundamentală a lui Aristotel interzice trecerea (extrapolarea) de 
la un gen de fiinţe la un altul <p.eTăPacn.<; eiţ ă\\o y£\oţ>. Această 
teză se întemeiază pe ideea că realitatea este dispersată - chiar dacă 
centrată în jurul Fiinţei. 

95 Liniile şi punctele alcătuiesc genuri diferite de lucruri, deci par¬ 
ticipă la Idei diferite, aşa că este greu de înţeles cum se pot combina. 
Platon încercase să reducă punctele la „linii indivizibile", dar şi acestea 
ar trebui să aibă limite, care ar alcătui un gen diferit de genul lor. 

96 Teoria Formelor nu ar explica originea mişcării, căci Formele 
sunt imobile. 

susţinem în fapt că există alte Fiinţe; dar cum sunt acele 
Fiinţe /ale obiectelor vizibile/ o exprimăm cu vorbe goale. Căci 
cuvântul „participare", după cum am spus şi înainte, nu 
înseamnă nimic. 

Dar Formele nu ştiu a da seama nici de ceea ce vedem că 
este o raţiune de a fi a lucrurilor în ştiinţe, din pricina căreia 
acţionează orice inteligenţă şi produce orice natură; ele nu dau 
seama, aşadar, de această raţiune de a fi, despre care afirmăm 
că se numără printre /cele patru/ principii/ale firii/ 97 . In schimb, 
pentru contemporani /platonicieni/, matematicile au devenit 
filozofia, deşi ei afirmă că acestea trebuie cultivate de dragul 
altor ocupaţii 9S . 

992 b în plus, s-ar putea concepe Fiinţa-substrat ca fiind o materie 
„mai matematizată" şi ar apărea că, /vorbind despre ea, platoni- 
cienii/ au în vedere determinări şi diferenţieri ale Fiinţei şi ale 
materiei — precum Marele şi micul — mai degrabă decât materia 
/însăşi/. Asemănător, filozofii naturii vorbesc despre rarefiat 
şi despre dens, afirmând că acestea sunt primele diferenţieri ale 
substratului. Spuse de acest fel indică deopotrivă un exces şi 
o lipsă /în argumentare/: dacă acestea — /Marele şi micul/ — 
vor fi mişcare, e clar că Formele se vor mişca. Dacă, însă, Marele 
şi micul nu sunt mişcare, de unde a sosit mişcarea? în acest 
fel, întreaga cercetare a naturii este suprimată. 

Iar ceea ce pare uşor de demonstrat, anume că toate sunt 
unu, nu se mai susţine: căci prin abstragere <ek9£(TI(;> 99 nu 


97 Teoria Formelor nu s-ar referi la finalităţi. în fapt, Formele - 
înţelese ca modele exemplare ale lucrurilor - exprimă idealul unui 
lucru, ceea ce acesta încearcă să atingă. Dar, este adevărat că noţiunea 
de finalitate e mai puţin precisă la Platon. 

98 Matematicile nu fac apel la finalitate. Aşadar, Aristotel le repro¬ 
şează platonicienilor că preocupările lor pentru matematici anulează 
problematica finalităţii. 

99 eK 6 e 0 iţ termen tehnic prin care platonicienii înţelegeau hipo 
stazierea unor abstracţiuni. De aceea, Aristotel spune că, prin această 
metodă, lucrurile sunt reductibile nu la unitate pur şi simplu, ci la 
o Unitate hipostatică - la Unu. Apoi, un universal precum „unu" 
şi „ceea-ce-este“ nu formează un gen, căci genul nu se poate predica 
despre propriile diferenţe. V. Cartea Beta, nota 25. 

ajung toate unu, ci /doar/unUnuînsine, dacă se vorconcede 
/acestui Unu/ toate cele; şi nici măcar aceasta /nu s-ar întâm¬ 
pla/, dacă nu s-ar concede că univer salul este un gen ; or, aceasta 
este, în unele situaţii /precum aceasta chiar/, cu neputinţă 100 . 

Aşadar, nu au semnificaţie/sub aspectul teoriei Formelor/ 
nici entităţile ce succedă numerelor — lungimile, suprafeţele 
şi volumele — şi nu se explică nici în ce fel sunt, ori vor apărea, 
nici ce fel de capacitate posedă. Căci nu-i cu putinţă ca /enti¬ 
tăţile geometrice/ să fie Forme (ele nu sunt numere), nici enti¬ 
tăţi intermediare (acelea sunt entităţi matematice), nici obiecte 
pieritoare, ci ele par a reprezenta un al patrulea gen. 

In general, faptul ci, fără să recurgă la distincţii, filozofii 
cercetează elementele celor-ce-sunt, care însă ar trebui consi¬ 
derate ca având mai multe semnificaţii, face cu neputinţă succe¬ 
sul cercetării 101 . Cu atât mai mult, demersul este imposibil 
pentru cei care cercetează în modul amintit elementele din care 
sunt alcătuite lucrurile. Căci nu se poate înţelege din ce fel de 
principii provine acţiunea sau suportarea ei, sau linia dreaptă, 
ci, dacă e de înţeles ceva, aceasta se poate realiza numai pornind 
de la /o teorie/ despre Fiinţe. 

Pe de altă parte, suntem în eroare crezând că e cu putinţă fie 
să se caute, fie să se deţină elementele /constitutive/ ale tuturor 
lucrurilor. Cum ar putea cineva descoperi elementele tuturor 
lucrurilor ? 

Este clar că nu-i posibil să existe o cunoaştere /universală/ 
prealabilă pe care cineva s-o aibă anterior: astfel, după cum 
celui care învaţă geometria îi este cu putinţă, fireşte, să ştie în 
prealabil multe, dar el nu are o cunoaştere prealabilă chiar a 
obiectului şi chiar a datelor pe care urmează să le înveţe; la 
fel se întâmplă şi în privinţa altor ştiinţe, astfel că, dacă ar exista 
o ştiinţă universală, după cum afirmă unii, un astfel de om ce 
învaţă această ştiinţă nu ar putea să cunoască în prealabil nimic. 


100 V. Cartea Beta, nota 11. 

101 Ideea fundamentală a lui Aristotel expusă în Cartea Gamma: 
plurivocitatea semantică anulează posibilitatea oricărui discurs uni¬ 
tar despre realitate ori a unei ştiinţe universale. 

Numai că orice învăţare se face în baza unor cunoştinţe prea¬ 
labile, fie toate, fie unele — este vorba atât despre învăţarea 
prin demonstraţii, cât şi despre aceea prin definiţii. Căci este 
necesar să existe o cunoaştere prealabilă a premiselor de la care 
pleacă definiţia. La fel se întâmplă şi cu învăţarea prin inducţie. 
Şi chiar dacă s-ar întâmpla să existe o asemenea ştiinţă /uni¬ 
versală/înnăscută, e uimitor că deţinem, fără să ne dăm seama, 
993 a pe cea mai de preţ dintre ştiinţe 102 ! 

Apoi, cum se va putea şti din ce elemente sunt alcătuite lu¬ 
crurile şi felul în care vom obţine o evidenţă ? Şi aceasta este 
o dificultate. S-ar putea sta la îndoială în această privinţă, aşa 
cum se întâmplă în cazul unor silabe: astfel, unii afirmă că silaba 
ZA constă din £, A şi A, alţii invocă existenţa /în silabă/ a unui 
sunet diferit şi a nici unuia cunoscut 103 . 

Mai departe, cum ar putea cineva, care nu are senzaţia /unor 
lucruri/, cunoaşte acele lucruri la care se referă senzaţia? Şi 
totuşi, el ar trebui să fie în stare să le cunoască, dacă din aceleaşi 
elemente sunt alcătuite toate lucrurile, după cum sunetele 
compuse sunt alcătuite din sunete obişnuite /simple/ 104 . 


102 O ştiinţă universală ar trebui să-şi conţină propriile premise 
în interiorul obiectului său de studiu, deoarece, spre deosebire de 
ştiinţele particulare, ea nu ar putea apela la o metaştiinţă. Sau anumite 
premise ar trebui să fie înnăscute, ceea ce Platon chiar susţine în Menon. 
Dar Aristotel contestă această teorie pe motiv că, astfel,întreaga ştiinţă 
ar sfârşi prin a fi înnăscută. Intr-adevăr, ar trebui să ne dăm seama 
că posedăm o astfel de ştiinţă. Pentru Aristotel, indemonstrabilele 
ştiinţelor (precum axiomele) sunt date printr-o intelecţie spontană 
<vouţ> care precedă orice ştiinţă. V. Analiticele posterioare, II. 

103 Z (zeta) era, pentru vorbitorii de greacă, un sunet compus; 
totuşi unii aveau impresia că el este un sunet de sine stătător, diferit 
de celelalte. Asemănător, zice Aristotel — care este criteriul care ne 
permite să declarăm că un anumit element (foc, apă, atomi etc.) este 
cu adevărat ireductibil şi primar ? 

104 Dacă am cunoaşte elementele primordiale, se pare, ar trebui să 
cunoaştem şi lucrurile din care ele se compun. Ar trebui să posedăm 
deci o cunoaştere universală, ceea ce nu e cazul. Prin urmare, nu cu¬ 
noaştem elementele lucrurilor. Aporia va fi rezolvată în Cartea Lambda. 

Capitolul 10 

Se vede clar din cele spuse mai sus că toţi filozofii par să 
fi căutat raţiunile de a fi ale lucrurilor arătate de noi în Fizica 
şi că, în afara acestora, nu s-ar mai putea indica vreuna. Doar 
că ei au vorbit despre ele confuz, aşa încât, într-un fel, toate 
/raţiunile lucrurilor/ au fost indicate, dar într-alt fel, ele nu 
au fost deloc indicate. Prima filozofie <f] 7tptljtT| (piAococpico 105 , 
vorbind /pe atunci/ despre toate cele, parcă îngăima, fiind ea 
tânără şi aflată abia la început. De exemplu: Empedocle susţine 
că osul există în baza raportului /dintre elemente/, adică, acest 
raport este ce este în sine osul şi Fiinţa sa. Dar e necesar ca, în 
acelaşi fel, raportul să fie şi carne, şi orice altceva, sau să nu 
fie nimic. Or, atunci, din cauza raportului va exista şi carnea, 
şi osul, şi fiecare dintre celelalte lucruri, şi nu din cauza ma¬ 
teriei la care, totuşi, se referă Empedocle — foc, pământ, apă 
şi aer. Or, dacă altcineva i-ar fi făcut aceste obiecţii, el ar fi 
consimţit /la ele/, împins de necesitate, dar /când a vorbit de 
unul singur/ nu a făcut-o limpede. Despre acestea însă, lucrurile 
au fost lămurite şi mai înainte. 

Vom reveni însă asupra acelor dificultăţi, câte l-ar pune în 
încurcătură pe cel care ar reflecta asupra aceloraşi probleme. 
Aceasta, fiindcă am putea pesemne, /pornind de aici/, să nete¬ 
zim caleaîn aşteptarea /confruntării/ cu aporiile care urmează 106 . 


105 Formula f) rtpxbxTi (piA.oacxpîa poate fi interpretată în două 
moduri: fie înţelegem prin ea „cea dintâi filozofie", adică filozofia 
incipientă, la începuturile ei; fie, în acord cu alte locuri în care apare 
această sintagmă, o traducem prin „prima filozofie" - echivalentul 
lui Aristotel pentru „metafizică". Cred că aceasta este interpretarea 
cea mai probabilă. 

106 Nu urmează însă imediat cartea dedicată aporiilor (Beta), ci 
Cartea alpha mic. Nu cred, cum consideră G. Reale, că Aristotel, 
vorbind despre un prim grup de aporii, se referă la cele din Cartea 
alpha mic, deoarece această carte nu conţine aporii în sensul clar al 
cuvântului. Cât despre „aporiile care urmează", acestea sunt proble¬ 
mele metafizice generale, care se pot ivi mai departe. 

Dificultăţile cunoaşterii ştiinţifice. Ştiinţa este o întreprindere 
colectivă şi trebuie să fim recunoscătoriînaintaşilor, chiar dacă aceştia 
nu au adus contribuţii importante. Necesitatea de a presupune 
principii şi de a respinge teoriile care consideră o serie infinită de 
raţiuni de a fi. Ştiinţa şi metoda de a o preda. 



Capitolul 1 


Anevoios este, pe de-o parte, studiul adevărului, dar, pe de 
alta, el este uşor. Un semn /pentru uşurinţă/ este că, dacă nu 
poţi avea contact cu el aşa cum se cuvine, nici nu e totuşi cu 
putinţă să eşuezi cu totul în cercetare. Astfel, fiecare gânditor 993 b 
spune ceva cu rost despre natură; iar dacă, luate individual, 
contribuţiile rămân nule sau minore, din adăugarea tuturor 
iese ceva măreţ. Astfel, se aplică şi aici ceea ce spune proverbul: 

„cine n-ar vedea o uşă /aşa mare/ ?“. Iată de ce studiul ar fi uşor 1 . 

Pe de altă parte, împrejurarea că ştiinţa nu poate să cunoască 
universalul şi /deopotrivă/ să intre şi în /toate/ detaliile arată 
dificultatea sa 2 . Iar dacă o dificultate, /în principiu/, este proba¬ 
bil de două feluri /subiectivă şi obiectivă/, /în cazul de faţă/ 
motivul greutăţilor noastre nu se află, probabil, în lucruri, ci în 
noi înşine: deoarece, aşa cum se comportă ochii liliecilor dinaintea 
strălucirii /zilei/, tot aşa se comportă şi inteligenţa sufletului nostru 
dinaintea părţii celei mai strălucitoare, prin fire, a Universului ! 3 

Aşadar, cuvine-se să fim recunoscători nu doar oamenilor 
ale căror doctrine le-am putea împărtăşi, dar şi celor ce ne apar 
mai fără adâncime, deoarece chiar şi aceştia au venit cu 
contribuţia lor: ei au netezit înainte calea pe care să păşim noi: 
dacă n-ar fi existat Timotheos 4 , am fi fost lipsiţi de multe opere 


1 Asupra autenticităţii acestei cărţi, vezi Lămuririle preliminare. 

2 Acestea sunt primele principii sau raţiuni, evidente prin sine, 
dar dificil de cunoscut pentru oameni. Cf. Cartea Zeta, cap. 3. 

3 Ştiinţa este ruptă între cerinţa cunoaşterii universale şi cerinţa 
specializării. 

4 Timotheos din Milet, celebru muzician şi poet, născut la 446 şi 
mort la 357, reprezentantul aşa-numitei „muzici noi“. 

muzicale; dar, dacă nu ar fi existat Phrynis 5 , nici Timotheos 
n-ar fi existat. La fel stau lucrurile şi în privinţa teoriilor despre 
adevăr: de la anumiţi dintre înaintaşi am preluat unele opinii, în 
timp ce alţii au determinat apariţia /opiniilor/ acelor înaintaşi 6 . 

E corect, pe de altă parte, ca filozofia să fie numită ştiinţa 
adevărului. Căci finalitatea ştiinţei teoretice este adevărul, în 
timp ce finalitatea ştiinţei practice este acţiunea. Or, chiar dacă 
oamenii preocupaţi de practică cercetează felul cum stau lu¬ 
crurile, ei nu examinează eternul, ci relativul şi prezentul. Iar 
adevărul nu-l cunoaştem fără raţiunile de a fi ale lucrurilor. 
Fiecare lucru este raţiune în cel mai mare grad, în măsura în 
care nota comună /pe care el o posedă în cel mai mare grad/ 
aparţine şi celorlalte lucruri (de exemplu: focul este elementul 
cel mai cald şi, prin urmare, el este raţiunea căldurii pentru 
celelalte lucruri). Rezultă că raţiunea de a fi care face entită¬ 
ţile secundare în rang să fie adevărate este, totodată, şi cea 
mai adevărată 7 . 

Iată de ce este necesar ca principiile entităţilor eterne să fie 
pururea cele mai adevărate, nu /doar/ la un moment dat ade¬ 
vărate ; şi nimic nu oferă raţiunea de a fi a acelora, ci cele eterne 
dau raţiunea de a fi restului lucrurilor. Astfel, după cum fiecare 
are parte de fiinţare, tot aşa are parte şi de adevăr 8 . 


Capitolul 2 

994 a Este limpede că există un început sau un principiu «xpxT|> 
şi că raţiunile de a fi ale lucrurilor nu sunt fără capăt, nici 


5 Phrynis fusese dascălul lui Timotheos. 

6 Prezenţa comunităţii cercetătorilor şi a ştiinţei ca întreprindere 
colectivă, ce se întinde pe generaţii, sunt idei extrem de pregnant 
formulate. Nimic nu s-a schimbat din acest punct de vedere până astăzi. 

7 Focul se identifică, practic, cu căldura, deoarece este lucrul cel 
mai cald, şi care nu poate fi decât cald. De aceea se poate spune că 
el este raţiunea căldurii pentru celelalte lucruri. 

8 Afirmaţie de tip platonician unde „Fiinţa", ouena, este un termen 
sinonim cu realitatea autentică. 

/considerate fiind/ într-o serie liniară, nici considerate sub 
aspectul /mulţimii/ speciilor lor 9 . 

Nici, aşadar, sub raportul originii dintr-o materie, prove¬ 
nienţa unui lucru dintr-altul nu poate merge la infinit (precum 
carnea provine din pământ, pământul din aer, aerul din foc, 
şi acest proces să nu se oprească), nici sub raportul originii 
mişcării /nu e posibil un regres infinit/ (de exemplu: omul este 
mişcat de aer, acesta de soare, soarele de Ură, iar aceasta să 
nu aibă o limită). 

La fel, nici în cazul scopului nu se poate merge la nesfârşit: 
plimbarea să se facă în vederea sănătăţii, aceasta în vederea 
fericirii, fericirea să fie în vederea unui alt lucru, şi tot aşa de-a 
pururea, ceva să fie mereu în vederea a altceva. 

Şi nu diferit stau lucrurile şi în privinţa esenţei unui lucru: 
căci este necesar să existe un termen prim, raţiune de a fi pentru 
termenii medii ce-i urmează, situaţi între termenul prim şi cel 
ultim. Dacă ar trebui să spunem care este elementul ce oferă 
raţiunea de a fi a unei serii de trei elemente, vom spune că e 
întâiul dintre ele. Căci nu ultimul dă raţiunea de a fi, cel din 
urmă în serie neputând fi raţiune pentru nimic. Dar nici ter¬ 
menul mediu nu poate fi raţiune, căci el e raţiune de a fi doar 
pentru un singur element (nu e nici o deosebire dacă e vorba 
despre un singur element, mai multe, o serie nelimitată sau 
limitată). în acelaşi fel, toate părţile unei serii /temporale/ infinite 
şi, la modul general, ale nelimitatului sunt /toate/ termeni medii 
până în momentul de faţă, încât dacă nu există nici un element 
prim, în general nu există nici o raţiune de a fi sau principiu 10 . 

Dar nici coborând din raţiune în raţiune <ejti to KctT(o> nu 
se poate merge la infinit, atunci când elementul superior posedă 


9 Să nu uităm că, în greceşte, sensul fundamental al lui dpx 1 ) este 
tocmai început. Prin urmare, nici nu se poate coborî indefinit în seria 
raţiunilor sau cauzelor, nici numărul raţiunilor explicative simultan 
nu poate fi indefinit. 

10 Aristotel spune că, dacă există un număr indefinit de termeni, 
toţi, cu excepţia ultimului, pot fi socotiţi termeni medii, căci au ceva 
înaintea lor. în consecinţă, nu va exista un termen prim, adică un 
principiu. 

principiul, astfel încât din foc să provină apa, din aceasta — 
pământul, şi astfel veşnic să rezulte un alt gen". în două feluri 
ceva provine din altceva — nu mă refer la simpla succesiune, 
de exemplu, când spunem că „de la Jocurile Istmice s-a trecut 
la cele Olimpice": anume, fie după cum un bărbat provine din 
transformarea unui copil; fie precum aerul provine din apă. 

Afirmăm că un bărbat provine dintr-un copil, în sensul că 
din ceva în formare apare ceva format, sau că din ceva care se 
desăvârşeşte provine ceva desăvârşit. (în aceste cazuri există 
întotdeauna o situaţie intermediară, după cum o devenire este 
la mijloc între a fi şi a nu fi, la fel şi cel care devine este la mijloc 
între cel care este şi cel care nu este. Cel care învaţă este un 
cunoscătorcare se naşte, de aceea se spune că omul cunoscător 
se naşte dintr-unul care învaţă.) 

în cazul provenienţei apei din aer însă, unul dintre termeni 
se distruge. De aceea, celelalte elemente, despre care am vorbit 
înainte, nu-şi schimbă locul unele cu celelalte, nici nu se naşte 
un copil dintr-un bărbat (căci nu /putem spune că/ elementul 
994 b aflat chiar în/procesul/ devenirii se naşte din devenire, ci că 
doar elementul posterior devenirii /e cel ce se naşte/. De aceea 
nici dimineaţa nu se naşte din zi). Dar celelalte — /precum apa, 
focul, aerul/ — îşi schimbă locul între ele 12 . 

în ambele cazuri însă, este cu neputinţă să se continue la 
infinit. Căci, pe de-o parte, este necesar să existe un capăt pentru 
procesele ce acceptă stadii intermediare, iar pe de altă parte, 
alte elemente îşi schimbă locul între ele. Or, /în acest caz/ 
distrugerea unuia din ele înseamnă naşterea celuilalt. 

în acelaşi timp, este imposibil ca primul principiu, etern fiind, 
să fie nimicit. Dat fiind însă că generarea, privită în susul lanţului 


11 Existând un principiu, efectele sale trebuie să fie limitate; în- 
tr-adevăr, dacă ar fi nelimitate, atunci ar exista entităţi aflate la o distanţă 
infinită de principiu, ceea ce din nou ar însemna că ele sunt lipsite 
de principiu. 

12 Pasaj destul de dificil de înţeles în detaliu. Aristotel distinge între 
devenirile care au loc într-un singur sens: un adult provine dintr-un 
copil, şi devenirile în dublu sens: caldul din rece, recele din cald. In 
primul caz. există stadii intermediare, în cel dc-al doilea - nu. 

de raţiuni, nu este fără limită, este necesar să existe ceva non-etern 
din care, fiind acesta primul lucru nimicit, a provenit altceva 13 . 

Mai departe: scopul este un capăt, întrucât nu el e dobândit 
în vederea unui alt obiect; ci toate cele ce se obţin în vederea 
lui însuşi. Astfel încât, dacă va exista un astfel de termen ultim, 
el nu va fi situat la infinit. Dar, dacă nu se întâmplă asta, nu 
va exista scopul, iar filozofii care susţin existenţa infinitului 
suprimă fără să-şi dea seama natura binelui. (în fapt, nimeni 
nu s-ar apuca să facă ceva, dacă nu ar urma să ajungă la un 
sfârşit.) De asemenea, /fără scop/ nu ar putea exista inteligenţă 
în vietăţi. Căci fiinţa dotată cu inteligenţă întotdeauna face ceva 
în vederea unui scop, iar acesta este o limită. Căci capătul 
/scopul/ este o limită 14 . 

Dar nici voind să cunoşti esenţa sau ce-este-în-sine un lucru 
nu e cu putinţă să avansezi spre o altă definiţie, mai bogată în 
termeni /decât cea justă/: căci definiţia dinainte /ceea-ce-este- 
în-sine/ este întotdeauna mai bună şi nu există una mai înde¬ 
părtată /şi justă/. Iar unde nu există o primă /definiţie justă/, 
nu va exista nici una care să-i urmeze 15 . 

Dar cei care vorbesc despre numărul infinit al definiţiilor 
suprimă posibilitatea ştiinţei. Căci nu e posibil să ştii ceva până 
la a ajunge la elemente inanalizabile <cuo|ia> /mai departe/. 
Şi nu există nici cunoaştere, altminteri cum poate fi gândită 


13 Dacă primul principiu ar fi nimicit în decursul devenirii, el n-ar 
putea funcţiona ca principiu etern. Aluzie la Mişcătorul imobil din 
Cartea Lambda. Este posibil ca, în cazul de faţă, Aristotel să aibă în 
vedere materia primordială, eternă, din care provin apoi elementele, 
precum focul, apa etc. Oricum, dacă într-o serie de raţiuni există un 
principiu care e etern, trebuie să existe şi un secund, care să fie primul 
lucru non-etern şi prin a cărui nimicire se pot naşte celelalte lucruri. 

14 Deşi finalismul este evident la fiinţele raţionale, nu trebuie 
crezut că cele iraţionale nu-şi urmăresc şi ele scopul propriu, ca pe 
un bine. Finalismul la Aristotel este universal, iar lumea în ansamblu 
este scoasă din nefiinţă de dorinţa ei de a-şi atinge scopul - Dumnezeu, 
aşa cum se va arăta în Cartea Lambda, cap. 7 şi 9. 

15 Definiţia nu trebuie să înmulţească numărul termenilor. Defi¬ 
niţia în doi termeni (cu gen şi diferenţă specifică) este cea mai bună 
dacă ca surprinde esenţa. A adăuga termeni în plus este inutil. 

seria infinită de raţiuni 16 ? Nu e la fel în cazul liniei, care, din 
perspectiva diviziunilor, nu are limită, dar nu e posibil să fie 
gândită, dacă nu te opreşti undeva. (De aceea cel care va parcurge 
/cu gândul/ linia infinită nu va putea număra /ca atare/ diviziunile 
sale 17 .) Este însă necesar să gândească linia în întregul ei prin 
ceva nemişcător. Oricum, pentru nici un lucru nu-i cu putinţă 
să fie fără limită; iar, dacă nu-i cum spun, măcar nu e nelimitată 
esenţa nelimitatului l8 . 

Dar, chiar şi dacă speciile raţiunilor ar fi fără limită în 
mulţimea lor, tot ar fi imposibilă cunoaşterea. Căci noi socotim 
că ştim atunci când cunoaştem raţiunile lucrurilor. Or, tot 
adăugând /ceva/ într-un timp determinat, nu-i cu putinţă de 
parcurs nelimitatul. 


Capitolul 3 

Prelegerile au soarta ce le-o rezervă obiceiurile /ascultăto¬ 
rilor/. Căci preţuim ceea ce se spune după felul cu care ne-am 
995 a obişnuit, iar spusele ce cad în afara obişnuinţei nu ne par asemă¬ 
nătoare /cu cele pe care le cunoaştem/, ci, din pricina lipsei 
de obişnuinţă, mai necunoscute şi mai stranii. Căci ceea ce e 
obişnuit e şi cunoscut. Iar cât de mare e puterea obişnuinţei 
o arată legile, în cuprinsul cărora prezentarea de tip mitologic 


16 Orice ştiinţă trebuie să admită anumite propoziţii indemon- 
strabile. Altminteri, dacă seria cauzală sau a definiţiilor şi a demon¬ 
straţiilor nu se opreşte nicăieri, posibilitatea ştiinţei dispare. Unii interpreţi 
au înţeles prin oftopa genurile supreme sau, dimpotrivă, speciile care 
nu se mai pot diviza. 

17 Cineva ar putea obiecta, spunând că şi linia are o infinitate de 
diviziuni, la fel precum cunoaşterea ar putea presupune o infinitate 
de raţiuni explicative. Analogie falsă — spune Aristotel. Diviziunile 
liniei nu pot fi numărate efectiv (ceea ce e totuna cu a spune că nu 
pot fi gândite), dacă procesul diviziunii nu e oprit undeva. 

18 Orice esenţă este o formă. Orice formă este determinată, are 
limite. Deci (presupunând că există o esenţă a infinitului sau o defi¬ 
niţie a acestuia), măcar esenţa sa este limitată. 

şi copilăresc are, datorită obiceiului, mai mare putere /de con¬ 
vingere/ decât cunoaşterea lor /raţională/ 19 . 

Unii nu-i acceptă pe cei ce le vorbesc, dacă nu se folosesc 
de termeni matematici, alţii — dacă nu se utilizează exemple, 
alţii, de partea lor, apreciază că-i bine să fie adusă mărturia 
poeţilor. Unii vor ca toate să le fie prezentate cu precizie, pe 
alţii precizia îi supără, fie pentru că nu sunt în stare să urmă¬ 
rească, fie din pricina meschinăriei /intrării în detalii/. Căci 
precizia are o astfel de însuşire, în discursuri, că pare unora 
nedemnă de un om liber, precum /dacă te-ai afla/ la contracte 
/comerciale/. De aceea, e nevoie ca omul să fi fost învăţat deja 
asupra modului cum trebuie primite toate /cunoştinţele/, deoa¬ 
rece este absurd să cauţi în acelaşi timp şi ştiinţa, şi metoda 
ştiinţei <xp6rtoc Emcrrrj(j.T|:;>. Fiindcă nici una din ele nu este 
lesne de stăpânit. 

Cât despre precizia matematică, ea nu ar trebui pretinsă în 
toate cazurile, ci doar în cele care privesc naturile imateriale. 
Pentru ele, modul de abordare nu este de tip fizic, de vreme 
ce întreaga natură posedă materie 20 . De aceea, trebuie cercetat 
mai întâi ce este natura; astfel, va fi clar care este obiectul ştiinţei 
ei «pucnicrp şi dacă examinarea raţiunilor întemeietoare ale 
lucrurilor ţine de o singură ştiinţă sau de mai multe. 


19 E vorba, verosimil, despre justificarea legilor, ca fiind voitede zei. 

20 Aristotel consideră că fizica, din pricina prezenţei materiei, nu 
poate fi matematizată. De aceea, fizica aristotelică este de tip cali¬ 
tativ. De fapt, raţionamentul lui Aristotel este corect, numai că trebuie 
construit un model abstract al porţiunii de natură studiată. Or, pe 
vremea lui Aristotel mijloacele de măsurare erau mult prea primitive 
pentru măsurători relativ precise. Pe de altă parte, din cauza acestui 
pasaj, unii interpreţi au considerat că acest capitol, dacă nu chiar 
întreaga Carte Alpha mic, s-a aflat în fruntea unui tratat de fizică. 
Pe de altă parte, ultima f rază pare că trimite la prima aporie din Cartea 
Beta. 

Cercetarea ştiinţei căutate nu poate avansa fără examinarea 
aporiilor, adică a dificultăţilor care îl aşteaptă pe filozof. Trecerea lor 
în revistă pe scurt. 

Prima aporie: cercetarea primelor principii şi raţiuni de a fi face 
obiectul unei singure ştiinţe, sau a mai multora? A doua aporie: 
cercetarea axiomelor generale ţine de domeniul aceleiaşi ştiinţe, sau 
nu? A treia aporie: există o singură ştiinţă a tuturor Fiinţelor, sau 
mai multe ? A patra aporie: stă în sarcina ştiinţei care cunoaşte Fiinţa 
să cunoască şi proprietăţile contextuale ale acesteia ? A cincea aporie: 
există numai Fiinţe senzoriale, sau şi Fiinţe în afara acestora, cum ar 
fi Formele platoniciene ?Aşaseaaporie: există entităţile intermediare 
(matematice) situate între Forme şi realităţile senzoriale? A şaptea 
aporie: genurile trebuie considerate elemente şi principii, sau au acest 
rol particulele elementare, precum apa, focul etc. ? A opta aporie: dacă 
genurile sunt principii, au această calitate genurile cele mai cuprin¬ 
zătoare, sau genurile cele mai restrânse (ultimele specii) ? A noua aporie: 
există ceva în afara individualului, astfel încât ştiinţa, care este cu¬ 
noaştere a universalului, să fie posibilă? A zecea aporie: principiile 
sunt limitate ca număr, sau ca specie ? A unsprezecea aporie: aceleaşi 
principii există deopotrivă pentru lucrurile pieritoare şi pentru cele 
eterne, sau sunt principii diferite? A douăsprezecea aporie: princi¬ 
piile lucrurilor pieritoare sunt ele însele pieritoare, sau nepieritoare ? 
A treisprezecea aporie: Unul şi ceea-ce-este sunt Fiinţe ale lucru¬ 
rilor (adică au autonomie în afara lucrurilor) ? A paisprezecea aporie: 
numerele, punctele, suprafeţele şi corpurile (geometrice) sunt Fiinţe 
(au o existenţă autonomă), sau nu ? A cincisprezecea aporie: există 
sau nu Forme ? A şaisprezecea aporie: elementele şi principiile există 
în virtualitate, sau în actualizare ? A şaptesprezecea aporie: principiile 
sunt universale, sau sunt individuale? 



Capitolul 1 


Este necesar 1 , pentru examinarea ştiinţei noastre, să par¬ 
curgem mai întâi aporiile sau fundăturile logice cu care trebuie 
să avem de-a face. Este vorba despre acelea câte au fost discu¬ 
tate diferit de către unii filozofi, chiar dacă, în afara acestor 
aporii discutate, s-a întâmplat ca ei să fi şi neglijat ceva /din 
ele/. însă celor doritori să străbată un drum greu le este de folos 
să-şi pună înainte, în mod adecvat, toate greutăţile cu putinţă. 
Drumul liber de mai târziu presupune dezlegarea încurcăturilor 
de mai înainte, dar nu poţi să dezlegi nodul pe care îl ignori 2 . 
Or, încurcătura în care e mintea arată, în legătură cu starea 
respectivă, tocmai aceasta: cineva, aflatîntr-o fundătură logică, 
păţeşte cam ce se întâmplă cu cei legaţi: să meargă mai departe 
le e cu neputinţă în ambele direcţii <dcp(poTEpax;>! 

1 O frumoasă şi concentrată expunere de motive a necesităţii 
parcurgerii dificultăţilor logice sau aporiilor: nu poţi dezlega o difi¬ 
cultate pe care o ignori; nu se poate stabili capătul cercetării dacă nu 
sunt cercetate aporiile de parcurs; trebuie, ca într-un proces, examinate 
argumentele pro şi contra pentru a se şti ce soluţie să se aleagă. Trebuie 
notat de la început că rezolvarea aporiilor în Cărţile ulterioare nu se 
face acordând câştig de cauză fie tezei, fie antitezei, ci, în general, 
arătând că ambele sunt valabile, doar că pe planuri şi în sensuri diferite. 
Soluţia generală a aporiilor este principiul to ov Aiyexai rtoXXaxcoi;, 
„ceea-ce-este se concepe în multe sensuri". V. Cartea Gamma. 

2 Aristotel contrastează eujtopîa, adică drumul deschis, uşor, şi 
verbul corespunzător ewtopeîv „a avea înainte un drum uşor" cu 
arapia, „fundătură, impas". Un alt termen din aceeaşi familie folosit 
aici de Aristotel este verbul Startopeîv, pe care noi l-am tradus prin 
„a pune înainte greutăţile". 

De aceea, trebuie mai înainte examinate toate dificultăţile, 
atât în vederea acestora în sine, cât şi fiindcă cei care cercetează 
fără să-şi ridice greutăţi înainte sunt asemănători cu oamenii 
care ignoră încotro vor să se plimbe. Pe deasupra, nu se poate 
/altminteri/ cunoaşte dacă cumva ceea ce este căutat a fost sau 
nu găsit: căci, pentru cel ce nu a parcurs dificultăţile, sfârşitul 
cercetării nu se vădeşte; el se vădeşte în schimb pentru cel care 
995 b a trecut mai înainte printr-o fundătură. Şi apoi e necesar să fie 
într-o condiţie mai bună de a judeca cel care a ascultat, precum 
o parte într-un proces, toate argumentele aflate în dispută. 

Prima aporie este cea care ne-a pus în încurcătură şi în intro¬ 
ducere 3 : oare ţine de o singură ştiinţă sau de mai multe să exa¬ 
mineze raţiunile de a fi ? 

Apoi: numai primele principii ale Fiinţei fac obiectul ştiinţei, 
sau ea trebuie să cerceteze şi principiile tuturor demonstraţiilor ? 
Mă refer la ceva de tipul /unui astfel de principiu/, dacă este 
oare cu putinţă să afirmi şi să negi acelaşi şi unic lucru în acelaşi 
timp, sau nu-i cu putinţă, şi la fel în legătură cu toate cele 
asemănătoare. 

Şi dacă ştiinţa are ca obiect Fiinţa, oare ea /ştiinţa/ este una 
singură având ca obiect toate Fiinţele, sau sunt mai multe ştiinţe ? 

Iar dacă sunt mai multe /ştiinţe/, oare toate sunt înrudite, 
sau unele dintre ele trebuie numite „înţelepciuni", altele trebuie 
numite într-alt fel ? 

Dar şi lucrul următor este necesar de cercetat: oare trebuie 
afirmată existenţa doar a Fiinţelor senzoriale, sau, în afara 
acestora, există şi altele ? 

Dar oare genul Fiinţelor /inteligibile ?/ este într-un singur fel, 
sau sunt mai multe genuri, precum procedează cei care introduc 
entităţile matematice între acestea şi lucrurile senzoriale ? 

Şi în legătură cu acestea, trebuie cercetat, precum spuneam, 
dacă ştiinţa noastră are ca obiect numai Fiinţele, sau şi con¬ 
textele intrinseci ale Fiinţelor. 


3 Trimiterea este la Cartea Alpha mare, dar nu este clar la ce anu¬ 
me exact se referă Aristotel. 

în plus, în legătură cu Acelaşi şi Altul, cu Asemănătorul, 
Neasemănătorul şi Opusul, cu Anteriorul şi Ulteriorul şi în 
legătură cu toate cele asemănătoare, pe care dialecticienii le 
scrutează, pornindu-şi cercetarea numai de la ceea ce este ac¬ 
ceptat de opinie, oare în sarcina cărei ştiinţe stă examinarea 
tuturor acestora? Şi în plus /stă în sarcina ei şi examinarea/ 
contextualităţilor în sine, şi asta nu doar ca să afle ce este fiecare 
dintre ele, ci şi — dacă un /singur/ contrariu corespunde fiecăruia ? 

Apoi, oare genurile sunt principiile şi elementele, sau fiecare 
lucru se distribuie în elemente imanente ? Iar dacă /principiile 
şi elementele/ sunt genurile, oare este vorba despre acelea câte 
sunt numite „ultimele", situate imediat deasupra lucrurilor 
indivizibile, sau despre „primele genuri" ? De pildă: în afara 
individualului, oare „animalul" sau „omul" este principiu şi 
are mai multă Fiinţă? 

Dar cel mai mult trebuie cercetat şi examinat dacă, în afara 
materiei, există vreo raţiune de a fi intrinsecă sau nu, şi dacă 
aceasta este separată /de lucruri/ sau nu, şi dacă ea este una 
sau sunt mai multe la număr, şi dacă există ceva alături de 
întregul compus (numesc „întreg compus" «xuvoă.ov> situaţia 
când materia capătă un predicat), sau nimic, sau dacă aceasta 
se întâmplă cu unele lucruri, dar cu altele — nu. 

Mai departe: oare principiile sunt definite prin număr, sau 
prin specie? Mă refer şi la principiile din argumente /rapor¬ 
turi/, şi la cele din substrat ? 

Şi oare principiile sunt aceleaşi, sau sunt unele pentru lucru¬ 
rile pieritoare şi altele pentru cele nepieritoare? 

Şi oare toate principiile sunt nepieritoare, sau cele ale lu¬ 
crurilor pieritoare sunt şi ele pieritoare? 

Şi ceea ce este cel mai greu de ştiut şi produce cea mai mare 
încurcătură: oare Unul şi Ceea-ce-este nu sunt nimic altceva 
decât Fiinţa lucrurilor, după cum au susţinut pitagoricienii şi 
Platon, sau, dimpotrivă, substratul /Fiinţa/ este ceva diferit /de 
ele/, după cum vorbeşte Empedocle, referindu-se la Prietenie, 
alt filozof — la foc, altul — la aer sau la apă ? 

Apoi, oare principiile sunt universale, sau /se individuali¬ 
zează/ precum indivizii? 

Ele sunt în virtualitate, sau în actualizare ? 

Sunt oare /în actualizare/ în alt mod, sau în raport cu o 
mişcare ? Şi aceste probleme ar oferi o fundătură logică de toată 
frumuseţea! 

In plus, oare numerele, lungimile, figurile geometrice şi 
punctele sunt Fiinţe anume, sau nu, iar dacă sunt Fiinţe, oare 
ele sunt separate de obiectele sensibile, sau sunt imanente acestora ? 

în legătură cu toate acestea, nu doar că e anevoie să-ţi cro- 
ieşti un drum spre adevăr, dar nu-i uşor nici măcar săformulezi 
ca lumea, în cuvinte, dificultăţile! 


Capitolul 2 

1) Mai întâi, aşadar, vine dificultatea despre care am vorbit 
în primul rând: oare ţine de o singură ştiinţă sau de mai multe 
să studieze toate genurile de raţiuni, de principii ? 

a) Cum ar putea ţine de o singură ştiinţă să cunoască prin¬ 
cipii ce nu sunt contrarii /între ele/ 4 ? în plus, nu toate/cele 
patru raţiuni de a fi/ au de-a face cu toate obiectele: în ce fel 
e cu putinţă să existe principiul mişcării sau natura binelui la 
entităţile nemişcătoare ? Aceasta, dat fiind că orice lucru, care 
ar fi bun în mod intrinsec, datorită propriei naturi, este un scop 
şi astfel el este raţiunea de a fi în vederea căreia şi devin, şi sunt 
restul lucrurilor; iar scopul, finalitatea sunt capătul unei acţiuni, 
dar acţiunile toate au loc prin mişcare. Astfel că la entităţile 
nemişcătoare nu arputeaexistaacestprincipiu, nici nu ar exista 
binele în sine. De aceea, în matematici, nu se demonstrează 
nimic cu ajutorul acestei raţiuni întemeietoare, nici nu există 
demonstraţie bazată pe „mai bine" sau „mai rău", şi deloc nu 
aminteşte nici un matematician despre aşa ceva. Din acest motiv, 


4 Boala şi sănătatea, de pildă, care sunt contrare, sunt studiate de 
aceeaşi ştiinţă, care este medicina. Dar cele patru raţiuni de a fi nu 
sunt contrarii. 




CARTEA BETA (III) 


117 


unii sofişti, precum Aristippos 5 6 , le-au vorbit de rău: căci — /spun 
ei/ — în restul artelor, cât şi în meşteşuguri, precum în dulgherie 
şi în cizmărie, totul se judecă în funcţie de „mai bine" şi „mai 
rău", în timp ce în matematici nu se vorbeşte deloc despre 
bine şi rău. 

b) Dar, dacă există mai multe ştiinţe ale raţiunilor, ale 996 b 
principiilor şi dacă fiecare are drept obiect o altă raţiune, care 
dintre ele trebuie declarată a fi cea căutată Sau cine dintre 
cei ce posedă aceste ştiinţe este omul cel mai deplin cunoscător 
al lucrului căutat? Căci e cu putinţă ca acelaşi lucru să aibă 
de-a face cu toate tipurile de raţiuni; de exemplu, în cazul unei 
case,/se poate spune/ ci originea mişcării este arta şi construc¬ 
torul, că scopul este lucrarea de făcut, că materia este pămân¬ 
tul şi pietrele, iar forma este planul. Or, atunci, care anume 
dintre ştiinţele /având ca obiect numai una dintre raţiuni/ să 
fie numită înţelepciune — în felul celor stabilite mai demult ? 

Sens ar avea ca ţoale să pretindă aceasta: prin faptul că dom¬ 
neşte şi stăpâneşte cel mai mult şi că e drept ca celelalte ştiinţe, 
precum nişte slugi, să nu-i opună nimic, are dreptul la /nu¬ 
mele de înţelepciune/ ştiinţa finalităţii şi a binelui (căci în vederea 
acestuia sunt restul activităţilor). 

Prin faptul, însă, că a fost definită atât drept ştiinţa primelor 
raţiuni, cât şi cea a lucrului cognoscibil în cea mai mare măsură, 
tocmai ştiinţa Fiinţei ar fi „înţelepciunea" 7 : căci cunoscând 
oamenii acelaşi lucru sub multe raporturi, declarăm că ştie mai 
mult cel care pricepe ce este lucrul sub raportul lui „este" decât 


5 Aristippos din Cyrenc, discipol al lui Socrate, de a cărui învă¬ 
ţătură s-a despărţit apoi. în centrul filozofiei sale stătea hedonismul. 
A dus o viaţă de sofist călător şi cosmopolit. E considerat înteme¬ 
ietorul şcolii cirenaice. 

6 Cu alte cuvinte, care dintre ştiinţele respective ar fi „cea mai 
înaltă", sau „prima filozofie" căutată de Aristotel? 

7 Este vorba despre cercetarea esenţelor ori a principiilor formale. 
Mai departe, Aristotel va arăta că, adesea, cercetarea esenţei se con¬ 
fundă cu cercetarea scopului, deoarece forma este de fapt actualizare 
a unei virtualităţi, aşadar încercare de obţinere a unei anumite finalităţi. 

cel /care îl pricepe/ sub raportul lui „nu este". Iar dintre oamenii 
care cunosc, fiecare, mai bine ceva decât altceva, cel mai bun 
cunoscător este cel care ştie ce este lucrul, şi nu cel care ştie 
cât de mare, sau cum este, sau ce face, sau ce suportă lucrul. 

De asemenea, şi în celelalte /situaţii/ faptul de a cunoaşte 
fiecare lucru şi pe cele care se pot demonstra are loc atunci 
când ştim ce este lucrul respectiv (de exemplu, ce este „a face 
cvadratura"? Răspuns: este aflarea unei medii /geometrice/ 
dintre două numere. 8 La fel se întâmplă şi în alte cazuri). 

Pe de altă parte, /cunoaştem lucrurile/, dacă este vorba despre 
deveniri, acţiuni şi orice transformare, atunci când ş t\m prin¬ 
cipiul şi originea mişcării. Acest principiu este diferit şi opus 
finalităţii, astfel încât ar părea că ţine de altă ştiinţă să studieze 
fiecare dintre aceste raţiuni de a fi ale lucrurilor. 

2) Creează probleme şi principiile demonstrative <apx a f 
â7to5eiKTiKCtt>: oare ele formează obiectul unei singure ştiinţe 
sau al mai multora? Numesc „principii demonstrative" pre¬ 
misele generaleîn baza cărora se fac demonstraţiile. De exemplu: 
faptul că este necesar ca orice sau să fie afirmat, sau negat şi 
că este imposibil ca el, deopotrivă, să fie şi să nu fie 9 , şi câte 
asemenea premise /logice/ mai există; oare există o singură 
ştiinţă pentru acestea cât şi pentru Fiinţă, sau e una /pentru 
ele şi o alta pentru Fiinţă/? Iar dacă nu ar fi o singură ştiinţă, 
pe care dintre cele două trebuie s-o considerăm ca fiind cea 
căutată de noi acum ? 

a) A susţine că este vorba despre o singură ştiinţă /deopo¬ 
trivă a principiilor demonstrative şi a Fiinţei/ nu este bine zis: 
căci, în legătură cu /aceste principii demonstrative/, ce specific 
anume ar face ca geometria /de exemplu/ să le înţeleagă mai 
bine decât oricare altă ştiinţă ? Iar dacă oricare alta le înţelege 


8 Este vorba despre găsirea unui pătrat cu arie egală cu a unui 
dreptunghi dat, ceea ce presupunea aflarea unui număr care, ridicat 
la pătrat, să fie egal cu produsul a două numere inegale. 

9 Primul principiu enunţat este cel al „terţiului exclus", în timp 
ceurmătorulesteprincipiul „noncontradicţiei". Ele vorfi discutate, 
în ordine inversă, în Cartea Gamma. 

la fel, dar dacă nu este cu putinţă ca această înţelegere să fie 
obiectul specific al tuturor ştiinţelor, atunci, aşa după cum 
/înţelegerea principiilor demonstrative/ nu este obiectul specific 
nici al restului ştiinţelor, nici ştiinţa ce studiază Fiinţele nu are 
drept obiect specific să cunoască principiile demonstrative 10 . 

Şi în ce fel va exista o ştiinţă a acestor principii demonstrative ? 
Noi ştim chiar acum ce anume se întâmplă să fie fiecare prin¬ 
cipiu demonstrativ. Celelalte arte, deci, se folosesc de ele ca 
presupus cunoscute. Iar dacă există o ştiinţă demonstrativă 
despre ele, va trebui să existe un gen-subiect şi să existe 
proprietăţi, dar şi axiome ale acestor principii. (Căci nu poate 
exista demonstraţie a orice.) E, într-adevăr, necesar ca o demon¬ 
straţie să pornească de la nişte premise, să aibă un obiect şi să 
demonstreze ceva. In consecinţă, rezultă un singur gen al 
demonstrabilelor; căci toate ştiinţele demonstrative se servesc 
de axiome 11 . 

b) Dar, dacă ştiinţa principiilor demonstrative şi aceea a 
Fiinţei sunt diferite, care dintre ele este suverană şi cea dintâi ? 
Axiomele sunt universale în cel mai înalt grad şi reprezintă 
principii pentru toate cele. Iar dacă nu revine filozofului, atunci 
cui va reveni să cerceteze adevărul şi falsul în ceea ce le priveşte ? 

3) în general, oare există o singură ştiinţă având ca obiect 
toate Fiinţele, sau sunt mai multe ştiinţe ? Iar dacă nu este una, 
ce fel de Fiinţă are drept obiect această ştiinţă /căutată de noi/ ? 

a) A afirma că există o singură ştiinţă a tuturor Fiinţelor 
nu este corect. Căci, altminteri, ar exista şi o singură ştiinţă 
demonstrativă referitoare la toate contextele /Fiinţelor/, dacă 


10 în ipoteza că o singură ştiinţă s-ar ocupa de sistemele de axiome, 
cât şi de anumite realităţi (Fiinţe), pentru ce această ştiinţă ar fi una 
anume, şi nu oricare alta, ca de exemplu geometria? Căci toate au 
nevoie de axiome, care le sunt comune? De ce atunci ştiinţa A ar fi 
mai îndreptăţită decât ştiinţa B ? 

11 Orice ştiinţă are drept obiect un singur gen de lucruri sau de 
fenomene. înseamnă că, dacă există o ştiinţă a principiilor demonstra¬ 
ţiei, acestea formează un unic gen. Dar atunci rezultă că toate ştiinţele 
care recurg la demonstraţii vor avea ca obiect acel gen; deci toate aceste 
ştiinţe, şi nu numai ştiinţa Fiinţei, se vor contopi, ceea ce nu e cazul. 

este adevărat că orice ştiinţă demonstrativă, ce are un domeniu, 
cercetează contextele intrinseci 12 <xa ou)iPE(3r|K6xa kcx 0’ ai)Td> 
pornind de la premise generale. Aşadar, este specific aceleiaşi 
ştiinţe să cerceteze, în cadrul aceluiaşi gen de lucruri, contextele 
intrinseci /corespunzătoare/, pornind de la aceleaşi premise 
/generale/ <ek tojv koivcjv 5o^cov>. In cadrul acelui gen de lucruri, 
ce ţin de o singură ştiinţă şi pornind de la premisele care aparţin 
unei singure ştiinţe, fie că vorbim aici despre o aceeaşi /a Fiinţei 
şi a axiomelor/, fie că este vorba despre o alta, rezultă că şi 
contextele /aparţin ca domeniu specific/ unei singure ştiinţe, fie 
că /ambele/ le cercetează, fie că, din ele, face cercetarea doar una 13 . 

4) Apoi, oare cercetarea /noastră/ se referă numai la Fiinţă, 
sau şi la proprietăţile contextuale ale acesteia ? Spun, de exem¬ 
plu : dacă corpul este o Fiinţă, la fel şi liniile şi suprafeţele sunt 
Fiinţe, oare cade în sarcina aceleiaşi ştiinţe a le cunoaşte pe 
acestea, cât şi proprietăţile contextuale legate de fiecare gen 
/de entităţi geometrice/, în legătură cu care matematicile fac 
demonstraţii, sau cade în sarcina alteia ? 

a) Dacă ar sta în sarcina aceleiaşi ştiinţe să cunoască atât 
Fiinţele, cât şi proprietăţile contextuale ale lor, atunci şi ştiinţa 
Fiinţei ar fi o ştiinţă demonstrativă, dar nu pare să existe 
demonstraţie pentru ce-este un lucru 14 . 


12 V. Cartea Delta, cap. 26. 

13 Ideea ar fi că nu există o ştiinţă a tuturor Fiinţelor (sau a Fiinţei 
ca atare), deoarece o asemenea ştiinţă ar fi o ştiinţă universală. Intr-a¬ 
devăr, ştiinţa unui gen de Fiinţe este şi ştiinţa contextelor lor esenţiale. 
Atunci această ştiinţă a Fiinţei ar studia totul, fiindcă în afara Fiinţelor 
şi a contextelor lor nu mai există nimic. Or, o ştiinţă universală nu 
există. (în Cartea Gamma, Aristotel va arăta că ştiinţa Fiinţei nu este 
o ştiinţă universală, pentru că este o ştiinţă a Fiinţei luată în generali¬ 
tatea ei abstractă şi sustrasă determinărilor specifice.) 

14 Nu demonstrez ce este un triunghi echilateral, ci definesc ce 
este un triunghi echilateral. Ceea ce se demonstrează sunt numai pro¬ 
prietăţile contextuale intrinseci ale triunghiului echilateral, de exemplu, 
faptul că are toate mediatoarele egale. Dar s-ar părea că, dacă ştiinţa 
Triunghiului şi ştiinţa proprietăţilor sale coincid, atunci, dat fiind că 
proprietăţile se demonstrează, ar trebui demonstrată şi Fiinţa. 

b) Dar, dacă ar sta în sarcina altei ştiinţe contextele Fiinţelor, 
este extrem de greu de arătat care este ştiinţa ce, în legătură 
cu Fiinţa, cercetează /numai/ proprietăţile contextuale ale sale. 

5) Mai departe: oare trebuie susţinut că există numai Fiinţe 
senzoriale, sau mai există, în afara acestora, şi alte /feluri de 
Fiinţe/? Şi oare genurile Fiinţelor sunt de un singur fel, sau 
sunt mai multe, după cum susţin cei care afirmă existenţa For - 997 b 
melor şi a entităţilor intermediare ce formează — spun ei — 
obiectul ştiinţelor matematice ? In ce fel noi /platonicienii/ pre¬ 
tindem că Formele sunt şi raţiuni de a fi ale lucrurilor şi Fiinţe 

în sine, s-a spus mai sus, când ne-am referit la aceste probleme. 

a) Numai că intervine o multiplă dificultate: nimic nu-i mai 
absurd să afirmi, pe de-o parte, că există unele naturi situate 
în afara celor de sub Cer, dar că, pe de altă parte, aceste naturi 
sunt declarate ca fiind la fel cu lucrurile sensibile, afară doar 
că ele sunt eterne, iar lucrurile sensibile — pieritoare. Ei /plato¬ 
nicienii/ afirmă că există Omul în sine, Calul în sine, Sănătatea 
în sine şi nimic altceva, tratându-le în mod asemănător /pe 
Forme/ cu modul în care procedează cei ce susţin că există zei, 
doar că aceştia sunt antropomorfi. Căci nici cei ce cred în zei 
nu au făcut din ei altceva decât oameni eterni, nici /platonicienii/ 
nu au făcut din Forme altceva decât obiecte sensibile eterne 15 ! 

6) Mai departe, dacă se vor accepta, alături de Forme şi de 
obiectele sensibile, şi entităţile intermediare, vor apărea multe 
dificultăţi: căci este limpede că, la fel, vor exista şi linii /„in¬ 
termediare"/ alături de liniile în sine şi de liniile sensibile, şi 
la fel se va întâmpla cu fiecare gen de entităţi geometrice. 


15 Această aporie ar trebui înţeleasă în felul următor: e greu să 
existe numai Fiinţe senzoriale, căci atunci lumea ar fi lipsită de prin¬ 
cipii eterne, ceea ce e echivalent cu a spune că lumea nu ar avea principii 
şi totul nu ar fi decât flux continuu şi inconsistent. Dar, pe de altă 
parte, dacă se admite existenţa unor Fiinţe eterne, ele par a fi în modul 
cum le reprezintă platonicienii, ca modele ale lucrurilor senzoriale, 
ceea ce pare absurd. E interesantă remarca finală că platonicienii reiau, 
în mod filozofic, mitologia. Se explică astfel atracţia aproape iraţională 
pe care a exercitat-o mereu, de-a lungul timpurilor, platonismul. 

Atunci, de vreme ce astronomia este una dintre ştiinţele /ce 
au de-a face cu entităţile intermediare/ va exista şi un alt cer, 
alături de cerul vizibil, ţi un soare ţi o lună ţi la fel va fi cu 
toate fenomenele cereţti. Cum se poate crede aşa ceva ? Căci 
nu se poate spune că /acel cer intermediar/ este nemişcat, dar 
devine cu totul imposibil ca el să fie mobil 16 ! 

Ceva asemănător se poate spune şi despre materia opticii, 
cât şi despre cea a armoniei matematice. Şi aici este imposibil 
să existe lucruri /intermediare/ alături de cele sensibile, din aceleaşi 
motive. Căci dacă există obiecte sensibile intermediare, există şi 
senzaţii /intermediare/, iar atunci e vădit că vor exista şi animale 
intermediare, situate între cele ideale şi cele pieritoare 17 . 

Numai că, aşa fiind, ar fi greu de înţeles şi care ar mai putea 
fi obiectul de studiu al acestor ştiinţe. Dacă geometria s-ar 
deosebi de geodezie numai prin faptul că aceasta din urmă ţine 
de lucrurile pe care le percepem, în timp ce prima — de cele 
imperceptibile, e clar că şi la medicină — şi la fel la fiecare dintre 
celelalte ştiinţe — va exista o medicină intermediară, situată 
între medicina în sine şi medicina de acum şi de aici. Dar cum 
e cu putinţă aşa ceva ? Intr-adevăr, atunci ar exista şi fiinţe 
sănătoase în afara celor senzoriale şi a sănătosului în sine. De 
asemenea, nici aceasta nu este adevărat că geodezia arf i ştiinţa 
mărimilor senzoriale şi pieritoare. Căci fiind ştiinţă a unor 
entităţi pieritoare, ar pieri şi ea! 

Dar nici astronomia nu ar putea fi ştiinţa realităţilor sen¬ 
zoriale, nici nu s-ar putea ea ocupa de cerul pe care-1 vedem. 
Fiindcă liniile vizibile nu sunt la fel cu cele despre care vorbeşte 


16 V. Cartea Alpha mare, nota 56. Dacă există numere intermediare, 
de ce nu ar exista şi linii intermediare sau corpuri, şi, în final, chiar 
şi un Cer intermediar ? Or, acesta ar trebui să fie imobil, căci entităţile 
intermediare sunt imobile, ceea ce pare absurd, deoarece Cerul este 
caracterizat prin mobilitate. 

17 Dedublarea realităţii ar presupune - spune Aristotel - că ar 
apărea mai multe ştiinţe, unele dedicate realităţilor senzoriale, celelalte 
Formelor sau entităţilor intermediare. In fapt, după platonicieni, nu 
poate exista ştiinţă a entităţilor senzoriale. 

geometrul. (Nici rectiliniul, nici curbul printre cele sensibile 998 a 
nu sunt astfel. Căci cercul /fizic/ atinge linia nu într-un punct, 
ci aşa cum spunea Protagoras când îi ataca pe geometri. 18 ) De 
asemenea, nici mişcările şi revoluţiile cerului nu sunt aceleaşi 
cu cele pe care le studiază astronomia, nici punctele nu au 
aceeaşi natură cu astrele 19 . 

Există unii filozofi care susţin că entităţile zise intermedi¬ 
are, situate între Forme şi lucrurile sensibile, nu se află în afara 
acelor lucruri sensibile, ci sunt imanente lor. E complicat de 
parcurs toate imposibilităţile ce decurg de aici, este însă suficient 
de discutat următoarele: nu este raţional ca doar entităţile 
intermediare să fie imanente, ci este clar că şi Formele ar putea 
să se afle în lucruri. (Ambele cazuri ţin de aceeaşi logică.) In 
plus, este necesar caîn acelaşi loc să existe douăsolide şi să nu 
fie imobile, de vreme ce sunt imanente unor corpuri sensibile 
mobile. 20 în general, în vederea cărui motiv ar considera cineva 
existenţa acestor entităţi, dar le-ar plasa apoi printre lucrurile 
sensibile? Vor apărea, într-adevăr, absurdităţi similare celor 
amintite mai înainte: va exista un cer alături de cerul /vizibil/, 
afară doar că nu separat de el, ci în acelaşi loc; ceea ce este încă 
şi mai cu neputinţă! 


18 Nu se cunoaşte bine despre ce operă a lui Protagoras ar fi 
vorba - poate Despre cunoştinţe. Protagoras nu distingea între ştiinţă 
şi senzaţie, ceea ce avea drept consecinţă faptul că nu acceptă 
capacitatea abstractizantă şi conceptualizantă a ştiinţei. 

19 Cercul fizic atinge linia fizică nu într-un punct, ci de-a lungul 
unei linii foarte scurte. De asemenea, schemele şi figurile desenate 
de astronomi pentru a reprezenta cerul şi astrele nu au aceeaşi natură 
cu Cerul real. Aristotel vrea să spună că, dacă realitatea este dedublată, 
atunci astronomia nu s-ar putea ocupa cu Cerul vizibil, ci doar cu 
entităţile matematice pe care ea le concepe. Soluţia este, va arăta Aris¬ 
totel, de conceput Cerul, ca şi oricare alt lucru, sub mai multe aspecte: 
pe de-o parte ca pe un corp fizic, pe de alta ca entitate matematică, 
pe de alta ca Fiinţă de un gen special etc. 

20 In fiecare corp ar exista Forma corpului şi apoi corpul interme¬ 
diar, matematic. 

Capitolul 3 

Există multe piedici, aşadar, ca să avem adevărul în aceste 
cazuri. Dar /există şi alte dificultăţi/: 

7) Astfel, în privinţa principiilor: oare trebuie considerate 
drept elemente şt principii /ale lucrurilor/ genurile, sau mai 
degrabă fiecare lucru provine din primele sale elemente ima¬ 
nente constitutive ? 

a) De exemplu, par a fi elementele şi principiile vorbirii 
sunetele prime din care se compune vorbirea, şi nu vorbirea luată 
ca gen. Şi numim elemente ale figurilor geometrice <5iocYpappaTa> 
acele /figuri elementare/ ale căror demonstraţii se află cuprinse 
în demonstraţiile celorlalte figuri —fie ale tuturor, fie ale majo¬ 
rităţii dintre ele 2 '. Sau şi cei ce susţin că există mai multe ele¬ 
mente ale corpurilor, şi cei ce susţin că există numai un element 
afirmă că există principii din care constau şi sunt alcătuite 
corpurile, precum Empedocle care ia drept elemente focul şi 
apa şi pe celelalte împreună cu acestea, elemente imanente din 
care sunt /formate/ lucrurile. Dar el nu ia drept genuri /ele¬ 
mentele/ lucrurilor. 

998 b în plus, dacă cineva doreşte să privească natura celorlalte 
lucruri, de exemplu, din ce părţi constă un pat şi cum sunt ele 
îmbinate, atunci va înţelege natura patului /când va avea răs¬ 
puns la aceste întrebări/. Din astfel de argumente rezultă că 
genurile nu ar putea fi principiile lucrurilor. 

b) Dar, dacă înţelegem fiecare lucru prin intermediul defi¬ 
niţiilor, şi dacă genurile sunt principii ale definiţiilor, este nece¬ 
sar ca genurile să fie principii şi ale celor definite. Iar dacă 
este de acceptat drept ştiinţă a celor-ce-sunt faptul de a accepta 
cunoaşterea speciilor <eî6t)> 22 , în raport cu care sunt desemnate 


21 Ztoixeîov înseamnă în greacă „liniuţă"; apoi a însemnat literă, 
şi, prin analogie, element constitutiv al naturii. Importanţa modelului 
culturii alfabetice în naşterea viziunii filozofice despre Univers pare 
a fi fost decisivă. 

22 în fapt, prin definiţia cu gen şi diferenţă se obţine raţiunea for¬ 
mală a lucrului, în timp ce cunoaşterea elementelor constitutive oferă 
raţiunea materială. Ambele raţiuni întemeiază Fiinţa, aşa cum a arătat 

lucrurile, atunci genurile sunt principii ale speciilor. Se pare 
că unii dintre cei care susţin că Unul şi Ceea-ce-estesau Marele 
şi micul sunt elementele lucrurilor s-au folosit de acestea ca 
de genuri. 23 

Numai că nu este cu putinţă să fie considerate principii atât 
genurile, cât şi elementele constitutive: căci definiţia </ioyo<;> 
Fiinţei este una. Dar aşa, una va fi definiţia prin intermediul 
genurilor, şi alta cea care arată din ce elemente constitutive 
provine lucrul respectiv. 

8) In afară de aceasta, chiar dacă genurile sunt principii în 
cea mai mare măsură, oare genurile prime trebuie avute în 
vedere în calitate de principii, sau genurile ultime care sunt 
predicatele indivizilor ? Şi în legătură cu această chestiune se 
ridică îndoieli 24 . 

a) Dacă întotdeauna universalele sunt mai degrabă principii, 
este clar că vor fi principii cele mai înalte genuri. Căci acestea 
sunt predicatele tuturor lucrurilor. Aşadar atâtea principii ale 
lucrurilor vor exista câte sunt primele genuri, de unde rezultă 
că ceea-ce-este şi unul sunt principii şi Fiinţe. Căci acestea sunt, 
în cea mai mare măsură, predicatele tuturor lucrurilor. 

Dar nu este cu putinţă nici ca unul, nici ca ceea-ce-este să 
formeze un gen de lucruri: căci este necesar să existe, pentru 
fiecare gen, diferenţele /specifice/ şi ca fiecare diferenţă să fie 
una. Or, este imposibil fie ca speciile unui gen să fie predi¬ 
catele propriilor diferenţe, fie ca genul /să fie predicatul pro¬ 
priilor diferenţe/ fără speciile sale; rezultă că dacă unul sau 
ceea-ce-este formează un gen, nici o diferenţă nu va fi nici ceea 
ce este, nici una /şi identică cu sine/. însă dacă ceea-ce-este şi 


şi va arăta Aristotel, deoarece Fiinţa se concepe în mai multe sensuri 
(deopotrivă ca formă, dar şi ca întreg compus). 

23 Este vor ba despre Platonşi platonicieni (v. Cartea Alpha mare, 
cap. 6 şi 9), care considerau Unul, Ceea-ce-este şi Marele şi Micul (sau 
Dualitatea indefinită) drept genuri supreme. 

24 Genurile prime sunt genurile cu sfera cea mai largă; genurile 
ultime sunt aici speciile, care nu mai pot fi divizate decât în indivizi. 

unu nu sunt genuri, nu vor fi nici principii, dacă este adevărat 
că /doar/ genurile sunt principii 25 . 

De asemenea, predicatele intermediare, luate laolaltă cu di¬ 
ferenţele lor vor fi genuri /coborând/ până la indivizi (însă, 
unele dintre acestea par a fi genuri, altele — nu). 26 

In plus, mai curând diferenţele /specifice/ vor fi principii 
decât genurile. Numai că, dacă acestea sunt principii, nesfârşit 
999 a de multe principii, ca să zicem aşa, vor apărea, cu atât mai mult 
dacă s-ar considera drept principiu primul gen ! 27 

Iar dacă/totuşi/ unul este mai curând de tipul principiului 
şi indivizibilul este unu, dar dacă totul este indivizibil fie sub 
raportul cantităţii, fie sub cel al speciei, dar mai întâi sub cel 


25 Ideea ar fi aceasta: aparent Unu şi Ceea-ce-este sunt genuri, şi 
anume genurile supreme, deoarece toate lucrurile „sunt“ şi toate „sunt 
una" (formează o unitate). Dar orice gen trebuie să se dividă în specii 
obţinute în baza unor diferenţe în cadrul genului. Or, acolo unde toate 
„sunt" şi toate sunt „una", nu vor exista nici diferenţe, nici specii, ci 
toate vor fi la fel, ceea ce înseamnă că cele două predicate nu formează 
un gen. Fie propoziţia „omul (s) este un animal (g) biped (d). Nu se 
poate predica g despre d: „bipedul este un animal" şi nici nu se poate 
predica s despre d: „bipedul este un om". Numai că unu şi ceea ce 
este, luate ca genuri, trebuie să conţină specii şi diferenţe. Fie o dife¬ 
renţă D: a spune că „D este ceea ce este" sau că „D este una cu ea 
însăşi" e foarte adevărat, chiar tautologic, dar aceastaînseamnă că se 
predică genul despre diferenţă, ceea ce am afirmat că nu este admisibil. 
De unde rezultă că „D nu este ceea-ce-este sau nu este una cu ea însăşi", 
în consecinţă, unu şi ceea-ce-este nu sunt genuri. Aşadar, „a fi" şi „a 
fi o unitate" nu reprezintă o categorie (un gen al predicaţiei), precum 
Fiinţa, calitatea, cantitatea etc. Sau, altfel spus, în definiţia unui lucru 
nu intră existenţa şi identitatea sa cu sine. 

26 între „om" şi Socrate apar „clase" intermediare, precum „alb", 
„grec", „filozof", „atenian", care nu par să reprezinte genuri - adică 
existenţe autonome, ci numai contextualizări ale „omului". 

27 Diferenţele ar putea fi principii, deoarece ele par să fie asimilabile 
cu Formele platoniciene. Dar cu cât un gen este mai extins, cu atât 
el cuprinde mai multe specii şi deci şi mai multe diferenţe. Or, princi¬ 
piile trebuie să fie limitate ca număr. Dar dacă unul este genul suprem, 
diferenţele sale par a fi nesfârşite. 

al speciei, iar, pe de altă parte, dacă genurile se divid în specii, 
atunci unu ar fi mai degrabă ultimul predicat /decât primul/. 
Căci „om“ nu funcţionează ca gen al unor oameni individuali 28 . 

Mai departe: acolo unde există serii ordonate, nu e cu pu¬ 
tinţă să existe un element generic în afara elementelor însele 
ale seriei (de exemplu, dacăprimul dintre numere este Doiul 29 , 
el nu va fi un număr generic în afara speciilor-serii de numere; 
la fel, nu va exista o figură /geometrică generică/ în afara spe¬ 
ciilor-serii de figuri. Iar dacă nu va exista, cu atât mai puţin va 
exista restul genurilor în afara speciilor-serii. Căci, pe de altă 
parte, tocmai genurile numerelor şi ale figurilor par să existe cel 
mai mult). Dar în cazul entităţilor indivizibile nu există serie 
ordonată. Numai că acolo unde există mai bine şi mai rău, mereu 
mai binele este anterior. Rezultă că nu ar putea exista nici un 
gen al acestor indivizi 30 . Din astfel de argumente apare că 
principii sunt mai degrabă predicatele indivizilor decât genurile. 

b) Din nou însă, nu este uşor de arătat cum trebuie înţelese 
ca principii aceste predicate /ale indivizilor/. Căci principiul, 
raţiunea de a fi trebuie să existe în afara lucrurilor pentru care 


28 Genurile se divid în specii, deci ele nu pot primi predicatul „a 
fi unu", căci numai indivizibilul este unu. Or, mai degrabă speciile 
cele mai de jos pot primi acest predicat. „Om" nu este deci gen, ci 
specie, căci nu se mai divide. Fireşte, aporia rezultă din sensurile 
multiple pe care le are predicatul „a fi unu". 

29 In aritmetica greacă primul număr era Doi. Se considera că orice 
număr natural trebuie să fie ori par, ori impar; or, despre Unu nu 
se putea afirma nici că e par, nici că e impar, deoarece, fiind imposibil 
de împărţit prin Doi, nu se putea stabili acest lucru. 

30 Seria numerelor începe cu Doi. Aceastaînseamnă că nici Doi, 
nici alt număr nu vor fi un element generic, un Numărîn sine (care să 
nu fie 2,3,4 etc.), aşa cum Animalul generic nu este nici cal, nici balenă, 
nici furnică etc. In general, acolo unde există o serie ordonată, nu poate 
exista element generic care să formeze genul, deoarece acest element 
s-ar afla în afara seriei. în cazul indivizilor aparţinând unei specii există 
binele şi mai binele, deci ei ar putea cumva fi aranjaţi într-o serie 
ordonată. Atunci, nu va putea exista element generic nici în cazul lor, 
ceea ce înseamnă că genul nu va putea fi principiu pentru ei. 

constituie principiu şi raţiune de a fi şi trebuie să poată exista 
separat de ele. De ce s-ar accepta atunci că un astfel de principiu 
se află în afara particularului, dacă nu tocmai fiindcă este pre¬ 
dicat universal şi valabil pentru toate cele ? Iar dacă acceptăm 
principiul din acest motiv, trebuie considerate mai degrabă 
principii predicatele în mai mare măsură universale. De unde 
rezultă iarăşi că primele genuri ar fi principii 31 . 


Capitolul 4 

9 ) Cercetarea aporiei care urmează acestora şi la care ne 
referim acum este, dintre toate, cea mai grea, dar şi mai nece¬ 
sară: dacă nu există ceva în afara individualelor, iar acestea sunt 
nenumărate, atunci cum e cu putinţă să existe o ştiinţă a 
nelimitatelor / Căci numai în măsura în care ceva este unul şi 
acelaşi, cât şi în măsura în care există ceva universal, cunoaş¬ 
tem toate câte sunt }2 . 

a) însă, dacă asta este necesar şi trebuie să existe ceva în 
afara individualelor, în afara lucrurilor individuale ar fi necesar 
să existe genurile — fie ultimele, fie primele. Or, tocmai am 
avut dificultăţi să ne asigurăm de posibilitatea lor. 

In plus, dacă există ceva, pe cât se poate, în afara compu¬ 
sului 33 , atunci când materia ar primi predicate, oare, dacă există, 
trebuie să existe ceva /subzistent/ în afara oricărui lucru, sau 
în afara unor lucruri trebuie să existe ceva, în afara altora — 
999 b nu, sau nu există nimic în afara nici unuia ? Căci, dacă nu există 


31 Principiul şi raţiunea de a fi nu se pot identifica cu lucrul; 
într-adevăr, a f i principiu înseamnă a f i înaintea lucrului produs, deci 
a fi distinct de el şi, cumva, exterior lui. Aşadar, ele trebuie deci să 
fie separate de acesta. Dar numai predicatele universale sunt cu adevă¬ 
rat separate. Deci ele sunt principii. 

32 Ceea ce ni s-a părut a constitui problema esenţială din Meta¬ 
fizica: cunoaşterea, şi mai ales cunoaşterea ştiinţifică, nu e posibilă 
în afara universalului, dar realitatea este constituită din individuale. 

33 Este exact ceea ce susţinea Protagoras. V. W.K.G. Guthrie, 
Sofiştii , Bucureşti, 1999, p. 213. 

nimic în afara lucrurilor individuale, nimic nu ar fi inteligibil, 
ci toate ar fi senzoriale şi nu ar putea exista nici un obiect al 
cunoaşterii ştiinţifice, afară doar dacă nu s-ar susţine că senzaţia 
este ştiinţă. 34 

Apoi, /neexistând ceva în afara individualelor/ nu va exista 
nimic veşnic şi nemişcat (căci lucrurile senzoriale toate pier 
şi se află în mişcare). Dar dacă nu există nimic veşnic, nici gene¬ 
rarea nu va fi posibilă, deoarece este necesar ca cel ce se naşte 
să fie ceva, iar lucrul de unde a apărut ultimul dintre acestea 
/care se nasc/ trebuie să fie nenăscut. Căci /procesul generă¬ 
rilor/ trebuie să se oprească undeva, şi este, pe de altă parte, 
imposibil ca ceva să apară din nefiinţă 35 . 

Mai departe: dacă există generare şi mişcare, e necesar să 
existe şi limită. Căci nici o mişcare nu este fără limită, ci oricare 
are un capăt şi nu e cu putinţă să devină cel incapabil de devenire. 
Dar cel care a apărut este necesar să existe doar de când a apărut. 

De asemenea, dacă este adevărat că materia e eternă deoa¬ 
rece este nenăscută, cu mult mai raţional încă este să fie eternă 
şi Fiinţa, adică ceea ce materia devine. 36 Dacă nici una, nici alta 
nu sunt eterne, nimic nu va fi etern; dar dacă această ipoteză 
este inacceptabilă, e necesar să existe ceva în afara compusului 
corporal, anume configuraţia, forma <f| poţvpîi xai to £Î5oc;> 37 . 


34 cruvoA.ov, „compusul individual" alcătuit din materie şi formă 
(sau materie configurată, determinată de actualizare). 

35 Dacă geneza ex nihilo nu e posibilă, înseamnă că trebuie să existe 
un principiu etern din care să provină totul. Intr-adevăr, dacă un astfel 
de principiu nu există, ar trebui mers îndărăt la infinit în lanţul 
principiilor şi al raţiunilor de a fi. Dar, consideră Aristotel, acolo unde 
nu există o raţiune sau un principiu determinate, nu există, în fapt, 
principii. Din nou să reamintim că dpxt|, „principiu", înseamnă în 
greacă „început". 

36 Merită de reamintit că, la fel ca forma, materia singură (neac¬ 
tualizată) nu este corporală şi nu are calităţi corporale, precum întin¬ 
derea, greutatea etc. 

37 Vezi pentru felul cum am tradus ti popcpîi Kod xo EÎSoq, Lămuriri 
preliminare, p. 22. 

b) Iar dacă această ultimă ipoteză ar fi acceptată, rămâne 
dificultatea de a şti pentru ce fel de lucruri va exista aceasta şi 
pentru ce fel de lucruri — nu. Este limpede că nu-i cu putinţă 
să existe pentru toate. Căci nu vom putea accepta că există o 
Casă în afara caselor /individuale/. In plus, oare Fiinţa este una 
singură pentru toate lucrurile /de acelaşi fel/, de exemplu, pentru 
toţi oamenii ? E absurd, căci toate lucrurile care au o singură 
Fiinţă sunt una. Atunci sunt multe Fiinţe şi diferite? Dar şi 
aceasta este absurd. Căci în ce fel devine materia fiecare dintre 
lucruri şi, totodată, în cel fel este compusul ambele — forma 
şi materia 38 ? 

10 ) Mai departe ar exista o dificultate şi în. legătură cu 
principiile: 

a) Dacă ele formează o unitate sub raportul speciei, nimic 
nu va fi o unitate sub raportul numărului, nici măcar unul şi 
ceea-ce-este ; şi atunci cum va putea exista cunoaşterea, dacă 
nu va exista o unitate pentru toate multiplele 39 ? 

b) Dar, dacă fiecare principiu ar fi unul şi o unitate ca număr 
şi nu vor fi, la fel ca în lumea sensibilului, principii diferite 
pentru lucruri diferite (de exemplu, această silabă fiind identică 
/cu sine/ sub raportul speciei, şi literele vor fi identice sub ra¬ 
portul speciei, deşi ca număr ele sunt diferite), dacă, deci, lucru¬ 
rile nu vor sta aşa, ci principiile celor-ce-sunt formează o 
unitate sub raportul numărului, nu va exista nimic altceva în 
afara elementelor. Căci între a fi unul ca număr şi între a fi 
individual nu este nici o diferenţă. Intr-adevăr, numim individual 


38 Dacă lucrurile se diferenţiază nu numai prin materie, ci şi prin 
formă (aceasta înseamnă că sunt multe Fiinţe şi diferite), ce sens mai 
are compusul, sau dualitatea materie-formă? în fapt, pentru 
Aristotel, Fiinţa sub raportul materiei este alta la fiecare individ; în 
timp ce Fiinţa sub raportul formei este aceeaşi pentru toţi membrii 
speciei. De unde şi imposibilitatea de a decide univoc ce este Fiinţa 
în lumea sublunară. V. Introducere la Metafizica, pp. 37-38. 

39 Sunt infinit de multe principii, asociate între ele doar prin specii. 
Nu există indivizi generici, Forme, care să ofere unitatea multiplului. 
Nu va exista atunci nici Unu, nici ceea-ce-este luate în sine. Nu se 
poate atunci cunoaşte nimic. 

ceea ce este unu ca număr şi universal ceea ce este deasupra 
individualelor. Aşadar, /s-ar întâmpla/, după cum, dacă elemen¬ 
tele cuvântului sonor ar fi divizate /numai/ după număr, ar fi 
necesar ca toate literele să fie tot atâtea câte sunt elementele 
/sunete/, nefiind două, nici mai multe la fel 40 . 

11)0 dificultate deloc mai mică a rămas lăsată deoparte 
atât de contemporani cât şi de predecesori: oare aceleaşi prin¬ 
cipii există şi pentru lucrurile pieritoare, şi pentru cele nepie¬ 
ritoare, sau sunt diferite ? 

a) Dacă sunt aceleaşi principii, cum de sunt unele lucruri 
pieritoare, iar altele nepieritoare, şi din ce cauză se întâmplă 
asta ? Poeţii din jurul lui Hesiod şi toţi „teologii" s-au preo¬ 
cupat numai de ceea ce le părea lor înşile plauzibil, dar pe noi 
ne-au tratat de sus: căci făcând ei ca principiile să fie zei şi să 
fie născute din zei, afirmă că unele vieţuitoare sunt muritoare 
deoarece nu au gustat din nectar şi ambrozie; dar e clar că /afir¬ 
mă toate astea/, de parcă ar pronunţa nume cunoscute lor înşile. 
In fapt, în legătură cu „porţia" însăşi de raţiuni întemeietoare, 
ei au vorbit dincolo de putinţa noastră de a înţelege: căci, dacă 
în vederea plăcerii gustă zeii din ambrozie şi nectar, ele nu sunt 
raţiuni de a fi. Iar dacă o fac în vederea existenţei, cum ar putea 
fi eterni cei care au nevoie de hrană 41 ? 

Dar în legătură cu cei ce fac speculaţii mitologice nu merită 
cercetat în mod serios. Trebuie însă să ne informăm de la cei 
care utilizează demonstraţiile, întrebându-i de ce, provenind 
ele din aceleaşi raţiuni, din acelaşi principii, unele lucruri sunt 
eterne ca natură, în timp ce altele dintre ele pier. De vreme ce 
nici ei nu invocă vreun motiv /pentru această diferenţă/, nici 


40 Aşadar, dacă principiile s-ar individualiza după lucruri (câte 
sunete în silabă, atâtea litere diferite, neasociabile după specii), nu 
ar mai exista unităţi generice sau specifice, şi deci nu ar mai exista 
universalul, iar ştiinţa ar fi din nou imposibilă. 

41 Dacă zeii gustă din ambrozie şi din nectar în vederea plăcerii, 
înseamnă că plăcerea reprezintă finalitatea şi că ea este principiu, şi 
nu ambrozia şi nectarul. Dacă gustă din ele pentru a supravieţui, în¬ 
seamnă că zeii nu sunt eterni. 


1000 a 

nu e verosimil să fie aşa, e clar că nu ar putea fi aceleaşi principii, 
acelaşi raţiuni de a fi. 

Chiar filozoful care pare a fi vorbit cel mai în acord cu el 
însuşi, Empedocle, chiar şi el a intratîn aceeaşi dificultate: căci 
el aşază drept un principiu cauza distrugerii, anume Ura; dar 
se pare că aceasta e tot atât de capabilă de generareîn exteriorul 
Unului /primordial/ <e^oj tou evcx;>. Căci toate cele provin 
din Ură, cu excepţia lui Dumnezeu. Intr-adevăr, el spune: 
Din care obârşie au fost toate ce-au fost, ce sunt şi ce-or 
fi în urmă, 

Copaci cresc, şi bărbaţi şi femei, 

Fiare şi păsări şi peşti ce hrană din apă-şi iau, 

Şi zeii mult trăitori . 42 

1000 b Or, e clar că /Dumnezeu/ e în afara acestora. Iar dacă nu 
ar fi în lucruri /Ura/, Unul ar fi totul, după cum spune el. Căci 
atunci când toate lucrurile se adună laolaltă, atunci „ultima, 
Ura se-opreşte“. De aceea se şi întâmplă la el ca Dumnezeul 
preafericit să fie mai puţin înţelept decât alţii, deoarece el nu 
le cunoaşte pe toate. El nu are parte de Ură, or, cunoaşterea 
este a asemănătorului prin asemănător. Spune, astfel, Empedocle: 
Am perceput pământul prin pământ, apa prin apă 
eterul divin prin eter, focul nimicitor prin foc, 
iubirea prin iubire, ura prin ura cumplită . 42 
Dar de unde vine argumentul /aceasta, nu ştim/, însă acest 
lucru măcar e limpede că la el se întâmplă ca Ura să fie cauza 
nimicirii şi în egală măsură aceea a fiinţării. La fel nici Prietenia 
nu este cauza şi raţiunea de a fi a fiinţării, căci reunind lucrurile 
în unu, ea le şi nimiceşte. 44 

în acelaşi timp, Empedocle nu vorbeşte despre nici un fel 
de raţiune a preschimbării însăşi, ci /spune/ doar că lucrurile 
se petrec astfel: 


42 Fr. 21 (9-13) Diels. 

43 Fr. 109 Diels.. 

44 Dacă Ura desparte elementele primordiale din Unu, ea ajută 
în acelaşi timp la constituirea lucrurilor. Iar dacă Prietenia reuneşte 
elementele în Unu, înseamnă că ea nimiceşte totodată lucrurile. 

Când Ura. cea mare a crescut prin mădulare, 

/omul/ la cinstiri s-avântă, dar împlinindu-se timpul 
ce dă fiecăruia ce merită, e mânat la Styxul cel lat / 5 
E necesar, prin urmare, să existe schimbare, dar Empedocle 
nu ne oferă nici o raţiune de a fi a acestei necesităţi. Totuşi, e 
consecvent măcar atâta, căci nu consideră că o parte dintre 
lucruri sunt pieritoare, iar altă parte nepieritoare, ci le socoteşte 
pe toate pieritoare, cu excepţia elementelor. Numai că aporia 
de faţă este tocmai aceasta: de ce unele sunt într-un fel, iar altele 
într-altul, dacă provin din aceleaşi raţiuni şi principii. Că, aşadar, 
nu ar putea exista aceleaşi raţiuni şi principii, s-a arătat îndeajuns. 

12 ) Dar, dacă principiile sunt diferite /pentru lucrurile 
pieritoare şi pentru cele eterne/, apare încă o aporie: oare prin¬ 
cipiile /lucrurilor pieritoare/ sunt nepieritoare, sau pieritoare ? 

a) Dacă sunt pieritoare, e clar că, în mod necesar, şi acestea 
trebuie să provină din alte entităţi (căci totul, pierind, se reduce 
la elementele din care a provenit). In consecinţă, se ajunge la 
existenţa altor principii anterioare principiilor; or, aşa ceva este 
imposibil, fie că există o limită, fie că există o regresie la infinit. 
în plus, cum vor putea exista lucrurile pieritoare dacă prin¬ 
cipiile /lor/ vor fi suprimate ? 

b) Dar, dacă aceste principii sunt nepieritoare, din ce cauză 
vor apărea lucruri pieritoare din aceste principii nepieritoare, 
în timp ce din celelalte principii /de asemenea nepieritoare/ 
apar entităţi eterne ? Aşa ceva este iraţional, deci, sau teza este 
imposibilă, sau are nevoie de multă argumentaţie. în plus, nimeni 
nu a pus mâna pe alte principii, ci toţi arată aceleaşi principii 
pentru toate lucrurile. Oricum, filozofii aceştia sar peste primul 1 ooi a 
obstacol, ca şi când l-ar considera de mică importanţă! 

13 ) Dintre toate dificultăţile acestea, atât cea mai dificil de 
cercetat, cât şi cea mai necesară pentru cunoaşterea adevărului 
este următoarea: oare ceea-ce-este şi unul sunt Fiinţe ale lu¬ 
crurilor şi oare fiecare dintre ele — pe de-o parte unu, pe de 
alta ceea-cc-este — nu reprezintă altceva diferit /de Fiinţă/? 


45 Fr. 31 B 30 Dicls-Kranz. 

Sau trebuie căutat ce sunt ceea-ce-este şi unu, presupunând o 
altă natură ca substrat /al lor/ % ? 

Unii filozofi văd lucrurile în primul fel, alţii în ultimul. Platon 
şi pitagoricienii susţin că nici ceea-ce-este, nici unu nu sunt altceva 
diferit /de Fiinţă/ şi că exact aceasta defineşte natura lor, anume 
că Fiinţa este esenţa însăţi a lui unu ţi a lui ceea-ce-este. 

Filozofii naturii, precum Empedocle, /au luat cealaltă cale/. 
El spune ce este unul, ca şi când l-ar explica printr-un termen 
mai cunoscut: căci s-ar părea că el susţine că unu este Prietenia 
(căci ea este raţiunea de a fi una pentru toate cele). Alţi filozofi 
invocă drept unu şi ceea-ce-este focul, alţii — aerul, din care 
lucrurile îşi trag fiinţa şi devenirea. 

La fel consideră şi cei care văd mai multe principii ale lucru¬ 
rilor. E, într-adevăr, necesar ca ei să afirme existenţa a exact 
atâtor unuri şi atâtor ceea-ce-este câte principii consideră. 

a) Dacăînsă unul şi ceea-ce-este nu sunt considerate Fiinţă, 
nu va fi Fiinţă nici unul dintre celelalte universale (căci unu şi 
ceea-ce-este sunt conceptele cu cel mai mare grad de universa¬ 
litate. Iar dacă Unul în sine şi Ceea-ce-este în sine nu sunt ceva 
/subzistent/, încă şi mai puţin ar putea fi ceva /subzistent/ restul 
entităţilor, în afara lucrurilor socotite individuale) 47 . 

In plus, dacă unu nu ar fi o Fiinţă, e clar că nu ar exista nici 
număr, ca o natură separată de lucruri. (Intr-adevăr, numărul 
este alcătuit din unităţi, iar unitatea este exact ceea ce este un 
unu.) Dar, dacă unul în sine şi ceea-ce-este în sine sunt ceva 
/subzistent/, este necesar ca unu şi ceea-ce-este să fie Fiinţa 
lor, căci nu mai există altceva /în afară de Unu în sine şi de 
Ceea-ce-este în sine /despre care ele să fie predicate, ci sunt 
tocmai ele /care sunt predicate despre sine/. 48 


46 Adică sau Unu şi Ceea-ce-este sunt Fiinţe, şi atunci au o natură 
şi o existenţă autonomă, precum Socrate etc., sau ele sunt proprietăţi, 
predicate ale unor Fiinţe, precum „frumos", „cald" , ceea ce presu¬ 
pune aflarea acestor Fiinţe-substrat. 

47 Iar atunci ştiinţa ar deveni imposibilă, după cum s-a mai arătat. 

48 Dacă Unu şi Ceea-ce-este sunt substrat, ele trebuie să fie Fiinţa, 
căci nu mai există altceva în afara lor. Aşadar, ele sunt propriile lor 

b) Dar, dacă Ceea-ce-este în sine şi Unul în sine sunt ceva 
subzistent, e greu de înţeles cum va mai exista altceva în afara 
lor, adică cum vor putea fi lucrurile mai multe decât unul 
/singur/. Intr-adevăr, ceva diferit de ceea-ce-este nu există, încât 
e necesar ca, după cum crede Parmenide, toate lucrurile să fie 
una, cât şi ca acesta să fie ceea-ce-este. Dar în ambele moduri 1001 b 
este dificil de conceput lucrurile. 49 

Apoi, fie că unu nu ar fi o Fiinţă, fie că ar exista Unul în 
sine, este imposibil ca numărul să fie o Fiinţă. Dacă unu nu 
ar fi o Fiinţă, s-a spus mai înainte din ce pricină e imposibil 
/ca numărul să fie o Fiinţă/. Iar dacă el este Fiinţă, apare aceeaşi 
dificultate ca în cazul lui ceea-ce-este. Căci de unde anume va 
exista vreo altă unitate în afara lui Unu 50 ? Şi este necesar /ca 
alt lucru/ să nu fie unul. Dar toate lucrurile sunt fie unul, fie 
multe, dintre care fiecare este unul. 51 

In plus, dacă Unul în sine este indivizibil, conform cu 
concepţia lui Zenon nu ar mai exista nimic. (Căci lucrul pe 
care nici prin adaos, nici prin scoatere el nu-1 poate face nici 
mai mare, nici mai mic, el îl consideră inexistent, fiind limpede 


predicate, deoarece ele sunt, totodată, şi predicatele tuturor lucru¬ 
rilor. (Despre orice lucru se poate afirma că este şi că este unul şi acelaşi 
cu sine.) 

49 Dacă Unu şi Ceea-ce-este sunt un ceva subzistent, înseamnă 
că ele sunt Fiinţe. Dacă sunt Fiinţe înseamnă că sunt şi predicate 
universale şi esenţiale ale tuturor lucrurilor, tot aşa după cum „animal" 
este predicatul esenţial al tuturor animalelor individuale. Dar aceasta 
înseamnă că toate lucrurile trebuie să cuprindă unitatea şi existenţa 
în definiţia lor (la fel precum animalele individuale trebuie să cuprindă 
„animalul" în definiţia lor), încât ele există etern formând o unitate 
globală în sens parmenidian. 

50 Numărul este format din mai multe unităţi, deci el presupune 
şi existenţa pluralităţii. Dar dacă Unu este Fiinţă, totul devine una, 
deci pluralitatea devine cu neputinţă. 

51 Dacă există Unul în sine, tot restul va fi diferit de unu; dar 
lucrurile individuale au unitate, sunt - fiecare - unu. S-ar părea deci 
că ele nu ar mai putea exista. 

că, la el, ceea-ce-este e mărime; iar dacă e mărime, va fi corpo¬ 
ral, corpul fiind extins în toate dimensiunile. Iar pe restul 
lucrurilor el le consideră că pot cumva deveni mai mari prin 
adaos, dar în alt sens nu le consideră astfel: de pildă, consideră 
capabile să se mărească suprafaţa şi linia, în timp ce punctul 
şi unitatea — nu, /ca fiind ele fără dimensiune/). 52 

Numai că Zenon raţionează fără fineţe: este posibil să existe 
ceva indivizibil, de unde rezultă că există o apărare împotriva 
aporiilor lui Zenon. (El nu poate face ca un atare lucru, /indi¬ 
vizibil, fără dimensiune/ fiind adăugat, să ducă la o mărire în 
dimensiune, dar poate să-l facă să ducă la o mărireîn număr.) 53 

Dar în ce fel va exista mărime dintr-un astfel de unu /fără 
dimensiune/, sau din mai multe de acelaşi fel ? Aceasta este 
echivalent cu a afirma că linia se compune din puncte. 54 

Dar, chiar dacă se admite că numărul — după cum susţin 
unii — provine din Unul în sine şi dintr-un ne-unu oarecare, 
deloc mai puţin trebuie cercetat de ce şi în ce fel ceea ce devine 
/din Unu/ va fi când număr, când mărime, dacă e adevărat că 
non-unul ar fi inegalitatea şi că ar exista aceeaşi natură/pentru 


52 Aluzie la unul dintreparadoxurile lui Zenon, care se referă la 
divizibilitatea la infinit a liniei, alcătuită din puncte fără dimensiune, 
ce sunt indivizibile tocmai pentru că nu au dimensiune. Or, însu¬ 
mând puncte fără dimensiune, adică nimicuri, nu se obţine nimic. 

53 Zenon spune: punctul nu există, deoarece e indivizibil şi nu 
are dimensiune; dovada: însumând puncte nu se obţine o mărime, 
ceea ce revine la a afirma că se însumează nimicuri. Aristotel spune: 
indivizibilul nu este un nimic, ci are o anumită existenţă, deoarece, 
însumând puncte, chiar dacă nu obţinem o mărire a dimensiunii, 
obţinem o mărire a numărului punctelor; deci, fiind o mărire, nu 
însumăm nimicuri. Vedem la lucru metoda favorită a lui Aristotel: 
multiplicitatea sensurilor conceptului de „mărire". 

54 Grecii ştiau că punând oricâte puncte pe o linie, se mai pot in¬ 
tercala şi altele - oricât de multe. (Ei nu considerau că linia este dată 
de o mulţime infinită de puncte reale - raţionale şi iraţionale.) Astfel 
încât se pare că de la genul punctelor nu se poate trece la genul li¬ 
niilor - aşa după cum, în general, Aristotel contestă trecerea de la 
un gen la altul de lucruri. 

acestea ambele/. Căci nu e limpede nici cum mărimile ar putea 
proveni din Unu şi din Inegalitate, nici /cum ar putea proveni/ 
din vreun număr şi din Inegalitate. 


Capitolul 5 

14 ) Iată şi următoarea aporie: oare numerele, corpurile, 
suprafeţele şi punctele sunt Fiinţe, sau nu ? Dacă nu sunt Fiinţe, 
ne scapă printre degete să ştim ce-i ceea-ce-este şi care sunt 
Fiinţele lucrurilor. 

a) Căci /oricum/ afectele, mişcările, relaţiile, situările şi 
rapoartele nici unui lucru nu par să indice vreo Fiinţă: toate 
acestea sunt predicatele unui substrat şi nu sunt un particular 
determinat <-c6S£ xt>. Iar în privinţa lucrurilor care, în cel mai 
mare grad, ar părea să indice o Fiinţă — apa, pământul, focul 
şi aerul, din care sunt alcătuite corpurile compuse, /se observă 
că/, în fapt, căldura pe care ele o au, răceala şi asemenea afecte 1002 a 
nu sunt Fiinţe, însă corpul care suportă toate acestea este 
singurul care subzistă ca fiind ceva şi ca o Fiinţă ce este. 

Insă corpul este în mai mică măsură Fiinţă decât suprafaţa, 
aceasta decât linia, linia decât unitatea şi punctul. Căci în baza 
acestora se defineşte corpul, iar ele /suprafaţa, linia, punctul/ 
par în stare să existe /autonom/ fără corp, în timp ce corpul 
fără ele nu poate exista. 

Iată de ce mulţimea şi înaintaşii au socotit corpul ca fiind 
Fiinţă şi ceea-ce-este, iar pe restul le-au considerat a fi proprie¬ 
tăţile acestuia, de unde rezultă că principiile corpurilor sunt 
principiile tuturor <xcov âvxcov âpxdq>. Dimpotrivă, cei ce au 
venit după ei şi au fost mai înţelepţi au socotit numerele ca 
fiind principii /universale/ 55 . 

Aşadar, după cum spuneam, dacă acestea /numerele/ nu 
sunt Fiinţa, Fiinţa nu este nimic şi ceea-ce-este nu este nimic. 

Căci proprietăţile contextuale <ra oup(k(ÎTiK6Ta> ale acestora 
nu merită să fie numite că sunt. 


55 Pitagoricienii şi platonicienii de după Platon. 

b) Dar, dacă se acceptă aceasta, anume că lungimile şi punctele 
sunt mai mult Fiinţă decât corpurile, însă nu vedem căror 
corpuri aparţin ele (este imposibil să fie printre corpurile sen¬ 
sibile) 56 , nu ar putea exista nici o Fiinţă. 

In plus, se pare că toate acestea (punctele, liniile, suprafeţele) 
sunt diviziuni ale corpului, una — în lărgime, alta — în adân¬ 
cime, alta — în lungime 57 . 

De asemenea, în solid ar putea exista orice figură. Astfel 
că, dacă nici un „Ffermes“ nu există /ca atare/ într-o piatră, 
nici jumătatea cubului nu există astfel în cub ca determinată, 
atunci nici suprafaţa /ca atare nu există în mod determinat/ 
(dacă există vreo suprafaţă oarecare, ea ar fi cea care să deter¬ 
mine jumătatea /cubului/). Acelaşi raţionament e valabil şi pen¬ 
tru linie, punct şi unitate. Rezultă că, dacă corpul este Fiinţă 
în cea mai mare măsură, linia, punctul şi suprafaţa sunt mai 
mult Fiinţe decât el; dar, dacă acestea din urmă nu sunt Fiinţe, 
ne scapă printre degete să ştim ce-i ceea-ce-este şi ce este Fiinţa 
lucrurilor™. 

Peste cele spuse, conduc la absurdităţi şi consideraţiile legate 
de generare şi pieire. Căci ar părea că Fiinţa, în caz că ea, nefiind 
mai înainte, acum ar fi, sau în caz că, fiind mai înainte, acum 
nu ar mai fi, suferă aceste /transformări/ supusă fiind gene¬ 
rării şi distrugerii. Dar punctele, liniile şi suprafeţele nu pot 
nici să apară, nici să dispară, uneori fiind, alteori nefiind. Totuşi, 
1002 b atunci când corpurile se ating sau se separă, ba apare o singură 
suprafaţă a corpurilor ce se ating, ba apar două a celor ce se 


56 în sens geometric, liniile, punctele, suprafeţele sunt abstracţii 
şi deci nu aparţin corpului fizic, ci unuia inteligibil. Cum ar putea 
ele atunci servi drept substrat (Fiinţa) pentru un corp senzorial ? 

57 Pare imposibil ca diviziunile corpului să aibă autonomie în ra¬ 
port cu corpul ale cărui diviziuni sunt; în acest caz, corpul ar apărea 
că este Fiinţă. 

58 Raţionamentul geometrilor pleacă de la puncte, linii, suprafeţe 
şi defineşte cu ajutorul lor corpurile. Aşadar, aceste elemente par 
Fiinţa în mai mare măsură decât corpul. Dar, din punct de vedere 
fizic, elementele geometrice nu există ca atare, determinate, în corpuri. 
Aporia trimite la multiplicitatea de sensuri a noţiunii de „corp". 

separă. Rezultă că nu mai există suprafaţa corpurilor puse lao¬ 
laltă, fiind nimicită şi, în schimb, există suprafeţele care nu 
existau înainte, ale corpurilor despărţite. (Căci punctul indivizibil 
nu se poate divide în două.) Or, dacă suprafeţele apar şi dispar, 
din ce apar ele 59 ? 

La fel se întâmplă şi cu momentul temporal: nici pentru 
acesta nu-i cu putinţă să apară şi să dispară; şi totuşi el pare 
a fi mereu altul, nici o Fiinţă neputând fi aşa ceva. Asemănător 
stau lucrurile şi cu punctele, liniile şi suprafeţele şi raţio¬ 
namentul este acelaşi. Toate acestea sunt, într-adevăr, fie limite, 
fie diviziuni. 


Capitolul 6 

15 ) în general, ar fi o dificultate a înţelege de ce trebuie cău¬ 
tate alte entităţi, situate în afara sensibilelor şi a celor inter¬ 
mediare, precum sunt ceea ce considerăm noi a fi Formele. 

Dacă din acest motiv /le introducem/, fiindcă entităţile 
matematice, chiar dacă se deosebesc prin ceva de lucrurile de 
aici, nu se deosebesc cu nimic prin faptul că sunt multiple având 
aceeaşi formă, rezultă că principiile lor nu vor fi definite printr-un 
număr. (După cum nici elementele tuturor textelor <YpotpF a ' ra> 
de aici nu sunt definite printr-un număr, ci prin specia /lor/; 
afară doar dacă nu s-ar lua în consideraţie elementele numai 
ale acestei silabe particulare ori ale acestui cuvânt particular : 
doar acestea vor fi definite şi de un număr. La fel se întâmplă 
şi cu entităţile intermediare: având aceeaşi specie, ele sunt acolo 
nesfârşit de multe.) 

a) Rezultă că, dacă alături de lucrurile sensibile şi de enti¬ 
tăţile matematice nu există alte entităţi pe care unii le numesc 
Forme, Fiinţa nu va fi una singură ca număr, ci doar de o 
singură specie şi principiile lucrurilor nu vor fi într-o cantitate 


59 Evident, şi aici aporia apare deoarece suprafeţele şi corpurile 
sunt privite atât din punct de vedere fizic, cât şi din punct de vedere 
geometric. 

determinată de un număr, ci într-o cantitate /indefinită/ având 
doar o unitate specifică 60 . 

Dacă, aşadar, e necesar aceasta, e necesar ca şi Formele să 
existe tocmai din motivul arătat mai sus; şi, chiar dacă cei ce 
/susţin existenţa Formelor/ nu articulează bine raţionamentul 
lor, asta este ce doresc ei şi e obligatoriu ca ci să vorbească 
astfel, anume că fiecare Formă este o Fiinţă şinu /e predicată/ 
contextual 61 . 

b) Numai că, dacă vom accepta şi că Formele există şi că 
principiile sunt determinate ca număr, şi nu ca specie, am 
afirmat deja că ajungem în situaţii imposibile 62 . 

16 ) Imediat după această dificultate, vine şi aceasta: oare 
elementele există în virtualitate, sau într-alt mod ? 

a) Iar dacă ele există într-alt fel /în actualizare/, va exista 
1003 a altceva anterior principiilor. (Căci virtualitatea este anterioară 

acelei raţiuni /în actualizare/, dar nu-i necesar ca întreaga 
virtualitate să fie altminteri /în actualizare/.) 

b) Dar, dacă elementele există în virtualitate, e cu putinţă 
să nu existe nici un lucru: căci este posibil să existe şi ceea ce 
încă nu e, pentru că ceea ce nu e /încă/ mai poate apărea, în 
timp ce nimic nu poate apărea dintre cele incapabile să fie 63 . 


60 Adică vor exista tot atâtea Fiinţe câţi indivizi într-o specie. Or, 
spune Aristotel, Formele ar putea fi introduse tocmai pentru ca să 
existe o singură Fiinţă pentru fiecare specie de lucruri. 

61 Caracteristica Fiinţei (identică cu Forma suprasensibilă la pla- 
tonicieni) este că ea nu poate fi predicată despre un anumit subiect 
în mod contextual; altfel spus, ea se regăseşte în definiţia lucrului. 

62 Dacă există câte o singură Formă (Fiinţa) pentru fiecare multi¬ 
plicitate de lucruri senzoriale, înseamnă că această unicitate este esen¬ 
ţială. Dacă este esenţială, înseamnă că Unu (şi Ceea-ce-este) sunt 
predicate esenţiale şi nu contextuale ale Formelor. (Forma este ori 
una şi eternă, ori nu e Formă.) Atunci Unu şi Ceea-ce-este sunt şi 
ele Fiinţe-Forme, şi încă Fiinţe universale, sau genuri supreme, ceea 
ce s-a arătat că este imposibil şi ar împiedica să se înţeleagă existenţa 
multiplului. 

63 în general, se pare că virtualitatea este anterioară actualizării. 
Dar, dacă e aşa, s-ar putea ca întreaga lume să nu fi apărut, căci 

17 ) E necesar de formulat aceste aporii în privinţa prin¬ 
cipiilor, dar şi pe următoarea: 

Oare principiile sunt universale, sau sunt în felul în care 
vorbim despre individuale? 

a) Dacă ele sunt universale, nu vor exista Fiinţe. Căci nici 
unul dintre genurile /universale/ nu indică ceva individual, ci 
o calitate, pe câtă vreme Fiinţa este individualul. Or, dacă 
/Fiinţa/ va fi individualul şi dacă predicatul universal /va trebui/ 
să fie considerat unu, Socrate va fi multe vieţuitoare: una — 
el însuşi, alta — omul, alta — animalul, dacă fiecare dintre aceşti 
termeni semnifică un individual şi un unu 64 . Aceasta se întâm¬ 
plă dacă principiile sunt universale. 

b) Dar dacă principiile nu sunt universale, ci sunt în felul 
individualelor, nu vor exista ştiinţe, deoarece ştiinţa priveşte 
tot ceea ce este universal. Rezultă că vor exista alte principii, 
anterioare principiilor /individuale/ şi care să fie predicate 
universale, dacă urmează să existe o ştiinţă a lor 65 . 


posibilul nu este şi necesar. Aporia va fi rezolvată de Aristotel prin 
teoria Mişcătorului imobil, care este actualizare pură, lipsit total de 
virtualitate şi anterior oricărei mişcări, deci şi oricărei virtualităţi. 

64 „Afiom" - se spune - exprimă ori o calitate universală <7toiov 
ti>, şi atunci „om“ nu este Fiinţă, adică ceva determinat <to6e ti>, 
ori ceva individual - o Formă platoniciană unică; dar în această ultimă 
ipoteză, fiecare ins ar avea mai multe Fiinţe. Căci Socrate e şi Socrate, 
şi Om, şi Animal. 

65 Marea dilemă: dacă se accentuează prea mult pe universal, 
dispare Fiinţa concretă a lumii şi pare că vorbim despre altceva decât 
despre ceea ce cu adevărat este. Dar dacă accentuăm prea mult latura 
individuală, dispare posibilitatea ştiinţei, căci nu poate exista decât 
ştiinţă a universalului. 

Ştiinţa căutată are ca obiect ceea-ce-este ca fiind, şi nu realitatea 
parţială, contextuală, precum ştiinţele particulare. Ceea-ce-este ca jimd 
trebuie conceput ca având mai multe sensuri. Sensurile formează o 
unitate de referinţă, raponându-sc toate la Fiinţă. Ştiinţei căutate îi apar¬ 
ţine să cerceteze unul şi mulţimea şi, în general, primele principii. 
Diferenţa dintre metafizică, dialectică şi sofistică. 

Cercetarea principiului noncontradicţiei. Respingerea, prin metoda 
refutaţici, a celor care îl neagă. Cei ce îl neagă nu pot exprima nimic 
coerent. Cei care neagă principiul noncontradicţiei suprimă Fiinţa 
lucrurilor. Respingerea celor care contestă principiul terţiului exclus. 
Comportamentul celor care resping principiul noncontradicţiei arată 
că ei, în fapt, nu-1 resping. Legătura dintre teoria lui Protagoras şi 
cei ce respingprincipiul noncontradicţiei. Filozofia naturii şi originile 
relativismului. Respingerea teoridor naturiste care ajung să conteste 
principiul noncontradicţiei. Aceşti filozofi nu iau în calcul realităţile 
eterne. Respingerea celor care cred că relaţia şi senzaţia sunt singurele 
realităţi. Din nou, se afirmă principiul terţiului exclus. Respingerea 
teoriei lui Fîeraclit, care susţine că toate afirmaţiile sunt adevărate, şi a 
teoriei lui Anaxagoras, care susţine că toate teoriile sunt false. Nu 
spun adevărul nici cei ce afirmă că toate lucrurile sunt în mişcare şi 
nici cei ce afirmă că toate suntîn repaus. Nu-i adevărat nici că nimic 
nu se mişcă sau e în repaus tot timpul. Există un Mişcător imobil. 

Există o ştiinţă care examinează ceea-ce-este ca fiind <to 
6 v fj ov>, cât şi tot ceea ce aparţine de acesta în mod intrinsec. 
Ea nu este identică cu nici una dintre ştiinţele zise particulare. 
Căci nici una dintre aceste ştiinţe nu priveşte ceea-ce-este ca 
fiind,în universalitatea sa, ci, decupând o parte a acestuia, exa¬ 
minează doar contextele sale <to oup(3ePt|k6(;>, aşa cum proce¬ 
dează ştiinţele matematice 1 . 

Dat fiind însă că noi căutăm principiile, raţiunile supreme, 
e limpede că, în mod necesar, ele vor fi raţiunile unei naturi 
intrinseci. Or, dacă chiar şi /filozofii naturii/, care au căutat 
elementele lucrurilor, au căutat atare principii /supreme/, este 
necesar ca şi elementele să aparţină de ceea-ce-este, înţeles nu 
ca fiind într-un context, ci /pur şi simplu/ ca fiind. De aceea şi 
noi trebuie să luăm în consideraţie primele raţiuni a ceea-ce-este 
ca fiind 2 . 


1 Se vede bine că to ov fi ov aristotelic este altceva decât xo ovrcoţ 
ov platonic. El înseamnă realitatea din perspectivă universală, esenţială 
şi abstractă, şi nu neapărat realitatea eternă, egală cu sine şi nepieritoare. 
Pentru Aristotel totul este, în sens propriu, chiar dacă cu semnificaţii 
diferite. Ştiinţele particulare nu examinează însă ceea-ce-este caatare, 
ci doar contextele acestuia, ce reprezintă tot atâtea particularizări. 
Spre pildă, proprietăţile numărului— mărimea, paritatea, imparitatea, 
divizibilitatea etc. — reprezintă contextul <x6 cropfle0TţK6<;> în care 
se manifestă o fiinţare parţială a Fiinţei ca număr — „ţesută laolaltă" 
cu acele proprietăţi. Sau mărimea, massa, greutatea, viteza etc. formează 
contextul în care se manifestă o altă fiinţare parţială — Fiinţa fizică. 

2 Principiile şi raţiunile supreme trebuie să privească realitatea esen¬ 
ţială şi universală, şi nu realităţi parţiale, contextuale sau facultative. 



146 


METAFIZICA 


Capitolul 2 

Ceea-ce-este trebuie conceput ca posedând multe sensuri, 
şi totuşi /aceste sensuri/ se raportează, toate, la o unitate şi la 
o unică natură; nu este, deci, vorba aici despre utilizarea unui 
simplu nume identic <6pcovu|icoq> pentru realităţi fără legătură 
între ele 3 . De exemplu, conceptul de „sănătos", în întregul său, 
se raportează la ideea de „sănătate", dar, într-un caz — în sensul 
că „păstrează sănătatea", într-alt caz — în sensul că „o produce", 
în altul —în sensul că „este un semn de sănătate", în altul — 
în sensul că „e capabil să o primească" 4 . Şi conceptul de „me- 
1003 b dical" se raportează la „arta medicală" /cu diferite sensuri/: 
într-un caz, „medical" se zice pentru motivul că cineva deţine 
arta medicală, într-altul — fiindcă are o natură potrivită cu arta 
medicală, într-altul — pentru că se referă la o lucrare a artei 
medicale. în acelaşi fel cu acestea vom concepe şi alte denumiri. 


Filozofii naturii au cercetat şi ei principiile supreme, pe careînsă le-au 
identificat cu anumite clemente naturale. Aristotel caută principiile 
şi raţiunile supreme ale existenţei ca atare, şi nu ale existenţelor 
contextuale, sau care reprezintă proprietăţi ale altor subiecte. Dar 
ceea ce au făcut filozofii anteriori legitimează demersul ontologic al 
lui Aristotel. 

3 Expresia cea mai clară a asocierii dintre multiplicitatea seman¬ 
tică şi unitatea ontologică. Aristotel adoptă o poziţie medie: diferitele 
semnificaţii nu sunt nici „omonime", adică să aibă acelaşi nume folosit 
pentru lucruri complet diferite, dar nici nu au acelaşi sens având un 
unic şi acelaşi conţinut. Ele nu au aceeaşi „natură", ci doar se rapor¬ 
tează la aceeaşi natură. Scolasticii au vorbit aici despre analogic; dar noi 
am putea mai bine vorbi despre înrudire, în sensul lui Wittgenstein. 
Totuşi (spre deosebire de Wittgenstein) există mereu un punct central 
de referinţă al semnificaţiilor şi o ierarhie între sensuri. 

4 Aristotel observă că „sănătos" nu are acelaşi sens în expresii de 
tipul: Petru este sănătos, plimbarea este sănătoasă şi el are un aer 
sănătos. Concluzia imediată este că nu poate exista un „sănătos" înşine, 
în sens platonician, deoarece „sănătos" nu se referă la o specie (Formă) 
de existenţe. Sensurile lui „sănătos" se raportează toate la „sănătate", 
dar în chip divers. 

Astfel şi ceea-ce-este trebuie conceput în multe sensuri, însă 
întregul /sensurilor/ se raportează la un singur principiu-, despre 
unele realităţi spunem că „sunt“ fiindcă sunt Fiinţe, despre 
altele — fiindcă sunt proprietăţi <7ta0T|> ale Fiinţei, despre 
altele, fiindcă definesc un drum către Fiinţă, ori sunt nimiciri, 
sau privare, sau calităţi, sau elemente productive, sau generative 
ale Fiinţei, sau ale celor ce se raportează la Fiinţă, sau sunt 
negaţiile vreunei însuşiri dintre acestea, ori negaţii ale Fiinţei. 
De aceea afirmăm că şi ceea-ce-nu-este este ceea-ce-nu-este. 

Aşadar, după cum există o singură ştiinţă a tuturor celor 
asociate cu „sănătatea", la fel se petrec lucrurile şi în restul 
situaţiilor. Căci este propriu unei singure ştiinţe să examineze 
nu numai acele lucruri concepute ca formând /efectiv/ o 
unitate, <kcx0’ ev X£yop.eva>, ci şi pe acelea concepute ca rapor- 
tându-se la o unică natură <7tpcx; piav <puaiv>. Căci şi acestea, 
într-un anumit fel, sunt concepute ca formând o unitate 5 . Se 
vede, prin urmare, că este propriu unei singure ştiinţe să exa¬ 
mineze pe cele-ce-sunt ca fiind. Intr-adevăr, pretutindeni 
ştiinţa, în sensul principal <Kup'tcoq>, are drept obiect primul 
element /ierarhic/, apoi elementele care depind de acesta şi 
datorită căruia ele sunt concepute. Iar dacă acest prim element 
este Fiinţa, filozoful ar trebui să stăpânească principiile, raţiu¬ 
nile Fiinţelor 6 . 

O singură senzaţie şi o singură ştiinţă au ca obiect un întreg 
gen luat ca o unitate: de exemplu, gramatica, fiind o singură 


5 F. diferenţa dintre ceea ce s-a numit, nu foarte nimerit, unitatea 
generică şi unitatea analogică. Raportarea la o unică natură nu pre¬ 
supune o unică natură din partea celor ce se raportează la ea, aşadar 
un unic gen, presupune însă preeminenţa unuia dintre sensuri (din 
care nu se pot deduce celelalte sensuri). 

6 într-un concept plurivoc, cum este ceea-ce-estc, există întot¬ 
deauna, după Aristotel, un sens de bază, central, care, în cazul de 
faţă, este Fiinţa. Plurivocitatea lui Aristotel este centralizatoare. încă 
o dată se vede cum Aristotel se plasează la mijloc între univocitatea 
de tip platonic sau parmenidian (Fiinţa are un singur sens) şi pluri¬ 
vocitatea echivocă de tip sofistic sau postmodern (toate sensurile sunt 
echivalente). Vezi şi aporiile 1,3, 4 de la Cartea Beta. 

ştiinţă, cercetează toate sunetele /limbii/. De aceea, este propriu 
şi unei singure ştiinţe să cerceteze câte sunt speciile celui-ce-este 
ca fiind după gen, cât şi speciile speciilor. 

Iar ceea-ce-este şi unu sunt identici şi au aceeaşi natură prin 
faptul că îşi urmează unul altuia precum principiul şi raţiunea 
de a fi 7 , dar nu sunt exprimate printr-un singur concept (n-ar 
fi nici o problemă dacă i-am trata în mod analog, dar /trata¬ 
mentul distinct/ conferă un avantaj). Intr-adevăr, e la fel a 
spune „/cutare e/ un om“ şi „/cutare e/ om“ şi, pe de altă parte, 
e acelaşi lucru a spune „/cutare/ e om“ şi „/cutare/ — om“. Şi 
nu se semnalează ceva diferit în expresiile „/cutare/ — un om“ 
şi „/cutare/ este un om“, iarăşi dublând /cuvintele/. 8 E clar că 
cele două /„este" şi „unu"/ nu se separă nici la apariţie, nici 
la dispariţie. Asemănător stau lucrurile şi în privinţa lui unu, 
încât e limpede că adaosul în aceste expresii /a lui „un“ sau a 
lui „este"/ nu indică decât acelaşi sens, iar „unu" nu semnifică 
nimic diferit în raport cu „ceea-ce-este“. 

Apoi Fiinţa fiecărui lucru este una într-un mod deloc 
contextual, ci absolut; la fel se întâmplă —/este unul/ — şi ceea 
ce un lucru este 9 . 

Rezultă de aici că aspectele lui unu sunt tot atâtea câte sunt 
şi cele ale lui ceea-ce-este 10 . Şi aparţine aceleiaşi ştiinţe să exa¬ 
mineze, după gen, ce anume este fiecare dintre acestea <7tepi 
uv to ti eoxi> u , de exemplu, să cerceteze în legătură cu acelaşi, 


7 Cum s-a văzut, pentru Aristotel principiu şi raţiune de a fi sunt 
cuvinte sinonime. La fel şi unu şi ceea-ce-este. 

8 In greacă, copula e facultativă. De asemenea, substantivul 
nearticulat poate fi tradus în alte limbi ca un substantiv însoţit de 
articolul nehotărât: ăv6p(D7toţînseamnă deci, deopotrivă, „om", „un 
om", „e om* şi „e un om". 

9 Identitatea stabilită de Aristotel dintre tmu şi ceea-ce-este nu 
este decât o formulare a principiului identităţii: orice lucru este identic 
cu sine (unul şi acelaşi). Definiţia lucrului îi indică deopotrivă Fiinţa 
şi unitatea. 

10 După cum se vede, aici Aristotel pare să privească pe unu şi 
pe ceea-ce-este drept gen ce conţine specii, ceea ce contestase că e 
posibil în Cartea Beta. 

11 Adică să caute definiţiile. 

cu asemănătorul şi cu restul celor analoage. Căci aproape toate 
contrariile se pot reduce la acest principiu, după cum am arătat 
în lucrarea Selecţiunea despre contrarii l2 . 

Şi există tot atâtea părţi ale filozofiei câte sunt Fiinţele 13 , 
astfel încât este necesar să existe printre ele o filozofie primă 
şi o filozofie secundă. Căci ceea-ce-este [şi unul] cuprinde în 
mod direct <eu9u<;> genuri 14 . De aceea, şi ştiinţele urmează 
/diviziunii/ acestor genuri. Filozoful seamănă, astfel, cu cel 
numit matematician: într-adevăr, şi matematicile cuprind părţi, 
şi există /printre ele/ o matematică primă, o matematică secun¬ 
dă şi apoi altele care urmează în continuare. 

Acum, revine unei singure ştiinţe să cerceteze opusele, 
<TâvuKEÎp.Eva>, iar lui unu i se opune mulţimea — de asemenea, 
aparţine aceleiaşi ştiinţe să examineze negaţia şi privaţiunea, 
deoarece în ambele feluri este cercetat unul, fie supus negaţiei, 
fie privaţiunii. (în mod absolut, afirmăm sau că acela /unu/ 
nu are existenţă, sau că el nu aparţine unui gen; asta, când [lui 
unu i se adaugă o notă diferenţiatoare < 5 iacpopdc> la ceea ce 
este în negaţie] 15 ; aşadar, negaţia /lui unu/ este o absenţă /pur 
şi simplu/, dar în privaţiune mai apare şi o natură-substrat, 


12 Este vorba despre o operă pierdută a lui Aristotel, menţionată 
de Diogenes Laertios în Catalogul operelor lui Aristotel sub numele 
de Despre contrarii <nepi Evav-ri.cov>. 

° Uneori, se traduce prin „în mod natural" (v. Lidell-Scott, 
Greek-English Dictionary, s.v.); Reale - „originalmente"; Ross - 
„immediately". Cred că Aristotel vrea să spună că ceea-ce-este nu 
este un gen suprem, divizibil în genuri subordonate, cărora le-ar 
furniza un substrat, aşa cum se întâmplă cu genul şi speciile sale. Ceea- 
ce-este există în mai multe genuri direct, fără mijlocirea unor diferenţe 
aplicate unui substrat comun. 

14 Probabil mai degrabă genurile de Fiinţe. Filozofia primă s-ar ocupa 
cu realităţile (Fiinţele) inteligibile sau transcendente. Intr-un anume 
asens, aceasta este Metafizica. Intr-altul, Metafizica se ocupă cu ceea- 
ce-este ca fiind. Filozofia secundă este Fizica. Vezi Cartea Epsilon. 

15 Text corupt şi incert. 

căreia îi este atribuită privaţiunea. [Iar lui unu i se opune 
mulţimea.] 16 ) 

Rezultă de aici că şi opusele celor menţionate, respectiv 
altul, neasemănătorul, inegalul, şi câte altele se spun fie în 
relaţie cu acestea <Kcetâ xcxth:a>, fie în relaţie cu mulţimea şi 
cu unul formează obiectul cunoaşterii ştiinţei amintite. 
Dintre aceste /atribute/ face parte şi contrarietatea, de vreme 
ce contrarietatea este o diferenţă, iar diferenţa — alteritate. 
Astfel încât, deoarece unul trebuie conceput în multe sensuri, 
şi aceşti termeni vor trebui să fie concepuţi în multe sensuri; 
totuşi, aparţine unei singure ştiinţe să le cunoască pe toate 
acestea. Căci cunoaşterea lor nu aparţine unei alte ştiinţe, 
/chiar/ în cazul când /termenii/ au multe sensuri, ci /ar 
aparţine unei alte ştiinţe doar/ dacă ele nici nu se reduc la unul 
/singur/, nici nu se raportează la unul /singur/ 17 . 

în fapt, de vreme ce toate se raportează la primul /în cadrul 
genului lor/, de exemplu, toate câte sunt numite „unu“ /se ra¬ 
portează/ la primul unu <zb nprâiov £v> 18 , la fel trebuie vorbit 


16 în primul caz este vorba despre negaţie: „nu sunt centauri", 
în celălalt, avem de-a face cu o privaţiune: „centaurii nu sunt ani¬ 
male". Specia „centauri", luată ca o unitate, nu este cuprinsă în genul 
„animal", ce reprezintă un substrat privat de specia „centaur". Pri¬ 
vaţiunea are ceea ce Aristotel numeşte „notă diferenţiatoare" faţă de 
negaţia simplă. Sau, în cadrul genului (a substratului) corp, boala este 
o privaţiune a formei care este sănătatea. V. Cartea Lambda, cap. 4. 

17 De vreme ce ceea-ce-este şi unu sunt termeni echivalenţi, iar 
ceea-cc-este are multe sensuri, şi unu va avea multe sensuri. Totuşi, 
ca şi în cazul lui ccca-ce este ele sunt asociate şi dependente de o 
semnificaţie principală şi ierarhic superioară, ceea ce permite unita¬ 
tea ştiinţei care le studiază. 

18 Se vede dependenţa lui Aristotel de Platon: lumea sa rămâne 
o lume organizată ierarhic. Diferenţa esenţială este că ea nu mai este 
o lume discontinuă, cu realităţi sensibile ce nu au parte de Fiinţă în 
mod efectiv. Toate lucrurile au parte de Fiinţă şi de Unu, doar că în 
uncie cazuri într-un sens derivat, secund, dar nu mai puţin real. De 
asemenea, e de notat faptul că restul categoriilor se raportează la 
categoria primară a Fiinţei, dar nu se reduc la ea, deoarece nu pot fi 
deduse din ea. 

şi în legătură cu acelaşi, cu altul şi cu contrariile. Rezultă că, 
după ce se va fi distins în câte sensuri trebuie conceput fiecare 
termen, trebuie explicat în raport cu primul din cadrul fiecărei 
categorii în ce fel trebuie conceput în raport cu el /sensul 
respectiv/ 19 . Căci unele aspecte se vor concepe /în raport cu 
el/ prin faptul că îl posedă, altele prin faptul că îl produc, altele 
potrivit cu alte maniere asemănătoare. 

Este limpede, aşadar, [ceea ce s-a afirmat şi în Cartea Beta 
despre aporii] că aparţine unei singure ştiinţe să dea seamă 
despre acestea /identicul, diferitul, contrariul etc./ şi despre 
Fiinţă. (Era tocmai una dintre aporii această problemă.) Şi este 
propriu filozofului să le poată cerceta pe toate. Căci, dacă nu 
filozoful va fi omul acela, cine altul va cerceta dacă „Socrate" 
şi „Socrate aşezat" înseamnă acelaşi lucru, sau dacă există un 
singur contrariu pentru un contrariu, sau ce este contrariul şi 
în câte sensuri trebuie conceput ? La fel trebuie vorbit şi despre 
toate cele de acest tip. 

Intr-adevăr, deoarece acestea toate/identicul, asemănătorul, 
diferitul, contrariul etc./ sunt proprietăţi intrinseci <Ka0’ cruţa 
7tâ0p> ale unuluica unu şi a lui ceea-ce~este ca fiind, şi nu /ale 
unului şi a ceea-ce-este/ luate ca numere, sau ca linii, sau ca 
foc, este vădit că revine acelei ştiinţe /filozofia primă/ să cu¬ 
noască atât ce sunt ele, cât şi contextele asociate lor <tâ 
cru|i[kPr|KOTa autoî<;> 20 . 

Şi nu greşesc cei care le cercetează prin aceea că nu ar reflecta 
în mod filozofic, ci /greşesc deoarece nu observă/ ci prioritatea 
o are Fiinţa, despre care însă ei nu au nici o idee. Intr-adevăr, 
după cum există caracteristici proprii <i' 5 ia Jtd0r|> numărului 


19 Vezi Cartea Delta. 

23 Cu alte cuvinte, identicul, diferitul etc. sunt facultăţi globale 
şi esenţiale, ce trebuie privite în toată generalitatea şi abstracţia lor, 
şi nu raportate sau asociate unui domeniu particular — matematica, 
geometria, fizica etc. Filozoful va cerceta mai întâi Fiinţa {ce-este- le) 
tuturor lucrurilor şi apoi contextele asociate ale acesteia: celelalte 
categorii, cât şi Fiinţa în actualizare şi în virtualitate, care produc 
proprietăţile Fiinţei — egalul, identicul, diferitul etc. 

ca număr , de pildă imparul şi parul, proporţia şi egalitatea, 
excesul şi lipsa, şi aceste caracteristici aparţin numerelor atât 
luate în mod intrinsec, cât şi în raportul lor unele cu celelalte 
(de asemenea, există alte caracteristici proprii solidului, fie el 
imobil, fie mobil, fie fără greutate, dar şi ale celui cu greutate), 
la fel există şi anumite caracteristici proprii pentru ceea-ce-este 
ca fiind. Or, stă în sarcina filozofului să cerceteze adevărul 
privitor la aceste caracteristici. 

Văd un indiciu /pentru existenţa respectivei ştiinţe/ şi în 
faptul că dialecticienii şi sofiştii îmbracă aceeaşi înfăţişare cu filo¬ 
zoful. Căci sofistica este doar o înţelepciune aparentă, iar 
dialecticienii discută despre toate, dar/chestiunea lui/ ceea-ce-este 
rămâne comună tuturor. Iar faptul că ei discută despre ceea-ce-este 
arată că problema acestuia este caracteristică filozofiei. Căci, 
de fapt, sofistica şi dialectica se îndreaptă spre acelaşi gen /de 
probleme/ cu cel avut în vedere de filozofie. Numai că filozofia 
diferă de dialectică prin tipul resurselor de care dispune <x <3 
xporcto xfjţ 5 uvâpeco(;>, iar de sofistică — prin opţiunea de viaţă 
propusă <xou | 3 îou xfj Jtpoaipf|oei>. Or, dialectica mai mult 
încearcă să afle < 7 reipacmKf|> chestiunile pe care filozofia le 
cunoaşte/cu adevărat/ <yvcopiaxiKT|>. Cât despre sofistică, ea 
este o aparenţă /de cunoaştere/, fără să fie /cunoaştere/ în fapt 21 . 

In plus, una dintre seriile de contrarii este reprezentată de 
privaţiune. Iar toate cele sunt reductibile la ceea-ce-este şi la 
ceea-ce-nu-este, cât şi la unu şi la mulţime-, de pildă: starea 
aparţine lui unu, mişcarea mulţimii. Dar aproape toată lumea 
admite că cele-ce-sunt şi Fiinţa constau din contrarii; toţi, aşadar, 
consideră principiile ca fiind contrarii. Unii invocă /drept prin¬ 
cipii contrarii/ imparul şi parul, alţii caldul şi recele, alţii limita 


21 Aristotel utilizează o diviziune ternară, şi nu binară, ca Platon, 
pentru a diviza structura disciplinelor „filozofice": 1) sofistica e doar 
o aparenţă de ştiinţă; 2) dialectica (desigur, în varianta dialogurilor 
socratico-platoniciene) conduce la încercări nedesăvârşite, dar nu¬ 
mai filozofia, aşa cum o concepe Aristotel (ca ştiinţă „analitică"), 
obţine rezultate efective. 

şi nelimitatul, alţii Prietenia şi Ura . 22 Şi toate lucrurile par 
reductibile la unu şi la mulţime. (Să fie considerată drept deja 
realizată de noi operaţia acestei reducţii.) 

Iar principiile, şi în special acelea /ştiute/ din partea celorlalţi 
/filozofi/, se distribuie în contrarii precum în genuri. 

Este şi de aici, prin urmare, limpede că ţine de o singură 
ştiinţă să examineze ceea-ce-este ca fiind. Căci toate cele sunt 
fie contrarii, fie provin din contrarii, iar principiile contrariilor 
sunt unu şi mulţimea. Or, acestea /două/ formează obiectul 
de studiu al unei singure ştiinţe, fie că se pot concepe ca 
formând /câte/ o unitate, fie că nu, /ci doar se raportează la 
o unitate/, dupăcumesteprobabil şi adevărat. Dar chiar şi dacă 
unu trebuie conceput ca posedând multe sensuri, toate acestea 
vor trebui să fie concepute în raport cu primul /dintre ele/, şi 
la fel se petrec lucrurile şi cu contrariile. 

Iar aceasta este valabil chiar dacă ceea-ce-este şi unu nu sunt 
universale şi identice pentru toate lucrurile, sau sunt ceva separat 
/de lucruri/ 23 , după cum probabil că nu sunt, ci unele lucruri 
se raportează la unu, altele vin în succesiunea lui unu <tcu 
Etpe£,f|Q >. 24 Din acest motiv nu e treaba geometrului să studieze 
ce este contrariul, sau perfectul, sau unul, sau ceea-ce-este, sau 
identicul, sau diferitul, decât doar luându-le ca ipoteze 25 . 

Că, prin urmare, stă în sarcina unei singure ştiinţe a examina 
ceea-ce-este ca fiind şi pe cele ce aparţin de el ca fiind e limpede; 
şi este limpede şi că aceeaşi ştiinţă cercetează nu numai Fiinţele, 
ci şi ceea ce aparţine acestora — mă refer şi la cele spuse mai 
înainte, dar şi la anterior şi la posterior, şi la gen şi specie, la 
întreg şi parte şi la toate cele asemenea. 


22 Referirile sunt la pitagoricieni, apoi la Parmenide (acolo unde 
el se referă la domeniul „opiniei"), apoi la Platon în Philebos, şi 
doctrinele nescrise, în fine, la Empedocle. 

23 Teoria platoniciană a „separării". 

24 Pluralitatea se raportează la unu, ca o negare a acestuia; doiul, 
treiul etc. se află în continuarea unului, deoarece numerele formează 
o serie care începe cu unu. 

25 Vezi aceeaşi teorie şi în Republica lui Platon(Cartea VII), unde 
sunt distinse ştiinţele particulare de filozofie. 

Capitolul 3 

Trebuie cercetat însă dacă ţine de o singură ştiinţă sau de 
o ştiinţă diferită să studieze atât aşa-zisele axiome ale ma¬ 
tematicilor, cât şi Fiinţele 26 . 

Or, este vădit că studiul /tuturor/ acestora ţine de o singură 
ştiinţă, şi anume de cea a filozofului. Căci /axiomele/ aparţin 
tuturor lucrurilor, şi nu doar vreunui gen /de lucruri/ separat, 
privit aparte faţă de celelalte. Şi toată lumea se serveşte de 
axiome, deoarece ele aparţin de ceea-ce-este ca fiind, având însă, 
fiecare /axiomă/, o existenţă încadrată în gen 27 . Matematicienii 
se folosesc de axiome în măsura în care le este suficient, adică 
în măsura extinderii genului unde ei fac demonstraţii. 

încât, de vreme ce e clar că axiomele aparţin tuturor celor 
ce sunt considerate ca fiind (acesta este, în fapt, elementul 
comun tuturor), cercetarea /noastră/ este proprie celui care 
are înţelegerea atât a ceea-ce-este ca fiind, cât şi a axiomelor. 

Iată de ce nici unul dintre cei care fac cercetări particu¬ 
lare — fie el geometru, fie el aritmetician — nu se apucă să se 
pronunţeîn legătură cu axiomele, dacă sunt adevărate sau nu, 
ci numai câţiva filozofi ai naturii /au încercat/, şi e de înţeles 
de ce au făcut-o: într-adevăr, ei singuri se gândeau că cercetează 
întregul naturii şi ceea-ce-este. Dar, de vreme ce există un 
cercetător mai presus de filozoful naturii <xou tpumicou xiq 
dvcoxepa» (natura este, la urma-urmelor, /doar/ un gen a ceea- 
ce-este), anume cercetătorul universalului, şi care examinează 
Fiinţa primă, ar exista şi o cercetare a acestor realităţi . 28 Şi 


26 Vezi Cartea Beta, aporia 2. 

27 EKOtaxov 6e xoyEvoţ ov. Membru de frază având un înţeles echivoc 
şi tradus, de aceea, în fel şi chip. Reale: „e ogni genere di realtâ e essere". 
Barthelemy Saint-Hilaire: „bien que l’objet de chacune (science) soit 
toujours l’fitre considere sous un certain point de vue“. Bezdechi: 
„iar genul este, fiecare în parte, de domeniul Fiinţei". 

28 Se vede clar că, pentru Aristotel, ştiinţa universalului şi ştiinţa 
Fiinţei prime - deci ontologia şi teologia - coincid, deoarece cel care 
se ocupă cu primul element ierarhic al unei serii se ocupă şi cu ceea 
ce este esenţial pentru întreaga serie. 



CARTEA GAMMA (IV) 


155 


cercetarea naturii (fizica) reprezintă, prin urmare, o înţelep¬ 
ciune, dar nu ea este prima înţelepciune <fi 7tpd>TT| aocpioo. 

Iar, pe de altă parte, ceea ce susţin unii dintre cei care 
vorbesc despre adevăr, anume în ce fel trebuie făcute de¬ 
monstraţiile, ei o spun din cauza ignorării metodei analitice 
<5t diiaiSeoaîav xuv dvaA.mtKWv> 29 . Căci trebuie venit cu o 
instruire prealabilă asupra acestor chestiuni, şi nu să se cer¬ 
ceteze recurgându-se la o învăţătură după ureche 30 . 

Se vede limpede, prin urmare, că stă în sarcina filozofului 
şi a celui ce examinează întreaga Fiinţă în felul fiinţării ei să 
cerceteze şi principiile silogismelor. Revine într-adevăr celui 
care are cea mai bună cunoaştere asupra fiecărui gen să se 
pronunţe cu privire la principiile cele mai sigure ale lucrului 
respectiv, încât ş i cel care are cunoaşterea celor-ce-sunt ca fiind 
va vorbi despre principiile cele mai sigure dintre toate. Iar acest 
om este tocmai filozoful. 

Or, cel mai sigur principiu dintre toate este acela despre 
care e cu neputinţă să te înşeli. Atunci, este necesar ca un atare 
principiu să fie cel mai cunoscut (toţi se înşală, într-adevăr, 
asupra lucrurilor pe care nu le cunosc), cât şi non-postulat 
<dvuTO0exov>. 31 Căci /principiul/ pe care cu necesitate îl posedă 
cel care vrea să înţeleagă orice dintre cele-ce sunt, acela nu este 
un postulat. Dar ceea ce este necesar de cunoscut pentru omul 
care cunoaşte orice, acel principiu cu necesitate este şi prezent 
la acesta /în prealabil/. Că, aşadar, acest principiu /demon¬ 
strativ/ este cel mai sigur dintre toate e clar. 


29 Pasajul poate fi înţeles şi într-un mod mai larg sau mai restrâns 
(vezi Reale, Metafisica II, p. 143, nota 6), în funcţie de interpretarea 
acestei sintagme 8i’ dmiSeucnav xcov dvaXnTiKQjv: ignorarea metodei 
analitice (adică a logicii), aşa cum am tradus eu, sau „necunoaşterea 
Analiticelor" - tratatul de logică al lui Aristotel. 

30 Participiul pune probleme de interpretare: el poate avea sensul 
de „elevi" (audienţi), şi atunci sensul frazei ar fi „să nu se cerceteze 
în situaţia de elev" (fără o instrucţie prealabilă); sau sensul mai 
general, de „cunoaştere dobândită din auzite", adică imprecisă. 

31 Cred că cele două condiţii se pot reuni în ceea ce noi, în general, 
numim „evident prin sine însuşi". Pentru dvujtoQexov la Platon, vezi 
Republica, 511b. 

Care însă este acest principiu, să spunem după aceasta: 
anume, este imposibil ca ceva, concomitent, să aparţină şi să 
nu aparţină aceluiaşi lucru şi relativ la acelaşi aspect (şi câte 
alte determinări am putea adăuga, să rămână adăugate în 
vederea /evitării/ dificultăţilor logice). Acesta este cel mai sigur 
dintre toate principiile. 

Intr-adevăr, el are caracteristica enunţată mai sus. Căci este 
imposibil pentru oricine să gândească că acelaşi lucru este şi 
nu este, după cum unii cred că ar fi afirmat Heraclit. In¬ 
tr-adevăr, nu este necesar ca cineva să şi gândească ceea ce spune. 
Iar dacă nu este cu putinţă ca aceluiaşi subiect să-i aparţină 
concomitent contrariile (să fie făcute precizările suplimentare 
faţă de această premisă 32 ), iar /pe de altă parte/ dacă opinia 
contradictorie unei opinii este contrară /acesteia/, e limpede 
că este imposibil ca acelaşi om să gândească concomitent că 
acelaşi lucru este şi nu este. Intr-adevăr, cel care e în eroare asupra 
acestei chestiuni ar avea în acelaşi moment opinii contrare 33 . 

De aceea, toţi cei care procedează prin demonstraţii ajung 
la această idee situată la urmă. Căci, prin natură, /principiul 
noncontradicţiei/ este şi principiul tuturor celorlalte axiome. 


Capitolul 4 

Există unii filozofi care, după cum am spus, susţin şi că este 
posibil ca acelaşi lucru să fie şi să nu fie, şi că se poate gândi 
1006 a într-astfel. Se servesc de acest argument şi mulţi filozofi ai 


32 De exemplu: contrariile să fie contradictorii ca „alb“ şi „non-alb“, 
şi nu doar opuse, ca „alb" şi „negru"; însă ele să fie privite şi sub 
acelaşi raport sau din acelaşi punct de vedere. 

33 Aristotel expune mai întâi principiul noncontradicţiei sub formă 
obiectivă, ontologică: este imposibil ca ceva să posede concomitent 
atribute contrare (de fapt, contradictorii). Apoi trece la forma subiec¬ 
tivă, epistemologică a acestuia: de vreme ce există şi opinii contrare 
una faţă de alta, iar opiniile aparţin intelectului ca subiect, rezultă 
că este imposibil pentru acelaşi intelect să conceapă în acelaşi timp 
opinii contrare despre acelaşi lucru. 

naturii. Noi însă am admis acum că este cu neputinţă ca ceva, 
concomitent, să fie şi să nu fie şi, de aceea, am arătat că acesta 
este cel mai sigur dintre toate principiile. 

Alţii însă, din pricina ignoranţei, socotesc că pot demonstra 
şi acest principiu. 34 Intr-adevăr, este o dovadă de ignoranţă să 
nu cunoşti pentru care lucruri trebuie căutată o demonstraţie, 
şi pentru care lucruri — nu. în general, nu poate să existe o demon¬ 
straţie pentru toate (s-ar merge la nesfârşit /cu demonstraţiile/, 
încât nici aşa nu ar exista demonstraţie /pentru toate/) 35 . Or, 
dacă nu trebuie căutată o demonstraţie pentru unele lucruri, 
acei oameni nu ar şti să spună pe care principiu l-ar vedea mai 
degrabă ca fiind indemonstrabil. 

Sepoateînsă demonstra că este imposibil /să nu se accepte 
principiul noncontradicţiei/ 36 , şi anume, prin metoda respin¬ 
gerii <EA.EyKittccbq>, cu condiţia ca cel care îl pune la îndoială 
să spună ceva cu sens v '. Iar dacă nu spune, ar fi ridicol faptul 
de a purta o discuţie raţională cu cel care nu se exprimă raţional 
despre nimic, în măsura în care el nu se exprimă astfel. Un astfel 
de om, în calitatea respectivă, ar semăna cu o legumă! 

Afirm că diferenţa dintre demonstraţia prin respingere şi 
demonstraţia /pozitivă/ /în cazul încercării de a demonstra 
principiul noncontradicţiei/ constă în faptul că cel ce vrea să-I 
demonstreze propriu- zis pretinde să demonstreze chiar punctul 
de plecare <avceîa0ai tb ev ctpxfp, în timp ce, în cazul când 
oponentul său s-ar face responsabil de aşa ceva, ar fi vorba 


34 Referirea este la Antisthenes, filozoful socratic, întemeietorul 
şcolii cinice. 

35 Dacă nu există principii indemonstrabile, se merge cu demon¬ 
straţia la infinit. Dar nici atunci nu se va putea demonstra totul, 
deoarece infinitul actualizat nu poate fi parcurs efectiv. 

36 Nu se poate demonstra principiul noncontradicţiei, fiindcă orice 
demonstraţie a sa l-ar presupune; dar se poate demonstra că cel ce 
nu-l acceptă se pune într-o poziţie absurdă, cu condiţia să vrea să vor¬ 
bească cu sens. 

37 Am spune astăzi că o vorbire cu sens, comunicativă implică 
noncontradicţia. 

despre respingerea /acestuia/, şi nu despre o demonstraţie /a 
poziţiei proprii/ 38 . Principiul tuturor demonstraţiilor /respin¬ 
geri/ de acest tip nu este faptul de a afirma că ceva este sau nu 
este (această premisă ar fi cu uşurinţă socotită o demonstraţie 
a punctului de plecare), ci faptul dea semnifica ceva «nţpalveiv 
Tt> şi pentru sine, şi pentru altul. Căci e necesar să se semnifice 
ceva, dacă s-ar vorbi cu sens. 

Iar dacă nu s-ar întâmpla aşa ceva, respectivul ins nu ar avea 
un discurs raţional </âyoq> nici faţă de el însuşi, nici faţă de 
un alt om. Iar dacă el va concede /că are un discurs raţional/, 
vom avea o demonstraţie, căci deja va exista ceva definit. 39 Dar 
cel vinovat pentru /demonstrarea premisei/ nu este, /acum/, 
cel care face demonstraţia, ci cel care se ţine tare pe poziţia 
/de contestare a principiului noncontradicţiei/ <wtopevo)v>. 
Căci el întăreşte argumentul/în favoarea principiului noncon¬ 
tradicţiei/ prin însuşi faptul căvrea să-l suprime <dvoaptov ycrp 
\byov vmopevEi ă.6yov>. în plus, cel care a admis /că vorbeşte 
cu sens/ a admis că există ceva adevărat chiar şi fără demon¬ 
straţie, [încât nu ar fi posibil ca totul să fie şi să nu fie astfel]. 

1) Mai întâi, prin urmare, e vădit că măcar acest lucru este 
adevărat, anume faptul că expresia „a fi“ sau „a nu fi“ semnifică 
ceva precis, încât nu s-ar putea ca totul să fie şi să nu fie astfel 40 . 


38 «iTEicîţkii io ev dpxfl sau petitio principii. Aristotel arată că nu 
se poate demonstra propriu-zis principiul noncontradicţiei, fiindcă 
orice demonstraţie se bazează pe el şi, aşadar, ar însemna să presupui 
acceptat ceea ce vrei să demonstrezi. Totuşi este posibilă o respin¬ 
gere, refutatio, l\£yxoc„ a opiniei ce contestă principiul noncontradicţiei, 
silindu-1 pe omul respectiv să comită petitio principii. Intr-adevăr, 
orice comunicare cu sens presupune — cum arată Aristotel — acest 
principiu, ceea ce face deci ca el să nu poată fi contestat cu adevărat. 
Astfel încât adversarul va avea de ales între „a semăna cu o legumă" 
şi a încerca să respingă principiul noncontradicţiei, întărindu-1 totuşi 
prin faptul că îl utilizează neîncetat în decursul presupusei demonstraţii. 

39 Faptul demonstraţiei însuşi. 

40 Orice afirmaţie cu sens presupune sau o afirmaţie, sau o negaţie, 
ce nu se pot confunda, fiind declarate concomitent şi fiind relative 
la acelaşi lucru. 

2) Apoi: dacă cuvântul „om“ semnifică un lucru, să fie acest 
lucru „animal biped". Afirm că „semnifică un lucru" înseamnă 
aceasta: dacă „om" înseamnă „animal biped", oricând un 
subiect ar fi „om", expresia „animal biped" va defini ceea ce 
e omul 41 . (Nu va fi nici o diferenţă nici dacă cineva ar susţine 
că /„om"/ are mai multe semnificaţii, cu condiţia să fie deter¬ 
minate /ca număr/; căci s-ar putea aşeza pentru fiecare sens 
/definitor/ <X6yoc,> un alt nume. 

De exemplu: dacă s-ar nega că „om" are o singură semnifi¬ 
caţie, ci s-ar pretinde că are multe şi că pentru una dintre ele 
există un sens /definitor/ <\6yoc,>, anume cel de „animal biped", 
fie atunci celelalte sensuri mai multe dar, totuşi, determinate 
ca număr; ei bine, s-ar putea stabili câte un nume corespun¬ 
zător pentru fiecare sens. Iar dacă s-ar nega aceasta, susţinân- 
du-se că semnificaţiile termenului „om" sunt nelimitate, este 
limpede că nu ar mai exista sens <Xoyc xţ>: căci a nu avea o 
semnificaţie /determinată/ înseamnă a nu avea nici o semni¬ 
ficaţie 42 . Insă, dacă cuvintele nu au semnificaţie, se suprimă 
comunicarea oamenilor între ei şi, de fapt, chiar şi aceea cu 
sine însuşi. Căci nu poate gândi nimic cine nu gândeşte ceva 
determinat. Iar dacă poate gândi, el ar aşeza un singur nume 
lucrului /gândit/.) 

Aşadar, după cum s-a spus la început, să aibă semnificaţie 
numele, şi anume, să aibă una singură. Nu este atunci cu 
putinţă ca ceea ce omul este să semnifice orice omul nu este. 


41 t 6 âv0fKÎ)7tcp eîvai tradusă şi prin „esenţa omului". Dacă A e 
om, înseamnă că, ipso fado, el e animal biped. 

42 Dacă semnificaţiile unui cuvânt sunt nelimitate, ele nu ar putea 
fi parcurse toate şi numite; atunci un număr nelimitat de semnificaţii 
ar rămâne fără nume, şi deci fără sens de ansamblu (vezi infra) întreg 
discursul este esenţialist şi a fost combătut de Wittgenstein prin teoria 
sensului dat de utilizare. Totuşi, ceva important din argumentul lui 
Aristotel stă în picioare: nu poate exista discurs raţional, sens, dacă 
semnificaţiile diferite ale cuvântului, oricâte ar fi, nu sunt distinse, 
delimitate şi specificate prin diferite mijloace, fie şi printr-o utilizare 
specială. 

dacă „om“ are semnificaţie nu ca predicat al unui singur lucru, 
ci ca desemnând un singur lucru. (Căci nu aceasta socotim „a 
semnifica un lucru", faptul de a semnifica ca predicat al unui 
singur lucru, deoarece, în acest caz, şi „muzical", şi „alb", şi 
„om" ar avea o unică semnificaţie, încât toate cele ar fi una, 
având doar nume diferite pentru acelaşi sens <auvuvupa>.) 43 

Şi nu se va putea ca acelaşi subiect să fie şi să nu fie /om/, 
decât dacă am acorda acelaşi nume unor realităţi diferite <ă\\' 
tî Ka0’ 6pcovu)iiav>, aşa cum ar fi dacă ceea ce noi am numi 
„om", alţii ar numi „non-om“. Or, dificultatea nu este dacă 
acelaşi lucru poate să fie şi să nu fie „om" sub aspect nominal, 
ci dacă aceasta este cu putinţă sub aspect real. 

Iar dacă „om" şi „non-om“ nu au semnificaţii diferite, e 
clar că nu vor avea semnificaţii diferite nici ceea ce omul este 
faţă de ceea ce non-omul este, de unde rezultă că ceea ce este 
omul înseamnă totuna cu ceea ce este non-omul. Căci ele vor 
fi totuna. Intr-adevăr, asta înseamnă „a fi totuna" — a fi precum 
„haină" şi „veşmânt", dacă sensul este unul singur. 

Iar dacă vor fi totuna, ceea ce este omul şi ceea ce este 
non-omul vor avea o singură semnificaţie; numai că s-a arătat 
că acestea au sensuri diferite. Prin urmare, dacă este adevărat 
a spune că un subiect este om, devine necesar ca acel subiect 
să fie „un animal biped" (acesta era senul cuvântului „om"). 
Iar dacă asta este necesar, nu este posibil ca acelaşi subiect să 
nu fie [cândva] „animal biped". (Căci aceasta semnifică „a fi 
necesar", anume imposibilitatea de a nu fi.) Aşadar, nu este 
cu putinţă să se spună că este adevărat deopotrivă ca acelaşi 
subiect să fie om şi să nu fie om. 

1 007 a Acelaşi argument e valabil şi pentru „a nu fi om". Căci ceea 
ce omul este şi ceea ce non-omul este au semnificaţii diferite, dacă 
şi „a fi alb" şi „a fi om" au semnificaţii diferite. Intr-adevăr, 
distanţa contrariilor e mult mai mare, astfel încât şi „a fi om", 
şi „a fi alb" au semnificaţii diferite. 


43 Dacă Mozarteste om, alb şi muzical, nu se poate spune că „om", 
„alb" şi „muzical" au aceeaşi semnificaţie, deşi sunt predicatele 
aceluiaşi subiect. Fiind atribuite unui singur subiect, până la urmă 
toate cele ar sfârşi prin a fi identice. 

Iar dacă se va afirma că „a fi alb“ /şi „a fi om“/ au una şi 
aceeaşi semnificaţie, vom ajunge iarăşi la ceea ce s-a respins 
mai înainte, anume că toate vor fi una, şi nu doar contrariile. 
Iar dacă aşa ceva este cu neputinţă, se întâmplă ceea ce s-a mai 
spus, cu condiţia ca /cel care contestă principiul noncontra- 
dicţiei/ să răspundă la întrebare 44 . 

Iar dacă, întrebând cineva pur şi simplu /ce este asta/, celă¬ 
lalt, /răspunzând/, ar adăuga chiar şi negaţiile /lui „a fi om“/, 
el nu răspunde /de fapt/ la întrebare. Căci nimic nu se opune 
ca acelaşi subiect să fie şi om, şi alb, şi nenumărate altele. Ci, 
întrebându-se dacă este adevărat că asta este om sau nu, trebuie 
dat un răspuns cu semnificaţie univocă şi nu trebuie adăugat 
că asta este /şi om/, şi alb, şi mare. Intr-adevăr, este imposibil 
de parcurs proprietăţile contextuale ale /unui lucru/, deoarece 
ele sunt nesfârşite. Atunci, fie /cel care obiectează/ le parcurge 
pe toate, fie pe nici una. în acelaşi fel deci, chiar dacă asta este 
om şi nu este om de nenumărate ori 45 , nu e permis a se răs¬ 
punde suplimentar celui ce întreabă dacă asta este om faptul 
că /asta/ concomitent este om şi nu este om. Aceasta, fiindcă 
nu e permis a se adăuga drept răspuns şi celelalte proprietăţi 
contextuale, câte sunt sau nu sunt 46 . Dacă, totuşi, s-ar proceda 
astfel, nu mai există dezbatere 47 . 


44 Adică dacă el răspunde la întrebarea „asta este om sau nu ?“ 

45 Socrate este om, dar el este şi gras, chel, urât, filozof şi nenu¬ 
mărate altele, care nu sunt om. 

46 ooa eati t\ pf| eotL Această ultimă propoziţie a frazei a fost, 
de obicei, înţeleasă: „toate câte aparţin sau nu omului" (Reale) sau 
„tot ceea ce omul este sau nu este" (St. Hilaire). Printre atributele 
lui Socrate, unele (bătrân, urât) nu implică „omul", altele (filozof) 
îl implică. 

47 La întrebarea „ce e asta ?“ trebuie răspuns „asta e om" sau „nu 
e om", şi nu se poate răspunde cu o listă de proprietăţi ale „omului", 
care sunt unele „om", altele „non-om“ (de tip animal biped, chel, vesel 
etc., ceea ce, chipurile, ar infirma principiul noncontradicţiei). Fiindcă 
un lucru are o infinitate de proprietăţi, iar a-1 defini prin proprietăţi 
ar presupune a le parcurge pe toate, ceea ce e imposibil. Totuşi, după 
părerea mea, de aici nu rezultă concluzia „că nu mai există dezbatere", 

3) La modul general, cei care contestă principiul noncontra- 
dicţiei suprimă Fiinţa ţi ceea-ce-e-în sine lucrul. Căci este 
necesar ca ei să pretindă că toate cele ce sunt sunt contexte sau 
relaţii contextuale, şi că nu există ceva ce omul, sau animalul 
sunt în sine. 4S 

Intr-adevăr, dacă va exista ceva ce omul este în sine, acesta 
nu va putea fi ceea ce non-omul este, sau ceea ce omul nu este 
(acestea sunt negaţiile pentru /ceea ce omul este în mod în 
sine/). Numele, într-adevăr, avea o unică semnificaţie şi aceasta 
era Fiinţa unui lucru. Or, a semnifica Fiinţa /unui lucru/ 
înseamnă că ceea ce este lucrul în sine nu e nimic altceva /decât 
el însuşi/. Ei bine, dacă va fi posibil ca ceea ce omul este să 
ajungă fie ceea ce non-omul este, fie ceea ce omul nu este, atunci 
/lucrul respectiv/ va fi altul /decât el însuşi/. De aici rezultă 
că e necesar ca filozofii respectivi să spună că nu există o raţiune 
sau definiţie /stabilă/ pentru nimic, ci toate sunt contextuale 49 . 

Căci tocmai în felul acesta se distinge Fiinţa de proprietatea 
contextuală: ţine de context ca omul să fie alb, fiindcă el este 


ci doar că această dezbatere îşi pierde caracterul său pur raţional-esen- 
ţialist. într-adevăr, chiar dacă proprietăţile unui lucru sunt infinite, 
se poate oferi o listă suficientă pentru a „sugera" despre ce c vorba. 

48 V. Interpretare la Metafizica. Este ceea ce pretindeau unii 
sofişti, precum Protagoras, şi pretind şi azi relativiştii, dcconstruc- 
ţioniştii, antifundaţioniştii, anti-esenţialiştii etc. Cf. acest pasaj din 
Richard Rorty, promotor al „pragmatismului" - formă contemporană 
de relativism global: „For us all objects are always already contex- 
tualized. They all came with contexts attached, just as Riemannian 
space comes with axioms attached. So there is no question of taking 
an object out of its old context and examining it, all by itself, to see 
what new context might suit it.“ („Inquiry as recontextualization", 
în Richard Rorty, Objectivity, Relativism and Truth, Cambridge 
University Press, 1991.) 

49 Dacă, spune Aristotel, se neagă principiul noncontradicţiei, 
cineva va putea fi deopotrivă „om“ şi „non-om". Lucrurile îşi vor 
pierde identitatea cu sine, adică ceea ce le face să fie ceea ce sunt, şi 
nu altceva (acesta este sensul termenului de Fiinţă) şi nu va mai exista 
distincţia dintre trăsături esenţiale sau intrinseci şi trăsături neesen¬ 
ţiale (extrinseci sau contextuale). 

/uneori/ alb, dar el nud ceea ce e alb /în mod esenţial/. Or, 
dacă toate ar fi gândite drept contextuale, nu va mai exista nimic 
de luat drept subiect prim, dacă e adevărat că, întotdeauna, 
proprietatea contextuală, luată ca predicat, semnifică situarea 
în context dat CTqv Karr|YOplav> a unui subiect oarecare. 
Aşadar, este necesar să se meargă la infinit /în seria contcx- 1007 b 
telor/, ceea ce este imposibil. 

Căci nu se asociază /în această situaţie/ mai mult de doi 
termeni: contextul nu poate fi contextul în care se află un alt 
context, decât în sensul că ambele sunt proprietăţi contextuale 
posedate de acelaşi subiect. De exemplu: albul este muzician 
şi muzicianul este alb, fiindcă ambele sunt ceea ce omul este 
fie într-un context, fie într-altul. Dimpotrivă, Socrate nu este 
muzician în acest sens /precum albul era muzician/, anume 
acela că ambele (Socrate şi muzicianul) sunt proprietăţi contex¬ 
tuale avute de altcineva — /de un alt subiect/. 50 

Dat fiind că unele proprietăţi contextuale trebuie concepute 
în acest fel /precum albul faţă de Socrate/, altele în celălalt fel 
/precum albul şi muzicianul/, câte se concep precum albul faţă 
de Socrate, acelea nu se pot determina în continuare la nesfârşit; 
de exemplu, cum ar fi dacă Socrate-alb ar fi contextualizat 
/suplimentar/. Căci nu se poate forma o unitate \n baza /aso¬ 
cierii/ tuturor predicatelor 51 . 

Dc asemenea, nici albul nu poate să primească o altă pro¬ 
prietate contextuală, de exemplu, cea de muzician, deoarece 
cu nimic mai mult muzicianul nu reprezintă o proprietate 

50 Diferite categorii ale predicaţiei care contextualizează un subiect, 
făcându-1 să aibă proprietăţi, nu pot fi, la rândul lor, subiecte pentru 
alte predicaţii. Noi spunem, desigur, uneori că „albul este muzician", 
dar înţelegem că există un om (subiect) care este deopotrivă alb şi 
muzician. 

51 Adică, alb determină pe Socrate, muzician pe Socrate-alb, ama¬ 
tor pe Socratc-alb-muzician etc., de fiecare dată, termenul compus 
fiind subiect pentru predicatul următor, cu care formează un nou 
subiect. Va lipsi - zice Aristotel - unitatea subiectului cu el însuşi. 

Socrate este Socrate - spunem -, indiferent de contextele în care el 
se află şi de proprietăţile pe care el le capătă sau le pierde. 

contextuală a albului decât reprezintă albul o proprietate 
contextuală a muzicianului. Or, s-a făcut distincţia că unele 
predicate exprimă situaţii contextuale în acest sens, altele /în 
celălalt sens/ — precum e muzicianul pentru Socrate. La câte 
sunt în acest ultim fel /precum e muzicianul pentru Socrate/, 
contextul nu e context al unui alt context. Dar pot reprezenta 
proprietăţi contextuale ale altor proprietăţi contextuale acelea 
ce se comportă precum albul şi muzicianul. 52 

Rezultă că nu toate cele se pot concepe ca contexte. Va exista, 
prin urmare, ceva care să aibă semnificaţia de Fiinţă. Iar dacă 
aceasta este adevărat, s-a arătat că este imposibil ca termeni 
contradictorii să fie predicaţi împreună. 

4) Mai departe: dacă este adevărat că toţi termenii contra¬ 
dictorii «xvTi<pâaet<;> se pot predica laolaltă despre acelaşi 
subiect, e clar că toate vor fi una. 

Intr-adevăr, acelaşi lucru va fi şi triremă, şi perete, şi om, 
dacă este cu putinţă ca ceva să fie ori afirmat, ori negat în legă¬ 
tură cu orice subiect, aşa cum e necesar să susţină şcoala lui 
Protagoras. 53 Dacă, într-adevăr /— crede el —/, cineva opinează 
că omul nu este triremă, e clar că nu este triremă; dar rezultă 
că este şi triremă, dacă propoziţia contradictorie este /deopo¬ 
trivă/ adevărată. Şi se ajunge la teza lui Anaxagoras că „toate 
lucrurile se strâng laolaltă", astfel încât nimic nu mai subzistă 
cu adevărat. 

Aşadar, aceşti filozofi par să se refere la indeterminat şi, 
gândindu-se că se referă la ceea-ce-este, vorbesc despre ceea- 
ce-nu-este. Căci indeterminatul e ceea-ce-este ca virtualitate 
şi nu în plină actualizare <xo Suvapei ov kccl pr; evte/xxeîoo. 
Or ei, în legătură cu orice subiect, trebuie să poată afirma sau 
nega [orice predicat]; căci e absurd ca pentru orice subiect să 
existe negaţia sa, dar să nu existe negaţia predicatului care nu 


52 In felul arătat mai sus, ca predicate ale aceluiaşi subiect. 

53 Dacă ceva este deopotrivă om şi non-om, el poate fi conco¬ 
mitent şi triremă, perete etc. Protagoras afirmase primatul subiecti¬ 
vităţii : „omul este măsura tuturor lucrurilor, a celor ce sunt că sunt, 
şi a celor ce nu sunt că nu sunt". 

există la /respectivul subiect/. De pildă: dacă este adevărat de 
spus că omul nu e om , e clar că el este ori triremă, ori non-tri- 
remă. Dacă, aşadar, e validă afirmaţia, e necesar să fie validă 
şi negaţia. Iar dacă nu e validă afirmaţia /omul e triremă/, va 
exista măcar negaţia predicatului, /omul e non-triremă/, mai 
degrabă decât negaţia subiectului /omul e non-om/. Iar dacă 
aceasta e validă /omul e non-triremă/, va fi validă şi negaţia 1008 a 
triremei — /trirema e non-triremă/. Iar dacă e aşa, atunci va 
fi valabilă şi afirmaţia /omul e triremă/. 54 

5) La aceste absurdităţi ajung cei ce contestă principiul 
noncontradicţiei, dar şi la absurditatea că nu se simt obligaţi 
sau să afirme, sau să nege. Căci dacă e adevărat că /deopotrivă/ 
omul e om şi omul nu e om, e clar că va fi adevărat şi că omul 
e non-om şi omul nu e non-om. Sunt, în fapt, două negaţii pentru 
cele două propoziţii iniţiale. Iar dacă din ambele /propoziţii 
iniţiale/ se formează o singură propoziţie, ar exista şi contrara 
ei formată din ultimele două propoziţii. 55 

6 ) Apoi: f e că principiul noncontradicţiei este respins în 
toate situaţiile şi ceva este alb şi nu este alb, şi este şi nu este, 
şi la fel cu toate afirmaţiile şi negaţiile, fie că el e respins în 


54 Dacă omul e non-om (cum pretind cei ce neagă principiul noncon¬ 
tradicţiei), ei ar trebui să explice ce înţeleg prin non-om. Or, non- 
om poateînsemnafie triremă, fie non-triremă. Dacă e triremă, cădem 
peste o absurditate manifestă. Fie atunci omul e non-triremă. Rezultă 
că afirmaţia omul e non-triremă va fi mai valabilă decât afirmaţia omul 
e non-om (negaţia predicatului mai degrabă decât cea a subiectului). 
Dar, neadmiţându-se principiul noncontradicţiei, se obţine că trirema 
e non-triremă; de unde rezultă din nou afirmaţia omul e triremă. 
Principiul acestei demonstraţii este că negarea principiului noncontra¬ 
dicţiei anulează posibilitatea de a da, la un moment dat, prioritate 
afirmaţiei faţă de negaţie, sau invers. 

55 Dar e evident că această contrară /compusă/ este identică cu 
compusa /iniţială/, ceea ce înseamnă că ele nu se pot distinge, şi deci 
nu se poate alege între a nega şi a afirma: a nega înseamnă a afirma, 
şi a afirma înseamnă a nega. Astfel, se neagă principiul terţiului exclus 
care susţine că, existând două propoziţii contradictorii, una trebuie 
afirmată şi cealaltă negată. 

unele situaţii, dar în altele nu. Iar dacă nu e respins în toate 
situaţiile, acestea /în care nu e respins/ sunt acceptate de noi. 

Dacă este respins în toate situaţiile, iarăşi: fieîn câte cazuri 
avem afirmaţie avem şi negaţie şi în câte cazuri avem negaţie 
avem şi afirmaţie, fie acolo unde avem afirmaţie avem şi nega¬ 
ţie, dar acolo unde avem negaţie nu avem şi afirmaţie. 

Iar dacă lucrurile ar sta în acest /ultim/ fel, ar exista cu 
certitudine ceva ce-nu-este şi această opinie /în privinţa lui/ 
ar fi sigură; iar dacă a nu fi ar fi ceva sigur şi cognoscibil, afir¬ 
maţia contrară ar fi încă şi mai cognoscibilă. 56 

Iar dacă acolo unde se neagă, deopotrivă, se şi afirmă, 
/atunci/ cu necesitate, fie că cineva vorbeşte distingând ade¬ 
vărul, anume că ceva e alb şi, iarăşi, non-alb, fie că nu. Iar dacă 
el vorbeşte fără să distingă adevărul /afirmaţiei şi al negaţiei/, 
el nici nu vorbeşte cu sens despre toate acestea, nici nu există 
ceva (cum s-ar putea pronunţa sau plimba ceea-ce-nu-e ?). In 
acest caz toate ar fi una, după cum s-a spus şi mai înainte, şi 
acelaşi subiect va fi şi om, şi zeu, şi triremă, şi negaţiile acestora 
(dacă se pot face afirmaţii contradictorii despre orice subiect, 
nimic nu va distinge un lucru de altul, căci dacă ele s-ar distinge, 
semnul distinctiv /măcar/ ar fi ceva adevărat şi propriu). 

La fel se întâmplă şi dacă omul ar putea vorbi distingând 
afirmaţia de negaţie; se întâmplă ceea ce s-a arătat, în plus, toţi 
ar spune adevărul şi toţi ar fi în eroare, şi /atunci/ fiecare e de 
acord că el însuşi e în eroare} 7 

în acelaşi timp este limpede că nici un subiect nu poate fi 
examinat în compania unui astfel de om: căci el nu spune nimic. 
într-adevăr, el nu spune nici că lucrurile stau aşa, nici că nu 
stau aşa, ci — şi aşa, şi nu aşa; şi iarăşi revenim la ambele negaţii: 
că lucrurile nu stau nici aşa, nici nu aşa. Iar dacă el nu admite 
o asemenea concluzie, ar exista deja ceva determinat /care a 
fost acceptat/. 


56 Adică, a fi (negaţia lui a nu fi) va deveni din nou mai cognoscibil 
decât a nu fi. 

57 S-ar ajunge la faimosul paradox al „mincinosului": dacă c ade¬ 
vărat că sunt în eroare (mint), înseamnă că nu e adevărat că sunt în 
eroare şi atunci nu mai pot spune nimic cu sens. 

7. în plus, dacă ori de câte ori afirmaţia este adevărată, nega¬ 
ţia este falsă, şi ori de câte ori negaţia este adevărată, afirmaţia 
este falsă, nu s-ar putea cu adevărat, în acelaşi timp, afirma şi 
nega acelaşi lucru. Dar, probabil, că s-ar putea susţine că această 
teză era stabilită de la început. 

8 . Dar oare e în eroare cel care concepe că ceva e ori într-un 
fel, ori nu e într-un fel, şi are dreptate cel care crede că ceva 
e şi aşa, şi nu e aşa ? Dacă acesta din urmă are dreptate, ce ar 
mai deveni spusa că natura lucrurilor este /chiar/ într-acest 
fel 5S ? Iar dacă nu are dreptate, dar are totuşi mai curând 
dreptate el decât cel care concepe lucrurile în celălalt fel, deja 
lucrurile ar sta într-un anumit fel şi acest fel ar fi adevărat şi 
nu, concomitent, şi neadevărat. Iar dacă, în chip similar, toţi 
sunt în eroare şi toţi au dreptate, nu va fi cu putinţă pentru 
un om /care susţine acestea/ nici să se pronunţe, nici să vor¬ 
bească. Căci, în acelaşi timp, el şi spune aceste lucruri, dar le 
şi neagă. Or, dacă el nu concepe nimic, ci,în mod egal, cugetă 
şi nu cugetă, prin ce s-ar mai despărţi el de condiţia legumelor ? 

9. De aici rezultă în chipul cel mai vădit că nimeni nu se 
comportă, de fapt, înacestfel /contestând principiul noncontra- 
dicţiei/, nici unul dintre ceilalţi oameni, nici dintre filozofii care 
neagă principiul. Căci, altminteri, de ce se duce /un astfel de 
filozof/ la Megara şi nu stă acasă liniştit, închipuindu-şi doar 
că se duce într-acolo ? El nu merge de dimineaţă drept într-o 
fântână sau într-o prăpastie, la întâmplare, ci pare să ia seama, 
ca unul ce nu socoteşte, în mod egal, că faptul de a cădea în 
prăpastie nu e bun, dar şi, totodată, că e bun. E clar deci că el 
înţelege că ceva e mai bun şi ceva e mai puţin bun. 59 

Or, dacă înţelege aceasta, e necesar să înţeleagă şi că ceva 
este om, şi că altceva nu e om, că ceva e dulce, iar altceva nu-i 
dulce. El nu concepe şi nu caută toate lucrurile în mod egal, 


58 Cel care neagă principiul noncontradicţiei nu poate afirma nici 
că natura lucrurilor nu admite principiul noncontradicţiei, fiindcă 
ar face cel puţin o afirmaţie incontestabilă. 

59 Relativistul absolut e ipocrit: nu se comportă aşa cum principiile 
pe care le susţine i-ar cere-o. 

ori de câte ori, gândind că-i mai bine să bea apă şi să vadă un 
om, în fapt /chiar/ caută /să facă aceste lucruri/. Şi totuşi, aşa 
ar trebui să procedeze /filozoful respectiv/, dacă acelaşi lucru 
ar fi, deopotrivă, şi om şi non-om. Insă, după cum s-a arătat, 
nu există nimeni care nu arată că dă atenţie /mai mare/ unor 
lucruri şi că le neglijează pe altele, încât, cum se vede, toţi 
concep că lucrurile stau într-un singurfel /la un moment dat/, 
iar dacă nu toate, măcar cele care au de-a face cu mai binele 
şi mai răul. 

Iar dacă /filozofii noştri/ nu au o cunoaştere ştiinţifică, ci 
îşi dau doar cu părerea, cu atât mai mult ar trebui să se preocupe 
ei de adevăr, după cum omul bolnav trebuie să se preocupe 
de sănătate mai mult decât cel sănătos. Căci omul care îşi dă 
cu părerea, în comparaţie cu cel care are o cunoaştere ştiinţifică, 
nu este într-o condiţie sănătoasă faţă de adevăr. 

10 ) In plus, chiar dacă toate cele sunt şi, /deopotrivă/, nu 
sunt într-o anumită condiţie, totuşi măcar mai multul şi mai 
puţinul sunt imanente naturii lucrurilor. într-adevăr, nu am 
putea declara în mod similar că doi e număr par şi că trei e 
număr par, nici nu se înşală la fel cel care crede că patru egal 
cinci şi cel /care crede că/ o mie /egal cinci/. Iar dacă nu se 
înşală la fel, e clar că primul număr dintre acestea două e mai 
mic, încât /omul care îl numeşte/ are mai multă dreptate. Dacă, 
prin urmare, a avea mai multă dreptateînseamnă că /numărul/ 
este mai aproape /de adevăr/, ar trebui să existe ceva adevărat 
faţă de care numărul mai adevărat /decât celălalt/ să se afle mai 
1009 a aproape. Şi chiar dacă acest ceva adevărat nu există /în unele 
situaţii/, există deja măcar ceva mai sigur şi mai veridic, şi am 
fi eliberaţi de argumentul /relativist/ pur şi dur <cicKpaxaţ 
X6yoq> şi care împiedică să se distingă ceva cu mintea 60 . 


60 Aristotel observă că nu este necesară susţinerea adevărului ab¬ 
solut (ca în cazul numeric) pentru respingerea unei variante „pure“ 
(„tari") şi nocive de relativism, "AicpaTCx;, literal „neamestecat", se 
folosea şi pentru a desemna vinul gol, fără apă, „tare", socotit de greci 
o băutură barbară. 

Capitolul 5 

Teoria lui Protagoras derivă din aceeaşi concepţie şi e nece¬ 
sar ca, deopotrivă, fie ambele să stea laolaltă, fie ambele să cadă 
laolaltă. Căci dacă toate aparenţele sunt adevărate şi toate feno¬ 
menele la fel, e necesar ca toate lucrurile să fie concomitent şi 
adevărate, şi false. în fapt, mulţi oameni concep în chip opus 
lucrurile unii faţă de alţii, iar pe cei care nu au aceleaşi opinii 
cu ei înşişi îi socotesc că s-au înşelat, astfel încât e necesar ca 
acelaşi lucru să fie şi să nu fie. Iar dacă aşa stau lucrurile, este 
necesar ca toate aparenţele să fie adevărate. (Cei care se înşală 
şi cei care au dreptate opinează, fireşte, în mod opus unii faţă 
de alţii. Dacă, aşadar, realitatea ar fi în acest fel, ar avea cu 
toţii dreptate.) 

Că ambele teorii, aşadar, provin din aceeaşi concepţie, e lim¬ 
pede 61 . însă întâmpinarea tuturor acestora nu se faceîn aceeaşi 
manieră. Căci unii /dintre susţinătorii lor/ au nevoie să fie con¬ 
vinşi, alţii au nevoie să fie constrânşi. Câţi au căpătat această 
concepţie /relativistă/ pornind de la o dificultate /reală/ pot 
să obţină cu uşurinţă vindecarea ignoranţei lor (într-adevăr, 
replica lor nu se referă la vorbire, ci la idei); câţi însă vorbesc 
de dragul de a vorbi îşi află vindecarea, dacă se resping / prin 
metoda de mai sus/ expresia verbală şi cuvintele de care ei 
se folosesc. 

Această concepţie /relativistă/ a apărut la cei care au întâm¬ 
pinat dificultăţi la /observarea/ lumii senzoriale. în bună măsură, 
ei consideră că opusele şi contradictoriile există simultan în 
momentul când oamenii văd cum apar contrariile din acelaşi 
lucru. Dacă, aşadar, nu e cu putinţă să apară ceea-ce-nu-este, 
/rezultă/ că au preexistat ambele /contrarii/, fiind ele în mod 
egal lucrul /respectiv/. Aşa afirmă Anaxagoras că totul este 
amestecat în tot, aşa crede şi Democrit. Căci şi acesta atribuie 


61 Aristotel asociază subiectivismul lui Protagoras şi contestarea 
principiului noncontradicţiei. Aceasta este valabil însă doar dacă 
conceptul despre adevăr aristotelician (adecvarea gândirii la realitate) 
corespunde cu cel al lui Protagoras, ceea ce nu-i sigur. 

în mod egal vidul şi plinul oricărei părţi, ultimul dintre acestea 
fiind ceea-ce-este, iar primul ceea-ce-nu-este. 

împotriva celor cu astfel de concepţii vom spune că, într-un 
fel, ei au dreptate, dar că, într-alt fel, ignoră adevărul: în fapt, 
ceea-ce-este trebuie conceput în două sensuri, astfel încât, în- 
tr-un fel, este posibil să apară ceva din nefiinţă, dar, într-alt 
fel — nu este posibil şi, similar, e posibil ca acelaşi lucru să fie 
şi ceea-ce-este şi ceea-ce-nu-este, dar nu din acelaşi punct de 
vedere 62 : sub raportul virtualităţilor sale e cu putinţă ca acelaşi 
lucru să fie concomitent entităţi contrarii, dar în actuali¬ 
zare — nu. 63 în plus, vom considera că acei filozofi concep şi 
că există o anumită Fiinţă a lucrurilor, care, în mod absolut, 
nici nu se mişcă, nici nu piere, nici nu apare. 

Asemănător, concepţia despre adevărul aparenţelor a 
1009 b ajuns la unii /filozofi, în baza examinării/ lucrurilor senzoriale. 
Astfel, ei socotesc că nu se cuvine ca adevărul să fie judecat 
după cât de mulţi sau de puţini sunt /cei care îşi dau cu păre¬ 
rea/ ; dar mai observă că aceeaşi mâncare pare unora care-o 
gustă dulce, iar altora amară, astfel încât, dacă toţi ar fi suferinzi, 
sau ar avea mintea rătăcită, dar numai doi sau trei ar fi sănătoşi, 
sau ar avea minte, ar părea că aceştia din urmă sunt suferinzi 
sau nebuni şi nu ceilalţi. De asemenea, multe din celelalte 
animale au reprezentări contrare nouă, şi chiar fiecare om nu 
are mereu aceleaşi senzaţii în raport cu sine însuşi. Care, atunci, 
dintre aceste senzaţii sunt adevărate sau false rămâne neclar, 
de vreme ce cu nimic mai mult unele sau altele nu /par/ ade¬ 
vărate, ci toate /par/ la fel. 

Iată de ce Democrit susţine că fie nimic nu este adevărat, 
fie că, cel puţin, nouă ne este neclar/ce este adevărat/. în 

62 Inteligenţa, de pildă, nu existăîn actualizare la un nou-născut, 
dar există în virtualitate. De asemenea, în virtualitate, un corp poate 
fi şi cald, şi rece (el poate fi încălzit sau răcit), dar odată ce s-a actuali¬ 
zat căldura, a fost negată răceala. 

63 De asemenea, în măsura în care Fiinţa în actualizare se naşte 
dintr-o virtualitate, ea se naşte din nefiinţă într-un sens; dar în sens 
absolut, orice se naşte din altceva şi creaţie ex nihilo nu există. 

general, deoarece ei concep că senzaţia este gândire <(ppovr|aiv 
xriv aîo0r|aiv> 64 şi, pe de altă parte, fiind ea schimbare, susţin 
că ceea ce se înfăţişează în senzaţie este cu necesitate adevărat. 
Dintre ei şi Empedoclc, şi Democrit, şi, ca să spunem aşa, 
oricare dintre ceilalţi a ajuns prizonierul acestor teorii. 

Astfel, Empedocle afirmă că /oamenii/ schimbându-şi 
condiţia <tt]v S£,vv>, îşi schimbă şi /felul/ gândirii: „In relaţie 
cu momentul prezent sporeşte cugetarea oamenilor". Iar în altă 
parte spune: „pe cât ei devin alţii, pe atât şi gândirea lor se 
schimbă şi ea".^ 

Dar şi Parmenide vădeşte acelaşi fel de a gândi: 

„După cum de fiecare dată are loc amestecul membrelor 
curbate, /la fel este mintea la oameni/, căci acelaşi lucru este 
ceea ce gândeşte natura membrelor, la oameni,/ la toţi şi la 
fiecare. Căci mai multul e gândire. 

Şi se aminteşte o maximă a lui Anaxagoras către unii dintre 
însoţitorii săi, cum că realitatea va fi pentru ei în felul în care 
o vor concepe. 

Şi se mai spune că şi Homer ar fi fost de această părere, 
fiindcă l-a făcut pe Hector, când acesta avea minţile rătăcite 
din cauza loviturii, să zacă având „gânduri alterate" 1 ' 7 , de parcă 
şi cei ce sunt cu mintea aiurea gândesc, dar nu aceleaşi lucruri 
/ca atunci când sunt întregi la minte/. E clar, aşadar, că, dacă 
ambele sunt gândiri, atunci şi realitatea este şi nu este într-un 


64 Este vorba, desigur, despre filozofii naturii, şi nu despre sofişti. 
Cum s-a văzut, Aristotel recunoaşte seriozitatea cercetărilor primilor 
şi natura reală a dificultăţilor privitoare la schimbare şi alterare în 
lumea fizică. 

05 Empedocle, în Diels-Kranz, voi. I, fr. 106, 108. 

66 Parmenide, în Diels-Kranz, voi. I, fr. 16. Vezi comentariul lui 
G. Reale în Metafisica, voi. III, p. 184, nota 18. 

67 lliada, XXIII, 698. în versul respectiv este vorba însă nu despre 
Hector, ci despre eroul Euryalos, care tocmai primise un pumn de 
la Epeios, fiul lui Panopeus, în cadrul jocurilor funerare organizate 
în onoarea lui Patrocle. 

anume fel în acelaşi timp. De unde însă şi împrejurarea cea mai 
supărătoare /pentru noi/: 

Căci, dacă cei care cel mai mult au examinat adevărul cu 
putinţă /de aflat/— ei sunt, în fapt, cei care îl caută şi îl îndrăgesc 
cel mai mult — dacă tocmai aceştia au astfel de opinii şi se 
exprimă în acest mod despre adevăr, cum de n-ar fi îndreptăţită 
descurajarea celor ce se apucă să filozofeze ? A cerceta adevărul 
ar fi, în acest caz, „a urmări nişte zburătoare"! 

1010 a 1) Or, motivul acestei opinii /relativiste/ la filozofi este că, 
desigur, ei au cercetat adevărul lucrurilor, dar au considerat 
„lucruri" numai obiectele sensibile. La acestea există într-o marc 
proporţie natura indcterminatului, iar natura a ceea-ce-este e 
în felul în care am arătat-o. De aceea filozofii respectivi vorbesc 
verosimil, dar nu vorbesc adevărat. (Aşa se cuvine a vorbi 
despre ei mai curând decât în felul cum s-a referit Epicharmos 
la Xenophanes.) 

2) P e deasupra, /au ajuns 1 a această opinie/ văzând e i întrea¬ 
ga natură de aici în mişcare şi că nimic adevărat nu se poate 
cunoaşte în privinţa obiectului care se transformă; cel puţin 
despre ceea ce se transformă în toate privinţele şi cu totul nu 
se poate cunoaşte adevărul. Pornind de la această concepţie, a 
ţâşnit cea mai radicală teorie dintre cele amintite — aparţinând 
celor care susţin că „heraclitizează" şi pe care a profesat-o 
Cratylos: el ajunsese în final să creadă că nu trebuie vorbit deloc, 
ci doar mişca degetul; de asemenea, îl critica pe Heraclit care 
afirmase că nu este cu putinţă să cobori de două ori în acelaşi 
râu: Cratylos spunea că nici măcar o dată /nu-i cu putinţă/. 68 

1) împotriva acestei teorii vom spune că există, desigur, o 
raţiune la aceşti filozofi când afirmă că ceea ce se schimbă nu 
are realitate, dar că această raţiune este contestabilă. Căci şi 
ceva care pierde mai posedă ceva din ceea ce e pierdut, şi este 


68 într-un fel, Cratylos avea dreptateîmpotriva lui Heraclit: dacă 
un râu nu rămâne acelaşi între două momente ale scăldatului în el, 
de ce ar rămâne el acelaşi în decursul unui singur scăldat ? V. Cartea 
Alpha mare, nota 53. 

necesar să existe ceva deja din lucrul care apare 69 ; în general, 
dacă are loc nimicire, va persista ceva existent, iar dacă apare 
ceva, este necesar să existe lucrul din care acesta provine şi cel 
care îl generează, dar în acest fel nu se poate merge la nesfârşit. 

2 ) Lăsând însă aceste argumente deoparte, vom spune mai 
departe că nu e totuna transformarea cantitativă cu transfor¬ 
marea calitativă. Or, chiar dacă lucrurile nu persistă din punct 
de vedere cantitativ, noile cunoaştem pe toate sub aspect formal 
ckcctdi to ei5oq> 70 . 

3) Dar şi următoarea critică este potrivită pentru aceşti 
filozofi: deşi, dintre obiectele sensibile însele, ei le privesc pe 
cele mai puţine la număr, totuşi ei au extrapolat concluziile 
lor asupra întregului Univers. Intr-adevăr, domeniul sensibi¬ 
lului din jurul nostru se manifestă, doar el singur, prin naştere 
şi pieire; însă, ca să spunem aşa, el este ca un nimic faţă de 
întreg, astfel încât mai cuvenit ei ar fi „iertat" lucrurile de aici 
din pricina acelora /celeste/, decât să le fi „condamnat" pe 
acelea din pricina acestora de aici. 71 

4) în plus, e clar că şi împotriva acestor filozofi vom formula 
aceleaşi obiecţii pe care le-am exprimat mai demult: trebuie 
arătat acestor oameni şi ei trebuie totuşi convinşi că există o 


69 Un butuc din care se taie o scândură pierde forma de butuc, 
dar păstrează materia pe care o avea şi înainte, chiar dacă în altă 
cantitate. Lucrurile se nasc prin reunirea dintre o formă şi o materie. 
In cazul râului, persistă forma, dar se schimbă materia. Aristotel se 
referă apoi la raţiunea materială (substrat) şi la cea eficientă. 

70 Sub aspect cantitativ (al materiei), râul este mereu altul; sub 
aspect calitativ (al formei) însă, el se păstrează identic cu sine, fiind 
un anumit râu şi nu un altul. Trebuie remarcat că aici „calitate" <t 6 
7toiov> înseamnă formă, care, pe de altă parte, la Aristotel se identifică 
adesea cu Fiinţa <oixrta>, şi nu cu calitatea, care este o categorie dife¬ 
rită de Fiinţă. Probabil că Aristotel utilizează aici cuvântul „calitate" 
în sensul lui curent, indicând caracteristici formale ale lucrului. 

71 Deşi sunt vizibile, astrele par eterne, neschimbătoare şi supuse 
unor regularităţi previzibile. Dacă natura este într-un flux continuu, 
de ce nu ar fi şi astrele astfel, care ocupă o parte mai însemnată a 
Universului decât zona sublunară? 

natură imobilă. Or, se întâmplă cu cei care afirmă că lucrurile, 
concomitent, sunt şi nu sunt, ca ei să susţină mai degrabă că toate 
cele stau imobile decât că se mişcă; căci nu există, /în acest caz/, 
în ce să se schimbe ceva, de vreme ce toate sunt în toate. 72 
1010 b In legătură cu adevărul, anume că nu orice aparenţă este 
adevărată, trebuie spus mai întâi că nu senzaţia este falsă relativ 
la obiectul ei, ci că reprezentarea nu este identică cu senzaţia, 73 

5) Apoi este normal să ne minunăm, dacă se pune la îndoială 
/aceasta/, dacă mărimile şi culorile sunt astfel cum apar celor 
situaţi la distanţă, sau celor aflaţi aproape, dacă sunt aşa cum 
apar celor sănătoşi, sau cum apar celor bolnavi, şi dacă lucrurile 
mai grele sunt aşa cum apar pentru cei slabi, sau pentru cei 
puternici, şi dacă cele adevărate apar mai curând astfel pentru 
cei care dorm sau pentru cei treji. Că nici măcar filozofii noştri 
nu cred în prima alternativă e limpede: într-adevăr, nimeni, 
dacă ar considera în vis că e la Atena, fiind el de fapt în Africa, 
nu se va duce la Odeon /la trezire/! 

6 ) De asemenea, în legătură cu ceea ce urmează să fie în 
viitor, după cum spune şi Platon, opinia medicului şi a igno¬ 
rantului nu sunt deopotrivă de competente, de exemplu, dacă 
cineva se va însănătoşi sau nu. 74 

7) De asemenea, în privinţa senzaţiilor însele, nu este la fel 
de competentă opinia unui alt simţ cu cea a simţului propriu 
/situaţiei respective/, sau aceea a unui simţ apropiat cu opinia 
simţului referitor la ea însăşi; ci, în legătură cu culoarea, com¬ 
petenţă are vederea, şi nu simţul gustului, în timp ce în legătură 
cu gustul are competenţă simţul respectiv, şi nu vederea. Iar 
fiecare dintre simţuri nu afirmă niciodată în privinţa aceluiaşi 
obiect că el este şi nu este deopotrivă într-un anume fel, în 


72 Mişcarea presupune repaosul, în raport cu care să existe mişcare. 
Dacă totul ar fi în mişcare, ar fi ca şi când totul ar fi în repaos, deoarece 
nu ar exista un punct de referinţă al mişcării. 

73 De pildă, nu senzaţia roşului este falsă, ci recunoaşterea obiec¬ 
tului care este roşu. O teorie similară în Despre suflet, III, 3, 427 a. 

74 Platon, Theailetos, 178 c. 

acelaşi moment. Dar nici când e vorba despre momente diferite, 
ambiguitatea nu se referă la conţinutul senzaţiei, ci la obiectul 
căruia is-a asociat senzaţia. De pildă, acelaşi vin ar putea părea, 
fie /el însuşi/ schimbându-se, fie, corpul /omului/ fiind schimbat, 
că e când dulce, când nu. Dar dulcele /ca atare/, în felul în care 
este, oricând ar apărea, nu s-a schimbat niciodată, iar simţul 
/gustului/ spune mereu adevărul în ce-1 priveşte, iar dulcele 
viitor va fi, în mod necesar, asemănător. 

8 ) însă toate asemenea argumente suprimă şi lucrul urmă¬ 
tor, făcând ca, după cum pentru nimic nu mai există Fiinţă, 
tot aşa nimic să nu mai fie prin necesitate. Căci nu este cu putin¬ 
ţă ca necesarul să fie mereu altfel, încât dacă există ceva prin 
necesitate, el nu va fi şi astfel, şi altminteri. 

9) Şi în general, dacă există numai sensibilul, nu ar putea 
exista nimic când nu există fiinţe vii 75 . Căci nu ar putea exista 
/în acest caz/ senzaţie: astfel, pe de-o parte, ar fi probabil ade¬ 
vărat şi că nu mai există obiectele sensibile, şi nici senzaţiile 
<aia0r|pc(Ta> (acestea sunt afectări ale celui ce simte). Pe de 
altă parte însă, nu-i posibil să nu existe obiecte, chiar şi în 
absenţa senzaţiei, dar care pot produce senzaţia. Căci nu există 
senzaţie a ei însăşi, ci există ceva diferit, în afara senzaţiei, care, 
în mod necesar, precedă senzaţia. în fapt, cel ce mişcă este, prin 
natură, anterior celui mişcat, şi aceasta este cu nimic mai puţin ion a 
valabil, chiar şi dacă /cel ce mişcă şi cel mişcat/ se presupun 

unul pe celălalt 76 . 


Capitolul 6 

Ajung în încurcătură şi unii gânditori convinşi de cele de mai 
sus, dar şi cei care afirmă doar în vorbe doctrinele respective: 

75 Esse est percipi se va spune mai târziu de către Berkeley: a fi 
înseamnă a fi perceput. 

76 Adică şi în situaţia în care cel ce mişcă şi cel mişcat îşi schimbă 
rolurile între ele, cel ce mişcă are o anterioritate relativă faţă de cel 
mişcat. 

ei caută să afle cine va judeca pe cel sănătos şi, în general, /cine 
va judeca/ pe cel capabil să judece bine în legătură cu totul. 
Aceste aporii sunt asemănătoare aporiei ce întreabă dacă dormim 
în momentul de faţă sau suntem treji; căci toate aporiile de acest 
tip conduc la acelaşi punct: filozofii aceştia cred că se poate oferi 
o raţiune <Â6yov eîvat tecxvt(Ov> pentru orice. 

Intr-adevăr, ei caută un principiu şi caută să-l obţină în urma 
unei demonstraţii, pe când ei arată, în fapte, că sunt cel puţin 
neconvinşi /că se poate aşa ceva/. Or, ei păţesc ceea ce spu¬ 
neam : ei caută o raţiune pentru ceea ce nu există raţiune. Căci 
principiul demonstraţiei nu este o demonstraţie. Aceştia, prin 
urmare, ar putea fi convinşi cu uşurinţă — de vreme ce nu e 
greu de acceptat. 

Dar cei care caută forţa /persuasiunii/ doar în cuvinte 
<ev xcp /.oycp ttiv jilav povov> aleargă după ceva imposibil: 
ei cred că afirmă lucruri contrare /între ele/, numai că se 
contrazic pe loc. 77 

Iar dacă nu orice este relaţie, ci există şi unele lucruri cu o 
existenţă autonomă «xvxă tca0’ aurdo, nu ar putea fi adevă¬ 
rată orice aparenţă. Căci o aparenţă este aparenţă pentru cineva, 
de unde rezultă că cel care susţine că toate aparenţele sunt 
adevărate face ca toate lucrurile să fie relaţii. 78 De aceea, cei care 
caută forţa /persuasiunii/ în cuvinte, dar care, deopotrivă, soco¬ 
tesc nimerit să dea seama / de ce spun/ </.oyov •U7t£xetv> trebuie 
să aibă grijă, fiindcă nu există aparenţă /independentă/, ci 
/doar/ aparenţa care apare pentru cineva, în momentul când 


77 Pasaj cu sens controversat, dat de sensul dublu al cuvântului 
Xoyoţ,deopotrivă „cuvânt" şi „raţiune" (vezi infra). Credea Aristotel 
continuă să distingă între filozofii naturii sau alţi filozofi care greşesc 
de bună credinţă şi sofişti care încearcă să creeze încurcături verbale. 

78 Aparenţa este raportare la un subiect. Or, a susţine că orice 
aparenţă este adevărată înseamnă a nega obiectivitatea lumii şi a ra¬ 
porta totul la subiect. O altă interpretare a pasajului (mai puţin plau¬ 
zibilă gramatical), pe care am dat-o în ediţia I, este că „o aparenţă 
este aparenţă pentru un obiect, luat ca esenţă independentă" şi că a 
lua toate aparenţele drept adevărate înseamnă a nega această esenţă. 

apare, în măsura în care apare şi în felul cum apare. Iar dacă 
aceşti filozofi vor să dea seama /de ce spun/, dar dacă nu vor 
să dea seama astfel — /anume recunoscând că nu există aparenţă 
independentă/ — repede li se va întâmpla să afirme lucruri 
contradictorii. 79 

Intr-adevăr, e cu putinţă ca acelaşi lucru să pară miere când 
e privit, şi să nu pară miere când e gustat; şi s-ar putea ca, 
existând doi ochi, vederile lor, dacă nu ar fi egale, să nu vadă 
aceleaşi lucruri; /asta/ dat fiind că /vorbim/ cel puţin împo¬ 
triva celor care afirmă că aparenţa este adevărată din pricina 
motivelor arătate mai de demult şi că, de aceea, toate sunt în 
mod egal şi false, şi adevărate. Căci /- spun ei / nici toată lumea 
nu vede lucrurile la fel, nici acelaşi om nu le vede mereu la fel, 
ci de multe ori ele apar contrare în acelaşi timp (la încălecarea 
degetelor, simţul tactil afirmă că e vorba despre două corpuri, 
în timp ce vederea afirmă existenţa unuia singur). Şi totuşi, 
nimic /contradictoriu/ nu e perceput de acelaşi simţ, luat sub 
acelaşi raport, în acelaşi fel şi în acelaşi timp, încât /principiul 
noncontradicţiei/ ar rămâne adevărat. 

Dar probabil că, din acest motiv, este necesar ca cei care 
vorbesc nu deoarece au întâmpinat o dificultate reală, ci doar 
de dragul de a vorbi, să afirme că nu este adevărat /principiul, 
la modul general/, ci că el este adevărat pentru acest /om/. Şi, 
cum s-a spus mai înainte, devine necesar ca ei să considere toate 
lucrurile drept relaţii, raportate la opinie şi senzaţie, încât, dacă 
nimeni nu opinează ceva în prealabil, rezultă că nici nu a existat, 
nici nu există nimic. Iar dacă totuşi a existat, sau există ceva, 
e clar că nu se poate ca toate să se raporteze doar la opinie. 80 


79 Aparenţa este contextualizată în principiu. Astfel încât, dacă 
un anumit context al ei este determinabil, va exista ceva determinabil 
şi nu se va mai susţine că totul există şi nu există simultan şi sub acelaşi 
raport. 

80 Dacă cineva va admite că principiul noncontradicţiei se aplică 
unui individ dat, dar nu şi în general, din nou totul devine relaţie în 
raport cu subiectul; de unde rezultă că în afara subiectului sensibil 
sau cunoscător şi înaintea sa nu ar exista nimic autonom. 


1011 b 

Şi apoi, dacă există unu, atunci lucrurile se raportează la unu, 
sau la ceva determinat. Iar dacă există „acelaşi", „jumătate" şi 
„egal", atunci „egalul" nu se raportează la dublu. In fine, dacă 
„om" şi lucru opinat sunt acelaşi lucru în raport cu cel care 
opinează, „om" nu va fi cel care opinează, ci lucrul opinat. Iar 
dacă orice lucru îşi va obţine existenţa în raport cu cineva care 
îl opinează, acesta va fi o infinitate de lucruri după specie . 81 

Că, aşadar, este dintre toate cea mai sigură opinie aceea că 
nu pot fi adevărate laolaltă afirmaţii contradictorii, cât şi absur¬ 
dităţile la care ajung cei care neagă acest principiu şi din ce cauză 
o fac, s-a arătat îndestulător. Dar, deoarece este imposibil ca 
propoziţiile contradictorii să fie adevărate simultan în raport cu 
acelaşi subiect, e limpede că nici contrariile nu pot să se găsească 
simultan în acelaşi subiect. Căci, dintre contrarii, unul este nu 
mai puţin privaţiune, şi anume privaţiune de Fiinţă. Or, priva¬ 
ţiunea este negaţia unui gen determinat. Dacă, aşadar, este im¬ 
posibil a afirma şi a nega simultanînmod adevărat, este imposibil 
şi ca să existe contrariile simultan /la acelaşi subiect/ 82 , ci fie că 
într-un anume fel există ambele, fie că unul dintre ele există 
într-un anume fel , iar celălalt în mod absolut 83 . 


Capitolul 7 

Dar nici între propoziţiile contradictorii <peTaţî) dvu(paoeoEţ> 
nu este posibil să existe ceva /intermediar/, ci este necesar ca, despre 
orice subiect, fie să se afirme, fie să se nege un anume predicat , 84 


81 O altă lecţiune: „acesta (cel care opinează) se va raporta la o 
infinitate de lucruri după specie." 

82 „ A nu c om“ este echivalent, susţine Aristotel, cu „ A e non-om“, 
deoarece negaţia este privaţiuneaunui gen (a genului „om“ în acest caz). 

83 Evident, referirea este la existenţa în virtualitate, care permite 
contrariilor să existe simultan. (Altfel spus, spre deosebire de contra¬ 
dictorii <tâ âvxiKEÎpeva>, care nu pot fi nici afirmate, nici negate 
simultan, contrariile <ra evccvda> pot fi negate simultan, dar nu pot 
fi afirmate simultan.) 

84 Principiul terţiului exclus: De remarcat că Aristotel distinge uneori 
între propoziţii contradictorii (lit. „spusă contradictorie" <dvrupa(nţ> 

1) E limpede /aceasta/, mai întâi, pentru cei care au definit 
ce este adevărul şi falsul: căci faptul de a spune că ceea-ce-este 
nu este sau că ceea-ce-nu-este este reprezintă un fals, în timp 
ce a spune că ceea-ce-este este şi că ceea-ce-nu-este nu este 
reprezintă un adevăr; astfel încât cel care spune că /ceva/ este 
sau nu va spune adevărul sau falsul. Insă nici ceea-ce-este nu 
este declarat a nu fi, sau a fi, nici /la fel nu este declarat/ ceea-ce- 
nu-este, /dacă există un intermediar între afirmaţie şi negaţie/. 85 

2) In plus, termenul mediu al propoziţiilor contradictorii 
va fi sau precum e cenuşiul, situat între negru şi alb, sau precum 
ceea ce nu-i nici om, nici cal ar fi situat între om şi cal. Dacă 
lucrurile stau în acest din urmă fel, el /termenul mediu/ nu s-ar 
putea transforma /într-unul dintre contrarii/. Intr-adevăr, schim¬ 
barea are loc de la non-bine spre bine sau de la bine spre 
non-bine; or, schimbare pare să existe mereu, însă nu există 
schimbare decât doar între contrarii şi trecând prin termenul 
mediu. Dar, dacă există un termen mediu /în sensul cenuşiului/, 
ar trebui în acest fel /în cazul termenilor contradictorii/ să 
existe o generare care să ducă la alb şi care să nu provină din 
non-alb, dar aşa ceva nu se vede. 

3) Apoi, gândirea afirmă sau neagă orice gând şi orice con¬ 
cept— acest lucru e clar din definiţia /adevărului şi a falsului/ 
— oricând este vorba despre ceva adevărat sau fals. Atunci când 
gândirea uneşte /un subiect şi un predicat/ într-un anume fel 
afirmând sau negând, ea formulează un adevăr, când o face 
într-alt fel, formulează un fals. 86 


şi termeni contradictorii <toc avrucelnevco . Pe de altă parte, trebuie 
remarcat că formularea lui Aristotel convine în mod strict numai 
propoziţiilor individuale, dar nu şi universalelor şi particularelor. De 
exemplu: contradictoria propoziţiei „toţi câinii sunt albi“ nu este 
universala negativă „toţi câinii sunt non-albi", ci particulara negativă 
„unii câini sunt non-albi". 

85 Dacă sunt numai patru posibilităţi de predicaţie - două pentru 
propoziţia adevărată şi două pentru cea falsă - rezultă că nu există 
posibilitatea de a insera o predicaţie intermediară, care nu e nici falsă, 
nici adevărată. 

86 Logica lui Aristotel este binară deoarece - arată Aristotel - ea 
poate fie uni, fie despărţi un subiect şi un predicat şi fiindcă această 


1012 a 

4) în plus, /termenul mediu/ trebuie să existe în afara tuturor 
termenilor contradictorii, afară doar dacă nu se vorbeşte de dra¬ 
gul de a vorbi. Rezultă că cineva /utilizând un termen mediu/ 
nu va spune nici ceva adevărat, nici ceva neadevărat şi /termenul 
mediu/ se va situa alături de ceea-ce-este şi de ceea-ce-nu-este, 
astfel încât va exista o schimbare situată alături de generare şi 
de distrugere. 87 

5) Mai departe: şi în cazul acelor genuri unde negaţia aduce 
contrariul ar trebui să existe /un termen mediu/, precum în 
cazul numerelor, unde /ar trebui să existe un număr/ nici impar, 
nici par, ceea ce este imposibil, aşa cum rezultă din definiţia 
/numărului/. 88 

6) Mai departe: se va merge cu o multiplicare la infinit, /dacă 
s-ar accepta un termen mediu/; căci lucrurile nu vor fi numai 
o dată şi jumătate mai numeroase, ci /încă/ mai numeroase: în- 
tr-adevăr, iarăşi va trebui negat termenul mediu, în raport cu 
afirmaţia şi cu negaţia, iar /rezultatul/ va fi ceva /de sine stătător/, 
deoarece Fiinţa sa este una diferită /de aceea a celorlalţi termeni/. 89 


operaţie mentală poate sau nu poate corespunde unirii sau dezunirii 
lor în realitate. Termenul mediu nu mai are atunci loc, căci nu există 
intermediar între unire şi dezunire. 

87 A nu spune nici ceva adevărat, nici ceva fals, înseamnă a te situa 
în afara contradicţiei, deci şi a fiinţării şi non-fiinţării. Dar orice trans¬ 
formare se face între contradictorii (de la ce nu este la ceva ce este), 
astfel încât, presupunând existenţa mediului, ar mai apărea un tip de 
transformare, diferit de cea obişnuită. 

88 Pentru a doua oară, Aristotel observă că principiul terţiului 
exclus rezultă din modul de definire al unor concepte, precum cel 
de adevăr, de negaţie, ori, în cazul de faţă, de număr. Dacă s-ar 
schimba definiţia - aşa cum o fac logicile plurivalente - ar putea exista 
şi un tertium. Dacă principiul noncontradicţiei se susţine pe nece¬ 
sitatea ca un discurs să fie inteligibil şi ca sens, principiul terţiului 
exclus se susţine pe o anumită definiţie a conceptelor. 

89 Dacă pentru fiecare A şi non-A va exista un B, lumea va fi, în 
primă instanţă, o dată şi jumătate mai populată. Dar, negându-1 pe 
B, se obţine non-B. Dar şi între B şi non-B ar trebui să existe un 
intermediar, C, care ar putea fi şi el negat, şi aşa la infinit. Evident, 
s-ar putea scăpa de aporie redefinind noţiunea de contradicţie. 

7) în plus, atunci când, întrebând cineva dacă /ceva/ este 
alb, i se răspunde că nu este, nimic altceva nu a fost negat decât 
faptul de a fi. Negaţia este faptul de a nu fi. 

Această opinie /contestarea principiului terţiului exclus/ a 
fost admisă de unii filozofi, după cum s-a întâmplat şi cu restul 
opiniilor paradoxale: când nu pot rezolva controversele, cedând 
expresiei verbale «CEvSovreq tco /.6ycp>, ei admit că ceea ce s-a 
conchis /sofistic/ este adevărat. Unii îşi construiesc teoriile din 
această pricină, alţii — deoarece caută o raţiune pentru toate 
lucrurile. Principiul /respingerii/ tuturor acestor /teorii/ stă în 
definiţie. Căci se naşte o definiţie din faptul că este necesar să 
se dea o anumită semnificaţie /vorbelor /. Iar propoziţia al cărei 
substantiv-subiect <ovop.a> este un semnificam <or||j.eîov> /al 
unei realităţi/ va fi o definiţie. 90 

Teoria lui Heraclit, care susţine că toate sunt şi nu sunt, 
pare să considere că toate /afirmaţiile/ sunt adevărate, iar teoria 
lui Anaxagoras, /care pretinde/ că există ceva între termenii 
contradictorii, / pare să susţină/ că toate sunt false. Căci atunci 
când totul s-ar amesteca — /după cum crede Anaxagoras/ — 
amestecul nu este nici bun, nici non-bun, încât nu se poate 
spune /despre el/ nimic adevărat. 91 


Capitolul 8 

După analizarea acestor chestiuni apare limpede că atât 
propoziţiile cu sens singular, cât şi cele care sunt afirmate 
universal nu se pot comporta aşa cum susţin unii 92 : astfel, unii 
afirmă că nimic nu este adevărat. (Căci ei susţin că nimic nu 


90 Vezi cap. 3: dacă numele „om“ are o semnificaţie, el înseamnă 
„animal biped" Atunci propoziţia: „Omul este un animal biped" va 
fi o definiţie. Vezi Cartea Zeta, cap. 4. 

91 Heraclit contestă principiul noncontradicţiei, în timp ce Ana¬ 
xagoras pe cel al terţiului exclus. 

92 Formulare ambiguă şi lecţiune incertă: de obicei ea este tradusă: 
„teoriile luate atât individual, cât şi împreună sunt ceva imposibil". 

interzice ca toate să fie precum faptul /fals/ că diagonala /pă¬ 
tratului/ este comensurabilă /cu latura/. 93 ) 

Alţii susţin că toate sunt adevărate. Iar aceste teorii sunt 
cam la fel cu cele ale lui Heraclit. Căci acesta, după ce afirmă 
că toate sunt adevărate şi toate false, susţine şi fiecare dintre 
aceste teze separat, astfel încât dacă afirmarea lor separată este 
imposibilă, este imposibilă şi afirmarea lor împreună. 

1012 b In plus, propoziţii, în chip manifest contradictorii «ccpocvepâx; 
âvxupdoetq>, sunt cele care nu pot fi adevărate în acelaşi timp 
— şi nici false toate, deşi aceasta ar putea părea, din cele spuse, 
mai curând posibil 94 . 

Insă împotriva tuturor acestor teorii nu trebuie pretins /să 
se spună/ — după cum s-a arătat şi mai sus — că ceva este sau 
nu este, ci trebuie cerut să se vorbească cu sens, astfel încât, por- 
nindu-se de la o definiţie, să trebuiască discutat ce înseamnă 
falsul sau adevărul. Iar dacă a afirma adevărul nu e nimic altceva 
decât a nega ceea ce este fals, este imposibil ca totul să fie 
fals: e necesar ca unul dintre cei doi membri ai contradicţiei 
să fie adevărat. 

în plus, dacă este necesar fie să afirmi, fie să negi orice, este 
imposibil ca ambele alternative să fie false. Numai unul dintre 
membrii contradicţiei este fals. 

De altminteri, se întâmplă cu toate aceste teorii povestea 
obişnuită, anume că se desfiinţează pe ele însele. Căci cel care 
susţine că totul este adevărat face să fie adevărată şi teza adversă 
acestei afirmaţii (teza adversă neagă că totul e adevărat), încât 
propria sa teză devine neadevărată. Iar cel care afirmă că toate 


Cred că Aristotel se referă, pe de-o parte, la propoziţiile singulare, 
de tipul „acesta este Socrate", cât şi la cele cu sens universal, de tipu 1: 
„Omul este un animal biped". 

93 Diagonala pătratului nu este comensurabilă cu latura, deci afir¬ 
maţia că ar fi comensurabilă este o afirmaţie falsă. 

94 Propoziţiile numite aici „în chip manifest contradictorii" sunt, 
de fapt, propoziţii contradictorii, care trebuie distinse de cele contrarii. 
Primele nu pot fi nici deopotrivă adevărate, nici deopotrivă false, în 
timp ce ultimele nu pot fi deopotrivă adevărate, dar pot fi deopotri¬ 
vă false. De aceea ultima propoziţie a paragrafului. 

sunt false face să fie falsă chiar propria sa teză. Pe de altă parte, 
dacă primul ar excepta teza adversă, cum că aceasta este singura 
care nu e adevărată, iar al doilea şi-ar excepta propria teză, cum 
că ea este singura care nu e falsă, cu nimic mai puţin li se 
întâmplă lor să implice existenţa unei infinităţi de propoziţii 
adevărate şi false. Căci propoziţia care afirmă că o propoziţie 
adevărată este adevărată este, la rândul ei, adevărată, şi aşa 
la infinit , 95 

Este limpede şi că nu spun adevărul nici cei care afirmă că 
toate sunt repaos, nici cei care afirmă că toate sunt în mişcare. 
Astfel, dacă toate ar fi în repaos, mereu aceleaşi lucruri ar fi 
adevărate şi false, or, apare că această situaţie totuşi se schim¬ 
bă. Chiar cel care susţine această teză cândva nu exista şi nu 
va mai exista cândva. Iar dacă toate se mişcă, nimic nu va fi 
adevărat şi totul va fi, în consecinţă, fals. Dar s-a arătat că aceasta 
este imposibil. 

In plus, este necesar ca ceea-ce-este să se schimbe. Or, schim¬ 
barea se face dintr-o stare într-altă stare. Dar nici măcar nu-i 
adevărat că totul e în repaos la un anumit moment, sau că se 
mişcă la un anumit moment, şi nici aceea că nimic /nu se mişcă 
sau e în repaos/ tot timpul. Căci există ceva care mişcă tot 
timpul lucrurile mişcătoare, iar primul Mişcător este, el însuşi, 
nemişcată 


95 Fie propoziţia P adevărată. Avem atunci propoziţia Q care afirmă 
„P este adevărată" şi care este la rândul ei adevărată. Dar, dacă Q este 
adevărată, şi propoziţia S „Q este adevărată" va fi adevărată etc. 

96 Mişcătorul nemişcat este Dumnezeu, în care se stinge contra¬ 
dicţia dintre mişcare şi repaos. Vezi Cartea Lambda. 

Sensurile multiple ale unor termeni: principiu, raţiune de a fi, 
element, natură, necesar, unu, a fi, Fiinţă, identic, altfel, diferit, 
contrariu, anterior şi posterior, capacitate, virtualitate, cantitate, 
calitate, relaţie, desăvârşit, limită, potrivit cu, intrinsec, dispunere, 
posesie, afect, privaţiune, a avea, a fi din ceva, parte, întreg, ciuntit, 
gen, fals, proprietate contextuală. 



Capitolul 1 


1) Principiu <otpxn> se numeşte, într-un sens, locul de unde 
s-ar porni maiîntâi mişcarea lucrului, precum faptul că de aici 
este acest început al lungimii şi al drumului, însă de partea 
cealaltă este celălalt capăt 1 . 

2) în alt sens, principiu se numeşte lucrul de unde s-ar naşte 
ceva în modul cel mai bun, de exemplu: principiul învăţăturii 
nu trebuie, uneori, luat de la primul element /învăţat/ şi de la 
începutul obiectului /de studiu/, ci de acolo de unde s-ar putea 
învăţa cel mai uşor. 

3) în alt sens , principiu înseamnă locul de unde mai întâi 
apare /ceva/, această origine rămânând încorporată, precum 
chila bărcii şi temelia casei, iar la animale, unii consideră un 
asemenea principiu inima, alţii — creierul, alţii — oricare alt 
organ de acest tip. 

4) Iarăşi în alt sens , principiu se spune lucrul de unde pro¬ 
vine ceva, când originea nu esteîncorporată şi de unde, mai întâi, 
provin mişcarea şi schimbarea, precum copilul are principiul 
la tată şi la mamă, iar lupta îl are în insultă. 2 

5) în alt sens, se spune principiu ceea ce constituie obiectul 
preferinţei occciâ ttpoaîpr|cnv> celor care se mişcă şi a celor care 
se transformă, precum la cetăţi, magistraturile, puterile, rega- 
lităţile, tiraniile sunt numite ăpx°d. dar şi artele sunt numite 
astfel, şi dintre acestea mai ales cele arhitectonice. 3 


1 Cuvântul dpxh are foarte multe sensuri în greacă: capăt, început, 
temei, principiu, origine, demnitate publică, stăpânire politică etc. 

1 Raţiunea eficientă. 

3 Este interesant de notat felul în care Aristotel, distingând în 
principiu semnificaţia de raţiune finală, utilizează anumite semnificaţii 
curente ale cuvântului, legate de viaţa politică şi socială. 

6) în plus, principiu este numit şi elementul de unde poate 
fi cunoscut mai întâi lucrul, de exemplu, ipotezele sunt princi¬ 
piile demonstraţiilor. în acelaşi sens sunt numite principii şi 
raţiunile de a fi. Căci toate raţiunile de a fi sunt principii.* 
Aşadar, comun tuturor principiilor este faptul de a repre¬ 
zenta primul termen de unde fie este, fie se naşte, fie este cunos¬ 
cut /ceva/. Unele principii sunt încorporate lucrului care provine 
din ele, altele îi sunt exterioare. Iată de ce natura este principiu 
şi /la fel/ elementul, gândirea, preferinţa, Fiinţa şi scopul. Căci 
binele şi frumosul sunt principiul multora, atât al cunoaşterii, 
cât şi al mişcării. 


Capitolul 2 5 

1) Raţiune de a fi /a unui lucru/ <aî/ciov> se numeşte, 
într-un sens, /materia/ încorporată, din care provine ceva, aşa 
precum bronzul este raţiunea de a fi a statuii şi argintul — aceea 
a vasului şi a genurilor acestora. 

2) într-alt sens, raţiunea de a fi este forma şi modelul, adică 
definiţia a ceea-ce-e-în-sine lucrul, genurile acesteia şi părţile 
aflateîn definiţie. (De exemplu, raportul de doi la unu, şi în gene¬ 
ral numărul, este forma şi raţiunea de a fi a octavei.) 6 

3) într-alt sens, apoi, raţiunea de a fi arată de unde este cel 
dintâi început al mişcării sau al repaosului, precum cel care a 
chibzuit /este începutul unei activităţi/, sau tatăl este începutul 
copilului şi, în general, făcătorul este raţiune de a fi /şi început/ 


* V. Lămuriri preliminare, p. 23. 

5 Aristotel reia distincţia sa fundamentală între cele patru raţiuni 
de a fi - materială, formală, eficientă şi finală - pe care a prezen¬ 
tat-o în Cartea Alpha mare, cap. 3. 

6 Raţiunea formală este luată în sens larg: nu numai definiţia pro- 
priu-zisăcare arată ce este lucrul, ci şi părţile definiţiei sau alte moduri 
de a indica acelaşi lucru sunt cuprinse în ea: octava este un raport de 
numere, deci numărul, în general, este raţiune formală pentru octavă, 
ca şi ideea de raport, nu numai acel raport particular. 

pentru cel făcut şi cel care poate să schimbe este raţiune de a 
fi pentru cel care se schimbă. 

4) Mai departe, într-alt sens, raţiune de a fi înseamnă fina¬ 
litatea, adică scopul, după cum sănătatea este scopul plimbării. 
Căci —întrebăm — de ce se plimbă /cineva/ ? Ca să fie sănătos 
— răspundem. Şi, vorbind astfel, gândim că am prezentat 
raţiunea de a fi a plimbării. Şi sunt tot raţiuni de a fi /finale/ 
acelea care intermediază scopul, atunci când un alt lucru se 
mişcă /către acest scop/. De exemplu, cura de slăbire interme¬ 
diază sănătatea, la fel şi purificarea, sau medicamentele, sau 
instrumentele /medicale/. Căci toate acestea se folosesc în vede¬ 
rea sănătăţii, diferenţa dintre ele fiind că unele sunt instrumente, 
altele acţiuni. 

Cam atâtea sunt sensurile termenului raţiune de a fi. Se 
întâmplă însă că, de vreme ce raţiunile de afiau multe sensuri, 
să existe şi multe raţiuni ale aceluiaşi lucru, fără să fie luate în 
context: de exemplu, raţiunile statuii, luată ca atare şi nu ca 
altceva 7 , sunt şi arta sculpturii, şi bronzul, dar ele nu sunt raţiuni 
în acelaşi sens, ci /bronzul/ este raţiune de a fi în calitate de 
materie, în timp ce arta sculpturii este raţiune de a fi fiindcă 
de la ea provine mişcarea /ce a generat statuia/. Se întâmplă, 
de asemenea, să existe şi raţiuni de a fi reciproce, precum a face 
eforturi este raţiunea bunei condiţii, iar buna condiţie — raţiu¬ 
nea eforturilor, numai că raţiunile nu sunt raţiuni în acelaşi 
sens, ci buna condiţie este raţiune luată ca scop, în timp ce a 
face eforturi este raţiune ca origine a mişcării. 

In plus, acelaşi lucru poate fi raţiune de a //pentru contrarii: 
căci ceea ce, prezent fiind, pricinuieşte un anume lucru, tot pe 
acela, când e absent, îl socotim uneori a pricinui lucrul contrar. 
De exemplu, credem că absenţa cârmaciului a produs naufra¬ 
giul, pe când prezenţa lui ar fi produs salvarea. Ambele, şi pre¬ 
zenţa, şi lipsa, sunt raţiuni de a fi luate ca lucrul ce pune în mişcare. 


7 Cineva ar putea susţine faptul că cuptorul de topit bronzul este 
o raţiune de a fi a statuii. Dar statuia ca statuie, şi nu ca simplu obiect 
de bronz, este doar în context produsă de un anume cuptor, deoarece 
bronzul, ca raţiune materială, a fost prelucrat într-un cuptor. 

Toate raţiunile de a fi amintite acum se repartizează după 
cel e patru tipuri foarte clare. Astfel, literele silabelor, mate¬ 
ria artefactelor, focul, pământul şi toate elementele corpurilor, 
părţile întregului, premisele raţionamentului sunt raţiuni de 
a fi indicând o provenienţă. Unele dintre ele indică prove¬ 
nienţa luată ca substrat, precum părţile /din care este alcătuit 
corpul/, altele o indică arătând ce este în sine lucrul — întregul, 
sinteza, forma. 8 

Iar sămânţa, medicul şi omul care a chibzuit ceva, şi în gene¬ 
ral, orice producător — toate acestea reprezintă punctul de unde 
încej>e schimbarea sau starea. 

In fine, altele sunt luate raţiuni în calitate de finalitate şi 
de bine pentru celelalte lucruri. Căci scopul vrea să fie binele 
suprem şi finalitatea celorlalte lucruri. Şi să nu fie nici o 
diferenţă a vorbi despre el ca bine sau ca bine aparent 9 . 

Acestea şi atâtea sunt raţiunile de a fi după tipul lor; felurile 
raţiunilor luate după număr sunt, desigur, multe, dar, rezu¬ 
mând, se reduc şi acestea. Raţiunile se spun în multe sensuri, 
şi chiar dintre cele de acelaşi tip una este anterioară sau poste- 
rioară alteia: de exemplu, medicul, dar şi /apoi/ omul expert 
într-o artă sunt producătorii sănătăţii, octava /muzicală/ se 
explică prin dublu şi /mai departe/ prin număr 10 . Şi întotdeauna 
premisele cuprinzătoare /determină/ pe oricare dintre con¬ 
secinţele particulare. 

Alte raţiuni trebuie considerate contextuale şi genuri ale 
acestora, precum raţiunea /eficientă/ a statuii este, într-un sens, 

8 Sectoarele cercului - ca părţi ale acestuia - pot indica „materialul" 
din care a luat naştere cercul. Pe de altă parte, sub raportul definiţiei 
şi al f ormei, sectoarele au ca provenienţă şi raţiune de a fi cercul întreg. 

9 Faptul că, să spunem, oamenii se înşală asupra binelui propriu, 
mâncând, de pildă, ceva care le face rău, nu schimbă valoarea binelui, 
fie şi aparent, de raţiunefinală. Important este că oamenii acţionează 
în vederea a ceea ce ei cred că este bine. 

10 în primă instanţă, sănătatea este produsă de medic, dar, deoarece 
medicul este expert într-o artă, sănătatea e produsă şi de omul expert. 
Ambii sunt raţiuni /cauze/ eficiente, dar se deosebesc prin raportul 
de anterioritate - posterioritate. La fel şi cazul octavei. 

Policlet şi, într-alt sens, un sculptor, dat fiind că sculptorul, 
într-un anume context, a fost Policlet 11 . Iar premisele cuprinză¬ 
toare determină şi rezultate contextuale, precum omul produce 
/existenţa/ statuii, sau, în general, animalul o produce pe aceasta, 
deoarece Policlet este om, iar omul este animal. 

Dar şi dintre situaţiile contextuale/ce constituie raţiuni/ unele 
sunt mai îndepărtate, altele sunt mai apropiate, precum se întâm¬ 
plă dacă omul alb şi omul muzical ar fi văzuţi responsabili 
pentru producerea statuii, şi nu doar Policlet sau omul 12 . 

Dar alături de toate /trebuie ţinut seama/ şi de raţiunile de 
a fi invocate în mod propriu <olKeiax; Xeyoiievco, cât şi de cele 
invocate contextual, primele fiind desemnate drept capacităţi 
virtuale, celelalte fiind în actualizare: precum un constructor 
este raţiunea de a fi construirii /casei/, raţiune văzută /drept 
capacitate virtuală/ de a construi, în timp ce un constructor care 
construieşte /efectiv/ este /raţiunea de a fi aflată în plină actua¬ 
lizare/ 13 . Vom afirma ceva asemănător cu cele spuse şi în legă¬ 
tură cu efectele ale căror raţiuni sunt raţiunile /respective/, de 
pildă: o anumită raţiune produce această statuie anume, sau 
o statuie /oarecare/, sau, în general, o imagine; şi o altă raţiune 
produce acest bronz, ori bronz, ori, în general, materia. Iar în 
privinţa raţiunilor contextuale — la fel. 

In plus, şi raţiunile proprii, şi cele contextuale vor fi pre¬ 
zentate în combinaţia lor «xop.7tX£K6p£va>, precum e /când 
spunem/ că producerea statuii nu se datorează nici lui Policlet 
/ca atare/, nici sculptorului /ca atare/, ci sculptorului Policlet. 


11 Statuia este opera unui sculptor; or, fiindcă s-a întâmplat ca 
un sculptor să se numească Policlet, statuia este şi opera lui Policlet, 
dar în chip contextual, şi nu esenţial. 

12 Dacă Policlet este alb şi muzical, muzicalul şi albul au produs 
în chip întâmplător, contextual, o statuie, dar relaţia dintre aceasta 
şi Policlet sau om este mai directă, mai apropiată. 

13 întotdeauna o construcţie are drept cauză necesară (proprie) 
un constructor /oarecare/, aflat în virtualitate; dar construcţia efectivă 
este produsă de un anumit constructor a cărui activitate nu este nece¬ 
sară, ci contextuală. 

Oricum, toate aceste raţiuni sunt şase la număr , dar se spun 
/mereu/ în câte două feluri: /ele se iau/ fieîn mod individual, 
fie în mod generic; fieîn mod contextual, fie ca gen al contex¬ 
tualului; fie că sunt văzute în combinare, fie izolat 14 ; dar toate 
/raţiunile/ sunt fie în activitate, fie sunt capacităţi virtuale. 
Acestea din urmă se deosebesc /de primele/ prin aceea că raţiu¬ 
nile în activitate şi cele individuale există şi dispar simultan cu 
efectele pe care le produc; de exemplu, acest om care vindecă 
acum coexistă cu omul care este vindecat acum, sau acest om 
care clădeşte acum — cu construcţia care se clădeşte /în mo¬ 
mentul respectiv/ 15 . Dimpotrivă, raţiunile prezente ca nişte 
capacităţi virtuale nu sunt simultane cu efectele lor întotdeauna: 
căci nu piere clădirea simultan cu constructorul. 


Capitolul 3 

Element <aiovxeîov> se numeşte lucrul prim, încorporat, 
indivizibil din punct de vedere al speciei, la o altă specie /de 
lucruri/, din care se compune /ceva/. De exemplu, elementele 
vorbirii sunt acele /sunete/ din care se compune vorbirea, sunete 
în care ea se divide în ultimă instanţă. Acestea, sub raportul 
speciei lor, nu se mai divid în alte sunete, ci, dacă totuşi se divid 
/cantitativ/, părţile sunt similare ca specie ( de pildă, dacă partea 
apei este /tot/ apă, partea silabei nu e silabă) 16 . 

La fel vorbesc şi despre elementele corpurilor cei care indică 
/drept elemente/ ultimele corpuri în care se divid lucrurile; 


14 Ar fi: 1) raţiunea individuală, 2) cea generică, 3) facultativă, 
4) facultativă generic (precum faptul de a produce, fără necesitate, 
nu această statuie, ci o statuie), 5) luată combinat, 6) luată izolat. 

15 Cel care vindecă, văzut strict în actualizare, coexistă cu cel 
vindecat, de asemenea în actualizare. în momentul când acţiunea de 
vindecare încetează, nu mai există decât medic şi pacient, dar nu om 
care vindecă şi om care este vindecat. 

16 Aristotel nu este atomist: elementul la el este indivizibil numai 
sub raport specific, nu şi cantitativ. Silaba nu e element al vorbirii 
deoarece ea poate fi divizată în sunete ce nu sunt silabe (diferite 

acele elemente nu /se mai divid/ în alte corpuri diferite /de ele/ 
ca specie, fie că este vorba despre un singur element de acest 
tip, fie că despre mai multe 17 . Asemănător se vorbeşte şi despre 
elementele propoziţiilor şi figurilor geometrice, şi în general, 
despre cele ale demonstraţiilor. Căci primele demonstraţii, in- 
cluseîn multe /alte/ demonstraţii, sunt numite elementele demon¬ 
straţiilor. Astfel de raţionamente «xuAAo-yiopoî> primare sunt 1014 b 
cele alcătuite din trei termeni asociaţi printr-un termen mediu 18 . 

Dar extrapolându-se /sensul cuvântului/ element, se ajunge, 
de aici, să fie numit astfel ceea ce, fiind unu şi mic, ar fi folositor 
pentru multe /altele/, de unde se trage obiceiul că oamenii nu¬ 
mesc element şi micul, simplul şi indivizibilul. De aici a venit 
că cele ce sunt în cel mai mare grad universale să fie /numite/ 
elemente, fiindcă fiecare dintre acestea, fiind el unu şi simplu, 
se regăseşte în multe alte lucruri, fie în toate, fie în cât mai 
multe; şi /tot de aici/ a venit că unu şi punctul au apărut unora 
drept elemente. Iar fiindcă numitele genuri sunt universale şi 
indivizibile (nu există definiţie pentru ele), unii numesc genu¬ 
rile elemente 19 . Şi chiar mai mult numesc ei genurile /elemente/ 
decât numesc /în acest fel/ diferenţa specifică, deoarece genul 
este mai universal /decât diferenţa/. Intr-adevăr, acolo unde există 
diferenţă specifică există şi gen, dar nu oriunde există gen există 
şi diferenţă specifică 20 . Comun tuturor este faptul că element 
al fiecărui lucru este primul constituent inclus în fiecare lucru. 


specific de silabă); apa este element deoarece ea poate fi divizată doar 
în părţi similare calitativ, adică ce sunt apă la rândul lor. 

17 Părţile apei sunt tot apă, părţile focului sunt tot foc etc. 

18 Aristotel pare să nu-şi respecte aici definiţia: căci părţile silogis¬ 
mului sunt judecăţile care aparţin altei specii decât silogismul. 

19 Este vorba despre Unu, Ceea-ce-este, Bine, Adevăr. 

20 Diferenţa specifică distinge specia în cadrul genului; deci exis¬ 
tenţa ei presupune existenţa genului. Dar dacă Unu sau A fi sunt 
genuri ele nu admit diferenţa specifică, deoarece, din cauza univer¬ 
salităţii acestor genuri, aceasta ar însemna ca genul să poată fi predicat 
al diferenţei. Vezi Cartea Beta, cap. 3. 

Capitolul 4 

Natură «pixn<;> se numeşte, într-un sens, naşterea celor ce 
cresc <YEveoiq tcov <puo(j.Evcov>, precum ar fi dacă cineva l-ar 
pronunţa pe u lungindu-1; în alt sens, /se spune aşa/ de la lucrul 
prim, încorporat, pornind de la care creşte ceea ce creşte 

<(pUETC(l TO cp'DO|i£VOV> 21 . 

în plus, Inatură înseamnă/ originea primei mişcări aflate 
în fiecare dintre cele ce sunt prin natură, aflată în el însuşi în 
măsura în care el există. Se spune că sporesc natural <(pv>Eaflai> 
despre acelea câte obţin creşterea dintr-o altă sursă prin atin¬ 
gere şi existenţă laolaltă <CTup7tE(puKEvai> sau existenţă ane¬ 
xată <7tpocmE(puKevai>, precum e cazul embrionilor. Dar 
atingerea diferă de existenţa laolaltă: în cazul primei nu e 
necesar să mai existe ceva în afara atingerii, în timp ce în cele 
care există laolaltă există un ce identic în ambele fiinţe, care face, 
în loc de /o simplă/ atingere, ca ele să existe laolaltă şi să fie 
una din punct de vedere al continuităţii şi al cantităţii, dar nu 
şi din cel al calităţii. 

Pe deasupra, se spune natură acel ceva iniţial din care fie 
există, fie devine ceva dintre cele ce există natural, fiind acel 
ceva neorganizat <dppv>0p.icrrov> şi incapabil de transformare 
prin propria putere, precum natura statuii şi a unor vase de 
bronz este bronzul, iar cea a unor obiecte de lemn este lemnul. 
La fel se întâmplă şi în celelalte cazuri. 22 Căci din aceste /mate¬ 
riale/ e făcut fiecare obiect, atunci când materia primă se 
păstrează. 23 în acest fel se spune că elementele sunt natura 
celor ce sunt, unii invocând /în acest rol/ focul, alţii aerul, alţii 
apa, alţii altceva de acelaşi fel, alţii, în fine, invocă /în calitate 
de natură/ unele dintre aceste elemente, alţii pe toate acestea. 


21 Jocuri de cuvinte intraductibile; (pucti; conţine radicalul fu ce 
are sensul „a creşte", „a spori" şi a cărui vocală este scurtă. 

22 Natură înseamnă aici, evident, materie, uXti, sau raţiune materială. 

23 Este vorba despre materia primară, din care sunt alcătuite mate¬ 
riile secunde, precum focul, apa, ori chiar despre aceste materii în 
raport cu materii „terţiare", precum lemnul, bronzul etc. 

într-alt sens natură înseamnă Fiinţa lucrurilor naturale, după 
cum fac cei care declară că natura este prima reuniune /a 
elementelor/, sau precum spune Empedocle că: 
nu există natură pentru nimic din cele ce sunt, 
ci doar reuniune şi schimb al celor reunite; 

„ natură" se numeşte numai de către oameni. 

De aceea şi pe câte există sau devin în mod natural, chiar 
când există deja constituentul din care ele ajung să devină sau 
să existe, încă nu le socotim a avea natură, dacă nu ar poseda 
formă, configuraţie. Prin natură există, aşadar, ceea ce provine 
din ambele, precum sunt animalele şi părţile lor. 24 Natura însă 
este şi prima materie (dar şi aceasta trebuie înţeleasă în două 
sensuri: fie cea raportată la corpul respectiv, fie cea în mod 
absolut prima; de exemplu, bronzul este, în primul sens, 
materia primă a obiectelor din bronz raportată la ele; în sensul 
absolut însă, prima materie este probabil apa, dacă toate cele 
care se pot topi sunt apă), dar şi formă şi Fiinţă. Căci acestea 
reprezintă finalitatea generării. 

Prin transfer semantic, în general, orice Fiinţă este numită 
natură din această pricină, deoarece şi Fiinţa este o natură. 25 
Din cele spuse rezultă ckprima natură şi cea în mod principal 
numită /aşa/ este Fiinţa celor care au principiul mişcării în ele 
însele luate ca atare. Căci materia este numită natură prin 
faptul că o poate primi pe aceasta /forma/, iar generările şi 
creşterea se numesc natură pentru că sunt mişcări ce pornesc 
de la ea. Iar aceasta /natura/ este principiul mişcării lucrurilor 
naturale, ea fiind imanentă cumva lor fie ca virtualitate, fie în 
actualizare. 


24 „Din ambele" arputeaînsemna aici nu „formaşi configuraţia" - 
termeni practic sinonimi -, ci compusul din materie şi formă, care 
poate fi şi el numit „natură", mai ales dacă forma sau Fiinţa lucrului 
poate fi numită „natură". 

25 Probabil că este vorba despre artefacte, numite „natură" prin 
transfer semantic. 

Capitolul 5 

Necesar <dvayKau)v> e numit acel lucru fără de care nu e 
cu putinţă să se trăiască, ca unul ce contribuie /la menţinerea 
vieţii/. De exemplu: a respira şi hrana sunt necesare animalului, 
deoarece în absenţa lor nu pot exista. De asemenea, în absenţa 
necesarului nu e cu putinţă ca binele fie să existe, fie să se facă, 
ori răul să fie înlăturat sau eliminat (precum a bea leacul este 
necesar ca să nu suferi, iar a naviga la Egina este necesar ca să 
iei bani). 

In alt sens, necesar se numeşte constrângătorul şi constrân¬ 
gerea. Acesta este ceea ce împiedică şi opreşte împotriva 
tendinţei naturale şi a intenţiei; căci constrângătorul este numit 
necesar, de unde rezultă că acesta este şi dureros; după cum 
şi Euenos spune: „Orice lucru necesar dureros e prin fire". Iar 
constrângerea e o necesitate. O spune şi /personajul lui/ Sofocle: 
„Sunt constrânsă să fac asta. “ 26 Şi se pare că necesitatea este 
ceva inflexibil, şi pe bună dreptate. Căci ea se opune mişcării 
izvorâte din intenţie şi deliberare raţională. 

în alt sens, se spune că e necesar să fie aşa ceea ce nu-i cu 
putinţă să fie altfel. Şi potrivit cu acest sens al cuvântului „nece¬ 
sar", şi restul lucrurilor toate sunt numite necesare. Şi constrân- 
ioi5b gătorul este numit necesar de făcut sau de suportat în acel 
moment, când nu se poate /acţiona/în virtutea tendinţei /fireşti/ 
din cauza constrângerii, ca fiind necesitatea aceea din pricina 
căreia nu se poate altminteri; şi la fel se spune în privinţa celor 
ce contribuie la viaţă şi la bine. Prin urmare, atunci când nu-i 
posibil într-un caz binele, într-altul viaţa şi existenţa fără anu¬ 
mite condiţii, acestea sunt necesare şi cauza aceasta reprezintă 
o necesitate. 

Altsens/al termenului „necesar"/: estevorbadespredemon- 
straţia /consecinţelor/ necesare, când nu e cu putinţă să fie 
altfel, dacă s-a făcut o demonstraţie riguroasă <6mXeâ<;>. Primele 
/principii/ dau raţiunea acestui fapt, dacă este imposibil să 
decurgă alte consecinţe din premisele din care se alcătuieşte 


26 Sofocle, Electra, v. 256. 

silogismul. Pentru unele /propoziţii/ există un alt motiv /decât 
ele însele/ de a fi necesare, pentru altele nici unul, ci altele /decât 
ele/ există cu necesitate din pricina lor . 27 Prin urmare, lucrul 
simplu este şi primul, şi, în chip suveran, necesar. Căci acest 
lucru simplu nu poate exista în mai multe feluri, astfel încât 
el să nu fie nici aşa, nici într-altfel 28 . Intr-adevăr, deja el ar fi, 
/în acest caz/, în mai multe feluri, /şi n-ar mai fi simplu/. Dacă, 
aşadar, există unele entităţi eterne şi imobile, nu există nici o 
constrângere şi nimic contra naturii în ceea ce le priveşte . 29 


Capitolul 6 

Unul <to ev> exprimă, pe de-o parte, o unitate dependentă 
de context, pe de altă parte, o unitate intrinsecă. 

Despre unitate dependentă de context /vorbim/ când ne 
referim la Coriscos şi muzician, cât şi la Coriscos muzician (este 
acelaşi lucru a spune Coriscos şi muzician cu a spune Coriscos 
muzician), la muzician şi drept, cât şi la Coriscos muzician şi 
Coriscos drept. Toate acestea sunt considerate a forma o unitate 
contextuală— dreptul şi muzicianul fiindcă au revenit în con¬ 
text unei unice Fiinţe; muzician şi Coriscos fiindcă primul 
reprezintă o situaţie contextuală pentru celălalt . 30 

Asemănător, într-un fel, şi muzicianul Coriscos este unul 
şi acelaşi lucru cu Coriscos, deoarece una dintre cele două părţi 
este în mod contextual unită cu cealaltă dintre părţile sintagmei, 


27 Aristotel distinge între axiome şi propoziţii derivate, după ce 
mai înainte a trimis la demonstraţia logică, ale cărei concluzii sunt 
necesare, spre deosebire de demonstraţia „dialectică", care duce doar 
la consecinţe probabile. 

28 Dacă lucrul simplu nu poate fi decât într-un singur fel, el este 
şi necesar, căci necesar înseamnă tocmai a nu putea fi altfel. 

29 Desigur, este vorba despre divin, entitate simplă şi care nu poate 
exista cu necesitate decât într-un singur fel: etern şi imobil. 

30 în esenţa lui Coriscos nu e cuprins faptul de a fi muzical, nici 
cel de a fi drept. De aceea, unitatea dintre Coriscos şi muzical sau drept 
este contextuală, aici în sensul de întâmplătoare. 

bunăoară muzicianul este unit contextual cu Coriscos. Iar muzi¬ 
cianul Coriscos este unul şi acelaşi lucru cu dreptul Coriscos 
deoarece o parte a fiecăreia dintre cele două /sintagme/, luată 
ca unitate, se uneşte într-un anume context, cu acelaşi /subiect/ 
luat ca o unitate. La fel stau lucrurile şi dacă s-ar vorbi despre 
unire contextuală fie în legătură cu genul, fie în legătură cu 
numele cu sens universal ; de pildă, că este totuna om şi om 
muzician. Căci, fie că muzicianul reprezintă o proprietate con¬ 
textuală a omului, luat ca o singură Fiinţă, fie că ambele predi¬ 
cate sunt proprietăţi contextuale pe care le posedă un individ 
oarecare, precum Coriscos. Afară doar că nu în acelaşi fel se 
raportează /la subiectul Coriscos/ cele două predicate: căci 
primul /om/ se raportează la subiect, precum un gen şi aflat 
în Fiinţă, celălalt, /muzician/ — ca o dispunere sau o proprie¬ 
tate a Fiinţei <££,i<ţ fi 7td0oq Trjq oucna^ 31 . 

Câte lucruri, aşadar, sunt declarate a constitui o unitate 
dependentă de context sunt în acest fel. Dintre cele care sunt 
declarate a fi o unitate intrinsecă, unele sunt declarate /astfel/ 
prin aceea că reprezintă o continuitate, precum un mănunchi 
1016 a e o unitate datorită legăturii, iar bucăţile de lemn — datorită 
cleiului. Iar o linie, chiar dacă este curbată, dar rămâne continuă, 
este declarată a fi una, după cum şi fiecare dintre membre /sunt 
astfel/, precum piciorul şi braţul. 

Dintre acestea, sunt declarate a fi una însă mai curând cele 
ce au o continuitate naturală decât cele ce o au astfel în mod 
artificial. Este numit continuu lucrul a cărui mişcare e una în 
mod intrinsec şi nu-i posibil să fie altfel. Dar e una /mişcarea/ 
lucrului indivizibil şi indivizibil în timp. Iar lucrurile continue 
în mod intrinsec sunt cele care nu formează o unitate prin 


31 Aristotel arată că predicaţia poate fi concepută în două mo¬ 
duri numite mai târziu, în extensiune şi în intensiune : astfel predica¬ 
tul a fi om şi a fi muzician pot fi considerate fie ca incluse, cel de-al 
doilea în primul, ca specia în gen, fie ambele pot fi raportate la acelaşi 
subiect individual, ca proprietăţi ale acestuia, numai că a fi om e o 
proprietate esenţială, în timp ce a fi muzician e o proprietate neesen¬ 
ţială. Ambele tipuri de predicaţii sunt însă numite „contextuale" 
<tcaxâ t6 aupPePrţK6(;>, deoarece ambele - în pofida deosebirilor 
dintre ele - nu sunt incluse în definiţia Fiinţei. 

/simplă/ atingere. Căci dacă ai aşeza laolaltă bucăţi de lemn 
care se ating între ele, nu ai putea spune că acestea sunt un 
/singur/ lemn, nici un /singur/ corp, nici altceva continuu. Şi 
lucrurile, în general, continue sunt declarate a fi una, chiar dacă 
au îndoituri, şi cu atât mai mult dacă nu au îndoituri, precum 
se întâmplă cu gamba şi pulpa piciorului, de vreme ce este posi¬ 
bil ca mişcarea piciorului să nu fie una singură. Iar linia dreaptă 
este în mai mare măsură o unitate decât e cea frântă. Pe aceasta 
din urmă, care are unghiuri, o numim şi nu o numim unitate, 
fiindcă este cu putinţă ca mişcarea ei să fie şi să nu fie simultană; 
dar mişcarea liniei drepte este întotdeauna simultană, şi nici 
o parte a ei care are mărime nu este în repaos, în timp ce o 
alta să fie în mişcare, aşa cum se întâmplă în cazul liniei frânte. 

In alt sens, apoi, /ceva/ este declarat unu prin aceea că 
substratul /său/ este indistinct după forma /sa/. Este indistinct 
/substratul/ lucrurilor a căror formă este indivizibilă în raport 
cu senzaţia. 32 Iar substratul este fie primul, fie ultimul raportat 
la finalitate. 33 Astfel, vinul este numit unul, şi apa — una, întru¬ 
cât sunt indivizibile în raport cu specia /lor/, şi toate lichidele 
sunt considerate unităţi (precum vinul, uleiul) şi topiturile, 
fiindcă substratul ultim al tuturor este identic /cu sine/. Intr-ade¬ 
văr, ele toate sunt aer sau apă. 

Sunt, pe de altă parte, declarate una şi cele al căror gen, unul 
fiind, se diferenţiază după diferenţele specifice opuse /între ele/. 
Şi toate acestea sunt considerate a forma o unitate, fiindcă genul 
/lor/, unul /singur/ fiind, este substrat pentru diferenţele speci¬ 
fice, precum calul, omul, câinele formează o unitate /generică/, 
fiindcă sunt toate animalele. Şi într-un mod asemănător /sunt 
numite astfel/ de parcă ar avea o materie unică. 34 


32 Este vorba din nou despre lucrurile care nu se mai pot diviza 
decât în părţi de aceeaşi specie, care nu se înfăţişează drept compuşi, 
alcătuiţi din elemente diferite. 

33 Aristotel distinge din nou materia primordială de materia ime¬ 
diată, sau cea mai apropiată în raport cu finalitatea, adică cu forma 
care exprimă esenţa lichidului respectiv. 

34 ■ojtOKEÎpEvov înseamnă aici genul - substrat pentru speciile diferite, 
şi nu, ca de obicei la Aristotel, materia, dar analogia este evidentă. 

Aceste lucruri sunt considerate a reprezenta o unitate ba 
în acest fel, ba /fiindcă/ genul supraordonat e considerat unul 
şi acelaşi, dacă ar fi vorba despre ultimele specii ale genului 
respectiv — genul supraordonat acestora: de pildă, triunghiul 
isoscel şi triunghiul echilateral sunt una şi aceeaşi figură geo¬ 
metrică /triunghi/, întrucât ambele sunt triunghiuri, dar ele nu 
sunt triunghiuri identice. 35 

De asemenea, formează o unitate acelea a căror definiţie, 
exprimând esenţa lor, nu se mai poate descompuneîn altă defi¬ 
niţie care să indice esenţa lucrului (căci, luată în sine, orice 
definiţie se poate descompune 36 ). Astfel, ceea ce creşte şi ceea 
ce piere sunt unul şi acelaşi lucru, fiindcă definiţia lor e una, 
după cum, în cazul suprafeţelor, una este definiţia speciei /lor/. 
In principiu, atunci când gândirea, nedivizându-se, gândeşte 
ceea-ce-sunt-în-sine anumite lucruri, şi nu poate să facă 
distincţii nici de timp, nici de loc, nici de definiţie, acele lucruri 
sunt în cea mai mare măsură unităţi, iar dintre acestea sunt 
/astfel/ mai cu seamă Fiinţele 37 . 

In general, cele ce nu admit distincţie, în măsura în care nu 
o admit, sunt considerate a forma o unitate. De exemplu, dacă 
/ceva/, în măsura în care e om, nu admite diviziune, /acel ceva/ 
este un unic om. Dacă /nu admite diviziune/, în măsura în care 
este animal, reprezintă un unic animal; dacă ceva /nu admite 
diviziune/, în măsura în care este mărime, reprezintă o unică 
mărime. 38 Cele mai multe lucruri sunt considerate a reprezenta 
o unitate prin faptul că ele fie fac, fie au, fie suportă, fie se 
raportează la altceva /decât ele/ care este unu. 39 


35 Lucrurile pot avea unitate fiindcă aparţin unui gen comun. 

36 O definiţie, fiind un discurs, se poate diviza în părţi, dar aceste 
părţi nu mai au caracter de definiţie, şi nici măcar de discurs. 

37 Existenţa unei unice definiţii indică existenţa unei unice Fiinţe 
a lucrurilor respective. Aici se află, cum am văzut, principalul „punct 
de stabilitate" în teoria lui Aristotel. 

38 Evident, un om este o unitate, luat ca om, dar nu este o unitate 
luat ca mărime, deoarece mărimea se poate diviza în părţi ce sunt şi 
ele mărimi la rândul lor. 

39 Vezi Cartea Gamma, cap. 2, despre multiplele semnificaţii ale 
termenilor. Mai multe piese formează o unitate, fiindcă sunt piesele 

Dar sunt numite în mod primar <;rpoycax;> unităţi cele a 
căror Fiinţă este una, anume una fie prin continuitate, fie prin 
specie, fie prin definiţie. Căci le numărăm ca fiind mai multe 
pe cele care fie nu sunt continue, fie nu ţin de o singură specie, 
fie nu au o singură definiţie. 

In plus, despre unele lucruri spunem că formează o unitate, 
dacă au o anumită cantitate şi o continuitate, dar sunt situaţii 
când nu spunem astfel, dacă nu avem de-a face cu un întreg, 
iar acesta nu ar avea o formă unică. Astfel, nu am considera 
o unitate privind în orice fel părţile prinse între ele ale încăl¬ 
ţămintei, afară doar dacă nu din pricina continuităţii /dintre 
ele, ci /am face-o mai ales/ dacă astfel ar exista o piesă de încăl¬ 
ţăminte care are deja o formă unică. De aceea considerăm a fi 
o unitate cel mai mult cercul printre linii, deoarece el formea¬ 
ză un întreg şi este perfect. 

Ce-este-în-sine unul reprezintă ce-este-în-sine un punct de 
plecare sau un principiu, anume al numărului. Căci prima 
măsură e un punct de plecare <dpxr|>; lucrul cu care mai întâi 
cunoaştem /ceva/, acela este prima măsură a fiecărui gen /de 
cunoştinţe/. Unul este, aşadar, în legătură cu orice /gen/ punc¬ 
tul de plecare a ceea ce poate fi cunoscut. Dar unul /ca unitate 
de măsură/ nu este acelaşi în toate genurile: căci ba semitonul 
/este unitatea/, ba vocala sau silaba. Unul pentru greutăţi este 
diferit de cel pentru mişcări. In toate cazurile însă, el este indivi¬ 
zibil fie prin cantitate, fie prin specie. In privinţa unului indi¬ 
vizibil după cantitate, cel careîn toate direcţiile nu are poziţie, 
aceasta este monada. Cel care este indivizibil în toate direcţiile 
dar are poziţie este punctul-, cel care este divizibil într-o singură 
direcţie e lima ; în două — e suprafaţa-, cel care e divizibil în 
toate direcţiile, adică în cele trei, din punct de vedere cantitativ, 
este corpul. Mergând înapoi, unul divizibil în două direcţii este 
suprafaţa, divizibil într-o singură direcţie — linia, iar unul care 
nu este divizibil în nici o direcţie, din punct de vedere cantitativ, 
este punctul şi monada: anume, cea fără poziţie este monada, 
cel cu poziţie este punctul. 


unui unic automobil. Mai mulţi muzicieni formează o unitate, 
deoarece cântă într-o singură orchestră etc. 

De asemenea, unele lucruri sunt o unitate numerică , altele 
au una specifică, altele — generică, altele — analogică. Cele cu 
unitate numerică sunt cele a căror materie doar este una sin¬ 
gură, prin specie formează o unitate cele ce au o definiţie unică, 
prin gen formează o unitate cele care au acelaşi tip de predicat, 
iar prin analogie formează o unitate lucrurile care sunt ca într-un 
raport al unui termen faţă de alt termen. Mereu tipurile /de 
unitate/ posterioare sunt o consecinţă «xkoXo*>0eî> a celor 
anterioare. Astfel, câte formează unităţi numerice formează şi 
unităţi specifice, dar nu toate câte formează unităţi specifice 
formează şi unităţi numerice 40 . însă au unitate generică câte 
1017 a au şi unitate specifică, însă nu toate câte au unitate generică o 
au şi pe cea specifică, ci o au pe cea analogică. Şi nu toate cele 
câte au unitate analogică au şi unitate generică. 41 

Este evident şi că multitudinile vor fi opuse unităţii: unele 
fiindcă nu sunt continue 42 , altele fiindcă posedă materia divizi¬ 
bilă sub aspectul speciei, fie prima materie, fie ultima 43 , altele, 


40 Această pisică este una la număr, dar, evident este şi aparţină¬ 
toare aceleiaşi specii. Două pisici însă aparţin aceleiaşi specii, dar nu 
sunt aceeaşi pisică. 

41 Pisica şi câinele aparţin aceluiaşi gen (mamifere), dar nu şi aceleiaşi 
specii. G. Reale crede că unitatea de analogie nu se referă la aceea 
despre care se vorbeşte în Cartea Gamma, cap. 2, prin care mai multe 
semnificaţii se raportează la un principiu sau un centru, ci la o unitate 
bazată pe o proporţie cu patru termeni. De pildă: vederea este pentru 
corp ceea ce ştiinţa este pentru suflet: între vedere şi ştiinţă există o 
unitate analogică. Cred însă că Reale nu observă că, după ce Aristotel 
spune în Cartea Gamma, cap. 2 că, de pildă, toate sensurile lui „a fi" 
se raportează la Fiinţă, el alcătuieşte o proporţie când arată că la fel 
se comportă şi sensurile lui „sănătos". Proporţia ar fi: aşa cum dife¬ 
ritele sensuri ale lui „sănătos" se raportează la „sănătate", tot astfel 
diferitele sensuri ale lui „a fi" se raportează la Fiinţă; şi, în sens general, 
diferitele sensuri ale unui concept care nu acoperă un gen sau o specie 
se raportează analog la primul element ierarhic al conceptului. 

42 Masa şi scaunul. 

43 Casa în raport cu părţile sale componente, care nu sunt „masă". 
Se pot distinge aici „materia ultimă", cărămizile, lemnul, şi „materia 
primă" - pământul, apa etc. 

în sfârşit, prin faptul că există mai multe definiţii care arată 
ce sunt ele. 


Capitolul 7 

Este <to 6v> semnifică, pe de-o parte, /o asociere/ valabilă 
în context <Koaâ ou|4te[3r|KO<;>, pe de altă parte, o asociere vala¬ 
bilă intrinsec < KaO'atnc» 44 . în prima accepţiune, spunem, de 
pildă, că dreptul este muzician, ori că omul este muzician, ori 
că muzicianul este om-, vorbim ca şi când muzicianul ar clădi 
o casă, fiindcă a ţinut de o caracteristică dependentă de context 
a constructorului să fie şi muzician, sau de una a muzicianului 
să fie şi constructor (faptul că ceva este altceva înseamnă că 
ceva are proprietatea în acel context de a fi ceva). La fel stau 
lucrurile şi cu exemplele de mai sus: 

Căci de câte ori îl numim pe om muzician şi pe muzician 
îl numim om, sau pe alb îl numim muzician, ori pe acesta alb, 
/o facem/ fiindcă, pe de-o parte, ambele predicate /muzician 
şi alb/ sunt asociate în mod contextual aceluiaşi subiect, iar, 
pe de altă parte, pentru că ele reprezintă proprietăţile contex¬ 
tuale ale unui subiect existent autonom <tcp 6vn>. Afirmăm 
că muzicianul este om deoarece omul are proprietatea, depen¬ 
dentă de context, de a fi muzician. La fel se poate vorbi despre 
a fi non-alb, deoarece acel lucru este non-alb, care are pro¬ 
prietatea contextuală să nu fie alb. 

Aşadar, termenii concepuţi a sta /într-o asociere/ depen¬ 
dentă de context sunt concepuţi astfel fie pentru că ambii 
termeni /ai unei propoziţii/ ţin de acelaşi subiect ce există 


44 Aristotel discută semnificaţia copulei a fi. Distincţia pe care o 
face nu se referă la faptul că uneori asocierea subiectului cu predi¬ 
catul este nenecesară, alteori necesară, ci la faptul că ne putem referi 
fie la termenii care sunt asociaţi şi care sunt, în general, contextuali, 
fie la tipul predicaţiei în care ei cad cu necesitate. Distincţia este 
asemănătoare cu cea din algebră, dintre identitate (o egalitate în sine) 
şi ecuaţie (o egalitate contextuală). 

/autonom/, fie pentru că al doilea termen ţine de primul ce 
are o existenţă autonomă, fie pentru că există un subiect căruia 
îi aparţine un predicat al cărui predicat este /chiar/ subiectul 45 . 

Se vorbeşte cu referire la valorile lui „a fi“ luate în mod 
intrinsec în tot atâtea sensuri câte semnificaţii au figurile pre- 
dicaţiei <ră o^fipaTa tfjq icaTnyopiaţ>: în câte moduri se poate 
afirma /ceva despre ceva/, în tot atâtea moduri semnifică şi 
cuvântul „a fi“. Dat fiind că, dintre cele ce sunt predicate, unele 
semnifică ce este /lucrul/, altele — cum este el, altele — cât este, 
altele — unde este, altele — când este, vocabula „a fi“ semnifică 
acelaşi lucru cu fiecare dintre categorii 46 . Căci nu este nici o 
diferenţă între propoziţiile „omul este în însănătoşire" şi „omul 
se însănătoşeşte", nici între propoziţiile „omul este la plimbare" 
sau „este în proces să taie" şi propoziţiile „omul se plimbă" sau 
„omul taie", şi la fel stau lucrurile şi în celelalte situaţii. 47 


45 Atunci când se poate spune că albul e muzician, dar şi că muzi¬ 
cianul e alb (predicatul subiectului arc drept predicat, în a doua pro¬ 
poziţie, subiectul din prima propoziţie), asocierea prin copula este 
se face în mod contextual, non-necesar. 

46 In Categorii, Aristotel vorbeşte despre 10 categorii sau figuri 
alepredicaţiei: Fiinţa, cantitatea, calitatea, locul, timpul, relaţia, acţiu¬ 
nea, suferirea, poziţia şi posesia. Aici apar doar 8, lipsind poziţia şi 
posesia. De reţinut că el consideră că legătura dintre subiect şi pre¬ 
dicat, copula, se modulează, după felul predicatului, căpătând aceeaşi 
semnificaţie fundamentală cu a acestuia. 

47 In greacă, existenţa participiului verbal activ sau pasiv la patru 
timpuri face ca propoziţii cu predicat verbal să poată fi cu uşurinţă 
redate prin propoziţii cu predicat nominal, deci care presupun copula 
„a fi". Aristotel presupune, deci, că „a fi" este prezent implicit cel puţin 
în orice propoziţie şi că el asumă funcţia categorială a predicatului. 

O mare problemă au constituit-o exemplele date de Aristotel ce 
par a corespunde unei predicaţii nonnecesare, contextuale. Vezi: 
Reale, loc.cit. Unii au presupus că Aristotel pur şi simplu a greşit. 
Soluţia, după părerea mea (ce seamănă cu cea a lui Reale), este să nu 
distingem în cazul acestor exemple între xo ov KCtră crupPcfiTiKOţ şi 
to ov KaO’ auxo ca între „contextual, extrinsec, facultativ etc." şi 
„esenţial, necesar, intrinsec etc.“, cum se face de obicei. Mai degrabă 
prin xo ov iartă cropfithTiKCx; să înţelegem rolul lui „a fi" în perspectiva 

De asemenea, „a fi“ semnifică şi că „/ceva/ este", fiindcă 
este adevărat, în timp ce „a nu fi“ semnifică faptul că /lucrul/ 
nu e adevărat, ci fals. La fel se întâmplă în cazul afirmaţiei şi 
al negaţiei, de exemplu: /se spune/ că Socrate este muzician, 
fiindcă aceasta este adevărat, sau /se spune/ că Socrate este non-alb, 
fiindcă aceasta este adevărat. Dar /se spune/ că diagonala nu 
este comensurabilă, fiindcă e fals /că e comensurabilă/. 48 

în continuare, „a fi“ semnifică şi ceea-ce-este afirmat, pe 
de-o parte, ca o virtualitate, pe de alta, în actualizare, în raport 
cu toate sensurile amintite. 49 Căci afirmăm că /cineva/ este 
văzător atât când are capacitatea virtuală /de a vedea/, cât şi 
când e văzător în actualizare, şi la fel şi când /afirmăm/ că 
ştie atât cel capabil în mod virtual să se folosească de ştiinţă, 
cât şi cel care se foloseşte de ea /efectiv/; iarăşi, /afirmăm că/ 
este liniştit atât cel care deja este în repaos, cât şi cel capabil 
să fie liniştit. La fel /vorbim/ şi despre Fiinţe: într-adevăr, afir¬ 
măm că „Ffermes" există în piatră, /care e virtualmente capabilă 
să-l conţină/, şi jumătatea liniei /există în linia întreagă/, şi că 
e /virtualmente/ grâu ceea ce e încă necopt. Dar când anume 
este/ceva/ capabil virtualmente să fie şi când — încă nu, trebuie 
cercetat în altă parte. 


termenilor pe care îi poate conecta (termeni ce ţin de context, şi atunci 
avem asocieri de tipul: A e B, B e A, C e A şi B. Iar prin xb ov kcxB’ auro 
vom înţelege pe „a fi“ privit în sine însuşi, adică capabil să exprime 
categoriile Fiinţei. Atunci, în propoziţia „omul este la plimbare" nu 
trebuie văzută legătura contextuală dintre subiect şi un predicat (pe 
care Aristotel a examinat-o în exemplele de tip „omul e muzician"), 
ci expresia categoriei acţiunii, indiferent de un anume predicat sau 
de un anume subiect. Cu alte cuvinte: „omul este la plimbare" expri¬ 
mă nu numai un context în care se află omul, ci exemplifică categoria 
acţiunii. Or, exprimarea acesteia ţine intrinsec de valenţele lui „a fi“, 
căci indiferent ce va face omul, el trebuie ceva să facă. 

48 Cf. Cartea Epsilon, cap. 4. 

49 Prin urmare, în cazul fiecărei categorii, există fiinţări în actua¬ 
lizare (a fi verde efectiv, de exemplu) şi fiinţări în virtualitate (ceva 
care este virtual verde, de exemplu o frunză lipsită de lumină). 

Capitolul 8 

Fiinţe <oikri.ca> sunt numite şi corpurile simple, precum 
pământul, focul, apa şi câte sunt astfel, în general corpurile, 
cât şi animalele alcătuite din acestea, divinităţile şi părţile lor. 
Toate acestea sunt numite Fiinţe, fiindcă ele nu sunt calităţile 
unui substrat, ci alte lucruri le au pe ele drept substrat. 

în alt sens, se numeşte Fiinţă ceea ce ar fi raţiune a existenţei, 
fiind încorporat în lucrurile respective, câte nu sunt atribuite 
unui substrat, precum sufletul este încorporat în animal. 

De asemenea,/se numesc Fiinţe! acele părţi încorporate în 
astfel de lucruri, părţi ce definesc şi marchează un obiect indi¬ 
vidual. Dacă aceste părţi sunt suprimate, se suprimă întregul, 
precum suprimându-se suprafaţa /se suprimă/ corpul — după 
cum spun unii 50 — şi /se suprimă/ suprafaţa, suprimându-se 
linia. Şi, în general, numărul pare unora a fi aşa ceva (fiind el 
suprimat, ei spun că nu există nimic şi că el defineşte totul). 

în plus, /se numeşte Fiinţă/ esenţa lucrului, a cărui expresie 
este definiţia, iar aceasta este numită Fiinţa fiecărui lucru. 

Se vede că Fiinţa este concepută în două sensuri /principale/: 
mai întâi ca substrat ultim, care nu mai poate fi atribuit ca pre¬ 
dicat unui alt substrat; apoi, ca ceea ce, fiind un individual, ar 
fi şi autonom-, configuraţia, forma fiecărui lucru sunt aşa ceva 51 . 


50 Este vorba despre platonicieni. 

51 Fiinţă înseamnăceeaceestepermanent şi subzistentîn lucruri, 
ceea ce rămâne când apar şi dispar calităţile. (Tradus în latină prin 
substantia.) Aristotel observă că, de aceea, există două sensuri princi- 
pale: cel de substrat, suport al unor calităţi, sens care se învecinează 
cu cel de materie. Apoi, exist ă forma cu expresia sa verbală, definiţia, 
care exprimă ceea ce lucrul este cu adevărat şi care, de asemenea, mar¬ 
chează stabilitatea şi permanenţa. Termenul poate sugera o interpre¬ 
tare platoniciană, dar probabil că Aristotel nu se referă aici la ceea 
ce este separabil realiter, ci la ceea ce este separabil, autonomizabil, 
individualizabil cu ajutorul gândirii: aspectul esenţial, general al 
lucrurilor. V. Interpretare la Metafizica, p. 38. 

Sunt considerate identice mai întâi lucrurile care admit o 
identitate contextuală /între ele/; de exemplu, „albul" şi „muzi¬ 
cianul" /exprimă/ o identitate în măsura în care sunt proprie¬ 
tăţile contextuale ale unuia şi aceluiaşi subiect; „omul" şi 
„muzicianul" sunt identici în măsuraîn care a fi ultimul dintre 
ele este o proprietate a primului termen. Un termen este 
identificat /după context/ cu fiecare dintre ceilalţi şi fiecare 
dintre ceilalţi este identificat cu el. Căci acelaşi lucru cu „omul 
muzical" este declarat a fi şi „omul", şi „muzicalul", iar acela 
este/declarat identic/ cu aceştia. Iată de ce toate aceste identităţi 
nu au valabilitate universală. Căci nu este adevărat a se spune 
că orice om şi /orice muzician/ sunt identici. /Identităţile/ cu 
caracter universal sunt valabile intrinsec, dar identităţile depen¬ 
dente de context nu sunt valabile intrinsec, ci sunt date ca vala¬ 
bile numai <cntXcoi;> pentru lucrurile individuale. într-adevăr, 
pare a fi acelaşi lucru „Socrate" şi „Socrate muzician"; însă 
cuvântul „Socrate" nu se poate atribui unei mulţimi de subiecţi, 
de unde rezultă că nu se poate spune „orice Socrate" în felul 
în care se spune „orice om" 52 . 

Unele lucruri sunt considerate identice în acest fel /con¬ 
textual/; cele însă considerate identice în mod intrinsec sunt 
considerate /astfel/ în tot atâtea moduri în câte este considerată 
şi unitatea. Căci sunt socotite a fi identice lucrurile a căror 


52 Aristotel vrea să spună, evident, că Socrate este unul şi singur, 
cel pe care l-au ucis atenienii dându-i să bea cucută. Acela este un 
subiect individual care poate fi identificat într-un context dat cu 
predicate ca „muzician", „bătrân". Totuşi, numele „Socrate" poate 
fi aplicat mai multor subiecţi, iar expresia „orice Socrate" poate fi 
considerată corectă, doar dacă prin ea înţelegem „orice om numit 
Socrate". Pe de altă parte, ne-am putea gândi că, într-un sens, atributul 
„filozof" se asociază cu acel Socrate, în mod necesar, şi nu facultativ 
şi contextual, fiindcă nu poate fi conceput acel Socrate în absenţa 
proprietăţii de a fi filozof. 

materie este unică fie sub raportul speciei, fie sub cel al numă¬ 
rului, cât şi cele a căror Fiinţă este unică. 53 

Rezultă cu claritate că identitatea este o unire anume, fie 
a mai multor /feluri/ de a exista, fie atunci când /cineva/ se 
foloseşte de /ceva/ ca de mai multe lucruri, de pildă: când ar 
spune că ceva este identic cu sine. El se foloseşte de acel lucru, 
ca şi când ar fi vorba despre două entităţi. 

Sunt considerate a fi altele <e xepa> fie lucrurile care aparţin 
mai multor specii, fie acelea a căror materie sau definiţie a 
Fiinţei lor /nu sunt unice/. Iar altul se spune în toate felurile 
în opoziţie cu identicul. 

Sunt numite diferite <5ioc<popa> cele care sunt altele, având 
totuşi şi ceva identic, nu numai sub raportul numărului, ci fie 
al speciei, al genului sau al analogiei. 

Se mai numesc astfel cele al căror gen nu este identic, de 
asemenea, contrarele, şi câte au alteritatea în Fiinţă. 

Asemănătoare <op.oia> se numesc cele careîn toate privin¬ 
ţele se comportă la fel; apoi, cele care în mai mare măsură se 
comportă la fel decât diferit; apoi, cele a căror calitate este 
unică. In fine, dacă este posibil ca /lucrurile/ să se altereze în 
raport cu un număr de contrarii, lucrurile având /în comun/ 
majoritatea acestor /contrarii/ sau pe cele mai importante, ele 
sunt asemănătoare. 

Neasemănătoarele se comportă opus celor asemănătoare. 


Capitolul 10 

Se numesc opuse <ăvTiKeîp.eva> /propoziţiile/ contradic¬ 
torii, cele contrarii, /termenii/ relativi, privaţiunea şi posesia 
şi realităţile ultime din care şi spre care se săvârşesc generările 
şi distrugerile. 


53 Aşa cum s-a mai arătat, materia apei este identică cu ea însăşi 
sub raportul speciei, fiindcă părţile ei sunt identice specific cu întregul 
(sunt tot apă). O linie este identică cu sine sub raportul număru¬ 
lui - identitatea prin continuitate. Identitatea de Fiinţă este cea a 
lucrurilor ce au aceeaşi definiţie (aceeaşi formă). 

Acele proprietăţi care nu pot fi prezente simultan într-un 
receptacol care le poate primi /totuşi/ pe ambele /separat/ <xcp 
ăpcpoîv detc-tucâ», acelea se numesc opuse, fie ele însele, fie 
/materiile/ din care ele provin. Intr-adevăr, cenuşiul şi albul 
nu pot exista simultan pe acelaşi corp. De aceea /materiile/ din 
care ele provin sunt opuse, 54 

Contrarii <£vâvTioc> sunt numite mai întâi cele ce se deose¬ 
besc în privinţa genului şi care nu pot fi prezente simultan la 
acelaşi subiect, apoi cele aparţinând aceluiaşi gen şi care se 
deosebesc cel mai mult /între ele/. De asemenea, /se numesc/ 
astfel şi cele care se deosebesc la maximum, prezente fiind în 
acelaşi receptacol, şi cele care se deosebesc la maximum dintre 
cele supuse aceleiaşi capacităţi; apoi cele a căror diferenţă este 
maximă, fie în mod absolut, fie în raport cu genul, fie în raport 
cu specia. Restul se numesc contrarii, unele fiindcă conţin 
elemente ca cele de mai sus, altele fiindcă sunt capabile să le 
primească, altele fiindcă sunt capabile să le producă, sau să le 
suporte, fie că le produc /actualizat/, sau le suportă, f ie /că sunt/ 
pierderi sau achiziţii, posesiuni sau privaţiuni /ale unor con¬ 
trarii/ de acest fel. 

Dat fiind că unul şi ceea-ce-este sunt concepute în multe 
sensuri, urmează cu necesitate că şi restul /conceptelor au acest 
caracter/ câte se raportează la acelea. Rezultă că la fel se com¬ 
portă şi identicul, altul, contrariul, astfel încât există altul etc. 
pentru fiecare categorie. 

Sunt numite altele după specie acele lucruri care, aparţinând 1018 b 
aceluiaşi gen, nu sunt subordonate unele altora, de asemenea 
acelea care, aflându-se în acelaşi gen, posedă o diferenţă 
/specifică/, de asemenea, cele care deţin o contrarietate de 
esenţă /între ele/. 

Dar şi contrariile sunt altele unele faţă de altele după 
specie, fie toate, fie cele numite aşa în sensul prim, cât şi cele 
ale căror definiţii, date în ultima specie a genului, sunt altele. 

54 în fapt, dacă „gri“ înseamnă aici „non-alb", acestea sunt contra¬ 
dictorii, şi nu opuse. 

(De exemplu, omul şi calul, deşi indistincte după gen, au alte 
definiţii fiecare.) 55 

De asemenea, sunt altele şi cele care, deşi fiind în aceeaşi 
Fiinţă, comportă o diferenţă. 56 Aceleaşi după specie sunt cele 
concepute în mod opus celor de mai sus. 


Capitolul 11 

Dat fiind că în fiecare gen există ceva prim şi un început, 
anterioare şi posterioare sunt numite unele lucruri prin faptul 
că sunt mai aproape de un început determinat, fie în mod 
absolut şi prin natură, fie în mod relativ, fie local, fie ca urmare 
a unor motive; de pildă, unele sunt anterioare local deoarece 
sunt mai apropiate prin natură de un anumit loc determinat 
(precum de mijloc sau de capăt), fie /sunt mai apropiate/ în 
raport cu un punct întâmplător; iar ceea ce este mai îndepărtat 
/de toate acestea/ este posterior. 

Altele se raportează /ca anterioare şi posterioare/ la timp: 
unele evenimente /se numesc anterioare/ pentru că sunt mai 
îndepărtate de momentul prezent, de exemplu, în cazul eveni¬ 
mentelor trecute, războaiele troiene sunt anterioare războaielor 
medice, fiindcă primele sunt mai îndepărtate /decât ultimele/ 
de momentul prezent. 

Altele se numesc anterioare /pentru că sunt mai apropiate 
de momentul prezent, precum în cazul evenimentelor viitoare, 
jocurile Nemeene sunt anterioare jocurilor Pitice, fiindcă sunt 
mai apropiate de momentul prezent, când ne servim de mo¬ 
mentul prezent ca de un început şi un punct prim. 

Altele se numesc anterioare în raport cu mişcarea (căci ceea 
ce este mai apropiat de primul mişcător este anterior, precum 


55 Omul şi calul aparţin aceluiaşi gen (animal), dar unor specii 
diferite. 

56 E vorba despre atributele aceleiaşi Fiinţe. 

copilul este anterior bărbatului. Iar acesta /primul mişcător/ 
este un început absolut). 57 

Altele /se numesc anterioare/ în raport cu puterea <koct& 
5uvoc|iiv> 58 : ceea ce precumpăneşte sub raportul puterii /de a 
face ceva/ este anterior şi mai puternic. Un astfel de lucru este 
cel prin intenţia căruia e necesar să urmeze un altul — un lucru 
posterior — astfel încât, dacă nu se mişcă primul, nici al doilea 
nu se mişcă, în timp ce dacă primul se mişcă, atunci şi al doilea 
îi urmează. Iar intenţia reprezintă /aici/ începutul. 

Altele /se numesc anterioare/ în raport cu o ordine. (Aces¬ 
tea sunt cele care se distanţează la anumite intervale faţă de 
ceva determinat potrivit cu un anume raport; de exemplu: cel 
care stă alături de corifeu <rcapaatdTr|<;> în cor e numit anterior 
celui care stă pe locul trei <tpiTocrtdTr|q> ; la liră, penultima 
<7tapaviŢ[T|> coardă e anterioară ultimei <vf|Tr|>. în primul caz, 
corifeul, în cel de-al doilea, coarda mediană reprezintă începutul. 

în acest fel sunt numite acestea anterioare; în alt sens, e 
numit /anterior/ ceea ce vine mai întâi în ordinea cunoaşterii , 
ca fiind anterior în mod absolut. Dintre acestea însă, într-un 
fel sunt cele anterioare în raport cu definiţia /conceptul/, 
într-altul — cele /anterioare/ senzorial. în raport cu definiţia 
/conceptul/ sunt anterioare universalele, senzorial însă sunt 
anterioare particularele. 59 în raport cu definiţia /conceptul/ 
însă, proprietatea contextuală este anterioară întregului, 
precum „muzicalul" este anterior „omului muzical". Căci nu 
va exista definiţia întreagă fără parte. Pe de altă parte, nu-i 
posibil să existe „muzical" fără să existe vreun muzician 60 . 


57 Desigur, deoarece el nu mai este mişcat la rândul său, fiind imobil. 

58 8uvapi(ţ nu înseamnă aici „virtualitate" sau „capacitate", ci 
„putere", ca aceea pe care o are un stăpân asupra slujitorului său. 

59 Definiţiile sau conceptele (cuvântul grec poate avea ambele 
sensuri) se referă mai întâi la general şi apoi coboară prin deducţie 
la particular. Senzaţia este a particularului şi urcă de la acesta, prin 
inducţie, spre general. 

60 Pentru ca să putem defini „omul muzical", trebuie să ştim mai 
întâi să definim „muzicalul". Pe de altă parte, trebuie să existe măcar 
un (om) muzician concret pentru ca „muzicalul" să aibă sens. 

Mai departe: se numesc anterioare proprietăţile lucrurilor 
1019 a anterioare, precum rcctilinearitatea /este anterioară/ planeităţii: 
prima este, într-adevăr, proprietatea intrinsecă a liniei, cea¬ 
laltă — a suprafeţei. 61 

Acestea se numesc anterioare şi posterioare în acest fel; altele 
/se numesc aşa/ prin referinţă la natură şi Fiinţă, câte pot exista 
fără /prezenţa/ altora, dar acelea nu pot exista fără prezenţa 
primelor. De o astfel de distincţie s-a servit Platon. (Deoarece 
a fi este de conceput în mai multe sensuri, mai întâi vine ca 
anterior substratul , de aceea şi Fiinţa este anterioară.) 

Apoi, în alt sens, vin cele / anterioare şi posterioare / văzute 
din perspectiva virtualităţii cât şi din aceea a actualizării acestei 
virtualităţi. Există, într-adevăr, lucruri care sunt anterioare în 
raport cu virtualitatea, altele — anterioare sub raportul actua¬ 
lizării /acestei virtualităţi/: de exemplu, în mod virtual, semi- 
dreapta este anterioară dreptei, partea —întregului, şi materia 
e anterioară Fiinţei. Când virtualităţile sunt actualizate însă, 
ele sunt posterioare. Căci, efectiv, vor exista /partea, materia, 
semidreapta/, numai după ce întregul, /Fiinţa/ sunt distruse. 62 

Intr-unfel, toate cele ce sunt numite anterioare şiposterioare 
sunt numite /astfel/ în raport cu aceste sensuri: unele /numite 
anterioare/ în raport cu apariţia lor pot să existe fără alte ele¬ 
mente, precum întregul poate să existe fără părţi; altele sunt /ante¬ 
rioare/ în raport cu distrugerea lor, precum partea este/anterioară/ 
întregului /în acest sens/. 63 La fel stau lucrurile şi cu celelalte. 


61 Linia este anterioară planului în raport cu definiţia, pentru că 
e mai jţenerală decât ea: întâi se defineşte linia şi apoi planul. 

62 întregul nu poate fi conceput decât ca compus din părţi, aşadar 
partea este anterioară în virtualitate. Dar, efectiv, partea apare numai 
dacă întregul este segmentat. O problemă specială o pune aplicarea 
la materie şi Fiinţă. Aristotel raţionează, probabil, în felul următor: 
pentru ca un lucru să aibă Fiinţă, adică să poată fi ceea ce este, trebuie 
să existe o materie din care să fie făcut. Deci, virtual, materia precedă. 
Pentru ca materia însă să fie recuperată, trebuie distrusă efectiv, în 
actualizare. Fiinţa lucrului (forma). 

63 Evident, este vorba despre anterioritatea virtuală: pentru ca să 
poată fi concepută distrugerea întregului, trebuie concepută existenţa 

Capitolul 12 

Virtualitate/capacitate 64 <5wa(.uţ> se numeşte, într-un sens, 
principiul mişcării sau al transformării /unui corp/, principiu 
aflatîntr-un corp diferit, sau luat ca un lucru diferit, /dacă se 
află în acelaşi corp/; de exemplu: arta construirii reprezintă 
o virtualitate/capacitate, care nu se află în construcţia ce tocmai 
se construieşte; dimpotrivă, arta medicală, care e şi ea o vir¬ 
tualitate/capacitate, s-ar putea afla în pacientul medical, dar 
nu în calitatea acestuia de pacient. 65 

în general, în acest sens, principiul transformării şi al mişcării 
/unui lucru/ este numit virtualitate/capacitate, fiind el situat 
într-un corp diferit, sau luat ca diferit, /dacă c totuşi acelaşi/. 

în alt sens /este numită virtualitate/ aptitudinea de a fi de¬ 
terminat de către un corp diferit sau luat ca diferit. (Căci spu¬ 
nem că un lucru e, virtualmente, capabil de a suporta ceva, dacă 
există la el virtualitatea, datorită căreia el, cel care suportă, 
tocmai suportă uneori orice afecţiune, alteori — nu chiar orice 
afecţiune, ci doar dacă vreuna ar duce spre mai bine.) 

Pe de altă parte,/se numeşte capacitate <5uvaptq>/ aptitu¬ 
dinea de a împlini bine un lucru, sau conform intenţiei. Căci 
uneori contestăm că au capacitatea să vorbească sau să umble 
cei care, numai umblând şi vorbind, nu o fac /totuşi/ bine, sau 
nu fac ceea ce şi-au propus. La fel spunem şi în privinţa 
lucrurilor suportate. 


separată a părţii. Dacă întregul este generat în actualizare, părţile nu 
există decât virtual. Dacă întregul este distrus, devenind el virtual, 
părţile se actualizează. 

64 5\>vot)nţ înseamnă în greacă „putere", „posibilitate", „potenţă", 
„virtualitate", „capacitate". De aici şi imposibilitatea de a-1 reda 
printr-un singur termen românesc. De pildă, spunem că un om are 
capacitatea să înveţe, dar că planta se în virtualitate în sămânţă. 

65 Evident, acelaşi om poate fi şi pacient, şi medic, tratându-se 
singur, ceea ce face ca arta mcdicinei să se afle la el ca o virtualitate - el 
ca medic, şi nu ca pacient. Cu o clădire ce se construieşte, lucrurile 
stau diferit, deoarece ea nu se poate construi singură. 

în alt sens, numim puteri <5uvotpeiţ> acele însuşiri graţie 
cărora lucrurile sunt cu totul neafectate sau neschimbătoare, 
sau nu pot fi uşor clintite înspre mai rău. Căci corpurile se 
sparg, se uzează, se îndoaie şi, în general, se distrug nu prin 
faptul că dispun de puteri, ci fiindcă nu dispun de puteri şi duc 
lipsă de ceva. Dintre acestea, rămân neafectate cele care sunt 
afectate cu greutate şi puţin, datorită puterii /lor de a subzista/ 
şi a faptului că au o putere anume şi sunt într-un anumit fel. 

Dacă capacitatea, puterea şi virtualitatea se concep în atâtea 
feluri, şi virtualul <5uvca6v> într-un sens, va fi numit ceea ce 
posedă principiul mişcării şi al schimbării /unui corp/, prin¬ 
cipiu aflat în alt corp, sau luat drept alt corp, /dacă se află în 
acelaşi corp/. (Căci şi ceea ce opreşte este ceva virtual în stare 
/să se oprească/.) 

în alt sens, numim ceva capabil dacă ceva diferit /de el/ are 
o astfel de putere asupra /primului lucru/. 

1019 b Apoi, în alt sens, — dacă/ceva/ ar avea capacitatea/virtua¬ 
litatea de a se transforma în orice, fie spre mai rău, fie spre 
mai bine. Căci şi cel ce este nimicit pare capabil să fie nimicit; 
altminteri nu arfi nimicit, dacă arfi incapabil de aşa ceva. Dar, 
în fapt, el are o anumită condiţie, o raţiune şi un principiu ce-1 
fac să fie afectat în acest fel. Uneori, el pare a fi aşa prin faptul 
că posedă o anumită însuşire, alteori prin faptul că e lipsit /de 
aşa ceva/. Iar dacă privaţiunea este, într-un anumit fel, o posesie 
/a unei lipse/, toate lucrurile ar fi, virtual, în stare de ceva prin 
faptul că ar poseda ceva, astfel încât /ceva/ are o capacitate/vir¬ 
tualitate atât prin faptul de a poseda şi a avea un principiu, 
cât şi prin acela că posedă privaţiunea acestui /principiu/, 
dacă este posibil „a avea o privaţiune". [Iar dacă nu este cu 
putinţă, acordăm un nume comun unor realităţi perfect diferite 
<opcov6pcD(;>.] 

în alt sens, /se spune capabil/ prin faptul că un alt lucru, 
sau /acelaşi/ luat ca un altul nu are o capacitate sau un principiu 
distructiv pentru el. 

în alt sens /se numesc capabile/ toate acestea, fie deoarece 
se întâmplă ca ele doar să existe sau să nu existe, fie deoarece se 
întâmplă să existe într-o bună condiţie. Şi în lucrurile neînsu- 

fleţite este prezentă o astfel de capacitate, precum în unelte. 
Căci se spune că o liră este capabilă să cânte, alta — că nu este 
deloc, atunci când nu ar avea un sunet plăcut. 

Incapacitatea este privaţiunea de capacitate şi de un astfel 
de principiu, aşa cum a fost el prezentat mai sus, privaţiune 
existentă fie în general, fie apărută la cel care, prin natură, 
posedă /capacitatea/, fie că apare exact atunci când el deja o 
poseda prin natură. Căci nu în acelaşi mod spunem că sunt 
incapabili de procreere un copil, un bărbat şi un eunuc. 

în plus, fiecăruia dintre cele două tipuri de capacitate i se 
poate opune un tip corespunzător de incapacitate: respectiv, 
atât tipului de capacitate de a pune pur şi simplu în mişcare, cât 
şi celui de capacitate de a pune bine în mişcare. 

Astfel, unele lucruri se numesc incapabile în raport cu aceas¬ 
tă incapacitate, altele se numesc incapabile în alt sens, cel de 
posibil şi imposibil; de exemplu: imposibil este lucrul al cărui 
contrariu este cu necesitate adevărat bb . (De exemplu, faptul că 
diagonala/pătratului/ este comensurabilă/cu latura/ este ceva 
imposibil, fiindcă este falsă această propoziţie, a cărei propo¬ 
ziţie contrarie e nu numai adevărată, dar şi în mod necesar 
adevărată. Aşadar, comensurabilitatea este nu doar falsă, ci şi 
în mod necesar falsă.) 

Dar contrariul acestuia, anum eposibilul, există atunci când 
nu este necesar ca contrariul său să fie fals; de exemplu, este 
posibil ca omul să fie aşezat, căci /pentru un om/, faptul de a 
nu fi aşezat nu este, în mod necesar, fals. 

Aşadar, posibilul desemnează, într-un sens, aşa cum s-a arătat, 
ceea ce nu e în mod necesar fals; în alt sens, el desemnează 


66 în greacă Suvatov înseamnă deopotrivă „capabil", dar şi „posi¬ 
bil", astfel încât polisemantismul său e mult mai mare decât în română 
şi trebuie să folosim două cuvinte acolo unde textul lui Aristotel are 
unul singur. Afirmaţia „Homer e autorul Eneidei" e imposibilă (deoa¬ 
rece Eneida este mult posterioară epocii lui Homer), dacă afirmaţia 
contrară „Homer nu e autorul Eneidei" este în mod necesar adevăra¬ 
tă - ceea ce este cazul. Dacă afirmaţia contrară nu este în mod necesar 
adevărată (de pildă, „Socrate este bătrân"), atunci nici contrara 
„Socrate nu e bătrân" nu este imposibilă. 

1020 a 


ceea ce este adevărat, iar în alt sens, ceea ce e cu putinţă să 
fie adevărat. 67 

Prin transfer de sens, se vorbeşte în geometrie despre putere 
<5i5va|j.i5>. 

Toate aceste sensuri ale posibilului <xaî>xa xâ 5uvaxd> nu 
se referă la noţiunea de virtualitate. Insă toate sensurile care se 
referă la virtualitate/capacitate sunt conceputeîn relaţie cu sensul 
primar al acesteia. Or, acesta este principiul transformării/unui 
lucru/, principiu aflat în alt lucru /decât cel care se transformă/ 
sau luat ca un alt lucru, /dacă se află în acelaşi lucru/. 

Restul sensurilor cuvântului „capabil" <8uvaxov> au în 
vedere faptul că unele lucruri se numesc „capabile" deoarece 
altceva are o capacitate /de acţiune asupra/ lor, altele — deoa¬ 
rece nu o are, altele — deoarece o are într-un anumit fel. în 
acelaşi fel stau lucrurile şi cu cele „incapabile". 

Rezultă că definiţia principală a celui dintâi sens al virtua¬ 
lităţii/capacităţii ar fi: un principiu de transformare, aflat în 
altceva /decât ceea ce se transformă/, sau aflat în acelaşi lucru/, 
care este însă luat ca un altul. 68 


Capitolul 13 

Cantitatea <rtooov> se numeşte ceea ce este divizibil în două 
sau mai multe părţi imanente, dintre care fiecare reprezintă prin 


67 Cel de al doilea sens pare dificil de interpretat şi unii interpreţi 
au vrut să emendeze textul. Intr-adevăr, a fi posibil nu presupune şi 
a fi adevărat. Aristotel va arăta în Cartea Theta, cap. 8, 1050b, că nu 
este necesar ca virtualitatea să se actualizeze - altfel spus, nu este 
necesar ca posibilul să ajungă adevărat. S-ar putea atunci susţine că 
sensul „posibil=adevărat“ este utilizat de anumiţi filozofi care susţin 
(împotriva lui Aristotel) că orice posibil va fi cândva adevărat. 

68 S-a remarcat că Aristotel nu discută aici în mod direct despre 
virtualitatea înţeleasă ca opusă actualizării. în fapt, dacă considerăm 
cu atenţie exemplele oferite de filozof la începutul capitolului, vedem 
că lucrurile nu stau chiar aşa: arhitectura este echivalentă cu o casă 
virtuală sau cu o multitudine de case virtuale, dintre care una sau alta 
se actualizează în casa construită. 

natură ceva individual şi determinat , 69 Dacă o cantitate ar fi 
numărabilă, ea reprezintă o mulţime <nkvf)oc,>, iar dacă ar fi mă¬ 
surabilă, reprezintă o mărime <peye9oq>. Se numeşte mulţime 
ceea ce în mod virtual este divizibil în părţi discontinui şi se 
numeşte mărime ceea ce este divizibil /în mod virtual/ în părţi 
continui. 

Dintre mărimi, cea continuă într-o singură dimensiune se 
numeşte lungime, mărimea continuă în două dimensiuni se nu¬ 
meşte lărgime, şi cea continuă în trei dimensiuni /se numeşte/ 
adâncime. O mărime determinată din acestea se numeşte număr, 
o lungime determinată se numeşte linie, o lărgime determinată 
— suprafaţă, o adâncime determinată — corp. 

Unele cantităţi se concep intrinsec, altele sunt cantităţi numai 
în context. De exemplu, linia este o cantitate intrinsecă, în timp 
ce muzicalul este cantitate doar într-un anume context. 70 Dintre 
cantităţile concepute intrinsec, unele sunt aşa după Fiinţa lor, 
precum este linia (căci în definiţia care arată ce este ea se află 
cantitatea), în timp ce altele sunt proprietăţi şi posesii /ale Fiin¬ 
ţei respective/, precum multul şi puţinul, lungul şi scurtul, latul 
şi strâmtul, adâncul şi scundul, greul şi uşorul şi altele asemenea. 

Or, şi marele şi micul, şi mai marele şi mai micul, concepute 
atât în sine, cât şi în raport unele cu celelalte, sunt proprietăţi 
intrinseci ale cantităţii. 71 Insă aceste nume sunt transferate şi 
asupra altor lucruri. 

Dintre cantităţile ce trebuie concepute contextual, unele 
sunt astfel, precum s-a spus că muzicalul este o cantitate şi albul 
la fel, prin faptul că lucrul căruia aceste proprietăţi îi aparţin 


69 Deci părţile trebuie să fie Fiinţe, şi nu proprietăţi: o bucată de lemn 
poate fi divizată în alte bucăţi de lemn, dar nu în lemn şi culoarea sa. 

70 Evident, când spunem că muzicalul e marc, marele se asociază 
cu muzicalul doar în mod contextual. 

71 In Categorii, marele şi micul sunt trecute printre relative, deoa¬ 
rece ele presupun o relaţie de comparare. Aici Aristotel le consideră 
proprietăţi ale cantităţii, în sensul că o anumită cantitate determinată 
e calificată mare sau mică, sau că marele sau micul presupun noţiunea 
de cantitate. 

este ceva cantitativ. Altele trebuie înţelese ca mişcare şi timp. 
Căci şi acestea — /timpul şi mişcarea/ — sunt numite cantităţi, 
şi /cantităţi/ continue prin faptul că sunt divizibile entităţile 
ale căror proprietăţi sunt timpul şi mişcarea. Nu mă referacum 
la lucrul mişcat, ci am în vedere /spaţiul/ în raport cu care s-a 
mişcat <ou to Kivoupevov, akX 6 ekivi ! |9ti>. Căci prin faptul 
că aceasta este o cantitate şi mişcarea este o cantitate, şi timpul 
este /o cantitate/, din acelaşi motiv. 


Capitolul 14 

Calitate <jtoiov> se numeşte, într-un sens, diferenţa <5uKpopd> 
pe care o conţine Fiinţa, precum omul este un animal cu o 
anumită calitate, întrucât este biped, calul este un animal cu 
o altă calitate, întrucât este patruped; cercul este o figură cu 
o anumită calitate, fiindcă este fără unghiuri. Acestea toate se 
întâmplă de vreme ce diferenţa din cadrul Fiinţei este calitativă. 72 

1020 b In sensul acesta, calitatea este o diferenţă a Fiinţei-, în alt 
sens, calitatea se referă la entităţile imobile şi matematice, precum 
sunt numerele ce au anumite calităţi: de exemplu, numerele 
compuse, şi nu doar cele unidimensionale, ci şi cele a căror imi¬ 
taţie este planul şi solidul (aceste numere sunt numere la pătrat 
sau numere la cub); în general, numim calitate ceea ce, alături 
de cantitate, se află în Fiinţă. Căci Fiinţa fiecărui /număr/ este 
/numărul/ luat o singură dată: de exemplu, Fiinţa lui şase nu 
este şase luat de două sau de trei ori, ci şase luat o singură dată. 

De asemenea, /se numesc calităţi/ câte sunt proprietăţile 
Fiinţelor în mişcare, de exemplu, căldura şi frigul, albeaţa şi 

71 In acest sens diferenţial, calitatea este o proprietate a genului 
în care se află Fiinţele: când un animal are proprietatea de a fi raţio¬ 
nal, el se diferenţiază de alte animale şi este om. S-a remarcat că, în 
acest sens, calitatea devine asemănătoare cu Fiinţa sau cu forma, în 
vreme ce în Categorii, ea formează un gen distinct de Fiinţă. Aristotel 
nu identifică însă calitatea cu Fiinţa, ci spune că ea este „diferenţa 
Fiinţei". Simpla calitate, nelegată de un substrat, nu este Fiinţă, deoarece 
nu are autonomie. 

negreala, greutatea şi uşurinţa ş i aşa mai departe, calităţi potrivit 
cu care spunem că se şi alterează corpurile celor în mişcare. 73 

De asemenea, /se numeşte calitate/ ceea ce se raportează la 
virtute şi la viciu şi, în general, răul şi binele. 

Aşadar, cam două sensuri ar avea noţiunea de „calitate", 
iar dintre ele unul este cel principal: în sensul prim, calitate este 
diferenţa Fiinţei. (Calitatea specifică numerelor este, în fapt, 
o parte a calităţii luate în acest sens. Căci ea este o diferenţă a 
Fiinţelor, însă fie a unora imobile, fie a unora luate ca imobile.) 
în celălalt sens, calitate se numesc proprietăţile şi afecţiunile 
corpurilor în mişcare, luate ca fiind în mişcare, cât şi diferen¬ 
ţierile între mişcări. Iar virtutea şi viciul sunt o parte a /genului/ 
afecţiunilor. Căci ele indică diferenţele în cadrul mişcării şi al 
acţiunii, în conformitate cu care lucrurile aflate în mişcare fac 
sau reacţionează bine sau rău. Astfel un lucru capabil să se mişte 
sau să acţioneze în acest fel determinat este bun, altul — în alt 
fel, potrivnic /primului/ — este de rea calitate. Binele şi răul 
semnifică, în special, calitatea la fiinţele vii, iar dintre acestea, 
cel mai mult o semnifică la cele capabile de acte intenţionale. 


Capitolul 15 

Relaţie <7tp6; xt>se numesc, într-un sens, cele care se com¬ 
portă precum dublul fiţi de jumătate şi precum întreitul faţă 
de treime-, în general, precum cel de un anumit număr de ori 
mai mare faţă de fracţia corespunzătoare, sau ca cel care conţine 
faţă de cel care este conţinut. 

Altele sunt /numite relaţie/ în sensul în care lucrul capabil 
să încălzească se raportează la cel capabil să fie încălzit, cel 
capabil să taie — la cel capabil să fie tăiat şi, în general, cel 
capabil de acţiune se raportează la cel capabil să suporte 
efectul acţiunii. 


73 în acest sens, calitatea este o proprietate a Fiinţelor, mai ales 
a celor individuale, ce se manifestă prin mişcare. Nu este însă, în mod 
obligatoriu, vorba despre o calitate diferenţiatoare, esenţială. 

Altele sunt relaţii în sensul în care măsurabilul se rapor¬ 
tează la măsură, cognoscibilul — la cunoaştere, şi sensibilul se 
raportează la senzaţie. 

Cele dintâi tipuri de relaţii /menţionate/ se raportează la 
număr, fie indistinct, fie determinat, faţă de ele însele sau faţă 
de unitate. De exemplu, dublul este un număr determinat faţă 
de unitate, în timp ce multiplul se raportează la unitate, dar 
nu într-un mod determinat, adică în acest sau în alt raport. Iar 
3/2 faţă de 2/3 se raportează ca număr în conformitate cu un 
număr determinat, în timp ce o fracţie supraunitară oarecare 
faţă de inversa ei se raportează în conformitate cu un număr 
indeterminat, la fel ca şi multiplul în raport cu unitatea. Iar 
cel ce depăşeşte faţă de cel depăşit se raportează conform cu 
un număr total indeterminat. Căci numărul este comensurabil, 
dar când mărimile nu sunt comensurabile, nu putem vorbi de 
număr. Or, cel ce depăşeşte faţă de cel depăşit este atât de mare 
/cât acesta/, la care se adaugă încă ceva, acest ceva fiind inde¬ 
terminat, /fiind neclar/în care din cele două situaţii s-ar întâm¬ 
pla să fie — egal sau inegal. 

Aceste relaţii sunt toate de tip numeric sau ţin de proprie¬ 
tăţi numerice; dar tot o relaţie /numerică/, deşi în alt sens, este 
presupusă de egal, de asemănător şi de identic. (Toate /acestea/ 
sunt, într-adevăr, concepute în raport cu unul, anume: sunt 
identice cele a căror Fiinţă este una, sunt asemănătoare cele a 
căror calitate este una şi sunt egale cele a căror cantitate este 
una. Iar unul este principiu şi măsură a numărului. Rezultă că 
toate aceste ultime relaţii sunt concepute în raport cu numă¬ 
rul, dar nu în acelaşi fel cu cele /prezentate mai înainte/.) 

Lucrurile active şi cele receptive /au relaţii/ în funcţie de 
capacitatea lor virtuală activă şi receptivă, cât şi de actualizarea 
virtualităţilor /respective/. De exemplu, lucrul capabil să 
încălzească se raportează la cel capabil să fie încălzit întrucât 
există virtualităţile respective; iarăşi, cel care încălzeşte efectiv 
se raportează la cel efectiv încălzit, ca lucruri aflate în actua¬ 
lizare. Nu există însă actualizări ale relaţiilor numerice, decât 

doar în felul arătat în alte locuri. Dar nu există /pentru ele/ 
actualizări în funcţie de mişcare. 7,1 

Dintre relaţiile asociate unei virtualităţi sunt şi cele asociate 
cu momentele timpului; de exemplu, cel ce a făcut în raport 
cu cel ce a fost făcut, sau cel ce va face în raport cu cel ce va 
fi făcut. In acest sens, şi tatăl este numit tatăl fiului: unul este 
elementul care a fost activ, celălalt elementul care a fost pasiv. 

In plus, unele relaţii au de-a face cu privaţiunea unei vir¬ 
tualităţi, precum imposibilul şi câte se mai concep în acest sens, 
precum invizibilul. 

Relaţiile numerice şi cele legate de o virtualitate sunt toate 
relaţii, deoarece ceva existent este conceput a fi ceea ce este ca 
atribut al altei entităţi, şi nu fiindcă altceva este conceput în 
raport cu prima entitate. Dar măsurabilul, cognoscibilul şi cogi- 
tabilul sunt numite relaţii prin faptul că altceva se raportează 
la ele. Căci cogitabilul semnifică că există o gândire a /obiec¬ 
tului respectiv/ şi nu că gândirea este raportată la lucrul /cogi- 
tabil/ a cărui gândire este ea. (Ar însemna să se spună de două 
ori acelaşi lucru ! 75 ) La fel şi vederea este, cumva; vedere a ceva, 
nu însă /de fapt/ a lucrului a cărui vedere se spune că este (deşi 
e adevărat să se spună astfel), ci e vedere în raport cu culoarea 
sau în raport cu altceva analog. Altminteri s-ar spune de două 
ori acelaşi lucru, anume că există vederea obiectului a cărui 
vedere este ea. 

Aşadar, unele dintre relaţiile intrinseci trebuie concepute 
în acest fel; altele se numesc astfel dacă genurile în care ele se 
află ar avea acest caracter: de exemplu, arta medicală aparţine 
relaţiilor, fiindcă genul său — ştiinţa — pare a fi o relaţie. 


74 Numerele sunt entităţi imobile şi de aceea ele nu parcurg traseul 
de la virtualitate la actualizare. Mintea omenească poate însă actualiza 
anumite relaţii numerice existente, fără ca aceasta să însemne că nume¬ 
rele însele s-ar deplasa. V. Cartea Epsilon, cap. 1, 1026a. 

75 Un lucru gândit, cogitabil, presupune implicit o relaţie cu gân¬ 
direa. A spune că ceva cogitabil este în relaţie cu gândirea înseamnă 
a repeta de două ori acelaşi lucru, deoarece el fiind cogitabil nu poate 
să nu fie obiect al gândirii. La fel, nu vom spune, în sens strict, că vedem 
un obiect vizibil, deoarece vizibilul este implicit obiect al vederii. 

în plus, se numesc relaţii noţiunile potrivit cu care entităţile 
care au însuşirile lor se numesc relaţii: de pildă, egalitatea /este 
relaţie/, întrucât egalul /este o relaţie/, ori asemănarea /este o 
relaţie/, fiindcă şi asemănătorul este. 

Altele se numesc relaţii în context, de pildă, omul este o 
relaţie /în acest sens/, fiindcă, într-un anumit context, el este 
dublu, iar dublul aparţine relaţiilor. Sau albul /e şi el o relaţie/, 
dacă, în context, acelaşi om este şi dublu, şi alb. 76 


Capitolul 16 

Desăvârşit <teâeiov> se numeşte, pe de-o parte, unitatea 
în afara căreia nu se poate concepe nici o parte /a ei/; de exem¬ 
plu, timp desăvârşit este acel timp al fiecărui /proces/ în afara 
căruia nu se poate concepe vreun /alt/ timp care să fie o parte 
a acestui timp. Se vorbeşte şi în privinţa virtuţii şi a binelui 
despre desăvârşit, când /ceva/ nu admite o sporire în raport 
cu genul /respectiv/; de exemplu, spunem medic desăvârşit şi 
flautist desăvârşit, când, în raport cu specia, /acei oameni/ nu 
au nici un cusur în priceperea lor <rfjg oucriac; apeTnq>. Prin 
transfer de sens, vorbim în acest fel şi în privinţa lucrurilor rele, 
spunând sicofant desăvârşit sau hoţ desăvârşit, de vreme ce pe 
ei îi numim şi buni, anume un bun sicofant sau un bun hoţ. 

Iar priceperea şi virtutea sunt o desăvârşire. Căci fiecare 
lucru este atunci desăvârşit şi fiecare Fiinţă este atunci desă¬ 
vârşită, când, potrivit cu specia /respectivă/, nu lipseşte din 
virtutea proprie nici o parte a mărimii ei naturale. 

în plus, se numesc desăvârşite lucrurile care au un sfârşit 
<TE/.CKţ> 77 , ce e excelent: acestea se numesc desăvârşite. Ele sunt, 


76 Dacă un om e de două ori mai greu decât altul, el este, în con¬ 
textul greutăţilor, o relaţie. Dacă acelaşi om e şi alb, albul, ca atribut, 
în context, al omului, devine şi el o relaţie, deoarece subiectul căruia 
îi aparţine a devenit o relaţie. 

77 teXo<; în greacă înseamnă deopotrivă sfârşit, capăt, cât şi scop. 
Aristotel explică mai jos polisemia termenului. 

aşadar, desăvârşite în raport cu împrejurarea că au un sfârşit. 
Rezultă că, de vreme ce sfârşitul este ceva dintre lucrurile ulti¬ 
me, prin transfer de sens, ne referim şi la cele rele, vorbind 
despre o pieire desăvârşită, sau o nimicire desăvârşită, atunci 
când nu lipseşte nimic din nimicire şi din rău, ci s-ar ajunge 
până la extremă. De aceea şi moartea <TeA.euTij>, metaforic, se 
numeşte sfârşit, fiindcă ambele sunt aflate la extremă. 

Sfârşit se mai numeşte şi ultimul scop. 

Aşadar, cele desăvârşite, considerate intrinsec, se spun în 
atâtea sensuri, anume: unele, deoarece în pozitivitatea lor nu 
au nici o lipsă, nici un exces şi nici nu lasă în afară ceva; altele 
fiindcă, în general, nu admit un exces în fiecare gen şi nici nu 
există ceva în afara /lor/. Altele sunt numite /astfel/ deja prin 
raportare la acestea, deoarece fie fac ceva asemănător (desă¬ 
vârşit), fie posedă, fie se asociază cu acestea, fie cumva se concep 
ca raportându-se la cele numite desăvârşite în sensul dintâi. 


Capitolul 17 

Limită <7t£paq> se numeşte atât extremitatea oricărui lucru, 
cât şi primul punct în afara căruia nu se mai poate afla nimic 
şi primul în interiorul căruia se află totul, extremitate care ar 
fi o formă a mărimii sau o formă a ceva ce posedă mărime 78 . 
/Limită se numeşte/ şi scopul fiecărui lucru — în vederea 
acestuia se realizează mişcarea şi acţiunea, şi nu pornind de la 
el. Uneori însă înseamnă ambele — şi originea, şi scopul. 

De asemenea, /se numeşte limită/ Fiinţa fiecărui lucru şi 
ceea-ce-e-în sine fiecare: căci aceasta reprezintă limita cunoaş¬ 
terii /lucrului/. Iar dacă aici este limita cunoaşterii, este tot aici 
şi limita lucrului, 79 încât e limpede că atâtea sensuri câte are 
noţiunea de „principiu", tot atâtea are şi cea de „limită", şi încă 
mai multe: căci „principiul" este o limită, dar nu orice limită 
este „principiu". 


78 Cum am spune noi, un contur. 

79 Cunoaşterea, pentru Aristotel, nu este inepuizabilă, ci este limi¬ 
tată de cunoaşterea esenţei lucrului. 

Capitolul 18 

Potrivit cu <Ka0o>se spune în multe sensuri: mai întâi se 
indică cu ajutorul acestei expresii forma şi Fiinţa fiecărui lucru; 
de exemplu, atributul potrivit cu care omul este bun /este/ 
binele intrinsec. 

în alt sens, se utilizează potrivit cu spre a indica ceea ce mai 
întâi constituie suportul natural în care apare ceva, de exem¬ 
plu, culoarea care apare într-o suprafaţă. Primul sens al lui 
potrivit cu desemnează forma, al doilea desemnează materia 
fiecărui lucru şi primul substrat al său. în general, potrivit cu 
se utilizează în tot atâtea sensuri în câte se utilizează şi noţiunea 
de „raţiune de a fi“. Căci se spune, indiferent: potrivit cu /ce 
scop/ sau în vederea a ce a venit el \potrivit cu ce anume a raţio¬ 
nat fals ori corect, sau care este raţiunea de a fi a raţionamentului 
fals sau corect. 

Apoi expresia potrivit cu se referă la poziţie: locul potrivit 
cu care el s-a aşezat sau se plimbă. Toate acestea indică locul 
şi poziţia. 

De aici rezultă că şi potrivit cu sine sau intrinsec <Ka0’ a\)TO> 
se spune, în mod necesar, în multe sensuri: 

într-un sens, intrinsec se referă la esenţa fiecărui lucru, de 
exemplu, Callias luat intrinsec este Callias şi esenţa lui Callias. 

într-alt sens, /intrinsec/ are în vedere toate câte sunt cu¬ 
prinse în ceea-ce-este lucrul, de exemplu: Callias luat intrinsec 
este animal. Căci faptul de a fi animal este conţinut în definiţia 
/lui Callias/, de vreme ce Callias este un animal. 

Se mai vorbeşte despre intrinsec dacă ceva este primit în 
sine însuşi mai întâi sau într-o parte a sa; de pildă, suprafaţa 
este albă în mod intrinsec. De asemenea, omul trăieşte în mod 
intrinsec, deoarece sufletul este o parte a omului şi în ea mai 
întâi se află viaţa. 

Apoi, se mai numeşte intrinsec lucrul care nu are altceva 
/decât pe sine/ drept raţiune de a fi. Există multe raţiuni de a 
fi ale omului — animalul, bipedul, şi totuşi, în mod intrinsec, 
omul este om. 

în fine, se numesc intrinseci atributele care aparţin unui 
singur subiect şi luat ca un singur subiect, deoarece e separat 
în mod intrinsec 80 . 


Capitolul 19 

Dispunere <8id0eai<;> se numeşte ordinea lucrurilor care 
au părţi, luată fie după loc, fie ca virtualitate, fie ca formă. Căci 1022 b 
trebuie să existe o anumită poziţionare <0£aiq>, aşa cum chiar 
numele /de dis-punere/ o arată. 


Capitolul 20 

Posesie 81 <elţiq> se numeşte, într un sens, un fel de activitate 
a celui care posedă şi a celui care e posedat, precum o facere 
sau o mişcare. într-adevăr, când ceva produce şi altceva e 
produs, există producerea la mijloc. La fel există o posesie între 
cel ce posedă o haină şi haina posedată. 

Este, aşadar, limpede că nu este cu putinţă „să posezi o atare 
posesie", căci s-ar merge la infinit, dacă va fi posibil să posezi 
posesia posedatului. 

Condiţie <e!ţiq> se numeşte dispoziţia în conformitate cu 
care ceva e dispus bine sau rău, fie luat intrinsec, fie relativ la 
altceva, precum sănătatea este o condiţie /în acest sens/. Căci 
ea este o dispunere /bună/. în plus, condiţie se spune dacă există 
o parte a unei astfel de dispoziţii. Iată de ce şi excelenţa părţilor 
este o /bună/ condiţie /a întregului/. 


s0 De exemplu, raţiunea aparţine numai omului luat ca om, adică 
văzut ca separat, diferit de restul animalelor. Este atributul numit şi 
i5io \,proprium. 

81 înseamnă atât „posesie", cât şi „condiţie în care cineva se 
află" (lat. habitus). 

Capitolul 21 

Afect <it(i0oq> se numeşte într-un sens o calitate prin care 
este posibil ca ceva să sufere o alterare, precum e albul şi negrul, 
dulcele şi amarul, greutatea şi uşurătatea şi toate câte mai sunt 
astfel. In alt sens, sunt afecte activităţile şi alterările deja produse 
de aceste calităţi. 

Mai mult decât acestea, /se mai numesc/ afecte alterările şi 
mişcările vătămătoare şi cel mai mult vătămările cumplite. De 
asemenea, se numesc afecte marile dimensiuni ale nenorocirilor 
şi ale suferinţelor. 


Capitolul 22 

Privaţiune <crtepTicn.q> se numeşte, într-un sens, dacă ceva 
nu ar avea o calitate dintre cele avute în mod natural, chiar dacă 
nu el însuşi ar fi fost născut, în mod natural, ca s-o aibă; de 
exemplu, se spune că planta este privată de ochi. 

In alt sens, /se numeşte privaţiune / dacă ceva, născut ca să 
aibăîn mod natural o calitate, fie el însuşi, fieprin genul său, 
totuşi nu ar avea-o; de pildă, într-un fel un om orb a fost privat 
de vedere, într-altul — cârtiţa : ultima a fost privată prin genul 
ei, primul /doar/ ca individ. 

In plus, /se numeşte privaţiune/ dacă ceva născut prin natură 
să aibă o calitate şi în momentul când ar trebui s-o aibă nu ar 
avea-o. Căci orbirea este o privaţiune, însă un orb nu ar fi 
/neapărat aşa/ toată viaţa, ci în momentul când, fiind normal să 
aibă vedere, tocmai atunci nu ar avea-o. La fel, se spune că /ceva 
este privat de o calitate/ dacă, în locul când ar fi natural s-o aibă 
potrivit cu condiţiile în care ar fi natural s-o aibă, în raport cu 
ele si în felul în care ar fi natural s-o aibă, totuşi nu ar avea-o. 

In plus, lipsirea violentă de o proprietate se numeşte 
privaţiune. 

Şi în câte sensuri vorbim despre negaţiile ce se formează cu 
o particulă privativă 82 , în tot atâtea vorbim şi despre privaţiuni. 


82 Textul grec vorbeşte despre a, cu sens privativ. 

Se spune inegal prin faptul că ceva nu posedă egalitatea ceea 
ce în mod natural /ar fi trebuit s-o aibă/; invizibil, deoarece 
fie în general nu are culoare, fie o are în mod necorespunzător; 
fără picioare se zice despre ceea ce fie în general nu are picioare, 
fie le are rele. 

De asemenea, se /mai foloseşte privaţiunea/ atunci când 
ceva are o caracteristică prezentă în mică măsură, de exemplu, 
spunem fără sâmbure, ceea ce înseamnă un fruct având cumva 
un sâmbure foarte mic. De asemenea, când nu este uşor /de 
făcutceva/ sau nu-i bine; de exemplu, indivizibil înseamnă nu 
numai a nu fi divizibil, ci şi a nu fi uşor sau bine divizibil. De 
asemenea, /vorbim despre privaţiune/ atunci când ceva ar fi 
lipsit de o proprietate sub toate aspectele. Orb se numeşte nu 
chiorul, ci omul care nu are vedere la nici un ochi. De aici se 
vede că nu oricine este fie bun, fie rău, fie drept, fie nedrept, 
ci există şi ceva intermediar. 


Capitolul 23 

A avea, a ţine <to exeiv > 83 se spune în mai multe sensuri: 
într-un sens, când ceva se mişcă potrivit cu natura sa sau cu 
impulsul său; de aceea se spune că febra îl are pe om, că tiranii 
au cetăţile şi că cei înveşmântaţi au haina. 

în alt sens, /se spune că are despre lucrul/ în care s-ar afla 
ceva ca într-un recipient; de exemplu, spunem că arama are 
forma statuii şi că trupul are boala. 

în alt sens, are lucrul care conţine ceea ce este conţinut; 
căci se spune că ceva este avut de către altceva, în care, con- 
ţinătorfiind acesta din urmă, se află primul lucru. De exemplu, 
afirmăm că vasul are (conţine) lichidul, că cetatea îi are (ţine) 
pe oameni şi corabia îi are (ţine) pe marinari. în acelaşi sens, 
şi întregul are (conţine) părţile. 

De asemenea, ceea ce împiedică un lucru să se mişte sau să 
acţioneze în virtutea propriului impuls se cheamă că îl are pe 


83 Cuvântul înseamnă în greacă deopotrivă „a avea", dar şi „a ţine", 
„a conţine" etc. 

acel lucru, precum coloanele au (ţin) greutăţile suprapuse şi 
precum poeţii îl fac pe Atlas să aibă (ţină) cerul ca pe ceva ce 
ar putea cădea pe pământ. în acest fel vorbesc şi unii dintre 
filozofii naturii. 

în acest fel şi ceea ce ţine laolaltă se spune că are lucrurile 
pe care le ţine laolaltă, care /altminteri/ s-ar separa fiecare în 
parte potrivit cu propriul impuls. Şi, la fel, şi „a se afla în ceva“ 
se spune în acelaşi fel şi urmând sensurile lui „a avea“. 


Capitolul 24 

Expresia a fi din ceva <to âx xivoc eîvat> se foloseşte, într-un 
sens, spre a se indica din ce este făcut lucrul, adică materia. 
Iar aceasta se spune, de asemenea, în două sensuri, fie potrivit 
cu genul prim /al materiei/, fie potrivit cu ultima specie /a ei/; 
de pildă, în primul sens, spunem că toate lucrurile fuzibile sunt 
din apă, iar în ultimul sens, spunem că statuia e din bronz. 

în alt sens, a fi din ceva înseamnă a proveni din primul 
început mişcător, de exemplu: din ce se trage lupta? Din 
ofensă, fiindcă ea este începutul luptei. 

în alt sens a fi din ceva înseamnă a proveni din compusul 
/alcătuit/ din materie şi formă, precum părţile provin din în¬ 
treg, versul provine din Iliada, iar pietrele provin din casă. Căci 
forma este o finalitate /un sfârşit/ <TEA.oq>, iar lucrul ce are 
finalitate /sfârşit/ este desăvârşit <teA.etov>. în alte cazuri, se 
întâmplă ca şi când forma provine din partea /ei/, precum omul 
/specie//este alcătuit/ din biped, iar silaba /este alcătuită/ din 
litere. într-un sens însă, se spune că acestea sunt din ceva , şi 
în alt sens faptul că statuia este din bronz. Căci Fiinţa compusă 
1023 b este alcătuită din materie sensibilă, dar specia este alcătuită din 
materia speciei . 84 

în unele cazuri, aşadar, vorbim în acest fel, în altele, dacă 
se întâmplă să existe vreunul dintre aceste sensuri /ale prove- 


84 Genul este materia pentru specie, identificată cu compusul dintre 
gen şi diferenţă. 

nienţei/ într-o parte /a lucrului/, de exemplu /spunem că/ 
copilul este din tată şi din mamă şi că plantele sunt din pământ, 
fiindcă plantele sunt dintr-o parte a lor. 

In alt sens, se spune că este din ceea ce succede în timp, pre¬ 
cum noaptea /provine/ este din zi, iar iarna — din vară, fiindcă 
una vine după cealaltă. Dintre acestea, unele se spun în acest 
fel deoarece se transformă reciproc unele într-altele, precum 
cele menţionate mai înainte, altele doar în virtutea succesiunii 
în timp, aşa cum spunem că o călătorie pe mare a început din 
timpul echinocţiului şi că Thargeliile „ies din Dionisii", fiindcă 
ele vin după Dionisii. 


Capitolul 25 

Parte <pepcx;> se spune, într-un sens, lucrul în care s-ar 
diviza orice cantitate. (Mereu ceea ce se ia din cantitatea luată 
ca atare se numeşte parte a acesteia, după cum doi se numeşte 
parte cumva a lui trei.) 

în alt sens, /se numeşte parte/ numai ceea ce măsoară exact 
/întregul/; iată de ce, într-un fel, doi este parte a lui trei, dar 
în alt fel — nu este. 

De asemenea /se numesc părţi/ entităţileîn care s-ar divide 
forma lipsită de cantitate, iar acestea se numesc părţile ei. De 
aceea se spune că speciile sunt părţile genului. 

Tot părţi se numesc şi entităţile în care se divide sau din 
care e alcătuit întregul, fie forma, fie cel având formă; de exem¬ 
plu, şi bronzul este parte (adică materia în care se află forma) 
a sferei de bronz sau a cubului de bronz, şi, de asemenea, 
unghiul est e parte. 

/T ot parte/ se numesc cele aflate în definiţia care lămureşte 
fiecare lucru; şi acestea sunt părţile întregului. De aceea genul 
este socotit a fi şi parte a speciei; în alt sens însă, specia este 
parte a genului . 85 


85 Definiţia indică specia sau forma lucrului: omul este un animal 
biped. Animal, ca gen, face parte din definiţie, şi deci, spune Aristotel, 

Capitolul 26 

întreg <8A.oq> se numeşte şi lucrul din care nu lipseşte nici 
o parte din cele care se consideră prin natură /a forma/ un 
întreg, cât şi ceea ce cuprinde cele ce sunt cuprinse, încât ele 
să formeze o anumită unitate. Aceastaînsă se poate lua în două 
sensuri: 

Intr-adevăr, sau /întregul este luat/ ca o unitate individuală, 
sau unitatea /întregului/ provine din însumarea tuturor păr¬ 
ţilor. Intr-un caz este universalul şi ceea ce se predică în general 
ca fiind un anumit întreg ; astfel este universalul, ce cuprinde 
o pluralitate deoarece el se predică pentru fiecare individual 
în parte şi toate lucrurile respective sunt, fiecare, o unitate în 
calitatea lor de individuale. Astfel, omul, calul, zeul /sunt vie¬ 
ţuitoare individuale/, deoarece toate sunt vieţuitoare. 86 

Pe de altă parte, întreg se numeşte ceea ce este continuu şi 
limitat, când o anumită unitate provine din mai multe părţi, 
care sunt cuprinse în /întreg/ cel mai bine virtual, iar dacă nu, 
chiar în actualizare. Dintre acestea, sunt astfel mai curând 
lucrurile naturale decât cele artificiale, aşa cum am arătat când 
ne-am referit la unu, de vreme ce întregul este cumva o unitate. 

De asemenea, de vreme ce cantitatea are un început, un 
mijloc şi un sfârşit, acele lucruri a căror diferenţă /specifică/ 
nu este produsă de aşezarea /părţilor/, se spune că formează 
un tot <jtâv>, acelea însă a căror diferenţă este produsă de aşe¬ 
zare formează un întreg. Iar câte au ambele posibilităţi, se 
numesc deopotrivă un tot şi un întreg. Acestea sunt cele a căror 
natură rămâne aceeaşi în schimbarea de poziţie, dar forma — 
nu, precum ceara sau haina; ele se numesc şi un tot, şi un întreg 
căci au ambele /proprietăţi/; apa şi câte sunt lichide şi numărul 


face cumvaparte şi din specie, luată ca formă. Pe de altă parte, privite 
în extensivitate, specia este parte a genului, deoarece genul se divide 
în specii. 

86 Genul „vieţuitor" se predică despre fiecare individ ca o unitate 
şi fiecare individ - calul, puricele, omul - este un întreg, deoarece 
nu le lipseşte nimic din caracteristicile genului comun. 

se numesc tot, darnusespuneîntregul număr şi nu /se spune/ 
întreaga apă, ci doar în chip metaforic. Toate se spun cele la 
care, /luate laolaltă/, totul revine ca la o unitate; la acestea 
cuvântul „tot, toţi, toate" se aplică asupra totalităţii ca şi la 
fiecare parte separat: acest număr tot, toate aceste unităţi. 87 


Capitolul 27 

Ciuntită <koXo|36v> se numeşte, între cantităţi, nu /una/ 
oarecare, ci ea trebuie să fie /în prealabil/ divizibilă, cât şi să 
reprezinte un întreg. Iar doiul nu este ciuntit când se scoate 
una sau alta dintre unităţile /sale/, [căci ceea ce se scoate şi ceea 
ce rămâne nu sunt niciodată egale] 88 , şi, în general, nici un 
număr. Căci trebuie să subziste Fiinţa /lucrului ciuntit/. Dacă 
o cupă este ciuntită, /afirmăm/ că ea este încă o cupă. Dar nu¬ 
mărul /din care se extrage ceva/ nu mai este acelaşi. 

In plus, /ciuntitul se spune în cazul/lucrurilor ce nu au părţi 
identice, şi nici în cazul acestora toate. [Numărul poate să aibă 
şi părţi neidentice, precum doiul, treiul.] Ci, în general, nu 
poate fi ciuntit nici unul dintre lucrurile a căror dispunere 
/diferită a părţilor/ nu produce nici o deosebire /de ansamblu/, 
aşa cum sunt apa şi focul. Aşadar, este necesar ca lucrurile 
ciuntite să fie cele la care dispunerea /părţilor/ ţine de Fiinţa 
lor. în plus, ele trebuie să fie continue: într-adevăr, armonia 
constă din părţi neasemenea şi dispunerea /lor/ este esenţială, 
şi totuşi ea nu ajunge să fie ciuntită. 

în plus, nu sunt ciuntite nici /toate/ câte formează întregi, 
şi nici acestea /care pot fi ciuntite/ nu sunt efectiv ciuntite prin 
lipsa oricărei părţi. Căci /pentru a vorbi despre ciuntit/ nu 
trebuie /să lipsească/ nici ceea ce este esenţial Fiinţei lucrului, 
nici părţi situate în orişice loc. De exemplu, o cupă perforată 
nu este o cupă ciuntită, ci /ea este astfel/ dacă /i-ar lipsi/ toarta 
sau buza. Nici omul nu e ciunt, dacă i-ar lipsi /ceva/ carne, sau 


87 Jtocv înseamnă şi „tot", şi „fiecare". 
88 Text alterat şi devenit ininteligibil. 

splina, ci dacă i-ar lipsi vreo extremitate, şi nu oricare, ci cea 
care nu are regenerare, fiind pe de-a întregul extirpată. De aceea, 
cei cu chelie nu sunt ciunti. 


Capitolul 28 

Gen <7£voq > 89 se spune, într-un sens, atunci când există o 
generare continuă a lucrurilor de aceeaşi specie; astfel, se spune 
„cât timp ar exista genul uman", ceea ce vrea să spună cât timp 
ar exista o generare continuă a oamenilor. 

In alt sens, despre gen /neam/ se vorbeşte cu referire la 
primul specimen aflat în mişcare, de la care pornesc lucrurile 
către fiinţare. Astfel, unii oameni sunt numiţi a fi eleni de neam, 
alţii — ionieni de neam, deoarece unii au ca prim strămoş din 
care se trag — unii, pe Hellen, alţii — pe Ion. Şi mai curând 
oamenii îşi iau numele de neam de la primul strămoş bărbat 
decât de la matcă <u\t|> (totuşi, unii îşi iau numele generic 
de la o femeie, precum cei care se numesc după Pyrrha). 

De asemenea, în alt sens, planul este gen pentru figurile 
1024 b plane şi volumul este gen pentru corpuri. Căci fiecare dintre 
figurile plane este planul determinat calitativ şi fiecare dintre 
corpuri este volumul determinat calitativ, iar /genul/ este 
substratul pentru diferenţieri /specifice/. 

în alt sens, /se numeşte gen/ primul element prezent în defi¬ 
niţii: ceea ce se spune că este ceva acesta reprezintă genul, ale 
cărui calităţi reprezintă diferenţieri /specifice /. 90 

Aşadar, genul este conceput în atâtea sensuri, anume, cel 
legat de continuitatea de generare a aceleiaşi specii, cel legat de 
primul specimen care s-a pus în mişcare şi sensul conform căruia 


89 yEvcx; înseamnă, în greacă, atât neam, rasă, sex, cât şi gen. 

90 Ca pretutindeni la Aristotel, planul ontologic este strâns asociat 
planului epistemologic: genul este conceput, pe de-o parte, ca un 
substrat ontologic pentru particularizări specifice, pe de altă parte, 
ca primul element al oricărei definiţii prin care se cunoaşte ce este ceva. 
De exemplu: omul este un animal raţional. „Animal" constituie genul, 
diferenţiat prin „raţional". 

genul este luat ca materie. Căci diferenţierea şi calitatea sunt ale 
genului, care este tocmai substratul, pe care îl numim materie . 9I 

Diferite ca gen sunt spuse lucrurile al căror prim substrat 
este diferit şi care nu se pot reduce nici unele la celelalte, nici 
ambele la un acelaşi substrat comun. De exemplu, forma şi 
materia sunt diferite ca gen, şi la fel toate câte se afirmă potrivit 
cu o altă schemă a categoriei /decât a lor/. (Căci unele /predi¬ 
cate/ arată ce este ceva, altele — o calitate, altele — o cantitate, 
după cum s-a distins mai înainte.) Dar nici una dintre aceste 
categorii nu se reduce la vreo alta, nici toate nu se reduc la un 
/substrat/ unic / 2 


Capitolul 29 

Fals <yeb 5 oc> 93 se numeşte, într-un sens, faptul că un obiect 
este fals. Adică, mai întâi, /spunem/ că un obiect este fals pentru 
că este inconsistent , sau este imposibil să fie constituit ca atare. 
De pildă, când spunem că diagonala este comensurabilă, sau 
că tu eşti aşezat : în primul caz, obiectul este mereu fals, în al 
doilea — este fals uneori; obiectele menţionate nu pot exista 
în acest chip. 94 


91 Reamintim că ceea ce materia este pentru individ, este genul 
pentru specie; şi ceea ce forma (configuraţia) este este pentru individ, 
este diferenţa pentru specie. V. Interpretare la Metafizica, pp. 39-40. 

92 Principiu fundamental la Aristotel: realitatea nu este strict re¬ 
ductibilă la un singur principiu, chiar dacă ea se raportează la un 
singur principiu: la Fiinţă. I n acest sens strict, gen se referă la genurile 
supreme. în alt sens, un gen poate fi specie pentru un gen superior 
şi atunci el este reductibil la acesta ca la un substrat comun diferenţiat. 
De exemplu, animal este gen pentru specia om, dar este specie pentru 
genul corp. 

93 \yetj8o<; înseamnă, în greacă, deopotrivă fals înşelător, amăgitor, 
mincinos. O iluzie intelectuală, cum ar fi „cerc pătrat", sau una 
senzorială, cum ar fi o fantomă, pot fi numite, în greacă veuSt;. Noi 
le-am numi imposibilităţi sau amăgiri. 

94 Aristotel se referă aici la obiecte imposibile, sau fictive, inconsis¬ 
tente, sau la fanteziile intelectuale. O diagonală comensurabilă este 

Alte lucruri false, deşi au o existenţă, apar fie nu în felul 
în care sunt în realitate, fie nu ceea ce sunt în realitate. Un 
exemplu avem în cazul perspectivei /în pictură/ <CTKiaypa(pia> 
şi al viselor. Aici există anumite lucruri în realitate, dar nu există 
acele lucruri a căror reprezentare <<pavTacrLa> o produc /lucru¬ 
rile reale/. Aşadar, obiectele, lucrurile se numesc false în acest 
sens, fie deoarece ele nu există pur şi simplu, fie deoarece 
reprezentarea pe care o avem despre ele este cea a unei realităţi 
inexistente. 

Un enunţ fals <Xoyoq yet>5r|q>, în măsura în care este fals, 
se referă la lucruri inexistente. De aceea orice enunţ e fals când 
se referă la alt lucru decât la lucrul pentru care el constituie 
un enunţ adevărat; de exemplu, enunţul ce defineşte cercul este 
fals când e aplicat triunghiului. 95 

Un enunţ propriu fiecărui lucru este, pe de-o parte, unul 
singur, dacă este luat în sens de enunţ ce exprimă ceea ce e în 
sine lucrul 96 , pe de altă parte, se poate vorbi şi despre o multi¬ 
plicitate de enunţuri, dat fiind că lucrul şi lucrul dotat cu o 
anume proprietate sunt oarecum totuna: de pildă, „Socrate" 
şi „Socrate muzician" /suntîntr-un fel totuna/. Iar enunţul fals 
nu este, luat în mod absolut, valabil pentru nimic. 97 

De aceea Antisthenes credea prosteşte că nimic nu este 
enunţat altminteri decât prin enunţul său propriu — un singur 


un astfel de obiect, imposibil în mod absolut. (Este vorba despre 
diagonala pătratului.) Un om etern aşezat ar fi de asemenea un obiect 
imposibil, dar numai în mod contextual. Căci uneori omul se aşază 
în realitate. 

95 Adevărul şi falsul - v. Cartea Epsilon, cap. 4 - nu se află în 
lucruri, ci în minte, mai exact în felul în care mintea se raportează 
la lucruri. Definiţia „este figura cu toate punctele egal depărtate de 
centru" nu are referent dacă este unită cu conceptul triunghiului, şi 
în acest sens e numită falsă, dar e adevărată dacă este unită cu 
conceptul cercului. 

96 E vorba despre definiţia lucrului. 

97 Cu alte cuvinte, falsul, în mod absolut (sau considerat în sine), 
nu are obiect în realitate, deşi, în mod contextual, un enunţ fals poate 
deveni adevărat. 

enunţ aplicat unui singur lucru. De aici rezultă imposibilitatea 
contradicţiei, şi aproape şi aceea a imposibilităţii falsului. Dar 
se poate enunţa fiecare lucru nu numai cu ajutorul enunţului 
propriu, ci şi cu cel al enunţului propriu altui lucru, ceea ce, 
în general, este fals, dar uneori este adevărat; de exemplu, 
numărul opt poate fi definit ca dublu cu ajutorul enunţului 
propriu numărului doi. 98 

Enunţurile sunt numite false în acest chip; iar omul fals 
/mincinos/ este cel care, fără scrupule şi intenţionat, alcătuieşte 
astfel de enunţuri, nu dintr-un alt motiv, ci chiar pentru a înşela, 
cât şi cel care produce în mintea altora astfel de enunţuri false, 
la fel după cum afirmăm că sunt false lucrurile care produc o 
reprezentare falsă. Iată de ce teoria din Hippias minor este 
amăgitoare, cum că acelaşi om este şi fals, şi autentic. 99 Căci 
această teorie îl consideră fals /mincinos/ pe omul capabil să 
spună falsul, acesta fiind cunoscătorul şi inteligentul. In plus, 
cel care de bunăvoie /spune/ falsul este considerat a fi mai bun. 
Dar /Platon/ ajunge la această /concluzie/ falsă în urma unei 
inducţii /false/. Intr-adevăr, /—după Platon — / cel care se mânie 
de bunăvoie este superior celui care se mânie fără voie, numai 
că /Platon/ numeşte /aici/ faptul de a se mânia o imitaţie /de 


98 Antisthenes - spune Aristotel - din faptul că, în absolut, un enunţ 
fals nu are obiect în mod absolut, deduce nelegitim că un enunţ cu 
obiect nu e fals, de unde rezultă că orice enunţ care are referent este 
adevărat. Evident că falsul devine imposibil, deoarece nu mai poate 
fi enunţat. Aristotel arată că pentru fiecare lucru se pot formula 
numeroase enunţuri, dintre care unul singurii exprimă esenţa şi este 
necesarmente adevărat, în timp ce celelalte, în general false, pot deveni 
adevărate în anumite contexte date. De exemplu, contextual 2 = 8 
dacă prin 8 înţelegem aici (contextual) două grupe a câte 4 obiecte. 
Eroarea lui Antisthenes constă, în fond, în a considera că adevărul 
şi falsul se află în lucruri, că falsul este nefiinţa şi deci nu poate fi 
enunţat, căci nefiinţa - nefiind - nu poate fi enunţată. 

99 E fals (mincinos) la exterior, dar e „adevărat" la interior, căci 
nu se înşală pe sine. In Hippias minor al lui Platon acest om (identificat 
cu Odiseu) e considerat, în mod paradoxal, superior celui care spune 
falsul fără voie (Ahile). 


1025 a 

mânie/. Atunci, dacă există un mânios voluntar, el este probabil 
inferior; la fel, şi când este vorba despre caracter, /este inferior/ 
cel care /face voluntar ceva rău/. 100 


Capitolul 30 

Proprietate sau situaţie contextuală sau dependentă de context 
<ot)|jjtepT|K6c;> se numeşte ceea ce aparţine unui subiect şi poate 
fi declarat adevărat, dar totuşi nu cu necesitate, nici în majo¬ 
ritatea cazurilor. De exemplu, când cineva, săpând o groapă 
pentru un răsad, a găsit o comoară; acest fapt, prin urmare, 
constituie o situaţie contextuală pentru cel care sapă groapa, 
căci nu e necesar ca comoara să provină din groapă, nici ca ea 
să fie împreună cu groapa, şi nici, în majoritatea cazurilor, când 
cineva ar face răsaduri, nu găseşte o comoară. 

De asemenea, un muzician ar putea fi alb; dar, de vreme 
ce aceasta nu se petrece în mod necesar, şi nici în majoritatea 
cazurilor, numim faptul respectiv contextual. Aşadar, când 
există o proprietate care aparţine unui subiect, şi când unele 
dintre aceste proprietăţi /îi aparţin subiectului/ într-un anu¬ 
mit loc şi într-un anumit moment, ei bine, ceea ce ar aparţine 
astfel, dar nu pentru că subiectul este acest lucru determinat 
fie acum, fie aici, va fi numită proprietate contextuală. Nu există 
nici o raţiune de a fi determinată pentru proprietatea contex¬ 
tuală, ci doar o raţiune întâmplătoare, iar aceasta este indeter- 
minată: s-a întâmplat cuiva să ajungă la Egina, /chiar/ dacă nu 
a ajuns acolo cu scopul să ajungă acolo 101 , ci împins de vreme 
rea sau răpit de piraţi. A existat, aşadar, sau există o situaţie 


100 Mâniosul voluntar, fiind un imitator,este inferior (ca mânios) 
mâniosului autentic. La fel, omul rău voluntar este inferior celui 
involuntar, sub raportul caracterului, chiar dacă ar fi superior sub 
raportul inteligenţei. De aceea, inducţia practicată de Platon este 
considerată incorectă, deoarece amestecă cele două criterii. 

101 In aceste situaţii, numai raţiunea finală de a fi poate crea o ne¬ 
cesitate. 

dependentă de un context, dar nu ca ceva în sine, ci ca ceva 
exterior 102 : căci vremea rea este de vină că omul a navigat acolo 
unde nu voia să ajungă, adică la Egina. 

Termenul contextual mai are şi un alt sens: el se aplică acelor 
proprietăţi care aparţin fiecărui subiect în mod intrinsec, dar 
care, totuşi, nu se regăsesc în Fiinţa /lucrului/ ; aşa este faptul 
de a avea /suma unghiurilor egale/ cu două unghiuri drepte 
pentru triunghi. 103 Aceste proprietăţi pot exista necontenit /în 
subiect/, celelalte — nu. O discuţie despre această chestiune 
se află în altă parte. 104 


102 Referirea este la celălalt sens al termenului - contextualul în 
sine. Vezi infra. 

103 E destul de neplăcut faptul că Aristotel foloseşte termenul 
aupfJepTptâ; în aceste două sensuri, mult diferite. De fapt, ceea ce au 
ele comun este faptul că proprietatea respectivă nu se află inclusă în 
definiţia (Fiinţa) lucrului, ci e „con-ţesută“. Se distinge apoi o pro¬ 
prietate dependentă de un context local şi momentan, de o proprie¬ 
tate dependentă de un context permanent. De exemplu, proprietatea 
de a avea o anumită dimensiune plasează triunghiul într-un context 
local, proprietatea de a avea suma unghiurilor egală cu două unghiuri 
drepte ţine de un alt tip de context: natura geometriei spaţiului res¬ 
pectiv - euclidian. 

104 Analiticele posterioare, I, 7, 75a; 10, 76b. 

Ştiinţele particulare se ocupă cu anumite porţiuni ale realităţii. 
Distincţia dintre ştiinţele teoretice, ştiinţele practice şi ştiinţele pro¬ 
ductive. Fizica şi matematica sunt ştiinţe teoretice, dar nu sunt prima 
ştiinţă teoretică. Aceasta este prima filozofie, care e totuna cu teologia 
şi care este, deopotrivă, o ştiinţă care are ca obiect ceea-ce-este ca fund. 
Ceea-ce-este poate fi luat şi în calitate de proprietate contextuală. Nu 
există ştiinţă a contextualului, deoarece acesta nu are un caracter 
necesar. Ceea-ce-este ca adevăr se află în gândire, şi nu în realitate 
şi, de aceea, nu interesează metafizica. 



Capitolul 1 


Sunt cercetate /aici/ principiile, raţiunile de a fi ale celor 1025 b 
ce sunt, şi anume, ca fiind. Căci există o raţiune de a fi a sănătăţii 
şi a stării de bine, şi există şi principii, elemente şi raţiuni ale mate¬ 
maticilor, şi, în general, orice ştiinţă care raţionează sau are 
parte de ceva raţionament se ocupă cu raţiuni, cu principii, fie 
mai exacte, fie mai simple. 

însă toate aceste /ştiinţe/, fiind circumscrise <7iFpiypa\|/aţi£voa> 
la o porţiune din ceea-ce-este şi la un gen /al său/, se ocupă, 
desigur, cu ceea-ce-este, dar nu se ocupă cu ceea-ce-este pur 
şi simplu <anÎMyţ> [ şi ca fiind. Ele nu produc vreo definiţie a 
esenţei /domeniului respectiv/, ci, asumând-o ca atare 1 2 , unele 
ştiinţe o clarifică prin senzaţie, altele iau ce-este-în-sine /obiec¬ 
tul lor/ drept ipoteză, şi astfel ele demonstrează, fie mai con¬ 
strângător, fie mai lax, proprietăţile în sine ale genului cu care 
ele au de-a face. De unde rezultă că nu există demonstraţie a 
Fiinţei şi nici a ce este ea, ci există doar un alt mod de lămurire 3 . 


1 T ermenul poate fi înţeles fie ca „realitate văzută în mod absolut", 
detaşată de contexte (ceea ce este sugerat şi de formula „ceea ce este 
ca fiind"), fie ca „realitatea absolută" (ceea-ce-este în mod absolut), 
adică divinul. Aceasta ar presupune identificarea „ştiinţei căutate" 
cu teologia, ceea ce ar corespunde interpretării tradiţionale, ca şi unor 
curente actuale (Reale). Vezi şi P. Aubenque, Problema Fiinţei la 
Anstotel, Bucureşti, 1998, pp. 44-45, care contestă această identificare. 

2 Asumându-se printr-un postulat. V. o teorie asemănătoare la 
Platon , Republica, 511 b-e. 

3 Nu se poate demonstra printr-un silogism Fiinţa sau esenţa unui 
lucru. De exemplu, concluzia „Socrate este om" (om este Fiinţa lui 
Socrate) presupune, în premisa minoră, ca lui Socrate să i se atribuie 

Lafel,/aceste ştiinţe particulare/ nu spun nici dacă există sau nu 
genul cu care ele se ocupă, deoarece ţine de o aceeaşi concep¬ 
ţie a clarifica atât ce anume este /ceval , cât şi dacă el este* 

Acum, de vreme ce se întâmplă ca şi fizica să fie o ştiinţă, 
având drept obiect un gen a ceea-ce-este (anume, ea are în 
vedere o astfel de Fiinţă care să conţină în ea însăşi principiul 
mişcării şi al repaosului), este limpede că ea nu e nici o ştiinţă 
a acţiunii practice <7tpaKTUcf|>, nici una productivă <7toiTytiK:f|>. 
(Intr-adevăr, principiul celor ce se pot produce se află în omul 
ce produce — anume, fie intelectul, fie arta, fie vreo capacitate 
virtuală; principiul acţiunilor practice se află în cel ce acţio¬ 
nează — anume, intenţia. Căci obiectul acţiunii practice şi cel 
al intenţiei sunt identice.) 

Rezultă că, dacă orice ştiinţă este fie una a acţiunii practice, 
fie una productivă, fie una teoretică, fizica (filozofia naturii) 5 
ar fi o ştiinţă teoretică, iar preocuparea ei teoretică ar avea în 
vedere acea porţiune a realităţii capabilă să se mişte şi acea 
Fiinţă care, potrivit definiţiei, în majoritatea cazurilor, e luată 
numai ca inseparabilă /de materie/. Trebuie însă să nu ne ră¬ 
mână ascunsă esenţa obiectului şi în ce fel este definiţia sa, 


un predicat care să nu fie esenţa, de exemplu „Socrate este filozof" 
(majora fiind: toţi filozofii sunt oameni). Numai că acest silogism, 
corect formal, nu oferă o demonstraţie, deoarece termenul mediu, 
neexprimând esenţa, poate fi înlocuit cu multe altele (muzician, ateni¬ 
an, grec etc.) şi deci nu oferă o cunoaştere necesară. (Socrate poate 
înceta să fie muzician, dar nu va înceta să fie om.) O ştiinţă porneşte 
de la anumite premise şi definiţii, date de o ştiinţă supraordonată, 
demonstrând proprietăţi, şi nu esenţe. De exemplu, ştiind că triunghiul 
echilateral se defineşte ca un triunghi cu toate laturile egale, se demon¬ 
strează proprietatea sa de a avea şi mediatoarele egale. Celălalt mod 
de lămurire ar putea fi inducţia. 

4 De vreme ce nu pot demonstra esenţa domeniului lor, ştiinţele 
nu pot decide nici dacă existenţa domeniului respectiv este sau nu 
necesară. Ele asumă, evident, această existenţă în mod empiric. 

5 Traduc cpvxiiKri prin „fizică" aici, punând în paranteză „filozofia 
naturii", pentru a indica faptul că pentru Aristotel, spre deosebire 
de moderni, nu exista nici o deosebire între ştiinţa teoretică şi filozofie. 

deoarece a cerceta în lipsa acestora înseamnă a pierde vremea. 
Or, dintre lucrurile care sunt definite şi despre care se spune 
ce sunt ele, unele sunt precum /nasul/ cârn, altele — precum 
concavul. Diferenţa este că la nasul cârn /forma/ este unită cu 
materia (nasul cârn este un nas concav), în timp ce concavitatea 
este fără materie senzorială. 6 

Acum, dacă toate lucrurile fizice sunt concepute asemănător 
cu nasul cârn, precum nasul, ochiul, faţa, carnea, osul, în general 
animalul, frunza, rădăcina, tulpina, planta în general (definiţia 
nici unuia din acestea nu e posibilă fără mişcare, iar ele au întot¬ 
deauna materie), este limpede cum trebuie căutat şi definit, în 
cazul lucrurilor fizice, ce anume sunt ele. De asemenea, este 
limpede de ce revine tot filozofului naturii să studieze şi o 
anumită parte a sufletului, parte ce nu există fără materie. 7 Din 
toate acestea se vede bine, prin urmare, că fizica este o ştiinţă 
teoretică. 

Dar şi matematica este o ştiinţă teoretică. însă dacă obiectul 
ei îl formează obiectele imobile şi autonome nu este clar în 
momentul de faţă. Că, cel puţin însă, pe anumite obiecte mate¬ 
matice ea le ia ca imobile şi ca neautonome, e limpede. 8 Or, 
dacă există ceva etern, imobil şi autonom, este clar că o cunoaş¬ 
tere a sa aparţine de o ştiinţă teoretică, şi totuşi nu de fizică 
(obiectul fizicii sunt entităţile mobile), nici de matematică, ci 
de o ştiinţă aflată înaintea ambelor /acestora/. 

într-adevăr, obiectul fizicii îl constituie obiectele autonome, 
dar nu imobile, în timp ce obiectul unor discipline matematice 


6 Concavitatea este formă pură şi este studiată de matematici, în 
timp ce un nas cârn este formă unită cu materia şi este studiată de fizică. 

7 La Aristotel, sufletul, la modul general, este forma trupului şi 
nu există fără acesta, aşa cum cârnul nu există fără nas. Totuşi sufletul 
raţional, vot*;, sau mai exact intelectul activ este formă pură şi nu apar¬ 
ţine domeniului fizicii. Vezi Despre suflet, III. 

8 Mulţi interpreţi citesc aici „ca autonome". Urmez lecţiunea lui 
Reale, care mi se pare logică. Obiectele matematice (numere, puncte, 
linii, planuri) sunt asociate lucrurilor fizice, dar matematicianul, prin 
abstracţie, le consideră imobile, nepreocupându-se de mişcarea corpu¬ 
rilor respective. 

e format de obiecte asociate celor imobile, dar probabil că nu 
autonome, ci luate ca prezente în materie. 9 

Dar prima /ştiinţă teoretică/ se referă atât la lucruri auto¬ 
nome, cât şi imobile. Or, este necesar ca toate raţiunile de a fi 
să fie eterne, dar mai ales acestea. Căci ele sunt raţiuni de a fi 
pentru divinităţile vizibile. 10 Consecinţa este că ar exista trei 
filozofii teoretice: matematica, fizica şi teologia. (Intr-adevăr, 
e limpede că, dacă există undeva divinul, el se află într-o natură 
de acest tip.) Iar filozofia cea mai nobilă are ca obiect de studiu 
genul cel mai nobil. 11 Aşadar, ştiinţele teoretice sunt preferabile 
celorlalte ştiinţe, iar aceasta /teologia/ este preferabilă celorlalte 
ştiinţe teoretice. 

O dificultate ar putea apărea totuşi: oare prima filozofie 
este /o ştiinţă cu caracter/ universal, sau are ca obiect un gen 
anume şi o anume natură 12 ? (Căci nu există acelaşi mod /de 
abordare/ nici în matematici: geometria şi astronomia se referă 
la anumite naturi /determinate/, dar /matematica/ „universală" 
este comună tuturor /ramurilor matematice/.) 

Aşadar, dacă nu ar exista altă Fiinţă în afara Fiinţelor consti¬ 
tuite în natură, fizica ar fi prima ştiinţă. Dar, dacă există o Fiinţă 
imobilă, această /ştiinţă care o are drept obiect/ este anterioară 
/fizicii/ şi ea este prima filozofie; iar ea este, în acest fel, şi o 
/ştiinţă/ universală, întrucât este prima. Şi ei i-ar reveni să cer¬ 
ceteze ceea-ce-este ca fiind, şi, de asemenea, esenţa şi ceea ce 
aparţine/de ceea-ce-este/ ca fiind. 13 


9 Aristotel se referă, desigur, la armonie sau la acustică — disci¬ 
pline matematice şi totuşi asociate materiei. 

10 Evident, este vorba despre astre, ce sunt autonome (mai curând 
decât separate de materie), dar mobile. 

11 Apare contradicţia: dacă filozofia primă are ca obiect ceea-ce- 
este ca fiind, ea nu se referă la un gen, ci, cel mult, la o unitate refe- 
renţială. Or, dacă această ştiinţă se identifică cu teologia, ea pare să 
aibă ca obiect un gen determinat. Numai că tocmai prioritatea acestui 
gen îl deschide pe acesta către universalitate. Vezi Introducerea. 

12 Vezi supra. Aristotel este conştient de dificultate. 

13 Analogia cu matematicile nu este perfectă: într-adevăr, mate- 
maticile, în ansamblu, formează un gen divizat în specii: va exista 

Capitolul 2 

Or, ceea-ce-este conceput ca fiind pur şi simplu este conceput 
în mai multe sensuri, dintre care unul ar fi ceea-ce-este contex¬ 
tual, altul — ceea-ce-este luat ca adevărat şi ceea-ce-nu-este 
luat ca fals ; în afara acestora există figurile categoriilor (de pildă, 
ce este, cum este, cât este, unde este, când este, şi dacă mai 
semnifică şi altceva în acelaşi mod); în plus, ceea-ce-este luat 1026 ^ 
ca virtualitate, cât şi ca actualizare. 14 

Aşadar, de vreme ce ceea-ce-este are multe sensuri, mai întâi 
trebuie vorbit despre ceea-ce-este contextual, şi anume că nu 
poate exista nici un fel de cercetare ştiinţifică a sa. Iată un indiciu: 

Nici o ştiinţă, fie practică, fie productivă, fie teoretică, nu 
se ocupă cu contextualul. Căci cel ce face o casă nu face toate 
contextele asociate casei clădite. (Ele sunt nesfârşite la număr 
şi nimic nu opreşte ca, pentru unii, casa construită să fie plăcută, 
pentru alţii — vătămătoare, şi, ca să spunem aşa, diferită de toate 
celelalte case; dar nu există o creaţie arhitecturală având drept 
obiect vreunul dintre aceste atribute date /numai/ de context.) 

In acelaşi mod, nici geometrul nu cercetează contextele de acest 
tip în care se află figurile şi nu se interesează dacă un triunghi 
oarecare şi triunghiul având /suma unghiurilor egală cu/ două 
unghiuri drepte sunt ceva diferit 15 . 

deci o matematică generală, comună şi acceptată ca prima matematică, 
şi mai multe matematici secunde. Dar ceea-ce-este nu formează un 
gen. Oricum, teologia şi prima filozofie ca ştiinţă a ceea-ce-este ca 
fiind se suprapun, fără să coincidă cu totul. S-ar putea spune că ceea 
ce este separabil şi imobil seamănă bine cu ceea-ce-este ca fiind, numai 
că în primul caz lucrurile se petrec în fapt, în timp ce în al doilea caz — 
numai în gândire. Sau ştiinţa Fiinţei imobile şi separate (divine) este, 
implicit, şi ştiinţa unei Fiinţe situate în afara contextualităţii. Or, ceea- 
ce-este ca fiind presupune (vezi Cartea Gamma, cap. 1) non-con- 
textualitatea. 

14 V. Cartea clasică, acum şi în versiunea românească, a lui Franz 
Brentano, Despre multipla semnificaţiei a fiinţei la Aristotel, Bucu¬ 
reşti, 2003. 

15 Aristotel se referă aici la contextul intrinsec, vezi Cartea Delta, 
cap. 28, unde se oferă exact acelaşi exemplu. Intuiţia lui Aristotel ar 

Şi pe bună dreptate: căci contextul /asociat/ este ca un nume. 
De aceea Platon, într-un anume fel, a stabilit corect că sofistica 
se ocupă cu ceea-ce-nu-este Xb . Intr-adevăr, se poate spune că 
sofiştii argumentează cel mai mult în legătură cu proprietăţile 
contextuale, /întrebându-se, de pildă,/ dacă un muzician şi un 
gramatician sunt ceva diferit sau acelaşi lucru, dacă „muzicianul 
Coriscos" şi „Coriscos" /sunt sau nu identici/; dacă tot ceea 
ce există, dar nu-i etern, s-a născut /totuşi/; de aici şi consecinţa 
că/pentru ei e imposibil/ ca,/cineva/fiind muzician, să fi deve¬ 
nit gramatician, sau ca, fiind el gramatician, să fi devenit muzi¬ 
cian 17 , şi fac câte asemenea discuţii se mai pot face. 

Se pare că, într-adevăr, contextualitatea este ceva aproape 
de nefiinţă <eYYuq ti tou |j.t) ovtoq>. Aceasta este vădit şi din 
următoarele argumente: 

Există generare şi pieire a lucrurilor care sunt altfel decât 
contextuale, dar nu există /generare şi pieire/ a entităţilor care 
există /doar/ contextual 18 . 


părea excepţională aici, dacă ne gândim că contextualitatea egalităţii 
unghiurilor unui triunghi cu două unghiuri drepte reiese clar doar 
în contextul spaţiului euclidian. O altă interpretare citeşte: „ ... dacă 
un triunghi oarecare şi triunghiul în sine (cu anumite proprietăţi geo¬ 
metrice) sunt ceva diferit". Adică, nu e treaba geometrului să se ocupe 
de proprietăţile non-geometrice ale triunghiului, aşa cum nu e treaba 
arhitectului să se preocupe de proprietăţile non-arhitecturale ale casei. 

16 Platon, Sofistul, 254a. 

17 Dacă muzicianul a devenit gramatician - spun sofiştii - el a 
devenit din muzician. Or, muzicianul faţă de gramatician nu e nici 
ca piatra faţă de statuie, nici ca negrul faţă de alb. Deci devenirea e 
imposibilă, de unde rezultă că nu tot ce nu e etern este şi generat 
prin devenire. Evident, toate aceste raţionamente sofistice sunt 
posibile deoarece sofiştii sunt relativişti, se referă numai la contexte 
şi neagă existenţa unui „ce“ stabil, a Fiinţei. 

18 „Coriscos aşezat" se poate ridica în picioare, dar nu vom spune 
că el „a pierit", deoarece de aici ar putea rezulta că Coriscos însuşi 
a pierit. Asocierea contextuală „Coriscos aşezat" este, din pricina 
caracterului ei neesenţial, aproape lipsită de Fiinţă, „aproape de ne¬ 
fiinţă", fără însă a fi nefiinţa, ca la eleaţi şi chiar ca la Platon, unde 

Şi totuşi, în legătură cu contextualul trebuie arătat, în măsura 
posibilului, care este natura sa şi din ce pricină există el. Va 
fi, deopotrivă, limpede probabil /astfel/ şi de ce nu există ştiinţă 
a contextualului. 

Deoarece printre cele ce sunt unele există permanent la fel 
şi în mod necesar — mă refer nu la constrângere, ci, aşa cum 
am arătat, la faptul de a nu fi cu putinţă să fie altfel — iar altele 
nu există prin necesitate şi nici permanent /la fel/, ci doar în 
majoritatea cazurilor, iată, acesta din urmă este principiul şi 
aceasta este raţiunea de a fi a contextualului , 19 Intr-adevăr, ceea 
ce nu ar exista nici permanent, nici în majoritatea cazurilor, 
pe acela îl declarăm a fi contextual. De pildă, dacă în miezul 
verii ar veni vreme de iarnă şi ger, spunem că a fost o întâmplare 
în contextul acelui an 20 , dar nu vom spune astfel dacă ar fi 
caniculă, fiindcă această ultimă situaţie se regăseşte permanent 
sau în majoritatea cazurilor /vara/, în timp ce prima — nu. 

De asemenea, spunem că omul este, într-un anume context, 
alb (căci el nu este nici permanent, nici în majoritatea cazurilor 
aşa), dar că, /dimpotrivă/, el nu este, în mod contextual, animal. 

Iar arhitectul vindecă în mod contextual, fiindcă nu stă în natura 
sa să facă aceasta, ci în aceea a medicului; însă s-a întâmplat, 
într-un anumit context, ca arhitectul să fie medic. Şi bucătarul, 1027 a 
deşi ţinteşte către obţinerea plăcerii, ar putea găti /odată/ ceva 
sănătos, dar asta nu e conform artei culinare; de aceea faptul 
s-a întâmplat într-un context dat — spunem — şi /mâncarea/ 
este /sănătoasă/ cum o găteşte el, dar nu e aşa intrinsec. Pentru 

devenirea este opusă radical Fiinţei. Pentru Aristotel, orice proces 
de generare sau de nimicire presupune asocierea, respectiv, disocierea 
unui substrat şi a unei forme. Această asociere creează esenţa sau 
Fiinţa lucrului - fie el individual, fie el specific. De pildă, o casă este 
asocierea dintre forma casei şi anumite materiale şi ea apare în cazul 
unirii acestora. Or, asocierile contextuale sunt lipsite de Fiinţă 

19 Faptul că multe evenimente au o bază statistică şi nu una ne¬ 
cesară deschide posibilitatea întâmplării şi a contextualului. 

20 Termenul redat de noi prin „context", „contextual", crop^EPTiKâţ, 
este participiul perfect activ neutru al verbului cnjpPodvEiv, „a se 
întâmpla". 

celelalte lucruri, există virtualităţi productive, dar pentru reali¬ 
tăţile contextuale nu există nici o artă, nici o virtualitate definită. 
Căci, pentru realităţile ce sunt sau devin în funcţie de context, 
şi raţiunea lor de a fi este în funcţie de context. Astfel încât, 
deoarece nu toate lucrurile există sau devin prin necesitate şi 
permanent, ci majoritatea /există sau devin/ în majoritatea ca¬ 
zurilor, trebuie să existe şi realitatea contextuală. De exemplu: 
albul nu este nici permanent <ctEi> 21 , nici în majoritatea cazu¬ 
rilor <dx; ejti t6 7ioXu> muzician, iar când devine /astfel/ la un 
momentdat, va fi /aşa/ într-un context. (Dacă nu ar fi aşa, totul 
s-ar petrece în mod necesar.) 

Rezultă că materia, capabilă să fie altminteri decât regula 
generală, este raţiunea de a fi a contextualităţii. 22 Trebuie 
pornit de la următorul principiu: oare nu există ceva care să 
nu fie nici permanent, nici în majoritatea cazurilor, sau aceasta 
este cu neputinţă ? /Dacă e cu neputinţă/, există, aşadar, ceva 
în afara lucrurilor necesare, anume ceea ce se întâmplă şi este 
dat într-un context. Dar oare pentru orice lucru nu există decât 
acest „în majoritatea cazurilor", dar „permanentul" şi „eter¬ 
nul" nu există ? Sau există unele entităţi eterne <da8ia> ? 

In legătură cu această ultimă chestiune trebuie cercetat mai 
târziu, dar faptul că nu există o ştiinţă a contextualităţii este 
limpede. 23 Căci orice ştiinţă are ca obiect fie ceea ce este perma¬ 
nent /într-un anume fel/, fie ceea ce este /astfel/ în majoritatea 


21 Termenul grec înseamnă atât „permanent", cât şi etern. Gravi¬ 
taţia este o calitate permanentă a materiei, dar ea nu este eternă, în 
cazul când teoria „Big-Bang-ului“ este adevărată. Permanenţa nu im¬ 
plică eternitatea, cum pare să considere Aristotel. 

22 Materia este sediul virtualităţilor, care, fiind numeroase, creează 
posibilitatea indeterminârii. Cealaltă sursă a contextualităţii la care 
Aristotel va face aluzie este intenţia, raţiunea eficientă a omului. 

23 Desigur, Aristotel nu se referă aici la ceea ce a numit, în Cartea 
Delta, cap. 30, „contextul intrinsec", adică acele proprietăţi care, deşi 
nu fac parte din esenţa lucrului, sunt permanente, deoarece sunt 
dependente de esenţă. Acele proprietăţi sunt studiate de ştiinţe, vezi 
Cartea Gamma, cap. 1. 

cazurilor, 24 Cum ar fi posibil /altminteri/ fie să înveţi tu însuţi 
ceva, fie să-l înveţi pe un altul ? Intr-adevăr, trebuie să existe 
o determinare, dată fie pentru totalitatea, fie pentru majoritatea 
cazurilor, cum ar fi, de exemplu, aceea că hidromelul este de 
folos celui cu febră în majoritatea cazurilor. In afara acestui 
lucru, nu se va putea spune când nu /va fi de folos/, de exemplu, 
dacă e lună nouă. Căci fie că /hidromelul e de folos/ permanent, 
fie în majoritatea cazurilor, dar asta şi atunci când e lună nouă. 
Contextualitatea însă rămâne în afara /determinării/. S-a 
arătat, prin urmare, ce este contextualitatea, care este raţiunea 
ei de a fi, şi faptul că nu există ştiinţă având-o drept obiect. 


Capitolul 3 

Că există principii, raţiuni de a fi care pot fi generate şi nimi¬ 
cite, fără /proces de/ generare şi de nimicire, este limpede. Căci 
dacă nu ar fi aşa, toate ar exista în mod necesar, de vreme ce 
este necesar să existe o raţiune de a fi non-contextuală pentru 
ceea ce apare şi dispare. 25 

Oare va exista lucrul acesta, sau nu ? /Va exista/, cu condiţia 
să existe lucrul celălalt. Dacă nu, nu. Iar acesta din urmă /va 
exista/, dacă va exista un al treilea. Şi astfel e limpede că, scoţân- 
du-se mereu o porţiune de timp dintr-un timp determinat /situat 


24 Ştiinţa studiază regularităţile: ori acestea pot fi perfecte, per¬ 
manente (ct£t), sau statistice (tix; E7ti xo jtoVu). Contextualitatea pură 
introduce iraţionalul, arbitrariul, imprevizibilul. După Aristotel ea 
este introdusă de existenţa materiei. Dimpotrivă, în sfera supralunară, 
unde nu există materie, sau o materie subtilă, regularităţile sunt perfecte. 

25 Vezi nota 15, cap. 2. Devenirea şi pieirea presupun, în sens pro¬ 
priu, existenţa unor cauze necesare. Dar cauzele (raţiunile de a fi) 
pot fi ele însele existente în mod necesar sau contextual. Dacă toate 
raţiunile ar fi permanente şi nu ar exista unele care ar apărea şi dispă¬ 
rea, totul ar fi necesar. De fapt, problema este cea a succesiunii cauzelor: 
este ea întotdeauna necesară, sau nu ? Cred că Aristotel are aici în 
vedere voinţa şi intenţia. 


1027 b 

în viitor/, se va ajunge la momentul prezent: astfel, acest om 
va muri de boală sau violent, cu condiţia să iasă din casă. Şi 
va ieşi din casă dacă va fi însetat; aceasta, dacă se va întâmpla 
altceva, şi astfel se ajunge până la ce se petrece în prezent sau 
până la un anumit moment din trecut. De exemplu: /omul va 
ieşi din casă/ dacă va fi însetat; aceasta se va întâmpla dacă va 
mânca ceva iute. Acest din urmă fapt însă fie are loc, fie nu, 
încât în mod necesar el va muri sau nu va muri /în momentul 
respectiv din viitor/. 26 

Acelaşi lucru se poate spune şi dacă cineva ar sări spre 
trecut. Căci deja există faptul /întâmplat/ undeva, mă refer la 
ceea ce a fost. în mod necesar, aşadar, se vor întâmpla toate 
cele viitoare /depinzând de acest fapt trecut/, de pildă, fiinţa 
vie va muri. Căci deja există ceva /cu consecinţe fatale/, de 
exemplu prezenţa contrariilor în acelaşi subiect. Dar dacă 
vietatea va pieri de boală sau violent, încă nu-i hotărât, ci va 
fi /numai/ dacă se va întâmpla cutare lucru 27 . 

Este vădit, prin urmare, că se merge până la un anumit 
principiu /explicativ/, dar acesta nu se mai reduce la altul. 
Acesta va fi principiul că se poateîntâmpla fie ceva, fie altceva, 
şi nici un alt principiu nu mai este responsabil de generarea 
lui însuşi 28 . Dar trebuie cercetat foarte bine la ce fel de principiu 


26 Chestiunea „viitorilor contingenţi", cf. Despre inteipretare, 9, 
19b. Pentru prezent, este necesar ca sau A să fie B, sau A să fie non-B; 
pentru viitor însă nu se poate spune decât că este necesar ca A să fie 
sau B, sau non-B, deci este necesară existenţa alternativei laolaltă, dar 
nu a uneia dintre braţele ei. Tramvaiul va veni sau nu peste cinci 
minute, dar nu este necesar nici ca el să vină, nici ca el să nu vină; 
însă este necesar ca el fie să vină, fie să nu vină. Viitorul are deci o 
anumită imprevizibilitate. 

27 Faptul că o vietate va muri este sigur, deoarece natura ei, cu¬ 
prinzând contrarii, este muritoare. Raţiunea de a fi a morţii este in¬ 
trinsecă, şi nu contextuală. Dar felul exact în care vietatea va muri 
depinde de context şi este produs de un lanţ cauzal nenecesar în 
continuitatea sa, deşi fiecare etapă este necesară. 

28 Existenţa întâmplării, a contextualităţii presupune o explicaţie 
cauzală. Materia, dar şi raţiunea eficientă şi cea finală (intenţionalitatea) 

ş i raţiune conduce o astfel d e analiză, dacă /principiul respectiv/ 
este materia, scopul sau ceea ce pune în mişcare. 


Capitolul 4 

Să lăsăm acum deoparte, aşadar, cercetarea lui ceea-ce-este 
contextual, de vreme ce s-a analizat îndeajuns. Cât despre ceea- 
ce-este ca adevăr şi ceea-ce-nu-este ca fals, ele se referă la unire 
şi despărţire /dintre subiect şi predicat/, dar, în general, la 
distribuirea termenilor contradictorii. (Adevărul implică afir¬ 
marea/unităţii/ pentru ceea ce este unit şi negarea /ei/ pentru 
ceea ce este despărţit, iar falsul implică contrazicerea acestei 
distribuţii.) Dar ţine de o altă discuţie cum se poate gândi 
unirea şi separarea /termenilor/, mă refer la unire şi la separare, 
astfel încât să nu se ajungă la termeni ce-şi urmează doar unul 
altuia, ci la o /autentică/ unitate. 29 

Intr-adevăr, falsul şi adevărul nu se află în lucruri, cum ar 
fi că binele este adevărat şi răul neapărat fals 30 , ci în gândire, 
dar discuţia despre entităţile simple şi despre ce sunt ele nu se 
referă la ce se află în gândire 31 . 

Câte chestiuni aşadar trebuie cercetate în privinţa a ceea-ce-este 
şi ceea-cc-nu-este astfel trebuie studiate mai târziu. Dat fiind 


oferă momentul de hazard sau de libertate care să împiedice ca lumea 
să fie o fatalitate. 

29 V. Cartea Zeta, cap. 12. 

30 Exemplul dat pare curios: pentru noi binele şi răul ţin mai de¬ 
grabă de subiect decât de lucruri; nu aşa pentru antici. Desigur, ele 
erau aici înţelese nu în sens moral, dar diferenţa faţă de gândirea 
modernă este semnificativă. 

31 După cum spune Aristotel, adevărul se referă la corespondenţa 
dintre realitate şi gândire, falsul — la o noncorespondenţă, (ceea ce 
o apropie de ceea-ce-nu este) cu privire la unirea sau separarea unui 
subiect şi a unui predicat. Dar aceasta este — spune el — o problemă 
a logicii, şi nu a ontologiei, care se ocupă cu lucrurile simple, adică 
nu cu asocierile dintre subiecte şi predicate, ci cu definiţiile, care alcă¬ 
tuiesc fundamentul ştiinţelor particulare. 

că unirea şi separarea se află în gândire şi nu în lucruri, ceea-ce-este 
astfel — /adevărat şi fals/ — este diferit de ceea-ce-este luat în 
sensurile sale principale (este vorba fie despre ce este, fie că este 
într-un anume fel, sau de o anumită mărime, sau altceva pe care 
gândirea îl leagă sau îl disociază de un subiect 32 ). 

Deci, ceea-ce-este contextual şi ceea-ce-este ca adevăr tre¬ 
buie lăsate /acum/ deoparte. Căci primul îşi are raţiunea de a 
fi indeterminată, cel de-al doilea o are ca fiind o anumită ati- 
1028 a tudine a gândirii <7t&0o<; ti Tfjt; Siavotaqx Ambele se referă la 
genul care mai rămâne al realităţii şi nu evidenţiază o natură 
a realităţii care să fie în afara / noastră, Z 33 . 

De aceea trebuie cercetate raţiunile şi principiile a ceea-ce-este 
ca fiind. [E limpede din cartea unde am arătat în câte sensuri 
se pot formula conceptele că ceea-ce-este are multe sensuri.] 


32 Este vorba despre ceea-ce-este modulat de categorii. Aristotel 
consideră că acestea reprezintă principalele semnificaţii ale lui 
ceea-ce-este, şi nu ceea-ce-este ca adevăr sau ceea-ce-este contextual. 

33 în sensul de obiectiv. „Genul care mai rămâne al realităţii" este 
ceea-ce-este conform categoriilor, la care ceea-ce-este ca adevăr şi 
ceea-ce-este contextual se referă. Contextualitatea are de a face şi cu 
raţiunea eficientă (nu doar cu materia), adică cu intenţionalitatea liberă 
a oamenilor, şi din acest punct de vedere, nu este obiectivă. Adevărul 
şi falsul sunt în gândire, şi nu în lucruri. Problema adevărului şi a 
libertăţii nu aparţine ontologiei, ci logicii, respectiv, eticii. 

Prioritatea Fiinţei. Prima filozofie va cerceta cu prioritate ce este 
Fiinţa. Toţi filozofii încearcă să afle ce este Fiinţa şi care dintre exis¬ 
tenţe sunt Fiinţe. Fiinţa poate fi forma (esenţa), universalul (genul), 
sau substratul (materia). De ce substratul nu este Fiinţă. Fiinţa este 
mai curând individualul determinat alcătuit din materie şi formă. 
Problema formei. Cunoaşterea avansează de la ceea ce este mai puţin 
congnoscibil prin natură către ceea ce e mai cognoscibil prin natură. 

Definiţia şi esenţa. Care este raportul dintre lucruri şi esenţele lor. 
Definiţia, în sens tare, există numai pentru Fiinţe, şi ea este enunţul 
esenţei. Individualul şi esenţa sa sunt identice sau nu ? în cazul asocierilor 
contextuale, esenţa şi lucrul sunt diferite. Esenţele şi Fiinţele nu trebuie 
separate. Lucrurile asociate intrinsec sunt identice cu esenţa lor. 

Cum se nasc Fiinţele senzoriale. Dacă materia Fiinţelor compuse 
este sau nu cuprinsă în definiţie. Forma nu este creată, în sens propriu, 
ci numai individualul compus este generat prin unirea unei forme 
cu materia. De unde rezultă că actualizarea precedă, în ordinea exis¬ 
tenţială, virtualitatea. 

Dacă enunţul părţilor trebuie sau nu să fie prezent în definiţia 
întregului şi când anume. Nu există definiţie pentru individualul com¬ 
pus (din pricina existenţei materiei). în ce fel există o unitate între 
termenii care formează o definiţie. Definiţia este genul supus diferen¬ 
ţelor. Trebuie să te opreşti la diferenţa esenţială, cea care exprimă Fiinţa. 

Pentru ce universalele nu pot fi Fiinţe. Universalele nu pot fi 
Forme, deoarece ele nu sunt ceva determinat, ci virtualităţi şi pro¬ 
prietăţi. Forma (platoniciană) nu poate fi definită fiindcă este un indi¬ 
vidual şi nu există definiţie a individualului. Dar nu pot fi definite 
nici Fiinţele eterne, precum Soarele sau Luna. Definiţia înseamnă 
asocierea unui subiect cu un predicat. Această asociere este mai mult 
decât suma elementelor. Fiinţele simple nu pot fi cunoscute decât 
prin intuiţie. 



Capitolul 1 


Ceea-ce-este se concepe în multe sensuri, aşa cum am anali¬ 
zat mai înainte, în Cartea dedicată multiplelor sensuri /în care 
trebuie gândite conceptele/. Căci, pe de-o parte, el semnifică 
ce este ceva şi individualitatea cxoSe xi> acestuia, pe de altă parte, 
calitatea, ori cantitatea, ori pe fiecare dintre celelalte categorii . 1 
Intr-adevăr, din momentul când ceea-ce-este se concepe în atâtea 
sensuri, se vădeşte că, dintre acestea, primul sens, este /dat/ de 
ce este?, adică de ce anume semnifică Fiinţa /lucrului/. 

(Astfel, atunci când declarăm un individual ca fiind într-un 
anumit fel, îl numim „bun“ sau „rău“, dar nu „mare de trei 
coţi" sau „om“. In schimb, când declarăm individualul cr? e ceva 
anume, nu spunem că e „alb" sau „cald", ci că e „om" sau „zeu"). 

Celelalte categorii /în afara Fiinţei/ se cheamă că „sunt", 
deoarece unele reprezintă cantităţi a ceea-ce-este astfel / Fiinţă/, 
altele — calităţi ale sale, altele — afecţiuni, altele — altceva de 
acest fel. 

De aceea ar putea apărea următoarea dificultate: oare „a 
se plimba", „a fi sănătos", „a şedea" semnifică, fiecare în parte, 
ceva ce este, şi la fel şi în cazul celorlalte asemănătoare ? Căci 
nimic dintre acestea nu are o existenţă intrinsecă, nici nu poate 
fi separat de Fiinţă, ci mai degrabă /este intrinsec/, dacă aşa 
ceva există în fapt, anume insul care se plimbă, insul sănătos, 
sau insul care şade. Aceştia din urmă par să fie în mai mare 
măsură, deoarece există la ei un substrat determinat (iar acesta 


1 De remarcat că, aici, esenţa sau Fiinţa sunt privite în opoziţie 
cu toate celelalte categorii, ce apar astfel, într-un fel, ca derivate, ca 
secundare, chiar dacă ele nu pot fi efectiv deduse din Fiinţă. 


1028 i 

este exact Fiinţa şi individualitatea lor), ceea ce se manifestă 
în acest tip de categorie. Iar „bun" şi „aşezat" nu se pot concepe 
fără /respectivul substrat /. 2 

E limpede, prin urmare, că datorită Fiinţei se numeşte că 
sunt şi cele /desemnate prin celelalte categorii/, de unde rezultă 
că Fiinţa ar fi ceea-ce-este în sens prioritar; nu un ceva existent 
/doar/, ci ceva ce este în mod absolut. 

Desigur, „prioritar" <to 7 tpâ)Tov> se spune în multe sensuri, 
totuşi, la modul general, Fiinţa este prioritară, atât în ordinea 
definiţiei, în cea a cunoaşterii, cât şi în cea a timpului. Căci nici 
una dintre celelalte categorii nu este autonomă <xwpiotov>, 
ci numai ea singură . 3 De asemenea, în ordinea definiţiei, Fiinţa 
este prioritară. (Intr-adevăr, este necesar ca în definiţia fiecărui 
lucru să fie conţinută definiţia Fiinţei.) Şi atunci considerăm 
a cunoaşte ceva în mod optim, când am şti ce este omul sau 
focul, mai curând decât ştiind că acestea sunt într-un anume 
1028 b fel, au o anume mărime, sau se află într-un anume loc, dat fiind 
că le cunoaştem chiar pe fiecare dintre aceste ultime categorii 
atunci când am şti ce este cantitatea sau calitatea. 

Iată, aşadar, subiectul cercetat şi controversat şi în vechime, 
şi acum, şi pururea: ce este ceea-ce-este, adică ce este Fiinţa ? (Unii 
afirmă că ea este una, alţii că sunt mai multe Fiinţe decât una, 
alţii că ele sunt limitate, alţii — nelimitate.) De aceea şi noi cel 


2 Spre deosebire de Platon, pentru care există „bine" sau „sănătos" 
în sine, autonome, pentru Aristotel numai Fiinţa, adică ceea ce ex¬ 
primă ce este fiecare lucru, are autonomie şi o existenţă intrinsecă. 

3 Aici <xa3piaTOv> are sensul de „autonom", şi nu izolat de ma¬ 
terie, în sens platonician. Totuşi, anterioritatea în ordinea timpului 
pare a presupune existenţa Fiinţei în absenţa atributelor sale contex¬ 
tuale? A unor anume atribute, oricare ar fi ele — da. Nu însă şi a 
atributelor luate în sine: Socrate este anterior lui „Socrate bolnav", 
dar nu şi lui Socrate care are o anumită stare de sănătate. Pe de altă 
parte, în ordinea ontologică şi logică, Fiinţa este anterioară atribu¬ 
telor sale, deoarece mai întâi trebuie să ştim şi să definim ce este un 
lucru, până la a şti cum este el sau cât de mare este. Este o convingere 
pe care Aristotel o împărtăşeşte cu Platon şi cu Socrate, vezi Menon, 
de pildă. 

mai mult, în mod precumpănitor, cât şi exclusiv, ca să spunem 
aşa, trebuie să cercetăm ceea-ce-este astfel — /anume, Fiinţa,/ 4 


Capitolul 2 

Se pare că Fiinţa aparţine în modul cel mai evident corpu¬ 
rilor 5 . (De aceea declarăm Fiinţe şi animalele, şi plantele, şi 
părţile lor, dar şi corpurile fizice, precum focul, apa, pământul 
şi fiecare /dintre elemente/, şi câte sunt fie părţi ale acestora, 
fie sunt făcute din acestea, sau din părţile lor, sau din toate 
laolaltă, precum cerul şi părţile sale, stelele, luna şi soarele.) 
Ei bine, oare acestea singure sunt Fiinţe, sau şi altele, sau numai 
unele dintre acestea, sau altele ? Sau nici unele dintre ele, ci altele 
diferite? Trebuie cercetat: 

Unii cred că Fiinţe sunt limitele corpurilor, precum supra¬ 
faţa, linia, punctul şi monada, şi chiar mai curând /ele/ decât 
corpul şi solidul. Alţii socotesc că în afara lucrurilor sensibile 
nu există nimic asemănător /cu Fiinţa/; 6 alţii, dimpotrivă, cred 
că cele eterne sunt mai numeroase şi sunt în mai mare măsură. 
Astfel, Platon crede că Formele şi conceptele matematice repre¬ 
zintă două /specii/ de Fiinţe, şi că al treilea gen de entităţi este 
cel al corpurilor senzoriale. 7 


4 După cum se observă, metafizica lui Aristotel este, în mod prio¬ 
ritar şi aproape exclusiv, o metafizică a Fiinţei. Ontologia generală 
este subordonată metafizicii Fiinţei, deoarece Fiinţa reprezintă 
semnificaţia de bază a lui ceea-ce-este. S-ar putea formula şi în felul 
următor: Aristotel spune că, studiindu-seprîwM/în cadrul fiecărei 
serii, se studiază cumva întreaga serie. Or, Fiinţa este prima în seria 
semnificaţiilor lui ceea-ce-este. Deci studiind-o pe ea, se studiază 
cumva întreaga serie. 

5 Această opinie aparţine filozofilor naturii şi va fi transformată 
de Aristotel. 

6 Este vorba mai întâi despre pitagoricieni, apoi despre filozofii 
naturii ionieni. 

7 V. Cartea Alpha mare, cap. 6, p. 77. 

Speusippos, pornind de la Unu, consideră mai multe /specii/ 
de Fiinţe şi de principii pentru fiecare /tip de/ Fiinţă, unul pentru 
numere, altul pentru mărimi, apoi /un altul/ pentru suflet; în 
acest fel el extinde numărul Fiinţelor. 

Unii /filozofi/ susţin că Formele şi numerele au aceeaşi 
natură şi că restul lucrurilor — linii, suprafeţe, până la Fiinţa 
cerului şi lucrurile sensibile — sunt determinate /de acelea/. 

Acum, în legătură cu aceste subiecte, trebuie cercetat ce se 
spune bine sau rău, care anume sunt Fiinţele, dacă există unele 
în afara Fiinţelor senzoriale sau nu, şi cum sunt Fiinţele, şi dacă 
există vreo Fiinţă separată,în afara Fiinţelor senzoriale, şi, /dacă 
da/, din ce pricină şi în ce fel /e ea/, ori dacă nu există nici una . 8 
Trebuie cercetat însă aceasta după ce am schiţat mai întâi ce 
este Fiinţa. 


Capitolul 3 

Fiinţa se concepe, dacă nu în mai multe, atunci măcar în 
patru sensuri, în mod principal: se crede, într-adevăr, a fi Fiinţa 
unui lucru şi esenţa lucrului, şi universalul, şi genul, şi, în al 
patrulea rând, substratul. 9 10 

Substratul este subiectul ce primeşte toate predicatele, dar 
care nu poate fi predicatul nici unui alt /subiect/. 10 Iată de ce 


8 Aristotel trimite, probabil, atât la discuţia din Cartea Lambda 
despre Fiinţa imobilă, divină, cât şi la Formele platoniciene, despre 
care el neagă că ar fi Fiinţe - deci că ar avea o existenţă în sine. Aşa 
se explică, poate, repetiţia. 

9 Nu este vorba, aici, despre o doctrină aristotelică, ci despre ceea 
ce se crede. Pentru Aristotel numai esenţa (sau configuraţia) este, în 
chip deplin, Fiinţă. De exemplu, platonicienii acordă universalului 
sau genurilor statutul de Fiinţe (Idei), în timp ce filozofii naturii văd 
Fiinţa în substratul material. 

10 Fiinţa trebuie să fie autonomă, să poată exista, sau să fie concepută 
chiar şi fără determinaţiile sale, contextuale sau intrinseci. Or, sub¬ 
stratul, definit ca subiect universal şi nonpredicabil, pare să îndepli¬ 
nească această condiţie. V. infra. 

trebuie analizată mai întâi această chestiune. Intr-adevăr, mai 
întâi substratul (materia) pare a fi în cea mai mare măsură Fiinţă. 

în fapt, într-un astfel de mod şi într-un sens, se /poate/ 
concepe materia /ca reprezentând Fiinţa/, dar, într-un alt 
sens — configuraţia <pop<ţ)f|>, în al treilea sens, în fine — ceea 
ce rezultă din materie şi configuraţie. (De exemplu, materia este 
precum bronzul /unei statui/, configuraţia e precum forma 
schematică a înfăţişării <cxfj(j.a tfjq i 5 eaţ>, iar ceea ce rezultă — 
întregul compus — este statuia.) De aici rezultă că, dacă forma 
<eî8oq> n este anterioară materiei şi, dacă ea este în mai mare 
măsură decât aceasta din urmă, ea va fi anterioară şi compu¬ 
sului din materie şi formă în temeiul aceluiaşi raţionament. 

Acum, s-a arătat ce este Fiinţa printr-o formulă generală, 
anume că ea nu poate fi predicatul nici unui subiect şi că e 
subiectul restului predic aţelor. Numai că formula aceasta, sin¬ 
gură, nu e bună, căci caracterizarea Fiinţei nu este suficientă: 
este neclară şi, în plus, materia ajunge să fie, /conform ei/, Fiinţă. 

Pe de altă parte, dacă materia nu este Fiinţa, ne scapă ce 
altceva este /Fiinţa/. Căci, fiind luate materiei toate /proprie¬ 
tăţile/, pare să nu mai subziste nimic. într-adevăr, unele /pro¬ 
prietăţi/ sunt afectări, acţiuni şi capacităţi ale corpurilor, iar 
lungimea, lăţimea şi adâncimea sunt cantităţi anumite, dar nu 
sunt Fiinţe (cantitatea nu este Fiinţă), ci mai curând este Fiinţă 
lucrul căruia acestea îi aparţin în primul rând. 

Dar, dacă se dă la o parte lungimea, lăţimea şi adâncimea, 
nu mai vedem nimic rămas /în afara substratului/, afară doar 
dacă nu există ceva determinat de acestea, astfel încât este 


11 Aristotel utilizează doi termeni pentru ceea ce se traduce în 
mod obişnuit prin formă: eîScx;, tradus denoi.de obicei, prin „formă", 
şi pop<pf|, pentru care am ales termenul de „configuraţie" şi care este 
explicat de Aristotel. Termenii sunt sinonimi în acest sens, dar acolo 
unde este posibil vom prefera să traducem şi pe eîSoţ prin „configu¬ 
raţie", termen care exprimă mai bine ideea că la Aristotel forma este 
un dat caracteristic fiecărui individual, „genotipul" său, structura sa 
profundă şi determinantă, şi nu o formă generică, universală, indeter- 
minată, de tip platonician. Pe de altă parte, eîSoq înseamnă uneori 
„specie", alteori Formă platoniciană (Idee). 

necesar ca materia sa apară ca unica Fiinţă pentru cei care 
cercetează în acest mod. Mă refer la materia luată intrinsec, care 
nu e nici ceva determinat, nici cantitate, nici altceva dintre cele 
prin care este determinat ceea-ce-este. Căci există ceva deter¬ 
minat care primeşte fiecare dintre aceste predicate /calitate, 
cantitate etc./, ceva a cărui esenţă este diferită de toate cate¬ 
goriile. (Restul proprietăţilor sunt /— se spune—/ predicatele 
Fiinţei, iar Fiinţa este predicatul materiei.) 12 Rezultă că ulti¬ 
mul substrat luat intrinsec nu este nici ceva determinat, nici 
cantitate, nici nimic altceva. El nu e nici negaţiile /unor pro¬ 
prietăţi/, căci şi acestea îi aparţin doar contextual. 

Celor ce pornesc de la astfel de raţionamente li se pare, prin 
urmare, că materia este Fiinţa. Dar asta este cu neputinţă: căci 
cel mai mult par a aparţine Fiinţei atât autonomia, cât şi indi¬ 
vidualul.^ De aceea, atât forma (configuraţia), cât şi compusul 
din materie şi formăpar să fie mai degrabă Fiinţă decât materia. 
Şi totuşi Fiinţa provenită din ambele — din materie şi din 
configuraţie — trebuie lăsată deoparte, ea fiind posterioară şi 
evidentă. 14 Cumva este clar şi /conceptul/ de materie. 

Trebuie însă cercetat în legătură cu al treilea /termen — cu 
forma sau configuraţia/. Căci ea este cea mai supusă dificultăţilor. 

Se acceptă, de regulă, că unele lucruri senzoriale sunt Fiinţe; 
rezultă că prima cercetare trebuie făcută în ceea ce le priveşte 
pe acestea. 

Intr-adevăr, e avantajos să treci /cu cercetarea/ la ceea ce 
1029 b este mai cognoscibil. Căci astfel avansează cunoaşterea pentru 
toţi — parcurge lucruri mai puţin cognoscibile prin natură 
îndreptându-se spre cele mai cognoscibile /prin natură/. Precum, 
în acţiunile practice, când se porneşte de la lucrurile bune, dar 

12 în continuare, Aristotel expune o teorie mai curând plato- 
niciană, conform căreia Fiinţa este echivalentul unei proprietăţi 
generale, unei Forme. 

13 Fiinţa trebuie să fie ceva determinat, având o esenţă definibilă, 
şi deci cognoscibilă, ceea ce nu e cazul materiei, care este indetermi- 
nare absolută, sau virtualitate. 

14 Fiind un compus, este posterior şi formei şi materiei. 

individualizate pentru fiecare om în parte, se face ca lucrurile 
în general bune să devină bune şi pentru fiecare în parte. La 
fel, pornind de la lucruri mai cognoscibile pentru fiecare în 
parte, facem ca lucrurile cognoscibile prin natură să jie /efectiv/ 
cognoscibile pentru fiecare. Or, lucrurile cunoscute mai întâi 
fiecăruia sunt adesea puţin, vag cunoscute /prin natură/ şi au 
puţină substanţă sau nici o substanţă. Şi totuşi trebuie ca, pornind 
de la lucrurile puţin cognoscibile /în general/, dar cognoscibile 
individual, să ne străduim să cunoaştem pe cele în mod univer¬ 
sal cognoscibile, avansând astfel, cum s-a arătat, pe calea celor 
dintâi amintite. 15 


Capitolul 4 

După ce la început am distins în câte sensuri definim Fiinţa, 
iar unul dintre aceste sensuri a părut a fi esenţa /ce este în sine 
lucrul/, trebuie examinat acest aspect. 16 

Şi, mai întâi, să spunem unele lucruri despre aceasta din 
punct de vedere strict conceptual <\oyik<îk;>: anume, esenţa 
fiecărui lucru e ceea ce el este declarat a fi în mod intrinsec: 
într-adevăr, esenţa ta nu este /totuna/ cu esenţa muzicianului, 


15 Axiomele şi principiile universale sunt evidente şi Aristotcl le 
consideră uşor cognoscibile în ordinea naturii. Cu toate acestea, ele 
nu par, iniţial, uşor de cunoscut pentru oameni, care au acces mai 
curând la cunoştinţe derivate, locale, nesigure. Totuşi, inductiv, tre¬ 
buie pornit de la acestea din urmă, de la ceea ce este accesibil în ordine 
didactică, pentru a accede la ceea ce este cognoscibil în ordine naturală. 
Acest pasaj, considerat de W. Jaeger lipsit de legătură cu contextul, 
explică de ce Aristotel analizează mai întâi Fiinţele cu materie, urmând 
ca abia în Cartea Lambda să se ocupe de Fiinţele imateriale şi imobile. 

16 După cum a precizat, Aristotel se va referi la forma lucrurilor 
senzoriale, pe care o identifică cu Fiinţa şi cu esenţa lor. Din exemplele 
date, rezultă că Aristotel se referă mai ales la predicate universale, 
ca „om“, „suprafaţă" etc. în calitate de predicate însă, acestea nu cores¬ 
pund primei definiţii a Fiinţei. 

deoarece tu nu eşti intrinsec muzician. Prin urmare, esenţa ta 
e ceea ce tu eşti în mod intrinsec. 

Şi totuşi, nu toate proprietăţile posedate în mod intrinsec 
formează esenţa: nu, de exemplu, ceea ce aparţine intrinsec 
/unui subiect/ precum albul aparţine unei suprafeţe, fiindcă 
esenţa suprafeţei nu este esenţa albului. 17 Dar esenţa suprafeţei 
nu este nici ceea ce rezultă din compunerea celor doi termeni — 
adică, esenţa „suprafeţei albe“, fiindcă aici este un adaos. Prin 
urmare, definiţia fiecărui lucru, cea care indică esenţa, este aceea 
în care nu va fi conţinută /numirea/ esenţei, 18 

/Şi totuşi, dacă s-ar susţine cele de mai sus,/ ar rezulta /până 
la urmă/ că, în ipoteza că esenţa „suprafeţei albe" este esenţa 
„suprafeţei netede", esenţa albului şi esenţa netedului vor fi 
unul şi acelaşi lucru. 19 /Ceea ce e absurd/. 

Dar, de vreme ce există /termeni/ compuşi şi în cazul celor¬ 
lalte categorii (există un substrat pentru fiecare categorie, adică 
pentru calitate, cantitate, timp, loc, mişcare 20 ), trebuie cercetat 
dacă există o definiţie a esenţei pentru fiecare categorie şi dacă 


17 Aşa cum s-a arătat în Cartea Delta, cap. 28, există predicate ce 
aparţin unor contextualităţi intrinseci, dar care totuşi nu se includ 
în esenţa şi în definiţia lucrului. (Acolo era dat ca exemplu proprie¬ 
tatea triunghiului de a avea suma unghiurilor egală cu două unghiuri 
drepte.) Exemplul de aici ar trebui citit în modul următor: presu¬ 
punând că o suprafaţă ar fi în mod intrinsec, în sine, albă, albul, totuşi, 
nu ar exprima ceea ce este suprafaţa. 

18 Nu se poate defini suprafaţa drept „suprafaţă albă", nici omul — 
drept „om muzician" etc. Definiţia trebuie să nu conţină termenul 
care numeşte esenţa: „suprafaţă", „om". 

19 Evident o omisiune aici, dar raţionamentul se poate uşor recon¬ 
stitui: dacă esenţa suprafeţei este esenţa „suprafeţei albe" (definesc 
suprafaţa ca fiind „o suprafaţă albă"), nimic nu împiedică să fac acelaşi 
lucru şi cu „suprafaţa netedă". Dar atunci, cum esenţa lucrului trebuie 
să fie unică, ar rezulta că cele două definiţii trebuie să fie echivalente 
şi că, prin urmare, albul şi netedul ar fi identice conceptual, ceea ce 
este absurd. 

20 Aşa cum Socrate este substrat (subiect) pentru „om", tot aşa el 
este substrat şi pentru „alb", „mare" etc. 

esenţa aparţine şi acestor categorii /în afara Fiinţei/, de exem¬ 
plu, „omului alb“. 21 Fie atunci numele /„omului alb“/ „haină". 
Care este esenţa „hainei" ? Dar acest termen nu aparţine pre¬ 
dicatelor intrinseci! 22 

Numai că — /s-ar putea obiecta/ — ceea ce nu e intrinsec 
se poate înţelege în două sensuri: într-un caz, se adaugă ceva, 
în celălalt — nu. în primul caz, termenul pe care îl definim e 
afirmat ca adăugându-se altui termen: de exemplu, dacă cineva, 
definind esenţa albului, ar da definiţia „omului alb". în celălalt 
sens, aceluiaşi termen îi revine un altul /conţinut în primul/: 
de exemplu, dacă „haină" ar semnifica „om alb" şi cineva ar 
defini „haina" ca fiind „albă". Or, „omul alb" este alb, şi totuşi 
esenţa sa nu este esenţa albului. 

Dar oare esenţa „hainei" este, cu adevărat, o esenţă, sau nu ? 
Căci esenţa este un ce determinat. însă când un lucru este 
afirmat despre un alt lucru, nu există /ca rezultat al sintezei/ 
ceva determinat; aşa, de pildă, „omul alb" nu este un ce 
determinat, dacă-i adevărat că numai Fiinţelor le aparţine un 
ce determinată 

Rezultă că esenţa este proprie lucrurilor a căror enunţare 
<A.6yoq> reprezintă o definiţie <6pio|icx;>. Or, definiţia există 
nu doar dacă există un /singur/ nume care ar semnala acelaşi 
lucru /care e explicitat/ prin intermediul unui enunţ. (Căci, 
altminteri, toate enunţurile ar fi definiţii <8poi>; va putea exista, 
într-adcvăr, un nume pentru orice fel de enunţ /explicativ/, 


21 Aristotel se întreabă dacă se poate defini esenţa unui lucru în 
cadrul celorlalte categorii, în afara Fiinţei, ceea ce revine, de exemplu, 
la întrebarea dacă „om alb“ (calitate) poate defini esenţa unui lucru, 
sau dacă „om alb" constituie o Fiinţă, adică un substrat de sine stătător. 

22 Dacă „om alb" ar fi numit „haină", încă nu s-ar putea defini 
„omul alb" cu ajutorul termenului „haină", fiindcă „haină" nu este 
un predicat intrinsec. 

23 Sinteza dintre un subiect şi un predicat nu este, la modul gene¬ 
ral, o Fiinţă nouă, nu este ceva determinat, şi nu i se potriveşte noţiu¬ 
nea de „esenţă". In alte cazuri însă: „om = animal biped", sinteza 
dintre subiect şi predicat produce o Fiinţă. 


1030 a 

încât şi numele „Iliada" va fi o definiţie /a poemului /.) 24 Ci 
/enunţul ş i definiţia vor coincide/ doar dacă u n /nume/ a r fi propriu 
unui lucru prim. Aceste /lucruri prime/ sunt cele care nu se 
enunţă prin asocierea unui subiect cu un predicat. 25 

Aşadar, nu va exista esenţă pentru vreuna dintre speciile 
ce nu sunt incluse în gen, ci numai ale acestor /specii, care sunt 
ale unui gen /. 26 (Acestea par, într-adevăr, să fie concepute nu prin- 
tr-o participare sau o modificare /a unei Fiinţe/, şi nici contextual .) 27 

Desigur, va exista un enunţ descriind fiecare lucru, adică 
şi pentru restul lucrurilor /care nu au definiţie/, arătând, în 
cazul când ar exista un nume, ce semnifică faptul că un predicat 
aparţine unui subiect, sau faptul că în locul unui enunţ simplu 
/se foloseşte/ unul mai precis /şi mai lung /. 28 Dar definiţie nu 
va exista/pentru aceste lucruri/ şi nici esenţă . 29 

Sau oare şi definiţia, la fel ca şi ce este /-le unui lucru, se con¬ 
cepe în mai multe sensuri ? Căci, într-un prim sens, ce este?- le 

24 Numele „Iliada" trimite la un enunţ descriptiv, dar nu la o defi¬ 
niţie în sens propriu. Astfel de entităţi nu au o esenţă şi nu sunt Fiinţe. 

25 „Socrate", „om", „sac" sunt prime, în acest sens; „om alb", „So- 
crate filozof" - nu, căci ele conţin un subiect şi un predicat asociate, 
în alt sens, prime sunt entităţile imobile, precum Dumnezeu, care 
nu devin inteligibile prin unirea dintre un subiect şi un predicat. 

26 Fireşte, aceste „specii" sunt echivalente cu genurile supreme, 
pentru care nu mai există definiţie, căci nu mai există un gen superior 
în raport cu care să poată fi definite. 

27 Femininul nu este ceva, în sensul în care omul este un animal, 

ci se raportează la noţiunea de animal. Aşadar, el nu este o specie apar¬ 
ţinând unui gen. Numai unirea dintre gen (sau materie inteligibilă, 
sau virtualitate) şi diferenţă (sau formă inteligibilă, sau actualizare 
a unei virtualităţi) produce Fiinţe care au esenţă şi pot fi definite în 
sens propriu. \ 

28 Este ceea ce se numeşte „definiţie nominală": „Luceafărul" este 
un poem de Mihai Eminescu. 

29 „Iliada" poate înlocui enunţul mai lung şi mai precis „poem 
homeric despre lupteledintregreci şi troieni", dar aceasta nu este o 
definiţie şi, ca atare, nici nu presupune o esenţă, căci nu se poate răs¬ 
punde univoc şi clar la întrebarea „ce este ?“. E, într-adevăr, imposibil 
de definit „Iliada" ! 

unui lucru semnifică Fiinţa şi individualitatea, în alt sens — pe 
fiecare dintre categorii — cantitatea, calitatea şi toate de acest 
fel. După cum şi „este“ aparţine tuturor /categoriilor/, dar nu în 
mod similar, ci unei categorii în mod prioritar, iar celorlalte — 
ca o consecinţă <erco|j.evuxţ>, la fel şi „ce este ?“ aparţine în mod 
absolut Fiinţei, dar, într-un anumit mod, /mai aparţine/ şi 
celorlalte categorii. Intr-adevăr, am putea întreba ce este 
calitatea, încât rezultă că şi calitatea aparţine celor în legătură 
cu care putem întreba ce sunt. Desigur, ea nu aparţine în mod 
absolut acestora, ci, aşa cum în privinţa a ceea-ce-nu-este unii 
spun, la modul verbal <XoyiKSyţ>, că el este ceea-ce-nu-este, 
şi nu că în chip absolut /„este“/, ci că /este/ ca nefiind, la fel 
stau lucrurile şi cu calitatea. 

Trebuie, prin urmare, cercetat şi felul în care trebuie vorbit 
despre fiecare lucru, dar totuşi nu mai mult decât /trebuie 
cercetat/ felul în care lucrurile sunt cu adevărat. 

Iată de ce, de vreme ce aspectul conceptual este limpede, /să 
spunem că/ şi esenţa, deopotrivă, va aparţine în mod prioritar 
şi absolut Fiinţei, şi abia apoi şi celorlalte categorii — după cum 
e cazul cu ce-este}, esenţa /nu va exista pentru aceste 
categorii/ în sens absolut, ci va fi esenţă pentru calitate sau 
pentru cantitate. Căci e necesar ca toate aceste /„esenţe‘7 să 
se exprime fie utilizând un simplu nume pentru realităţi 
diferite, fie că am adăuga sau am scoate /ceva din semnificaţie/, 
precum atunci când non-cognoscibilul /e numit/ cognoscibil. 

Corect este a nu trata aceste realităţi nici ca diferite complet, 
purtând doar acelaşi nume, dar nici ca având acelaşi conţinut, 
ci trebuie înţelese în felul în care trebuie înţeles şi termenul 
„medical", anume, că se raportează la acelaşi lucru unic şi nu 1030 b 
că semnifică acelaşi lucru unic, nici că ar fi doar un nume 
acoperind realităţi fără legătură . 30 Intr-adevăr, un corp, o 
activitate, un instrument nu sunt numite „medicale" fără a 
exista nici o legătură de semnificaţie între ele <6|act)vup.ci>;>, dar 

30 Se reia teoria raportării la o unitate, diferită atât de realismul 
platonician, cât şi de relativismul sofistic. 

nici astfel încât/termenul „medical"/ să însemne o unică rea¬ 
litate <Ka0’ £v>, ci numai prin raportare la o unică realitate. 

Nu are însă nici o importanţă în ce fel s-ar dori exprimate 
aceste lucruri. Este, aşadar, limpede că definiţia în sens primar 
şi absolut şi esenţa aparţin Fiinţelor. Desigur, ele aparţin şi 
celorlalte categorii, doar că nu în sens primar. Căci nu este nece¬ 
sar, odată ce am accepta aceasta, să existe definiţie pentru acel 
lucru pe care un acelaşi /nume/ l-ar semnifica prin intermediul 
unui enunţ oarecare, ci /există definiţie/ numai /dacă l-ar semni¬ 
fica/ prin intermediul unui anumit tip de enunţ <X6ycp tivî>. 

Or, aceasta se petrece, dacă respectivul /enunţ/ ar fi /enun¬ 
ţul/ unei unităţi 31 , dar nu al unei entităţi continue, precum 
Iliada, sau câte sunt /unite/ printr-o legătură, ci al unei unităţi 
luate în toate sensurile în care se poate concepe unu. Iar unu 
este conceput la fel ca ceea-ce-este. Ceea-ce-este, într-un sens, 
semnifică individualul determinat, în alt sens — cantitatea, în 
altul — calitatea. De aceea vor exista un enunţ şi o definiţie 
ale „omului alb", dar într-un sens va fi /definiţia/ „albului" 
şi a Fiinţei /omului/. 


Capitolul 5 

Apare o problemă însă, dacă se neagă că enunţul provenit 
dintr-o adăugire <ek 7tpo0fiaEGx;> reprezintă o definiţie: pentru 
care lucru dintre cele non-simple, ci provenite din asocierea 
a doi termeni <auv5e5uao|aeva>, va exista definiţie ? Căci este 
necesar ca definiţia să explice în baza unei adăugiri. De exem¬ 
plu: dacă există „nas" şi „concavitate", va exista şi „calitatea 
de a fi cârn", rezultată din asocierea celor doi termeni, prin 
faptul că unul este atribuit altuia 32 ; or, nici concavitatea, nici 


31 Fiinţa şi esenţa există numai atunci când ceva determinat are 
o unitate intrinsecă. 

32 Aristotel spune literal „cârnitate" <amoTTy;>, ceea ce aminteşte 
de Formele platoniciene. „Cârnitatea" se explică prin asocierea a doi 
termeni: „proprietatea nasului de a fi concav". E aceasta o definiţie — 

calitatea de afi cârn nu sunt proprietăţi contextuale ale nasului, 
ci proprietăţi intrinseci ale acestuia. 

Aici lucrurile nu stau precum atunci când „albul" este atri¬ 
buit lui Callias, sau omului, fiindcă lui „Callias cel alb“ i-a 
revenit, contextual, să fie om, ci aşa cum masculinul este atribuit 
animalului, egalul — cantităţii, şi toate câte aparţin /subiectului/ 
în mod intrinsec. 33 Acestea sunt atributele în al căror concept 
există fie definiţia, fie numele a căror proprietate este /respec¬ 
tivul/ atribut, şi nu este cu putinţă să se explice /atributul/ fără 
conceptul respectiv. De exemplu, „albul" poate fi explicat fără 
conceptul de „om", dar „femininul" nu poate fi explicat fără 
conceptul de „animal". 34 

Rezultă că sau nu există esenţă şi definiţie a nici unuia dintre 
aceste /concepte/, sau, dacă există, ele — /definiţia şi esenţa/ — 
trebuie luate în alt sens, aşa cum s-a arătat. 35 

Există şi o altă dificultate în legătură cu aceste probleme: 
dacă un nas cârn şi un nas concav sunt totuna, se pare că totuna 
vor fi şi conceptele „cârn" şi „concav". Iar dacă nu sunt totuna, 
aceasta se întâmplă fiindcă este imposibil a vorbi despre „cârn" 
în absenţa suportului a cărui proprietate intrinsecăeste noţiunea 


se întreabă Aristotel — şi în ce sens anume? Răspunsul este că, în 
sens „tare", nu este o definiţie deoarece „cârnitatea" nu este o Fiinţă, 
ci o proprietate a nasurilor, deci lipsită de autonomie. 

33 Un anumit animal poate să nu fie de gen masculin, dar animalul 
în general, ca virtualitate, este fie masculin, fie feminin, (în mod 
virtual, omul este bărbat şi femeie) ceea ce înseamnă că masculinul 
face parte dintre proprietăţile intrinseci ale conceptului de „animal", 
ceea ce nu se poate spune despre predicatul „alb" asociat „omului". 

34. Conceptul de „feminin" îl presupune pe cel de „animal", aşa 
cum conceptul de „cârn" presupune „nasul"; dar „albul" nu-1 presu¬ 
pune nici pe Callias, ca om individual, nici conceptul de om. 

35 Aristotel spune că, într-un anume sens, nu există definiţie (şi 
esenţă) a femininului sau a „cârnităţii", ori a altor proprietăţi intrin¬ 
seci, deoarece ele nu pot fi concepute decât asociate cu un anumit 
subiect; ele nu sunt Fiinţe, aşa cum sunt considerate de Platon. într-un 
sens „slab" se poate descrie cu suficientă precizie ce sunt aceste 
concepte, şi descrierile respective pot fi numite „definiţii". 

de „cârn“ („cârn“ înseamnă prezenţa concavităţii la nas). Or, 
faptul de a numi nasul „cârn“ sau nu este cu putinţă, sau va 
presupune o repetare a aceluiaşi lucru — „nas nas concav" — de 
vreme ce nasul cârn ar fi un nas nas concav, 36 

Iată de ce este imposibil ca esenţa să aparţină acestor lucruri, 
/precum „nas cârn"/; altminteri, se merge la nesfârşit: la un nas 
ce e nas cârn va mai exista /mereu/ încă un alt /atribut/. 37 

1031 a Se vădeşte aşadar că definiţia are ca obiect numai Fiinţa. 
Iar dacă are ca obiect şi celelalte categorii, e necesar ca ea să se 
alcătuiască în urma unei adăugiri, cum ar fi cazul [calităţii] şi 
cel al imparului: căci nu poate /exista imparul/ în absenţa 
numărului, şi nici femininul în absenţa animalului. 38 (Numesc 
„alcătuire în urma unei adăugiri" când se întâmplă ca /în 
definiţie/ să se spună de două ori acelaşi lucru, precum în 
cazurile arătate. 39 ) Iar dacă aceasta este adevărat, nu va exista 
definiţie nici pentru noţiunile provenite din unirea a doi 
termeni, precum număr impar, însă nu se vede despre ce este 
vorba, fiindcă cuvintele nu sunt exprimate riguros. 

Iar dacă există definiţii şi pentru /proprietăţi şi termeni com¬ 
puşi/, fie ele trebuie luate într-alt sens, fie, după cum s-a arătat, 
trebuie spus că definiţia şi esenţa se pot concepe în multe 
sensuri; astfel încât, într-un sens, nu va exista definiţie pentru 

36 Dacă nasul nu e cârn, el nu poate fi numit „cârn". Conceptul 
de „cârn" îl presupune pe cel de „nas", cel de „concav" - nu. De aceea, 
„nas cârn" şi „nas concav" au acelaşi referent, dar nu sunt identice 
sub aspect logic. 

37 „Nas cârn" nu reprezintă o unitate esenţială, deci o Fiinţă, deoa¬ 
rece „cârn" presupune noţiunea de „nas". Altminteri, orice atribut 
adăugat ar suplimenta numărul Fiinţelor. 

38 In sensul că,fiind proprietăţi, atât imparul, cât şi femininul pre¬ 
supun existenţa suportului, a Fiinţelor. S-ar putea spune că omul nu 
există în absenţa animalului, şi totuşi „om" nu este o proprietate. 
Omul este animal ca o specie ce aparţine unui gen, dar femininul nu 
este animal, ci se raportează la animal. 

39 „Imparul" se poate defini ca „număr impar", ^„femininul" ca 
„animal femei"; deci în enunţul definiţiei reapare termenul de definit. 

nici /o astfel de entitate/ şi nici esenţa nu va aparţine decât 
Fiinţelor, dar, în alt sens, vor exista /şi definiţie şi esenţă/. 40 

Este limpede, prin urmare, că definiţia este enunţul esenţei — 
adică ceea ce este în sine ceva — şi că esenţa aparţine fie numai 
Fiinţelor, fie /le aparţine lor/ în cea mai mare măsură, în mod 
prioritar şi în sens absolut. 


Capitolul 6 

Dar trebuie cercetat dacă ceea ce este în sine un individual — 
adică esenţa sa — şi individualul respectiv sunt sau nu identice. 
Cercetarea aceasta este, într-adevăr, de folos pentru investigarea 
Fiinţei. 

Se pare că individualul <ekccotov> 4 1 nu este altceva decât 
Fiinţa lui, iar esenţa se numeşte Fiinţa lucrului. în cazul enti¬ 
tăţilor formate contextualizat s-ar părea că esenţa şi lucrul sunt 
diferite: de exemplu, un om alb este altceva decât esenţa omului 
alb. (Dacă ar fi acelaşi lucru, atunci şi esenţa omului şi esenţa 
omului alb ar fi acelaşi lucru; căci om şi om alb sunt totuna, 
cum se spune 42 , încât şi esenţa omului alb ar fi totuna cu esenţa 
omului 43 . 

Sau nu este necesar ca cele atribuite contextual să fie identice 
/cu esenţa lor/, căci nu în acelaşi fel termenii extremi /ai aso¬ 
cierii/ se identifică. Ci, probabil, s-ar crede că se întâmplă măcar 


40 Nu pot să definesc imparul ca fiind ceva, şi, în acest sens, nu 
există definiţie şi nici esenţă a imparului. Pot însă defini imparul ca 
proprietate a unui număr, adică raportându-se la ceva, şi în acest sens 
(slab) există definiţie şi esenţă. 

41 Acest „individual" pare a fi atât individualul concret, parti¬ 
cularul: Socrate, acest câine etc., dar şi insul abstract: omul, câinele. 
De fapt, Aristotel are în vedere forma individuală a lucrului, sau 
configuraţia sa. 

42 Cum spun sofiştii. 

43 Ceea ce este absurd, tocmai deoarece om alb este o entitate con¬ 
textuală, nonnecesară, în timp ce om este o Fiinţă, cu o esenţă bine 
determinată. 

aceea, anume că termenii extremi contextuali se identifică, precum 
esenţa albului şi esenţa muzicianului. Or, se pare că aşa ceva 
este cu neputinţă.) 44 

Dar în ceea ce priveşte aşa-numitele realităţi intrinseci sau 
în sine, este oare necesar să existe identitate între /ele şi esenţa 
lor/? Asta, de exemplu, dacă există Fiinţe care nu presupun 
alte Fiinţe, nici alte naturi anterioare, aşa cum unii spun că sunt 
Formele. 45 Căci dacă binele în sine, pe de-o parte, şi esenţa 
binelui sau ce este în sine binele, de cealaltă parte, vor fi diferite, 
dacă tot aşa vor fi animalul în sine şi esenţa animalului, esenţa 
1031 b a ceea-ce-este şi ceea-ce-este în sine, atunci vor exista alte Fiinţe, 
naturi şi Forme, în afara celor considerate astfel, şi acelea vor 
fi anterioare, dacă esenţa sau ce este în sine ceva este Fiinţa acestuia. 

Iar dacă /Fiinţele şi esenţele/ sunt desfăcute unele de cele¬ 
lalte, pentru unele nu va exista ştiinţă, iar celelalte nu vor exista 
cu adevărat. 46 (Prin „a fi desfăcute" înţeleg faptul că nici Binelui 
în sine nu-i aparţine esenţa Binelui, nici esenţei Binelui faptul 
de a fi bine.) 

Or, există ştiinţă a ceva atunci când cunoaştem esenţa 
acestuia 47 ; la fel se petrece şi cu binele şi cu celelalte, astfel încât 


44 în mod contextual, om alb şi om muzician pot fi identice, ceea 
ce ar putea lăsa să se creadă că esenţa albului şi cea a muzicianului 
sunt identice, ceea ce este evident absurd. 

45 Este vorba, desigur, despre platonicieni. Mai întâi Aristotel a 
argumentat împotriva sofiştilor care dizolvă esenţa în contextualitate, 
acum argumentează împotriva platonicienilor, care separă esenţa de 
Forme. De ce ? Fiindcă, dacă esenţa omului este proprie tuturor oame¬ 
nilor individuali, iar Forma omului este separată de aceştia, se pare 
că esenţa omului va fi separată de Forma omului. Filozoful va reveni 
apoi la sofişti. Deocamdată, Aristotel argumentează că la universale, 
chiar dacă au Fiinţă, aceasta nu poate fi distinctă de esenţa lor. 

46 Fiinţele (de fapt, individualele) vor fi incognoscibile, deoarece 
vor fi separate de esenţe, iar esenţele universale (Formele platoniciene) 
vor fi lipsite de realitate efectivă. 

47 Iată o concepţie pe care modernii au respins-o cu tărie: pentru 
ei ştiinţa nu ar mai avea sensul de a cunoaşte ce sunt lucrurile, adică 
esenţele lor. 

dacă nici esenţa binelui nu este un bine, atunci nici esenţa lui 
a fi nu este ceva care este, nici esenţa lui unu nu este unu. La 
fel sunt sau toate esenţele, sau nici una dintre ele, încât dacă 
esenţa a ceea-ce-este nu este ceva ce este, atunci nici vreuna 
dintre celelalte esenţe /nu va fi identică cu lucrul respectiv/. 48 

In plus, lucrul căruia nu-i aparţine esenţa binelui nu este 
un bine. Prin urmare, este obligatoriu să fie totuna binele şi 
esenţa binelui, frumosul şi esenţa frumosului, şi câte altele nu 
se afirmă despre altceva, ci sunt luate în sine, sau intrinsec, şi 
sunt prime. Iar aşa ceva ar fi valabil, chiar dacă nu ar exista 
Forme, dar cu mult mai probabil dacă ar exista Forme. 49 în 
acelaşi timp este clar şi că, dacă într-adevăr există Formele în 
felul în care unii susţin că sunt ele, nu subiectul va fi Fiinţă. 
Căci este necesar — spun ei — ca Formele să fie Fiinţe, însă 
nu predicate ale unui subiect; căci /în acest caz/ ele vor exista 
în baza participării. 50 

în temeiul acestor argumente, fiecare individual care nu are 
o existenţă contextuală este unul şi acelaşi lucru cu esenţa lsa/\ 
dar aceasta şi fiindcă a avea cunoştinţa fiecăruia înseamnă toc¬ 
mai a avea cunoştinţa esenţei, încât şi în temeiul abstragerii 
/presupuse de procesul cunoaşterii/ ocara tf|v 6k0eoiv> este 
necesar ca ambele — lucrul şi esenţa sa — să fie identice. 51 (Ceea 


48 S-ar părea că aici Aristotel face trecerea de la ipoteza Forme¬ 
lor platoniciene (Fiinţe generice) la lucrurile individuale, care, nici 
ele, nu pot fi socotite separate de esenţa lor. 

49 Aristotel acceptă un moment ca ipoteză de lucru teoria Formelor. 

50 într-adevăr, dacă Formele sunt predicatul unui subiect, ele nu 
mai corespund definiţiei Fiinţei: s-a spus, într-adevăr, că Forma nu 
poate fi predicatul nici unui subiect şi că e subiectul restului predi¬ 
catelor (Cap. 2). Or, Formele sunt predicate universale. 

51 Lucrurile individuale constituie, cel puţin în lumea sublunară, 
existenţa autentică - aceasta înseamnă, de fapt, că ele sunt identice 
cu esenţa lor. Pe de altă parte, în calitate de esenţe, ele constituie şi 
subiectul cunoaşterii. Numai că orice cunoaştere autentică este a uni¬ 
versalului, despre care Aristotel spune că nu este Fiinţă. Tocmai această 
nepotrivire între exigenţele ontologice şi cele epistemologice ale Fiin¬ 
ţei îl obligă pe Aristotel să caute Fiinţa nematerială. V. Interpretare 
la Metafizica. Dificultatea poate fi parţial rezolvată mxâ xiiv ek0e<tiv, 

ce se spune contextual, de pildă muzicianul sau albul , nu poate 
fi considerat identic cu esenţa sa din pricina dublei semnificaţii 
a respectivului cuvânt. Căci se numeşte „alb“ şi insul căruia, 
în context, i se întâmplă să fie alb, dar şi proprietatea contex¬ 
tuală, de unde rezultă că, într-un sens, există identitate între 
esenţă şi lucru, dar într-alt sens, nu există. într-adevăr, esenţa 
albului nu este totuna cu „omul“ sau cu „omul alb“, dar e totuna 
cu proprietatea respectivă. 52 ) 

Dar ar părea absurdă /separarea dintre esenţă şi lucru/ şi 
dacă s-ar da un nume pentru fiecare esenţă. Ar exista, în fapt, 
alături de această esenţă şi o alta, de exemplu, pentru esenţa 
calului /va exista/ o altă esenţă. Aşadar, ce împiedică chiar acum 
ca unele entităţi să fie esenţe, dacă e adevărat că esenţa este 
Fiinţă 53 ? Or, nu numai că esenţa şi lucrul sunt totuna, dar există 
şi o aceeaşi definiţie a lor , după cum e limpede şi din cele de 
mai sus. Căci nu în mod contextual un /lucru/ şi esenţa unui 
032 a /lucru/ sunt identice ! 54 

De asemenea, dacă esenţa va fi altceva /decât lucrul/, se 
merge la infinit. Căci vom avea, pe de-o parte, esenţa unui 
/lucru/, pe de altă parte, un /lucru/, încât vom putea vorbi la 
fel şi despre esenţe /aşa cum vorbim despre lucruri/ 55 . 


adică în temeiul metodei abstragerii, prin care sunt reţinute numai 
trăsăturile esenţiale ale Fiinţei individuale. 

52 Xeukoi; poate însemna în greacă (mai mult chiar decât în română) 
deopotrivă „un om alb" (substantiv) şi „alb" (adjectiv). De aici 
distincţia necesară făcută de Aristotel. 

53 Dacă esenţa calului este distinctă de „cal", s-ar putea da un nume 
special acestei esenţe, de exemplu, „can". Or, dacă esenţa „calului" 
este „can", care va fi esenţa „canului" ? S-ar părea că va apărea o nouă 
esenţă purtând un nou nume, „cam" şi aşa mai departe. Absurditatea 
apare deoarece fiecare nume (substantiv) corespunde unei Fiinţe şi, 
prin urmare, a-1 aplica unei esenţe separate de Fiinţă este imposibil. 
Rezultă că Fiinţa şi esenţa trebuie să coincidă. 

54 Definiţia este enunţul esenţei. Dar dacă esenţa şi lucrul sunt 
una, atunci enunţul esenţei va fi totodată şi o definiţie a lucrului, de 
vreme ce unitatea respectivă este intrinsecă şi nu contextuală. 

55 Vezi nota 45. în fond toate acestea reprezintă variante ale argu¬ 
mentului „celui de-al treilea om": a hipostazia esenţele, considerându-le 

Este clar, prin urmare, că esenţa /a ceva/ şi acest ceva sunt 
identice în ceea ce priveşte individualele prime situate în sine. 56 
Este însă limpede că obiecţiile sofistice împotriva acestei teze 
se soluţionează în acelaşi mod, cum ar fi dacă „Socrate" şi 
„esenţa lui Socrate" sunt totuna. 57 Căci nu este nici o deosebire, 
nici considerând problemele ridicate, nici soluţiile ce ar fi găsite. 
Aşadar, s-a arătat în ce sens esenţa este identică cu individualul, 
şi în ce sens nu este identică. 


Capitolul 7 

Dintre lucrurile care au devenire, unele'o au în temeiul 
naturii, altele — în cel al artei, altele, în fine, în mod spontan; 
dar toate cele ce devin o fac având pe cineva drept autor, devin 
din ceva şi devin ceva anume. Prin „ceva anume" înţeleg că 
ele devin conform fiecărei categorii: fie ceva /determinat/ , fie 
având o anumită mărime , fie o anumită calitate, fie într-un 
anumit loc. Devenirile naturale sunt cele ale lucrurilor a căror 
devenire provine de la natură; originea devenirii este ceea ce 
numim „materie", autorul devenirii este vreunul dintre lucru¬ 
rile naturale, iar ce devin lucrurile naturale este sau un om, sau 


Forme cu existenţă intrinsecă, autonomă, obligă la a admite Forme 
ale Formelor, ceea ce duce la o inflaţie incontinentă a inteligibilelor. 

56 Este vorba, de fapt, despre formele imanente lucrurilor indivi¬ 
duale, sau despre configuraţii. 

57 Aristotel argumentaseîmpotriva platonicienilor, care susţineau 
că Formele sunt distincte de esenţele lor. Vezi ideea Binelui la Platon, 
Republica. Acum el spune că argumentele respective sunt valabile şi 
împotriva sofiştilor, şi deci că nu există distincţie între individualul 
concret (mai probabil, configuraţia acestuia decât compusul) şi esenţa 
acestuia, altfel zis că „Socrate" şi „ceea ce este în sine Socrate" sunt 
unul şi acelaşi lucru. Dacă nu ar fi, Socrate ar fi diferit de sine. Pe de 
altă parte, „esenţa lui Socrate" şi „Socrate muzician" nu sunt identice 
decât contextual, deoarece „muzician" nu este o proprietate a esenţei 
lui Socrate. 

o plantă, sau altceva asemănător, despre care afirmăm în cea 
mai mare măsură că sunt Fiinţe. 

Căci toate cele ce au devenire îşi posedă materia fie prin 
natură, fie prin artă. Este, într-adevăr, posibil ca fiecare dintre 
ele să existe, sau să nu existe, dar aceasta — materia din fiecare — 
există /oricum/. 38 

în general, originea lucrurilor /naturale/ este natura, prin¬ 
cipiul potrivit cu care ele devin este natura (căci ceea ce devine 
are o natură, precum planta sau animalul), iar autorul devenirii 
este natura socotită în raport cu forma, natura similară specific <f| 
KctTct io eîftoţ Â£yopEvri tpucnr; f) opoei5r|<;> (ea se află în alt individ 
/decât în individul generat/). 39 Fiindcă omul generează pe om. 

Prin urmare, astfel au devenire cele ce devin în mod natural. 
Celelalte deveniri şi generări sunt numite produceri. Or, toate 
producerile au loc pornind fie de la o artă, fie de la o capacitate, 
fie de la o reflecţie. Printre acestea sunt şi unele care apar spon¬ 
tan şi ca urmare a hazardului, după cum se întâmplă şi în 
devenirile naturale. Căci şi în natură, unele făpturi se nasc iden¬ 
tice/cu părinţii lor/ şi dintr-o sămânţă, dar /se nasc aşa uneori/ 
şi fără sămânţă. 

în legătură cu acestea trebuie cercetat mai târziu; dar deve- 
1032 b nirile care au loc în baza artei sunt acelea a căror configuraţie 
/sau formă/ există în suflet (numesc „configuraţie" esenţa 
fiecărui lucru şi Fiinţa primă a sa <f) 7tpcîmi ouoia> 60 .) 

Căci ş i în cazul contrariilor există, într-un anume fel, o formă 
identică: Fiinţa opusă este Fiinţa privaţiunii, de exemplu: sănă¬ 
tatea este /privaţiunea/ de boală, iar boala este absenţa sănătăţii; 
sănătatea însă e o noţiune din suflet şi o ştiinţă /aflată acolo/. 


58 Materia este lucrul aflatîn virtualitate; vezi Cartea Eta, cap. 6. 

59 „Natură" are deci mai întâi semnificaţia de materie, apoi de 
raţiune formală, în fine dc raţiune eficientă a lucrului natural. 

60 Fiinţa primă este forma sau actualizarea lucrului, în timp ce 
Fiinţa secundă este compusul dintre formă şi materie (sau materia 
actualizată parţial). în Categorii, lucrare mult mai timpurie a lui Aris- 
totel, 7tpârtTi oixnaeste esenţa individuală a lucrului, în timp ce SeutEpa 
ouaia este specia. 

Or, sănătatea se produce când cineva raţionează în felul 
următor: devreme ce sănătatea constăîn cutare efect, e necesar, 
pentru ca să existe sănătate, ca efectul respectiv să apară, de pildă 
un anumit echilibru /între umorile corpului/; iar pentru ca 
acest echilibru să fie obţinut, e nevoie de căldură. Astfel raţio¬ 
nează mereu medicul, până când ar ajunge la acţiunea ultima 
pe care el esteîn stare să o facă. Or, mişcarea pe care el o iniţiază 
se numeşte „producere" — este vorba despre mişcarea ducând 
la însănătoşire. Rezultă că, într-un fel, sănătatea se naşte din 
sănătate, şi casa din casă, şi anume din sănătatea sau din casa 
lipsite de materie se nasc cele având materie. Căci medicina şi 
arhitectura din suflet reprezintă forma sănătăţii şi, respectiv, 
pe cea a casei. Iar prin Fiinţa fără materie înţeleg esenţa sau 
ceea ce este în sine ceva. 61 

Avem în vedere, pe de-o parte, gândirea lucrurilor supuse 
devenirii şi mişcării, pe de altă parte — producerea lor. Gân¬ 
direa este un proces ce porneşte de la principiu şi de la configu¬ 
raţie, în timp ce producerea porneşte de la ultimul moment al 
gândirii. La fel se întâmplă şi cu fiecare dintre celelalte /operaţii/ 
intermediare. De exemplu: dacă e ca un om să se însănăto¬ 
şească, ar trebui echilibrate anumite /umori/. Dar ce este a echi¬ 
libra? Cutare. Or, echilibrarea se va realiza, dacă corpul va fi 
încălzit. Dar ce este a fi încălzit? Cutare. Or, actul încălzirii 
se aflăîn puterea medicului şi asupra sa cade iniţiativa /acţiunii/. 

Iar ceea ce produce /sănătatea/ şi constituie originea mişcării 
ducând la sănătate, în cazul în care ea se face în temeiul artei, 
este forma /sănătăţii/ din sufletul medicului; dacă însă apare 
o însănătoşire spontană, ea provine din acel efect care consti¬ 
tuie începutul procesului de producere a sănătăţii, ce are drept 
autor omul care acţionează în temeiul artei. în cazul acţiunii 


61 Planul unei case sau conceptul sănătăţii din mintea medicului 
dau naştere casei, respectiv, sănătăţii materiale. Cum va arăta Aristotel, 
în cazul de faţă este vorba numai despre aşa-zisa materie sensibilă, 
deoarece şi casa şi sănătatea din minte posedă totuşi o materie inteli¬ 
gibilă. Altminteri, ele nu ar putea fi cunoscute prin intermediul unei 
definiţii cu gen şi diferenţă. 




276 


METAFIZICA 


medicale, începutul este probabil încălzirea (care se obţine prin 
fricţionare). Aşadar, căldura din corp este fie o parte a sănătăţii, 
fie este consecinţa unei atare părţi, fie că este o consecinţă 
mijlocită de mai multe proceduri /intermediare/. Dar ultima 
/procedură/ este aceeacare produce /efectiv/ partea sănătăţii, 
respectiv, care produce o parte a casei (precum sunt pietrele), 
sau /o parte/ a altor lucruri. 

Astfel încât, după cum s-a spus, este imposibil ca ea —/casa, 
sănătatea/ — să existe, dacă nu i-ar preceda ceva. Că, aşadar, 
e necesar ca o parte să preexiste e limpede. Intr-adevăr, materia 
1033 a este o parte (ea este încorporată în lucru şi are capacitatea de 
devenire). 

Dar oare şi materia este /o parte/ a elementelor definiţiei ? 
într-adevăr, noi definim în două feluri ce sunt cercurile de 
bronz: fie indicăm materia spunând că /cercul/ este „bronz", 
fie indicăm forma, deoarece obiectul are o anumită figură deter¬ 
minată, iar aceasta este genul cel mai apropiat. Aşadar, formula 
„cercul de bronz" cuprinde materia în definiţia sa. 

De aici se trage obiceiul de a numi unele lucruri după mate¬ 
ria din care sunt făcute, dar nu sunt numite chiar cu numele 
materiei, ci cu unul derivat; de exemplu, statuia nu se numeşte 
„piatră", ci „de piatră". 

Insă omul care s-a însănătoşit nu este numit după starea 
de unde a pornit /însănătoşirea/. Motivul este că /însănătoşirea/ 
provine din privaţiune şi din substratul pe care îl numim „mate¬ 
rie" ; de pildă, şi omul, şi bolnavul devin sănătoşi. Mai degrabă 
însă spunem că /însănătoşirea/ provine din privaţiune: de exem¬ 
plu, /spunem/ că cineva mai curând din bolnav se face sănătos, 
decât din om. Iată de ce sănătosul nu /mai/ este numit bolnav, 
ci om, şi anume, om sănătos. 62 

Dar atunci când privaţiunea este neclară şi fără nume, de 
pildă, /privaţiunea/ de orice figură, aflată în bronz, sau /priva¬ 
ţiunea/ casei, aflată în cărămizi şi lemne, chiar din acestea pare 
lucrul să se nască, precum, dincolo, omul sănătos provine din 


62 Materia, forma şi privaţiunea - v. şi Cartea Lambda, cap. 4. 

cel bolnav. De aceea, după cum, în cazul bolii, omul care se 
însănătoşeşte nu este numit după punctul de plecare al însă¬ 
nătoşirii sale (boala), nici aici statuia nu este numită „lemn“, 
ci se spune „de lemn“, nici „bronz", ci „de bronz"; iar casa 
se numeşte „de cărămizi", şi nu „cărămidă". Aceasta fiindcă 
statuia nu provine pur şi simplu din lemn, sau casa din cărămizi, 
dacă cineva ar privi lucrurile cu băgare de seamă, deoarece acele 
lucruri trebuie să provină din ceva care se transformă, şi nu 
care rămâne neschimbat. 63 De aceea se vorbeşte în felul amintit. 


Capitolul 8 

Aşadar, ceea ce devine devine având un autor (acesta este 
originea procesului devenirii), devine pornind de la ceva (fie 
acest ceva nu privaţiunea, ci materia; s-a arătat deja în ce fel 
vorbim despre aceasta), şi devine ceva (aceasta este fie sferă, 
fie cerc sau orice altceva). Or, după cum nu este produs sub¬ 
stratul — bronzul, de pildă, — tot aşa nu este produsă nici sfera, 
decât la modul contextual, fiindcă sfera de bronz este şi ea o 
sferă, şi /cineva/ produce sfera /de bronz/. Căci a produce ceva 
determinat dintr-un substrat înţeles la modul general înseamnă 
a produce acel ceva determinat; spun deci că a produce bila 
de bronz nu înseamnă a produce bila sau sfera, ci altceva, adică 
forma aceasta într-un material. 

Or, dacă /forma respectivă/ e produsă, ar fi produsă din 
altceva — aceasta s-a stabilit. 64 De pildă: se face o sferă de 1033 b 
bronz: astfel, se face din ceva anume — bronzul, ceva anume 
— sfera. Dacă însă şi aceasta ar fi făcută, e clar că va fi făcută 
în acelaşi fel, iar generările se vor extinde la infinit. 65 

63 în sens absolut, materia rămâne neschimbată. Dar, în alt sens, 
fiind capabilă de formă - spune Aristotel - ea se schimbă. 

64 Sau (cum am tradus în prima ediţie): dacă lucrul respectiv e pro¬ 
dus, celălalt - materialul din care s-ar produce - este ceea ce subzista. 

65 Dacă forma ar fi produsă, creată, şi ea ar rezulta dintr-un 
substrat unit cu o formă de rangul doi, iar procesul s-ar continua la 

Este evident, prin urmare, că forma, sau oricum trebuie 
numită configuraţia dintr-un corp senzorial, nu este produsă, 
ţi nici nu există proces de devenire pentru ea, la fel nici esenţa 
/nu este produsă/. (Esenţa este ceea ce este produs într-alt 
substrat fie prin artă, fie prin natură, fie printr-o capa¬ 
citate .) 66 

Se produce însă faptul de a exista o sferă de bronz, şi anume, 
se produce din bronz şi din sferă: într-adevăr, se face ca forma 
să ajungă un anumit lucru determinat, iar acesta este sfera de 
bronz. însă dacă ar exista generare pentru esenţa sferei luată 
la modul general, ea va fi ceva provenit dintr-altceva. Căci 
ceea ce devine trebuie întotdeauna să fie divizibil, şi să fie, pe 
de-o parte, ceva, pe de altă parte, altceva, vreau să spun că este 
pe de-o parte materie, pe de alta — formă. 

Iar dacă sfera este „figura egal depărtată de centru", /mate¬ 
ria/ în cazul de faţă este /receptacolul/ în care se va afla ceea 
ce este făcut, iar /forma/ este ceea ce se află în acel /receptacol/; 
atunci ceea ce s-a produs este întregul, de pildă, sfera de bronz. 

Or, este evident din cele spuse că partea luată ca formă sau 
Fiinţă nu devine şi nu se generează; dimpotrivă, întregul-com- 
pus, <cruvoXcx;> numit după forma respectivă, devine şi se 
generează. De asemenea, e evident că în orice lucru care este 


infinit. Non-generabilitatea formei a creat mari probleme interpre¬ 
ţilor, deoarece chiar şi forma casei din mintea arhitectului este com¬ 
pusă din alte forme elementare. Iar „cercul este o figură plană", cum 
spune Aristotel mai târziu. în general, cred că declaraţia trebuie luată 
analogic şi nu absolut: orice proces de devenire şi generare presupune 
unirea dintre o formă şi o materie (sau actualizarea unei forme), şi 
în acest sens şi numai în acest sens forma nu se generează, aşa cum 
nu se generează materia. Dar în măsura în care forma este văzută ca 
un compus (la fel şi materia), atunci ea se generează. 

66 Pasajul s-ar putea înţelege prin analogie: dacă definim sfera ca 
„figura cu toate punctele echidistante", atunci materia este „figura", 
forma - „cu toate punctele echidistante", iar compusul rezultă prin 
unirea mentală a celor două, în mod analogic cu unirea fizică în cazul 
sferei de bronz. V. nota 65. 

generat există materie, şi că el este, sub un aspect, materie, sub 
un altul — formă. 

Dar oare mai există vreo sferă în afara celor senzoriale, sau 
o casă în afara celor din cărămidă ? Sau, dacă ar exista aşa ceva, 
ele nu ar putea fi niciodată ceva determinat, ci ar indica o cali¬ 
tate, dar nu un lucru determinat şi definit ? Se produce şi se 
generează dintr-un substrat o calitate, şi, când lucrul ar fi gene¬ 
rat, este oare lucrul o calitate ? 67 

Dar orice individual determinat, precum Callias sau Socrate, 
este la fel ca o sferă de bronz individuală, în timp ce omul şi 
animalul sunt precum sfera de bronz în general. 

E limpede, prin urmare, că raţiunea de a fi a Formelor, după 
cum obişnuiesc unii filozofi să vorbească în legătură cu For¬ 
mele, dacă ele există în afara lucrurilor individuale, nu e de nici 
un folos pentru /a explica/ generările şi Fiinţele. De asemenea, 
din aceste motive, ele nu ar putea fi nici Fiinţe în sine . 68 

Or, din diferite cazuri, se vede că ceea ce generează este 
asemănător cu ceea ce este generat, dar nu este identic cu el, 
şi nici nu e vorba despre o unitate numerică, ci despre o unitate 
specifică, precum se întâmplă în cazul lucrurilor naturale — 
omul naşte pe om. (Asta cu condiţia să nu se nască ceva împo¬ 
triva naturii, precum un catâr dintr-un cal. Dar şi aici, de fapt, 
suntem în aceeaşi situaţie: căci nu avem un nume pentru ceea 
ce este comun între cal şi măgar, mă refer la genul cel mai 


67 Intr-adevăr, Formele platoniciene nu sunt ceva determinat, ci 
calităţi abstracte (dacă nu sunt înţelese ca paradigme). Dar chiar 
Aristotel mai vorbise despre „casa fără materie", cea aflatăîn capul 
arhitectului; or, aceasta este ceva determinat - o anume casă -, nu 
Casa în general. 

Mulţi au considerat că Aristotel se contrazice. Să observăm însă 
că Aristotel va distinge mai târziu între „materia sensibilă" şi „materia 
inteligibilă", astfel încât „casa fără materie" va fi, în realitate, casa 
fără materie sensibilă. Trebuie spus, totuşi, că discursul ontologic şi 
discursul epistemologic nu coincid în lumea senzorială - Fiinţa nu 
este identică în ambele discursuri. 

68 Dacă Formele nu se unesc cu materia pentru a crea Fiinţele 
individuale, ele nu sunt de folos pentru explicarea lumii senzoriale. 


1034 a 





280 


METAFIZICA 


apropiat, iar el ar fi comun pentru ambele animale, precum e 
probabil cazul catârului.) 

Rezultă că nu trebuie reprezentată forma ca un model 
exemplar <cbc; 7inpd5£iypa>. (Cel mai mult, într-adevăr, formele 
au fost căutate printre asemenea modele exemplare, deoarece 
ele sunt în cea mai mare măsură Fiinţe.) Este suficient ca cel 
ce generează să producă şi să fie el cauza prezenţei formei în 
materie. 69 

Iar acesta este întregul — o formă (sau specie) de un anume 
fel prezentă în această carne şi în aceste oase — Callias şi 
Socrate. Ei sunt diferiţi prin materie (eae diferită), dar identici 
prin formă (sau specie) (căci forma este indivizibilă). 7 ° 


Capitolul 9 

O dificultate ar putea fi să se înţeleagă de ce unele lucruri 
se nasc şi prin exerciţiul artei, dar şi spontan, precum sănătatea, 
în timp ce altele — nu, precum o casă. Cauza este că materia 
unora, materie care prezidează peste generare în producere şi 
în procesul ajungerii la un rezultat dintre cele care ţin de artă 
— în care se află o parte a lucrului —, ei bine, această materie 
este capabilă să se mişte de la sine putere, în timp ce materia 
altor lucruri nu este capabilă; de asemenea, într-un caz, ea este 


69 Totuşi, în Timaios, Platon imaginase un Demiurg care crea 
lumea privind la modelele exemplare ale Formelor. 

70 Intr-adevăr, în sens strict, forma (sau specia) nu este divizibilă; 
dar, în general, în lumea sublunară, formele nu sunt pure, va arăta 
mai departe Aristotel, ci unite cu materie, fie şi numai inteligibilă, 
ceea ce se observăîn definiţii. Din acest ultim punct de vedere, forma 
este divizibilă. Este o problemă disputată de a şti dacă Aristotel vede 
în exclusivitate materia ca principiu al individuaţiei, sau dacă el nu 
atribuie şi formei capacitatea de a defini indivizi, asta cu atât mai mult 
cu cât sufletul este forma trupului. V. Jennifer E. Whiting „Form and 
Individuation in Aristotle", în voi. Aristotle, substance, form and 
matter, ed. de Terrence Irwin, New York and London, 1995. 

capabilă /să se mişte/ într-un anume fel determinat, în celălalt 
caz — nu. 

Intr-adevăr, multe lucruri sunt capabile să se mişte de la 
sine, dar nu într-un anume fel determinat, de exemplu, să 
danseze. Cele care au o astfel de materie, ca de pildă pietrele, 
nu se pot mişca într-un anume fel determinat decât dacă sunt 
mişcate de altcineva, dar într-alt fel — pot; şi focul poate la 
fel! De aceea unele nu vor fi /în mişcare/ fără contribuţia celui 
care posedă arta, altele — da. Căci ele vor fi puse în mişcare 
de către /persoane/ care nu posedă arta respectivă, dar care ele 
însele pot să fie puse în mişcare de către alţii care nu posedă 
arta sau /pot fi puse în mişcare/ dintr-o parte /a lor/. 

E clar din cele spuse şi că, într-un fel, toate cele se nasc din 
altele cu acelaşi nume cu ele, precum e cazul cu lucrurile natu¬ 
rale, sau dintr-o parte a lucrului cu acelaşi nume (de exemplu, 
casa /se naşte/ dintr-o casă, în sens de casă produsă de mintea 
/arhitectului/. Intr-adevăr, arta este forma), sau din ceva care 
are o parte /cu acelaşi nume/. Asta, dacă nu apare ceva pur 
contextual. 

Intr-adevăr, cauza producerii / a ceva/ este o primă parte 
intrinsecă/a lucrului respectiv/. Astfel, căldura din mişcare 
produce căldura din corp. Aceasta este însă sănătate, sau o 
parte a ei, sau o parte a sănătăţii e consecinţa /căldurii/, sau 
/căldura/ e sănătatea însăşi. De aceea se şi spune că sănătatea 
e produsă de căldură, deoarece căldura produce /sănătatea/, 
care e consecinţa căldurii şi care vine împreună cu căldura. 

Rezultă că, precum în cazul silogismelor, Fiinţa este prin¬ 
cipiul tuturor: într-adevăr, dacă silogismele pornesc de la 
esenţă, /tot de la esenţă/ pornesc, aici, generările. 71 

La fel cu artefactele, se petrec lucrurile şi cu cele care sunt 
constituite în mod natural. Căci sămânţa generează la fel ca 


71 Silogismele se bazează pe existenţa unei esenţe (Fiinţe) din care 
se deduc proprietăţi particulare. La fel, reproducerea în natură, dar 
şi prin intermediul artelor, sugerează conservarea şi existenţa formei, 
sau a Fiinţei, adică a unui sâmbure esenţial care face ca ceva să fie 
ceea ce este şi nu altceva. 

operaţiunile artei (ea posedă virtual forma, şi vietatea de unde 
provine sămânţa arc cumva acelaşi nume cu /progenitura/. 
Totuşi, nu trebuie pretutindeni cerut ca lucrurile să se petreacă 
după principiul „omul se naşte din om“; într-adevăr,/ewe/<r 
se naşte din bărbat. 71 

Asta dacă nu ar fi vorba despre un monstru. De aceea, ca¬ 
târul nu se naşte din catâr.) 

Dar cele care sunt generate spontan, precum în cazurile acelea 
/excepţionale/, sunt cele a căror materie poate să efectueze şi 
de la sine acea mişcare pe care o efectuează sămânţa. Iar cele 
a căror materie nu e capabilă de aşa ceva, acestea nu pot fi 
generate altfel decât pornind de la ele însele. 

Dar nu numai privitor la Fiinţă raţionamentul arată că 
forma nu este generată, ci şi în legătură cu toate categoriile 
primare avem acelaşi raţionament, de exemplu, în legătură cu 
cantitatea, cu calitatea şi cu celelalte categorii. Intr-adevăr, pre¬ 
cum sfera de bronz este generată, dar nici sfera, nici bronzul 
nu sunt generate, după cum şi în privinţa bronzului, dacă el 
ar fi generat, /am avea aceeaşi situaţie/ (căci materia şi forma 
trebuie întotdeauna să preexiste), tot la fel stau lucrurile atât 
în privinţa Fiinţei, cât şi în aceea a restului categoriilor de acelaşi 
tip: căci nu calitatea /ca atare/ este generată, ci un lemn de o 
anume calitate, nici cantitatea /ca atare/, ci un lemn de o anu¬ 
mită mărime, sau un animal de o anumită mărime. 73 

De aici se poate înţelege că este propriu /condiţiei/ Fiinţei 
să preexiste cu necesitate o altă Fiinţă, aflată în actualizare, şi 


72 După medicina şi biologia greacă, sperma bărbatului purta 
forma, esenţa embrionului, în timp ce femeia oferea doar materia, 
cât şi matricea dezvoltării formei. O teorie, fireşte, sexistă, cum am 
spune azi; problema era că Aristotel intuia faptul că există ceva asemă¬ 
nător codului genetic, care determină ca animalele şi plantele să fie 
ceea ce sunt de la generaţie la generaţie. 

73 Proprietăţile lucrurilor, proprietăţi, aşadar, care intră sub rubri- 
caţia categoriilor, nu sunt create sau produse; nu se creează caldul, 
ci un fier cald, nici asprul, ci o suprafaţă aspră. Ca şi Fiinţa, proprie¬ 
tăţile sunt forme care se unesc cu materia, doar că unirea lor nu este 
esenţială sau intrinsecă, ci contextuală. 

care produce /o progenitură/, precum un /alt/ animal, dacă se 
generează un animal. Dar dimensiunea sau calitatea /noii Fiinţe/ 
nu sunt necesare, ci preexistă doar ca virtualităţi. 


Capitolul 10 

Dat fiind că definiţia este un enunţ <X/rycx;> ş i că orice enunţ 
are părţi, şi după cum enunţul se raportează la lucrul 
/enunţat/, tot aşa se raportează şi partea enunţului la partea 
lucrului /respectiv/, se pune întrebarea dacă este necesar ca 
enunţul părţilor să fie prezent în enunţul întregului, sau nu. 

Se pare că în unele cazuri /enunţul părţilor/ este prezent 
/în enunţul întregului/, în alte cazuri — nu. Intr-adevăr, defini¬ 
ţia cercului <kbţcxp> nu cuprinde şi definiţia secţiunilor cercului, 
în timp ce definiţia silabei o cuprinde pe cea a literelor. 74 Or, 
şi cercul se divide în secţiuni, tot aşa cum şi silaba se divide 
în litere. Apoi, dacă părţile sunt anterioare întregului, iar unghiul 
ascuţit este o parte a unghiului drept şi degetul este o parte a 
animalului, unghiul ascuţit ar fi anterior /în definiţie/ unghiului 
drept, iar degetul ar fi anterior omului. Dar separe că, în acest 
caz, întregul este anterior părţilor. Căci acestea din urmă sunt 
definiteîn baza întregului şi există anterioritateînbazafaptului 
că unele/întregii/ pot să existe fără celelalte. 

De fapt, „parte" se spune în mai multe sensuri, dintre care 
unul constă în măsurarea cantităţii — dar să nu ne ocupăm de 
acest sens. In schimb trebuie cercetate acele elemente din care, 
luate ca părţi, se alcătuieşte Fiinţa. 

Dacă există, pe de-o parte, materie, pe de alta, formă, şi în 
sfârşit compusul din cele două, şi dacă Fiinţă este şi materia, 
şi forma, şi compusul, atunci se poate întâmpla ca materia să 


74 Dacă optapoq înseamnă întotdeauna „definiţie", A.6ycx; poate 
însemna atât definiţie, cât şi enunţ, noţiune, discurs etc. Sensul aici 
mi se pare a fi apropiat de cel de definiţie, căci problema este de a 
şti dacă anumite părţi ale lucrurile aparţin sau nu esenţei sale, sau 
Fiinţei, ceea ce se poate verifica dacă ele sunt cuprinse în definiţia sa. 

fie numită parte a unui lucru, dar se întâmplă şi ca ea să nu se 
poată numi astfel, a/săfie numite părţi numai/ elementele din 
care se compune definiţia formei. Astfel, carnea nu este o parte 
a concavităţii (ea este materia în care apare concavitatea), dar 
este o parte a „cârnităţii". Iar bronzul este o parte a statuii văzute 
ca un compus, dar nu este o parte a statuii înţelese ca formă. 
(Trebuie numite forma şi fiecare lucru în măsura în care el are 
formă, căci materialul nu poate fi niciodată numit în sine.) 

Iată de ce definiţia cercului nu cuprinde şi definiţia secţiu¬ 
nilor de cerc, în timp ce definiţia silabei o cuprinde şi pe aceea 
a literelor. Intr-adevăr, literele sunt părţi ale definiţiei formei 
şi nu materie; în timp ce secţiunile cercului sunt părţi luate ca 
materiepeste care soseşte /forma/. Totuşi ele sunt mai aproape 
de formă decât este bronzul atunci când rotunjimea se tran¬ 
spune în bronz. 75 De altfel, sunt cazuri când nici măcar toate 
literele silabei nu sunt incluse în definiţie, de exemplu, aceste 
litere /concrete/ scrise în ceară, sau aceste sunete emise în aer. 
Acestea din urmă /numai/ în sens de materie senzorială sunt, 
de fapt, o parte a silabei. 76 

Şi, dacă dreapta se distruge odată ce este divizată în semi- 
drepte, ori dacă omul piere, odată ce este descompus în oase, 
nervi şi carne, nu înseamnă că dreapta şi omul sunt constituite 
din respectivele părţi considerate drept părţi ale Fiinţei; acelea 
sunt doar părţi ale materiei. Desigur, ele sunt şi părţi ale între¬ 
gului compus, dar deloc nu sunt părţi ale formei şi ale /noţiunii/ 
pentru care există definiţie. De aceea, ele nici nu se regăsesc în 
definiţii. 

Aşadar, în unele /enunţuri/ va exista enunţul părţilor, în 
altele însă nu trebuie să existe, în cazul când enunţul nu s-ar 
referi la compus. De aceea unele lucruri sunt compuse din părţi 


75 Secţiunile cercului sunt părţi ale materiei inteligibile, care este 
genul figurilor plane. Fiind vorba despre materie inteligibilă, ea este 
mai aproape de formă decât materia sensibilă. 

76 Distincţia dintre materie sensibila şi materie inteligibilă va fi 
reluată, pe măsură ce Aristotel se depărtează de conceptul naturalist 
de materie şi identifică tot mai mult materia cu Fiinţa în virtualitate. 

care trebuie considerate principii în care lucrul se descompune, 
altele nu sunt/compuse din astfel de părţi/. Astfel, compusele 
ce sunt şi formă, şi materie, precum nasul cârn sau cercul de 
bronz , acestea se descompun când pier în aceste /elemente/ şi 
materia este o parte a lor. Dar acelea care nu sunt compuse 
cu materie, ci sunt fără materie, lucruri care sunt enunţate 
numai ca formă, acelea nu se descompun pierind, fie în general, 
fie nu cel puţin în felul /celorlalte/. De unde rezultă că ele au 
principii şi părţi din acestea /materiale/, dar ele nu sunt principii 
şi părţi ale formei. 

De aceea statuia de lut se distruge devenind lut, sfera devine 
bronz, iar Callias piere devenind carne şi oase, iar cercul, şi 
el, se reduce la secţiuni de cerc. Intr-adevăr, există un cerc care 
este unit cu materia. Fiindcă poartă acelaşi nume şi cercul în 
sens absolut, şi cercul individual, deoarece nu există un nume 
propriu pentru lucrurile individuale. 

Am spus şi acum ce este adevărat, totuşi trebuie să vorbim 
mai precis, reluând chestiunea: 

Acele elemente care sunt părţi ale formei, la care se reduce 
enunţul, acelea sunt anterioare /întregului/ fie toate, fie unele. 
Definiţia unghiului drept nu se reduce la cea a unghiului ascuţit, 
ci definiţia unghiului ascuţit se reduce la cea a unghiului drept. 
Căci cel care defineşte unghiul ascuţit se serveşte de /definiţia/ 
unghiului drept, spunând că „e mai mic decât unghiul drept". 
La fel şi cercul în raport cu semicercul: căci semicercul este 
definit cu ajutorul cercului, iar degetul este definit cu ajutorul 
întregului. Se spune, într-adevăr, că degetul „este o parte de 
un anumit fel a omului". 

Astfel, acelea câte sunt părţi luate ca materie şiîn care, luate 
ca materie, întregul se descompune, sunt posterioare /definiţiei 
întregului/. Acelea însă care sunt presupuse a fi /părţi/ ale 
definiţiei şi ale Fiinţei luate ca formă sunt anterioare /între¬ 
gului/, fie toate, fie unele. 

Deoarece sufletul animalelor (el este Fiinţa făpturilor însu¬ 
fleţite) este Fiinţa luată ca definiţie, forma şi ce-este-în-sine un 
astfel de corp (în fapt, fiecare parte /a corpului/, dacă este defi¬ 
nită bine, va fi definită cu ajutorul funcţiei pe care nu o poate 

executa fără senzaţie), 77 rezultă că părţile sufletului sunt anteri¬ 
oare, sau toate, sau unele dintre ele, animalului în întregul sau, 
format din suflet şi corp, şi în cazul animalului individual — 
la fel. Dimpotrivă, trupul şi părţile sale sunt posterioare acestei 
Fiinţe şi la ele se reduce numai compusul din trup şi suflet, 
nu şi Fiinţa. 

Aşadar, /părţile/ compusului sunt, într-un fel, anterioare 
/întregului/, darîntr-alt fel, nu sunt. (Căci ele nu pot fi separate 
/de acesta/; într-adevăr, nu în orice condiţie fiind, un deget 
al unui animal /poate fi separat/, căci degetul mort are doar 
numele comun /cu cel viu/.) Unele părţi sunt date împreună 
cu întregul, acelea care sunt esenţiale şi în care, în primul rând, 
se află forma şi Fiinţa, de exemplu, inima sau creierul. Nu 
importă care anume dintre cele două. 78 

Iar omul, calul şi toate animalele, luate ca predicate ale 
animalelor particulare, <E7tl ttov k<x0’ ekciotco dar predicate 
universale, nu sunt Fiinţă, ci un compus dintr-o formă deter¬ 
minată şi materie determinată luată la modul general. în mod 
individual însă, Socrate este alcătuit din materia ultimă, şi la 
fel în celelalte cazuri. 79 


77 Pentru Aristotel, sufletul este forma sau actualizarea corpului, 
luat ca materie. (Despre suflet, II.) Deoarece diferitele părţi ale corpu¬ 
lui nu pot fi definite fără indicarea funcţiei lor şi deoarece această 
funcţie este legată de funcţiile vitale ale animalului, iar acestea la rândul 
lor sunt indisociabile de suflet, părţile corpului trebuie considerate 
posterioare formei (sufletului) şi definiţiei. Anterioritatea sufletului 
este de ordin conceptual şi nu temporal. 

78 Chestiunea era controversată în Antichitate: unde se află se¬ 
diul sufletului: în inimă sau în creier ? 

79 Dacă, pentru Platon, omul generic este Forma pură, autonomă, 
pentru Aristotel şi omul generic este compus din materie şi formă, 
ca şi omul individual, doar că luate sub aspect generic. Acest lucru 
are sens, deoarece forma este la el actualizarea unei stări virtuale, care 
este materia, iar genul este virtualitate actualizată prin diferenţa spe¬ 
cifică. Nu există animal ca atare, ci doar animal determinat: om, cal, 
vulpe. V. Cartea Eta. 

Prin urmare, există parte şi a formei (numesc „formă" 
esenţa), dar şi a compusului din formă şi din materie, [şi a 
materiei înseşi]. Dar numai părţile formei sunt părţi ale defi¬ 
niţiei, iar definiţia este a universalului. Căci esenţa cercului şi 
cercul, ori esenţa sufletului şi sufletul sunt identice. 

însă nu există definiţie pentru individualul compus, de 
pildă, pentru cercul acesta particular, sau pentru vreun alt lucru 
particular, fie el sensibil, fie inteligibil. (Numesc cercuri „inteli¬ 
gibile" cercurile matematicienilor, iar sensibile — pe cele din 
bronz sau din lemn.) 80 

Acesteducruri inteligibile sau sensibile se pot cunoaşte prin 
intuiţie intelectuală <vot|cn(;> sau prin senzaţie, iar pe măsură 
ce ne îndepărtăm de actualizarea lor nu mai este limpede dacă 
ele există sau nu, ci ele sunt întotdeauna concepute şi cunoscute 
printr-o noţiune universală. Cât despre materie, ea este incog¬ 
noscibilă intrinsec. 

Materia însă este atât sensibilă, cât şi inteligibilă: cea sen¬ 
sibilă este de felul bronzului şi a lemnului şi orice materie 
mobilă, în timp ce materia inteligibilă se afla în corpurile sensi¬ 
bile, dar nu luate ca sensibile, de exemplu corpurile matematice. 

S-a arătat, prin urmare, cum stau lucrurile în privinţa între¬ 
gului şi a părţii, a anteriorităţii şi a posteriorităţii. Şi trebuie 


80 Există aici o dificultate: cercurile inteligibile par a fi cercurile 
concrete pe care le concep matematicienii, iar materia inteligibilă pare 
a consta în datele prin care cercul în general se concretizează. Dar 
în Cartea Eta Aristote! va susţine că toate noţiunile compuse, adică 
reductibile la o definiţie, presupun o distincţie între formă şi materie 
sau între actualizare şi virtualitate. Deci chiar cercul în sine, general, 
conţine materie inteligibilă (noţiunea de curbă închisă, de exemplu). 
Forma cercului nu este pură, altfel zis. Avem deci trei niveluri: 

1) Forma cercului, formă impură, alcătuită din entelechie şi virtua¬ 
litate şi manifestată în definiţia cercului. Aceasta poate fi definită. 

2) Cercul concret matematic: forma unită cu anumite condiţii geo¬ 
metrice ale planului. (O parte a planului devine cerc.) Nu poate fi 
definit ca atare. 

3) Cercul material: un material (bronz) devine un anumit cerc. 
Nu poate fi definit ca atare. 

răspuns, dacă cineva întreabă dacă unghiul drept, cercul şi 
animalul sunt anterioare, sau /sunt aşa/ părţile în care ele se 
descompun şi din care sunt alcătuite, că nu există un răspuns 
unic: dacă sufletul este animalul sau fiinţa vie, sau fiecare animal 
este sufletul său, dacă cercul este esenţa cercului şi unghiul 
drept este esenţa unghiului drept, atunci trebuie spus că între¬ 
gul, /numai/ într-un anume sens, este posterior părţilor: de 
exemplu, /unghiul drept material/ este posterior părţilor sale 
din definiţie, dar şi /părţilor/unui anume unghi drept (mă refer 
la unghiul drept cu materie, din bronz, cât şi la cel din liniile 
individuale). Dar unghiul /drept/ fără materie este posterior 
părţilor sale din definiţie, dar anterior părţilor din unghiurile 
drepte individuale. Aşadar, nu există răspuns unic. 

Iar dacă sufletul este altceva decât animalul, şi în acest caz, 
unele părţi trebuie socotite anterioare întregului, altele poste¬ 
rioare acestuia. 81 


Capitolul 11 

O altă problemă, probabil, este de a şti şi care anume sunt 
părţile formei, şi care nu sunt astfel, ci sunt doar părţi ale 
compusului, deoarece, dacă această problemă nu este lămurită, 
nu se poate defini nici un lucru. Intr-adevăr, definiţia este a 
universalului şi a formei. Or, dacă nu e evident care /elemente/ 
aparţin părţilor luate ca materie, şi care nu, nu va fi evidentă 
nici definiţia lucrului respectiv. 

La lucrurile care apar realizate în /diverse/ alte materiale 
prin intermediul formei, precum cercul în bronz, în piatră sau 
în lemn, e vădit, în ce le priveşte, că nu au deloc de-a face cu 
Fiinţa cercului nici bronzul, nici piatra, fiindcă /cercul/ poate 


81 Dacă animalul este întregul compus, evident că el va fi poste¬ 
rior materiei şi formei. Va fi însă anterior anumitor părţi organice, 
cum s-a arătat, de exemplu degetului, căci degetul nu poate fi conceput 
separat de corp şi totuşi viu. Analiza este un model de analiză 
semantică a conceptelor cu sensuri multiple, de tip întreg sau parte. 

fi separat de aceste materiale. Dar şi în cazul în care anumite 
lucruri nu sunt văzute separat de materialele respective, nu e 
nici o oprelişte ca să ne aflăm totuşi într-o situaţie similară: 
de exemplu, dacă toate cercurile ar fi văzute ca fiind din bronz. 1036 b 
Căci nici acum bronzul nu ar aparţine câtuşi de puţin formei; 
doar că este dificil de separat cu mintea /materialul de formă/. 

De pildă, forma omului se înfăţişează întotdeauna întipărită 
în carne, în oase şi în alte părţi asemănătoare: oare acestea sunt 
părţi ale formei şi ale definiţiei ? Sau nu sunt, ci sunt materie, 
dar fiindcă forma nu apare întipărită şi în alte materii /în afara 
acestora/ ne este cu neputinţă să o separăm /de materie/? 

Or, fiindcă /separarea/ pare cu putinţă, dar nu e limpede 
când /e cu putinţă/, unii filozofi au dificultăţi şi în ceea ce pri¬ 
veşte cercul, şi în ceea ce priveşte triunghiul, afirmând că nu 
se cuvine să le definim prin linii şi un element continuu, ci că 
toate acestea —/liniile, suprafeţele/ — sunt precum carnea şi 
oasele omului, sau precum bronzul şi piatra statuii. Şi reduc 
totul la numere /discontinue/, afirmând că definiţia liniei este 
echivalentă cu definiţia lui Doi. 82 

Iar dintre cei care susţin existenţa Formelor, unii afirmă că 
Dualitatea este Linia în sine, alţii că ea este Forma liniei; în 
unele cazuri, într-adevăr, Forma şi lucrul a cărui formă el este 
sunt identice (de pildă, Dualitatea şi Forma Dualităţii), dar în 
cazul liniei nu este aşa. Căci rezultatul este că apare o singură 
Formă pentru multe lucruri, a căror Formă /autentică/ pare 
/totuşi/ diferită (este o consecinţă pe care au trebuit s-o accepte 
şi pitagoricienii). Atunci, devine posibil să se conceapă una şi 
aceeaşi Formă pentru toate cele, iar în rest să nu mai existe alte 
Forme; şi astfel toate vor fi unaP 


82 Este vorba despre pitagoricieni, care încercau să reducă proprie¬ 
tăţile geometrice la proprietăţi aritmetice: ei echivalau punctul cu Unu, 
iar dreapta cu Doi. 

83 Dacă orice linie este reductibilă la Dualitate, atunci toate liniile 
şi corpurile (alcătuite din linii) vor participa la Dualitate, sau la Forma 
Dualităţii; în consecinţă, toate lucrurile vor avea tendinţa să parti¬ 
cipe la o singură Formă. Celelalte Forme îşi vor pierde funcţia, iar 
lumea se va reduce la Unul lui Parmenide. 

S-a arătat, prin urmare, că există o dificultate privitoare la 
definiţii, cât şi din ce cauză apare ea. De aceea este inutil a le 
reduce astfel pe toate/la o singură Formă/ şi a elimina materia. 
Căci unele lucruri sunt probabil ceva determinat prezent în 
altceva determinat, sau, fiind ceva determinat, au o anumită 
calitate determinată. Iar comparaţia pe care obişnuia s-o facă 
Socrate cel Tânăr nu este potrivită: 84 ea se îndepărtează de 
adevăr şi ne face să credem că e cu putinţă pentru om să existe 
fără părţile sale, la fel după cum cercul poate exista fără bronz. 
Dar nu suntem în situaţii similare: într-adevăr, animalul este 
ceva senzorial şi nu poate fi definit în absenţa mişcării, de aceea 
nici în absenţa unor părţi ce au o anumită condiţie. Mâna, astfel, 
nu este parte a omului în orice condiţie s-ar afla ea, ci doar 
dacă poate să-şi împlinească funcţia, astfel încât ea trebuie să 
fie însufleţită. Dacă nu este însufleţită, nu e parte /a omului/. 

Darîn legătură cu entităţile matematice, pentru ce definiţiile 
/părţilor/ nu sunt părţi ale definiţiei /întregului/? De exemplu, 
/definiţia/ semicercului nu este /parte a definiţiei/ cercului. Căci 
nu este vorba despre lucruri senzoriale! Sau nu este nici o dife¬ 
renţă, deoarece unele lucruri, chiar non-senzoriale, au totuşi 
1037 a materie. Orice lucru care nu este esenţă şi formă luate intrinsec, 
ci e ceva individualizat, are materie. Atunci /semicercurile/ 
nu vor fi părţi ale cercului luat în universalitate, ci ale cercurilor 
individualizate. Fiindcă există deopotrivă materie sensibilă şi 
materie inteligibilă. 

Este limpede şi că sufletul este Fiinţa primă 85 , că trupul e 
materie, iar omul, sau animalul sunt ceea ce se alcătuieşte din 
ambele, luate la modul general. Iar „Socrate" şi „Coriscos", 
dacă sufletul /lui Socrate/ poate fi /numit/ Socrate, au două 
sensuri: unii se referă doar la suflet, alţii — la întregul compus. 
Dar dacă se dă cuvintelor un înţeles simplu, avem acest suflet 
particular şi acest corp particular, şi atunci, după cum stau 
lucrurile la modul general, vor sta şi în ce priveşte individualul. 


84 Socrate cel Tânăr era un discipol al lui Socrate, amintit de Platon 
în Theaitetos, 147d, Sofistul 218b, Politicul 257c. 

85 In sensul de formă. 

Dar, dacă există în afara materiei unor asemenea Fiinţe şi 
vreo alta, şi dacă trebuie căutată şi vreo altă Fiinţă, precum 
numerele sau ceva asemănător, trebuie cercetat mai departe. 
Căci tocmai în vederea acestei cercetări ne străduim să analizăm 
Fiinţele senzoriale, dat fiind că, într-un fei, studierea Fiinţelor 
senzoriale este treaba Fizicii şi a filozofiei secunde. Intr-adevăr, 
filozoful naturii nu trebuie să cerceteze numai materia /senzo¬ 
rială/, ci şi pe cea asociabilă definiţiei, şi chiar mai mult decât atât. 86 

Vom cerceta însă mai departe, în ce priveşte definiţiile, cum 
sunt părţile aflate în definiţie şi de ce definiţia este un enunţ 
cu o unitate (e clar că lucrul e unul, dar prin ce anume lucrul 
e unul, deşi el are părţi ?). 

S-a arătat aşadar la modul general, în legătură cu orice lucru, 
ce anume este esenţa şi în ce fel este ea intrinsecă, cât şi de ce 
definiţia esenţei unor lucruri conţine /enunţul/ părţilor lucru¬ 
lui definit, în timp ce definiţia esenţei altor lucruri nu îl conţine. 
De asemenea, s-a arătat că în definiţia Fiinţei nu vor exista astfel 
de părţi, luate ca materie. Intr-adevăr, ele nu sunt părţi ale acelei 
Fiinţe, ci ale întregului compus, iar pentru acesta există, într-un 
fel, definiţie, şi într-un fel nu există: luat împreună cu materia 
nu există, deoarece materia este indefinibilă, dar în raport cu 
Fiinţa primă există definiţie: de pildă, /definiţia/ omului este 
definiţia sufletului. 

Căci Fiinţa este forma care se află în ceva, iar compusul 
din formă şi din materie este numit şi el Fiinţă: de exemplu, 
concavitatea — din ea şi din nas provin nasul cârn şi „cârni- 
tatea“ [aici „nas“ există de două ori]. Iar în Fiinţa-compus, 
precum în nasul cârn sau în Callias, există şi materie. 


86 Acest pasaj esenţial, unde Aristotel sugerează că scopul cercetării 
sale este filozofia primă, sau teologia, a fost socotit adăugat de Jaeger, 
pentru care Metafizica nu reprezintă o unitate. V. Reale, note, p. 377. 
E adevărat că ultimele cuvinte: „şi chiar mai mult", creează posi¬ 
bilitatea confuziei: dacă e acceptabil că filozoful naturii trebuie să 
aibă în vedere şi definiţiile, adică formele cu materie inteligibilă, ce 
înseamnă, pentru el „mai departe" ? Nu intră el în domeniul „filozo¬ 
fiei prime" ? 

Pe de altă parte, în unele cazuri, esenţa şi lucrul sunt iden- 
1037 b tice, precum în cazul Fiinţelor prime, [precum curbul şi esenţa 
curbului, dacă /curbul/ este o Fiinţă primă]. Numesc „Fiinţă 
primă" Fiinţa care nu este concepută ca o prezenţă a ceva în 
altceva, într-un subiect, luat ca materie. 

Dar lucrurile care sunt concepute ca materie sau ca unite 
cu materia <cbq uX.r| fj ca; cnjvei/Tţppi.va tţ] uA.ţi> nu sunt identice 
/cu esenţa lor/, şi nici dacă formează o unitate contextuală, 
precum „Socrate“ şi „muzicianul". Căci aceştia sunt identici 
/numai/ într-un context dat. 87 


Capitolul 12 

Să vorbim acum, mai întâi, despre ceea ce nu s-a spus, în 
legătură cu definiţia, în Analitice. Fiindcă dificultatea prezentată 
acolo este de folos în discuţia noastră despre Fiinţă. 88 

Mă refer la următoarea dificultate: din ce cauză formează 
o unitate lucrul al cărui enunţ spunem că reprezintă o definiţie, 
precum este /definiţia/ omului — „animal biped" ? Fie aceasta 
definiţia omului. Ei bine, din ce cauză acesta formează o 
unitate, şi nu o multiplicitate: „animal" plus „biped ? In cazul 
conceptului de „om" şi al celui de „alb" avem de-a face cu o multi¬ 
plicitate, dacă unul dintre termeni nu ar aparţine celuilalt, dar 
am avea o unitate, dacă ar aparţine şi dacă subiectul — omul — 


87 Omul conceput ca suflet şi corp nu este identic cu esenţa omu¬ 
lui, care este sufletul, adică forma. Să se remarce faptul că Aristotel 
mereu spune că ceva este conceput „ca materie", şi nu că este materie. 
Aceasta arată că a concepe ceva ca materie sau ca formă este, până 
la un punct, o chestiune de perspectivă: cercul este formă în raport 
cu bronzul în care este turnat, dar e un compus (o Fiinţă secundă), 
dacă e conceput ca unirea, printr-o definiţie, a unui subiect (curba 
închisă) cu un predicat (de un anumit tip). Animalul (conceput ca 
un suflet) este formă în raport cu corpul, dar, în cadrul definiţiei 
omului ca „animal biped", este materie — genul pe care se articulează 
diferenţa. V. Cartea Eta. 

88 V. Anal. post. II, 6. 

ar fi calificat /prin celălalt termen/. (Atunci apare o unitate şi 
există „omul alb“.) 

Dar în cazul de mai sus — /cel al „animalului biped"/ — 
un termen nu participă la celălalt. Intr-adevăr, genul nu pare 
să poată participa la diferenţele /sale/. 89 (Altminteri, acelaşi 
subiect ar participa simultan la contrarii. Căci diferenţele sunt 
contrarii, prin care genul se diferenţiază.) Dar chiar şi dacă 
/genul/ ar participa, ar exista aceeaşi problemă, de vreme ce 
diferenţele sunt multiple: precum, „cu picioare", „biped", „fără 
aripi". De ce toate acestea formează o unitate şi nu o multipli¬ 
citate? Şi nu fiindcă sunt conţinute /unele într-altele/, pen¬ 
tru că astfel, din /toate /diferenţele/ va rezulta o unitate. 90 Or, 
trebuie ca tot ceea ce este cuprins într-o definiţie să formeze o 
unitate.' 1 ' 

însă cel puţin termenii conţinuţi într-o definiţie trebuie să 
formeze o unitate, de vreme ce definiţia este un enunţ unitar 
şi care enunţă Fiinţa, încât el trebuie să fie un enunţ despre 
ceva unitar. Căci Fiinţa semnifică ceva unitar şi ceva determinat, 
după cum afirmam. 

Mai întâi trebuie studiat cazul definiţiilor bazate pe divi¬ 
ziuni. într-o definiţie nu există nimic altceva decât aşa-numitul 
gen prim şi diferenţele. Restul genurilor sunt tot primul şi 

89 Răspunsul va fi că genul trebuie considerat ca materie inteli¬ 
gibilă, adică luat ca virtualitate care este actualizată în moduri diferite 
de către diferenţe. 

90 Unitatea specifică nu poate rezulta din însumarea tuturor 
diferenţelor, căci acestea sunt nenumărate. Aristotel va arăta că 
decisive sunt numai genul cel mai apropiat de specie (proxim) şi 
diferenţa în raport cu acesta. 

91 Din nou polemica antiplatonică: platonicienii separă Formele 
între ele şi astfel nu mai este clar cum se combină ele pentru a alcătui 
Formele compuse (ce sunt totuşi o unitate). A invoca noţiunea de 
participare presupune ca genul „animal" — conceput ca o Formă 
determinată — să participe simultan la diferenţe contrarii, ceea ce este 
absurd: el ar fi şi biped, şi patruped, şi fără picioare etc. în general, 
conceptul de participare, arăta Aristotel, este „metaforic" (Cartea 
Alpha mare) şi nu rezolvă problema. 

diferenţele luate împreună cu el; de exemplu, primul gen este 
1038 a „animal", următorul e „animal biped", apoi „animal biped fără 
aripi". La fel şi dacă s-ar defini prin mai mulţi termeni. Dar 
în general nu este nici o deosebire dacă se defineşte prin mulţi 
termeni sau prin puţini termeni, de unde rezultă că nu e nici 
o deosebire nici dacă se defineşte prin puţini termeni, sau numai 
prin doi. 

Când se defineşte prin doi termeni, unul dintre ei este 
diferenţa, celălalt este genul, de exemplu,/ în cazul definiţiei/ 
„animalului", „animal" este genul, iar celălalt termen reprezintă 
diferenţa. însă, dacă gen nu există în mod absolut, în afara 
termenilor luaţi ca specii ale genului, sau dacă există totuşi, dar 
există ca materie (vocea este genul şi materia, diferenţele produc 
din ea speciile şi sunetele limbii), este evident că definiţia este 
enunţul rezultat din diferenţe , 92 

Or, trebuie divizat cu ajutorul diferenţei diferenţei. De 
exemplu, diferenţa „animalului" este „cu picioare". Şi iarăşi, 
diferenţa „animalului cu picioare" trebuie să fie felul în care 
este cu picioare; astfel încât nu trebuie spus că există animal 
„cu picioare", „cu aripi" şi „fără aripi", dacă se doreşte a se 
vorbi bine (o astfel de diviziune este un rezultat al nepriceperii), 
ci doar că există „animal cu picioare despicate" şi „animal cu 
picioare nedespicate". Căci acestea sunt diviziunile „piciorului": 
într-adevăr „despicarea piciorului" este o „stare a piciorului" 
<ti oxv4o7to5ia 7to56rr|q tiq>. 

Astfel se va merge întotdeauna până ce se va ajunge la ceea 
ce este indiferenţiabil. în acel moment vor exista tot atâtea 


92 Ceea ce este pe plan logic genul şi diferenţa (specifică) este, pe 
plan ontologic, materia şi forma. De altminteri, „eidos" e folosit de 
Aristotel atât cu sensul de formă, cât şi cu cel de specie - rezultată 
în urma diferenţierii. Cât despre definiţie, aceasta, rezultând din unirea 
dintre gen şi diferenţă, este echivalentă cu întregul compus. E foarte 
important de aceea pentru Aristotel să demonstreze că nu se poate 
defini decât cu doi termeni, dintrecare genul este echivalent materiei 
sau virtualităţii, iar diferenţa - echivalentă formei, esenţei sau actua¬ 
lizării. 

specii ale piciorului câte diferenţe, iar /speciile/ de animale cu 
picioare vor fi egale la număr cu diferenţele. Iar dacă aşa stau 
lucrurile, este evident că ultima diferenţă va fi Fiinţa lucrului 
şi definiţia. Asta, deoarece nu trebuie, în definiţii, spus acelaşi 
lucru de mai multe ori, căci ar fi superfluu. 

în fapt, se întâmplă următoarele: când s-ar spune „animal 
cu picioare, cu două picioare", nu s-a spus nimic altceva decât 
„animal care are picioare, care are două picioare". Şi dacă s-ar 
divide acest /ultim/ termen cu diviziunea proprie, se va spune 
/ceea ce este de spus/ de mai multe ori, şi anume de atâtea ori 
câte sunt diferenţele. Iar dacă va exista diferenţa diferenţei, va 
exista o singură diferenţă finală — anume, forma şi Fiinţa. Dar 
dacă se va diviza ţinându-se seama de contextele arbitrare, pre¬ 
cum dacă s-ar diviza „cel cu picioare" în „alb" şi „negru", vor 
fi tot atâtea diferenţe câte diviziuni. 

Astfel este clar că definiţia este un enunţ constând în dife¬ 
renţe, cât şi din diferenţa finală a acestora, stabilită în mod 
corect. Or, ar fi limpede/ ce se petrece/, dacă s-ar ordona în 
rând asemenea definiţii, precum cea a omului, spunându-se că 
el este un animal „cu picioare, biped". Spunându-se că omul 
este „biped", termenul „cu picioare" devine superfluu. De fapt, 
în Fiinţă nu există relaţie de ordine. într-adevăr, cum s-ar putea 
gândi, în acest caz, că ceva este posterior, şi ceva este anterior ? 

Aşadar, despre definiţiile obţinute prin diviziune, în ce fel 
sunt ele, să fie destul ce s-a spus. 


Capitolul 13 

Deoarece cercetarea noastră arc ca obiect Fiinţa, să revenim, 
aşadar: s-a afirmat că Fiinţa este precum substratul, apoi 
precum esenţa , apoi şi compusul celor două, dar /că ea ar fi/ 
şi universalul. Despre primele două s-a vorbit (despre esenţă 
şi despre substrat, cum că el este substrat în două sensuri, fie 
ca individual determinat, precum animalul faţă de proprietăţile 
sale, fie ca materie în raport cu actualizarea sa). Dar unora şi 


1038 b 

universalul le apare în cea mai mare măsură drept o raţiune 
de a fi, şi /ei susţin/ că el este un principiu. 93 

De aceea, să revenim şi asupra acestui punct. Se pare că este 
cu neputinţă ca oricare dintre cele numite universale să fie 
Fiinţă. Intr-adevăr, prima Fiinţa 94 a fiecărui lucru este aceea 
proprie fiecărui lucru, sau nu aparţine altuia, în timp ce univer¬ 
salul este comun. Căci acela este numit universal care aparţine 
mai multor lucruri. Care dintre acestea va avea universalul 
drept Fiinţă? Fie toate lucrurile respective, fie nici unul. 
Toate — nu-i posibil; dar, dacă numai unul va avea /universalul 
drept Fiinţă/, vor fi şi celelalte lucruri reduse la acesta; căci 
cele care au o singură Fiinţă, au şi o singură esenţă, şi ele însele 
sunt unul şi acelaşi lucru. 

Apoi, Fiinţa este ceea ce nu poate fi predicatul altui subiect, 
dar universalul este întotdeauna predicatul unui subiect. 

Dar oare, dacă nu este posibil ca /universalul/ să existe ca 
esenţă, el, totuşi, se poate afla într-o esenţă, precum animalul 
în om şi în cal ? Insă este limpede că există o definiţie a /esenţei/. 
Şi nu se schimbă nimic dacă nu există o definiţie pentru toate 
părţile aflate în Fiinţă, deoarece în continuare definiţia va fi 
Fiinţa lucrului, precum „omul“ este /Fiinţa/ omului în care se 
află /animalul/ 95 . 


93 Evident, polemica este îndreptată împotriva platonicicnilor. Aris- 
totel va arăta că necesitatea ca Fiinţa să fie ceva determinat o opreşte 
să fie identificată cu universalele. Totuşi, din punct de vedere episte¬ 
mologic, Fiinţa (adică forma) trebuie să păstreze o dimensiune universală. 

94 Altă lccţiune: „mai întâi. Fiinţa fiecărui lucru... etc." 

95 Acest pasaj dificil, tradus cu diferenţe de interpreţi, cred că vrea 
să spună următoarele: presupunem că universalul nu este Fiinţa 
(esenţa); se poate el afla totuşi în esenţă, căpătând astfel proprietăţile 
acesteia? Aristotel spune că aceasta nu schimbă lucrurile, în sensul 
că universalul nu dobândeşte prin includere vreo însuşire de esenţă, 
într-adevăr, definiţia este a omului şi nu a animalului conţinut în 
conceptul de om. Definiţia se referă la Fiinţă (esenţă) ca la un tot, 
dar nu la părţile ei. Se vede de aici, pe de altă parte, modul relativ în 
care Aristotel concepe universalul: „om" este particular în raport cu 

încât, se întâmplă aceeaşi situaţie din nou: va fi Fiinţă a 
acelui universal, a animalului de exemplu, /specia/ în care res¬ 
pectivul gen, animalul, se află ca în ceva propriu. 

Mai departe: este imposibil şi absurd ca subiectul deter¬ 
minat şi Fiinţa, dacă sunt alcătuite din altceva, să nu fie alcătuite 
din Fiinţe şi dintr-un subiect determinat, ci să fie /alcătuite/ 
dintr-o proprietate <ek 7totou>; într-adevăr, în acest caz, 
non-Fiinţa şi proprietatea vor fi anterioare Fiinţei şi subiectului 
determinat, ceea ce este cu neputinţă. Căci nici în concept, nici 
în timp, nici în devenire nu se poate ca proprietăţile să preceadă 
Fiinţa. Fiindcă atunci ele ar fi autonome/ b 

Mai departe: va exista o Fiinţă în Socrate luat, /la rândul 
său/, ca Fiinţă, astfel încât vor exista două Fiinţe /în Socrate/.' 17 
în general, se întâmplă, dacă omul este o Fiinţă şi câte se concep 
în acest fel, ca nici o parte din definiţie să nu fie Fiinţa nici 
unui lucru şi nici să nu existcîn mod autonom de acele /Fiinţe/ 
şi nici să nu existe în altceva; vreau să spun că nu există vreun 
„ animal“ /autonom/ în afara animalelor individuale şi nici 
altceva dintre noţiunile din definiţie. 

Aşadar pentru cei care cercetează cazul este evident că nimic 
dintre cele ce au o existenţă universală nu este Fiinţă şi că nici 
unul dintre predicatele comune nu semnifică un lucru deter¬ 
minat, ci doar o calitate determinată. Dacă nu ar fi aşa, apar multe 
paradoxuri, şi mai ales paradoxul „celui de-al treilea om“. 98 


„animal", dar şi „animal" este particularîn raport cu „fiinţa vie". Pe 
de altă parte, dacă animal este genul, iar genul este luat ca materie, 
el nu poate fi, ca atare, definit, deci el nu este Fiinţă. 

96 Noţiuni generale, precum albul, marele, frumosul, dar chiar 
circularul, din care Platon făcea Forme, sunt proprietăţi, calităţi. De 
aceea, ele nu ar putea fi elemente cauzatoare şi principii ale Fiinţelor, 
dacă întotdeauna proprietatea este precedată de lucrul a cărui proprie¬ 
tate ea este. 

97 Text dificil; lit: „va exista o Fiinţă pentru două /Fiinţe/." 

98 Aristotcl pare că împinge prea departe critica sa a platonismului: 
el însuşi vorbeşte adesea de „om“ sau de „animal" ca despre Fiinţe, 
deşi este vorba despre noţiuni generale. Probabil că ideea lui Aristotel 

Pe deasupra, e evident şi în modul următor: este imposibil 
ca Fiinţa să fie alcătuită din alte Fiinţe care să se afle în ea în 
actualizare. Căci două lucruri aflate în actualizare nu /for¬ 
mează/ niciodată un singur lucru tot în actualizare, ci, /doar/ 
dacă cele două ar fi în virtualitate, se va forma /din ele/ un 
singur lucru /în actualizare/. 99 

(De exemplu, dublul constă din două jumătăţi aflate în 
virtualitate, deoarece actualizarea separă.) Rezultă că dacă Fiinţa 
este o unitate, ea nu va fi alcătuită din Fiinţe care să se afle în 
ea şi care se află în această stare — /în actualizare / — după cum 
spune, cu dreptate, Democrit: într-adevăr, el considera impo¬ 
sibil ca din doi /atomi/ să provină unul singur, sau dintr-unul — 
doi; el considera Fiinţe mărimile indivizibile. 

Tot la fel se va întâmpla şi în cazul numerelor, dacă este 
adevărat că numărul este o unire a unităţilor, aşa cum susţin 
unii gânditori: căci, fie că dualitatea nu formează /în acest caz/ 
o unitate, fie că nu există în ea unităţi în actualizare. 

Această consecinţă conţine totuşi o contradicţie: dacă nu 
e posibil să existe nici o Fiinţă printre noţiunile universale, 
deoarece ele semnifica o proprietate şi nu un lucru determinat, 
şi dacă nu este posibil să existe o Fiinţă compusă din alte Fiinţe 
în actualizare, orice Fiinţă ar fi non-compusă, astfel încât nu 
ar putea exista definiţie pentru nici o Fiinţă. Or, este evident 
pentru toată lumea şi am spus-o şi noi mai demult că numai 
Fiinţa, sau cel mai mult Fiinţa are parte de definiţie. Or, acum 
se pare că nici aceasta /nu este definibilă/. Ar însemna, prin 
urmare, că nu se poate defini nimic. 


este că aceste noţiuni nu au o existenţă materială autonomă, aşa cum 
o au Fiinţele individuale. Există însă o contradicţie între planul onto¬ 
logic (Fiinţa este individualul, fiindcă individualul este autonom) şi 
planul epistemologic (Fiinţa este forma, adică generalul), deoarece 
forma este singura cognoscibilă. Aceastăcontradicţie este inevitabilă, 
cumva tragică şi nu poate fi depăşită decât în sfera supralunară şi în 
lumea formelor fără materie. Vezi infra. Pentru argumentul „celui 
de-al treilea om“, vezi Cartea Alpha mare, nota 73. 

99 Pentru Aristotel genul este, cum s-a văzut, materie, adică virtua¬ 
litate, unită cu diferenţa care este formă. (Sau, mai bine, diferenţa 

Sau, cumva, într-un fel va exista definiţie, într-un alt fel nu 
va exista; dar lucrurile acestea vor fi clarificate mai departe. 100 


Capitolul 14 

Este limpede consecinţa acestor consideraţii pentru cei care 
susţin că Formele sunt Fiinţe şi că'ele sunt autonome, filozofi 
care, în acelaşi timp, alcătuiesc specia sau Forma din gen şi din 
diferenţe. 101 

Intr-adevăr, dacă există Formele, şi dacă „Animalul" se află 
în „Om“ şi în „Cal", fie el este unul şi acelaşi ca număr, fie 
este diferit. Din perspectiva noţiunii <X6ycp> este evident că 
„Animalul" este unul şi acelaşi. Căci cel care îl are în vedere 
expune o aceeaşi noţiune, existând atât în om, cât şi în cal. Dacă, 
aşadar, există un Om în sine şi autonom, e necesar ca şi părţile 
din care el este alcătuit, precum „Animalul" şi „Bipedul", 
s ă semnifice ceva determinat ş i s ă fie autonome ş iFiinţe. Rezultă 
că şi „Animalul" /trebuie să fie ceva determinat, autonom 
şi o Fiinţă./ 


actualizează virtualitatea genului.) Aşadar, „animal" luat ca gen al 
„omului" nu este Fiinţă decât la modul virtual. 

100 V. Cartea Eta, cap. 6. Există, într-adevăr, Fiinţe în deplinul 
sens al cuvântului (cele divine, sau noţiunile prime) care nu se pot 
defini, fiind simple în mod esenţial. Alte Fiinţe însă se pot defini, 
deoarece ele reprezintă o actualizare parţială, adică o unire dintre o 
formă şi o materie. Exigenţa ca Fiinţa să fie non-compusă, trebuie 
înţeleasă în sensul că Fiinţa să nu fie compusă din alte Fiinţe actua¬ 
lizate. Pe de altă parte, forma ca actualizare a materiei trebuie 
concepută ca o diferenţiere aplicată unui anumit substrat, şi nu ca o 
calitate abstractă, detaşabilă de substrat. 

101 Aşa cum s-a mai arătat: dacă Formele sunt separate şi autonome, 
e greu de înţeles cum se pot combina ele pentru a crea Formele 
derivate. La Aristotel asocierea conceptelor este posibilă în măsura 
în care ele sunt virtualizare şi actualizare. De reamintit că Aristotel 
foloseşte acelaşi termen eî5oq, atât pentru „Formă" (platoniciană), 
cât şi pentru „specie" şi „formă imanentă". 

însă, dacă „Animalul" este unul şi acelaşi atât în „Cal", cât 
şi în „Om", precum eşti tu /acelaşi/ cu tine însuţi, cum va fi 
1039 b el unul şi acelaşi în lucruri separate? Şi de ce acest „Animal" 
nu va fi şi separat de sine însuşi ? 

Apoi, dacă /Animalul/ există prin participare la „Biped" 
şi la „Cu multe picioare", se întâmplă o imposibilitate, anume 
atribute contrarii vor aparţine aceluiaşi subiect care este unul 
singur şi bine determinat . 102 

Iar dacă nu este vorba despre participare, despre ce este vorba 
atunci când se spune că „animalul este biped sau cu picioare" ? 
Probabil că are loc o unire, o atingere sau un amestec. Dar toate 
acestea rămân absurde! 

Atunci „Animalul" este diferit într-un subiect diferit? în 
acest caz, ca să spunem aşa, vor fi indefinite /speciile/ a căror 
esenţă este „Animalul"; căci „Omul" nu provine din „Animal" 
în mod contextual. 103 

în plus, Animalul în sine va fi o multiplicitate. Căci „Ani¬ 
malul" din fiecare animal în parte este Fiinţă. (într-adevăr, 
fiecare animal în parte se concepe după Animalul în sine. Iar 
dacă nu e aşa, /ci se concepe după altceva/, din acel altceva va 
fi dedus omul şi genul său va fi acel altceva.) 

De asemenea, vor fi Forme toate clementele din care pro¬ 
vine omul. Aşadar, Forma unui lucru nu va fi Fiinţa altui 
lucru (căci este imposibil); deci Animalul în sine, unul 
singur, va aparţine în fiecare caz /Fiinţelor/ din animalele 
particulare. 


102 Aristotel sugerează soluţia: subiectul nu trebuie să fie bine 
determinat (to5e xi), ci trebuie să fie în virtualitate (materie). Virtua¬ 
litatea poate accepta atribute contrare simultan. 

103 Nu infinite, cum traduc mulţi, ci indefinite. Dacă „animalul" 
este diferit în subiectele în care el se află, şi dacă speciile de animale 
sunt asociate intrinsec şi nu contextual genului lor, înseamnă că nu 
se pot defini aceste specii. Cum s-a văzut din Cartea Gamma, un 
cuvânt, pentru a putea fi definit, trebuie să aibă fie un singur sens, 
fie un număr finit şi determinabil de sensuri. Dar dacă „animalul" este 
diferit în subiectele în care el se află, el are indefinit de multe sensuri. 

în plus, din ce provine /animalul individual/ şi cum provine 
el din Animalul în sine ? 

Şi în ce fel e posibil ca animalul /individual/, a cărui Fiinţă 
este Animalul în sine, să existe alături de Animalul în sine? 

Apoi, în cazul lucrurilor senzoriale rezultă şi acestea, dar 
şi unele mai absurde decât acestea. Dacă, aşadar, este imposibil 
ca aşa să stea lucrurile, este evident că nu există Forme <eiSt|> 
/ale lucrurilor senzoriale/ în felul în care unii susţin că ar exista. 


Capitolul 15 

Deoarece Fiinţa este de două feluri, întrcgul-compus şi 
formă (vreau să spun că, în primul sens, Fiinţa este forma unită 
cu materia, în timp ce, în cel de-al doilea sens, ea este forma 
ca atare), toate Fiinţele care sunt concepute în primul sens au 
parte de pieire (şi de generare); dar nu este posibil ca forma 
să piară (şi nici să fie generată, căci nu faptul de a fi casă apare, 
ci faptul de a fi o anumită casă individuală.) Lipsite de proces 
de devenire şi de pieire, aceste Fiinţe ori sunt, ori nu sunt. S-a 
arătat, într-adevăr, că nimeni nu generează sau produce 
asemenea Fiinţe. 

De aceea, nu există nici definiţie, nici demonstraţie pentru 
Fiinţele senzoriale şi individuale, pentru că ele au materie a cărei 
natură îngăduie ca ele fie să existe, fie să nu existe. 104 

Iată de ce toate individualele sunt perisabile. Or, dacă demon¬ 
straţia ţine de lucrurile necesare, dacă definiţia este cunoaştere 
ştiinţifică, şi cum nu este posibil ca ştiinţa să fie uneori ştiinţă, 
alteori ignoranţă, ci opinia este aşa ceva, astfel nici demon¬ 
straţia, nici definiţia nu aparţin celor ce pot fi într-un fel sau 
într-altul, ci opinia are de-a face cu acestea. E limpede deci că 
nu poate exista nici definiţie, nici demonstraţie pentru individuale. 


104 Existenţa unei forme poate fi dedusă din principii generale; 
existenţa unui individ - nu. El are o existenţă contextuală şi nu nece¬ 
sară, şi de aceea el nu poate fi definit şi demonstrat, decât în măsura 
în care este formă, adică în mod parţial, imperfect. 

Şi lucrurile pieritoare sunt lipsite de claritate pentru cei dotaţi 
cu ştiinţă, când ei s-ar depărta de senzaţie. Şi chiar dacă aceleaşi 
noţiuni sunt păstrate în minte, tot nu există /pentru asemenea 
lucruri/ nici definiţie, nici demonstraţie. 

De aceea, când cineva dintre cei /preocupaţi/ de definiţii 
ar dori să definească vreunul dintre lucrurile individuale, tre¬ 
buie să nu scape din vedere că întotdeauna /definiţia/ poate 
fi suprimată. Căci nu este posibil să dai definiţii /în acest caz/. 

Dar nici vreo Formă nu poate fi definită. într-adevăr, Forma 
aparţine individualelor, după cum spun /platonicienii/, şi ea 
este separată. Este, astfel, necesar ca definiţia să se facă cu 
cuvinte. Or, nu cel ce defineşte face cuvintele (căci un asemenea 
cuvânt ar fi de neînţeles); cuvintele stabilite sunt comune pentru 
toată lumea. Este necesar atunci ca ele să se aplice şi altui lucru. 105 

De exemplu, dacă cineva te-ar defini pe tine, ar spune că 
eşti un animal slab, sau alb sau altceva care se va aplica şi altui 
lucru. Iar dacă cineva ar obiecta că ar fi posibil ca, luaţi separaţi, 
toţi termenii să se aplice multor lucruri, deşi luaţi laolaltă ei nu 
s-ar aplica decât acelei unice fiinţe, trebuie răspuns următoarele: 

Mai întâi trebuie spus că definiţia se referă la doi termeni, 
de exemplu „animalul biped" se referă la „animal" şi la „biped". 
Iar aceasta e neapărat să se întâmple şi în cazul lucrurilor eterne, 
cu condiţia ca ele să fie anterioare /compusului/ şi părţi ale 
sale. Dar e obligatoriu ca „Animal" şi „Biped" să fie şi auto¬ 
nome, dacă faptul de a fi om este ceva autonom. Intr-adevăr, 
ori nici unul /„Animal" şi „Biped"/ nu e autonom, ori sunt 
ambele: dacă nici unul, atunci nu va exista gen separat de specii, 
iar dacă vor fi /autonome ambele/, va fi autonomă şi 
diferenţa. 106 


105 Necesitatea comunicării face ca oamenii să folosească cuvinte 
comune; dar oamenii nu au de-a face cu acelaşi lucru, ci, cel mult 
cu aceeaşi specie de lucruri. Deci ei vor folosi acelaşi cuvânt cu referin¬ 
ţă la o clasă de lucruri. 

106 Formele platoniciene sunt condamnate la izolare; or, dacă sunt 
astfel, nu se mai poate înţelege cum ele comunică pentru a crea con¬ 
ceptele derivate. Dacă diferenţa esteizolată de gen, ea nu poate explica 
formarea speciilor. 

Apoi, trebuie spus că „Animal" şi „Biped" sunt anterioare 
/„Omului"/ în virtutea existenţei lor. Ele, într-adevăr, nu sunt 
suprimate/atunci când „omul" este suprimat/ <ouk âvxccvtnpeî-Dcn>. 

Mai departe, /trebuie spus/ că Formele sunt alcătuite din 
Forme (căci elementele din care/sunt alcătuiţi compuşii/ sunt 
mai puţin compuse /decât acei compuşi/; apoi că acele /ele¬ 
mente/ din care este alcătuită Forma va trebui să fie predicatele 
multor lucruri, de exemplu, „Animalul" şi „Bipedul". Iar dacă 
nu va fi aşa, în ce fel vor fi cunoscute? Va exista, în fapt, o 
Formă pe care nu poţi s-o atribui mai mult decât unui singur 
subiect. Dar aşa ceva nu pare posibil, ci la orice Formă pare 
să se poată participa. 

Aşadar, după cum s-a spus, se uită că este imposibil să se 
definească entităţile eterne, şi mai ales pe cele care sunt unice 
în felul lor, precum sunt Soarele sau Luna. Căci se greşeşte 
nu numai adăugându-li-se /la definiţie/ astfel de atribute care, 
chiar dacă ar fi eliminate, /Soarele/ va fi tot Soare, precum că 
se roteşteîn jurul Pământului sau că se ascunde noaptea. (De 
parcă, dacă ar sta locului sau ar luci noaptea, nu va mai fi Soare; 
ar fi absurd dacă n-ar mai fi, deoarece „Soare" semnifică o 
Fiinţă). Apoi /se greşeşte/ dacă se trec asupra altui obiect astfel 
de atribute, cum că, dacă ar exista un alt lucru precum acesta, 
e clar că ar fi acela Soare. Căci definiţia este comună mai multor 
lucruri. Dar Soarele aparţine lucrurilor individuale, la fel precum 1040 b 
Cleon sau Socrate. 

Iar apoi, de ce nici unul dintre filozofi nu produce o defi¬ 
niţie a Formei ? Dacă ar încerca ar deveni evident că e adevărat 
ceea ce s-a spus acum. 


Capitolul 16 

Este, în fine, limpede ş i că cele mai multe dintre presupusele 
Fiinţe sunt virtualităţi: părţile animalelor (căci nu există nimic 
separat, autonom la ele, iar când ar fi separate, atunci sunt toate 
precum materia ). 107 


107 Virtualitatea nu este ceva determinat şi deci nu este Fiinţă, 
decât, cel mult, în sensul diminuat în care materia este Fiinţă. Părţile 

La fel stau lucrurile şi cu pământul, focul şi aerul. Intr-ade¬ 
văr, nici unul dintre aceste elemente nu reprezintă o unitate, 
ci sunt precum o grămadă, înainte de a se prepara şi de a se 
face o unitate din ele. Dar cineva ar putea considera că părţile 
animalelor şi cele ale sufletului ar putea exista cam în ambele 
moduri, fiind şi în actualizare, şi în virtualitate, prin aceea că 
posedă principiile mişcării de la cevaaflatîn articulaţii; de aceea 
unele animale trăiesc chiar dacă sunt tăiate. Totuşi, toate acestea 
există în virtualitate, atunci când unitatea şi continuitatea lor 
există natural, şi nu prin forţă sau prin creştere laolaltă. Un 
astfel de fenomen este o monstruozitate. 

Deoarece sensurile lui unu sunt aceleaşi ca cele ale lui 
ceea-ce-este. Fiinţa unului este una singură, şi lucrurile a căror 
Fiinţă este una ca număr sunt unul ca număr, e evident că nici 
unul, nici ceea-ce-este nu pot să fie Fiinţa lucrurilor, după cum 
nu pot fi /Fiinţe/ nici esenţa clementului, sau a principiului . 108 

Noi însă căutăm să ştim care este principiul, pentru ca să 
ne îndreptăm spre ceva mai cunoscut. Or, mai degrabă unul 
şi ceea-ce-este sunt Fiinţa lucrurilor decât sunt principiul, 
elementul şi cauza, dar acum se vede că nici acelea nu pot juca 
acest rol, dacă e adevărat că Fiinţa este ceea ce nu este comun. 
Căci Fiinţa nu aparţine nici unui alt lucru cu excepţia ei înseşi 
şi a lucrului care o posedă şi a cărui Fiinţă ea este. 

Apoi, unul nu ar putea fi în multe locuri în acelaşi timp, 
dar ceea ce c comun există în multe locuri în acelaşi timp; de 
aici rezultă cu limpezime că nici un universal nu există alături 


animalelor, odată desprinse, mor şi îşi pierd raţiunea de a fi. Aristotel 
le consideră virtualităţi, adică materie, ce capătă formă numai îm¬ 
preună cu întregul corp şi cu sufletul. 

108 ţsiici Unu, nici existenţa (ceea-ce-este) nu pot fi Fiinţe, după 
cum nu pot fi nici genuri supreme, deoarece lumea s-ar confunda în 
Unul parmenidian indistinct, toate lucrurile devenind unul singur, 
a cărui Fiinţă — una singură — este Unul. (Unul şi existenţa nu pot 
fi genuri, deoarece genul nu poate fi predicat al diferenţelor sale, or, 
unul şi existenţa se pot predica despre orice, deci inclusiv despre 
diferenţe. V. Cartea Beta.) 

şi separat de individuale. Or, filozofii care afirmă existenţa 
Formelor, pe de-o parte procedează corect acordându-le auto¬ 
nomie, de vreme ce ele sunt Fiinţe, pe de altă parte, nu pro¬ 
cedează corect, fiindcă ei consideră Forma <eî5ck;> o unitate 
stăpânind o multiplicitate. 

Motivul /erorii/ este că ci nu pot să arate care sunt aceste 
Fiinţe nepieritoare, separate de Fiinţele particulare şi senzoriale. 
Ei le fac identice ca formă cu lucrurile pieritoare — pe care le 
cunoaştem —, mă refer la „Omul în sine“ şi la „Calul în sine“, 
adăugând lucrurilor senzoriale sintagma „în sine“. 

Insă chiar dacă nu am fi văzut stelele, ele ar fi fost în con¬ 
tinuare, cred, Fiinţe eterne situate aparte faţă de cele pe care 
le cunoşteam. Astfel încât chiar dacă acum nu putem spune 
care sunt aceste Fiinţe /eterne/, este probabil necesar să existe 
unele măcar de acest fel. 

Este, prin urmare, clar că nici un universal nu este Fiinţă şi 
că nu există Fiinţă alcătuită din alte Fiinţe /aflate în actualizare/. 


Capitolul 17 

Ce trebuie spus despre Fiinţă şi cum este ca, să spunem din 
nou, ca şi când am lua-o de la un nou început. Probabil că de 
aici va deveni evident şi care este condiţia Fiinţei separate de 
Fiinţele senzoriale. 

Deoarece Fiinţa este un principiu şi o raţiune de a fi, de 
acolo trebuie pornit: se cercetează din ce pricină mereu lucru¬ 
rile stau în acest fel, anume de ce un anume predicat aparţine 
unui anume subiect; într-adevăr, faptul de a cerceta de ce 
„omul muzician" este „om muzician" înseamnă fie a căuta 
exact aceasta — de ce este omul muzician /om muzician/, sau 
altceva. Or, a cerceta de ce un lucru este el însuşi înseamnă a 
nu cerceta nimic. (Căci e necesar ca existenţa ca atare <to oxi> 
a unui lucru să fie evidentă — de exemplu, când spun că luna 
este în eclipsă —, dar faptul că un lucru este el însuşi ţine de 
o singură raţiune şi o singură cauză pentru toate cele, de 

exemplu, de ce omul e om sau muzicianul e muzician. Afară 
doar dacă nu s-ar spune că lucrul este inseparabil de sine însuşi, 
dar asta nu înseamnă decât esenţa unităţii. însă această 
proprietate este comună tuturor lucrurilor şi e generală.) 109 

Dar cineva ar putea cerceta de ce omul este un animal de 
un anume fel. Este, aşadar, limpede că nu se cercetează de ce 
e om cel care e om. Prin urmare, se cercetează de ce ceva 
aparţine altcuiva (faptul că aparţine însă trebuie să fie evident; 
dacă nu e aşa, atunci nu se cercetează nimic). De exemplu: de 
ce tună? De ce se aude un zgomot în nori? Căci obiectul 
cercetării este, astfel, asocierea unui predicat cu un subiect. 

Şi de ce aceste lucruri sunt ceva anume, de pildă, /de ce/ 
cărămizile şi pietrele sunt o casă ? E limpede că se caută raţiunea 
de a fi /a casei/ [iar aceasta este esenţa, ca să vorbim în termeni 
logici]. în unele cazuri, această raţiune este scopul, cum e pro¬ 
babil în cazul casei sau al patului; în timp ce în alte cazuri este 
vorba despre ceea ce a pus în mişcare, deoarece şi aceasta este 
o raţiune de a fi. însă o asemenea raţiune se caută în cazul pro¬ 
ceselor de generare şi de nimicire, în vreme ce cealaltă raţiune 
/e căutată/ când este vorba despre existenţa lucrurilor. 110 

Dar ceea ce se caută scapă atenţiei mai ales în cazul acelor 
lucruri care nu se exprimă prin atribuirea unui termen altui 
termen, precum „ce este omul ?“, fiindcă avem de-a face cu o 
1 04 1 b expresie simplă şi nu se distinge că ceva /un subiect/ este altceva /un 
predicat/. Dar întotdeauna este necesar să cercetăm deosebind 

109 Aristotel arăta că a cerceta raţiunea lucrurilor nu înseamnă a 
spune că ele sunt ceea ce sunt, deoarece o astfel de proprietate este 
universală şi se reduce le ceea ce noi numim „principiul identităţii". 
O cercetare cu sens înseamnă a arăta de ce un anume predicat aparţine 
unui anume subiect. Altfel spus — va arăta el — se cercetează de ce 
o anumită materie are o anumită formă — formă care, în mod aproxi¬ 
mativ, poate fi identificată cu Fiinţa lucrului. 

110 Raţiunea formală, sau Fiinţa. De pildă, dacă se cercetează de 
ce diagonalele dreptunghiului sunt egale, se recurge la definiţia — adică 
la forma sau esenţa — dreptunghiului: paralelogramul cu unghiuri 
drepte. 

/termenii/. Iar dacă nu facem aşa ceva, va fi totuna dacă cerce¬ 
tăm sau nu cercetăm. 11 ' 

Or, de vreme ce existenţa trebuie să aibă /o anume proprie¬ 
tate/ şi să aparţină /unui anume subiect/, e evident că se caută 
de ce materia este ceva anume. De exemplu, de ce aceste /mate¬ 
riale/ sunt o casă? Fiindcă lor le aparţine esenţa casei. 112 

Şi acest lucru este un om sau acest corp are o anumită pro¬ 
prietate. Rezultă că se caută cauza materiei (anume forma), 
datorită căreia /materia/ este ceva anume; iar aceasta este Fiinţa. 

Este limpede de aici că în cazul lucrurilor necompuse nu 
există nici cercetare /ştiinţifică/, nici explicaţie, ci există un alt 
mod de a investiga astfel de entităţi. 113 

Or, compusul are o astfel de natură încât întregul să for¬ 
meze o unitate, evident dacă nu este ca o grămadă, ci ca o silabă; 
silaba însă nu se reduce la litere, nici B plus A nu sunt totuna 
cu BA, nici carnea nu este totuna cu foc plus pământ. (Odată 
ce acestea sunt descompuse, silaba sau carnea nu mai există, 
dar literele sau pământul şi focul continuă să existe.) Silaba este, 
prin urmare, un ce determinat şi /cuprinde/ nu numai literele 
respective, vocala şi consoana, ci şi încă ceva. Iar carnea nu este 
numai foc şi pământ, sau cald şi rece, ci şi încă ceva. Or, dacă 
acel ceva este în mod necesar fie element, fie provenit din 
elemente, /putem avea următoarea situaţie/: dacă este element, 
ne întoarcem la raţionamentul dinainte: carnea va fi alcătuită 


111 Nu trebuie întrebat, simplu, „ce este omul ?“, ci „ce fel de animal 
este omul ?“ sau „de ce omul este un anume fel de animal ?“. Se înţe¬ 
lege de aici că Fiinţa lucrului, pentru a fi obiect al cercetării, trebuie 
să fie compusă; or, cum ea nu poate fi compusă din două Fiinţe (aflate 
ambele în actualizare, căci actualizarea înseamnă distincţie, separare), 
trebuie să fie compusă din formă şi materie, sau, altfel spus, din actua¬ 
lizarea unei virtualităţi. Deci formele pure, simple, nu pot fi obiect 
al ştiinţei, iar teologia poate cel mult intui obiectul său, dar nu-1 poate 
cunoaşte. 

112 Răspunsul pare banal şi tautologic. Dar ideea că suma elemen¬ 
telor nu e echivalentă cu compusul, şi că la acesta se mai adaugă ceea 
ce noi numim structură, sistem etc. este fundamentală. 

113 Este vorba despre intuiţia intelectuală, numită voTţatţ. 

din acel element, din foc şi din pământ, cât şi din altceva, astfel 
încât se merge la infinit. Dacă acel ceva este alcătuit dintr-un 
element, e clar că /e alcătuit/ nu dintr-unul singur, ci din mai 
multe elemente, sau el însuşi va fi acel element, încât, /oricum 
ar fi,/ iarăşi ne întoarcem la cazul dinainte atât în ceea ce pri¬ 
veşte carnea, cât şi silaba. 

Acest ceva s-ar vădi, prin urmare, că nu este un element, 
şi el este raţiunea pentru care cutare /materie/ este carne, iar 
cutare este silabă; şi la fel şi în celelalte cazuri. Acest ceva este 
Fiinţa fiecărui lucru. (Ea este raţiunea existenţei.) 

Insă, pentru că unele entităţi nu sunt Fiinţe ale lucrurilor, 
iar cele care sunt Fiinţe sunt constituite potrivit cu natura şi în 
mod natural, s-ar părea că natura însăşi este Fiinţa, adică cea 
care nu e element, ci principiu. Căci element este lucrul în care 
ceva se descompune, luat ca materie, în cazul silabei — A şi B. 114 


1,4 Natura este văzută aici ca principala cauză formatoare şi dife- 
renţiatoare — aşadar posibil de a fi asimilată cu o Fiinţă. 

Reluarea discuţiei despre Fiinţă. Sensul în care materia, compusul 
şi forma se pot numi Fiinţă. Autonomia sub raport conceptual şi 
autonomia în sens propriu. Materia este Fiinţă în virtualitate. Fiinţa 
în actualizare şi diferenţierea în cadrul genului. Exemple. Legătura 
dintre actualizare, formă şi esenţă. Cea mai bună definiţie are în vedere 
unirea dintre materie şi formă. Fiinţa este ori eternă, ori, dacă e pie- 
ritoare, nu apare printr-un proces de generare treptat, ci ori este, ori 
nu este. Doar Fiinţa compusă poate fi definită. Analogia dintre 
numere şi Fiinţe. Problema materiei prime şi a materiei specifice. 
Metodologic, trebuie indicată materia specifică sau proprie şi nu 
materia primă, comună tuturor lucrurilor. Cum există contrariile în 
virtualitate. 

Chestiunea unităţii Fiinţei compuse sau a definiţiei corespun¬ 
zătoare. Platonismul nu rezolvă această problemă. Faptul că materia 
este virtualitate, iar forma actualizare explică unitatea lor; e vorba 
despre acelaşi lucru văzut sub două aspecte, sau aflat într-un proces 
de transformare. Materia definiţiei este genul, iar diferenţa este actua¬ 
lizarea (forma). Fiinţele simple sunt o unitate nemijlocită. 



Capitolul 1 


Trebuie concluzionat în baza celor de mai înainte şi, rezu¬ 
mând esenţialul, trebuie ajuns la capăt. 

S-a spus că sunt căutate raţiunile de a fi, principiile şi ele¬ 
mentele Fiinţelor. Dar /existenţa/ unora dintre Fiinţe este accep¬ 
tată de toţi, în timp ce, în legătură cu altele, unii s-au exprimat 
favorabil în mod special. Sunt acceptate Fiinţele naturale, precum 
focul, pământul, apa şi aerul şi alte corpuri simple, apoi plantele 
şi părţile lor, animalele şi părţile animalelor, şi, în final, cerul 
şi părţile cerului. 

In mod special, unii/filozofi/ susţin că/sunt Fiinţe/ şi Formele, 
şi entităţile matematice. Iar dacă se porneşte de la raţionamente, 
se întâmplă să existe alte Fiinţe: esenţa şi substratul. Pe de altă 
parte, genul /pare a fi Fiinţă/ mai degrabă decât speciile, iar 
universalul —mai degrabă decât individualele. însă la universal 
şi la gen se asociază şi Formele (ele par a fi Fiinţe conform cu 
acelaşi raţionament). 

Deoarece ceea-ce-e-în-sine lucrul (esenţa) este Fiinţa /sa/, 
iar definiţia este enunţul esenţei, s-a studiat în detaliu definiţia 
şi ceea ce este intrinsec. Dar, fiindcă definiţia este un enunţ, 
iar enunţul are părţi, a fost necesar să se analizeze şi părţile 
/sale/, anume, care sunt părţi ale Fiinţei şi care nu sunt, şi dacă 
ele sunt şi părţi ale definiţiei. Apoi, /s-a văzut/ că nici universalul, 
nici genul nu sunt Fiinţa. 

Dar, în legătură cu Formele şi cu entităţile matematice 
trebuie cercetat mai departe: căci unii filozofi susţin că acestea 
există alături de Fiinţele senzoriale. 1 


1 Aristotel va relua, Intr-adevăr, critica platonismului în Cărţile 
My şi Ny. E o indicaţie a unităţii Metafizicii. 

Dar să revenim acum la Fiinţele asupra cărora cxisiă acord. 2 

Acestea sunt cele senzoriale. Fiinţele senzoriale au însă, 
toate, materie. Iar substratul este Fiinţă; într-un sens, /joacă 
acest rol/ materia (numesc materie ceea ce nu este ceva deter¬ 
minat în actualizare, dar este ceva determinat în virtualitate). 
In alt sens, /sunt Fiinţă/ forma sau configuraţia, care, fiind un 
individual determinat, este autonomă sub raport conceptual <tc£> 
A.oycp xcopidTOV eaTiv> 3 . In al treilea rând, /este Fiinţă/ ceea ce 
provine din acestea două — /materia şi forma/ — care, singură, 
are parte de generare şi de nimicire, şi care are o autonomie 
în sens propriu <â7iXăxţ>. 4 

Iar dintre Fiinţele concepute raţional, unele sunt autonome 
în sens propriu, altele nu sunt. 5 

Că materia este Fiinţă e limpede: căci în toate transformările 
contrarii există ceva care este substratul transformărilor; de 
exemplu, în cazul transformărilor locale, /ceva/ este acum aici, 
apoi iarăşi în altă parte; în cazul transformărilor de dimensiune, 


2 De fapt, pentru platonicieni, corpurile senzoriale nu sunt Fiinţe 
în sens propriu; ele sunt lipsite de consistenţă şi de autonomie, ce 
sunt proprii, dimpotrivă, numai Formelor. 

3 V. Interpretare la Metafizica. 

4 Aşadar, avem: 

1) Fiinţa-materie, determinabilă doar virtual, dar autonomă efectiv. 

2) Fiinţa-formă, determinabilă în actualizare (efectiv), dar auto¬ 
nomă numai conceptual. 

3) Fiinţa-compus, determinabilă în actualizare parţial şi autonomă 
efectiv. 

4) Se va adăuga Fiinţa divină care este complet determinată ( actus 
purus ) şi complet autonomă efectiv. 

5 Exigenţa fundamentală pe care Aristotel o are de la Fiinţă este 
ca ca să fie determinabilă. Din punct de vedere ontologic, aceasta 
înseamnă că Fiinţa este subiect şi substrat, autonom în raport cu pro¬ 
prietăţile pe care le poate primi. Cel mai bine se potriveşte acest aspect 
cu materia, sau cu compusul din materie şi formă. 

Din punct de vedere epistemologic, exigenţa determinării cere ca 
Fiinţa să fie determinabilă raţional, adică să fie cognoscibilă ştiinţific. 
Forma răspunde cel mai bine acestei exigenţe. Cele două aspecte nu 
sunt deloc perfect congruente. 

ceva are la un moment dat o anume mărime, apoi este mai mic 
sau mai mare; în cazul alterărilor, ceva este acum sănătos, apoi 1042 b 
devine bolnav. La fel şi în ceea ce priveşte Fiinţa, ceva se află 
în proces de apariţie, apoi în proces de nimicire, iar substratul 
care se manifestă la un moment dat ca ceva determinat se mani¬ 
festă mai târziu ca un substrat asociat privaţiunii. Iar celelalte 
transformări urmează acestei ultime transformări /a Fiinţei/, dar 
ea însăşi nu urmează uneia sau la două dintre celelalte trans¬ 
formări. Căci nu este necesar, dacă vreun lucru are o materie 
locală, ca el să aibă şi o materie generabilă şi perisabilă. 6 

Dar care este diferenţa dintre generarea absolută şi cea care 
nu este absolută s-a arătat în Fizica. 


Capitolul 2 

Deoarece Fiinţa considerată ca substrat şi materie este accep¬ 
tată de toată lumea, iar aceasta /materia/ se află în virtualitate, 
rămâne să spunem care este Fiinţa lucrurilor senzoriale luată 
în actualizare. 

Democrit pare să considere existenţa a trei diferenţieri /ale 
elementelor/: substratul este corpul, adică materia, unul şi 
identic cu sine, dar el se diferenţiază fie după „proporţie", adică 
figură, fie după „direcţie", adică poziţie, fie după „atingere", 
adică ordine. 

Dar se pare că există mai multe diferenţieri: de pildă, unele 
lucruri sunt obţinute prin compoziţia materiei, precum hidro- 
melul, altele printr-o legătură, precum mănunchiul, altele 
printr-o lipire, precum cartea, altele printr-o îmbinare, precum 
o ladă, altele prin mai multe operaţii din acestea; alte lucruri 
/se obţin/ prin poziţionarea diferenţiată, precum pragul, res¬ 
pectiv arhitrava (căci acestea se deosebesc cumva prin locul 
unde sunt plasate). Altele se deosebesc prin moment, precum 
cina şi prânzul, altele prin localizare, precum vânturile. Altele 
se deosebesc prin afectările produse asupra simţurilor, precum 


6 După Aristotel astrele, deşi se mişcă, sunt eterne şi inalterabile. 

prin tărie sau moliciune, prin densitate sau rarefiere, prin uscă¬ 
ciune sau umiditate; unele lucruri /se deosebesc/ prin unele 
dintre acestea, alteleînsă prin toate, şi, în general, unele lucruri 
se /diferenţiază/ prin adaos, altele prin lipsă. 

De aici este clar că şi ce-este-le <to ti eotî> se spune în tot 
atâtea moduri: cutare lucru este prag, fiindcă este aşezat în acest 
fel determinat, iar faptul de a fi /prag/ semnifică a fi aşezat în 
acest fel. Iar a fi gheaţă înseamnă a fi condensat în acest fel. 
Pentru unele lucruri faptul de a fi este determinat de toate aceste 
diferenţieri, prin aceea că unele /părţi/ sunt unite, altele sunt 
amestecate, altele sunt legate, altele sunt condensate, altele s-au 
folosit de alte diferenţieri, precum mâna sau piciorul. 

Trebuie, aşadar, avute în vedere genurile diferenţierilor (aces¬ 
tea sunt deci principiile lui a fi): de exemplu, /unele lucruri 
se diferenţiază/ prin spor sau prin lipsă, prin mai dens sau mai 
rarefiat, şi prin alte caracteristici de acest tip. Or, toate acestea 
se reduc la exces şi la lipsă. Iar dacă ceva /se diferenţiază/ după 
aspect, sau netezime, sau asprime, toate acestea se reduc la 
1043 a rectiliniu şi la curb. Pentru cele la care a fi este dat de unire, 
starea opusă reprezintă a nu fi. 

Este evident de aici că, dacă într-adevăr Fiinţa este raţiunea 
fiinţării oricărui lucru, trebuie cercetat printre /aceste diferen¬ 
ţieri/ pentru a se vedea care este raţiunea fiinţării lucrurilor. 
Deşi Fiinţa nu este nici una dintre aceste /diferenţieri/, nici 
două luate împreună, totuşi există ceva analog /ei/ în fiecare 
/lucru/. 7 Şi, după cum, în cazul Fiinţelor, ceea ce este predicat 
al materiei este chiar actualizarea, la fel se întâmplă, în cel mai 
mare grad, şi în restul definiţiilor. 8 


7 Aristotel pare să considere aici că Fiinţa este compusul dintre 
materie şi formă. Or, diferenţa este echivalentul formei. De aceea — 
spune el — ea are o echivalenţă cu Fiinţa, fără a fi chiar Fiinţa. 

8 Aristotel stabileşte o analogie între ontologic şi epistemologic. 
Actualizarea, adicăformavăzutăsub aspect dinamic şi teleologic, este 
predicatul (proprietatea) materiei-substrat, la fel cum diferenţa 
specifică este predicatul genului luat ca substrat. Evident, analogia 
nu este perfectă, deoarece genul însoţit de diferenţa specifică (specia) 

Astfel, dacă ar trebui definit pragul, vom spune că este un 
lemn sau o piatră aşezate intr-un anume fel determinat; /dacă 
am defini casa/, am spune că ea este cărămizi şi lemne aşezate 
într-un fel determinat (în plus, la unele lucruri se mai adaugă 
şi scopul); dacă am defini gheaţa, /am spune/ că ea este apă 
solidificată sau condensată în acest fel determinat. Armonia 
muzicală este o anumită combinaţie determinată de /sunete/ 
acute şi grave; la fel şi în restul cazurilor. 

Apare limpede de aici că fiecare actualizare şi formă 
corespunde unei alte materii. Pentru unele lucruri actualizarea 
este combinarea, pentru altele e amestecul, pentru altele — 
altceva dintre cele amintite. Iată de ce unii dintre filozofii care 
dau definiţii, atunci când spun ce este Fiinţa, afirmă că ea este 
„pietre, cărămizi şi lemne", vorbind despre casă în virtualitate, 
deoarece toate acestea sunt materie. Alţii spun că /ea/ este un 
„recipient care pune la adăpost bunuri şi persoane" sau adaugă 
ceva asemănător; aceştia indică actualizarea casei, în timp ce 
alţii, în fine, reunind ambele definiţii, indică cea de-a treia 
Fiinţă, care constă din /reuniunea/ primelor două. (Se pare, 
într-adevăr, că definiţia ce procedează prin diferenţe este cea 
a formei şi a actualizării, în timp ce definiţia ce porneşte de la 
materialele încorporate este mai curând a materiei.) 9 

La fel erau şi definiţiile acceptate de Archytas 10 : ele sunt 
ale compusului din materie şi formă. De exemplu: ce este 


nu este Fiinţa în sens tare, care este, la rândul ei un predicat universal. 
V. Interpretare la Metafizică. 

9 Există, aşadar, trei moduri de a defini: prin indicarea materiei, 
a formei sau a ambelor, care se referă la cea de-a treia Fiinţă, adică 
la compusul dintre materie şi formă. Aceasta din urmă este definiţia 
completă şi autentică şi ea corespunde, din punct de vedere ontolo¬ 
gic, cu definiţia logică cu gen proxim şi diferenţă specifică, unde genul 
corespunde materiei-virtualitate şi diferenţa — formei-actualizare. 

10 Archytas din Tarent, cunoscut pitagorician şi conducător al 
oraşului Tarent. S-a întâlnit cu Platon în timpul călătoriilor acestuia 
în Sicilia şi, prin influenţa lui, Platon a putut pleca din Siracuza după 
conflictul cu Dionisios al II-lea. 

acalmia? Este o nemişcare în masa aerului. Căci materia este 
aerul, în vreme ce nemişcarea este Fiinţa 11 şi actualizarea. Ce 
este calmul marin? Este o linişte a mării. Marea este /aici/ 
substratul luat ca materie, iar liniştea este actualizarea şi forma. 
E clar de aici care este Fiinţa senzorială şi în ce fel este ea: 
într-un sens, ea este luată ca materie, în alt sens — ca formă şi 
actualizare; iar cea dc-a treia /Fiinţă/ este cea rezultată din 
primele două. 


Capitolul 3 

Nu trebuie să pierdem din vedere faptul că uneori ne scapă 
dacă numele unui /lucru/semnifică Fiinţa compusă, sau /numai/ 
actualizarea şi configuraţia; de exemplu, „casa" este semnul 
întregului, însemnând un adăpost din cărămizi şi pietre aşezate 
în acest fel determinat, sau este semnul actualizării şi al formei, 
însemnând un adăpost ? Iar linia este oare Dualitatea aflată 
în lungime, sau este Dualitatea ? Oare animalul este un suflet 
într-un corp, sau un suflet ? Căci sufletul este Fiinţa şi actuali¬ 
zarea unui anumit corp. 

Or, conceptul de „animal" s-ar putea extinde asupra ambe¬ 
lor semnificaţii, dar nu ca un concept ce are o unică semni¬ 
ficaţie <âvi A.OYt(i Aeyo|!Evov>, ci ca unul ce se raportează doar 
la o unică semnificaţie. 12 

Insă toate aceste analize comportă anumite deosebiri /termi¬ 
nologice/, în cazul unor alte cercetări, dar în ceea ce priveşte 
cercetarea Fiinţei senzoriale nu există nici o deosebire /de acest 
1043 b tip/. Căci esenţa aparţine formei şi actualizării. Iar „suflet" şi 
„esenţa sufletului" suntidentice, pe câtă vreme „esenţa omului" 
şi „om" nu sunt identice, în caz că sufletul /omului/ nu va fi 

11 Aici „Fiinţa" cu sensul de formă. 

12 Evident, această unică semnificaţie la care se raportează concep¬ 
tul de „animal" este sufletul, sau forma, sau actualizarea animalului. 
Altfel spus, cele două definiţii ale „animalului" nu sunt incompatibile, 
ci se întâlnesc într-o referinţă de bază comună. 

numit „om“. Or, într-un sens, poate fi numit astfel, într-un 
alt sens — nu. 13 

Celor ce privesc bine lucrurile, silaba nu le apare constând 
numai din literep/«s însumarea lor, nici casa nu este cărămizi 
plus însumarea /cărămizilor/. Şi pe drept cuvânt: căci nici /pro¬ 
cesul/ însumării, nici cel al unirii nu constau din acele elemente 
pe care ele le însumează sau le unesc. 14 

La fel, nici una dintre celelalte operaţii: de exemplu, dacă 
pragul este determinat de poziţia /unui lemn/, nu poziţia /în 
sensul de formă/ rezultă din prag, ci mai degrabă pragul rezultă 
din poziţie. Şi nici omul nu este animal plus biped, ci trebuie 
să existe ceva care e în afara acestora, dacă ele formează mate¬ 
ria, ceva ce nu este nici element, nici provenit dintr-un element, 
anume Fiinţa. Or, când unii filozofi suprimă acest ceva, ei se 
referă /numai/ la materie. 15 

Aşadar, dacă acest ceva este raţiunea fiinţării şi el este Fiinţă, 
ei nu ar putea vorbi tocmai despre Fiinţă. (Fiinţa trebuie să 
fie ori eternă, ori pieritoare fără proces de pieirc, şi să fi apărut 
fără proces de devenire.) S-a arătat şi s-a clarificat în altă parte 
că nici o formă nu este produsă, nici generată, ci se produce 


13 în general, în cazul entităţilor simple, esenţa se confundă cu 
entitatea respectivă. Entităţile compuse — a căror definiţie se alcătu¬ 
ieşte prin reunirea dintre un subiect şi un predicat — comportă o 
discuţie: dacă numele respectiv este dat întregului compus, atunci 
esenţa — identică cu forma — nu va fi acelaşi lucru cu întregul. 

14 Aşa cum s-a arătat (Cartea Zeta, cap. 17), silaba este mai mult 
decât suma literelor sale. 

Unirea, însumarea, sinteza nu sunt un element alături de celelalte, 
ci ceva calitativ diferit: o formă sau o actualizare. 

15 Materie, în sens de element constitutiv: în general, Aristotel 
considera genul echivalent materiei şi diferenţa echivalentă formei. 
Aici el se referă la „animal" şi la „biped" ca elemente constitutive ale 
„omului". Fraza aceasta poate fi înţeleasă şi invers (dar mai puţin 
nimerit): unii filozofi au în vedere acest ceva (Fiinţa), atunci când 
suprimă materia. 

numai un individual determinat, şi că el este generat din /formă 
şi materie/. 16 * 

Dar dacă Fiinţele lucrurilor pieritoare sunt autonome nu 
este încă limpede; afară doar că e clar că unele nu pot fi aşa, 
cele care nu pot exista în afara individualelor, de exemplu o 
casă sau o mobilă. Probabil, prin urmare, că nu sunt Fiinţe nici 
acestea, nici altele care nu sunt constituite în mod natural. (Căci 
numai natura ar putea fi considerată drept Fiinţă pentru cele 
pieritoare.) Rezultă că aporia pe care discipolii lui Antisthenes 17 
şi alţii lipsiţi de instrucţie au invocat-o are ceva temei: /ei spun/ 
că nu se poate defini ce este ceva (într-adevăr, definiţia este un 
enunţ lung), ci e posibil a se defini şi a arăta doar cum este ceva : 
de exemplu, ce este argintul nu se poate spune, dar se poate 
spune că este precum cositorul. 18 

Rezultă că este propriu Fiinţei, luată într-un anumit sens, 
să admită definiţie şi concept; de exemplu, /aceasta e propriu/ 
Fiinţei compuse, fie că ea ar fi senzorială, fie că ar fi inteligibilă. 
Dar aceasta nu este cu putinţă pentru elementele prime din care 
ea se compune, dacă este adevărat că enunţul-definiţie semni¬ 
fică faptul că ceva este predicat despre altceva şi că trebuie ca 
acesta din urmă să fie luat drept materie, iar primul drept formă. 

Este însă clar şi de ce se întâmpla asta: dacă, într-adevăr, 
Fiinţele sunt cumva numere, numerele sunt /în felul Fiinţelor/ 
şi nu /sume/ de unităţi, precum spun unii. 19 


16 Evident, aici Fiinţa are sensul de formă şi nu pe cel de compus. 
V. Cartea Zeta, cap. 8. 

17 Antisthenes era un discipol al lui Socrate. Era preocupat mai 
ales de etică. El deschisese la gimnaziul Cynosarges o şcoală proprie 
de filozofie, care va deveni şcoala cinică. 

18 Definiţia, în sens „tare", presupune o sinteză între gen şi dife¬ 
renţă, sinteza care se fundează pe existenţa Fiinţei, adică a ceva stabil, 
autonom, determinat, ceea ce filozofii care „suprimau Fiinţa" nu pu¬ 
teau accepta. Printre aceştia se numărau, cum se vede, şi discipolii 
lui Antisthenes, cunoscuţi sub numele de „cinici". 

19 Un număr este o unitate (o Fiinţă), şi nu doar o simplă însumare 
de unităti. 

Dar şi definiţia este u n /fel/ de număr: ea este divizibilă în 
elemente indivizibile (definiţiile nu pot avea părţi infinite), iar 
numărul este la fel. Şi aşa după cum, dacă dintr-un număr se 
scoate sau se adaugă unităţile din care numărul este constituit, 
nu mai rămâne acelaşi număr, ci devine un altul, chiar dacă 
s-ar adăuga sau s-ar scoate oricât de puţin, la fel stau lucrurile 
şi cu definiţia şi esenţa: ele nu vor mai exista, dacă ceva se scoate 
sau se adaugă /în definiţie/. Iar numărul trebuie să fie ceva în 
baza căruia el este o unitate; dar /mulţi filozofi/ nu ştiu să spună 
prin ce anume este el o unitate. (Căci, fie că el nu este o unitate, 
ci e precum o grămadă, fie, dacă este /o unitate/, trebuie arătat 
ce anume îl face să fie unu din multe /unităţi/.) 

Şi acest lucru se întâmplă în mod verosimil: căci, în virtutea 
aceluiaşi raţionament, şi Fiinţa este o unitate în acest sens, şi 
nu precum susţin unii, că ea este precum o monadă sau un punct; 
ci fiecare Fiinţă este o actualizare şi o natură 20 . Şi după cum 
numărul nu are „mai mult" şi „mai puţin", şi la fel, nici Fiinţa 
luată ca formă /nu are „mai mult" şi „mai puţin"/, ci, dacă aşa 
ceva se întâmplă, /are această calitate/ doar Fiinţa împreună 
cu materia. 21 

Despre generarea şi pieirea aşa-ziselor Fiinţe — în cel fel 
sunt posibile, sau în ce fel imposibile — şi despre reducţia /Fiin¬ 
ţelor/ la numere, să fie îndeajuns această analiză de până acum. 


Capitolul 4 

Nu trebuie omis, în legătură cu Fiinţa materială, că, dacă 
toate lucrurile provin din acelaşi /element material/ prim, sau 
din aceleaşi elemente materiale luate ca prime, totuşi există o 
materie proprie <oiK£Îa> fiecărui lucru, precum flegmei îi /este 
proprie ca materie proprie dulcele sau grasul, fierei — amarul 


20 (pucnţ „natura" este adesea un termen sinonim în Metafizica 
cu „forma". 

21 în sensul că numărul nu rămâne acelaşi (Fiinţa sa devine alta) 
dacă pierde sau câştigă o cantitate. 


1044 a 

sau altceva asemănător. 22 Probabil că acestea provin din acelaşi 
element. Apar mai multe materii pentru acelaşi lucru atunci 
când una dintre materii este materia celeilalte: de exemplu, flegma 
provine din gras şi din dulce, dacă grasul provine /, la rândul 
său, / din dulce; dar /provine/ şi din fiere, deoarece ea se descom¬ 
pune în fiere, ca materie primă. Căci ceva provine din altceva 
în două sensuri: fie pentru că ceva e produs pe baza a altceva, 
fie pentru că ajunge la principiul în care altceva se descompune. 
Pe de altă parte, este posibil ca, deşi materia este una singură, 
să apară ca fiind lucruri diferite datorită raţiunii de a fi ce pune 
în mişcare , precum din lemn apar şi lada, şi patul. în alte cazuri, 
dacă materia este diferită, şi lucrurile respective sunt diferite. 
De pildă, nu ar putea exista ferăstrău din lemn, iar acest fapt 
nu trebuie pus pe seama raţiunii de a fi ce pune în mişcare. 
Căci nu se poate face un ferăstrău din lemn sau din lână. Iar 
dacă este cu putinţă să se facă acelaşi lucru şi din altă materie, 
e clar că şi arta, şi principiul luat ca cel ce pune în mişcare sunt 
aceleaşi. însă dacă şi materia, şi ceea ce pune în mişcare sunt 
diferite, diferit va fi şi rezultatul. 

Când, prin urmare, cineva ar cerceta raţiunea de a fi, dat 
fiind că raţiunile de a fi se spun în mai multe sensuri, trebuie 
expuse toate raţiunile posibile. De exemplu: care este raţiunea 
de a fi a omului luată ca materie ? Oare menstruaţia ? 23 Care 
este raţiunea ce dă seama de mişcare ? Oare sperma ? Care este 
raţiunea luată ca formă ? Este esenţa. Care este raţiunea finală ? 

1044 b Scopul. Probabil însă că aceste două /ultime raţiuni/ sunt 
acelaşi lucru. 24 


12 Aristotel arată că materia însăşi nu este un concept univoc: 
materia proprie a unui lucru, de exemplu lemnul pentru pat, este la 
rândul ei un compus, alcătuit dintr-o formă şi o materie primă 
(pământ etc.). In raport cu patul, lemnul este materie (virtualitate), 
în raport cu elementele primordiale, lemnul este o actualizare. Ar 
putea exista însă şi o materie primă absolută. 

23 Sângele menstrual era considerat a fi materia din care se hrănea 
embrionul. 

24 Deoarece actualizarea este forma privită sub raport dinamic şi 
existenţial, e clar că scopul (atunci când există) este cumva identic cu 
esenţa. 

Trebuie însă arătate raţiunile cele mai apropiate: care este 
materia ? Nu focul sau pământul, ci materia particulară. Aşa¬ 
dar, astfel trebuie procedat în privinţa Fiinţelor naturale şi 
generabile, dacă se vrea a se proceda corect: dacă acestea sunt 
raţiunile de a fi, ele sunt atâtea şi ele trebuie cunoscute. Insă 
în legătură cu Fiinţele naturale dar eterne, demersul este diferit. 
Intr-adevăr, probabil că unele dintre acestea nu au materie, sau 
nu o materie /terestră/, ci doar una mobilă local. 25 

Nici procesele naturale, dar care nu sunt Fiinţe, nu au materie, 
ci substratul /procesului/ este /acolo/ Fiinţa. De exemplu: care 
este raţiunea de a fi a eclipsei ? Care este materia ? Nu există 
materie, ci Luna este lucrul ce suferă o alterare. 26 

Dar care este raţiunea punerii în mişcare, cea care nimiceşte 
lumina ? Pământul. Iar scop probabil că nu există. Cât despre 
raţiunea ca formă, aceasta este definiţia, însă ea este neclară, 
dacă definiţia nu vine împreună cu raţiunea de a fi. De pildă: 
ce este eclipsa? Privaţiunea de lumină. Dar dacă s-ar adăuga: 
privaţiunea de lumină datorată pământului interpus la mijloc 
/între soare şi lună/, aceasta ar fi definiţia dată împreună cu 
raţiunea de a fi /a fenomenului/. 27 

în cazul somnului este neclar care este subiectul care suferă 
afecţiuni. Desigur, animalul, dar prin care organ anume, şi care 
organ este primul afectat ? Inima, sau alt organ ? Apoi, cine pro¬ 
duce somnul ? Apoi în ce constă afectarea, vreau să spun aceea 
a organului respectiv şi nu a întregului organism ? Că /somnul/ 
este un anume tip de imobilitate? Bineînţeles, dar care este 
primul organ afectat, în urma căruia ea apare? 


25 Este vorba, desigur, despre aştri, consideraţi eterni de Aristotel, 
dar aflaţi în mişcare. 

26 De fapt, lumina lunii. Eclipsa este un proces, şi nu o Fiinţă; totuşi, 
arăta Aristotel definiţia distinge şi aici un substrat şi o formă, care este 
raţiunea de a fi, cauza. Conceptual, eclipsa este de fapt o Fiinţă. 

27 Pentru Aristotel, o definiţie completă şi cu adevărat ştiinţifică 
presupune cuprinderea în esenţa lucrului şi a raţiunii sale de a fi prin¬ 
cipale, care aici este cea eficientă. 

Capitolul 5 

Deoarece unele lucruri există sau nu există, şi fără proces 
de generare sau de distrugere, precum sunt punctele şi, în 
general, formele (căci nu albul este generat, ci lemnul alb, în 
caz că orice lucru ce devine ceva pornind de la ceva), nu toate 
contrariile ar proveni unele din altele. Ci, într-un fel un om 
alb provine dintr-un om negru, şi într-altul /provine/ albul din 
negru. 28 Iar materie nu există pentru orice lucru, ci numai 
pentru cele la care există proces de generare şi transformare 
/a contrariilor/ unele dintr-altele. Dar acelea care fie sunt, fie 
nu sunt, în absenţa unui proces de transformare, acelea nu 
posedă materie. 

Dar apare o dificultate: cum se comportă materia fiecărui 
lucru în raport cu contrariile? De exemplu: dacă trupul este 
virtual sănătos, iar boala este contrariul sănătăţii, oare ambele 
contrarii sunt în virtualitate ? Iar apa este, în mod virtual, şi vin, 
şi oţet? Sau materia este /virtualitate/ a unuia dintre contrarii 
prin posesie şi formă, şi este /virtualitate/ pentru celălalt con¬ 
trariu prin privaţiune şi nimicire, împotriva naturii ? 29 

Mai există şi problema de a şti de ce vinul nu este materia 
oţetului şi nici nu este, în virtualitate, oţet, chiar dacă oţetul 
provine din vin, şi nici ce-i viu nu e, virtual, mort. Sau nu e 
aşa, fiindcă nimicirile /respective/ sunt contextuale, iar materia 
1045 a viului este, ea însăşi, prin nimicire virtualitate şi materie pentru 


28 în sens strict, albul nu provine din negru. Pentru Aristotel, 
calităţile sunt forme care nu dispar şi nu apar unele dintr-altele, ci sunt 
sau nu într-un substrat dat. Transformarea înseamnă o informare 
diferită a unui substrat comun. 

29 Nu ar apărea astfel o contradicţie, ca ceva să fie două contrarii 
simultan ? Nu — răspunde Aristotel — căci ele nu sunt văzute din 
acelaşi punct de vedere. De fapt, Aristotel stabilise mai demult că 
Fiinţa virtuală poate purta în sine contrarii. Pe de altă parte, Aristotel 
distinge între un contrariu „pozitiv", care este formă propriu-zis, şi 
un contrariu „negativ", care este privaţiunea de formă. Totuşi statutul 
ontologic exact al privaţiunii nu e clar. 

ce e mort, iar apa este /virtualitate şi materie/ pentru oţet. Unele 
provin din celelalte, precum noaptea din zi. Iar contrariile care 
se transformă în acest fel unele într-altele trebuie reduse la 
materia-substrat. Astfel, dacă viul provine din ce-i mort, trebuie 
mers mai întâi la materie; apoi /aceasta ajunge/ astfel ceva viu. 
Iar oţetul trebuie redus la apă, apoi /din ea/ se ajunge la vin. 30 


Capitolul 6 

In privinţa dificultăţii amintite mai înainte ce are ca obiect 
definiţiile şi numerele, se pune întrebarea: care este raţiunea 
care le face să formeze o unitate ? Căci există o raţiune de a fi 
pentru toate lucrurile care au mai multe părţi, dar nu sunt un 
tot, precum e o grămadă, ci există /acolo/ un întreg dincolo de 
părţi. Şi în cazul corpurilor, pentru unele raţiunea unităţii lor 
este contactul, pentru altele — o vâscozitate, sau altceva analog. 31 

Definiţia este, însă, un enunţ unitar, dar e aşa nu printr-o 
înlănţuire episodică, precum e Iliada, ci prin faptul că ea repre¬ 
zintă o unitate. Dar ce anume face ca omul să fie o unitate, şi 
nu o pluralitate, adică, animal şi biped , şi asta mai ales dacă, aşa 
cum susţin unii, există Animalul în sine şi Bipedul în sine ? Din 
ce pricină omul nu este aceste entităţi ? Fiindcă atunci, /dacă 
ar fi/, oamenii vor exista prin participare nu la Om, nici la Unu, 
ci la Doi, adică la Animal şi la Biped. Şi, în general, omul nu 
ar reprezenta, în acest caz, o unitate, ci o multiplicitate. 32 


30 Nu viul provine din mort şi invers, ci materia poate deveni când 
vie (când capătă formă), când moartă (când are parte de privaţiune). 
Nu trebuie uitat că, la Aristotel, sufletul sau viaţa sunt actualizarea 
trupului. Aşadar, trupul luat ca materie este viu prin actualizare şi 
este mort prin privaţiune. Dar în sens strict moartea nu provine din 
viaţă, căci privaţiunea nu provine din posesie. 

31 Ce face, altfel spus, că asocierea dintre gen şi diferenţă într-o 
definiţie să formeze o sinteză, o unitate ? 

32 Intr-adevăr, pentru platonicieni Formele sunt ireductibile una 
la alta şi nu e deloc limpede cum reuşesc ele să „comunice", sau 
să interfereze, în aşa fel încât să se explice de ce participarea la mai 

E evident că, procedând acei filozofi aşa cum obişnuiesc ei 
să definească şi să vorbească, nu au cum să explice şi să rezolve 
dificultatea. Dar, dacă există, aşa cum afirmăm noi, pe de-o 
parte materia , pe de altă parte, forma, şi dacă în primul caz 
există o fiinţare prin virtualitate, iar în celălalt — una prin 
actualizare, ceea ce căutăm nu ar mai părea să reprezinte nici 
o dificultate. Căci aceeaşi dificultate persistă chiar dacă defi¬ 
niţia hainei ar fi „bila din bronz". Intr-adevăr, numele respectiv 
ar fi semnul conceptului, încât ceea ce căutăm ar fi: din ce cauză 
„bilă" şi „bronz" formează o unitate? 33 

Or, nu pare să mai fie /aici/ vreo dificultate, fiindcă unul 
dintre termeni este materia, în timp ce celălalt este forma. Care 
este, aşadar, cauza faptului că ceea ce este în virtualitate se 
actualizează, în afara raţiunii eficiente, în cazul lucrurilor la 
care există generare şi devenire ? Nu există altă raţiune care să 
facă sfera virtuală să devină o sferă actualizată, decât esenţa 
respectivă /a virtualităţii şi actualizării/. 

M ateria însă este, pe de-o parte, inteligibilă, pe de altă parte, 
sensibilă. Dar, întotdeauna, un termen al definiţiei este materia, 
în timp ce celălalt este actualizarea, de exemplu, cercul este o 
figură planăd 4 


multe Forme nu anulează totuşi unitatea unui anumit concept, cum 
e cel de „om“. în esenţă, spune Aristotel nu numai că platonismul 
nu poate explica lumea senzorială, dar el nu o poate explica nici pe 
cea conceptuală. 

33 Soluţia lui Aristotel este ingenioasă: cei doi termeni ai definiţiei 
nu sunt echivalenţi: unul dintre ei joacă rolul materiei, celălalt, al 
formei. Ei se pot uni, aşadar, pentru a forma un compus, deoarece 
materia este virtualitate, în timp ce forma este actualizare. A cui? 
Evident, chiar a respectivei virtualităţi! Materia şi forma sunt aspecte 
ale unei unice realităţi şi de aceea unitatea lor este primară şi evidentă. 

34 Genul este, prin urmare, analog materiei, deoarece el reprezintă 
o virtualitate, o indeterminare: un animal ca gen, nu este încă un 
anumit animal — câine, cal, om —în schimb, diferenţa este echivalentă 
formei sau actualizării: animalul actualizat într-un anume fel deter¬ 
minat devine câine, sau cal. Unirea celor doi termeni este evidentă 
deoarece ci nu reprezintă decât două aspecte ale aceleiaşi realităţi : o 
virtualitate care se actualizează mai mult sau mai puţin. 

Dar lucrurile care nu au materie, nici inteligibilă, nici sensi¬ 
bilă sunt, fiecare, o unitate nemijlocită, aşa cum sunt şi o fiinţare 1045 b 
nemijlocită, /o Fiinţă/ determinată, calitate, cantitate — de aceea 
nu se poate defini nici ceea-ce-este, nici unul. Iar /în cazul 
acestor lucruri simple/, esenţa este în mod nemijlocit o unitate, 
după cum este şi ceva ce este. De aceea, în cazul acestora, nu 
există altă raţiune de a fi unul şi de a fi; căci fiecare este în mod 
nemijlocit ceva existent şi ceva unitar, iar asta nu fiindcă s-ar 
afla într-un gen al existenţei, sau într-unul al unităţii, şi nici 
într-unul al existenţelor separate de lucrurile individuale . 35 

Din cauza acestei dificultăţi, unii invocă participarea, dar 
nu ştiu să spună care este cauza participării şi ce înseamnă a 
participa. 

Alţii, precum Lycophron 36 , susţin că ştiinţa este o convie¬ 
ţuire dintre faptul de a şti şi suflet. Alţii spun că viaţa este o 
asociere sau o legătură a sufletului cu trupul. Insă acelaşi 
raţionament este valabil în toate aceste cazuri. 

Căci şi faptul de a fi sănătos va fi sau o convieţuire, sau o 
legătură, sau o asociere a sufletului şi a sănătăţii, şi faptul de 
a fi un triunghi de bronz este o asociere a bronzului şi a tri¬ 
unghiului, şi faptul de a fi alb este o asociere a suprafeţei /respec¬ 
tive/ şi a albului. 

Cauza /erorii lor/ este că ei caută o raţiune a virtualităţii 
şi a actualizării care să /le / unifice, cât şi o diferenţă . 3; 


35 Entităţile simple nu pot fi, desigur, definite, deoarece neavând 
materie, nici măcar inteligibilă, nu pot presupune o unire dintre un 
subiect şi un predicat. De asemenea, ele nu pot fi concepute asemenea 
Formelor platoniciene, separate de lucrurile individuale. Ar fi vorba 
despre elementele primare (axiomatice), precum unu, dar şi despre 
Divinitate. De asemenea, este vorba despre categorii care sunt genuri 
supreme ce nu mai au deasupra lor alte genuri — adică materie 
inteligibilă. De aceea, categoriile nu se pot defini. 

36 Lycophron era un sofist, discipol al lui Gorgias. Ştiinţa (com¬ 
pusul) ar fi o convieţuire între un substrat (sufletul) şi o formă (faptul 
de a şti). 

37 Filozofii respectivi stabilesc că există două entităţi (sufletul şi 
corpul, sănătatea şi sufletul, bronzul şi triunghiul etc.), caută diferenţa 

Or, aşa cum s-a spus, materia ultimă şi forma sunt unul şi 
acelaşi lucru, doar că, într-un caz, el e luat sub raportul virtua¬ 
lităţii, în timp ce în al doilea caz, e luat sub cel al actualizării. 
Astfel încât cercetarea raţiunii unităţii /ca atare/ şi a raţiunii 
pentru care ceva este o unitate sunt analoge; într-adevăr, orice 
lucru este o unitate, şi, cumva, ceea ce este el în virtualitate, 
cât şi ceea ce este în actualizare formează o unitate, încât nu 
mai există aici altă explicaţie decât raţiunea eficientă care a 
produs mişcarea de la virtualitate la actualizare. Jar lucrurile 
care nu au materie reprezintă toate, în mod absolut, o unitate 
esenţială <nâvza ănXuxţ 8 nep iv n>. 


dintre cele două, apoi încearcă să înţeleagă cum se pot uni. Aristotel 
stabileşte că, de fapt, forma şi materia (ultimă) sunt unul şi acelaşi 
lucru, aşa că nu se mai pune problema unităţii, mai mult decât se pune 
problema de ce unu e unu. Nu sunt două entităţi diferite, ci acelaşi 
lucru, văzut însă sub două aspecte diferite: virtualitate şi actualizare. 
Lucrurile obişnuite nu sunt nici actualizare pură, nici virtualitate pură 
şi, de aceea, ele manifestă ambele aspecte care apar legate. Problema 
se mută din planul explicaţiei metafiziceîn cel al explicaţiei ştiinţifice: 
trebuie găsită raţiunea eficientă, care a produs mişcarea, devenirea 
de la virtualitate la actualizare. 

Există însă şi existenţe absolute, forme sau actualizări pure (nu 
au materie). 




CARTEA THETA (IX) 



Este reluată chestiunea virtualităţii şi a actualizării. Diferitele tipuri 
de virtualităţi şi sensurile în care se ia noţiunea de „virtualitate". Ştiinţa 
este un tip de virtualitate (a cunoaşterii) care clarifică ambele contrarii. 
Contrariul asociat intrinsec şi contrariul asociat contextual. Critica 
şcolii megarice care nega existenţa virtualităţii în absenţa actualizării. 
Această teorie elimină mişcarea şi devenirea, sau ajunge la suprimarea 
Fiinţei în felul lui Protagoras. Actualizarea şi legătura sa cu mişca¬ 
rea. Distincţia dintre imposibil şi inexistent la momentul de faţă. 
Capacităţile virtuale se actualizează numai într-un fel determinat. 

Actualizarea şi modul de a vorbi despre ea. Actualizarea este rela¬ 
tivă la o anumită situaţie, dar poate fi virtualitate în altă situaţie. 
Nelimitatul este o perpetuă virtualitate. Distincţia dintre mişcare în 
general şi actualizare. Actualizarea îşi conţine scopul, mişcarea nu, 
în mod necesar; de aceea ea nu e permanentă. 

Când sunt lucrurile în virtualitate? Când nimic nu se opune ca 
ele să se actualizeze la un moment dat. Din nou, distincţia dintre 
materia proprie şi materia primă. în general, substraturile unor 
proprietăţi sunt determinate până la un punct. 

Anterioritatea ontologică a actualizării asupra virtualităţii. Sub 
raport ontologic şi al definiţiei actualizarea este anterioară. Sub raport 
specific ea este anterioară, sub raport individual ea este posterioară. 
Respingerea unor obiecţii sofistice. Actualizarea se asociază de un 
scop. Fiinţa şi forma sunt în actualizare. Lucrurile eterne sunt în 
actualizare. Necesarul nu se aflăîn virtualitate. Astrele şi Cerul sunt 
în perpetuă actualizare. Actualizarea este mai bună decât virtualitatea. 
Răul nu există printre lucrurile eterne. 

Construcţia geometrică prin care se demonstrează teoremele 
geometrice este o actualizare a unei teoreme virtuale. 

Adevărul şi falsul corespund asocierii sau disocierii corecte, respectiv 
incorecte a unui subiect şi a unui predicat. Despre entităţile simple, 
necompuse nu se poate afirma falsul; ele pot fi gândite, sau nu. 



Capitolul 1 


S-a vorbit deci despre ceea-ce-este în primă instanţă <7tepi 
tou npcbxuyq ovToq>, la care se raportează toate celelalte categorii 
ale existenţei, anume la Fiinţă. Căci la conceptul de Fiinţă se 
referă celelalte — mă refer la cantitate, calitate şi la toate celelalte 
categorii; toate vor conţine conceptul Fiinţei, după cum am 
spus în cărţile de la început. 

însă, fiindcă ceea-ce-este se concepe, pe de-o parte, ca ceva, 
sau ca o calitate, sau o cantitate, pe de altă parte, ca fiind în virtua¬ 
litate, în actualizare şi conform cu activitatea sa, să discutăm şi 
despre virtualitate <8uvapiq> şi actualizare cevteXexeico. 

Mai întâi /să spunem/ că sensul principal în care este luat 
termenul de „virtualitate" nu este totuşi cel mai folositor discuţiei 
noastre de acum. 1 într-adevăr, cel mai mult /se întrebuinţează/ 
„virtualitatea" şi „actualizarea" <EVEpy£ia> la lucrurile concepute 
numai în raport cu mişcarea. Or, după ce vom vorbi şi despre 
acestea, în analizele dedicate actualizării vom da explicaţii şi 
în legătură cu celelalte. 

Că „virtualitatea" — /„capacitatea" şi faptul de „a fi capa¬ 
bil"/ — au mai multe sensuri am arătat într-altă parte. 2 Dar să 
fie acum lăsate deoparte acele sensuri pur omonimice ale cuvân¬ 
tului „capacitate" ( unele se concep prin analogie, precum în 
geometrie spunem că unele elemente „pot" sau „nu pot" /să aibă 
anumite proprietăţi/, după cum se află sau nu într-o anumită 


1 Sensul principal este cel obişnuit de „putere" sau „capacitate". 
Sensul propriu-zis aristotelic este cel pe care noi l-am tradus prin 
„virtualitate" şi care este asociat de materie. 

2 Cartea Delta, cap. 12. 

stare). Toate virtualităţile însă care se referă la aceeaşi specie 
sunt cumva principii şi se raportează la virtualitatea în sensul 
primar, care este principiul transformării în altceva sau consi¬ 
derat ca altcevad Mai întâi există o virtualitate de a suporta, 
care, în cel care suportă, reprezintă principiul transformării 
pasive datorită altcuiva sau considerat ca altceva. Apoi există 
virtualitatea de a rezista la transformări spre mai rău, cât şi de 
a rezista la nimicirea adusă de alt element, sau doar considerat 
ca alt element şi aflat sub puterea unui principiu transformator. 

In toate aceste definiţii se află întregul concept al virtuali¬ 
tăţii, în sensul său principal. 

Apoi se numesc virtualităţi fie numai cele ale acţiunii ori 
cele ale suportării /unei acţiuni/, fie cele ale /acţiunii/ bune, 
astfel încât şi în aceste definiţii se regăsesc cumva definiţiile 
virtualităţilor amintite înainte. 

Este evident, aşadar, că, într-un sens, există o unică virtuali¬ 
tate a acţiunii şi a suportării acţiunii (ceva e virtualmente în 
stare deoarece are el însuşi capacitatea de a suporta, dar şi deoa¬ 
rece alt lucru are capacitatea de a suporta o acţiune a sa). In alt 
sewînsă, cele două virtualităţi sunt diferite: prima dintre acestea 
se află în cel care suportă o acţiune. Intr-adevăr, cel care suportă 
şi oricare suportă ceva din partea altuia suportă fiindcă el 
posedă un anumit principiu, şi fiindcă materia reprezintă un 
anumit principiu. Grăsimea poate fi arsă, iar ceea ce se strânge 
este comprimabil şi la fel şi în celelalte cazuri. 

Celălalt tip de virtualitate se află în cel care acţionează, cum 
ar fi caldul sau arhitectura, cea dintâi — în obiectul capabil să 
se încălzească, cea de-a doua —în constructor. 3 4 De aceea dintre 
lucrurile concrescute natural, nici unul nu suportă o acţiune 
a sa proprie; căci el este unul singur şi nu altceva. 

Iar non-virtualitatea <d5uvapîa> şi faptul de a fi incapabil 
<t 6 d5uvatov> de ceva sunt o privaţiune contrară unei astfel 


3 Intr-adevăr, fără prezenţa virtualităţii nimic nu se poate transfor¬ 
ma şi totul este imuabil. 

4 Arhitectura poate fi considerată o virtualitate a construirii efec¬ 
tive de case, care este pusă în acţiune de constructor. 

de virtualităţi, ca cea de mai sus, astfel încât orice virtualitate 
şi capacitate de a face ceva şi, relative la acelaşi lucru, sunt 
contrarele unei non-virtualităţi şi incapacităţi. 

Dar şi privaţiunea are mai multe sensuri: căci numim 
„privaţiune" şi faptul de a nu poseda /ceva/, şi pe cel de a fi 
născut fără posesia a ceva, fie la modul general, fie numai atunci 
când vietatea s-a născut; contează şi gradul /privaţiunii/, ea 
putând fi sau totală, sau numai într-o anumită măsură. In 
anumite cazuri, dacă unele fiinţe sunt născute să aibă /o anu¬ 
mită însuşire/, dar nu o au din cauza unei violenţe, spunem că 
acele fiinţe au fost private /de ceva/. 5 


Capitolul 2 

Acum, deoarece unele principii de acest fel se află în lucru¬ 
rile neînsufleţite, iar altele se află în vietăţi şi în suflet, dar şi 
în partea raţională a sufletului, este limpede că, dintre virtua¬ 
lităţi, unele vor fi iraţionale, altele — raţionale. Iată de ce toate 
artele şi toate ştiinţele productive sunt virtualităţi. Intr-adevăr, 
ele sunt principii transformatoare ale unui lucru într-altceva, 
sau considerat ca altceva. 

Iar toate virtualităţile raţionale sunt identice cu /virtuali- 
tăţile/ contrare, în vreme ce fiecare virtualitate iraţională are 
/ca obiect/ numai un singur contrariu: de exemplu, caldul este 
virtualitatea numai de a încălzi, în timp ce medicina este vir¬ 
tualitatea deopotrivă de a îmbolnăvi şi de a însănătoşi. 6 


5 Vezi Cartea Delta, cap. 12, despre Suvapiţ şi âSuvapia. Termenul 
pune probleme la traducere. „Virtualitate" este formula nimerită mai 
ales în circumstanţele legate de materie, deoarece exprimă bine pasi¬ 
vitatea şi maleabilitatea acesteia. „Capacitate" se asociază mai bine 
cu proprietăţile organismelor. 

6 V. Platon, Hippias minor, 367 c-e. Ideea că stăpânirea unei arte 
presupune capacitatea de a produce, după voie, atât binele, cât şi răul 
era o ideedestul de răspândită. Vezi şi sensul cuvântului „pharmakon", 
însemnând atât medicament, cât şi otravă. 

Explicaţia stă în faptul că ştiinţa este discurs raţional <X&ţoq>, 
iar acelaşi discurs raţional clarifică atât lucrul cât şi privaţiunea 
respectivă, chiar dacă nu în acelaşi mod; ea este, pe de-o parte, 
ştiinţă a ambelor contrarii, pe de altă parte, ea este mai degrabă 
ştiinţa contrariului superior existenţial <tou imccpxovTcx; pâXXovx 
Este necesar deci ca astfel de ştiinţe să aibă drept obiect, pe 
de-o parte, ambele contrarii, adică, să aibă drept obiect, pe de-o 
parte, contrariul asociat intrinsec /ştiinţei respective/, pe de altă 
parte, contrariul care nu este asociat intrinsec. Căci şi discursul 
raţional are drept obiect, pe de-o parte, ceea ce este intrinsec, 
pe de alta, ceea ce este, într-un fel, legat de context. 7 

Intr-adevăr, discursul raţional indică existenţa contrariului 
prin negaţie şi prin eliminarea termenului pozitiv. Căci priva¬ 
ţiunea în sens primar este contrariul, ceea ce înseamnă elimi¬ 
narea celuilalt termen. Or, de vreme ce contrariile nu pot apărea 
în acelaşi subiect, dar ştiinţa este o virtualitate prin faptul că 
are înţelegerea /contrariilor/, iar sufletul conţine principiul 
mişcării, sănătosul produce numai sănătatea, cel capabil să 
încălzească — numai căldura, iar cel capabil să răcească — numai 
răceala, dar omul ştiutor poate produce ambele contrarii. 8 

Intr-adevăr, cunoaşterea raţională se referă la ambele/ con¬ 
trarii/, chiar dacă nu în mod similar, şi ea se află în suflet care 
conţine principiul mişcării. Rezultă că sufletul poate mişca 
ambele contrarii pornind de la principiul însuşi, după ce le-a 
asociat aceluiaşi /concept/. De aceea virtualităţile capabile de 
raţiune produc efecte contrarii virtualităţilor fără raţiune, fiindcă 
primele sunt cuprinse într-un unic principiu, anume în raţiune. 


7 Sănătatea este contrariul asociat intrinsec medicinii, deoarece ţine 
de finalitatea medicinii să producă sănătatea; medicina poate produce 
şi boala în mod deliberat, dar aceasta ţine de un context dat. (De 
exemplu, un medic este silit să facă rău unui deţinut.) 

8 Subiectul actualizat nu poate primi simultan cele două contrarii, 
dar subiectul-virtualitate — da. Ştiinţa este o virtualitate în sensul că 
ea poate crea ambele contrarii, şi o poate face deoarece ea are noţiu¬ 
nea şi raţiunea lor, iar sufletul, în care ea se găseşte, e capabil să pună 
în mişcare şi să actualizeze ceea ce a fost gândit. 

E limpede şi că virtualitatea acţiunii simple, sau a suportării 
simple implică virtualitatea acţiunii bune, dar nu şi invers 
întotdeauna; căci este necesar ca cel care face bine să şi facă 
ceva, dar cel care doar face ceva nu face, în mod necesar, şi 
bine /ceea ce face/. 


Capitolul 3 

Există însă unii filozofi, precum sunt megaricii 9 , care susţin 
că lucrurile au virtualităţi numai atunci când sunt în acţiune 
şi în actualizare, dar că atunci când nu sunt în acţiune, nici nu 
există virtualitate şi capacitate; de exemplu, cel care nu constru¬ 
ieşte în momentul respectiv, nici nu e capabil să construiască, 
ci — e astfel — doar cel care construieşte în momentul când 
construieşte efectiv, şi la fel şi în alte cazuri. 10 

Dar nu e greu de văzut că urmările acestor teorii sunt ab¬ 
surde. Intr-adevăr, e clar că cel care nu ar construi la un mo¬ 
ment dat nu ar fi nici măcar constructor (căci a fi constructor 
înseamnă a fi capabil să construieşti). La fel ar sta lucrurile şi 
în celelalte arte: aşadar, este imposibil să posezi astfel de arte 
fără să le fi învăţat şi preluat cândva, şi este imposibil să ajungi 
să nu le mai posezi /după ce le-ai învăţat/, fără să le fi pierdut 
cândva, fie prin uitare, fie printr-o suferinţă, fie din cauza 
timpului (nu e vorba despre o nimicire a obiectului artei, căci 
el există întotdeauna). în consecinţă, când vaînceta să lucreze, 


9 Şcoala megarică a fost înfiinţată pc la 380 î.e.n. de către Euclide 
din Megara, un discipol al lui Socrate. Dar asupra ei s-a exercitat şi 
o importantă influenţă eleată. Urmaşii lui Euclide au dezvoltat mult 
arta dialecticii, devenită însă, pare-se, în mare măsură o tehnică for¬ 
mală. Intre şcoala megarică şi Academia platoniciană parc să fi existat 
o serioasă rivalitate. Pentru Aristotel megaricii sunt o specie de 
sofişti care elimină esenţa şi Fiinţa lucrurilor. 

l0 Thrasymachos, sofistul din Republica lui Platon, se folosise de 
un argument asemănător: el susţinea că medicul, sau politicianul 
de pildă, nu pot greşi, deoarece atunci când greşesc nu mai pot fi 
numiţi medic sau om politic. ( Rep. 340 d-e) 

nu va mai poseda arta, /după megarici/; dar când se apucă din 
nou, în ce fel o redobândeşte ? 

La fel şi cu cele inanimate: /ei susţin/ că nu există nici rece, 
nici cald, nici dulce, nici vreo altă senzaţie, dacă nu sunt vietăţi 
care să le perceapă, astfel încât eiajung la teorialui Protagoras. u 

Dar vietatea respectivă nu va avea nici senzaţie, dacă nu va 
simţi sau nu va acţiona în momentul respectiv. Dacă, aşadar, 
a nu vedea înseamnă a fi orb, deşi prin natură trebuia să existe 
vedere, fie atunci când e natural să existe, fie când ea există efectiv, 
aceiaşi oameni vor fi orbi de multe ori pe zi, respectiv, surzi. 12 

In plus, dacă cel lipsit de virtualităţi e ste incapabil/să acţio¬ 
neze/, cel care nu devine/în momentul respectiv/ va fi incapabil 
să devină. Iar cel care spune că cel incapabil să devină fie este, 
fie va fi /capabil de ceva/ afirmă un neadevăr (căci „incapabil" 
chiar asta semnifică), încât aceste teorii elimină atât mişcarea, 
cât şi devenirea. Intr-adevăr, în aceste condiţii, cel care stă în 
picioare va sta veşnic, iar cel care şade va şedea veşnic, şi nu-i 
chip ca el să se scoale dacă şade. Căci e imposibil să se scoale 
cel care nu-i capabil să se scoale. 

Iar dacă nu se admit aceste raţionamente /megarice/, este 
evident că virtualitatea /capacitatea/, pe de-o parte, şi actua¬ 
lizarea, pe de alta, sunt lucruri diferite. (Or, teoriile acelea 
identifică virtualitatea şi actualizarea, şi de aceea nu suprimă 
tocmai o diferenţă neînsemnată.) Rezultă că trebuie acceptat 
că ceva poate exista, fără să existe /actualizat/, şi ci poate să 
nu mai existe, chiar dacă, deocamdată, există în fapt; la fel şi 


11 Anularea distincţiei dintre virtualitate (capacitate) şi actualizare 
distruge în fond Fiinţa. Realitatea se reduce la o succesiune de mo¬ 
mente descusute şi discontinui, asociate mai curândîntâmplător, ceea 
ce anulează posibilitatea unei cunoaşteri raţionale. Fiinţa presupune 
tocmai actualizarea unei virtualităţi, ceea ce înseamnă că cele două 
momente nu se pot confunda. De asemenea, inexistenţa unei virtua¬ 
lităţi distincte de actualizare pune în discuţie existenţa unui sub¬ 
strat — a materiei. 

12 De exemplu, atunci când închizi ochii, ai deveni orb, după mega¬ 
rici, care nu disting între vederea efectivă şi capacitatea de a vedea. 

în cazul celorlalte categorii: cineva poate fi capabil să umble, 
fără să umble /în fapt/, sau să umble în fapt, putând fi totuşi 
capabil şi să nu mai umble. Este posibil acel lucru pentru care 
nimic nu va fi cu neputinţă, dacă ar sosi actualizarea pentru 
care el are capacitatea în virtualitate. De exemplu: dacă /cineva/ 
e capabil să şadă şi e cu putinţă să şadă, dacă s-ar ivi ocazia să 
şadă, nu va fi deloc imposibil să şadă. Iar dacă/poate/ să fie mişcat 
sau să se mişte, să stea sau să se oprească, să fie, să devină, să 
nu fie, sau să nu devină, lucrurile se vor petrece în acelaşi mod. 

Numele de „actualizare" <EvăpyEia>, asociat strâns cu cel 
de „realizare" <EVTEăîx eux> > se extinde şi asupra altor fenomene, 
în special asupra celor legate de mişcare. 13 

Căci se pare că mişcarea esteîn principal actualizare. 14 De 
aceea nu se atribuie mişcare celor ce nu există /actualizat/, dar 
se atribuie alte caracteristici, de exemplu, ceea ce nu există actua¬ 
lizat poate fi gândit sau dorit, dar nu poate fi mişcat. Aceasta 
fiindcă lucrurile, deşi nu există actualizat, vor putea exista 
efectiv /cândva/ actualizat. Intr-adevăr, dintre cele care nu există, 1047 b 
unele există totuşi ca virtualitate; dar ele nu există /efectiv/, 
fiindcă nu există actualizat. 


Capitolul 4 

Dacă, precum s-a spus, posibilul /sau virtualul/ <t6 5uvm6v> 
există în măsura în care /el/ are o consecinţă, e evident că nu 
e cu putinţă să fie adevărat de spus că ceva este posibil, dar că 


13 Aristotel foloseşte practic sinonimic cei doi termeni. Etimologic, 
EVEpyeia sugerează existenţa unei acţiuni, a unei activităţi, în timp ce 
Evre^exeia sugerează prezenţa unei finalităţi. Ieşirea din virtualitate 
nu e, aşadar, o simplă acţiune, ci o acţiune cu o semnificaţie, cu un 
sens, cu o finalitate. Mişcarea de tip „brownian" sau mişcarea fizică, 
repetitivă a modernilor este foarte diferită de conceptul aristotelic 
de mişcare, mult mai apropiat de biologic sau de psihologic. 

14 Mişcarea este o trecere a virtualităţii în actualizare. 

/totuşi/ nu va exista /niciodată/, astfel încât să se evite pe această 
cale /a se vorbi/ despre cele imposibil să existe. 15 

De pildă, /se întâmplă aceasta/ dacă cineva ar spune că e 
posibil ca diagonala /pătratului/ să fie comensurabilă /cu latura/, 
dar că, totuşi, nu va fi /niciodată/ comensurabilă — este vorba 
despre cel care nu admite că există imposibilul —, asta fiindcă — 
spune el — nimic nu opreşte ca ceva, care este posibil fie să 
existe, fie să devină, şi totuşi să nu existe nici în prezent, nici 
în viitor. 

Or, din cele convenite este necesar ca nimic să nu fie impo¬ 
sibil, dacă am accepta ipoteza că există sau a existat /virtual/, 
ceea nu există în fapt, dar că poate exista /în fapt/. 16 Şi totuşi, 
va exista imposibilul, căci comensurabilitatea diagonalei faţă 
de latura /pătratului/ este o imposibilitate. 

Intr-adevăr, falsul şi imposibilul nu sunt identice: faptul 
că tu stai acum e fals, dar nu e imposibil /să stai/. în acelaşi timp 
e clar şi că, dacă, atunci când există A, e necesar să existe şi B, 
atunci, când A e posibil, e necesar ca şi B să fie posibil Căci 
dacă /B/ nu ar fi cu necesitate posibil, nimic nu s-ar opune să 
fie posibilă inexistenţa sa. 


15 O afirmaţie categorică de tipul: cutare nu va exista niciodată, 
presupune imposibilitatea ca ceva să existe. Dacă ceva poate exista, 
dar nu există în prezent, nu se poate pretinde că nu ar putea exista 
în viitor, deşi nu se poate nici pretinde că va exista cu necesitate în 
viitor. Filozofii care suprimă imposibilul suprimă de fapt necesarul, 
care este contrariul imposibilului. Exemplul care urmează cu diagonala 
pătratului arată că ştiinţa devine imposibilă, sau se reduce la conjec¬ 
tură, în această eventualitate. 

16 Posibilul nu implică necesarul. Aristotel susţine că ceea ce e 
doar virtual nu e obligatoriu să existe, chiar şi într-un timp infinit. Ca 
despre ceva să se poată afirma că va exista, trebuie să existe o nece¬ 
sitate. Teza e foarte importantă, deoarece din ea Aristotel deduce prio¬ 
ritatea ontologică a actualizării asupra virtualităţii. DacăJumea există 
în mod necesar, rezultă că ea nu a putut apărea dintr-o existenţă virtu¬ 
ală, căci aceasta nu ar fi avut nici un motiv să se actualizeze. Aşadar, 
ori admitem că lumea există în mod întâmplător sau contextual, ori 
admitem că există o actualizare primordială (Dumnezeu). 

Fie atunci A posibil. Aşadar, când A ar fi posibil să existe, 
dacă s-ar presupune că A efectiv există, nu ar rezulta nimic 
imposibil; într-adevăr, şi B există atunci cu necesitate. Dar am 
spus, /prin reducere la absurd/ că asta este imposibil. Să ad¬ 
mitem că este imposibil: or, dacă este imposibil ca B să existe, 
este imposibil şi ca A să existe. 17 Or, primul termen, /B/, era 
considerat imposibil; va fi, deci, şi al doilea termen, /A/, im¬ 
posibil. Dacă, atunci, A ar fi posibil, ar fi şi B posibil, dacă este 
adevărat că aşa stau lucrurile încât dacă A există, e necesar să 
existe şi B. Dacă însă, acesta fiind raportul dintre A şi B, nu 
ar fi posibil totuşi B în acest mod, atunci nici raportul dintre 
A şi B nu va fi aşa cum a fost admis. Şi dacă, A fiind posibil, 
e necesar ca şi B să fie posibil, şi dacă există atunci A, e necesar 
să existe şi B. Căci faptul că B este posibil în mod necesar, dacă 
A este posibil, asta înseamnă: dacă există A, atunci când există 
şi în modul în care e posibil să existe, tot atunci şi în acel mod 
şi B există în mod necesar. 


Capitolul 5 

Dintre toate virtualităţile sau capacităţile, unele sunt înnăs¬ 
cute, precum senzaţiile, altele există prin obişnuinţă <e0ei>, 
precum cântarul la flaut, altele există prin învăţătură, precum 
capacitatea artelor. Or, cele care există prin obişnuinţă şi învă¬ 
ţătură presupun în mod necesar o activitate prealabilă, în timp 
ce acelea care nu sunt astfel, cât şi cele pasive, nu presupun o 
asemenea activitate. 

Or, posibilul este un posibil determinat, anume ca ceva să 
existe, într-un anumit moment, într-un anume fel şi având 
toate celelalte însuşiri cuprinse în definiţiei 


17 Este ceea ce s-a numit mai târziu modus tollens: dacă A, atunci 
B. Dar nu B; deci nici A. 

18 S-ar părea că aici Aristotel contrazice reprezentarea virtuali¬ 
tăţii ca deschidere indeterminată. într-adevăr, bronzul poate fi şi 
statuie, şi sferă, şi triunghi, în timp ce focul nu poate fi decât cald. 


1048 a 

Pe de altă parte, unele lucruri pot să se mişte cu ajutorul 
raţiunii, iar virtualităţile lor sunt raţionale, altele sunt iraţionale 
şi virtualităţile lor sunt iraţionale; e necesar atunci ca cele raţio¬ 
nale să se afle în lucrurile însufleţite, în timp ce cele iraţionale 
se află atât în cele însufleţite, cât şi în cele neînsufleţite. De 
asemenea, este necesar pentru virtualităţile iraţionale, când, 
după putinţă, se apropie unul de celălalt cel care acţionează şi 
cel care îndură, unul să acţioneze şi celălalt să îndure; dar în 
cazul celorlalte virtualităţi nu este necesar. 

Căci virtualităţile iraţionale, toate, produc fiecare în parte 
un singur efect, în vreme ce virtualităţile raţionale produc efec¬ 
tele contrarii. Ar rezulta că ele produc contrariile simultan, ceea 
ce este imposibil. Este, aşadar, necesar ca altceva să fie elementul 
decisiv : mă refer la apetit sau la preferinţă. Căci contrariul pe 
care /vietatea/ l-ar dori precumpănitor, pe acela îl va face când, 
după putinţă, se va apropia de elementul pasiv. Rezultă că posi¬ 
bilul raţional, când doreşte lucrul a cărui capacitate o are şi în 
felul în care o are, în mod necesar face acest lucru. Dar el are 
această /capacitate/ dacă obiectul pasiv e de faţă şi dacă este 
într-un anumit fel. Altminteri, nu va putea să acţioneze. (Nu 
mai trebuie adăugat, drept condiţie prealabilă, „nimic dintre 
cele exterioare nu împiedică"; într-adevăr, el are capacitatea, 
ce e capacitatea de a acţiona, dar nu capacitatea de a acţiona 
indiferent cum sunt lucrurile, ci numai dacă ele sunt într-un 
anumit fel determinat, iar între acele condiţii sunt definite 
piedicile exterioare. In fapt, unele dintre acestea sunt eliminate 
din premisele definiţiei.) 

De aceea,/o fiinţă vie,/ dacă va voi sau va dori să facă două 
lucruri deodată sau două contrarii, nu le va putea face. Căci 


Contradicţia se rezolvă dacă se definesc lucrurile corespunzător: 
bronzul poate fi turnat în orice formă, prin definiţie, iar focul poate 
încălzi mult sau puţin, iarăşi prin definiţie. Am putea spune că o 
anume virtualitate-capacitate constă în definirea limitelor unei inde- 
terminări; numai materia în sine, ca virtualitate pură, e lipsită de limite 
(afară doar dacă nu se consideră că posibilitatea ei de a deveni orice 
reprezintă, totuşi, un fel de determinare). 

ea nu are capacitatea de a le face în acest fel, şi nici nu există 
capacitatea de a face simultan /lucruri contrare/, dat fiind că 
ea va face în acest fel /numai/ lucrurile a căror capacitate /de 
a le face/ se află la ea. 19 


Capitolul 6 

Deoarece s-a vorbit despre aşa-numita capacitate-virtua- 
litate 20 asociată mişcării, să cercetăm ce este actualizarea şi în 
ce fel este ea. Căci, pentru cei ce cercetează, va deveni clară 
deopotrivă şi virtualitatea-capacitate , şi /se va vedea/ că nu numai 
aceasta se numeşte „capacitate", adică ceea ce în mod natural 
mişcă altceva, sau este pus în mişcare de către altceva, fie în 
mod absolut, fie într-un anumit mod particular, ci există şi un 
altsens al termenului; de aceea, studiind chestiunea, am parcurs 
şi aceste probleme. 

Actualizarea este prezenţa lucrului nu în felul în care spu¬ 
nem că ea este în virtualitate. Vorbim despre virtualitate spunând, 
de exemplu, că „Hermes" se află în piatră şi că semidreapta 
/se află/ în dreaptă, fiindcă /ei/ ar putea fi scoşi de acolo. De 
asemenea, numim ştiutor şi pe cel care nu ar reflecta chiar în 
momentul respectiv, cu condiţia să poată reflecta în principiu. 
Altceva înseamnă însă a fi în actualizare. 

Este limpede ce spunem cu ajutorul inducţiei, pornind de 
la cazurile particulare, căci nu trebuie definit totul, ci trebuie 
recurs la o perspectivă sintetică bazată pe analogie : aşa cum 
se raportează cel care construieşte efectiv la cel cu capacitatea 
de a construi în principiu, tot aşa /se raportează/ şi cel care 
este treaz la cel care doarme, şi cel care vede în momentul 1048 b 
respectiv — la cel care are ochii închişi, dar poate vedea, şi ceea 


19 A actualiza un contrariu presupune negarea celuilalt, deoarece 
două contrarii nu se pot afla simultan în acelaşi subiect în actualizare. 
Viaţa constă, aşadar, dintr-o serie de negări şi limitări. 

20 Aristotel foloseşte un singur termen, care însă înseamnă deo¬ 
potrivă capacitate, putere, putinţă, virtualitate. 

ce este scos din materie — la materie, şi ceea ce este desăvârşit 
— la ceea ce este neterminat. Actualizarea să fie definită ca pro¬ 
prie uneia dintre laturile acestei distincţii, în timp ce virtualitatea 
/capacitatea/ să fie definită ca proprie celeilalte laturi. 

Nu în acelaşi sens toate lucrurile sunt considerate a se afla 
în actualizare, afară doar dacă nu vorbim prin analogie: precum 
acel lucru este în acel lucru sau se raportează la acel lucru, / tot 
aşa J acest lucru este în acest lucru sau se raportează la acest lucru. 21 

Astfel, unele lucruri se raportează /între ele/,precum mişca¬ 
rea la virtualitatea /mişcării/, altele, precum Fiinţa la o materie. 
Dar nelimitatul şi vidul, şi câte sunt de acest fel, se spun a se 
afla în virtualitate şi în actualizare altfel decât acestea — /actua¬ 
lizarea, virtualitatea/; ele se raportează la majoritatea lucrurilor 
şi a fenomenelor, de exemplu, la cel care vede, la cel care se 
plimbă, sau care e văzut. Astfel, e cu putinţă ca acestea să se 
adeverească şi în mod absolut cândva — cel care este văzut /să 
fie numit astfel/, fiindcă este efectiv văzut, iar /în alt sens/ 
fiindcă poate fi văzut. Dimpotrivă, nelimitatul nu se află în 
virtualitate precum ceva care urmează să fie autonom prin 
actualizare, ci doar prin gândire. Căci faptul de a nu lăsa loc 
pentru diviziune determină ca această actualizare să rămână 
o existenţă virtuală, dar să nu fie o existenţă autonomă. 22 


21 Ceea ce Aristotel numeşte „analogie" corespunde noţiunii geo- 
metric-aritmetice de proporţionalitate: sunt identificate anumite ra¬ 
poarte constante între mărimi, astfel încât nu mărimile în sine 
contează, ci numai felul în care ele se raportează unele la altele. E o 
idee cardinală a metodologiei aristotelice (aflată in nuce şi la Platon, 
v. analogia Soarelui şi a Liniei din Republica): un termen poate repre¬ 
zenta materia într-un raport, dar poate fi forma sau actualizarea 
într-alt raport. De aici rezultă şi multiplicitatea de sensuri pe care 
conceptele fundamentale, ca materie, formă etc., le pot lua. La Aris¬ 
totel, lucrurile pot avea o unitate numerică (identitatea), o unitate 
specifică (albinele între ele), o unitate de gen (albina şi calul, cuprinse 
în genul „animal"), o unitate de referinţă (calitatea în raport cu Fiinţa) 
şi, în fine, o unitate analogică: genul în raport cu diferenţa este precum 
materia în raport cu forma. 

22 Partea aceasta până la sfârşitul capitolului nu se găseşte în mai 
multe manuscrise şi nu este comentată de Toma d’Aquino; probabil 

Acum, dintre acţiunile care au o limită nici una nu este o 
finalitate /în sine/, dar /există finalitate/ pentru procesele care 
se situează în jurul finalităţii, de exemplu faptul de a slăbi, sau 
slăbirea. Când există slăbire în acest fel, există mişcare, dar nu 
este prezentă finalitatea în vederea căreia există mişcarea. 
De aceea, acestea nu sunt acţiune /în sensul adevărat al cuvân¬ 
tului/, sau măcar nu sunt o acţiune terminată (căci finalitatea 
nu este prezentă). Ci aceea este o acţiune /terminată/ care 
posedă finalitatea. 

De exemplu, /când cineva/ deopotrivă vede dar a şi văzut 
tot timpul, când gândeşte dar a şi gândit tot timpul, când cugetă 
dar a şi cugetat tot timpul; pe de altă parte însă, el nu află ceva 
şi, deopotrivă, a şi aflat /ceva/ tot timpul, nici nu se însănă¬ 
toşeşte şi, simultan, s-a şi însănătoşit tot timpul. /Se poate spune 
că cineva/ trăieşte bine şi, în acelaşi timp, a şi trăit tot timpul 
bine, că e fericit acum dar şi că, în acelaşi timp, a şi fost fericit 
tot timpul. Iar dacă nu e aşa, ar trebui să fi încetat la un moment 
dat /să fie fericit/, precum atunci când cineva slăbeşte. însă în 
unele situaţii, aşa ceva nu e posibil: cutare trăieşte şi, în acelaşi 
timp, a şi trăit tot timpul. 

Dintre aceste procese, unele trebuie numite mişcări, cele¬ 
lalte actualizări: orice mişcare este incompletă: slăbirea, aflarea 
de noi cunoştinţe, plimbarea, construcţia — toate acestea sunt 
mişcări, dar sunt cel puţin incomplete. 23 


că ea nu este autentică. De asemenea, textuleste foarte corupt. Neli¬ 
mitatul nu se poate actualiza deoarece actualizarea înseamnă deter¬ 
minare, or, vidul este, prin definiţie, fără determinare. 

23 Ceea ce Aristotel numeşte „mişcare" nu-şi conţine propria 
finalitate (■tiX.oţ), de aceea ea este incompletă. Cineva se 

plimbă, construieşte etc. cu un anumit scop exterior: te plimbi ca să 
fii sănătos. De aceea aceste acţiuni nu pot fi continue. In schimb, 
actualizările îşi conţin propria finalitate, se fac de dragul lor înşile, 
şi de aceea ele trăiesc pe seama lor proprie, sunt circulare: trăieşti ca 
să trăieşti, gândeşti ca să gândeşti. 

Actualizarea este un alt mod de a denumi forma, căci forma este, 
prin definiţie, completă, încheiată, determinată. 

Căci un om nu poate să se plimbe, dar simultan să se fi şi 
plimbat tot timpul, nici să construiască şi să fi construit tot 
timpul, nici să se nască şi simultan să se fi născut tot timpul, 
sau să fie mişcat şi, totodată, să fi fost mişcat tot timpul; sunt 
lucruri diferite/când spunem că ceva/ se mişcă şi, totodată, 
s-a mişcat tot timpul. Dar /putem spune /în schimb, că acelaşi 
om a văzut tot timpul şi totodată, în acelaşi timp, că vede 
efectiv; că gândeşte şi, în acelaşi timp, că a şi gândit tot timpul. 24 
Numesc un astfel de proces actualizare, iar pe celălalt — miş¬ 
care. Ce înseamnă a fi în actualizare şi ce proprietăţi are această 
condiţie, să rămână clar din astfel de consideraţii. 


Capitolul 7 

Când un lucru se află în virtualitate şi când nu, iată ce 
1049 a trebuie acum analizat, căci aceasta nu se întâmplă orişicând. 
De pildă, oare pământul e în virtualitate un om ? Sau nu e ? Ci 
mai curând /este/ când deja ar deveni sămânţă, şi nici măcar 
atunci, probabil ? Când cineva se însănătoşeşte nu o face de fapt 
din cauza medicinei, nici a întâmplării, ci există ceva virtual 
/sănătos/, iar acestaeste cel care are însănătoşirea în virtualitate. 25 

Iar definiţia celui care, în mod raţional, ajunge în actualizare 
pornind de la starea de virtualitate e ste : ajunge /astfel/, presu¬ 
punând că o doreşte şi că nimic exterior nu se opune. în cazul 
celui care este vindecat, /virtualitatea vindecării există/ când 
nu se opune nimic din cele ce sunt în el. La fel se întâmplă şi 
cu casa în virtualitate: dacă nimic din interior şi din materie 
nu se opune ca /aceasta/ să devină casă şi dacă nu există ceva 


24 Un om gândeşte actualizat şi, deopotrivă, poate să fi şi gândit 
tot timpul. Dar nu se poate spune că a construit efectiv tot timpul. 
Gândirea îşi conţine propria finalitate şi de aceea ea poate fi continuu 
în actualizare, spre deosebire de alte acţiuni, care trec în virtualitate. 

25 Medicina este cauza sau raţiunea eficientă, motrice, în timp ce 
virtualitatea sănătăţii este raţiunea materială. 

care să trebuiască adăugat sau scos sau schimbat, acest lucru 
este casa în virtualitate. 26 

La fel se întâmplă şi în cazul celorlalte lucruri, câte au prin¬ 
cipiul generării în afara lor. Lucrurile care au principiul gene¬ 
rării chiar în ele însele sunt acelea care vor deveni prin sine, 
dacă nimic exterior nu se opune. De exemplu, sămânţa nu este 
încă în această condiţie (căci ea trebuie să cadă în altceva şi să 
se transforme), dar când ar ajunge într-o atare condiţie datorită 
principiului propriu, ea deja este /animalul/ în virtualitate. Dar 
mai înainte, ea avea nevoie de un principiu diferit, după cum 
pământul nu este încă o statuie în virtualitate, deoarece, 
/numai/ dacă se transformă, pământul va deveni bronz. 

Astfel, spunem despre un lucru nu că este o anumită mate¬ 
rie, ci că este „dintr-o anumită materie" <CKeivivov>: de pildă, 
lada nu se numeşte „lemn", ci „de lemn", nici lemnul nu trebuie 
numit „pământ", ci „de pământ", la fel pământul, dacă /se 
reduce şi el la alt element/, nu trebuie numit „cutare element", 
ci „de cutare element"; mereu un element aflat în virtualitate 
c în mod absolut elementul următor. Astfel, lada nu este „de 
pământ", nici „pământ", ci „de lemn". Lemnul, într-adevăr, 
este în virtualitate lada şi el este materia lăzii; în mod absolut 
/e materia/ unei lăzi la modul absolut, în timp ce acest lemn 
particular este materia acestei lăzi particulare. 

Iar dacă există o materie care nu mai este numită după altă 
materie ca fiind ea „de altă materie", ei bine, aceea est e prima 
materie: de exemplu, dacă pământul este „de aer", iar aerul 
nu este „foc", ci „de fo c“, focul este prima materie care nu este 
ceva determinat. Căci prin aceasta se diferenţiază ceea ce se 
predică despre un substrat şi substratul /între ele/, prin faptul 
de a fi sau de a nu fi determinate. 27 


26 Totuşi se pare că exemplul însănătoşirii şi cel al casei nu sunt 
identice: cineva se poate însănătoşi, chiar fără ajutor medical; dar o 
casă nu se face fără constructor. Aristotel presupune că în primul 
caz raţiunea eficientă este internă, iar în al doilea — externă. 

27 Lada este un lemn determinat de o anumită formă, în vreme 
ce lemnul ca atare este indeterminat. în raport însă cu elementul 

De exemplu, substratul proprietăţilor este un om, un trup, 
un suflet, în timp ce proprietatea este muzician sau alb. (Dacă 
muzica este un predicat al omului, acel om este numit, nu 
„muzică", ci „muzician", respectiv, nu „albeaţă", ci „alb", şi 
nu va fi numit nici „plimbare" sau „mişcare", ci „plimbân- 
du-se“ sau „mişcându-se“, adică la f el ca în cazul /lucrului făcut 
dintr-o anumită materie şi numit/ „de acea materie".) 

Lucrurile de acest fel /om, suflet/ sunt, în ultimă instanţă 
<to ecfxotov>, Fiinţă. 28 Lucrurile care nu sunt astfel, ci predi¬ 
catul /lor/ este formă şi ceva determinat, sunt, înultimă instanţă, 
materie şi Fiinţă materială. Şi în mod justificat se spune despre 
1049 b ceva că este „derivat din altceva" atât în raport cu materia, cât 
şi în raport cu proprietăţile. Ambele /materia şi proprietăţile/ 
sunt, într-adevăr, indeterminate. 29 

S-a arătat, prin urmare, când trebuie spus că ceva este în 
virtualitate, şi când — nu. 


Capitolul 8 

S-a stabilit că „anteriorul" are mai multe semnificaţii 30 ; 
rezultă de aici, în mod evident, că actualizarea este anterioară 
virtualităţii . 3I Mă refer nu numai la virtualitatea definită ca 


„pământ", lemnul este materie sau substrat determinat. în lumea 
senzorială însă, determinarea nu poate fi niciodată completă — deci 
Fiinţa nu este decât parţial exprimată. 

28 Este vorba despre lucrurile unde se are în vedere forma. îl iau 
pe to eoxaxovîn sens adverbial. 

29 Materia este indeterminată întrucât este lipsită de formă; pro¬ 
prietăţile sunt indeterminate întrucât sunt abstracţii lipsite de ac¬ 
tualizare într-un substrat. De aceea nici unele, nici altele nu sunt 
Fiinţa deplină. 

30 V. Cartea Delta, cap. 11. 

31 Teză foarte importantă; acceptarea ei presupune existenţa lui 
Dumnezeu, adică a actualizării pure. Sub raport ontologic ea oferă 
un răspuns întrebării fundamentale pe care o formulează Heidegger: 
„de ce există ceva şi nu mai degrabă nimic?" 

principiu transformator a ceva în altceva sau în ceva luat ca 
altceva, ci,în general, /am în vedere/ orice principiu al mişcării 
sau al stării. Intr-adevăr, natura 32 se află, în virtualitate, în 
acelaşi gen. Principiul este unul de mişcare, dar mişcarea nu 
este /transformarea a ceva/ în altceva, ci în acelaşi lucru, luat 
însă ca altceva. 

Or, actualizarea este anterioară unei astfel de virtualităţi atât 
sub raportul conceptului, cât şi sub cel al Fiinţei. Dar din punct 
de vedere temporal, ea este într-un sens anterioară, în alt sens 
nu este. Conceptual e evident: într-adevăr, tocmai fiindcă actua¬ 
lizarea este cu putinţă, este posibil virtualul în sensul primar. 
De pildă, numesc constructor pe cel care poate să construiască 
la un moment dat, văzător pe cel care poate să vadă la un 
moment dat, vizibil — ceea ce poate fi văzut la un moment 
dat, şi aşa mai departe, încât este necesar ca prin concept şi 
cunoaştere actualizarea să preceadă virtualitatea. 33 

Sub raport temporal, actualizarea este anterioară în acest sens: 
dacă ceea ce este în actualizare este identic ca specie cu ceea 
ce este în virtualitate, actualizarea este anterioară; dacă ceea 
ce este în actualizare şi ceea ce este în virtualitate se referă la 
acelaşi individ — ca nu este anterioară. De exemplu, materia, 
sămânţa şi posibilitatea de a vedea sunt anterioare în timp 
acestui om care există deja actualizat ca atare, respectiv, grâului 
şi celui care vede efectiv. într-adevăr, acelea — materia, sămânţa, 
posibilitatea de a vedea — sunt în virtualitate om, grâu şi ins 
care vede efectiv, dar nu încă în actualizare. 


32 Adică Fiinţa sau chiar specia, aflată în virtualitate în gen. 

33 Virtualitatea este capacitatea de a deveni ceva, de a face ceva, 
de a lua o anumită determinare; cu alte cuvinte trebuie să existe, con¬ 
ceptual, determinarea pentru ca să poată fi concepută virtualitatea ei. 

Anterioritatea sau prioritatea actualizării asupra virtualităţii repre¬ 
zintă un punct cheie al doctrinei aristotelice, fiind echivalent cu prio¬ 
ritatea formei sau a finalităţii asupra materiei. Dumnezeu, care e 
actualizare pură, adică lipsită de orice indeterminare, deoarece nu are 
materie, este, fireşte, prioritar în mod absolut. A accepta prioritatea 
virtualităţii presupune — observă Aristotel — să se accepte că lumea 
nu este necesară şi că ea a apărut printr-un accident de neînţeles. 

însă acestea — materie, sămânţă etc. — sunt precedate în 
timp de alte lucruri, aflate de astă dată în actualizare şi din care 
materia, sămânţa etc. provin: căci întotdeauna din ceea ce este 
virtual se naşte ceea ce este actualizat datorită a ceva actualizat, 
precum omul se naşte dintr-alt om, muzicianul dintr-alt muzi¬ 
cian, întotdeauna cel care pune în mişcare fiind la început. Or, 
cel care pune în mişcare se află deja în actualizare. 34 

S-a arătat, într-adevăr,în analizele dedicate Fiinţei 35 , că orice 
lucru care devine, devine ceva din ceva şi sub impulsul a ceva, 
şi că el rămâne identic cu sine sub raportul speciei. Iată de ce 
pare imposibil ca să existe un constructor care să nu fi construit 
ceva vreodată, sau un harpist care să nu fi cântat vreodată la 
harpă. Căci cel care învaţă să cânte la haipă învaţă să cânte 
cântând , la fel şi în alte meserii. 

De aici se trage şi acea obiecţie sofistică cum că cineva, deşi 
nu posedă ştiinţă, totuşi face ceea ce presupune cunoaşterea 
ştiinţei. Căci cel care tocmai învaţă nu posedă /ştiinţa/. Dar fiindcă 
ceva din ceea ce tocmai devine deja a devenit şi, în general, ceva 
din ceea ce tocmai se mişcă s-a mişcat deja (după cum s-a arătat 
1050 a în cărţile despre mişcare) 36 , este necesar ca şi cel ce tocmai învaţă 
să posede probabil deja o parte a ştiinţei} 7 

însă rezultă şi în acest fel că actualizarea este şi în acest sens 
anterioară virtualităţii sub raportul generării şi al timpului. 

Dar /actualizarea/ este anterioară şi sub raportul Fiinţei'. 
mai întâi fiindcă lucrurile posterioare prin devenire sunt ante¬ 
rioare prin formă şi prin Fiinţă (de exemplu, bărbatul este astfel 
faţă de copil şi omul faţă de spermă; căci unul posedă forma, 
celălalt sau cealaltă — nu.) 


34 Sub raport specific, actualizarea precedă întotdeauna, dar, în 
istoria fiecărui individ, precedă virtualitatea. 

35 Cartea Zeta, cap. 8, p. 277. 

36 Fizica, VI, 6, 236 b. 

37 Procesul de învăţare nu este o trecere subită de la ignoranţa 
totală la ştiinţa totală, ci o graduală lărgire a cunoştinţelor şi virtua- 
lităţilor deja existente. Această obiecţie sofistică apare în Menon al lui 
Platon, iar acestaîl rezolvă prin recursul la preştiinţă şi rememorare. 
Aristotel nu utilizează această metodă, ci presupune că întotdeauna 
învăţăm pe baza unei învăţături prealabile. 

Apoi, /actualizarea este anterioară/, fiindcă orice lucru care 
devine se îndreaptă spre principiul şi finalitatea sa (scopul este 
un principiu, iar devenirea se face în vederea unei finalităţi ). 
Or, actualizarea este o finalitate şi virtualitatea este preluată 
în vederea unei finalităţi. 1 * 

Intr-adevăr, animalele nu văd ca să aibă vedere, ci au vedere 
ca să vadă; la fel, există arta construcţiei ca să se construiască 
şi ştiinţele teoretice ca să cerceteze, şi nu se cercetează pentru 
ca să se posede o ştiinţă teoretică, în afara celor care se exer¬ 
sează. Dar, de fapt, aceştia nici nu cercetează, decât într-un 
anume sens, [sau fiindcă nu au nevoie să cerceteze]. 

In plus, materia se află în virtualitate fiindcă ea s-ar putea 
îndrepta spre formă. Dar când se află în actualizare, atunci ea 
a căpătat formă. La fel şi în celelalte cazuri şi în cele a căror 
finalitate este o mişcare. De aceea, după cum profesorii cred 
că şi-au atins scopul atunci când arată lucrurile în acţiune, tot 
aşa procedează şi natura. Dacă nu se întâmplă aşa, vom avea 
Hermesul lui Pauson: dacă ştiinţa se află înăuntrul /elevului/ 
sau în afara /lui/ nu-i clar nici aceasta deloc. 39 

Căci activitatea este finalitatea <'teXoq>, iar actualizarea este 
activitatea <f) 5 i Evepyeia to epyov>, de aceea şi numele de 
„actualizare" e legat de cel de „activitate" şi tinde să conţină 
ideea de realizare a unei finalităţi.* 0 


38 Forma, Fiinţa şi actualizarea sunt, într-un fel, sinonime: un 
lucru care devine tinde să-şi realizeze forma, care îi exprimă finalitatea, 
scopul şi, în acelaşi timp, exprimă ceea ce el este cu adevărat — adică 
Fiinţa sa. 

39 Pauson era un pictor amintit de mai multe ori de Aristotel şi 
considerat un pictor prost. Nu e clar la ce se referă aici Aristotel. 
Unii (Reale, p. 453, note) cred că era vorba despre un joc perspectivic. 
Mai degrabă trebuie să fie vorba despre un defect al picturilor lui 
Pauson, care nu lăsau clar să se înţeleagă dacă o anumită parte aparţine 
unui personaj, sau altuia. Ideea este că, în lipsa unei exemplificări prin 
acţiune (cineva ştie să cânte la flaut atunci când cântă efectiv), nu se 
poate şti dacă cunoaşterea este autentică. 

40 Aristotel foloseşte cei doi termeni a căror sinonimie o susţine 
aici, pentru „actualizare": evEpyeia (derivatăde laepyov), şi evteAexekx 
( derivată de la teA-Oi;, finalitate). 

în unele situaţii folosinţa /aptitudinii/ este ultima finalitate, 
precum viziunea <opa<n<;> este /ultima finalitate/ a aptitudinii 
de a vedea <ot|/iq> şi nu mai există nimic altceva mai departe 
decât ea provenind de la aptitudinea de a vedea. Dar, deşi por¬ 
nind de la alte virtualităţi mai apare ceva (precum provenind 
de la arta construcţiei <â7to trjc; oiico5oţuKfjc;> există casa, aflată 
în afara construirii efective etapa xr|v oi.Ko5opr|aiv>), totuşi 
nu avem într-un loc mai puţină, şi într-altul mai multă finalitate 
a unei virtualităţi. Căci construirea efectivă se află în obiectul 
care tocmai se construieşte şi ea se dezvoltă laolaltă şi este 
laolaltă cu casa. 

Aşadar, pentru virtualităţile care mai au o devenire în afară 
de folosinţa /aptitudinii/ actualizarea se află în obiectul care 
tocmai este realizat (precum construirea efectivă se află în 
obiectul construit, iar ţeserea efectivă se află în obiectul ţesut, 
la f el şi în celelalte cazuri: în general, mişcarea se află în obiectul 
ce tocmai este mişcat). Pentru virtualităţile, însă, care nu mai 
conduc la altă activitate dincolo de actualizare, actualizarea 
se află chiar în ele (precum viziunea se află nemijlocit în cel 
care vede efectiv, cercetarea —în cel care cercetează efectiv, iar 
1050 b viaţa în suflet; de aceea şi fericirea /se află nemijlocit în suflet/. 
Căci /fericirea/ este, în fapt, o viaţă de un anume fel). 41 

De aici, rezultă în mod evident că Fiinţa şi forma sunt 
actualizare , 42 

Iar conform acestui raţionament, e limpede că, sub rapor¬ 
tul Fiinţei, actualizarea este anterioară virtualităţii. Şi după cum 
am spus, în timp mereu o actualizare precedă o altă actualizare 
până la cea a Primului, veşnic mişcător. 

Dar /se poate demonstra aceasta şi cu argumente mai puter¬ 
nice/ : lucrurile eterne sunt anterioare prin Fiinţă celor pieritoare, 
or nu există nimic aflat în virtualitate şi etern. Iată motivul: 


41 Există, prin urmare, acţiuni care îşi au finalitatea în afara lor, 
altele care o au în interiorul lor. Primele rămân incomplete, celelalte 
sunt complete şi desăvârşite. 

42 Devenim ceea ce suntem. 

Orice virtualitate este dată împreună cu contrariile sale. 
Intr-adevăr, ceea ce nu are virtualitatea să existe nu ar putea 
aparţine nici unei existenţe, dar orice virtualitate poate, totuşi, 
să nu se actualizeze. Prin urmare, ceea ce e în virtualitate poate 
fie să existe, fie să nu existe. Deci acelaşi lucru poate fie să existe, 
fie să nu existe. 43 

Dar ceea ce are virtualitatea să nu existe e posibil chiar să 
nu existe. Or, ceea ce poate să nu existe este pieritor, fieîn mod 
absolut, fie doar prin acel aspect /al său/ despre care se spune 
că poate să nu existe, aspect legat de loc, de cantitate sau de 
calitate. Când spun „în mod absolut" mă refer la Fiinţă. Aşadar, 
nici unul dintre lucrurile absolut nepieritoare nu se află în mod 
absolut în virtualitate (dar nimic nu-1 opreşte să se afle în vir¬ 
tualitate parţial, sub aspectul calităţii sau al poziţiei). 44 

Aşadar, toate aceste lucruri nepieritoare sunt în actualizare. 

Şi nici unul dintre lucrurile necesare nu se află în virtua¬ 
litate. (Chiar acestea sunt primele, fiindcă, dacă ele nu ar exista, 
nimic nu ar exista); nici mişcarea /nu este în virtualitate/ dacă 
există vreo mişcare eternă; nici dacă există ceva care este veşnic 


43 Dar ce se întâmplă cu entităţile care au materie inteligibilă 
(v. Cartea Eta), precum genul în raport cu diferenţa ? Oare şi ele sunt 
pieritoare ? Sub aspect inteligibil, măcar, da: genul nemodulat de dife¬ 
renţă nu are o existenţă autentică şi nu poate fi reprezentat cu precizie. 

Genul animal, de pildă, se poate actualiza în om, cal, maimuţă 
etc., dar atâta vreme cât nu este conceput ca actualizat, el nu are o 
existenţă efectivă, ci doar una virtuală: într-adevăr, nu poţi concepe 
un animal indefinit; orice animal este un animal de o anumită specie, 
fie ea şi imaginară, de exemplu, un centaur. Platon credea că se poate 
concepe Animalul în sine, dar Aristotel crede că el se înşală şi acesta 
este sensul ideii sale că universalele nu sunt Fiinţă. 

Aşadar, animalul este, la modul inteligibil, pieritor, deoarece el 
se poate sau nu actualiza. Dar şi specia om se poate sau nu actualiza 
într-un anumit tip de om — femeie, bărbat, tânăr, bătrân etc. De aici 
se vede că nu există actualizare pură, şi deci eternitate pură, decât 
pentru Dumnezeu. 

44 Astrele, de pildă, care sunt nepieritoare, îşi pot schimba pozi¬ 
ţia sau aspectul; deci, sub anumite privinţe, ele posedă virtualitate. 

mişcat. Nu există lucru mişcat în mod virtual, ci doar originea 
şi direcţia /mişcării pot fi în virtualitate/. Şi nimic nu opreşte 
să existe o materie a unui astfel de corp. 

De aceea soarele, ţi stelele, şi întregul Cer sunt veşnic în actua¬ 
lizare şi nu există vreo temere că s-ar putea opri în loc, lucru 
de care se tem filozofii naturii. 45 

Intr-adevăr, lucrurile acestea nu ostenesc când se rotesc, 
deoarece mişcarea lor nu e legată de existenţa în virtualitate a 
unor contrarii, cum se întâmplă cu lucrurile pieritoare, astfel 
încât continuarea mişcării să aducă osteneală. Fiindcă,/în cazul 
acestora din urmă/, cum Fiinţa este materie şi virtualitate, dar 
nu actualizare, ea e responsabilă de osteneală. Cele nepieritoare 
sunt imitate însă şi de lucrurile aflate în transformare, precum 
pământul şi focul; căci şi acestea sunt veşnic actualizate, deoa¬ 
rece ele posedă intrinsec mişcarea, în ele însele. Restul virtua- 
lităţilor, din care acestea au fost deosebite, ţin cu toatele de 
prezenţa contrariilor. Intr-adevăr, ceea ce poate să se mişte în 
acest fel, poate şi să nu se mişte în acest fel, cel puţin câte sunt 
virtualităţi raţionale. Iar virtualităţile iraţionale ale contrariilor 
vor rămâne identice în cazul apariţiei sau a neapariţiei /unui 
contrariu/. 

Dacă, aşadar, există astfel de naturi, pe care cei ce se ocupă 
cu dialectica le numesc „Forme", cu mult mai mult ar fi /„Formă"/ 
cineva care ştie în mod actualizat decât este /Formă/ ştiinţa 
în sine, sau ceva care mişcă efectiv mai degrabă decât mişca¬ 
rea /în sine/. Căci cel care ştie şi cel care se mişcă efectiv sunt 
mai curând actualizări, în timp ce ştiinţa în sine şi mişcarea în 
sine sunt virtualităţile acelor actualizări. 

1051 a S-a evidenţiat, prin urmare, că actualizarea este anterioară 
atât virtualităţii, cât şi oricărui principiu transformator. 


Capitolul 9 

Dar că actualizarea este mai bună şi mai nobilă /chiar/ decât 
virtualitatea onorabilă este clar şi din următoarele motive: 


45 Ar fi vorba despre o aluzie la Empedocle. 

Lucrurile care sunt considerate în virtualitate sunt capabile 
să fie ambele contrarii, fiecare rămânând identic cu sine. De 
exemplu, ceea ce se spune că e capabil să fie sănătos este, tot 
el, capabil să fie şi bolnav, şi /el este virtual ambele contrarii/ 
simultan. Căci aceeaşi este virtualitatea sănătăţii şi a bolii, aceeaşi 
este şi virtualitatea statului liniştit şi a mişcării, a construirii 
şi a demolării, a faptului de a fi construit şi a faptului de a fi 
demolat. Intr-adevăr, virtualităţile contrariilor coexistă simul¬ 
tan, dar contrariile /actualizate/ nu pot coexista simultan (precum 
a fi efectiv sănătos şi a fi efectiv bolnav); de aici rezultă că unul 
dintre contrarii este cel bun, în timp ce virtualul este, în mod 
egal, ambele contrarii, sau nici unul. Actualizarea este, prin 
urmare, mai bună. 4b 

Este necesar însă ca la lucrurile rele finalitatea şi actualizarea 
să fie mai rele decât virtualitatea /răului/. Intr-adevăr, acelaşi 
virtual este capabil să devină ambele contrarii. E clar deci că 
răul nu este dincolo de lucruri, deoarece el urmează în mod 
natural după virtualitate. Prin urmare, printre lucrurile primor¬ 
diale şi eterne nu există nici rău, nici eroare, nici distrugere 
(distrugerea aparţine celor rele ). 47 

Dar şi teoremele geometrice <5iaypâppaTa> sunt desco¬ 
perite prin actualizarea/unor virtualităţi/. Căci făcând /anumite/ 
diviziuni /grafice/, geometrii le descoperă, dat fiind că, în 
momentul când diviziunile sunt realizate, teoremele devin evi¬ 
dente. Dar la început teoremele există virtual. Din ce cauză 
suma unghiurilor unui triunghi este egală cu cea a două unghiuri 
drepte? Fiindcă unghiurile din jurul unui punct /situat pe o 
dreaptă/ sunt egale cu două unghiuri drepte. Dacă, prin urmare, 


46 Raţionamentul ar fi următorul: virtualitatea sănătăţii este indis¬ 
tinctă de virtualitatea bolii, deci ea este mai puţin bună decât actua¬ 
lizarea sănătăţii. Invers, cum se spune mai jos, la lucrurile rele, 
actualizarea este mai rea decât virtualitatea. 

47 Dacă răul (actualizat) urmează virtualităţii, înseamnă că acolo 
unde nu există virtualitate nu poate exista nici rău. Or, lucrurile eterne 
nu au virtualitate, deci la ele nu există rău, şi desigur, nici oboseală, 
boală, moarte. 

s-ar fi trasat o dreaptă paralelă cu latura /triunghiului/, ar fi 
devenit clar pentru cel care vede /figura/ de ce se întâmplă aşa. 

De ce orice unghi înscris într-un semicerc este drept ? Dacă 
sunt trei drepte — două formând baza semicercului şi a treia 
perpendiculara dusă din centrul semicercului — devine clar 
pentru cel care vede /figura/, deoarece el cunoaşte teorema 
dinainte. 48 încât, este limpede că cele ce se află în virtualitate 
sunt descoperite prin aducerea lor în actualizare. 49 Raţiunea 
acestui proces stă în aceea că gândirea este actualizare. 50 Rezultă 
că virtualitatea provine din actualizare şi de aceea oamenii cunosc 
lucrurilefăcându-le , 51 (Actualizarea ce are în vedere individul 
<fi Kax dtpi9pov> este posterioară prin geneză /virtualităţii/.) 


Capitolul 10 

Deoarece ceea-ce-este ş i ceea-ce-nu-este s e concep p e de-o 
parte în raport cu figurile categoriilor, pe de altă parte în raport 
1051 b cu virtualitatea şi cu actualizarea acestor categorii sau a 
contrariilor lor, şi în fine [în sensul principal] în raport cu 
adevărul şi cu falsul, aceasta trebuie să corespundă în realitate 
cu momentul asocierii şi al disocierii /unui subiect de un pre¬ 
dicat/: astfel că spune adevărul cel care gândeşte disociate un 
subiect şi un predicat care sunt disociate /în realitate/, sau cel 
care le gândeşte asociate pe cele care sunt asociate. Spune falsul 
cel care declară lucrurile a fi invers de cum sunt. S2 


48 E vorba despre teorema care spune că suma unghiurilor unui 
triunghi este egală cu două unghiuri drepte. 

49 Construcţia geometrică este o formă de actualizare a teoremei 
latente, virtuale. 

50 Aristotel pregăteşte teoria din Cartea Lambda asupra lui Dum¬ 
nezeu ca gândire care se gândeşte pe sine şi care este actualizare pură, 
lipsită de orice virtualitate. 

51 Aristotel găseşte o dovadă a priorităţii actualizării în faptul că 
oamenii învaţă acţionând, făcând mai degrabă decât învăţând pasiv. 

52 Pentru Aristotel adevăr înseamnă a asocia sau a disocia un 
subiect de un predicat ca în realitate; fals a le asocia sau disocia invers 

Când avem sau nu avem o afirmaţie adevărată, respectiv 
falsă? Trebuie să cercetăm ce vrem să spunem cu asta. 

Nu fiindcă noi considerăm că tu cu adevărat eşti alb, eşti 
tu chiar alb în realitate, ci fiindcă tu eşti chiar alb şi noi afirmăm 
acest lucru, spunem noi adevărul. 

însă, dacă unele lucruri sunt etern asociate şi e imposibil 
să fie disociate, altele sunt mereu disociate şi nu pot fi asociate, 
iar altele pot fi în ambele moduri contrare, faptul de a fi constă 
în a fi asociat şi a forma o unitate, în timp ce faptul de a nu fi 
constă în a fi disociat şi a forma o multiplicitate. Iar în privinţa 
celor care pot fi /când asociate, când disociate/, aceeaşi opinie 
devineba falsă, ba adevărată şi aceeaşipropoziţiedevine, şi ea, 
când falsă, când adevărată. Dar despre cele care nu pot fi altfel 
nu se poate afirma când adevărul, când falsul, ci aceleaşi lucruri 
sunt întotdeauna fie adevărate, fie, respectiv, false. 

Dar ce înseamnă a fi sau a nu fi, a fi adevărat şi fals, în legă¬ 
tură cu entităţile necompuse <t& acruvOc-cco ? Căci nu există 
aici ceva unit /în realitate/, încât să existe în fapt când e unit 
/în discurs/, şi să nu existe, când e separat /în discurs/, cum se 
întâmplă cu „lemnul alb“ sau cu „incomensurabilitatea dia¬ 
gonalei /pătratului/". Şi nici adevărul şi falsul nu sunt aici ca în 
celelalte cazuri. Sau, după cum adevărul nu este în aceste cazuri 
— ale celor ce nu pot fi compuse — identic /ca sens/ cu cel din 
cazurile anterioare, tot aşa nici existenţa nu are acelaşi sens . 53 


decât sunt în realitate. Adaequatio intellectus et rei aveau să spună 
scolasticii. Oricât ar fi contestat modernii — începând cu Berkeley 
şi Kant, până la Nelson Goodman şi Richard Rorty — această 
concepţie despre adevăr, ea rămâne greu de substituit. 

53 Este vorba despre noţiunile simple, elementare, sau despre formele 
pure, care nu se pot descompune într-un subiect şi un predicat. De 
aceea, în cazul lor, nu se poate spune că adevărul constă în unirea 
sau disocierea corectă a unui subiect şi a unui predicat, deoarece 
acestea nu există distincte. Adevărul constă aici în intuirea şi apoi în 
pronunţarea realităţii caatare. Adevărul are, pentru realităţile necompuse, 
o înfăţişare mai arhaică, mai apropiat de ceea ce poeţii considerau a 
fi adevărat: cuvântul puternic, o enunţare aparţinând unei persoane 
cu autoritate: rege, profet, înţelept. 

Adevărul, respectiv falsul constau aici, pe de-o parte, în a 
atinge şi a pronunţa adevărul (într-adevăr, afirmaţia şi pronun¬ 
ţarea nu sunt totuna 54 ), iar, pe de altă parte, ignoranţa constă 
în a nu-1 atinge. A te înşela în privinţa esenţei /acestor entităţi/ 
nu e posibil, decât în mod conjunctural. La fel stau lucrurile 
şi cu Fiinţele necompuse: nu e cu putinţă să te înşeli în privinţa 
lor. Căci toate acestea există în actualizare şi nu în virtualitate. 55 
Intr-adevăr, altminteri ar fi supuse devenirii şi ar pieri, dar în 
fapt ceea-ce-este intrinsec nici nu devine, nici nu piere; altmin¬ 
teri ar trebui sa devină din altceva. 

Aşadar, despre lucrurile care sunt ceea ce într-adevăr are 
existenţă şi care sunt actualizări nu te poţi înşela, ci doar poţi 
să le gândeşti sau nu. Iar esenţa lor trebuie cercetată pentru a 
se şti dacă ele sunt în acest fel sau nu. 56 

A fi considerat ca adevăr şi a nu fi considerat ca fals for¬ 
mează un singur adevăr dacă există asociere reală dintre subiect 
şi predicat. 57 Dacă nu există asociere reală /între subiect şi 
1052 a predicat/, avem fals. Iar dacă existenţaesteîntr-un fel, unitatea 
/dintre subiect şi predicat/ este şi ea în acel fel; dacă existenţa 
nu e astfel, nici unitatea nu e. 58 


54 Afirmaţia <Kaxd(pa<n.i;> presupune unirea unui subiect şi a unui 
predicat, ceea ce nu este cazul pronunţării ccpdaiţx 

55 Adică, a le cunoaşte nu presupune ef ortul de a trece de la non-ma- 
nifest şi non-explicit la manifest şi explicit, cum, de pildă, stau lucrurile 
în cazul geometriei. 

56 Adică se cercetează dacă ceva este o realitate compusă sau 
necompusă; dacă este necompusă, ea este imediat enunţabilă ca adevă¬ 
rată, dacă este gândită ca atare. 

57 Propoziţia „triunghiurile isoscele au două unghiuri egale" este 
adevărată în acelaşi timp în care propoziţia „triunghiurile isoscele 
nu au două unghiuri egale" este falsă. Adevărul primei şi falsitatea 
celei de-a doua formează, de fapt, un singur adevăr, corespunzând 
unei anumite relaţii de asociere reală între un subiect şi un predicat. 

58 Unul (unitatea dintre subiect şi predicat) are sensurile pe care 
le are şi existenţa Fiinţei respective, ceea ce Aristotel arătase în Cărţile 
Gamma şi Delta. Dacă Fiinţa este etern actualizată, şi unitatea este 
esenţială şi indisociabilă, iar atunci adevărul rezultă din pura aper- 
cepţie intelectuală a acestor entităţi. 

Adevărul înseamnă a gândi aceste /entităţi necompuse/. De 
fapt, falsul nu există, nici eroarea /în privinţa entităţilor necom¬ 
puse/, ci există numai ignoranţa, dar nu în sensul în care e 
orbirea. Orbirea aduce cu /situaţia/ celui care nu ar avea în gene¬ 
ral capacitatea de a gândi. 

De asemenea, este limpede şi că, în privinţa lucrurilor imo¬ 
bile, nu există posibilitate de înşelare asupra momentului în 
timp /unde ele se află/, dacă sunt concepute ca imobile. De 
pildă, dacă cineva consideră că triunghiul nu se schimbă în 
timp, nici nu va considera că uneori suma unghiurilor sale este 
egală cu cea a două unghiuri drepte, alteori — nu, căci aceasta 
/ar presupune/ că triunghiul s-ar modifica. 

S-ar putea însă considera că /un asemenea subiect imobil/ 
are anumite proprietăţi şi nu are altele, de exemplu, nu există 
număr deopotrivă par şi prim, sau unele /numere pare / sunt 
prime, altele — nu sunt. Dar, luându-se un singur număr nici 
măcar aşa ceva nu se poate spune: căci nu se poate spune că, 
în acest caz, subiectul este într-un fel şi că tot el nu este în acel 
fel. De data aceasta, vei spune /mereu/ adevărul, sau te vei înşela 
/mereu/, de vreme ce el rămâne mereu la fel. 59 


59 Doi este şi prim şi par, în schimb Patru este par, dar nu prim. 
S-ar putea afirma că anumite proprietăţi ale numerelor variază, nu 
sunt stabile. Dar, dacă se ia nu întreaga clasă a numerelor naturale, 
ci un singur număr, proprietăţile lui vor fi constante. 

Chestiunea unităţii Fiinţelor. Cele patru sensuri în care se consi¬ 
deră unitatea. Esenţa unităţii este esenţa indivizibilului. Problema 
măsurii şi a măsurării. în cadrul fiecărui gen există o măsură şi o 
anumită unitate, considerată indivizibilă. Sensurile indivizibilităţii 
unităţii de măsură. Sensul în care ştiinţa este considerată măsura 
lucrurilor. Critica teoriei lui Protagoras. 

Ce este în sine Unul ? El nu este o Fiinţă, în sensul unei autonomii, 
situat în afara lucrurilor, cum susţin platonicienii. Unul este întot¬ 
deauna un „unu“ determinat. Unul în sine nu există ca atare, nu este 
Fiinţă. Unul şi multiplul. Identicul şi asemănătorul. Sensurile diver¬ 
sului şi neasemănătorului. Diferenţa şi unitatea genului sau a speciei. 
Contrarietatea ca diferenţă maximă şi perfectă. De ce nu pot exista 
decât două contrarii în cadrul fiecărui gen. Contradicţia (absenţa 
intermediarului) şi contrarietatea. Privaţiunea. în ce fel se opun unul 
şi multiplul, cât şi marele şi micul. Egalul nu se opune nici mai 
marelui, nici mai micului, ci inegalului. Problema intermediarelor. 
Ele se află în acelaşi gen cu contrariile respective şi sunt compuse 
din acestea. Genul şi diferenţa. în raport cu genul, specia nu este nici 
identică, nici diferită. 

De ce unele contrarietăţi creează specii diferite, în timp ce altele — 
nu ? Diferenţa intrinsecă definiţiei şi cea extrinsecă. Numai prima 
produce specii diferite. 

Pieritorul şi nepieritorul sunt genuri diferite. Ele nu pot aparţine 
aceleiaşi specii, de unde un argument împotriva Formelor platoniciene. 




Capitolul 1 


S-a arătat mai înainte, în capitolul dedicat sensurilor multiple, 
(Cartea Delta) că unitatea are mai multe sensuri. Având mai 
multe sensuri, totuşi cele principale rămân patru, aparţinând 
entităţilor care sunt concepute în sens primar şi formând o 
unitate intrinsecă şi nu contextuală. 

în primul rând, avem unitatea continuă, care este, în mod 
absolut sau măcar în principal, naturală şi nu obţinută prin atin¬ 
gere sau legare. (Şi în cazul acestora are mai multă unitate şi 
are prioritate lucrul a cărui mişcare este mai puţin divizibilă 
şi mai simplă.) 

Apoi formează o unitate, şi chiar mai avansată, întregul ce 
posedă o configuraţie, o formă, mai ales dacă el este astfel în 
chip natural şi nu silit, precum sunt lucrurile încleiate, îmbinate 
sau legate, ci are în sine însuşi raţiunea de a fi un corp continuu. 
El este în acest fel datorită faptului că mişcarea sa este unică 
şi indivizibilă după loc şi timp; astfel încât este evident că, dacă 
vreun lucru posedă în mod natural principiul mişcării, şi anume 
primul principiu al primei mişcări — mă refer la mişcarea circu¬ 
lară, acesta este cea dintâi unitate ce posedă mărime spaţială 
<7iptoTov |ieye8ck; ev>.' 

Aşadar, unele lucruri formează o unitate de acest fel întrucât 
sunt continue sau fiindcă reprezintă un întreg; altele /au uni¬ 
tatea/ dată de o unică definiţie: sunt atare lucruri cele al căror 
proces de înţelegere <fi vot|cnc;> este unic — adică cele al căror 
proces de înţelegere este indivizibil; e indivizibil însă când are 


1 Este vorba, desigur, despre astre, care s-ar afla într-o mişcare 
circulară, considerată de Aristotel ca fiind cea mai simplă (cea mai 
apropiată de repaus — revine mereu în punctul de plecare). 

drept obiect indivizibilul, fie luat după specie, fie luat după 
număr. După număr, individualul este indivizibil, în timp ce, 
după specie, e indivizibil ceea ce formează un obiect pentru 
cunoaştere şi ştiinţă, încât rezultă că raţiunea de a fi a unităţii 
Fiinţelor este o unitate în sens primar. 2 

Prin urmare, unitatea are aceste sensuri: ceea ce este continuu 
în mod natural, întregul, individualul şi universalul; toate acestea 
formează o unitate prin faptul că au, unele, mişcarea indivizi¬ 
bilă, altele — procesul prin care sunt înţelese sau definiţia. 

1052 b Trebuie ţinut seama însă că nu există identitate între felul 
în care lucrurile sunt concepute a forma o unitate, pe de-o 
parte, şi esenţa unităţii şi definiţia ei, pe de alta. Intr-adevăr, 
unitatea se concepe în modurile pe care le-am descris şi va fi 
o unitate fiecare dintre ele, care va avea de-a face cu unul dintre 
aceste moduri; dar esenţa unităţii va aparţine uneori unei uni¬ 
tăţi, alteori — alteia, care este mai aproape de sensul principal 
al noţiunii. Iar celelalte /sensuri/ reprezintă unitatea /esenţială/ 
în virtualitate, aşa cum se întâmplă şi în privinţa elementului 
şi a raţiunii de a fi, dacă ar trebui făcute distincţii între lucruri 
şi dată o definiţie numelui. 3 


2 Aşadar, cele patru tipuri de unităţi sunt: 

1) unitatea dată de continuitatea fizică (o bucată de lemn, de exemplu). 

2) unitatea dată de existenţa unui întreg. 

Această unitate are, la rândul ci, două subdiviziuni: 

2a) unitatea individualului — de exemplu, un om, un copac etc. 

2b) unitatea inteligibilă a speciei, legată de o definiţie unică. 

E de observat că în cazul corpurilorcereşti şi al entităţilor supra- 
sensibile cele două ultime unităţi tind să se confunde. 

Specia este indivizibilă în sensul că ea nu se poate reduce la alte 
specii inferioare; privită însă ca o unitate a genului şi a diferenţei, ea 
este divizibilă. 

De asemenea, individualul este indivizibil, în sensul că divizându-1 
el îşi pierde forma şi esenţa; dar este divizibil în sensul că se compune 
dintr-o formă şi o materie sensibilă. Din perspectiva ştiinţei, specia 
este formă şi constituie o Fiinţă; altminteri. Fiinţa este individualul. 
In ambele cazuri, unitatea e primară şi e dată de formă. 

3 Esenţa unităţii — indivizibilitatea — nu se regăseşte la fel în cazul 
diferitelor tipuri de unităţi descrise mai înainte; la fel, caracterul de 

Astfel, într-un sens, focul este considerat element (dar chiar 
şi nelimitatul sau ceva similar este o realitate intrinsecă), în alt 
sens — nu. Căci esenţa focului şi cea a elementului nu sunt iden¬ 
tice, ci, luat ca un lucru anume şi ca o natură, focul este un 
element, dar numele „element" semnifică faptul că/focul/ pri¬ 
meşte o anumită proprietate, fiindcă există ceva scos dintr-o 
primă /materie/ imanentă. 4 

La fel se petrec lucrurile şi când este vorba despre raţiunea 
de a fi, despre unitate sau unu şi despre toate cele asemănătoare. 
De aceea, esenţa unităţii este esenţa indivizibilului; anume, ceea 
ce este un ce determinat , fiindcă este autonom fie după loc, fie 
după specie, fie după modul de înţelegere, fie că este /identic/ 
cu esenţa întregului şi a indivizibilului, dar, în special, fiindcă 
este esenţa măsurii prime în cadrul fiecărui gen, şi mai ales în 
cadrul genului cantităţii. Căci de aici — de la măsură — a ajuns 
/unitatea/ şi la alte genuri. 

Intr-adevăr, măsura este lucrul prin care se cunoaşte canti¬ 
tatea. Cantitatea, întrucât este cantitate, se cunoaşte fie prin 
intermediul unităţii fie prin cel al numărului, iar orice număr 
se cunoaşte prin intermediul unităţii, astfel încât orice canti¬ 
tate, întrucât este cantitate, se cunoaşte prin intermediul unului. 
Iar cantităţile se cunosc prin acel unu care este prim, adică prin 
unul în sine. De aceea, unitatea este principiul numărului luat 
ca număr. De aici şi în celelalte situaţii vorbim despre măsură 
ca despre lucrul prin care ceva se cunoaşte în primul rând. Iar 
măsura, /în cadrul fiecărui/ gen, este o unitate — în lungime, 
în lăţime, în adâncime, în greutate, în viteză. (Noţiunea de greu¬ 
tate şi cea de viteză sunt valabile şi pentru contrarii, fiecare dintre 
aceste noţiuni având două sensuri: de exemplu, „greutate" 
înseamnă, pe de-o parte, orice cântăreşte ceva, pe de alta — ceva 
care cântăreşte în exces; iar „viteză" se referă pe de-o parte la 


„element" al unui lucru nu se regăseşte la fel în toate componentele 
realităţii. 

4 Intr-un sens, focul este element; într-altul, în măsura în care 
este el însuşi un compus din materia primordială şi o formă, nu este 
un element în sensul absolut. 

orice mişcare, pe de alta — la o mişcare excesiv de rapidă. Căci 
există o viteză şi a corpului lent, şi există o greutate şi a corpului 
celui mai uşor.) 

în toate aceste genuri există drept măsură şi principiu o 
unitate /considerată/ indivizibilă, de vreme ce şi în măsurarea 
liniilor se foloseşte măsura, luată ca indivizibilă, de un picior. 
Intr-adevăr, pretutindeni este căutată drept măsură o unitate 
care e /considerată/ indivizibilă. 5 

Ea este simplă, fie sub raportul calităţii, fie sub cel al canti¬ 
tăţii. Iar acolo unde se pare că nu se poate nici lua, nici adăuga 
ceva /unei mărimi măsurate/, această /mărime/ este măsura 
exactă. De aceea măsura numărului este cea mai exactă. Căci 
1053 a unitatea aritmetică este socotită în toate privinţele indivizibilă, 
iar în celelalte genuri este imitată tocmai o astfel de unitate. 
Fiindcă, dacă s-ar porni de la stadiu sau talant sau de la altă 
măsură mai mare, nu ar fi evidente nici adăugirea, nici scoaterea 
unei cantităţi /mici/, ceea ce nu s-ar putea petrece dacă unitatea 
de măsură ar fi mai mică; astfel încât toată lumea stabileşte 
drept unitate de măsură şi pentru lichide, şi pentru solide, şi 
pentru greutăţi, şi pentru lungimi, mărimea cea dintâi, por¬ 
nind de la care nu mai e posibil să te laşi înşelat cu ajutorul 
senzaţiei, /dacă se adaugă sau se scoate ceva/. 6 

Şi lumea socoteşte că atunci cunoaşte cantitatea când o 
cunoaşte prin intermediul acelei măsuri. Şi, /consideră cunos¬ 
cută/ mişcarea, /când este măsurată/ cu ajutorul mişcării celei 
mai simple şi mai rapide (aceasta consumă cel mai puţin timp); 
de aceea,în astronomie aceasta este unitatea şi principiul (căci 
se admite că mişcarea cerului /stelelor fixe/ este uniformă şi 


5 Evident, unitatea de măsură nu este indivizibilă în sine; dar 
Aristotel arăta că ea, măcar sub raport calitativ, este indivizibilă: dacă 
metrul este unitatea pentru lungimi, mărimile mai mici de un metru 
se vor măsura în divizorii metrului şi nu în unităţi diferite calitativ. 

6 „Stadiul" avea cam 180 m. „Talantul" cântărea, după locul său 
cetatea care este avută în vedere,între 26 şi 39 kg. Ambele erau, aşadar, 
la scara umană, măsuri relativ mari. Existau, desigur, şi unităţi mult 
mai micicare permiteau măsurări mai exacte. Era greu de imaginat pe 
atunci o metodă de măsurare exactă, ca şi stabilirea unor etaloane stabile. 

cea mai rapidă, mişcare la care /astronomii/ raportează celelalte 
mişcări cereşti). 7 

în muzică, unitatea de măsură este intervalul elementar 
<5tecn.(;>, fiindcă este cel mai mic interval, iar în vorbire — sune¬ 
tul elementar. Iar toate acestea reprezintă o unitate în acest sens 
şi nu fiindcă ar exista o unitate comună /tuturor lucrurilor/, 
ci în felul arătat. 8 

însă nu întotdeauna /unitatea de/ măsură este una singură 
la număr, ci uneori sunt mai multe, aşa cum sunt două intervale 
elementare în muzică, ţinând seama nu de auz, ci de teorie; 
de asemenea, sunt mai multe sunete elementare prin care măsu¬ 
răm /vorbirea/, iar „diametrul" se poate măsura cu două unităţi, 
şi la fel şi latura. 9 


7 Noi definim viteza ca spaţiul parcurs în unitatea de timp (s/t), 
ceea ce face ca viteza mai mică să fie etalon pentru vitezele mai mari. 
Aristotel definea, pare-se (şi avea tot dreptul să o facă, din punct de 
vedere cinematic), viteza drept timpul consumat pentru parcurgerea 
unităţii de spaţiu (t/s), ceea ce înseamnă că viteza cea mai mare va 
fi unitatea cea mai mică şi ea va servi drept etalon. Există un avantaj 
„metafizic": viteza cerului stelelor fixe putea deveni astfel etalon pentru 
exprimarea vitezei cercurilor planetare, tot aşa cum această mişcare 
(uniformă şi circulară) servea pentru explicarea mişcării mai com¬ 
plicate a celorlalte planete. 

8 Unul nu constituie un gen comun, aşa cum credeau platonicienii. 
Principiul fundamental rămâne analogia: ceea ce este, să spunem, in¬ 
tervalul elementar pentru muzică este unitatea pentru numere şi 
unitatea elementară de greutate pentru greutăţi. 

9 Scara muzicală diatonică foloseşte drept interval elementar semi¬ 
tonul, în timp ce scara enarmonică foloseşte cu acelaşi scop sfertul 
de ton. Sfertul de ton este aproape imposibil de distins cu auzul, dar 
el este distinctibil teoretic. Ambele se numescîn greacă „diesis" (de 
unde noi avem cuvântul „diez"). 

„Diametros" înseamnă, în greacă, atât diametru, cât şi diagonala 
unui paralelogram: ceea ce înseamnă că, în primul sens, el se poate 
măsura cu un arc de cerc, în timp ce în al doilea caz — cu latura parale¬ 
logramului. 

Măsurarea laturii cu mai multe unităţi se referă, probabil, la faptul 
ca în cadrul fiecărei figuri geometrice se poate alege alt etalon pentru 
măsurarea laturilor. 

La fel se măsoară şi toate mărimile. Astfel, pentru toate cele, 
unitatea este măsura, fiindcă cunoaştem componentele din care 
se alcătuieşte Fiinţa unui lucru, atunci când divizăm, fie în mod 
cantitativ, fie prin distingerea speciilor. Şi de aceea unitatea este 
indivizibilă, fiindcă principiul tuturor lucrurilor este indivizibil 
<TO 7tpd)TOV âicdoTtov &5lOUp£TOV>. 

Totuşi nu orice unitate este indivizibilă în acelaşi fel — de 
exemplu, piciorul şi unitatea aritmetică, ci aceasta din urmă 
este indivizibilă în toate privinţele, în timp ce primul trebuie 
aşezat printre lucrurile indivizibile pentru senzaţie 10 , după cum 
s-a spus deja; căci orice lucru continuu este/altminteri/ divizibil. 

întotdeauna, măsura trebuie să fie înrudită cu ceea ce se mă¬ 
soară: într-adevăr, o mărime este /măsura/ mărimilor, şi în mod 
particular, o lungime este măsura lungimii, o suprafaţă — măsura 
suprafeţei, a sunetului — un sunet, măsura greutăţii este o greu¬ 
tate, iar a unităţilor aritmetice este o unitate aritmetică. în acest 
fel trebuie luate lucrurile, şi nu că un număr este măsura nume¬ 
relor. Ar trebui spus aşa, dacă situaţiile ar fi, într-adevăr, simi¬ 
lare. Or, ele nu sunt similare, ci ar fi ca şi când s-ar considera 
că măsura unităţilor aritmetice e dată de mai multe unităţi 
aritmetice, şi nu de o unitate. Căci numărul este o multitudine 
de unităţi aritmetice şi nu o unitate. 

Dar şi ştiinţa este numită măsura lucrurilor, ca şi senzaţia, 
din pricina aceluiaşi motiv, fiindcă cunoaştem ceva cu ajutorul 
lor, având în vedere că mai curând ele iau măsura / lucrurilor/^ 
decât ele însele măsoară. Se întâmplă cu noi ca şi când, dacă 
altcineva ne-ar măsura, am şti cât de mari suntem fiindcă el 
şi-ar aplica braţul de un număr de ori asupra noastră. 

Protagoras susţine că „omul este măsura tuturor lucrurilor" 
1053 b de parcă l-ar avea în vedere pe omul ştiutor sau pe cel care are 


10 Pentru senzaţia neechipată cu aparate de măsură, evident. 

11 II iau pe pETpouvtcu la diateza medie, deoarece la diateza pasivă, 
cum îl consideră, de pildă, G. Reale, nu are sens. Paragraful următor 
explică ce vrea să spună Aristotel: ştiinţa sau senzaţia iau măsura lu¬ 
crurilor, chiar dacă nu ele însele măsoară, aşa cum cineva obţine 
măsura sa cu ajutorul altcuiva care îl măsoară. 

senzaţii. Dar aceştia /sunt în realitate măsura lucrurilor, doar/ 
unul — fiindcă posedă senzaţia, celălalt — fiindcă posedă ştiinţa, 
despre care noi spunem că sunt măsurile obiectelor. Aşadar, fără 
să spună nimic deosebit, /sofiştii/ par numai să spună aşa ceva. 12 

Aşadar, faptul că esenţa unităţii este o anumită măsură 
pentru cel care distinge după nume, fiind în cel mai înalt grad 
/măsura/ cantităţii, apoi cea a calităţii, este limpede. O astfel 
de unitate va fi, mai întâi, dacă există, indivizibilă din punct de 
vedere cantitativ, apoi /indivizibilă/ calitativ. De aceea, unita¬ 
tea este indivizibilă fie absolut, fie în măsura în care este privită 
ca o unitate. 


Capitolul 2 

In legătură cu Fiinţa şi cu natura trebuie cercetat dacă lucru¬ 
rile stau într-un fel sau într-altul, aşa cum am discutat în Cartea 
dedicată aporiilor (Beta) 13 : anume ce sunt unul şi unitatea şi 
cum trebuie concepute ele: oare unul este o Fiinţă anume, aşa 
cum au susţinut mai întâi pitagoricienii, şi mai apoi Platon ? 
Sau mai degrabă există o natură drept substrat /alta decât unul/, 
şi atunci ea trebuie concepută mai adecvat şi mai degrabă în 
felul în care o fac filozofii naturii ? Căci dintre aceştia, un filozof 
susţine că Prietenia este unitatea, altul — că e aerul, altul — că 
este nelimitatul , M 


12 Fireşte, Protagoras voia să spună mai mult decât că omul ştiutor 
sau cu senzaţii „măsoară" lucrurile. Aşa cum remarcă şi Aristotel în 
Cartea Gamma, sau Platon în dialogul omonim, Protagoras voia pro¬ 
babil să spună că fiecare om are măsura proprie de evaluare a lumii, 
şi că între aceste măsuri individuale nu se poate stabili care este 
preferabilă. 

13 Cartea Beta, cap. 4. 

14 Prima referinţă este la Empedocle, pentru care Prietenia este 
principiul unităţii întregului; a doua referinţă este la Anaximenes 
probabil, pentru care aerul era substratul tuturor lucrurilor; în fine, 
ultima îl are în vedere pe Anaximandros. 

Dar, dacă nici unul dintre universale nu poate fi Fiinţă, după 
cum s-a arătat în Cărţile despre Fiinţă şi ceea-ce-este ]i , dacă 
nici /ceea-ce-este-le/însuşi nu poate fi Fiinţă, ca un ce unic plasat 
în afara multiplicităţii (căci el este comun /multiplicităţii/, afară 
doar dacă nu ca o predicaţie /universală/), e limpede că nici unul 
sau unitatea /nu pot juca acest rol/. Intr-adevăr ceea-ce-este şi 
unul sunt în cea mai mare măsură predicatele tuturor lucru¬ 
rilor. Rezultă că nici genurile nu sunt naturi anume şi Fiinţe 
autonome faţă de celelalte lucruri, nici unul nu poate fi un gen, 
din aceleaşi raţiuni din care nici ceea-ce-este, nici Fiinţa nu pot 
constitui un gen. 16 

In plus, lucrurile decurg cu necesitate asemănător în toate 
aceste cazuri: unul este conceput în tot atâtea sensuri în câte este 
conceput şi ceea-ce-este. Rezultă că, dat fiind că, într-adevăr, 
există o unitate anume şi o natură în cazul calităţilor, la fel şi 
în cel al cantităţilor, este limpede că trebuie cercetat în general 
ce anume este unul, după cum/ne-am întrebat/ şi ce anume este 
ceea-ce-este, deoarece nu este suficient /a se spune/ că natura 
lor este chiar aceasta. 

Or, există şi printre culori o culoare, una, precum albul, şi 
apoi restul culorilor care derivă din acesta şi din negru; iar 
negrul este privaţiunea albului, după cum întunericul este priva¬ 
ţiunea de lumină [aceasta înseamnă privaţiunea de lumină]. 
Astfel încât, dacă existenţele ar fi culori, ele ar reprezenta un 
anumit număr. Dar un număr de ce anume ? De culori, desigur, 
iar unul ar fi atunci una dintre culori, de exemplu, albul. La 
fel, dacă existenţele ar fi intervale muzicale, şi ele ar reprezenta 
un anume număr, şi anume de semitonuri, însă Fiinţa inter¬ 
valelor nu ar fi număr. Iar unul / seriei/ ar fi ceva a cărui Fiinţă 
nu este unul /indeterminat/, ci semitonul. 17 


15 Cartea Zeta, cap.13. 

16 S-a arătat în Cartea Beta, cap. 3, (v. şi nota 25) că ceea-ce-este 
(existenţa) şi identitatea (unul) nu sunt genuri, deoarece ele se pot 
predica despre propriile diferenţe. 

17 Aristotel arăta că, acolo unde existenţele se pot înseria cumva, 
sau ele provin prin multiplicarea unui element primordial, acela poate 
fi socotit „unul" seriei respective sau al genului; dar el nu este totuşi 

La fel se petrec lucrurile şi cu sunetele articulate ale limbii: 
dacă existenţele ar fi un număr de sunete elementare, şi unul 
/seriei/ ar fi atunci o vocală elementară. Iar dacă existenţele ar 
fi poligoane, /ele ar reprezenta atunci/ un număr de figuri, iar 
unul /seriei/ ar fi triunghiul. Acelaşi raţionament se poate face 
şi în celelalte genuri, încât rezultă că şi în cazul afecţiunilor, 
şi în cel al calităţilor, şi în cel al cantităţilor, şi în mişcare, dacă 
există numere şi dacă există un element primordial în toate 
aceste genuri, existenţele respective reprezintă un număr deter¬ 
minat de lucruri, iar unul respectiv este un unu determinat; şi 
nu unul în sine <touxo avc6> este Fiinţa. Iar atunci este necesar 
ca aceeaşi situaţie s-o avem şi în cazul Fiinţelor, căci se întâmplă 
acelaşi lucru pretutindeni. 

Este limpede, prin urmare, că unul, în orice gen, este o natură 
anume/determinată/, dar că nicăieri unul în sine nu este natura 
/respectivă/; ci, după cum în cazul culorilor trebuie căutată o 
[una) culoare în calitate de unu în sine, tot aşa şi în cazul Fiinţei, 
unul în sine este, de fapt, o Fiinţă / anume/. 18 

Că unul (unitatea) şi ceea-ce-este semnifică cumva acelaşi 
lucru este limpede deoarece ele urmează /categoriilor/ în tot 
atâtea sensuri câte categorii sunt, dar nu se află în nici una dintre 
ele; de exemplu, unul nu se află nici în categoria Fiinţei, nici 
în cea a calităţii, ci se comportă asemănător cu ceea-ce-este. 19 


Fiinţa seriei, căci este întotdeauna vorba despre un număr determi¬ 
nat — de culori, de sunete, de semitonuri etc. Unul ca atare este 
indeterminat, şi ca atare, el nu poate fi Fiinţă şi nici nu poate constitui 
elementul primordial într-o serie sau un gen — crede Aristotel 
împotriva pitagoricienilor şi a platonicienilor. 

18 Iarăşi şi iarăşi se vede că pentru Aristotel Fiinţa presupune 
determinaţii. Ceva este Fiinţa tocmai în măsura în care are determi¬ 
naţii, este un ce definit, şi ca atare are o anumită autonomie (fie şi nu¬ 
mai conceptuală). De aceea şi unul sau unitatea nu sunt Fiinţe decât 
dacă au o determinare (primul element dintr-o serie etc.). 

19 Unu nu este nici Fiinţă, nici calitate, nici cantitate, aşa cum nici 
existenţa nu este Fiinţă, calitate, cantitate etc. Invers, diferitele cate¬ 
gorii au parte de existenţă şi de unitate. 

De asemenea, rezultă aceasta şi din faptul ca termenul „un om“ 
nu atribuie ceva în plus faţă de termenul „om“, după cum nici 
/copula/ „a fi“ nu atribuie ceva în plus faţă de „a fi“ într-un 
anume fel, sau de o anumită mărime, sau esenţa unităţii nu 
adaugă nimic faţă de esenţa individualităţii. 20 


Capitolul 3 

Unul şi multiplul se opun în mai multe sensuri, dintre care 
unul se referă la opoziţia celor două ca cea a indivizibilului 
faţă de divizibil. Căci ceea ce a fost divizat sau este divizibil 
se numeşte multiplu, în timp ce ceea ce este fie indivizibil, fie 
nu a fost divizat /se numeşte/ unu. 

Deoarece însă opoziţiile sunt de patru feluri, /în cazul nostru/, 
unul dintre termeni este exprimat prin privaţiunea /celuilalt/, 
şi nu este vorba despre o negaţie prin contradicţie, nici prin 
relaţie, [ar fi vorba despre termeni contrari]. 21 

Or, unul se concepe şi se lămureşte pornind de la contrariul 
său, iar indivizibilul — pornind de la divizibil; de aceea mul¬ 
ţimea şi divizibilul sunt mai accesibile senzaţiei decât indivi¬ 
zibilul. Rezultă că, din punct de vedere conceptual, mulţimea 
este anterioară indivizibilului datorită senzaţiei. 22 


20 Vezi Cartea Gamma, cap. 2. 

21 Cele patru feluri de opoziţie sunt: contradicţia, contrarietatea, 
relaţia şi privaţiunea. V. Cartea Delta, cap. 10. Opoziţia unului şi a 
multiplului, redusă la cea a indivizibilului şi a divizibilului, este de 
tipul privaţiunii: indivizibilul este privaţia divizibilului. (Textul este 
incert, de altfel.) 

22 Pasaj dificil: aparent Aristotel se contrazice: dacă conceptual 
multiplul este anterior unului, cum de se întâmplă aceasta „datorită 
senzaţiei". Cred că Aristotel vrea să spună următoarele: raţionând 
asupra unului şi a multiplului, dar totodată ţinând seama şi de exi¬ 
genţele senzaţiei, vom constata că multiplul este cunoscut înaintea 
unului, căci senzaţia înfăţişează multiplicitatea lucrurilor. Unul este 
totuşi anterior multiplului, dar nu pentru cunoaşterea umană, ci în 
sine. V. Cartea Zeta, cap. 4. 

Dar proprii unului sunt, aşa cum am explicat în Diviziunea, 
contrariilor, identicul, asemănătorul şi egalul, în timp ce multi¬ 
plului îi sunt proprii diferitul, neasemănătorul şi inegalul. 

Or, fiindcă identicul are multe sensuri, noi ne referim uneori 
la el în sensul identităţii numerice, alteori îl avem în vedere când 
ceva ar fi unu /şi identic cu sine/ şi ca formă, dar şi numeric, 
de exemplu, când am spune că tu eşti unu şi acelaşi cu tine însuţi 
şi ca formă şi ca materie P In alt sens / vorbim despre identitate/, 
dacă definiţia Fiinţei prime 1 * ar fi una şi aceeaşi, precum spunem 
că liniile drepte egale sunt identice, şi că /sunt identice/ şi patru¬ 
laterele cu laturi şi unghiuri egale, deşi ele formează o multi¬ 
plicitate. Dar în aceste cazuri egalitatea reprezintă o unitate. 

Sunt /considerate/ asemănătoare lucrurile care nu sunt 
absolut identice, nici indistincte în privinţa Fiinţei lor com¬ 
puse, dar sunt / totuşi/ identice ca formă, precum patrulaterul 
mai mare este asemenea patrulaterului mai mic, şi dreptele 
inegale /sunt şi ele / asemenea. Ele, într-adevăr, sunt asemenea, 
dar nu sunt pur şi simplu identice. Alte lucruri, la care există 
o proprietate în grad mai mare sau mai mic, /sunt asemănă¬ 
toare/ dacă, având aceeaşi formă, nu au proprietatea respectivă 
nici în grad mai mare, nici mai mic. Alte lucruri sunt numite 
asemănătoare, dacă ar poseda una şi aceeaşi proprietate ca 
formă, precum albul, în proporţie mare sau mică, fiindcă forma 
lor este una. Altele sunt numite asemănătoare, dacă au, printre 
însuşiri, mai multe identice decât diferite, fie în mod absolut, 
fie /le au comune/ pe cele la vedere <ta 7tpoxEtpa>; de pildă, 
cositorul este asemănător argintului prin faptul ca este alb, aurul 
este asemănător focului prin faptul că e galben şi roşcat. 

De aici rezultă cu claritate că şi altul<xb ET£pov>, şi nease¬ 
mănătorul au mai multe sensuri: mai întâi, altul şi identicul 


23 Se vede de aici că diferenţierea indivizilor aparţinând aceleiaşi 
specii este, la Aristotel, o chestiune de diferenţă de materie. Dacă şi 
materia este identică, indivizii formează o unitate numerică, adică 
este vorba despre unul şi acelaşi individ. 

24 Adică Forma. 

sunt termeni opuşi; iată de ce orice lucru este faţă de orice lucru 
fie identic, fie un altul. 

în alt sens, /se spune că sunt alte lucruri/ dacă nu există deo¬ 
potrivă atât o singură materie, cât şi o singură formă; de aceea 
tu eşti alt om decât vecinul tău. în al treilea sens se vorbeşte 
în matematică. 

Aşadar, ceva este identic /cu ceva/ sau divers /în raport cu 
ceva/ fiindcă orice se raportează la orice; e vorba despre lucru¬ 
rile care au unitate şi existenţă. Căci /„altul" nu este termenul/ 
contradictoriu pentru identic; de aceea identicul şi altul nu sunt 
predicate ale celor ce nu există (în cazul lor se poate vorbi 
despre neidentic), ci sunt predicatele tuturor existenţelor. Căci 
fie sunt unul şi acelaşi lucru, fie nu sunt unul şi acelaşi lucru 
toate câte sunt în mod natural existenţe şi unităţi. 25 

Astfel se opun altul şi identicul. 

Diferenţa <5ux(popâ>, însă, şi alteritatea <Exep6rnq> nu sunt 
totuna. într-adevăr, nu este necesar ca „altul" şi termenul la 
care el se raportează să fie altele în virtutea unei note distinc¬ 
tive: căci orice lucru existent este fie altul, fie acelaşi /cu un 
alt lucru existent/. Dimpotrivă, diferitul este diferit prin ceva 
anume de lucrul de care el este diferit, astfel încât este necesar 
să existe ceva identic faţă de care lucrurile respective să se 
diferenţieze <Tauxa ti eîvcu u 5iu(ţiepotxjiv>. 26 


25 Altul şi identicul — spune Aristotel nu sunt termeni contra¬ 
dictorii, deoarece două lucruri pot să nu fie nici identice, dar nici 
diverse, în măsura în care sunt asemănătoare sau diferite (v. infra). 
Aceasta este valabil pentru ceea-ce-este, pentru existenţe. Două enti¬ 
tăţi inexistente, de exemplu un triunghi pătrat şi un pătrat cu trei 
diagonale, nu pot fi decât declarate non-identice. Ideea este că pentru 
a stabili identitatea sau alteritatea trebuie să fim asiguraţi mai întâi 
că entităţile comparate au o existenţă efectivă. 

26 In ultimă instanţă, singura notă comună în cazul alterităţii 
simple este existenţa. Dar diferenţa, spune Aristotel, presupune mai 
mult: o trăsătură anume diferenţiatoare, identificată de obicei (dar 
nu obligatoriu, cum se va vedea) cu forma sau cu actualizarea, şi un 
substrat comun, genul, identificat cu materia sau virtualitatea. 

Iar acest ceva identic /pe care lucrurile îl au în comun/ este 
genul sau specia /forma/. Intr-adevăr, orice diferenţiere se ma¬ 
nifestă fie prin diferenţa generică, fie prin diferenţa specifică 
<jiocv to Siaipepov Stacpepet fj yevei fj ei5ei>. 27 

Prin gen se diferenţiază lucrurile care nu au comună materia, 
nici nu comportă o generare reciprocă, precum cele care aparţin 
unei categorii diferite. Prin specie se diferenţiază lucrurile care 
posedă un acelaşi gen (se numeşte „gen“ predicatul prin care 
sunt numite la fel ambele specii, diferite sub raportul Fiinţei) 28 . 

Contrariile sunt diferite, iar contrarietatea este o diferenţă. 
Că presupunem corect acest lucru este limpede prin inducţie: 
căci toate lucrurile care se diferenţiază /între ele/ par să fie şi 
identice; ele nu sunt diverse pur şi simplu, ci unele sunt diverse 
datorită genului, altele se află cuprinse în aceeaşi formulă a 
predicaţiei, încât ele aparţin aceluiaşi gen şi sunt identice prin 
gen. S-a arătat în altă parte ce fel de lucruri sunt identice sau 
diverse prin gen. 


27 Pasajul comportă o anumită neclaritate: lucrurile diferite au un 
element comun totuşi, în raport cu care ele sunt diferite. Dacă ele sunt 
plasate în genuri diferite, atunci nu pot avea în comun decât cel mult 
un gen superior: de exemplu, vietăţile şi mineralele au ca gen comun 
substanţele chimice compuse. Dacă genul este comun, atunci diferenţa 
se face prin specie. In fine, dacă elementul comun este specia, atunci 
diferenţa se face prin unirea formei cu materia concretă. 

Nu trebuie uitat că Aristotel identifică genul cu materia şi specia 
(forma) — eîSoq — cu diferenţa (actualizarea). Elementul comun este 
aşadar „materie", în timp ce elementul diferenţiator este „forma" (sau 
actualizarea). 

In orice caz, pasajul acesta şi cel care urmează până la sfârşitul 
capitolului au dat multă bătaie de cap interpreţilor. 

în fapt, Aristotel stabileşte sensurile a doi termeni: altul — ceea 
ce nu presupune nici o identitate, în afară de existenţa pură, şi diferitul, 
care presupune şi o notă comună. 

28 Specia „om" şi specia „cal" sunt diferite sub raportul Fiinţei 
lor formale, dar li se poate atribui acelaşi predicat: cel de „animal". 

Capitolul 4 

Deoarece este posibil ca lucrurile diferite să se diferenţieze 
reciproc mai mult sau mai puţin, există şi diferenţa maximă, 
şi pe aceasta o numesc contrarietate <evavtioxni;>. Că ea este 
diferenţa maximă este clar în baza inducţiei. într-adevăr, la 
lucrurile care se diferenţiază prin gen nu există un drum de 
trecere între ele, ci ele sunt plasate la mare distanţă şi sunt 
incomensurabile <&cr6p.pÂ.r|Ta>. 29 

Dar lucrurile care se diferenţiază prin specie sunt generate 
din contrarii luate ca termeni extremi; or, distanţa dintre ter¬ 
menii extremi este maximă; rezultă că şi distanţa dintre contrarii 
/este maximă/. Insă ceea ce este maxim în fiecare gen este perfect 
<teA.eiov>. într-adevăr, este maxim lucrul care nu poate fi 
depăşit, iar perfect este acela în afara căruia nu se poate concepe 
nimic. Iar diferenţa perfectă «cteXeuk; 5icx<popd> posedă limita, 
finalitatea <teXo<;>. (Ca şi în alte cazuri, se numeşte „perfectă" 
pentru că îşi posedă limita şi finalitatea.) Or, în afara limitei 
şi a finalităţii nu există nimic; acestea reprezintă extremitatea 
în orice/gen/ şi ele cuprind /totul/, de aceeaîn afara lor nu există 
nimic, şi nici perfectul nu are nevoie de nimic. 30 

Că, aşadar, contrarietatea este diferenţa perfectă, rezultă din 
toate acestea: căci, lucrurile contrarii fiind luate în mai multe 
sensuri, faptul de a fi perfect va sosi îndată ce la ele va sosi şi 


29 De fapt, după cum se vede, diferenţa prin gen nu este o dife¬ 
renţă propriu-zisă, de aceea Aristotel consideră că diferenţa maximă 
este cea dintre contrarii în cadrul aceluiaşi gen. O anumită impreci¬ 
zie terminologică de detaliu nu împiedică însă ca ideea să fie foarte 
clară, în ansamblu. 

30 în greacă „perfect" provine de la cuvântul care înseamnă „sfâr¬ 
şit", dar şi „finalitate", „scop". Acest lucru este foarte important 
pentru a înţelege cum conectează în mod subtil Aristotel ideea dife¬ 
renţei perfecte (adică a formei, esenţei, Fiinţei) cu cea a finalităţii 
(scopul, actualizarea). Această conectare este poate elementul esenţial 
din metafizica lui Aristotel alături de ideea multiplicităţii sensurilor 
existenţei şi cea a Fiinţei. 

contrarietatea. Acestea fiind zise, este clar că nu este posibil 
să existe /chiar/ cu unul mai multe contrarii /decât două/. (Nici 
ceva mai extrem decât extremul nu există, nici mai mulţi 
termeni extremi decât doi nu există pentru un singur interval.) 

în general, dacă contrarietatea este o diferenţă, şi dacă dife¬ 
renţa este între doi termeni, rezultă că şi diferenţa perfectă este 
între doi termeni. 

Este necesar ca şi celelalte definiţii ale termenilor contrarii 
să fie adevărate, /dacă se porneşte de la „diferenţa perfectă"/: 
diferenţa perfectă diferenţiază cel mai mult (pentru lucrurile 
care se diferenţiază prin gen, ca şi pentru cele care se diferen¬ 
ţiază prin specie nu se poate concepe ceva exterior. S-a arătat, 
într-adevăr, că în raport cu lucrurile din afara genului nu există 
diferenţă /în sens propriu/; deci diferenţa maximă se regăseşte 
/în cadrul aceluiaşi gen/). Or, cele care se diferenţiază cel mai 
mult în cadrul aceluiaşi gen sunt contrarii, deoarece diferenţa 
perfectă dintre acestea este maximă. De asemenea, cele care se 
diferenţiază cel mai mult în cadrul aceluiaşi receptacul sunt 
contrarii, deoarece materia este identică pentru contrarii 31 ; de 
asemenea, /sunt contrarii/ şi cele care se diferenţiază cel mai 
mult sub autoritatea aceleiaşi capacităţi sau virtualităţi (căci 
şi ştiinţa referitoare la /obiectele /situate în acelaşi gen este 
unică). în cazul acestora diferenţa perfectă este maximă. 

Prima contrarietate este cea dintre posesie şi privaţiune, dar 
nu orice privaţiune (căci „privaţiune" are mai multe sensuri), 
ci aceea care este perfectă. Celelalte contrarii se concep după 
modelul acestei contrarietăţi. Unele lucruri se numesc contrarii 
prin aceea că posedă, altele fiindcă fac sau pot face, altele fiindcă 
sunt preluări sau pierderi ale acestor contrarii sau ale altora. 

Iar dacă aparţin opoziţiilor şi contradicţia, şi privaţiunea, 
şi contrarietatea, şi relaţia, prima dintre acestea este contra¬ 
dicţia. Propriu contradicţiei este că ea nu admite vreun termen 
intermediar /între cei doi termeni contradictorii/. însă 
contrarietatea admite intermediari, de unde se vede că nu e 


31 Ceea ce este materia sensibilă pentru indivizi, este genul pentru 
specii, şi, de asemenea, virtualitatea în raport cu actualizările sale. 

totuna contradicţia şi contrarietatea. 32 Iar privaţiunea este un 
fel de contradicţie. Căci suferă o privaţiune fie totală, fie cumva 
determinată ori cel cu totul incapabil să aibă /o anume calitate/, 
ori cel care, născut fiind să aibă o anumită calitate, nu o are 
totuşi. (In multe moduri vorbim despre „privaţiune", aşa cum 
am arătat în altă parte. 33 ) 

Rezultă că privaţiunea este o contradicţie, fie că e definită 
drept o incapacitate, fie că e asociată cu substratul care o acceptă. 
De aceea, dacă nu există termen mediu în cazul contradicţiei, 
pentru unele privaţiuni există: într-adevăr, orice lucru este ori 
egal, ori non-egal /cu un altul/, dar nu orice lucru este fie egal, 
fie inegal, ci, dacă totuşi este în acest fel, el e astfel doar pe un 
substrat/care admite/ egalitatea. 34 

Or, dacă generările /lucrurilor/ au loc prin intermediul 
materiei pornind de la contrarii, ele apar fie din formă şi din 
posesia formei, fie dintr-o privaţiune de formă, de configuraţie; 
este atunci limpede că orice contrarietate este o privaţiune, dar 
nu orice privaţiune este o contrarietate. Motivul este că lucrul 
privat de ceva poate fi privat în multe feluri. Termenii ultimi 
însă, din care provin schimbările, sunt termenii contrari. Aceasta 
se vădeşte prin inducţie: într-adevăr, orice contrarietate are 
privaţiunea drept unul dintre termenii contrari, dar lucrurile 
nu decurg asemănătorîn toate situaţiile: inegalitatea este /pri¬ 
vaţiunea/ de egalitate, neasemănărea este privaţiunea de asemă¬ 
nare, viciul este privaţiunea de virtute. 


32 „Sănătosul" şi „bolnavul" sunt contrarii, în timp ce „sănătosul" 
şi „non-sănătosul“ sunt contradictorii. în cazul propoziţiilor: Univer¬ 
sala afirmativă şi universala negativă sunt contrare; universala afirma¬ 
tivă şi particulara negativă sunt contradictorii. 

33 Cartea Delta, cap. 22. 

34 Opoziţia egal-inegal presupune un substrat care acceptă o relaţie 
cantitativă. Acolo unde nu se poate vorbi despre cantitate, se poate spune 
doar că avem dc-a face cu o non-egalitate; de exemplu, între roşu şi 
galben nu există nici egalitate, nici inegalitate, ci doar non-egalitate. 

Cu toate acestea, nu se poate spune că egalul şi inegalul sunt ter¬ 
meni contrarii, în sensul în care recele şi caldul sunt. Recele şi caldul 
admit intermediar, dar egalul şi inegalul nu. 

Deosebirea /între asemenea situaţii/ a fost menţionată :într-un 
caz, /există privaţiune/ numai dacă lucrul respectiv este privat 
de ceva, în alte situaţii — dacă este privat de ceva într-un anumit 
moment sau într-o etapă /a vieţii/, de exemplu, la o anumită 
vârstă, sau într-o privinţă capitală, sau în toate privinţele. 

De aceea, pentru unele /contrarietăţi/ există termeni medii, 
şi există oameni care nu sunt nici virtuoşi, nici vicioşi, în timp 
ce pentru altele — nu există, ci este necesar ca un număr/natu¬ 
ral/ să fie ori impar, ori par; motivul este că în prima situaţie 
există un substrat definit, ceea ce nu este cazul în cea de-a doua 
situaţie. 35 

Rezultă în mod evident că întotdeauna unul dintre contrarii 
este conceput ca o privaţiune. Dar e destul ca primele /genuri/ 
şi genurile contrariilor/să aibă această proprietate/, de exemplu, 
unul şi multiplul; căci celelalte /contrarii/ se pot reduce la acestea. 


Capitolul 5 

Deoarece un contrariu are un singur contrariu, s-ar putea 
pune întrebarea în ce fel se opun unul şi multiplul, apoi în ce 
fel se opune egalul marelui şi micului. 

Or, noi, întotdeauna într-o opoziţie, folosim interogaţia 
disjunctivă, de exemplu „care din două, e alb sau e negru ?“ 
şi /de asemenea/: e alb, sau e non-alb ? Nu întrebăm /ceva de 
tipul/ „e oare om, sau alb ?“ decât dacă asumăm o anumită ipo¬ 
teză /disjunctivă/ şi vrem să ştim, de exemplu, dacă a venit 


35 în primul caz, substratul este un om, care are o natură determi¬ 
nată (e o Fiinţă), indiferent dacă este vicios sau virtuos. Nu există 
om nedeterminat. în al doilea caz, numărul — nefiind o Fiinţă — nu 
are o natură determinată. 

S-ar putea spune şi altfel: a fi sau nu virtuos pentru om ţine de 
proprietăţile contextuale, care nu determină esenţial subiectul. A fi 
sau nu par pentru număr (sau a fi masculin sau feminin pentru om) 
ţine de proprietăţile esenţiale (intră în definiţia esenţei) şi în absenţa 
lor, subiectul este indeterminat. Contrarictatea par-impar este o contra¬ 
dicţie, căci un număr întreg nu poate fi decât sau par, sau impar. 

Cleon sau Socrate. Dar acest tip ultim de întrebare nu se pune 
cu necesitate pentru nici un gen, ci el provine în ultimă instanţă 
din întrebarea disjunctivă fundamentală. Căci numai termenii 
opuşi <dvnKE'ipeva> nu pot exista laolaltă 36 , lucru de care se 
1056 a foloseşte şi cel care întreabă: „cine a venit ?“ Căci dacă ar putea 
sta laolaltă, întrebarea ar fi ridicolă. Dar chiar dacă /Socrate 
şi Cleon ar veni împreună/, şi în acest fel întrebarea se reduce 
la opoziţie, anume la opoziţia dintre unu şi multiplu, de pildă: 
au venit amândoi sau numai unul dintre ei ? 37 

Aşadar, deoarece în opoziţii cercetarea se face întotdeauna 
printr-o întrebare disjunctivă, dar se spune, pe de altă parte: 
este mai mare, sau mai mic, sau egal ? — problema este de a 
şti care este în raport cu aceşti termeni termenul opus egalului. 
Căci /egalul/ nu se poate opune nici unuia dintre ei, nici 
ambilor. De ce oare s-ar opune mai curând mai marelui decât 
mai micului ? In plus, egalul se opune /şi/ inegalului, de unde 
rezultă că egalul va avea mai multe contrarii decât unul singur. 
Iar dacă inegalul semnifică acelaşi lucru concomitent în ambele 
sensuri, ar trebui ca egalul să fie opusul a doi termeni (aceasta 
este o dificultate care vine în ajutorul celor care susţin că 
inegalul este o dualitate). însă, în acest fel, un lucru ar avea 
două contrarii, ceea ce este cu neputinţă. 

în plus, egalul apare a fi situat între mare şi mic, dar nici 
o contrarietate nu se află la mijloc şi nici din definiţia ei acest 
lucru nu este posibil. 38 Căci nu ar putea exista contrarietate 


36 Opoziţia poate fi ori contradicţie, ori, cum rezultă din exemplele 
de mai jos, contrarietate. 

37 Aristotel vrea să arate că orice întrebare dublă se reduce până 
la urmă la o întrebare disjunctivă, în care termenii respectivi sunt 
contradictorii. întrebarea: „Cine a venit, Cleon sau Socrate?" se 
reduce la două întrebări disjunctive: 1) Cei doi au venit împreună 
sau a venit numai unul singur? 2) Dacă a venit numai unul singur, 
acela este unul sau celălalt? 

38 într-adevăr, după cum s-a arătat în capitolul anterior, contra- 
rietatea presupune o distanţă maximă dintre contrarii, ceea ce înseamnă 
că între un termen mediu şi un extrem nu există contrarietate, deoa¬ 
rece distanţa nu este maximă. 

perfectă situată între /alţi termeni/, ci mai curând ea are întot¬ 
deauna un termen /intermediar/ situat între sine /ca unul dintre 
contrarii şi celălalt contrariu/. 

Rămâne atunci ca /egalul/ să se opună /marelui şi micului/ 
fie ca negaţie, fie ca privaţiune. Dar el nu se poate opune ambelor; 
într-adevăr, de ce s-ar opune mai curând marelui decât micului ? 
Prin urmare, egalul este o negaţie privativă şi a marelui, şi a 
micului. De aceea, în raport cu ambii se pune întrebarea dis¬ 
junctivă, dar nu în raport doar cu unul dintre ei. 39 

De exemplu, nu se poate întreba /cu sens disjunctiv/: e mai 
mare sau egal, e egal sau mai mic? întotdeauna /în acest caz/ 
sunt trei termeni. 40 

Dar /opoziţia respectivă/ nu este o privaţiune în mod nece¬ 
sar. Căci nu orice lucru care nu e nici mai mare, nici mai mic, 
e egal, ci doar acelea care prin natura lor sunt astfel. 41 

Prin urmare, egalul este ceea ce nu este nici mare, nici mic, 
dar capabil prin natură să fie sau mare, sau mic. Şi el se opune 
ambilor, ca o negaţie privativă. De aceea el se află între /mai/mare 
şi /mai/ mic. 

Şi ceea ce nu e nici bun, nici rău se opune şi binelui, şi răului, 
doar că e lipsit de un nume. într-adevăr, şi unul şi celălalt au 
multe sensuri şi nu există un unic subiect care le primeşte. Mai 
degrabă însă ceea ce nu este nici alb, nici negru /are un nume/, 
dar nici acesta nu are de fapt un singur nume, ci sunt definite 
cumva culorile cărora le revine această negaţie privativă: căci 
e necesar ca /acest intermediar/ să fie ori cenuşiu, ori pal, ori 
ceva asemănător. încât cei care susţin că toate cazurile sunt ase¬ 
mănătoare /cu acestea/ nu fac reproşuri întemeiate /adversarilor 
lor/: ei spun că ar exista un termen mediu între gheată şi mână 


39 Când spunem că A este egal cu B, spunem implicit că A nu c 
nici mai mare, nici mai mic decât B. Prin urmare egalul neagă atât 
mai marele, cât şi mai micul. 

40 Trebuie întrebat: e egal, sau inegal ? Iar dacă e inegal, abia atunci 
se poate întreba: e mai mare, sau mai mic? 

41 Roşul nu e nici mai mic, nici mai mare, nici egal cu albul, 
deoarece genul culorii nu admite relaţie „mai mare". 

care nu e nici gheată, nici mână, de vreme ce şi ceea ce nu e 
nici bun, nici rău formează un intermediar între bun şi rău, dat 
fiind că ar trebui să existe un intermediar pentru toate lucrurile. 

Dar nu e necesar ca aceasta să se întâmple. Căci pe de-o 
parte există negarea simultană a termenilor contrarii care admit 
termen mediu şi între care existăfiresc o anumită distanţă. Dar 
în cazul altor lucruri nu se poate /de fapt/ vorbi despre dife- 
1056 b rentă. Căci sunt negaţi simultan termeni care se află cuprinşi 
fiecare în alt gen, astfelîncât nu există aici /pentru ei/ un unic 
substrat material comun . 42 


Capitolul 6 

Dificultăţi asemănătoare ar putea apărea şi în legătură cu 
unul şi multiplul. Căci dacă multiplul este opus unuluiîn mod 
univoc <&7tâ.ăx;>, se vor ivi multe imposibilităţi: într-adevăr, 
unul va fi puţin sau puţine lucruri, iar multiplul se va opune 
şi puţinului . 43 

In plus, doiul este multiplu, dacă dublul este numit multi¬ 
plu, şi anume multiplu cu doi; de unde rezultă că unul este puţin. 
Căci în raport cu ce este doiul multiplu, dacă nu în raport cu 
unul şi cu puţinul ? în fapt, nu există nimic mai puţin /decâtunu!/. 

De asemenea, precum lungul şi scurtul sunt în lungime, tot 
aşa în mulţime sunt multul şi puţinul; şi ceea ce ar fi mult 
înseamnă şi multe lucruri, dar şi multe lucruri înseamnă mult 
(dacă nu există vreo diferenţă într-un continuu bine definibil); 
rezultă atunci că puţinul va fi o mărime, încât şi unul va fi o 
mărime, dacă este în această situaţie puţinul. Acest lucru devine 
necesar, dacă doiul este o multiplicitate. Dar probabil că 
multiplicitatcafse concepe, într-un sens, echivalentă cu multul, 


42 E cazul situaţiei cu mâna şi gheata: nu există un gen comun al 
lor şi de aceea nici nu se poate vorbi despre intermediar. 

43 într-adevăr, se stabilise că orice lucru nu poate avea decât un 
singur contrar; or, dacă multiplicitatea are drept contrar pe de-o parte 
unitatea, pe de altă parte puţinul, acelaşi lucru va avea două contrarii. 

dârele rămân totuşi noţiuni diferite: de exemplu, apa este ceva 
mult, dar nu e o multiplicitate. 44 

Or, în cazul lucrurilor divizibile spunem că /sunt multe/ 
într-un anumit sens, dacă ele alcătuiesc o mulţime în exces, fie 
în mod absolut, fie relativ la ceva (şi, la fel, puţinul este o mulţime 
având o lipsă); în alt sens însă, ele sunt multe numeric, şi numai 
în acest caz /multul/ se opune unului. In acestf el vorbim despre 
unu sau multiplu, ca şi când cineva ar vorbi despre un /lucru/ 
şi unele /lucruri/, sau despre alb şi albe, cât şi despre lucrurile 
măsurateîn raport cu măsura [şi măsurabilul]. în acest fel vorbim 
despre multiple <7toAAajt?L&cn.a>. Căci fiecare număr este mult, 
fiindcă el constă din unităţi, şi fiindcă este măsurabil, fiecare 
în parte, cu ajutorul unului, fiind opus unului, nu puţinului. 

în acest sens şi doiul este mult, dar nu este ca o mulţime 
având un exces, fie în raport cu ceva, fie în mod absolut, ci el 
e luat ca primul /mult/. Dar, la modul absolut, doiul este puţin. 
Căci el este prima mulţime având o lipsă. 45 

(De aceea Anaxagoras s-a înşelat spunând că toate cele erau 
laolaltă indefinite şi ca mulţime, şi ca micime; ar fi trebuit să 
spună, în loc de „micime", „puţinătate". Căci lucrurile nu erau 
indefinite /în acel sens/.) 46 

într-adevăr, puţinul nu există datorită unului, după cum 
susţin unii, ci datorită doiului. 

Aşadar unul şi multiplul aflate în numere se opun precum 
măsura şi măsurabilul. Acelea sunt luate ca relative, câte nu 
aparţin relativelor în sine. într-adevăr, am distins în altă parte 
că relativele se concep în două sensuri, într-un sens ca contrarii, 

44 Toată această discuţie pare fastidioasă şi chiar inutilă, în fond 
reducându-se la constatarea că multul şi puţinul sunt noţiuni relative. 
Dar trebuie înţeles că Aristotel polemizează mereu cu sofiştii şi că 
doreşte să nu le lase acestora nici o portiţă de scăpare. 

45 Dacă unul, la modul absolut, nu este mulţime, ci este opus mul¬ 
ţimii, prima mulţime este doiul. Dar fiindcă doiul este mai mic decât 
trciul şi alte mulţimi, el este prima mulţime definită prin lipsă, ca 
mulţime. 

46 Multul se opune puţinului, nu micului — spune Aristotel. 

într-alt sens ca ştiinţă în raport cu obiectul de cunoscut, datorită 
faptului că ceva este raportat la altceva. 47 Şi, pe de altă parte, 
nimic nu se opune ca unul sa fie considerat mai mic decât 
altceva, de pildă, decât doi. 

Dar, dacă el este mai mic, el nu este totodată şi mic. Căci 
mulţimea este ca un gen al numărului; într-adevăr, numărul 
este o mulţime măsurată cu unitatea, şi astfel unul şi numărul 
1057 a se opun cumva, dar nu ca contrarii, ci ca entităţi aparţinând 
relativelor, după cum s-a arătat. In felul în care primul este 
/unitatea de/ măsură , iar celălalt este obiectul măsurat, în acest 
fel ele se opun. De aceea nu orice este o unitate este şi un număr, 
de pildă, dacă este vorba despre ceva indivizibil. 48 

Insă ştiinţa, raportată în mod similar la obiectul cognoscibil, 
nu se comportă totuşiînmod similar/ca unul faţă de număr/. 
S-ar părea, într-adevăr, că ştiinţa este o /unitate de/măsură şi 
că obiectul cognoscibil este lucrul măsurat, însă se întâmplă ca 
orice ştiinţă să fie un obiect cognoscibil, dar nu orice obiect 
cognoscibil este o ştiinţă, fiindcă într-un anume fel ştiinţa se 
măsoară prin obiectul cognoscibil. 

Cât despre mulţime, aceasta nu este nici contrariul puţinu¬ 
lui — contrariul acestuia este multul luat ca o mulţime care 
depăşeşte cantitativ faţă de o mulţime care este depăşită canti¬ 
tativ —, nici lui unu în general. Ci mulţimea, după cum s-a spus, 
/se opune unului/ în sensul în care ea este divizibilă, în timp 
ce unul este indivizibil. In alt sens, mulţimea şi unul se opun 
ca relaţii, la fel cum ştiinţa se opune obiectului de cunoscut, 
dacă mulţimea este număr, în timp ce unul este unitatea de 
măsură /cu care se măsoară numărul respectiv/. 


47 Cartea Delta, cap. 15. 

48 Nu trebuie uitat că pentru greci unu nu este număr, deşi exis¬ 
tenţa sa face numerele posibile. Motivul principal pentru această 
distincţie este că numărul este socotit a fi o multiplicitate, în timp 
ce unul (în sens absolut) este opusul multiplicităţii. Pe de altă parte, 
pentru greci, numerele (naturale) erau ori parc, ori impare; or, despre 
unu nu se poate spune nici că e par (nu e divizibil cu doi), nici impar 
(nu admite un element central). 

Capitolul 7 

Deoarece este cu putinţă să existe un intermediar între 
contrarii şi el chiar există între unele contrarii, este necesar ca 
intermediarele să provină din contrarii. Intr-adevăr, toate inter¬ 
mediarele, ca şi lucrurile ale căror intermediare sunt ele, se află 
în acelaşi gen. 

Căci spunem că sunt intermediare acele stadii prin care este 
necesar să treacă,în prealabil, ceea ce se află în proces de trans¬ 
formare. (De pildă, dacă s-ar trece de la /sunetele/ corzii supe¬ 
rioare a lirei spre cele date de coarda inferioară chiar şi cu foarte 
puţin, se va ajunge mai întâi la sunete intermediare. 49 Şi în cazul 
culorilor, dacă se va trece de la alb către negru, se va ajunge la 
purpuriu şi la gri mai înainte de negru. La fel şiîn celelalte cazuri.) 

Dar în transformările de la un gen la alt gen nu există 
/termen intermediar/ decât în mod contextual, de exemplu, 
dacă se trece de la o culoare la o formă. 50 Este, prin urmare, 
necesar ca intermediarele să se afle în acelaşi gen atât cu ele 
însele, cât şi cu termenii ale căror intermediare sunt ele. însă 
toate intermediarele sunt între anumiţi termeni opuşi. Căci 
numai pornind de la astfel de termeni luaţi intrinsec este posibilă 
transformarea. Iată de ce este imposibil să existe un intermediar 
pentru termeni care nu sunt opuşi: în acest caz, ar putea exista 
transformare chiar şi pornind de la termeni neopuşi. 

Dar nu există termen mediu între termenii opuşi ai unei 
contradicţii (aceasta este contradicţia — o opoziţie unde sau 
unul, sau altul dintre cei doi termeni este, într-un fel sau altul, 
prezent, ea neavând nimic intermediar). 51 


49 Lira avea trei corzi: ceasuperioară <i)7idrtTi> având însă sunetele 
cele mai joase, cea intermediară <geaTi> şi cea inferioară <viyrri> cu 
sunetele cele mai înalte. 

50 De pildă, dacă s-ar spune că, atunci când o bucată de metal s-ar 
topi în foc, am spune că se trece de la un metal cenuşiu la un unul lichid. 

51 Contradicţia este între A şi non-A, astfel încât un subiect S să 
fie ori A, ori non-A; nu poate, prin urmare, exista termen interme¬ 
diar, conform principiului terţiului exclus. (Cartea Gamma, cap. 7.) 

în rest, termenii opuşi sunt prin relaţie, prin privaţiune şi 
prin contrarietate. 52 în cazul relaţiilor care nu sunt contrarietăţi, 
nu există intermediar, deoarece aici /termenii/ nu se află situaţi 
în acelaşi gen. într-adevăr, care este intermediarul dintre ştiinţă 
şi obiectul ei ? în schimb, există un intermediar între mare şi mic. 

1057 b Dar, dacă intermediarele se află situate în acelaşi gen, după 
cum s-a arătat, şi anume, situate între contrarii, este necesar 
ca ele să constea din aceste contrarii. Căci, sau va exista un 
anume gen al lor, sau nici unul. Iar dacă va exista un gen /al 
contrariilor/, astfel încât să existe ceva anterior contrariilor, 
diferenţele contrare vor fi anterioare /speciilor contrarii/ — 
adică diferenţele care produc speciile contrare ale genului: în¬ 
tr-adevăr, speciile sunt formate din gen şi din diferenţe. (De exemplu, 
dacă albul şi negrul sunt contrare, primul este o culoare care 
distinge /obiectele/ <5iaKpvcuc6v xpwpa>, iar celălalt este o 
culoare care le confundă «îuyKpvnKov xp<Sptx>. Acestea — ceea 
ce distinge şi ceea ce confundă — sunt diferenţele, ce sunt ante¬ 
rioare /culorilor respective/. Astfel încât aceste /diferenţe/ 
reciproc contrarii sunt anterioare, iar diferenţele contrarii sunt 
mai degrabă contrarii /decât speciile contrarii /. ) 53 

Dar şi celelalte/specii/, şi intermediarele sunt alcătuite din 
gen şi din diferenţe. (De exemplu, culorile sunt intermediare 
între alb şi negru şi trebuie concepute ca provenind din gen — 
culoarea este un gen — şi din anumite diferenţe. Dar aceste 
diferenţe nu vor fi primele contrarii 54 , căci de ar fi aşa, fiecare 
culoare ar fi sau alb, sau negru. Aşadar există şi alte diferenţe 
şi ele vor fi situate între primele contrarii, în timp ce primele 

52 Relaţie : m^mî-cofA', privaţiune: întreg-neîntreg; contrarie - 
tate: rece-cald. 

53 Contrariile sunt produse, în cadrul genului, de aplicarea unor 
diferenţe care trebuie să fie ele însele contrarii pentru a produce 
speciile contrarii, şi chiar în mai mare măsurăcontrariidecâtspeciile. 
Or, când aceste diferenţe sunt prezente împreună în cadrul genului 
comun, ele nasc intermediarele. Iată de ce se poate spune că inter¬ 
mediarele sunt produse de contrarii. 

54 Adică diferenţele care produc, de pildă, roşul sau galbenul. 

diferenţe sunt ceea ce distinge ţi ceea ce confundă. ) Rezultă că 
trebuie căutate aceste prime elemente care nu sunt contrare 
în cadrul genului, respectiv, din ce anume constau interme¬ 
diarele/situateîntre contrarii/. Căci este necesar ca cele situate 
în acelaşi gen să fie alcătuite din entităţi necompuse în raport 
cu genul, sau să fie /ele însele/ necompuse. 55 

Contrariile, aşadar, nu sunt compuse unele din altele, încât 
sunt principii; intermediarele însă sunt /compuse/ fie toate, 
fie nici unul /nu este compus din contrarii/. Căci din contrarii 
se naşte ceva, astfel încât să existe o transformare către acesta, 
înainte ca să existe transformare ducând către contrarii. Intr-a¬ 
devăr, /unul dintre contrarii/ va fi /în acest ceva/ mai mult sau 
mai puţin decât celălalt. Aşadar şi acesta va fi un intermediar 
între contrarii. 

Şi celelalte intermediare, prin urmare, sunt toate compuse. 
Căci un compus, mai mare fiind decât un termen /extrem/ şi 
mai mic decât celălalt /termen extrem/, se compune din acei 
termeni faţă de care el este mai mare, respectiv mai mic. Dar, 
fiindcă nu există alţi termeni aparţinând aceluiaşi gen, anteriori 
contrariilor, toate intermediarele ar fi alcătuite din contrarii, 
astfel încât şi toţi termenii subordonaţi, contrariile, interme¬ 
diarele, vor fi alcătuite din primele contrarii , 56 Că, aşadar, 
intermediarele toate se află în acelaşi gen şi sunt situate între 
contrarii, şi că ele toate sunt constituite din contrarii este limpede. 


Capitolul 8 

Ceea ce este altceva prin specie este altceva faţă de ceva şi 
trebuie ca acest ceva să aparţină ambelor lucruri. De exemplu, 
dacă eşti un alt animal prin specie /decât mine/, este vorba 
despre două animale. Este deci necesar ca cele diferite prin specie 
să se afle situate în acelaşi gen. Intr-adevăr, numesc „gen“ ceva 
prin care ambele lucruri sunt concepute ca fiind unul şi acelaşi, 


55 Diferenţa nu este reductibilă la gen. 

56 Evident, primele contrarii suntdiferenţelecontrariidesprecare 
a fost vorba mai înainte. 

având o diferenţă non-contextuală, fie că el este luat ca materie, 
fie într-altfel. 

1058 a Intr-adevăr, trebuie nu numai ca genul comun să aparţină 
/ambelor specii/, precum „ambele vietăţi sunt animale", ci şi 
ca acest „animal" să fie altul în fiecare dintre cele două vietăţi, 
astfel încât un animal este cal, în timp ce un altul este om. De 
aceea acest gen comun trebuie să fie diferenţiat prin specia 
unuia şi a celuilalt. Va fi, prin urmare, în sine, o /specie/ — un 
animal calificat într-un fel, cealaltă — un animal calificat într-alt 
fel; de exemplu, primul va fi cal, al doilea — om. Este atunci 
necesar ca această alteritate să fie diferenţa genului. Numesc, 
într-adevăr, diferenţa genului o alteritate care face ca ceva 
anume /genul/ să fie altceva. 

Ea va fi, aşadar, o contrarietate (e clar în baza inducţiei), 
într-adevăr, toate lucrurile se divid logic prin termeni opuşi, 
şi s-a arătat faptul că contrariile se află situate în acelaşi gen. 
Căci contrarietatea era o diferenţă perfectă, iar orice diferenţă 
în specie este a ceva în raport cu altceva, astfel încât acest 
/alt/ceva este identic şi gen pentru ambele specii care sunt opuse 
/prin contrarietate/. (De aceea, toate contrariile se află situate 
în aceeaşi linie de predicaţie ccrooTOixta rry; Kcrrr|YOpîaq> — 
este vorba despre cele diferenţiate prin specie şi nu prin gen, 
şi ele sunt cel mai mult diverse între ele; într-adevăr, diferenţa 
lor este perfectă. Iar ele nu pot să apară laolaltă.) Aşadar, 
diferenţa este o contrarietate. 

Aceasta înseamnă deci a fi altceva prin specie: când entităţi 
indivizibile «rtopoo, aflându-se în acelaşi gen, posedă o 
contrarietate (cele indivizibile şi care nu posedă o contrarietate 
sunt identice prin specie). 57 

Contrarietăţile apar, într-adevăf, în procesul de diviziune 
logică şi la termenii intermediari, înainte chiar de a se ajunge 
la /speciile/ indivizibile. 58 


57 âtopa (indivizibile) se referă aici la speciile indivizibile (inji- 
mae species), mai curând decât la indivizi. 

58 De exemplu, dacă se divide genul „animal", se poate ajunge la 
termeni intermediari de tipul „animal cu blană" -„animal fără blană", 



CARTEA IOTA (X) 


385 


De aici rezultă că,în raport cu numitul gen, nici una dintre 
speciile genului nu este nici identică /cu el/, nici diferită /de 
el/ prin specie. Şi pe bună dreptate: căci materia este clarifi¬ 
cată prin negaţie; iar genul este materia acelui lucru al cărui 
gen este numit (mă refer la gen nu în sensul de „neam“, precum 
„neamul Heraclizilor", ci în sens natural.) 59 

De asemenea /speciile nu sunt nici identice, nici diferite/ 
nici în raport cu /speciile/ care nu se află în acelaşi gen, ci ele 
se vor diferenţia /doar/ prin genul /lor/ de acelea, în timp ce 
se vor diferenţia prin specie de speciile aflate în acelaşi gen. 
Căci este necesar să fie o contrarietate diferenţa a ceva /faţă 
de altceva/ care se diferenţiază prin specie. Or, diferenţa există 
numai la /speciile/ care sunt situate în acelaşi gen. 


Capitolul 9 

S-ar putea cineva întreba, de asemenea, de ce femeia nu se 
diferenţiază de bărbat prin specie, dat fiind că femininul şi 
masculinul sunt contrare, iar diferenţa este o contrarietate; 
totuşi un animal femelă şi unul mascul nu sunt diferite prin 
specie. Răspunsul este că această diferenţă /între masculin ţi 
feminin/ aparţine intrinsec animalului. Ea nu este precum 
diferenţa dintre albeaţă şi negreală, ci atât femela, cât şi masculul 
aparţin animalului ca atare. 60 


între care există o opoziţie, chiar înainte de a se ajunge la speciile 
indivizibile, de tipul câini, vrăbii etc. 

59 Tevck; înseamnă în greceşte, în sens, propriu, „neam", „familie"; 
semnificaţia cuvântului s-a abstractizat în speculaţia filozofică. La 
Aristotel, „genul" este echivalentul logic al „materiei" pe plan fizic. 

60 Este vorba, desigur, despre distincţia dintre diferenţe esenţiale, 
cuprinse în definiţia speciei sau a genului, şi diferenţe extrinseci defi¬ 
niţiei. Animalul conţine, în definiţia sa, noţiunea femininului şi a 
masculinului. De asemenea, orice specie subordonată unui gen trebuie 
să împărtăşească proprietăţile esenţiale ale genului. 

Această aporie este aproape identică cu cea care vrea să ştie 
de ce o contrarietate creează specii diferite, în timp ce alta — 
nu, de exemplu, contrarietatea dintre „cu picioare" şi „înari¬ 
pat" — da, dar aceea dintre albeaţă şi negreală — nu. Sau e aşa 
fiindcă unele sunt însuşiri proprii ale genului <oÎKeîa Ji&0r| tou 
YEvoek;>, în timp ce altele nu sunt ? 61 

1058 a Apoi, există, pe de-o parte, forma, pe de altă parte, materia. 62 
Or, contrarietăţile din formă /definiţie/ conduc la o diferenţă 
specifică, în schimb, cele care se află în compusul cu materie 
nu conduc la aşa ceva. Iată de ce nici pielea albă, nici cea neagră 
a omului nu /formează specii diferite/, nici nu există o diferenţă 
/specifică/ a omului alb în raport cu omul negru, nici măcar 
dacă i s-ar da un nume diferit. Căci /în acest fel/ omul este 
luat ca materie, or, materia nu produce diferenţa /specifică/. 
De aceea oamenii /individuali/ nu sunt specii ale „omului", 
deşi cărnurile şi oasele din care cutare sau cutare este alcătuit 
sunt diferite. Evident, întregul compus este diferit, dar în specie 
nu există diferenţă, pentru că nu există contrarietate inclusă 
în definiţie. Iar aceasta este ultimul indivizibil /din punct de 
vedere conceptual/. 

Callias este forma-/definiţie/ luată împreună cu materia. 
Iar albul este om, deoarece Callias este om, însă numai într-un 
anume context omul /este alb/. Nici cercul din bronz, nici cel 
din lemn /nu sunt specii diferite ale cercului/. Nici triunghiul 
din bronz, nici cercul de lemn nu se diferenţiază în ceea ce 
priveşte specia din cauza materiei /diferite/, ci fiindcă în 
definiţia lor se află o contrarietate. 63 


61 însuşirile proprii (intrinseci) ale genului subordonat creează 
diferenţe de tip specific, în timp ce alte însuşiri, care nu sunt intrin¬ 
seci — nu creează astfel de diferenţe. 

62 Se ştie că genul — privit dinspre specii — este identificat cu ma¬ 
teria. în alt sens, genul poate fi văzut ca o specie mai cuprinzătoare 
şi definit ca atare. Regula este că ceea ce este cuprins în definiţie 
conduce la diferenţieri specifice. 

63 încă o dată, trebuie observată complexitatea noţiunii de „ma¬ 
terie" la Aristotel. I) „Materia" este „materialul" dincareestealcătuit 

Dar oare materia nu produce lucruri diferite prin specie, 
fiind ea cumva diferită, sau sunt situaţii când ea produce astfel 
de lucruri ? De ce acest cal este diferit prin specie de acest om ? 
Desigur, formele lor sunt unite cu materia. Sau, fiindcă există 
o contrarietateîn formă sau definiţie ? Dar există /o contrarietate/ 
şi între omul alb şi calul negru, iar ea ţine de specie, şi nu de 
faptul că unul este alb şi celălalt negru, deoarece, chiar dacă 
ambii ar fi albi, totuşi cele două vietăţi ar fi diferite ca specie. 

Dar masculinul şi femininul sunt însuşiri proprii animalului, 
însă ele nu se află în Fiinţa sa, ci în materie şi în trup; de aceea 
aceeaşi sămânţă devine femelă sau mascul supusă fiind unor 
anumite acţiuni. 64 

S-a arătat, aşadar, ce înseamnă a fi diferit prin specie, şi de ce 
unele lucruri se diferenţiază prin specie, în timp ce altele — nu. 


Capitolul 10 

Deoarece contrariile sunt diferite prin specie, iar pieritorul 
şi nepieritorul sunt contrarii (privaţiunea este, într-adevăr, o 


un corp. 2) „Materia" este, sub raport logic, genul proxim. Aşa cum 
insul individual se compune din materie (material) şi formă 
(configuraţie), specia se compune din gen şi din diferenţă. Ceea ce 
asociază ambele „materii" este aspectul lor de virtualitate, faptul că 
ele, indcterminate fiind, pot avea diferite deveniri. 

64 Această teorie biologică este asociată cu ideea că există proprie¬ 
tăţi intrinseci. Acestea ar fi însă ale materiei, şi nu ale formei. Vezi 
şi nota 60. Există, prin urmare: 

a) diferenţe individuale, date de materia diferită în cadrul aceleiaşi 
specii (alb-negru). 

b) diferenţe ţinând de esenţa speciei, dar care nu sunt totuşi 
cuprinse în definiţia speciei (masculin-feminin) şi care nu creează 
specii separate. 

c) diferenţeîntre specii diferite, atunci când există definiţii diferite, 
care presupun un gen comun (om-cal). 

d) diferenţe sau mai degrabă alterităţi în cazul unor genuri diferite: 


om-nas. 

incapacitate determinată), este necesar ca pieritorul şi nepie¬ 
ritorul să fie diferite ca gen. 65 

Insă am vorbit despre denumirile universale, astfel încât ar 
putea să nu fie necesar ca orice lucru nepieritor şi pieritor să 
fie diferit prin specie, precum nici albul şi negrul nu sunt. (E 
posibil, într-adevăr, ca acelaşi lucru sa fie /şi alb, şi negru/, şi 
chiar simultan, dacă ar fi vorba despre un universal. 66 De exem¬ 
plu, omul ar putea fi deopotrivă alb şi negru; şi individualele 
ar putea accepta contrariile: acelaşi om ar putea fi alb şi negru, 
dar nu concomitent. însă albul şi negrul sunt contrarii.) 

Dintre contrarii însă, unele aparţin unor lucruri în mod 
contextual, precum cele mai sus-menţionate şi nenumărate 
altele; altele nu pot aparţine /în acest fel/; printre acestea sunt 
1059 a şi pieritorul şi nepieritorul. Căci nimic nu este pieritor în mod 
contextual. 67 într-adevăr, contextualul poate şi să nu existe, dar 
pieritorul aparţine proprietăţilor necesare ale lucrurilor unde 
el se află. Altminteri, unul şi acelaşi lucru va fi şi pieritor şi 
nepieritor, dacă este cu putinţă ca el să nu aibă proprietatea de 


65 Pasajul este dificil, deoarece, după ce a precedat, nc-am aştepta 
ca Aristotel să susţină că pieritorul şi nepieritorul diferă ca specie, 
şi nu ca gen. Unii interpreţi au luat cuvântul „gen" în sens general, 
considcrându-1 oarecum sinonim aici cu „specie". Alţii au considerat 
textul alterat. Alţii au considerat pasajul neautentic sau aparţinând 
unei alte faze a lui Aristotel. 

Pe de altă parte, trebuie observat că, dacă materia este cea care 
aduce pieirea, şi dacă unitatea materiei duce la unitatea genului, 
absenţa materiei (sau măcar a materiei sensibile) din lucrurile 
nepieritoare — precum astrele, sufletul — ar presupune că acestea 
diferă nu doar prin specie de cele pieritoare, dar şi prin gen. 

Că Aristotel înţelege aici „gen" şi nu „specie", deoarece el insistă 
asupra distanţei enorme dintre pieritor şi nepieritor, este evident din 
finalul capitolului, care pregăteşte Cartea Lambda. 

66 Evident, primele contrarii sunt diferenţele contrarii despre care 
a fost vorba mai înainte. 

67 Pieritorul nu arc o existenţă necesară. Dar dacă ceva poate pieri 
înseamnă că pieirea sa nu este contextuală, în sensul că s-ar putea 
petrece, sau nu. 

a pieri. Sau este, aşadar, necesar ca Fiinţa pentru orice lucru 
pieritor să fie pieritorul, sau ca pieritorul să se afle în Fiinţa 
respectivă. Acelaşi raţionament este valabil şi în legătură cu 
nepieritorul. Ambele, într-adevăr, aparţin proprietăţilor necesare. 

Principiul potrivit cu care ceva este pieritor, în timp ce 
altceva — nepieritor presupune o opoziţie, încât este necesar 
ca lucrurile respective să fie altele prin gen. Este limpede, de 
aici, că nu pot exista Forme în felul în care sunt văzute de unii 
filozofi. Căci /în acest caz/ şi omul va fi deopotrivă pieritor 
şi nepieritor. Totuşi, prin specie, Formele sunt considerate 
identice cu indivizii, şi nu având doar un nume comun. Dar 
cele diverse prin gen se diferenţiază /chiar/ mai mult decât cele 
care se diferenţiază prin specie . 68 


68 Platonicienii susţin — zice Aristotel — că Formele (xot eî8ti) şi 
indivizii care se aseamănă cu Formele ţin de acelaşi EÎScx; — specie. 
Or, nu numai că eternul şi pieritorul nu aparţin aceleiaşi specii, dar 
nu aparţin nici măcar aceluiaşi gen, aşa cum s-a văzut, deoarece nu 
au o materie comună. (Astrele au o materie celestă, lipsită de contrarii, 
iar motoarele lor inteligibile nu au materie deloc, ci sunt actualizări 
pure.) Aristotel pregăteşte aici discuţia despre Fiinţele divine din 
Cartea Lambda. 

Rezumatul Cărţilor Alpha mare, Beta, Gamma (cu unele semni¬ 
ficative diferenţe), Epsilon. Reluarea rezumativă a unor capitole din 
Fizica , privitoare la mişcare ca trecere de la virtualitate la actualizare. 
Mişcarea este actualizare, dar incompletă. Despre infinit. De ce el 
nu poate exista actualizat. Despre mişcări. 



Capitolul 1 


Că înţelepciunea este o ştiinţă ce are drept obiect princip iile 
este evident din primele capitole în care s-au parcurs dificul¬ 
tăţile existente în doctrinele expuse de alţi filozofi în legătură 
cu principiile. 1 

Dar 2 cineva ar putea să-şi pună întrebarea dacă înţelepciunea 
trebuie considerată drept constituind o singură ştiinţă sau mai 
multe. Căci, dacă este una singură, /trebuie ţinut seama că/ 
ştiinţa contrariilor este întotdeauna una, dar principiile nu sunt 
contrarii. Iar dacă nu este una, ce fel de ştiinţe sunt acestea ? 

Apoi, cercetarea principiilor demonstraţiilor ţine de o singură 
ştiinţă, sau de mai multe ? Dacă ţine de una singură, de ce de 
aceasta mai curând decât de oricare alta ? Iar dacă ţine de mai 
multe, ce fel de ştiinţe trebuie să fie considerate acestea ? 

Apoi, ştiinţa respectivă are drept obiect toate Fiinţele, sau 
nu ? Dacă nu are drept obiect toate Fiinţele, este greu de arătat 
pe care le are /drept obiect/. Iar dacă există o singură ştiinţă 
pentru toate Fiinţele, este neclar cum se poate să existe aceeaşi 
ştiinţă pentru mai multe /feluri de Fiinţe/. 

Apoi, oare [există demonstraţie] numai în legătură cu Fiin¬ 
ţele, sau şi cu contextele lor ? Dacă există demonstraţie în legătură 
cu contextele, nu există demonstraţie în legătură cu Fiinţele. 
Or, dacă este alta /ştiinţa/ contextelor /decât cea a Fiinţelor/, 
care va fi fiecare dintre ele şi care din două are precedenţă ? în 
măsura în care este demonstrativă, /ştiinţa/ ar trebui să se ocupe 

1 Sumară recapitulare a Cărţii Alpha mare. 

2 Urmează recapitularea aporiilor din Cartea Beta. 

cu contextele; în măsuraînsăîncare ea se ocupă cu principiile, 
ea are ca obiect Fiinţele. 3 

însă ştiinţa căutată nu trebuie considerată a avea drept 
obiect raţiunile dea fi arătate în cărţile despre Fizică-, căci /acele 
raţiuni/ nu se referă la scop. (Acesta este binele, iar el se află 
în acţiunile practice şi în lucrurile în mişcare. Iar acesta — binele 
— este cel dintâi care pune în mişcare: astfel este finalitatea. 
Dar /se pare că/ cel dintâi lucru care mişcă nu se află printre 
lucrurile nemişcate.) 4 

în general, apare următoarea dificultate: oare ştiinţa pe care 
1059 b o căutăm acum are în vedere Fiinţele senzoriale, sau nu, ci are 
în vedere alte Fiinţe ? Căci, dacă ea are în vedere alte Fiinţe /decât 
cele senzoriale/, ea s-ar referi fie la Forme, fie la entităţile 
matematice. Dar Formele nu există — e clar. Totuşi dificultatea 
se menţine, chiar dacă existenţa lor ar fi acceptată: de ce nu 
se întâmplă, precum în cazul entităţilor matematice, şi în cazul 
celorlalte entităţi care sunt Forme? Vreau să spun că plato- 
nicienii situează entităţile matematice între Forme şi lucrurile 
senzoriale ca pe un al treilea ordin, separat atât de Forme, cât 
şi de lucrurile din lumea noastră; şi totuşi „al treilea om" nu 
există /în cazul lor/, nici „cal“ separat de el însuşi şi de caii 
individuali. 5 


3 Cartea Beta, cap. 1 şi 2. O ştiinţă demonstrativă nu-şi poate de¬ 
monstra principiile; or, ştiinţa supremă are ca obiect principiile supreme, 
care sunt indemonstrabile. Pe de altă parte, se pare că o ştiinţă demon¬ 
strativă trebuie să aibă precedenţă, deoarece este mai exactă. 

4 Aceasta este aporia: primul lucru care mişcă nu ar putea fi el 
însuşi nemişcat. Or scopul ultim nu poate fi decât nemişcat. Aristotcl 
va arăta în Cartea Lambda, cap. 7, cum trebuie rezolvată această 
aporie, care nu apare în Cartea Beta. 

5 Se referă aici Aristotel la problema multiplicării inteligibilelor, 
cunoscută şi sub numele de problema „celui de-al treilea om“ ? Sau 
vrea el să spună că, deşi entităţile matematice formează un al treilea 
ordin de lucruri alături de Idei şi de lucrurile senzoriale, totuşi nu 
există un „al treilea om", alături de Omul-Idee şi de oamenii indivi¬ 
duali ? Nu e foarte clar, dar al doilea sens pare mai probabil. 

Iar dacă, pe de altă parte, nu există /entităţi matematice/, 
în felul în care le consideră /platonicienii/, care ar fi obiectul 
de studiu al matematicianului ? El nu poate fi constituit de obiec¬ 
tele din lumea noastră; într-adevăr, nimic din ele nu este de 
natură să fie cercetat de ştiinţele matematicei 

Şi totuşi, ştiinţa căutată de noi nu se poate referi la obiectele 
matematice, deoarece nici unul dintre ele nu este autonom. Dar 
ea nu este nici ştiinţa Fiinţelor senzoriale, deoarece acestea sunt 
pieritoare. 

în general, se naşte dificultatea următoare: sarcina cărei 
ştiinţe este să trateze materia matematicilor ? Nu este asta sar¬ 
cina fizicii, deoarece întreaga preocupare a fizicianului se referă 
la lucrurile care au într-însele principiul mişcării şi al repau¬ 
sului. Nici nu este sarcina ştiinţei care cercetează demonstraţiile 
şi /natura/ ştiinţei, deoarece aceasta studiază chiar acest gen 
de probleme. Rămâne ca filozofia cu care ne ocupăm să trateze 
problemele matematicilor. 6 7 

Altă dificultate: oare trebuie admis că ştiinţa căutată se 
ocupă cu principiile pe care unii le denumesc elemente ? Toţi 
consideră aceste elemente ca imanente lucrurilor compuse. Dar, 
pe de altă parte, s-ar putea considera mai degrabă că ştiinţa 
căutată are ca obiect universalele; căci orice raţionament şi orice 
ştiinţă au ca obiect universalele, şi nu ultimele realităţi /sen¬ 
zoriale/ <tcov £opţdtT(i)v>. Rezultă că ea ar fi ştiinţa primelor 
genuri, or acestea ar putea să fie ceea-ce-este şi unul. Căci acestea 
ar putea fi concepute drept în stare să cuprindă toate existen¬ 
ţele, dar şi asemănătoare în cea mai mare măsură cu principiile, 


6 N-ar fi tocmai drept să i se reproşeze lui Aristotel această 
afirmaţie peremptorie care nu a fost răsturnată decât în epoca mo¬ 
dernă, odată cu Galilei. Ea pare a aparţine mai curând platonicienilor. 

7 Această aporie nu apare în Cartea Beta, şi pune destule probleme, 
mai ales că unii o înţeleg ca sugerând faptul că filozofia primă ar trebui 
să se ocupe de matematică, ceea ce este o concluzie platonică, dar 
nu aristotelică. Probabil că „prin problemele matematicilor" Aristotel 
înţelege problemele fundamentelor matematicilor, adică chestiunea 
axiomelor. 

deoarece ele sunt primele în ordinea naturii. Intr-adevăr, dacă 
pier /ceea-ce-este şi unul/, sunt desfiinţate împreună cu ele şi 
restul lucrurilor, deoarece totul este /ceva/ ce este şi /ceva/ ce 
este unu. 

Numai că, în acest fel, este necesar ca diferenţele să participe 
la ceea-ce-este şi la unul, dacă se admite că ele sunt genuri; or, 
nici o diferenţă nu poate participa la gen. Astfel, se pare că ceea- 
ce-este şi unul nu ar putea fi considerate nici genuri, nici 
principii. 8 

Mai departe: dacă este principiu mai degrabă ceea ce este 
mai simplu decât ceea ce e mai puţin simplu, iar /speciile/ ultime 
provenite din gen sunt mai simple decât genurile (acele specii 
sunt, într-adevăr, indivizibile, în timp ce genurile se divid în 
mai multe specii care diferă între ele), speciile ar părea că sunt 
mai degrabă principii decât genuri. Darîn măsura în care spe¬ 
ciile sunt suprimate când sunt suprimate genurile, genurile ar 
părea, ele, mai asemănătoare principiilor /decât speciile/. Căci ceea 
1060 a ce suprimă pe altul laolaltă cu sine este principiu. Acestea sunt 
chestiunile ce produc dificultatea, şi sunt şi altele de acelaşi tip. 


Capitolul 2 

Mai departe: oare trebuie considerat că există ceva în afara 
lucrurilor individuale, sau nu ? Să aibă ştiinţa căutată drept 
obiect individualele? Dar acestea sunt nenumărate. Iar ceea 
ce rămâne în afara lucrurilor individuale sunt genurile şi spe¬ 
ciile, dar ştiinţa căutată nu le are drept obiect nici pe unele, 
nici pe altele. Din ce cauză aceasta este cu neputinţă, am arătat. 

Şi, în general, se pune întrebarea dacă trebuie considerată 
existenţa unei Fiinţe autonome, în afara Fiinţelor senzoriale 
şi a celor de aici, sau nu, ci acestea /cele senzoriale/ reprezintă 
/totalitatea/ existenţelor, iar înţelepciunea/numai/ cu acestea 
trebuie să aibă de-a face. într-adevăr, se pare că noi căutăm o 
altă /înţelepciune/, şi despre asta este vorba aici, adică să vedem 


8 Vezi nota 11 la Cartea Beta, cap. 2. 

dacă există ceva autonom în sine, ce nu se află în nici un lucru 
senzorial. 9 

în plus, dacă în afara Fiinţelor senzoriale există şi o altă 
Fiinţă, în afara căror Fiinţe senzoriale trebuie admisă existenţa 
acestei Fiinţe? De ce ar aşeza-o cineva mai degrabă în afara 
oamenilor, sau cailor, decât a celorlalte animale, sau şi a lucru¬ 
rilor inanimate, în general ? Căci ar părea neraţional a dispune 
Fiinţe eterne diferite, egale în număr cu cele senzoriale şi pie- 
ritoare. Iar dacă principiul căutat acum nu este separat de 
corpuri, despre ce fel de principiu ar putea fi vorba mai curând 
decât despre materie ? într-adevăr, materia nu există în 
actualizare, dar există în virtualitate. 

însă un principiu mai solid decât aceasta /materia/ ar trebui 
să fie considerat forma, configuraţia . ,0 Dar forma este pieri- 
toare, astfel încât rezultă că nu există Fiinţă eternă şi autonomă 
intrinsec. Asta este însă absurd, fiindcă se pare că există şi este 
căutată de către filozofii cei mai dăruiţi cu har un principiu şi 
o Fiinţă care sunt în acest fel /eterne/. Cum oarevaputea exista 
o ordine, dacă nu există ceva etern, autonom şi subzistent?" 

Apoi: dacă există o Fiinţă şi un principiu având natura pe 
care noi o căutăm, şi dacă ea este una pentru toate lucrurile, 
identică pentru lucrurile eterne şi pentru cele pieritoare, apare 
o altă dificultate: de ce, dacă există acelaşi principiu /pentru 
toate lucrurile/, unele dintre cele determinate de acest prin¬ 
cipiu sunt eterne, în timp ce altele nu sunt eterne ? Aceasta este 
absurd. Iar dacă principiul lucrurilor eterne şi cel al lucrurilor 
pieritoare sunt diferite, şi dacă totuşi principiul celor pieritoare 


9 Nu este vorba aici neapărat despre Formele platonice, ci mai 
curând despre Fiinţele perfecte în actualizare completă (Gândirea care 
se gândeşte pe sine) despre care va vorbi Aristotel în Cartea Lambda. 

10 Teza că forma ar fi pieritoare nu e a lui Aristotel, care în Cartea 
Zeta, cap. 15, afirmă explicit că forma nu poate nici pieri, nici fi 
generată. Probabil că aporia se referă la anumiţi antiplatonicieni care, 
negând Formele separate, identifică forma cu compusul şi o consi¬ 
deră astfel pieritoare. 

11 în absenţa Fiinţei, coerenţa lumii dispare. 

este etern, vom întâmpina aceeaşi dificultate (de ce, într-adevăr, 
dacă principiul este etern, nu sunt eterne şi lucrurile care depind 
de acest principiu ?). Iar dacă principiul /lucrurilor pieritoare/ 
este pieritor el însuşi, va apărea un alt principiu diferit de acesta, 
şi aşa se va merge la infinit. 

Iar dacă cineva va postula drept principii pe cele crezute 
1060 b cel mai mult a fi imobile — adică ceea-ce-este şi unul — mai 
întâi, dacă fiecare dintre acestea nu semnifică ceva determinat 
şi o Fiinţă, în ce fel vor fi ele autonome şi intrinseci ? Dar noi 
considerăm că tocmai astfel sunt principiile eterne şi prime. 
Iar dacă ele semnifică ceva determinat şi o Fiinţă, toate exis¬ 
tenţele vor fi Fiinţe. Căci ceea-ce-este este predicatul tuturor 
existenţelor (iar unul este predicatul unora dintre ele). Numai 
că este fals a se susţine că toate existenţele sunt Fiinţă. 

în plus, cum e posibil să fie adevărată opinia celor care 
susţin că unul este primul principiu şi Fiinţa ? Sunt şi filozofi 
care formează din unu şi din materie primul număr şi care 
afirmă că acesta este Fiinţă. 12 

Căci cum pot fi gândite dualitatea, cât şi celelalte numere 
dintre cele compuse ca fiind o unitate, fiecare în parte ? Dacă, 
apoi, liniile sau ceea ce ele cuprind — mă refer la suprafeţele 
elementare — vor fi considerate principii, ele măcar nu sunt 
Fiinţe autonome, ci sunt secţiuni şi diviziuni — unele ale supra¬ 
feţelor, altele ale corpurilor (iar punctele — ale liniilor), şi, de 
asemenea, limite ale aceloraşi suprafeţe sau corpuri. Toate 
acestea, deci, se găsesc în alte lucruri şi nici una dintre ele nu 
este autonomă. 13 

în plus, cum trebuie concepută Fiinţa unului şi a punctului ? 
Căci orice Fiinţă are o devenire, dar punctul nu are devenire, 
de vreme ce punctul este o diviziune. 


12 în matematica grecească, primul număr natural este doi, şi nu unu. 

13 Liniile pot fi concepute ca elemente din care se compun anumite 
suprafeţe sau corpuri; dar în alt sens, suprafeţele sau corpurile se des¬ 
compun în linii. Care, aşadar, sunt principiile ? Aporia este rezolvată 
în Cărţile Zeta şi Eta când Aristotel se referă la părţile formei şi la 
părţile compusului. 

O altă dificultate: orice ştiinţă are drept obiect universalul 
şi proprietăţile determinate, dar Fiinţa nu aparţine universa¬ 
lelor, ci ea este mai curând un individual determinat şi auto¬ 
nom; atunci, dacă ştiinţa se referă la principii, în ce fel poate 
fi conceput principiul a fi o Fiinţă ? 

Apoi, oare mai există ceva în afara compusului (mă refer 
la materia însoţită de formă)? Căci, dacă nu există, toate 
lucrurile aflate în materie sunt pieritoare. Iar dacă există, ar fi 
vorba despre formă şi configuraţie. Dar este greu de decis în 
ce cazuri există o astfel de formă, şi în ce cazuri — nu. Este 
limpede că în unele cazuri, precum în cel al unei case, forma 
nu este separabilă. 

Apoi, oare principiile sunt identice /pentru toate lucrurile/ 
ca număr, sau ca specie? Căci dacă ele formează o unitate 
numerică, toate lucrurile vor fi identice. 

Capitolul 3 H 

De vreme ce ştiinţa filozofului are ca obiect ceea-ce-este 
ca fiind în universalitate şi nu existent ca parte <e7n.crtf|p.r| xou 
ov-ccx; fi ov kcc0’ oXot», 15 iar ceea-ce-este se concepe în multe 
sensuri şi nu în unul singur, şi dacă aceste sensuri se asociază 
doar pur verbal, neavând altminteri nimic în comun, atunci 
/ceea-ce-este/ nu poate sta sub autoritatea unei singure ştiinţe. 
(Căci nu există un singur gen pentru /descrierea/ unor astfel 
de sensuri.) Dacă există însă ceva comun sub un anume aspect 
/între aceste sensuri/, atunci ele ar putea sta sub o singură ştiinţă. 

Cele spuse se petrec precum în cazul „medicalului" şi al 
„sănătosului". Intr-adevăr, folosim ambele cuvinte acordându-le 
mai multe sensuri: fiecare este conceput în acest fel prin faptul 
că ceva este raportat cumva la ştiinţa medicală, altceva este 


14 Se reia materia Cărţii Gamma. 

15 In Cartea Gamma, metafizica studia ceea-ce-este ca fiind. Aici 
se adaugă şi „în universalitate", de parcă ceea-ce-este ca fiind ar putea 
fi conceput şi altfel decât existenţă universală. 

raportat la sănătate, altceva este raportat la altceva, dar există 
o aceeaşi semnificaţie de referinţă în cadrul fiecărei grupe de 
sensuri. Intr-adevăr, se numeşte „medical" şi o teorie, şi un 
bisturiu, una fiindcă derivă din ştiinţa medicală, celălalt fiindcă 
serveşte acesteia. în celălalt caz, ceva este numit „sănătos", 
fiindcă indică sănătatea, iar altceva /este numit sănătos/fiindcă 
o produce. în acelaşi fel vorbim şi despre rest. 

în acelaşi fel vorbim şi despre ceea-ce-este în întregul său: 
căci fiecare lucru este conceput ca fiind, deoarece el este fie o 
proprietate, fie o posesie, fie o situare, fie o mişcare, fie altceva 
de acest tip a ceea-ce-este ca fiind. {b 

Or, deoarece orice existent poate fi redus la ceva ce este 
unu şi comun, toate contrarietăţile pot fi şi ele reduse la primele 
diferenţe şi contrarietăţi ale existenţei, fie că primele diferenţe 
ale existenţei ar fi mulţimea şi unul, fie că ar fi asemănarea şi 
neasemănarea, fie că altele ar îndeplini acest rol. Acestea au 
fost deja cercetate. 

Dar nu este nici o diferenţă între a reduce existentul la 
ceea-ce-este sau la unu. Căci, deşi ele nu sunt acelaşi lucru, ci 
sunt diferite, se pot totuşi converti unul într-altul. într-adevăr, 
cumva unul este, iar ceea-ce-este e unu. 

Deoarece însă este propriu aceleiaşi şi unice ştiinţe să se 
ocupe de toate contrariile, şi fiecare contrariu este conceput 
ca o privaţiune — deşi în legătură cu unele n-ar fi uşor de arătat 
cum sunt concepute ca privaţiune, cele la care există un element 


16 Cum se observă, aici ceea-ce-este ca fiind este identificat cu 
Fiinţa, spre deosebire de Cartea Gamma, cap. 2, unde ceea-ce-este 
ca fiind semnifică mai curând întregul existenţei, în datele sale cele 
mai generale, mai puţin particularizate. E foarte tentant, aici, să faci 
presupuneri istorico-genctice, considerând, în cel mai bun caz, că 
Aristotel şi-a schimbat opiniile. Tentaţia rămâne facilă, deoarece este 
greu de înţeles de ce Aristotel nu şi-a revăzut părţile mai vechi. Este 
de asemenea posibil să avem de-a face cu un rezumat făcut de un dis¬ 
cipol, care interpretează pe ceea-ce-este ca fiind drept însemnând 
Fiinţa, şi care numeşte existenţa la modul general, prin „ceea-ce-este 
ca fiind în universalitate". Faptul că ultimele capitole rezumă Fizica 
III (v. nota 41) întăreşte ipoteza non-aristotelică a Cărţii Kappa. 

intermediar, precum între drept şi nedrept —, în toate aceste 
cazuri trebuie considerat că privaţiunea nu se referă la întregul 
cuprins al semnificaţiei /cuvântului/, ci doar la forma ultimă. 

De exemplu, dacă omul drept este, printr-o anumită condiţie 
a sa, ascultător al legilor, omul nedrept nu va fi privat de în¬ 
tregul conţinut al semnificaţiei /cuvântului „drept‘7, ci doar 
îi lipseşte cumva ascultarea legilor şi în acest fel va poseda el 
privaţiunea. în acelaşi fel se întâmplă şi în celelalte cazuri. 

Să luăm un exemplu: matematicianul îşi duce la capăt stu¬ 
diul său prin abstragere. într-adevăr, el cercetează după ce a 
eliminat toate calităţile senzoriale, precum greutatea şi uşură¬ 
tatea, tăria şi contrariul ei, apoi căldura şi răceala, cât şi celelalte 
calităţi senzoriale contrare; el păstrează doar cantitatea şi 
continuitatea. Reduce unele corpuri la o singură /dimensiune/, 
pe altele — la două, pe altele — la trei /dimensiuni/ şi studiază 
proprietăţile acestor corpuri în măsura în care ele sunt cantitate 
şi continuitate şi nimic altceva. De asemenea, el studiază pozi¬ 
ţionările reciproce ale unor corpuri şi ceea ce aparţine de aceas¬ 
ta, comensurabilitatea sau incomensurabilitatea altora, cât şi 
raporturile altora. Şi totuşi, noi atribuim întreg acest studiu 1061 b 
uneia şi aceleiaşi ştiinţe — geometria. 

La fel stau lucrurile şi cu ceea-ce-este: căci proprietăţile 
acestuia în măsura în care el este şi contrarietăţile acestuia ca 
fiind, nu sunt studiate de o altă ştiinţă decât de filozofie.' 7 

în schimb, fizicii i s-ar atribui nu studiul lucrurilor ca fiind, 
ci mai curând studiul lor în măsura în care ele participă la mişcare. 

Cât despre dialectică şi sofistică, ele au ca obiect proprietăţile 
contextuale asociate lucrurilor, dar nici luate ca fiind, nici 
ocupându-se cu ceea ce există intrinsec în măsura în care este 
ceva ce este. 18 


17 Filozofia este luată aici în sensul de „filozofia primă". Specu¬ 
laţia dacă rezumatul din Cartea Kappa este opera unui discipol, sau 
dacă Aristotel a scris-o în altăfază a activităţii sale decât Cărţile Gamma 
sau Epsilon rămâne doar o speculaţie, fără soluţie certă. 

18 Aici, spre deosebire de Cartea Gamma, cap. 2, dialectica (metoda 
platoniciană a dialogului filozofic) şi sofistica sunt aşezate pe acelaşi plan. 

Rezultă că rămâne numai filozoful să studieze cele amintite 
mai sus, în măsura în care ele sunt. 

Deoarece ceea-ce-este în întregul său se raportează la ceva 
unic şi comun 19 , deşi el are, altminteri, numeroase sensuri, iar 
contrariile au aceeaşi proprietate (ele se reduc la primele contra- 
rietăţi şi diferenţe a ceea-ce-este), iar cele care sunt în acest fel 
pot fi acoperite de o singură ştiinţă, s-ar rezolva dificultatea 
arătată la început, mă refer la problema de a şti în ce fel o singură 
ştiinţă poate avea ca obiect studiul unor existenţe numeroase 
şi diferite ca gen. 


Capitolul 4 

De vreme ce şi matematicianul se serveşte în felul său <i6i(uq> 
de /axiomele/ generale <totq koivoÎ(;>, obiectul primei filo¬ 
zofii ar fi să studieze şi principiile acestora. Faptul că, dacă din 
cantităţi egale se scot cantităţi egale, rezultatul este că rămân 
cantităţi egale, este comun tuturor cantităţilor, însă matematica 
îşi face studiul aplicând /axioma/ la o parte a materiei proprii, 
de exemplu, având în vedere liniile, sau unghiurile, sau nume¬ 
rele, sau restul cantităţilor sub un anume aspect, toate acestea 
însă luate nu ca fiind pur şi simplu, ci ca fiind dimensiuni con¬ 
tinui într-o direcţie, sau în două, sau în trei. 

Filozofia, pe de altă parte, nu se referă la părţile /existenţei/, 
în măsura în care ceva ar e proprietăţi contextuale, ci cercetează 
ceea-ce-este, în măsura în care fiecare dintre /aceste părţi/ este. 

în acelaşi mod cu matematica stau lucrurile şi cu fizica. în- 
tr-adevăr, fizica studiază proprietăţile contextuale şi principiile 
lucrurilor în măsura în care ele sunt mobile, şi nu în măsura 
în care ele sunt pur şi simplu. (Am spus că prima ştiinţă a 
acestora are în vedere în ce măsură subiectele sunt existente, 
şi nu în ce măsură sunt altceva.) De aceea şi fizica, şi matematica 
trebuie considerate a fi /numai/ părţi ale înţelepciunii. 


19 Evident, este vorba despre Fiinţă. 

Capitolul 5 

Există în cuprinsul existenţei un principiu în legătură cu 
care nu-i posibil să te înşeli, ci, dimpotrivă, trebuie să spui 
întotdeauna adevărul: anume, că nu-i posibil ca acelaşi lucru 
intr-unui şi acelaşi moment să fie şi să nu fie (şi /mai sunt şi/ 
alte /predicate/ şi contrariile lor aflate în aceeaşi situaţie). 

In legătură cu asemenea axiome nu există demonstraţie ca 
atare, dar /poate fi combătut/ omul care /le neagă/. 

Căci nu se poate deduce acestprincipiu pornindu-se de la un 
alt principiu mai sigur, dar acest lucru ar fi necesar, dacă el ar 
trebui demonstrat în sens propriu. Prin urmare, împotriva celui 
care face afirmaţii contradictorii trebuie ca cel ce arată că asta 
e fals să asume ceva de acest tip, anume ceva identic cu 
principiul că nu-i posibil ca acelaşi subiect să fie şi să nu fie 
într-unul şi acelaşi moment, dar să nu pară că e identic . 20 

Doar în acest fel ar putea fi „demonstrat" /principiul noncon- 
tradicţiei/ împotriva celui care afirmă că propoziţii contra¬ 
dictorii pot fi deopotrivă adevărate când au acelaşi subiect, 
într-adevăr, oamenii care doresc să-şi comunice gândul trebuie 
să se înţeleagă între ei; căci neexistând această înţelegere, cum 
va putea exista între ei o comunicare a gândului? Trebuie, prin 
urmare, ca fiecare dintre cuvinte să fie cunoscut şi să aibă un 
sens, nu multe, ci numai unul singur. 

Iar dacă /cuvântul/ ar avea mai multe sensuri, trebuie clari¬ 
ficat pentru care anume dintre ele /omul care vrea să comu¬ 
nice/întrebuinţează cuvântul respectiv. Aşadar, cel care spune 
că asta este şi nu este neagă ceea ce afirmă, încât el neagă că 
acest cuvânt semnifică ceea ce semnifică. Dar asta este impo¬ 
sibil. Rezultă că, dacă propoziţia „asta este" semnifică ceva, 
este imposibil ca afirmaţia contradictorie să fie adevărată 
/simultan/. 


20 Metoda respingerii presupune asumarea unui punct de plecare 
analog principiului noncontradicţiei, dar, aparent, distinct de el: 
de exemplu, principiul că orice afirmaţie are un sens, sau că există 
comunicare. 

în plus, dacă cuvântul semnifică ceva şi acest lucru este 
adevărat, e necesar ca acest lucru să existe în mod necesar . 21 
Dar nu-i posibil ca ceea ce există în mod necesar cândva să nu 
mai existe. Aşadar, propoziţii contradictorii despre acelaşi 
subiect nu sunt posibile. 

în plus, dacă afirmaţia nu e mai adevărată decât negaţia, cel 
care spune „/cutare/ e om“ spune la fel de mult un adevăr ca 
cel care spune „/cutare/ e non-om“. S-ar părea că nu e mai mult 
în adevăr, sau nu mai puţin în fals cel care spune că „omul e 
cal“ decât cel care spune că „omul e non-om“. Rezultă că şi cel 
care spune că „acelaşi om e cal“ va spune adevărul (propoziţiile 
contradictorii ar trebui să fie în mod similar adevărate). în 
consecinţă, acelaşi om va fi şi cal, sau orice alt animal. 

Nici una dintre aceste propoziţii contradictorii nu poate 
fi demonstrată ca atare, dar există o demonstraţie îndreptată 
împotriva omului care le susţine. Căci, întrebându -1 în acest 
mod, l-ai putea cu uşurinţă forţa chiar şi pe Heraclit în persoană 
să admită că propoziţiile contradictorii nu pot fi adevărate 
niciodată în aceleaşi circumstanţe. într-adevăr, în fapt, el a 
adoptat teza sa neînţelegând bine ce vrea să spună. In general, 
dacă ceea ce el afirmă este adevărat, exact acest lucru nu ar 
1062 b putea fi adevărat, anume ca acelaşi subiect, sub aceeaşi privinţă, 
şi în acelaşi moment, să fie şi să nu fie. După cum când ele sunt 
distinse, afirmaţia nu e deloc mai adevărată decât negaţia, în 
acelaşi fel se întâmplă şi cu cele două luate laolaltă sau asociate, 
ca şi când ar fi o singură afirmaţie; ei bine, deloc nu va fi mai 
adevărată negaţia decât întregul, care e pus sub formă de afirmaţie . 22 

De asemenea, dacă nu se poate face nici o afirmaţie adevă¬ 
rată, chiar această afirmaţie însăşi ar fi falsă — anume, a spune 
că nu există nici o afirmaţie adevărată. Iar dacă există vreo 


21 Dacă este adevărat în mod intrinsec, desigur, şi nu contextual. 
Argumentul nu se află în Cartea Gamma. 

22 Dacă cineva (Heraclit) afirmă că x este B şi, simultan, non-B, 
această afirmaţie a sa (A') trebuie sa fie deopotrivă adevărată cu non- 
(A prim). Dar non-(A prim) spune că x nu este simultan B şi non-B. 

/afirmaţie adevărată/, s-ar rezolva dificultatea expusă de cei care 
aduc astfel de obiecţii şi distrug cu totul posibilitatea dialogului. 


Capitolul 6 

Asemănătoare cu cele spuse mai sus este şi teoria lui Prota- 
goras: într-adevăr, acesta a afirmat că omul este măsura tuturor 
lucrurilor, nespunând cu asta nimic altceva decât că ceea ce îşi 
reprezintă fiecare om există în realitate cu certitudine <eîvai 
7 taYtox;>. Or, aşa stând lucrurile, rezultă aceeaşi consecinţă /ca 
mai sus/, anume că acelaşi subiect să fie şi să nu fie, şi să fie şi 
rău şi bun, şi tot aşa să aibă şi alte proprietăţi exprimate prin 
propoziţii contradictorii. Motivul este că adesea unora un lucru 
le apare frumos, altora le apare invers, iar măsura este 
reprezentarea fiecărui ins. 

Dar această problemă ar fi dezlegată dacă s-ar cerceta de 
unde a sosit principiul acestei concepţii /relativiste/. într-adevăr, 
se pare că la unii /sofişti/ concepţia s-a născut din doctrina 
filozofilor naturii, în timp ce la alţii /ea a venit/ din constatarea 
că nu toată lumea are aceleaşi experienţe în legătură cu aceleaşi 
lucruri, ci că unora cutare li se pare dulce, iar altora — contrariul 
/dulcelui/. 

Iar faptul că nimic nu se naşte din nefiinţă, ci orice se naşte 
din fiinţă, constituie o opinie comună aproape pentru toţi cei 
care studiază natura. Dat fiind că nici un alb nu apare dintr-un 
alb desăvârşit şi în nici un fel /el nu apare/ din ceva ne-alb, ar 
însemna că ceea ce devine alb apare din ceea ce nu-i alb. încât, 
după aceşti filozofi, rezultă că /albul/ apare din ne-alb, dacă 
acelaşi lucru n-ar fi alb şi ne-alb. Dar nu e greu de dezlegat 
această aporie. S-a spus în Fizica cum apar din nefiinţă lucrurile 
în devenire, şi cum apar ele din fiinţă . 23 


23 Explicaţia lui Aristotel este că un fenomen actualizat apare 
dintr-o virtualitate, care nu este negativitate pură, nefiinţă, ci o fiinţă 
virtuală. Ceea ce va deveni alb, nu este pur şi simplu ne-alb, ci este 
alb virtual. 

Iar faptul de a acorda atenţie egală opiniilor şi reprezen¬ 
tărilor, procedeu propriu celor care se iau la harţă între ei, e 
lucru prostesc. Căci e evidentă necesitatea ca doar unii dintre 
ei să se înşele. Se vădeşte aceasta din procesele care apar în 
senzaţie: într-adevăr, niciodată acelaşi lucru nu apare unora 
dulce, iar altora contrariul dulcelui, afară doar dacă unii dintre 
aceştia nu au organul de simţ, cel care analizează umorile res¬ 
pective, distrus sau bolnav . 24 Aşa stând lucrurile, trebuie asumat 
1063 a că unii dintre oameni reprezintă o „măsură “ a lucrurilor, în 
timp ce alţii — nu reprezintă aşa ceva. 

La fel se întâmplă şi cu binele şi răul, cu frumosul şi urâtul, 
şi cu cele de acest fel. Nu este nici o deosebire între asemenea 
judecăţi şi reprezentările celor care, fără să se servească de ochi, 
folosesc degetul, şi făcând ca dintr-un lucru să pară că sunt 
două, susţin că trebuie să fie chiar două obiecte, deoarece aşa 
apar a fi; şi desigur, /apoi spun / că iarăşi este un singur obiect 
/deoarece apare a fi astfel/. Fiindcă celor care nu îşi mută privi¬ 
rea /de la obiectul în cauză/, un obiect le apare a fi unul . 25 

Şi, în general, este absurd să judeci adevărul pornind de la 
faptul că lucrurile din lumea de jos apar transformându-se şi 
nefiind niciodată constante cu ele însele. Trebuie mers la vână¬ 
toarea adevărului pornind de la cele care se păstrează mereu 
la fel şi care nu au de-a face cu nici o schimbare; asemenea 
lucruri sunt fenomenele supuse ordinii < xă rata tov Koopovx 
Intr-adevăr, acestea niciodată nu apar într-un fel la un moment 
dat, şi apoi într-alt fel, ci apar la fel mereu, nefiind părtaşe la 
nici o schimbare . 26 


24 Cf. Aristotel, Despre suflet, 11,6, 418 a (tiauucerea românească 
de Alcxander Baumgarten, Bucureşti, 2005, p. 117). 

25 V. Cartea Gamma, cap. 5 şi 6; de asemenea, experienţa este 
descrisă, ca una comună pentru sofişti, de Platon în Republica. 

26 Despre ce fel de lucruri este vorba? Tentaţia, cum face Reale, 
este de a traduce tâ Kcrtâ tov kocjjiov prin corpurile cereşti: dar acestea 
cunosc totuşi modificări substanţiale în aspect, chiar dacă ele sunt 
periodice şi pot fi prevăzute. Cred că ideea lui Aristotel este urmă¬ 
toarea: trebuie căutată ordinea în natură, şi explicat pornind de la ea; 

Mai departe: dacă există o mişcare şi un mobil, orice mobil 
se mişcă pornind de undeva şi îndreptându-se într-altă parte; 
aşadar, este necesar ca mobilul să se găsească /mai întâi/ acolo 
de unde porneşte, apoi să nu mai fie acolo, şi să se îndrepte 
către destinaţie şi să ajungă într-acolo. Nu trebuie să fie, atunci, 
deopotrivă adevărate /propoziţiile/ contradictorii, aşa cum 
susţin acei /gânditori/. 

Apoi, dacă în privinţa cantitativului cele din lumea de aici 
se află într-o continuă curgere şi mişcare, şi cineva ar admite 
aceasta — chiar dacă faptul nu este adevărat —, de ce ele nu ar 
avea o stabilitate calitativăf Căci aceşti filozofi par să atribuie 
proprietăţi contradictorii aceluiaşi subiect pornind de la obser¬ 
vaţia nepermanenţei cantitativului la corpuri; de aceea, acelaşi 
corp are şi nu are patru coţi. Dar Fiinţa ţine de calitate, iar 
aceasta este caracteristică unei naturi determinate, în timp ce 
cantitatea ţine de o natură nedeterminată . 27 

Apoi, de ce, atunci când medicul prescrie o anume hrană, 
/aceşti filozofi relativişti/ se servesc cu ea? De ce oare asta e 
mai curând pâine decât non-pâine, astfel încât să nu fie nici o 
deosebire între a o mânca şi a nu o mânca ? Dar în fapt, pro¬ 
cedând ca oameni care ştiu adevărul despre acel lucru, şi 
fiindu-le pâinea respectivă recomandată, ei se servesc cu ea. 
Şi totuşi nu ar fi trebuit /să facă aceasta/, dacă nici o natură 
printre lucrurile senzoriale nu ar rămâne stabilă, ci, veşnic, toate 
ar fi în mişcare şi în curgere . 28 


ştiinţa se bazează pe regularităţi şi pe permanenţe, indiferent dacă 
ea se aplică lumii astrelor, sau lumii sublunare. 

27 Pentru Aristotel forma este mai degrabă de găsit în domeniul 
calităţii decât în cel al cantităţii, deşi nici cantitatea nu exclude o 
anumită permanenţă, după cum se vede citind cu atenţie pasajul de 
mai sus. Să nu uităm că fizica lui Aristotel este mai ales calitativă. 

28 După cum se vede, argumentul este dirijat şi împotriva plato- 
nicienilor, care susţin că lumea sublunară este supusă unei schimbări 
continue, care face imposibilă orice cunoaştere raţională, ştiinţifică. 
Pentru Aristotel lumea aceasta nu este peştera platoniciană, o lume 
de umbre inconsistente. 

în plus, dacă ne schimbăm necontenit şi nu rămânem 
niciodată aceiaşi, de ce este de mirare că niciodată nu ne apar 
1063 b lucrurile la fel, după cum se întâmplă cu bolnavii ? (Căci, fiindcă 
aceştia nu sunt la fel când sunt în această condiţie şi atunci când 
sunt sănătoşi, lucrurile ce le vin pe calea senzaţiei nu le apar 
la fel; dar lucrurile senzoriale nu sunt, de fapt, părtaşe la nici 
o schimbare. Ele doar produc bolnavilor senzaţii diferite şi nu 
identice. în acelaşi mod, stau probabil lucrurile şi cu schim¬ 
barea despre care vorbeam.) Iar dacă nu ne schimbăm, ci conti¬ 
nuăm să existăm fiind aceiaşi, atunci ar exista ceva permanent . 29 

Aşadar, împotriva celor care formulează obiecţiile amintite 
pornind de la aspectul verbal <ek Xoyou> nu este uşor de dat 
soluţia dificultăţilor, din moment ce ei nu propun o teză şi nu 
mai pretind o argumentare a ei. Căci astfel se desfăşoară orice 
argumentare şi orice demonstraţie. Or, deoarece nu propun nici 
o teză, ei suprimă însuşi dialogul şi orice argumentare raţio¬ 
nală. De unde rezultă că împotriva unora ca aceştia nu există 
argumentare . 30 

în schimb, celor care umblă pe calea dificultăţilor tradiţio¬ 
nale li se poate răspunde cu uşurinţă şi se poate soluţiona 
nucleul dificultăţilor pe care ei le formulează. Se vede asta din 
cele arătate mai sus. 

Este, de aici, evident că nu-i posibil ca afirmaţii contradic¬ 
torii privind acelaşi subiect să fie, în acelaşi timp, adevărate, 
şi nici contrariile /nu pot fi deopotrivă adevărate/, deoarece 
orice contrarietate este concepută ca o privaţiune. Acest lucru 
este văditpentru cei carereduc la principiul lor definiţiile contra¬ 
riilor. La fel stau lucrurile şi cu /contrariile/ care au un 
intermediar: ele nu pot fi predicatele unuia şi aceluiaşi subiect, 
într-adevăr, dacă subiectul este alb, spunem un fals dacă afirmăm 


29 Schimbările necontenite din lumea sensibilă se pot explica şi 
prin necontenitele alterări pe care le-ar suferi subiectul, aşa cum e 
cazul celor bolnavi. Iar dacă subiectul nu se alterează, înseamnă că 
există ceva constant. 

30 în sensul că nu există demonstraţie în sens propriu. Se poate 
însă utiliza, cum s-a văzut, metoda respingerii. 

că el nu este nici negru, nici alb. Intr-adevăr, consecinţa este 
că el este şi nu este alb, fiindcă ori unul, ori altul dintre cei 
doi termeni legaţi /în expresia /„nici alb, nici negru"/ va fi ade¬ 
vărat, iar expresia reprezintă negaţia albului. 31 

Nu-i cu putinţă, prin urmare, să aibă dreptate cei care vor¬ 
besc precum Heraclit, nici cei care vorbesc precum Anaxagoras. 
Căci, altminteri, consecinţa va fi atribuirea unor predicate contrare 
aceluiaşi subiect. Intr-adevăr, atunci când /Anaxagoras/ spune 
că „în orice e o parte a Totului", afirmă /cu asta/ că /ceva/ nu 
e deloc mai mult dulce decât amar, sau decât oricare dintre 
restul contrariilor, dacă cu adevărat orice se află în orice nu 
doar în virtualitate, ci în actualizare şi distinct. 

Asemănător, nu-i posibil ca toate afirmaţiile să fie false, nici 
ca toate să fie adevărate. Asta şi fiindcă, din multe alte motive 
pe lângă cele implicate, ar fi dificil de susţinut teza respectivă, 
dar şi fiindcă, dacă toate afirmaţiile ar fi false, n-ar putea fi 
adevărată nici afirmaţia care ar declara că „toate afirmaţiile sunt 
false". Iar dacă toate afirmaţiile ar fi adevărate, cel care ar 
susţine că „toate afirmaţiile sunt false" nu ar face /nici măcar 
el/ o afirmaţie falsă. 32 


Capitolul 7 33 

Orice ştiinţă cercetează anumite principii şi raţiuni de a fi 
în legătură cu fiecare dintre lucrurilecuprinseîn domeniul său. 
De pildă, /fac astfel/ medicina, gimnastica şi oricare dintre 
celelalte ştiinţe productive sau matematice. Intr-adevăr, fiecare 
dintre aceste ştiinţe, circumscriind un gen propriu pentru sine, 
se ocupă cu acesta, considerându-1 că există şi este, dar nu-1 
examinează în calitatea sa de existenţă ca atare şi că este ca fiind. 


31 Dacă un subiect este alb, el nu poate fi, concomitent, şi non-alb. 
Dar poate el fi cenuşiu, sau roşu (adică nici alb, nici negru) ? Or, ce¬ 
nuşiul este non-alb şi, prin urmare, orice e gri e non-alb (reciproca nu 
e valabilă) şi deci acelaşi subiect nu poate fi concomitent alb şi cenuşiu. 

32 Faimosul paradox al mincinosului. 

33 Se rezumă în acest capitol şi în cel următor Cartea Epsilon. 


1064 a 

Există o altă ştiinţă /care face aceasta/, situată alături de 
ştiinţele particulare. Or, fiecare dintre aceste ştiinţe, asumând 
cumva esenţa din fiecare gen, încearcă să clarifice restul lucru¬ 
rilor într-un mod mai vag sau mai precis. Dar unele dintre ele 
asumă esenţa prin intermediul senzaţiei, altele o postulează. 
De aici, printr-o astfel de inducţie, se vede că nu există demon¬ 
straţie pentru Fiinţă şi pentru esenţă. 

Dar, de vreme ce există o ştiinţă despre natură, e clar că ea 
va fi diferită atât de ştiinţa practică, cât şi de cea productivă. 
Intr-adevăr, în cazul ştiinţei productive, principiul mişcării se 
află în cel care produce şi nu în obiectul produs, iar ceea ce pro¬ 
duce este fie o artă, fie vreo altă capacitate. La fel şi în cazul 
ştiinţei practice, /principiul mişcării/ se afla nu în acţiunea prac¬ 
tică angajată, ci mai curând în oamenii care acţionează. Dar 
ştiinţa fizică se referă la lucrurile care au în ele însele principiul 
mişcării. Este evident de aici că e necesar ca fizica să nu fie nici 
o ştiinţa practică, nici una productivă, ci o ştiinţă teoretică. (E 
necesar să se opteze pentru unul dintre aceste genuri.) 

Or, de vreme ce fiecare dintre ştiinţe trebuie să cunoască 
într-un fel esenţa şi să se folosească de aceasta drept principiu, 
nu trebuie să omitem cum se cuvine cel definit pentru filozoful 
naturii şi cum se cuvine concepută definiţia Fiinţei: oare /ea/ 
este precum „nasul cârn“, sau mai curând precum „concavul" ? 
Intr-adevăr, definiţia „cârnului" este dată laolaltă cu materia 
lucrului,în timp ce definiţia „concavului" este fără materie. Căci 
„cârnitatea" apare la nas, motiv pentru care şi definiţia ei este 
dată laolaltă cu nasul, deoarece „cârnul este un nas concav". 

1064 b Este limpede, aşadar, că definiţia cărnii, a ochiului, şi a 
celorlalte părţi /ale corpului/ trebuie întotdeauna dată laolaltă 
cu materia. 

Dar pentru că există o ştiinţă a lui ceea-ce-este ca fiind, cât 
şi luat autonom <x<upioTov>, trebuie cercetat dacă această ştiinţă 
este totuna cu fizica, sau dacă ea nu e mai curând o alta. 34 


34 Mulţi comentatori au considerat că această identificare a lui 
ceea-ce-este ca fiind cu ceea-ce-este luat ca autonom sau ca separat 
înseamnă identificarea metafizicii cu teologia. Unii au considerat că 

Fizica are drept obiect lucrurile care au mişcarea în ele 
însele; matematica este o ştiinţă teoretică ce studiază lucrurile 
permanente, dar care nu sunt autonome. Există, aşadar, o 
ştiinţă diferită de acestea ambele, ce are drept obiect ceea ce 
este autonom, cât şi imobil, dacă există o Fiinţă în acest fel, 
adică o Fiinţă autonomă şi imobilă, lucru pe care vom încerca 
să-l arătăm. 35 

Or, dacă există vreo astfel de natură printre cele existente, 
acolo s-ar afla cumva şi divinul, iar natura respectivă ar fi cel 
dintâi şi cel mai înalt principiu. 36 

Este limpede, prin urmare, că există trei tipuri de ştiinţe 
teoretice: fizica, matematica şi teologia. Cel mai bun este genul 
ştiinţelor teoretice, iar, în cadrul acestuia, cea mai bună este 
ştiinţa pomenită la urmă. Intr-adevăr, ea are drept obiect 
genul cel mai nobil de lucruri, iar fiecare ştiinţă este conside¬ 
rată ca mai bună sau mai rea în raport cu obiectul ei propriu de 
cercetare. 

S-ar putea însă pune întrebarea dacă ştiinţa a ceea-ce-este 
ca fiind trebuie considerată ca o ştiinţă a universalului, sau nu. 
Or, fiecare dintre ramurile matematicii se ocupă cu un singur 


această identificare este ne-aristotelică şi au negat autenticitatea Cărţii 
Kappa; alţii au crezut a observa o contradicţie în însăşi gândirea lui 
Aristotel. De fapt, aşa cum se poate vedea şi din Cartea Epsilon, 
rezumată în acest pasaj, ceea-ce-este ca fiind are la Aristotel măcar 
două sensuri principale, apropiate, dar nu identice: el înseamnă, mai 
întâi, existenţa în generalitatea ei abstractă, lipsită de determinaţii 
specifice. Or, această existenţă abstractă este şi separată, fie şi numai 
conceptual, de lumea sensibilă. Din acest punct de vedere, ea se iden¬ 
tifică cu esenţa sau logos ul. In fine, existenţa abstractă şi separată 
se identifică şi cu lumea divină, care este autonomă nu doar concep¬ 
tual, ci şi efectiv. 

35 V. Cartea Lambda. 

36 După cum se vede, formula nu identifică pur şi simplu divi¬ 
nul cu existenţa autonomă şi imobilă, ci spune că divinui este doar 
o parte a acestui tip de existenţă. Metafizica nu este teologie, ci ea 
cuprinde teologia, ca pe o parte, şi fiindcă zeul este suprem, şi ea este, 
astfel, ştiinţa supremă. 

gen determinat, dar matematica „universală" <kcc0’ oâ.ou> este 
comună tuturor genurilor. 37 

Aşadar, dacă Fiinţele naturale ar fi primele dintre existenţe, 
atunci şi fizica ar fi prima dintre ştiinţe. Dar, dacă există şi o 
altă natură şi o Fiinţă autonomă şi imobilă, este necesar să existe 
şi o altă ştiinţă decât fizica, anterioară acesteia şi universală 
prin faptul că e anterioară. 


Capitolul 8 

Fiindcă ceea-ce-este pur şi simplu <âjtXtoiţ> se concepe în 
mai multe sensuri, dintre care unul este contextualul, trebuie 
cercetat mai întâi acesta. Or, e limpede că nici una dintre ştiin¬ 
ţele lăsate de tradiţie nu se ocupă cu contextualul. (Nici arhi¬ 
tectura nu se preocupă de ce se va întâmpla cu cei ce locuiesc 
în casă, adică dacă ei vor fi nefericiţi sau dimpotrivă, nici 
ţesătoria, nici cizmăria, nici arta culinară, ci fiecare ştiinţă exa¬ 
minează doar obiectul ei propriu, iar acesta este propriul ei 
scop. /Scopul/ nici unei ştiinţe nu este să ştie dacă cel care este 
muzician, fiindcă /la un moment dat/ a devenit gramatician, 
va fi ambele, deşi înainte nu era; el însă a devenit ceea ce, nef iind 
permanent, e la un moment dat, încât el a devenit, zice-se, deo¬ 
potrivă muzician şi gramatician. 38 

Aşa ceva nu este cercetat de către nici una dintre ştiinţele 
acceptate; numai sofistica are astfel de preocupări, căci doar 
ea se ocupă cu contextualitatea; iată de ce Platon, pe bună dreptate, 
a spus că sofistul se îndeletniceşte cu ceea-ce-nu-este.) 


37 Noi numim această matematică mai curând „generală". In¬ 
tr-adevăr, ea trebuie studiată înaintea matematicilor speciale, ceea ce, 
pentru Aristotel, înseamnă şi o anterioritate ierarhică. 

38 Un muzician a devenit gramatician; aşadar, la un moment dat 
el este ambele, muzician şi gramatician; or, el nu avea această condiţie 
înainte, deci el a devenit gramatician şi muzician, prin urmare a de¬ 
venit şi muzician; ceea ce contrazice punctul de plecare. Sofismul 
constă din sensul diferit dat copulei „şi“. Ea asociază cele două predi¬ 
cate doar în contextul condiţiei prezente, nu şi în cel al devenirii. 

Că nu este cu putinţă să existe o ştiinţă a contextualităţii 
va fi clar celor ce se vor sili să înţeleagă ce este contextualul: 
afirmăm că orice eveniment este sau permanent şi necesar (nu 
este vorba despre necesarul care se impune prin forţă, ci despre 
cel de care ne folosim în raţionamentele demonstrative), sau 
în majoritatea cazurilor, sau nici în majoritatea cazurilor, nici 
permanent şi necesar, ci întâmplător. De exemplu, în miez de 
vară s-ar putea face frig, dar aceasta nu apare nici mereu şi cu 
necesitate, niciîn majoritatea cazurilor, dar s-ar putea întâmpla 
în contextul unui an. Este, aşadar, contextualul ceea ce apare, dar 
nici permanent, nici cu necesitate, nici în majoritatea cazurilor. 

S-a spus ce este contextualul. Or, că nu există ştiinţă având 
ca obiect aşa ceva este vădit: într-adevăr, orice ştiinţă are ca 
obiect ceea ce există permanent, sau în majoritatea cazurilor, 
iar contextualul nu se af lăîn nici unul dintre aceste două ordine 
/existenţiale/. 

Este iarăşi clar că, pentru ceea-ce-este numai într-un context 
dat, raţiunile şi principiile nu sunt la fel cu cele existente pentru 
ceea-ce-este în mod intrinsec. Altminteri, toate cele se vor 
petrece în mod necesar: 

Intr-adevăr, dacă cutare lucru este /cauză/ pentru alt lucru, 
şi un al treilea este/cauza/ primului, iar acest al treilea nu există 
întâmplător, ci în mod necesar, în mod necesar va exista şi 
lucrul pentru care el este cauză sau raţiune de a fi, până la ulti¬ 
mul cauzat (dar acesta era produs doar în context, /conform 
ipotezei/). Rezultă că toate vor exista în mod necesar, şi vor 
fi suprimate complet dintre lucrurile care devin putinţa de a 
se întâmpla într-un fel sau într-altul, posibilitatea, devenirea 
sau nedevenirea. 

Iar dacă s-ar pune drept raţiune nu ceva-ce-este, ci ceva-ce-de- 
vine, se va întâmpla acelaşi lucru. Totul se va produce în mod 
necesar. Eclipsa de mâine se va produce, dacă se va produce 
cutare lucru, acesta, dacă — altul, şi ultimul — dacă un altul. 
Şi în acest fel, pornindu-se de la un moment determinat luat 
din prezent şi până mâine, scoţându-se o perioadă determinată, 
se va ajunge la un moment dat la ceva existent. Rezultă că, dacă 
acesta există, toate lucrurile care îi urmează se vor produce în 
mod necesar, încât totul se va produce în mod necesar. 


1065 a 

Dacă vorbim despre ceea-ce-este luat ca adevăr şi despre 
ceea-ce-este contextual, primul se află într-o asociere din gân¬ 
dire şi este o afecţiune a acesteia (de aceea, despre acest tip de 
realitate nu sunt cercetate principiile, ci sunt cercetate numai 
despre realitatea exterioară şi autonomă). Contextualul, de 
partea sa, nu este necesar, ci e indeterminat <d6piaxov>. Raţiu¬ 
nile existenţei sale sunt lipsite de ordine şi indefinite «rcavcta 
tccd cxjteipa xa ama>. 

Finalitatea există în lucrurile care devin în mod natural sau 
provine din gândire. întâmplarea însă există când ceva dintre 
acestea apare doarîntr-un anumit context. într-adevăr, după 
cum există existenţă intrinsecă şi existenţă asociată unui context, 
la fel este şi în privinţa raţiunii de a fi: întâmplarea este o raţiune 
contextuală în cele ce apar intenţionat, cu un scop. De aceea 
întâmplarea şi gândirea se referă la aceleaşi realităţi. Căci inten¬ 
ţia nu apare fără gândire. Dar sunt indeterminate raţiunile din 
care ar apărea ceea ce ţine de întâmplare. Acesta este motivul 
pentru care /întâmplarea/ este neclară pentru judecata ome¬ 
nească şi e o raţiune de a fi ţinând doar de context, dar în sens 
absolut ea nu este raţiune pentru nimic. 39 

Soarta bună sau rea este atunci când ar apărea ceva bun 
sau rău. Norocul şi nenorocirea se referă la dimensiunea 
acestor /efecte/. 

1065 b Deoarece nimic contextual nu există anterior realităţilor 
intrinseci, nici raţiunea de a fi /contextuală nu e anterioară 
raţiunilor de a fi intrinseci/. Dacă aşadar întâmplarea sau spon¬ 
taneitatea sunt raţiuni pentru Univers, Intelectul şi natura sunt 
o raţiune de a fi anterioară /întâmplării şi spontaneităţii/. 40 


39 întâmplarea este redusă de Aristotel la contextualitatea amorfă 
şi inanalizabilă, sau indeterminată. Or, raţiunea, în sens propriu, se 
caracterizează prin claritate şi determinare - e „raţională". In acest 
sens, se poate spune că ceea ce e asociat numai de un anumit context 
sau e întâmplător nu poate fi cauză sau raţiune. 

40 Celor care susţin că întâmplarea poate fi cauza Universului Aris¬ 
totel le răspunde: întâmplarea şi contextualitatea în general presupun 

Capitolul 9 41 

Există realităţi prezente numai în actualizare, altele numai 
în virtualitate, altele atât în actualizare, cât şi în virtualitate. 
Ele sunt, pe de-o parte, ceva ce este, pe de alta, ceva ce are canti¬ 
tate, şi tot aşa cu celelalte categorii. Dar nu există nici o mişcare 
în afara lucrurilor. Iar transformarea se face întotdeauna potri¬ 
vit categoriilor realităţii; dar nu există nimic comun peste acestea 
care să nu fie prezent într-o categorie. Fiecare categorie însă 
apare sub două aspecte, pentru toate lucrurile (de pildă, exis¬ 
tenţa individualizată 42 apare sub aspectul formei, dar şi al 
privaţiunii de formă; în privinţa calităţii, ceva poate fi alb, sau 
poate fi negru; în privinţa cantităţii, ceva poate fi desăvârşit 
sau nedesăvârşit; potrivit cu poziţia, poate fi sus, sau jos, ori 
uşor şi greu). 

în consecinţă, există tot atâtea aspecte ale mişcării şi trans¬ 
formării, câte aspecte ale realităţii există. Şi cum fiecare 
existenţă, în cadrul fiecărei categorii, se divide, pe de-o parte, 
într-o existenţă virtuală, pe de alta, într-o existenţă actualizată, 
numesc mişcare actualizarea lucrului aflat în virtualitate, luat 
ca atare . 43 


anterioritatea necesităţii. Aşadar, necesitatea este un principiu cauzal 
anterior contextualităţii. 

41 Acest capitol este alcătuit din extrase din Fizica, III, 1-3. E un 
motiv pentru care mulţi comentatori îl considerănearistotelic, deoa¬ 
rece el pare să se îndepărteze de caracterul de rezumat al cărţilor 
anterioare ale Metafizicii, pe care se presupune că îl are Cartea Kappa. 

42 Adică Fiinţa, văzută de Aristotel ca individual determinat, dar 
care poate lua două aspecte contrare — forma şi privaţiunea. 

43 Dat fiind existenţa categoriilor şi faptul că nu există vreun gen 
suprem care să le cuprindă şi că fiecare categorie apare sub forma 
virtualităţii şi a actualizării, vor exista tot atâtea tipuri de mişcare, 
câte categorii — fiecare presupunând o trecerea de la virtualitate la 
actualizare în cadrul respectivei categorii. De fapt, însă, Aristotel are 
în vedere aici doar patru categorii — Fiinţa, cantitatea, calitatea şi 
locul — care admit mişcarea. 

Că spunem adevărul se poate vedea din următoarele: când 
un lucru construibil, luat ca atare, s-ar afla în actualizare, în 
acel moment el este construit efectiv, iar aceasta este construi¬ 
rea. La fel şi în cazul învăţării, vindecării, plimbării, săririi, 
îmbătrânirii, maturizării. Rezultă că există mişcare atunci când 
ceea ce se întâmplă este actualizarea, nici mai devreme, nici mai 
târziu /de ea/. Iar actualizarea lucrului aflat în virtualitate este 
mişcare, atunci când lucrul se actualizează, dar nu luat în sine, 
ci luat ca mobil. Mă refer la lucrul luat ca /mobil/ în felul urmă¬ 
tor: bronzul este o statuie în virtualitate; totuşi, actualizarea 
bronzului, luat ca bronz, nu este mişcare. Căci nu este acelaşi 
lucru a fibrom şi a fi într-o anumită virtualitate, fiindcă, dacă 
ar fi în mod absolut, după definiţie, acelaşi lucru, actualizarea 
bronzului /ca bronz/ ar fi mişcare. Dar nu e acelaşi lucru. 44 

Se vede aceasta la contrarii: nu este acelaşi lucru a putea să 
te însănătoşeşti şi a putea să te îmbolnăveşti. Căci altminteri 
însănătoşirea şi îmbolnăvirea ar fi acelaşi lucru, dat fiind că 
substratul /bolii/, sănătos sau bolnav, fie că ar fi vorba despre 
o umoare sau despre sânge, rămâne unul şi acelaşi. 

Or, de vreme ce nu este totuna /însănătoşirea şi îmbol¬ 
năvirea/, după cum nici culoarea şi cu vizibilul nu sunt totuna, 
actualizarea virtualului luat ca virtual este mişcare. Este lim¬ 
pede, aşadar, că /actualizarea/ este aceasta, şi că se întâmplă ca 
atunci să se mişte ceva când actualizarea aceasta a /virtualului/ 
1066 a ar avea loc, nici mai devreme, nici mai târziu. (Este posibil ca 
orice lucru să fie uneori în actualizare, alteori — nu; de pildă, 
construibilul, luat ca construibil; iar actualizarea construibilului 
luat ca construibil este construire. 45 

Căci actualizarea este sau asta — construirea —, sau casa. 
Dar, când ar exista casa, nu mai există construibil, ci construi¬ 
bilul este construit în mod efectiv. Este necesar, aşadar, ca 


44 Bronzul se actualizează ca statuie, ca formă adică, şi nu ca bronz. 
Eventual materia primordială, prima materie, cum spune Aristotel, 
se actualizează ca bronz. 

45 Construibilul luat ca construibil: de exemplu, lemnul luat ca 
material de construcţie, şi nu ca material combustibil. 

actualizarea să fie construire, iar construirea este o mişcare; 
acelaşi raţionament şi în privinţa altor mişcări.) 

Că aşa stau lucrurile, e clar şi din ce spun alţii despre /miş¬ 
care/, cât şi din faptul că nu este lesne să o explici altminteri. 
Căci mişcarea nu ar putea fi plasată în alt gen /decât în cel al 
actualizării/, iar faptul e evident din spusele altor filozofi: în- 
tr-adevăr, unii o consideră o alterare, o inegalitate, sau nefiinţă, 
de unde /rezultă/ că nimic nu se mişcă în mod necesar, şi nici 
că transformarea nu se îndreaptă către acestea, ori pleacă de 
la acestea mai curând decât de la contrariile lor. 46 

Motivul pentru care ci văd lucrurile astfel este că mişcarea 
pare a fi ceva indeterminat, iar principiile aparţin celeilalte serii 
/pozitive/, deoarece /principiile/ privative sunt indeterminate. 
Căci nu există /la ele/ nici Fiinţă, nici calitate, nici vreo alta 
dintre celelalte categorii. 47 

Dar motivul pentru care mişcarea pare a fi indeterminată 
este că ea nu poate fi luată nici ca o virtualitate /'pură.7 a lucru¬ 
rilor, nici ca o actualizare /pură/ a lor. Intr-adevăr, ceea ce e 
virtual cantitate nu se mişcă în mod necesar, şi nici cantitatea 
actualizată /nu face aceasta/; iar mişcarea pare a fi o actuali¬ 
zare, dar incompletă <cxcckvpp>. Motivul /acestei incompletitudini/ 
este că virtualul, a cărui actualizare apare, este incomplet /el însuşi/. 

De aceea, tocmai, este dificil de înţeles ce este mişcarea: căci 
este necesar să fie plasată fie în genul privaţiunii, fie în cel al 
virtualităţii, fie în cel al actualizării pure, iar dintre aceste /iden¬ 
tificări/ nici una nu pare cu putinţă. Rămâne atunci ceea ce s-a 
spus despre /mişcare/, că e actualizare, şi anume actualizare 
în felul arătat înainte. 48 

A o înţelege este dificil, dar este posibil. 


46 Referire la platonism, care consideră mişcarea drept o altera¬ 
re a Fiinţei. Dar, spune Aristotel, această echivalare a mişcării cu 
nefiinţa lipseşte de necesitate mişcarea. 

47 „Non-om“ este o noţiune indeterminată, la fel ca şi „non- 
negru". 

48 Adică actualizare incompletă, ncterminată. O altă lecţiune citeş¬ 
te: „c actualizare şi ncactualizare în felul arătat înainte". 

Şi este clar că mişcarea se află în lucrul mişcat. într-adevăr, 
actualizarea acestuia se produce sub acţiunea lucrului care pune 
în mişcare. Or, actualizarea lucrului care pune în mişcare nu 
este alta /decât a lucrului pus în mişcare/. Căci ea trebuie să 
fie realizarea finalităţii ambelor lucruri. Intr-adevăr, un corp 
poate să se mişte datorită virtualităţii sale, dar el mişcă efectiv 
datorită actualizării; însă el e capabil să actualizeze /virtuali¬ 
tatea/ corpului mişcat, astfel încât actualizarea e comună ambelor 
corpuri; la fel, aceeaşi este distanţa de la unu la doi şi cea de 
la doi la unu, sau cea de sus /în jos/ şi cu cea de jos /în sus/, 
chiar dacă esenţa acestor distanţe nu este identică. La fel stau 
lucrurile şi în privinţa corpului care pune în mişcare şi a celui 
care este pus în mişcare. 49 


Capitolul IO 50 

Infinitul este sau ceea ce este imposibil de străbătut deoarece 
nu este prin natura sa posibil să fie parcurs, după cum sunetul 
este invizibil; sau care posedă un parcurs fără margine, sau care 
are o margine greu de atins, sau care, deşi prin natură are o 
1066 b margine, nu posedă în fapt un parcurs sau o limită ; în plus, 
ceva este infinit prin adaos, sau prin substracţie, sau prin ambele 
/operaţiuni/. 51 

/Infinitul/ însuşi, separabil [de lucrurile sensibile] nu poate 
exista. Căci dacă el nu e nici mărime, nici mulţime, şi dacă 
infinitul însuşi este o Fiinţă şi nu o proprietate contextuală, 


49 Deoarece mişcarea corpului care pune în mişcare şi a celui care 
este mişcat este unică, şi actualizarea virtualităţilor lor este unică în 
mod practic, chiar dacă teoretic ea este diferită. 

50 Şi acest capitol rezumă părţi din Fizica, III, 4-7. 

51 In primul sens: punctul sau unitatea; în al doilea sens — canti¬ 
tatea care poate fi parcursă, dar nu are capăt; în al treilea sens, labi¬ 
rintul sau marea (pot fi parcurse, dar cu dificultate); în al patrulea 
sens, ar putea fi cercul; în al cincilea sens, numărul căruia i se poate 
mereu adăuga sau sustrage o unitate. 

el va fi indivizibil (divizibilul este sau mărime, sau mulţime). 
Or, dacă este indivizibil, el nu este infinit, afară dacă nu în 
sensulîn care spunem că sunetul este invizibil. Dar nu în acest 
fel se vorbeşte despre infinit, nici noi nu investigăm acel sens, 
ci tratăm infinitul ca pe ceva de nestrăbătut. 

Apoi, cum ar fi posibil să existe infinit în sine, dacă nu este 
vorba despre un număr sau o mărime, a căror proprietate să 
fie infinitudinea ? Iar dacă el ar exista doar ca proprietate con¬ 
textuală, luat ca atare nu ar putea fi un element al lucrurilor, 
după cum nici invizibilul nu este un element al limbajului, deşi 
sunetul este invizibil. 52 

Iar că infinitul nu poate exista în actualizare este limpede: 
căci oricare parte a sa s-ar lua ar fi infinită (de vreme ce esenţa 
infinitului şi infinitul sunt identice, dacă cu adevărat infinitul 
este o Fiinţă şi nu o proprietate a unui subiect) 53 ; de unde 
rezultă că el este sau indivizibil, sau este divizibil la infinit, dacă 
se poate împărţi. Dar este imposibil ca acelaşi lucru să fie multe 
infinituri (după cum aerul este o parte a aerului, astfel şi 
inlinitul să fie o parte a infinitului, dacă el este o Fiinţă şi un 
principiu). Prin urmare, el este de neîmpărţit şi indivizibil. 

Dar este imposibil ca ceea ce este în actualizare să fie infinit, 
fiindcă /infinitul/ este necesar să fie o cantitate; aşadar /infi¬ 
nitul/ este o proprietate contextuală. însă, dacă el există în acest 
mod, s-a spus că nu-i posibil să fie principiu, ci poate fi 
/principiu/ numai subiectul acestei proprietăţi, precum aerul 
sau numărul par. 

Aceasta deocamdată e o cercetare la modul general. De aici 
apare însă limpede că nu există infinit /actualizat/ în lucrurile 


52 Ideea generală despre infinit este că el este ceva indefinit; în 
consecinţă el nu are autonomie, şi, neavând autonomie, nu este o 
Fiinţă. Or, dacă nu este o Fiinţă şi ceva definit, nu poate exista în 
actualizare, sau nu poate fi realizarea finalităţii unei virtualităţi. 
Infinitul e întotdeauna o posibilitate, dar nu poate fi efectiv perceput, 
cunoscut, parcurs complet. 

53 La fel, orice parte din apă este apă. 

senzoriale: îmr-adevăr, dacă definiţia corpului este „a fi 
determinat de suprafeţe", nu ar putea exista corp infinit, nici 
fizic, nici inteligibil. Nici /nu poate exista/ număr infinit, dar 
considerat o entitate separată. 54 

Căci numărul, sau ceea ce posedă număr, este numărabil. 
Din punct de vedere fizic este limpede din ceea ce urmează: 
/infinitul/ nu poate fi nici compus, nici simplu. Nu poate exista 
un corp infinit compus, dacă elementele /sale/ sunt limitate 
ca mulţime. (Intr-adevăr, contrariile trebuie să fie egale /ca 
număr între ele/ şi nici unul dintre ele nu poate fi infinit. Căci 
dacă capacitatea vreunui corp are o lipsă, oricare ar fi, finitul 
va fi nimicit de către infinit. Iar ca fiecare /element/ să fie infinit 
este imposibil: un corp este ceea ce are extensie în toate 
dimensiunile, iar infinitul este ceea ce se extinde fără limită. Astfel, 
dacă infinitul este un corp, el va fi infinit în toate direcţiile.) 

Dar nici nu-i posibil ca infinitul să fie un corp simplu şi 
unitar, nici, după cum spun unii, ca să existe în afara elemen¬ 
telor /altceva infinit/ din care acestea să se genereze. (într-a- 
1067 a devăr, nu există un astfel de corpîn afara elementelor, deoarece 
orice lucru se descompune în elementele din care provine şi 
nu pare a exista /ceva/ în afara corpurilor simple.) Acest „altceva" 
nu poate fi nici foc, nici vreun alt element. Căci fără ca unul 
dintre ele să fie infinit, este imposibil ca orice lucru, dacă ar fi 
finit, să fie sau să devină unul dintre aceste /elemente/, aşa cum 
Heraclit susţine că toate cele devin cândva foc. 55 

Acelaşi raţionament şi în privinţa lui unu pe care filozofii 
naturii îl aşază în afara elementelor. Căci totul se schimbă 


54 Infinitul înseamnă indeterminare; dar numărul, considerat ca 
o entitate separată, individualizată, trebuie să fie determinat. Nu tre¬ 
buie uitat că pentru Aristotel, „număr" înseamnă mai ales „număr 
raţional" şi că acesta trebuie să fie precis definit. 

55 Infinitul nu poate fi un corp, un element, alături de celelalte 
elemente. Dar dacă infinitul nu există ca atare, sub forma unui corp, 
nu-i posibil ca toate lucrurile să devină „infinit". Heraclit crede că 
totul provine din foc şi devine foc, acordând — zice Aristotel — fo¬ 
cului un statut peste celelalte elemente. 

pornind de la un contrariu /spre celălalt contrariu/, de exemplu, 
de la cald către rece . 56 

în plus, corpul senzorial se află undeva, şi acelaşi loc este 
propriu atât întregului, cât şi părţii, precum e cazul pământului, 
în consecinţă, dacă părţile sunt de acelaşi fel, corpul /infinit/ 
va fi ori imobil, ori se va mişca etern. Dar aceasta este cu nepu¬ 
tinţă. (într-adevăr, de ce s-ar deplasa el mai curând în jos decât 
în sus sau în oricare altă direcţie ? Precum, dacă ar fi un bulgăre 
de ţărână, unde s-ar mişca, sau ar sta pe loc ? Căci locul ocupat 
de corpul corespunzător este infinit. Va ocupa deci întregul 
loc ? Dar în ce fel ? Care va fi repausul său, şi care îi va fi 
mişcarea ? Ori el este pretutindeni în repaus, aşadar nu se poate 
mişca, ori se mişcă pretutindeni, şi atunci nu va sta nicicum.) 

Iar dacă întregul /infinit/ este neomogen, nici locurile /în 
care părţile sale se află/ nu vor fi omogene, şi atunci, mai întâi, 
corpul întregului nu este unul decât prin contact; apoi /părţile/ 
vor fi fie limitate, fie nelimitate ca specie. Să fie limitate nu-i 
posibil (căci înseamnă că unele vor fi infinite, altele — nu, dacă 
întregul este infinit, de exemplu focul sau apa /vor fi infinite/. 
Dar un astfel de element /infinit/ presupune o distrugere prin 
contrarii). Iar dacă /părţile/ sunt infinite /ca specie/ şi simple, 
şi locurile /unde ele se află/ vor fi infinite şi vor fi infinit de 
multe elemente. Iar dacă aceasta e cu neputinţă, atunci şi locurile 
sunt limitate, iar întregul, cu necesitate, va fi mărginit . 57 

Şi, în general, este imposibil ca un corp să fie infinit, ca şi 
un loc asociat corpurilor, dacă orice corp senzorial este fie greu, 
fie uşor. Căci el se va deplasa fie spre centrul /lumii/, fie în 
sus, dar este imposibil ca infinitul sau întregul, sau oricare 


56 Dacă totul trece de la un contrar la altul, nu ar putea exista un 
element, precum Unu, care să rămână în afara acestei transformări, 
şi atunci, nu numai Unu, dar şi Multiplul ar fi un element. 

57 Viziunea greacă, căreia Aristotel îi rămâne credincios, nu poate 
concepe un infinit actualizat, real, efectiv. Infinitul poate exista doar 
în virtualitate, sau poate fi o proprietate a unui alt corp existentă 
virtual. Pentru ca ceva să aibă Fiinţă, trebuie să fie autonom, adică 
determinabil, prin urmare finit. 

jumătate a sa să sufere oricare din aceste mişcări. Intr-adevăr, 
cum le vei deosebi ? Sau în ce fel o parte a infinitului va fi jos, 
alta — sus, sau alta — la margine, alta — la centru ? 

Apoi, dacă orice corp senzorial se află într-un loc, şi există 
şase specii de loc, este imposibil ca într-un corp infinit să se 
afle aceste locuri. 58 Şi în general, dacă este imposibil să existe 
un loc infinit, şi ca să existe un corp infinit este imposibil. Căci 
a fi undeva, într-un loc, aceasta înseamnă: a fi sau sus, sau jos, 
sau într-altloc din cele rămase; dar fiecare dintre ele reprezintă 
o limită. 

Iar infinitul nu este identic în mărime, în mişcare şi în timp, 
ca şi când ar fi o singură natură, ci ulteriorul se raportează la 
anterior; de exemplu, mişcarea se raportează la mărimea la care 
există mişcarea, alterarea sau creşterea; iar timpul se concepe 
datorită mişcării. 


Capitolul Îl 59 

1067 b Ceea ce se transformă se transformă uneori în mod contex¬ 
tual, aşa cum muzicianul se plimbă. Alteori, deşi numai o parte 
a lucrului se transformă, se spune în mod absolut că se transformă 
întregul lucru, de exemplu, acele corpuri care, având părţi, /se 
spune că se transformă/ după părţile lor: se însănătoşeşte 
corpul, fiindcă se însănătoşeşte ochiul. Dar există şi cazuri când 
se mişcă ceva în mod intrinsec, iar acesta este mobilul intrinsec. 60 

Iar în privinţa celui care pune în mişcare, lucrurile stau la 
fel: unele lucruri pun în mişcare doar într-un anumit context, 
altele —doar în raport cu oparte, altelepunîn mişcare intrinsec. 61 


58 Şase specii de loc: sus, jos, înainte, înapoi, stânga, dreapta. Evi¬ 
dent că într-un spaţiu infinit, aceste direcţii îşi pierd sensul. 

59 Capitolul este un extras din Fizica V, probabil realizat de un 
discipol. 

60 Aerul, de pildă, e mobil prin sine, sau lucrurile grele sunt mobile, 
în sensul că vor cădea prin esenţa lor. 

61 In sensul în care prin esenţă, lucrul respectiv pune în mişcare, 
precum astrele, sau precum arhitectul construieşte. 

Mai întâi vine lucrul care puneîn mişcare. Există /apoi/ ceva 
care este mişcat, apoi timpul în care se produce mişcarea, punctul 
de plecare şi cel de sosire al mişcării. Formele, proprietăţile şi 
locul care determină mişcarea sunt imobile, precum ştiinţa sau 
căldura. Nu căldura reprezintă mişcarea, ci procesul de încălzire. 

Or, mişcarea non-contextuală nu are loc în cazul tuturor 
lucrurilor, ci ea are loc în cazul contrariilor, al intermediarilor 
/acestora/ şi al termenilor contradictorii. Din inducţie, se poate 
obţine dovada că e aşa: ceea ce se transformă se transformă 
fie de la un subiect la alt subiect, fie de la un non-subiect la 
un non-subiect, fie de la un subiect la un non-subiect, fie de 
la un non-subiect la un subiect. (Numesc „subiect" ceea ce se 
exprimă în afirmaţie.) De aici rezultă că există cu necesitate 
trei tipuri de transformări, fiindcă cea de la un non-subiect la 
un non-subiect nu este transformare: nu există aici contra- 
rietate, nici contradicţie, fiindcă nu există opoziţie. 

Transformarea de la un non-subiect la un subiect prin contra¬ 
dicţie este generarea; dacă contradicţia este absolută, şi gene¬ 
rarea este absolută; dacă contradicţia este doar într-o privinţă, 
şi generarea este particulară. Transformarea de la un subiect 
la un non-subiect este nimicirea; dacă contradicţia este 
absolută, ea este absolută; dacă contradicţia este parţială, şi 
nimicirea este particulară. Or, dacă ceea-ce-nu-este se spune 
în mai multe sensuri, şi nu-i posibil ca /ceea-ce-nu-este/, văzut 
ca unire şi ca separare 62 , să se mişte, nici ca /ceea-ce-nu-este/ 
virtual să fie opus la ceea ce este în mod absolut (într-adevăr, 
ceea ce nu e alb sau nu e bun totuşi poate fi mişcat într-un 
context; căci ceea ce nu e alb ar putea fi un om, dar ceea ce în 
mod absolut nu este, nu poate sase mişte), atunci este imposibil 
ca ceea-ce-nu-este să se mişte. (Iar dacă e imposibil, atunci /e 
imposibil/ ca generarea să fie o mişcare. într-adevăr, se gene¬ 
rează ceea-ce-nu-este. Dacă în mod principal generarea este 
în mod contextual, rămâne totuşi un adevăr că ceea-ce-nu-este 
există în mod absolut prin referire la ceea ce se generează.) 


62 Este vorba despre adevăr şi fals, v. Cartea Epsilon, cap. 4. 

De asemenea, /ceea-ce-nu-este/ nu poate fi în repaus: se 
întâmplă aceste consecinţe neplăcute, dar şi altele: 

Dacă orice lucru mişcat se află într-un loc, ceea-ce-nu-este 
nu se află într-un loc, căci s-ar afla undeva. Prin urmare, nici 
nimicirea nu este mişcare. Căci contrariul unei mişcări este altă 
1068 a mişcare sau repausul, iar nimicirea este contrariul generării. 
De vreme ce orice mişcare este o transformare, iar transfor¬ 
mările sunt cele trei amintite mai înainte, cele care se realizea¬ 
ză prin generare şi nimicire nu sunt mişcări. Ele sunt treceri 
de la un termen contradictoriu la altul; astfel este necesar ca 
doar transformarea de la un subiect la alt subiect să fie mişcare. 
Insă subiecţii sunt sau contrari, sau intermediari (fie privaţiunea 
şi ea un contrariu) şi ei se exprimă prin afirmaţie, precum golul, 
edentatul şi negrul. 


Capitolul 12 

Dacă, prin urmare, categoriile se divid în Fiinţă, calitate, 
loc, acţiune sau pasivitate, relaţie, cantitate 63 , este necesar să 
existe trei feluri de mişcări: ţinând de calitate, ţinând de canti¬ 
tate şi ţinând de loc. Nu există mişcare ţinând de Fiinţă, căci 
nu există nimic contrariu FiinţeiN Nici mişcare a relaţiei nu 
există (atunci când unul dintre termenii relaţiei se schimbă, e 
posibil ca despre celălalt să nu se poată spune adevărul, deşi 
nu e delocîn schimbare, astfelîncâtmişcarea lor e pur contcx- 


63 în Categorii, lucrare timpurie a lui Aristotel, lista cuprinde zece 
categorii: la cele indicate se mai adaugă timpul, starea si posesia. 

Fiinţa, (cu sensul dat de noi cuvântului ouena), nu are contra¬ 
riu, ci cel mult negaţie. Intr-adevăr, dacă Fiinţa ar avea un contrariu, 
atunci ambele contrarii s-ar afla într-un substrat comun, aşa cum 
recele şi caldul se află în apă. Dar în acest caz, acel substrat ar fi Fiinţa. 
Or, mişcarea, după Aristotel, se produce de la un contrariu la altul, 
prin urmare generarea şi pierea nu sunt mişcări (cel puţin în sensul 
propriu definit de Aristotel). 

tuală 65 ). Nu există nici mişcare a celui ce face şi a celui ce îndură, 
sau a celui ce mişcă şi a celui mişcat, fiindcă nu există mişcare 
a mişcării şi nici generare a generării, şi nici, în general, transfor¬ 
mare a transformării , 66 

Căci este posibil să existe mişcare a mişcării în două sensuri: 
fie este vorba despre mişcarea subiectului (de exemplu, omul 
se mişcă fiindcă devine din alb negru, astfel încât mişcarea 
/respectivă/ fie se încălzeşte, fie se răceşte, fie modifică locul, 
fie creşte. Dar aşa ceva este cu neputinţă, pentru că transfor¬ 
marea nu este unul dintre subiecte). Fie deoarece un subiect 
schimbă o transformare în care se găsea pe o altă formă /de 
transformare/, precum omul care trece de la boală la sănătate. 67 

Dar nici aceasta nu este cu putinţă decât în mod contextual. 
Căci orice mişcare este o transformare de la ceva la altceva, şi 
la fel generarea şi pieirea. Afară doar că generarea şi pieirea se 
produc între stări opuse într-un anume fel determinat, în timp 
ce mişcarea e o transformare determinată în alt fel. Prin urmare, 
/omul respectiv/ trece de la sănătate la boală şi, simultan, de 
la această transformare însăşi către o alta. E limpede, prin ur¬ 
mare, că dacă omul va fi bolnav, el va fi trecut deja la o altă 
transformare, oricare ar fi ea (căci e posibil să stea în repaus), 
şi, în plus, la una nu întotdeauna întâmplătoare. Dar şi acea 
transformare va fi de la o stare la o alta, încât aceasta va fi 
transformarea opusă, anume însănătoşirea. 68 


65 De exemplu, dacă în relaţia A=B, A creşte, B devine mai mic 
decât A, deşi, în sine, nu se schimbă, ceea ce creează un echivoc asupra 
statutului lui B. Ceea ce vrea Aristotel să spună este că, în cadrul 
relaţiei, schimbarea unui corelativ nu antrenează în mod necesar şi 
schimbarea termenului corelativ, ceea ce, în limbajul său, înseamnă 
că nu există mişcare conform cu relaţia, ci numai cu locul, calitatea, 
cantitatea. 

66 Un obiect care se deplasează din A în B se mişcă local şi nu se 
poate spune că mişcarea sa se mişcă la rândul ei. 

67 Boala şi sănătatea sunt ele însele nişte procese, nişte transformări. 

68 Asta înseamnă că, dacă omul se îmbolnăveşte şi dacă îmbolnă¬ 
virea este transformarea contrară însănătoşirii, omul trece de la 
însănătoşire la îmbolnăvire, ceea ce poate presupune că, între timp, 
el s-a făcut sănătos. Or, aceasta este, în principiu, imposibil. Pentru 



426 


METAFIZICA 


Dar lucrurile se petrec aşa contextual; de exemplu, există 
o transformare de la reamintire la uitare, când insul la care există 
respectiva transformare se transformă la rândul său: uneori el 
trece la cunoaştere, alteori — la ignoranţă. 

în plus, se va merge la infinit dacă va exista o transformare 
a transformării şi o generare a generării. Or, dacă există ultima 
1068 b generare, e necesar să existe şi generarea anterioară; de exemplu, 
dacă s-ar genera vreodată o generare absolută, şi obiectul care 
se generează s-ar genera, încât n-ar fi existat încă /la momentul 
respectiv/ obiect generat în mod absolut, ci /doar/ ceva generat 
în urma obiectului altei generări. Dar şi acesta din urmă a fost 
generat cândva, încât la un moment dat el nu fusese încă gene¬ 
rat. Or, de vreme ce seriile infinite nu au un termen prim, nu 
va exista un termen prim /al generărilor/, de unde rezultă că 
nici un termen secund nu va exista. în consecinţă, nu e cu 
putinţă nici să se mişte, nici să se transforme ceva. 69 

De asemenea, propriu aceluiaşi lucru este mişcarea /în direc¬ 
ţii/ contrare şi rcpaosul, cât şi generarea şi nimicirea; rezultă 
că ceea ce se generează, atunci când ar fi generat, tot atunci 
este nimicit. Căci nici nu-i posibil /să fie nimicit/ nici îndată 
ce apare, nici mai târziu, de vreme ce ceea ce este nimicit trebuie 
să existe. 

în plus, trebuie să subziste o materie când ceva se gene¬ 
rează şi se transformă. Ce materie oare va exista în felul corpului 
care se alterează sau al sufletului ? în ce fel o mişcare sau o 
generare vor deveni, la rândul lor, subiect al generării ? 

Apoi, care este scopul spre care /mişcarea mişcării şi gene¬ 
rarea generării/ se mişcă ? Căci mişcarea şi generarea trebuie 


Aristotel faptul că un proces, o transformare are o regulă care poate 
fi studiată static nu este foarte limpede; de aceea el consideră că nu 
poate exista transformare a transformării. Totuşi, asemenea transfor¬ 
mări de gradul doi sunt foarte frecvente: de exemplu, dacă viteza 
indică o mişcare în raport cu timpul, acceleraţia indică o mişcare în 
raport cu viteza. 

69 Din nou cunoscutul argument aristotelic: dacă nu există termen 
prim generat, nu există nici termen secund, şi aşa mai departe, şi atunci 
întreaga lume este în repaus. 

să se efectueze de la un punct spre alt punct. Dar cum /va fi în 
acest caz/ ? însă nu poate exista învăţare a învăţării, astfel încât 
nu va putea exista nici generare a generării. 

Aşadar, fiindcă nu există /mişcare/ nici a Fiinţei, nici a relaţiei, 
nici a acţiunii, nici a suportării acţiunii, rămâne ca mişcarea 
să se efectueze conform calităţii, cantităţii şi locului (în fiecare 
dintre aceste categorii există contrarietate). Mă refer nu la cali¬ 
tatea aflată în categoria Fiinţei, deoarece şi diferenţa este o 
calitate, ci la afecţiunile pe care le are subiectul şi în raport cu 
care se spune că el este afectat sau nu. 70 

Iar imobilul este ceea ce, în general, nu poate fi mişcat, ceea 
ce cu greu se mişcă într-un răstimp îndelungat sau începe cu 
greu să se mişte, cât şi ceea ce prin natură poate să se mişte şi 
e capabil să o facă, dar nu se mişcă atunci când, prin natură, 
ar trebui şi în locul şi în felul în care ar trebui. Numai pe acesta 
din urmă dintre imobile îl consider că se află în repaus, 
într-adevăr, repausul este contrariul mişcării, de unde rezultă 
că el este o privaţiune proprie receptacolului. 71 

Laolaltăî n raport cu locul sunt lucrurile care se află într-un 
singur loc care e prim 72 ; separat /în raport cu locul/ — cele 
care se află în locuri diferite. /Spun/ că se ating lucrurile care 
au laolaltă extremităţile. Numesc intermediar stadiul la care 
ceea ce se schimbă ajunge înainte de a ajunge în stadiul final, 
şi la care ajunge schimbându-se în mod natural şi continuu. 

Contrar în raport cu locul sunt cele care se depărtează la 
maximum în linie dreaptă. 


70 Aristotcl distinge diferenţa din gen care produce specia sau Fiinţa 
(precum „biped") în cazul omului, de diferenţa din cadrul speciei, 
care produce variaţiile individuale şi care sunt proprietăţi ale Fiinţei. 

71 Repausul este o mişcare în virtualitate. Ceea ce este, prin natură, 
imobil (de exemplu Dumnezeu) nu se află, propriu-zis, în repaus, 
ceea ce presupune că se aflăîntr-o anume virtualitate, căci Dumnezeu 
este actualizare absolută. 

72 Cu alte cuvinte, locul e luat în consideraţie înainte de a fi um¬ 
plut de lucrurile respective. De exemplu, două persoane se află laolaltă 
în aceeaşi casă — dacă aceasta este luată anterior drept locul în care 
ele se află — dar nu se află laolaltă în aceeaşi cameră. 

In succesiune <Efţfjq> este ceea ce se află după început, definit 
cumva prin poziţie, specie sau altfel, şi când nu există nimic 
intermediar între lucrurile aparţinând aceluiaşi gen unde există 
succesiune, precum liniile sunt în succesiunea liniei, unităţile 
— a unităţii, sau o casă — în succesiunea unei case. (Nu e nici 
1069 a un obstacol ca altceva să fie intermediar /în şirul respectiv/.) 
Iar ceea ce e succesiv vine în succesiunea unui alt lucru şi el 
este ceva care urmează. Nu unul este în succesiunea doiului, 
nici luna nouă nu vine după luna în al doilea pătrar. 

In continuare <EX,op.evov> e ceea ce, fiind în succesiune, are 
contact. Deoarece orice transformare rezidă în termeni opuşi, 
iar opuşi sunt contrariile şi termenii contradictorii, dar nu există 
intermediar în cazul termenilor contradictorii, e limpede că 
intermediarul se află între termenii contrarii. 

Continuul <ouvex&;> este o /formă de/ a fi în continuare. 
Vorbesc despre continuu atunci când limita fiecăruia dintre două 
lucruri, care se ating şi se ţin împreună, ajunge una şi aceeaşi, 
încât e clar că continuitatea există la acele lucruri din care, în mod 
natural, apare ceva unic sub raportul /respectivei/ atingeri a lor. 

Consecutivul <xo e.tpe^fţq> — e limpede — este o noţiune pri¬ 
mară: căci ceea ce este consecutiv nu are neapărat contact, dar 
contactul implică relaţia de consecuţie. Iar dacă există conti¬ 
nuitate, există contact, dar dacă există contact, nu e obligatorie 
continuitatea. Nu există concreştere naturală la lucrurile care 
nu se ating. în consecinţă, punctul nu este totuna cu unitatea, 
într-adevăr, pentru puncte există contact, în timp ce pentru 
unităţi nu există contact, ci doar consecuţie; la primele există 
un intermediar, la celelalte — nu . 73 


7} Unităţile nu au intermediar în sens că 2,5 aflat între 2 şi 3 nu 
este o unitate. Cele trei numere pot fi reprezentate însă de puncte 
pe o dreaptă, astfel ca unul dintre puncte să fie situat între celelalte 
două. E mai puţin clar ce înţelege Aristotel prin faptul că două puncte 
pot fi în contact: dacă ar vorbi de coincidenţă, nu ar mai exista 
consecuţie; iar ca să existe consecuţie şi contact, trebuie să fie vorba 
despre puncte materiale, cu dimensiune, şi nu puncte geometrice. 

Reluarea discuţiei despre Fiinţă. Există trei feluri de Fiinţe: 
senzorială pieritoarc, senzorială eternă şi Fiinţă imobilă. Devenirea 
Fiinţei senzoriale are ca suport materia. Există trei principii: forma, 
privaţiunea şi materia (suportul). Nici materia, nici forma nu sunt 
generate, ci doar compusul. Raţiunile de a f i şi principiile sunt identice 
pentru toate lucrurile, doar prin analogie; în chip propriu, ele sunt 
diferite. Comparaţia cu cele patru raţiuni de a fi expuse în Cartea 
Alpha mare. Actualizarea şi virtualitatea. 

Fiinţa imobilă trebuie să fie eternă. Existenţa Formelor nu explică 
mişcarea. Primul Cer este etern, antrenat într-o mişcare circulară per¬ 
petuă. El este pus în mişcare de un Mişcător imobil, aflat în actualizare 
perpetuă, Fiinţa lipsită de materie, Dumnezeu. Acesta pune în mişcare 
deoarece este o finalitate universală a lumii, în felul unui obiect al 
gândirii şi al iubirii. Dumnezeu este actualizare pură, imobil, prin¬ 
cipiu. Viaţa sa este etern fericită, în felul în care pentru oameni nu poate 
fi decât un scurt răstimp. El este gândirea care se gândeşte pe sine. 

Fiecare planetă este mişcată de mai multe motoare planetare imo¬ 
bile. Ele sunt ierarhizate, primul fiind motorul care pune în mişcare 
sfera stelelor fixe, Mişcătorul imobil. Trecerea în revistă a teoriilor 
astronomiei ale lui Eudoxos şi Callippos. Cerul (şi Universul) este 
unic. Cum este Intelectul divin. Gândirea sa este gândire a gândirii. 
Absenţa materiei (a virtualităţii) face cu putinţă aceasta. Această 
gândire este de tipul intuiţiei, sau al contemplaţiei mistice, deoarece 
ea gândeşte simplul şi nu compusul. 

Chestiunea materiei şi a generării. Critica teoriilor filozofilor 
naturii şi a teoriei Formelor. Afirmarea că Principiul suprem, Dum¬ 
nezeu, este unic. 



Capitolul 1 

Investigaţia noastră are ca obiect Fiinţa. Intr-adevăr, sunt 
cercetate /aici/ principiile, raţiunile de a fi ale Fiinţelor. Căci, 
dacă toată realitatea e înţeleasă ca un întreg, Fiinţa este întâia 
sa parte 1 ; iar dacă ea e luată în succesiunea /categoriilor/, şi în 
acest fel Fiinţa este prima, apoi vine calitatea, apoi cantitatea. 

Dar se poate spune că, la modul absolut, acestea din urmă, 
de fapt, nici nu sunt, ci sunt proprietăţi şi mişcări, sau sunt 
precum sunt non-albul şi non-rectiliniul. Spunem, totuşi, că 
şi acestea din urmă sunt, de exemplu, „cutare este non-alb“. 
Apoi nici una dintre celelalte categorii /în afara Fiinţei/ nu este 
autonomă. 

Dovada o aduc, în fapt, vechii filozofi, deoarece ei au căutat 
principiile, elementele şi raţiunile de a fi ale Fiinţei. Filozofii 
contemporani consideră Fiinţe mai curând universalele (genu¬ 
rile reprezintă universalul şi ei le consideră principii şi Fiinţe, 
deoarece cercetarea lor este mai ales de tip logic). Filozofii din 
vechime, însă, socoteau Fiinţe /elementele/ particulare, precum 
focul şi pământul, şi nu ceea ce le era comun — corpul. 

Există trei feluri de Fiinţe : mai întâi Fiinţa senzorială, în 
cadrul căreia există o primă Fiinţă eternă, şi o a doua pieritoare. 
Cu aceasta din urmă, de exemplu, plantele şi animalele, toţi 

1 Nu e clar ce înţelege Aristotel prin „realitatea luată ca un întreg". 
E posibil să înţeleagă realitatea văzută sintetic şi nu analitic, prin 
intermediul categoriilor. în primul caz, Fiinţa este primordială, 
fiindcă este realitatea autonomă, stabilă, determinată, şi nu dependentă 
şi indeterminată. E ca şi când Aristotel ar spune: considerându-se 
realitatea în ansamblu, Fiinţa e „miezul ei tare". V. Interpretare la 
Metafizica, p. 32 

sunt de acord. [Cealaltă este eternă] şi este necesar ca elementele 
să fie înţelese ca aparţinând-i, fie că ele sunt unul singur sau 
mai multe. în fine, există Fiinţa imobilă, şi despre aceasta unii 
susţin că este separată, unii filozofi divizând-o mai departe în 
două /tipuri/, alţii însă socotind că Formele şi entităţile ma¬ 
tematice ţin de aceeaşi natură. Alţii, în sfârşit, au în vedere 
numai entităţile matematice . 2 

Primele două tipuri de Fiinţe /senzoriale/ aparţin fizicii, căci 
ele posedă mişcare. Ultima însă aparţine de o altă ştiinţă, de 
vreme ce nu există un principiu comun pentru toate /Fiinţele /. 3 


Capitolul 2 

Fiinţa senzorială este supusă transformării. Dar, dacă trans¬ 
formarea se face pornind de la termenii opuşi sau intermediari 
/între aceştia opuşi/, însă nu de la toţi termenii opuşi (sunetul 
este şi el non-alb, în fond) 4 , ci numai de la termenii contrari, 

2 Referirea generală este la platonicieni şi la pitagoricieni, care 
separă Formele şi numerele de realitatea sensibilă. Platon şi platoni- 
cienii ortodocşi asociau în aceeaşi natură Formele şi Numerele; în 
timp ce Xenocrate le distingea în două tipuri. Pitagoricienii nu re¬ 
cunoşteau, drept Fiinţe, decât Numerele. 

3 Aici s-ar părea că Aristotel identifică prima filozofie, sau me¬ 
tafizica, cu teologia, ce trebuie să se ocupe numai cu Fiinţa supra- 
sensibilă. O asemenea identificare contrazice însă îndelunga preocupare 
din cărţile anterioare cu materia senzorială. Explicaţia acestui paradox 
îndelung discutat de interpreţi cred că este următoarea: în mod ab¬ 
solut, teologia şi metafizica coincid. Deci în măsura în care realitatea 
este văzută drept ceea-ce-este ca fiind, respectiv ca o existenţă dintr-o 
perspectivă universală, globală, metafizica este valabilă pentru întreaga 
existenţă, deoarece ceea ce este prim într-o ierarhie sau o serie, dă 
cumva măsura întregului (Cf. Cartea Epsilon, cap. 1, p. 244. V. şi 
studiul introductiv.) 

4 Transformarea nu se face de la non-alb la alb, deoarece chiar şi 
sunetul este un non-alb, ci numai de la termenii numiţi de Aristotel 
„contrari" —în cazul de faţă, de la negru (privaţiunea albului) la alb. 

este necesar să subziste ceva care să se transforme de la un 
contrariu la celălalt; deoarece nu contrariile se transformă . 5 

în plus, ceva persistă /în cazul schimbărilor/, dar contrariul 
nu persistă. Există, aşadar, o a treia entitate alături de cele două 
contrarii: materia. 

Iar dacă există patru /tipuri de/ transformări, fie asociate 
Fiinţei, fie calităţii, fie cantităţii, fie locului, şi dacă generarea 
absolută şi nimicirea se referă la Fiinţă, creşterea şi descreşterea 
se referă la cantitate, alterarea — la calitate, deplasarea — la loc, 
transformările s-ar realiza între contrariile luate în parte /pentru 
fiecare categorie/. E necesar atunci să se transforme materia, 
care poate fi ambele contrarii. 

Dar, pentru că ceea-ce-este e de două feluri, orice se tran¬ 
sformă porneşte de la ceea ce este virtual şi se îndreaptă spre 
ceea ce este actualizat (precum de la albul virtual la albul actua¬ 
lizat, la fel şi în cazul creşterii şi al scăderii). Rezultă că ceva 
se poate naşte din ceea-ce-nu-este şi nu numai într-un mod 
contextual, dar şi că toate se nasc din ceea-ce-este, adică din 
ce este în virtualitate şi din ce nu este în actualizare. Iar asta 
este „unul" lui Anaxagoras. într-adevăr, e mai bine să spunem 
că „toate erau laolaltă în virtualitate, dar nu şi în actualizare", 
decât că „toate/erau/ laolaltă", sau decât să invocăm „ames¬ 
tecul" <to jiÎY|aa> lui Empedocle şi Anaximandros, sau decât 
să se vorbească în felul în care vorbeşte Democrit . 6 


5 Teză fundamentală: deşi se spune că negrul devine alb sau că 
recele devine cald, în fapt există mereu un substrat — materia — care 
capătă diferite calităţi, altfel spus care se actualizează, determinându-se 
într-un fel sau un altul. Contrariile, ca şi formele prin care se mani¬ 
festă, ca şi materia nici nu se nasc, nici nu se distrug. Evident, această 
teză a lui Aristotel (care porneşte de la csenţialismul socratico-pla- 
tonician) stă la baza analizei sale ştiinţifice. 

6 Text dificil de tradus exact, din cauza incertitudinilor de punc¬ 
tuaţie mai ales. V. Ross, Metaph. II, pp. 351. „Unul lui Anaxagoras" 
nu este aici Intelectul, ci materia nediferenţiată. Cf. Cartea Alpha 
mare, cap. 8, 989b. In cazul lui Anaximandros, „amestecul" ar fi cele¬ 
brul său ârceipov. 

Rezultă că aceşti filozofi s-au întâlnit cumva cu noţiunea 
de materie, fiindcă toate cele care se transformă posedă materie, 
însă o altfel de materie /decât au înţeles ei/. Şi au materie şi 
acele lucruri eterne care nu sunt generabile, dar sunt mobile, 
aflându-se în deplasare; ele nu au /o transformare/ de gene¬ 
rare, ci numai una locală. 7 

Se pune întrebarea: din ce fel de ceea-cemu-este apare gene¬ 
rarea, deoarece ceea-ce-nu-este e de trei feluri ? /Din virtualitate/. 8 

Insă, dacă ceva este în virtualitate, totuşi virtualitatea respec¬ 
tivă nu conţine orice, la întâmplare, ci un anume lucru se naşte 
dintr-un lucru anume /în virtualitate/. Nu este suficient /să 
se spună/ că „toate /erau/ laolaltă", fiindcă lucrurile se deose¬ 
besc prin materia lor. Altminteri, din ce pricină au apărut nenu¬ 
mărate existente şi nu unul singur ? Or, Intelectul este unul singur, 
încât, dacă şi materia ar fi una singură, ar fi ajuns în actualizare 
/numai/ acel lucru a cărui materie există ca virtualitate. 9 

Aşadar, există trei raţiuni de a fi — trei principii: două sunt 
contrare: forma şi privaţiunea, iar cel de-al treilea este materia. 


Capitolul 3 

După aceasta, /trebuie spus/ că nici materia, nici forma nu 
sunt generate, mă refer la ultima formă şi la ultima materie. 

1070 a Căci orice ceva se transformă prin acţiunea a ceva şi se trans¬ 
formă în altceva. Sub acţiunea cui ? A primului motor <tou 
7tpd)tou kivowto<;>. 10 Ce se transformă ? Materia. în ce se trans¬ 
formă ? în formă. 


7 Nu cred că se poate traduce aici prin „ele nu au o materie gene- 
rabilă", deoarece materia, la modul general, nu se generează. Grama¬ 
tical totuşi, cel mai firesc ar fi de presupus cuvântul îAti, „materie". 

8 Ceea-ce-nu-este ca negaţie pură, ceea-ce-nu-este ca virtualitate 
şi ceea-ce-nu-este ca fals. Evident, generarea are loc din virtualitate. 

9 Pentru a se explica diversitatea lucrurilor, trebuie făcut apel la 
mai multe materii, mai cu seamădacă,urmându-l pe Anaxagoras, se 
admite existenţa unei Inteligenţe unice. 

10 E vorba despre Primul motor, despre care va fi vorba mai de¬ 
parte, sau despre primul motor pornind de la obiectul în mişcare, 
adică despre motorul cel mai apropiat? 

Intr-adevăr, se merge la infinit dacă se generează nu numai 
bila de bronz, ci şi atât bila, cât şi bronzul. E obligatoriu, prin 
urmare, să te opreşti undeva «xvocykti St) cmjvaix 11 

Apoi /trebuie spus/ că fiecare Fiinţă se naşte dintr-una cu 
acelaşi nume /ca ea/. (Este vorba despre Fiinţele naturale şi 
despre restul Fiinţelor.) Căci generarea are loc fie prin inter¬ 
mediul artei, fie al naturii, fie al întâmplării, fie spontan. Or, 
arta este un principiu aflat în altcineva, în timp ce natura este 
un principiu aflat chiar în lucrul respectiv („omul naşte un 
om“); celelalte două cauze ale generării sunt privaţiunile 
primelor două. 12 

Materia este ceva determinat /numai/ în închipuire <to 
< pcdvea0ai> 13 (e vorba despre acele lucruri care se ţin prin con¬ 
tact şi nu printr-o creştere naturală; ele sunt materie şi substrat); 
natura însă este ceva determinat, în fapt o condiţie ce tinde spre 
/finalitatea/ care e natură. Pe deasupra, cea de-a treia e Fiinţa 
individuală, alcătuită din acestea două, /formă şi materie/, de 
exemplu Socrate sau Callias. 14 

în unele cazuri nu există ceva determinat în afara Fiinţei 
compuse, de exemplu forma casei, afară doar dacă nu ne referim 


11 Dacă regresul la infinit nu este stopat, nu mai există principii; 
or, o lume fără principii este haotică, incognoscibilă, iraţională. Chiar 
dacă nici bila, nici bronzul nu sunt formă, respectiv materii ultime 
(sfera este un corp care admite o definiţie, deci este divizibil la rândul 
său în materie şi formă, iar bronzul este reductibil la metal, sau la 
pământ, ca materii primordiale), asemenea principii primordiale 
trebuie să existe. 

12 întâmplarea este privaţiunea unei cauze (raţionalităţi) umane, 
iar spontaneitatea este privaţiunea cauzelor naturale. 

13 S-a tradus şi „în aparenţă". Cred că Aristotel vrea să spună că 
materia-substrat — mai ales aceea artificială — este văzută ca o Fiinţă 
determinată numai în imaginaţie, în măsura în care ea este reprezentată 
ca având deja o formă. De exemplu, lemnul unui scaun este Fiinţă 
dacă imaginaţia îl vede deja scaun. 

14 Aristotel numeşte aici forma „natură". V. Cartea Zeta pentru 
felul în care conceptul de Fiinţă (numită aici „ceva determinat") se 
asociază materiei, respectiv formei. 

la arta /construcţiei în acest sens, de formă a casei/. (Nu există, 
într-adevăr, generare şi nimicire a /unor astfel de forme/, dar, 
într-un alt fel, şi casa fără materie, şi sănătatea, şi tot ce se rea¬ 
lizează printr-o artă sunt şi nu sunt /asemenea forme/.) Iar dacă 
totuşi există /forme fără materie/, ele sunt, eventual, de găsit 
în cazul lucrurilor naturale. De aceea Platon are dreptate să 
spună că sunt Forme acelea care sunt entităţi naturale, dacă 
este totuşi adevărat că există alte Forme /separate/ ale acestor 
lucruri, precum focul, carnea, capul. 15 

Toate lucrurile /acestea/ sunt materie şi cea din urmă ma¬ 
terie <'teA.eutaîa> este proprie Fiinţei în cea mai mare măsură 
a /lucrului/. 16 

Dar, dacă cauzalităţile motrice ale lucrurilor precedă în 
existenţă lucrul, cele legate de formă sunt simultane cu acesta, 
într-adevăr, atunci când omul este sănătos, atunci şi sănătatea 
este prezentă; iar configuraţia sferei de bronz există laolaltă 
cu sfera de bronz. Dacăînsă mai rămâneceva după aceea /după 
materie/, trebuie cercetat; în unele cazuri, aşa ceva e posibil, 
precum dacă sufletul este o astfel de formă — nu sufletul în 
întregul său, ci intelectul, fiindcă, probabil, e imposibil ca întreg 
sufletul să fie în această situaţie. 17 

Din aceste pricini este limpede că nu e nevoie deloc să existe 
Forme. Omul generic naşte un om generic, iar omul individual 
naşte un om individual. La fel şi în cazul artelor: arta medicală 
este forma sănătăţii. 


15 Cum se ştie din Parmenide 130c, Platon părea să se îndoiască 
de existenţa unor Forme ale omului, focului sau apei, deşi în Republica 
597b, el admite fără discuţie existenţa Formelor pentru artefacte. 

16 Este vorba despre materia cea mai apropiată de formă şi nu 
despre materia primordială. De exemplu, în cazul statuii, este vorba 
despre bronz, şi nu despre pământ din care se presupune că este 
alcătuit bronzul. Aceasta este cea mai adecvată formei respective, care 
este de fapt actualizarea sa. 

17 Aristotel susţine că, în general, formele nu există în absenţa 
materiei; există totuşi şi excepţii: sufletul, şi nu sufletul în întregul 
său, ci partea sa intelectuală, raţională, care supravieţuieşte dispari¬ 
ţiei trupului. Chestiunea este discutată în tratatul Despre suflet, III. 

Capitolul 4 

Raţiunile de a fi, principiile sunt diferite pentru lucruri dife¬ 
rite dintr-un anumit punct de vedere, dar, dintr-un alt punct 
de vedere, dacă s-ar vorbi în general şi prin analogie, ele sunt 
aceleaşi pentru toate lucrurile. 

Intr-adevăr, cineva s-ar putea întreba dacă principiile şi 
elementele Fiinţelor şi cele ale relaţiilor sunt diferite sau ace¬ 
leaşi; şi la fel în cadrul fiecărei categorii. Dar ar fi absurd dacă 
ar fi aceleaşi pentru toate; căci din aceleaşi principii ar rezulta 
şi relaţiile şi Fiinţele. Care ar putea fi acestea ? Intr-adevăr, nu 
există nici un element comun în afara Fiinţei şi a restului 1070 b 
categoriilor, iar elementul este anterior lucrurilor pentru care 
el este un element /comun/. Or, nici Fiinţa nu poate fi element 
pentru relaţii, nici vreo relaţie — pentru Fiinţă. 18 

In plus, cum este posibil să existe aceleaşi elemente pentru 
toate cele? Căci nici un element nu poate fi identic cu compusul 
provenit din elemente, de exemplu B sau A /nu pot fi identice/ 
cu BA. (Nici element inteligibil nu există /în această situaţie/, 
precum ceea-ce-este sau unul , deoarece acestea sunt prezente 
în fiecare lucru, cât şi în cele compuse.) Aşadar nici unul dintre 
ele — nici Fiinţa, nici relaţia nu va fi /element comun/. E nece¬ 
sar aceasta — să nu existe aceleaşi elemente pentru toate lucrurile. 19 

Sau, de fapt, după cum spunem, într-un anumit sens sunt 
aceleaşi elemente, într-un alt sens — nu sunt. De exemplu, 
probabil că, în cazul corpurilor senzoriale, caldul reprezintă 
forma şi, în alt sens, /are această funcţie/ recele, care este priva¬ 
ţiunea, iar materia constăîn existenţa acestor proprietăţi ce sunt 
mai întâi în virtualitate, în mod intrinsec; acestea sunt Fiinţe 


18 Categoriile sunt genuri separate care nu comunică. Atunci, se 
întreabă Aristotel, cum ar putea exista un element comun între ele, 
astfel încât aceleaşi elemente să fie comune pentru toate cele ? 

19 Dacă, de pildă, Fiinţa este alcătuită din elemente, şi dacă elemen¬ 
tele sunt diferite de compus, atunci elementele nu sunt Fiinţe. Dar 
ar fi absurd să fie calităţi, cantităţi sau relaţii şi e imposibil să existe 
ceva în afara categoriilor. 

şi /sunt Fiinţe şi/ ceea ce provine din ele, pentru care ele 
reprezintă principii; asta dacă din cald şi din frig se naşte ceva 
unitar, precum carnea sau osul. Căci este necesar ca ceea ce se 
generează să fie altceva decât /elementele din care lucrul în 
cauză este generat/. 

Aşadar, elementele şi principiile acestor corpuri /senzoriale/ 
sunt aceleaşi — diferite însă pentru lucruri diferite —, dar, dacă 
nu se poate spune că sunt identice pentru toate lucrurile, totuşi 
analogic vorbind, ele sunt identice. 20 

De exemplu, s-ar putea spune că există trei principii: forma, 
privaţiunea şi materia. Numai că fiecare dintre acestea 
constituie un gen diferit pentru fiecare gen de lucruri. De pildă, 
în cazul culorii, aceste /trei principii/ sunt: albul, negrul, 
suprafaţa; /în alt caz avem/ lumina, întunericul şi aerul — din 
acestea provin ziua şi noaptea. 21 

Dar de vreme ce sunt raţiuni de a fi nu numai cele imanente, 
ci şi cele situate în afara lucrului, de exemp\u principiul motrice, 
este clar că element şi principiu sunt ceva diferit, dar că raţiuni 
de a fi sunt ambele. Şi, de fapt, raţiunile de a fi ale lucrurilor 
se divid astfel, iar ceea ce pune în mişcare şi ţine în loc este 
un principiu şi o Fiinţă. 


20 Metoda tipică a lui Aristotel: la modul propriu, principiile lu¬ 
crurilor sunt nenumărate, dar „analogic", aşadar, relaţional, ele se pot 
regrupa în câteva categorii fundamentale. Pe de-o parte, Aristotel 
respinge astfel soluţia sofistică pentru care lumea este într-o dispersie 
absolută, deoarece principiile sunt la fel de numeroase ca şi lucrurile 
(şi prin urmare nu mai au valoare epistemologică); pe de altă parte, 
el respinge şi soluţia platoniciană, pentru care numărul principiilor 
se reduce la câteva în mod absolut, ceea ce nu poate da seamă de 
bogăţia realităţii, exprimat în teza aristotelică fundamentală că este 
imposibil de dedus categoriile unele dintr-altele. 

21 Analogia e o proporţie: ceea ce e albul în raport cu suprafaţa 
(formă) e lumina în raport cu aerul. Sau ceea ce e albul în raport cu 
lumina e suprafaţa în raport cu aerul. Analogia creează deopotrivă 
diversitatea şi unitatea lumii (împreună cu sistemul categoriilor cen¬ 
trate în jurul Fiinţei, dar nu reductibile la ea. 

De aici rezultă că, analogic vorbind, există trei elemente, 
în timp ce raţiuni şi principii sunt patru. Dar /la modul propriu/ 
pentru fiecare lucru există un alt principiu şi o altă raţiune, iar 
raţiunea / sa/ primă de a fi pune în mişcare de fiecare dată ceva 
diferit într-un caz diferit. 22 /Alt exemplu/: sănătatea, boala, corpul; 
ceea ce pune în mişcare este medicina. /Altul:/ forma, o lipsă 
de ordine de un anume fel, cărămizile; ceea ce pune în mişcare 
este arta construcţiei. 

Acum, deoarece ceea ce pune în mişcare în cazul corpurilor 
fizice este un om /care face ceva/ pentru alt om, iar în ceea ce 
ţine de activităţile minţii /avem/ forma sau contrariul ei, într-un 
anume fel, ar exista trei principii, dar în sensul în care vorbim, 
ar fi patru: căci medicina ar fi, cumva, sănătatea — /forma/, 
iar arta construcţiei este o formă a casei şi, /pe de altă parte/ 
un om dă naştere altui om. 23 

In plus, în afară de acestea se află cea dintâi raţiune dintre 
toate şi care pune în mişcare totul . 24 


22 Această diviziune în trei principii imanente, cărora li se adaugă 
un principiu sau o raţiune exterioară — cea motrice, trebuie comparată 
cu diviziunea în patru raţiuni, expusă deja în Cartea Alpha mare: 

Raţiunea finală trebuie considerată unită cu raţiunea formală. Cât 
despre privaţiunea de formă — ea nu trebuie văzută drept un princi¬ 
piu independent. 

23 O analogie: aşa cum forma se transmite natural de la om la om, 
tot aşa ea se transmite şi artificial, prin intermediul artei. Forma sănă¬ 
tăţii din mintea medicului produce sănătatea atunci când se întru¬ 
pează în alt corp. 

21 Aluzie la Mişcătorul imobil (Dumnezeu) desprecare se va vorbi 
în capitolul 6. 

Capitolul 5 

De vreme ce unele entităţi sunt autonome, în timp ce altele 
nu, Fiinţele sunt cele autonome. De aceea pentru toate lucrurile 
1071 a există aceleaşi raţiuni, fiindcăîn absenţa Fiinţelor nu există pro¬ 
prietăţi şi mişcări. 

Apoi, vor fi aceste raţiuni sufletul, probabil, şi corpul, sau 
intelectul, dorinţa şi corpul . 25 

Dar şi în alt sens, la modul analogic, pentru toate lucrurile 
există aceleaşi raţiuni, adică actualizare şi virtualitate . 26 Dar 
şi acestea sunt diferite pentru lucruri diferite şi se prezintă în 
modalităţi diferite. In unele cazuri, aceeaşi existenţă este când 
actualizare, când virtualitate, precum vinul, sau carnea, sau 
omul . 27 (Acestea două se reduc la raţiunile evocate mai înainte: 
într-adevăr, forma există în actualizare, dacă ea este autonomă, 
dar şi compusul din materie şi formă le actualizare/; priva¬ 
ţiunea este precum întunericul sau suferinţa ;cât despre materie, 
aceasta este virtualitate, deoarece ea este capabilă să devină atât 
/un contrariu/, cât şi celălalt/.) 

în alt sens însă, lucrurile sunt diferite sub aspectul actuali¬ 
zării şi al virtualităţii — e vorba despre lucrurile care nu au 
aceeaşi materie şi despre cele care nu au aceeaşi formă, ci una 
diferită. De pildă, raţiunea de a fi a omului e dată de elemente — 
foc şi pământ —în calitate de materie, cât şi de formă proprie; 
în plus, mai există şi o altă raţiune exterioară, precum tatăl, şi, 


25 Autonomia Fiinţelor le permite acestora să fie raţiuni pentru toate 
celelalte existenţe. Dar Fiinţele (vii, cel puţin) se compun din suflet şi 
corp, sau din intelect, apetit şi trup, ceea ce înseamnă că acestea pot fi 
considerate raţiuni pentru toate cele. Trupul este echivalent materiei, 
dorinţa este principiul motrice, intelectul este principiul formator. 

26 Virtualitatea este materia, sau principiul material, în timp ce 
actualiz.area este principiul formal, identificat adeseori cu scopul. 
Principiul motrice se află în afara majorităţii lucrurilor neînsufleţite, 
dar în interiorul celor însufleţite. 

27 Vinul este materie pentru băutor, dar formă pentru must. 
Carnea este materie pentru om, dar formă pentru elementele din care 
se compune. 

în afara acestuia, soarele şi ecliptica, toate acestea nefiind nici 
materie, nici formă, nici privaţiune de formă, nici ceva de 
aceeaşi specie /cu omul care se naşte/, ci cauze motrice. 

în plus, trebuie observat că unele principii trebuie desem¬ 
nate ca universale,în timp ce altele — nu. Or, primele principii 
ale tuturor lucrurilor sunt mai întâi un ce determinat , aflat în 
actualizare, şi apoi un altceva, aflat în virtualitate. Aşadar, acele 
/principii/ universale nu există. 28 într-adevăr, individualul este 
principiu al individualelor. 29 

Desigur, omul este principiu pentru omul în general, dar 
nu există nici un /om în acest fel/, ci doar Peleus, ca „principiu" 
al lui Ahile, tatăl tău ca „principiu" al tău şi acest B concret 
<xoSi to B> ca principiu al acestui BA luat /concret/, în timp 
ce, la modul general, B este principiu lui BA, luat absolut. 

Apoi, dacă există principii ale Fiinţelor, dar principiile şi 
raţiunile sunt diferite pentru lucruri diferite, după cum s-a 
arătat, /există principii diferite/ pentru lucrurile care nu se află 
cuprinse în acelaşi gen — culori, sunete, Fiinţe, cantităţi — afară 
dacă nu vorbim la modul analogic. Şi sunt diferite şi princi¬ 
piile lucrurilor cuprinse în aceeaşi specie, nu desigur datorită 
speciei, ci fiindcă fiecare /dintre aceste lucruri/ este un alt indi¬ 
vid — există materia ta, forma /proprie/ şi ceea ce m-a pus /pe 
mine/ în mişcare, apoi există materia mea etc., dar, vorbind 
la modul general, principiile sunt identice. 

Cât despre întrebarea de a şti care sunt principiile sau ele¬ 
mentele Fiinţelor, relaţiilor şi calităţilor, anume dacă sunt iden¬ 
tice sau diferite, e clar că există principii particulare pentru 
fiecare lucru particular, dacă se ţine seama de multiplicitatea 
sensurilor; iar, din momentul când aceste sensuri sunt distinse, 


28 E vorba despre primele principii ale platonicienilor — Unul, 
Dualitatea indefinită, apoi numerele transcendente. 

29 Fiind vorba despre un ce determinat, acesta are caracterul unui 
particular şi nu poate fi un principiu universal, adică, în sens propriu, 
să fie principiu al tuturor lucrurilor. Tatăl, în general, este într-adevăr 
principiu al fiului în general; numai că nu există efectiv o persoană 
de acest fel /tată la modul general/. 

principiile nu se arată identice, ci diferite; afară că, într-un 
anumit fel, ele sunt principii ale tuturor lucrurilor: anume, într-un 
fel, ele sunt identice la modul analogic, fiindcă vorbim despre 
materie, formă, privaţiune, cauza motrice, şi, într-alt fel, /sunt 
identice/ fiindcă principiile Fiinţelor sunt luate ca principii ale 
tuturor existenţelor. Aceasta fiindcă, dacă Fiinţele sunt supri¬ 
mate, şi celelalte /existente/ sunt suprimate. In plus, /principiile 
sunt identice fiindcă/ ceea ce există mai întâi se a flă în actualizare. 

Dar, într-un alt sens, sunt diferite /acele/ prime principii 
care sunt contrare şi care nu sunt nici predicate drept genuri, 
nici nu au mai multe sensuri, apoi /sunt diferite/ materiile. 

1071 b Prin urmare, s-a arătat care sunt principiile lucrurilor senzo¬ 
riale, câte sunt ele şi în ce sens /spunem/ că sunt identice /pentru 
toate lucrurile/, şi în ce sens sunt ele diferite. 


Capitolul 6 

De vreme ce există trei /tipuri de/ Fiinţe, dintre care două 
sunt fizice, iar a treia este imobilă, trebuie spus, în legătură cu 
aceasta din urmă, că e necesar ca o Fiinţă să fie eternă. Iar 
Fiinţele sunt primele existente dintre celelalte lucruri; or, dacă 
toate/Fiinţelc/ sunt pieritoare, toate vor fi pieritoare; dar este 
cu neputinţă ca mişcarea fie să se nască, fie să piară (ea este eternă), 
şi nici timpul. Intr-adevăr, nu se poate să existe „anterior" şi 
„posterior" fără să existe timp. 30 Astfel mişcarea este continuă, 
aşa cum este şi timpul. Iar timpul este ori acelaşi lucru /cu miş¬ 
carea/, ori o proprietate a mişcării. Dar nu există mişcare con¬ 
tinuă cu excepţia celei locale, şi anume a celei circulare. 31 


30 Cu alte cuvinte: timpul nu poate avea început, căci, dacă ar avea, 
ar însemna că exista înaintea sa ceva anterior. Or „anteriorul" nu are 
sens decât în timp. Dacă există timp, există şi mişcare; prin urmare 
ambele sunt eterne. 

31 Devenirea sau alterarea au o limită, ele nu sunt deci continue. 
Mişcarea locală (de translaţie) este continuă (adică neîntreruptă), nu¬ 
mai dacă este circulară (a astrelor). Aristotel nu cunoştea, evident, 
principiul inerţiei. 

însă dacă există /un principiu/ motrice sau creativ, dar care 
nu se află în actualizare, nu va exista mişcare. într-adevăr, este 
posibil ca ceva aflat în virtualitate să nu se realizeze în actua¬ 
lizare? 1 Nu este de nici un folos, prin urmare, dacă admitem 
existenţa unor Fiinţe eterne, precum fac filozofii care admit 
Formele, dacă nu va exista în ele un principiu capabil să trans¬ 
forme /ceva într-altceva/. Ea /Forma/ nu este, singură, în stare, 
nici altă Fiinţă în afara Formelor. 

Or, dacă / acel principiu/ nu va fi în actualizare, nu va exista 
mişcare. în plus, nici dacă va fi în actualizare, dar dacă Fiinţa 
sa este o virtualitate, nu va exista mişcare eternă. Căci este posi¬ 
bil ca ceea ce se află în virtualitate să nu existe /în actualizare/. 33 

Trebuie, prin urmare, să existe un astfel de principiu a cărui 
Fiinţă este actualizarea. 34 

în plus, aceste Fiinţe trebuie să nu aibă materie, deoarece 
ele trebuie să fie eterne, dacă e adevărat că există şi altceva etern. 
Aşadar, ele sunt actualizare, 35 

Apare aici o dificultate: s-ar părea că orice este actualizare 
posedă virtualitate, dar nu orice este în virtualitate poate fi în 
actualizare, de unde rezultă că virtualitatea ar fi anterioară. Dar, 


32 V. Cartea Theta, cap. 8. Virtualitatea nu se actualizează de la 
sine, ci numai sub impulsul unei acţiuni, ceea ce presupune o actua¬ 
lizare prealabilă. Existenţa lumii presupune existenţa unei actualizări 
primordiale, eterne. 

33 Mişcarea este trecerea de la virtualitate la actualizare. Dar pen¬ 
tru ca această trecere să se facă, trebuie să existe altceva deja în actua¬ 
lizare. (Pentru ca sămânţa să devină plantă, trebuie să existe deja o 
plantă actualizată.) Dar cum mişcarea este eternă, principiul mişcării 
trebuie să fie etern în actualizare, deoarece dacă nu este astfel, mişcarea 
s-ar putea opri. Rezultă că virtualitatea nu poate aparţine acestei 
Fiinţe, ceea ce e totuna cu a spune că ea nu are materie, nici măcar 
inteligibilă, ceea ce înseamnă, de asemenea, că este o entitate simplă, 
ce nu poate fi gândită prin asocierea unui subiect şi a unui predicat. 

34 Dumnezeu nu est e în actualizare, căci, dacă ar fi astfel, ar putea 
fi şi în virtualitate, ci este chiar actualizare. 

35 Materia este virtualitate. Neexistând materie, nu va exista nici 
virtualitate, ci numai actualizare pură. 

dacă lucrurile ar sta astfel, nu va exista nici o existenţă. Căci 
este cu putinţă să existe ceva virtual, dar să nu existe încă în 
realitatea actualizată. Or, dacă lucrurile stau precum spun teo¬ 
logii, care fac lumea să se nască din Noapte 36 , sau precum fi¬ 
lozofii naturii, care spun că „toate erau laolaltă" 37 , apare aceeaşi 
imposibilitate. Intr-adevăr, cum oare se va mişca ceva, dacă 
nu va exista o cauză a mişcării în actualizare ? Căci materia 
nu se mişcă singură pe sine. Ci, /în cazul casei/, arhitectura o 
pune în mişcare. Nici menstruaţia, nici pământul /nu generează 
de la sine/, ci trebuie sa existe seminţe şi organe de însămânţare. 38 

De aceea, unii filozofi susţin că actualizarea este eternă, pre¬ 
cum Leucip şi Platon. Căci ei susţin că mişcarea este eternă. 39 

Dar de ce şi din ce motive se întâmplă aceasta, ei nu spun, 
nici nu arată cauza pentru care lucrurile se petrec într-un fel, 
sau într-alt fel. Căci nimic nu se mişcă la întâmplare, ci trebuie 
întotdeauna să existe ceva determinat: într-un anume fel, /miş¬ 
carea/ se produce acum în mod natural, într-alt fel se realizează 
printr-o forţă, sau datorită gândului, sau a altui motiv. Apoi, 
care este prima raţiune a mişcării ? E într-adevăr, imens de im¬ 
portant de arătat aceasta. 

1072 a Insă nici Platon nu este în stare să explice în ce fel este 
principiul /mişcării/ pe care el îl considera uneori, anume ceea 
ce se mişcă pe sine. 40 Intr-adevăr, el spune că sufletul este /apărut/ 
mai târziu /decât Demiurgul/ şi în acelaşi timp cu Cerul. 41 Iar 
faptul de a considera virtualitatea anterioară actualizării este 
corect, într-un anumit sens, dar nu şi într-alt sens (după cum 


36 De exemplu Hesiod, Teogonia, v. 116, Munci şi zile, v. 17. 

37 Anaxagoras. V. şi Cartea A, cap. 8, 989a 

38 Lumea nu poate apărea singură din haos, adică din virtualitate, 
căci nu este necesar ca virtualitatea să se actualizeze. Ontologic, 
aşadar, actualizarea trebuie să aibă întâietatea. 

39 Leucip, v. Diels-Kranz, II, p. 76, 5 ss. Platon, Timaios, 30a şi 
52-53b. 

40 Pbaidros, 245c-246a, unde este vorba despre suflet. 

41 Platon, Timaios 30b: „Datorită acestui gând, El plasa intelectul 
în suflet şi sufletul în trup, în vreme ce întocmea întreg Universul." 

s-a arătat). Dar că actualizarea are /totuşi/ prioritatea, o arată 
Anaxagoras ( Intelectul este actualizare), cât şi Empedocle, care 
vorbeşte despre Prietenie şi Ură, şi, de asemenea, cei care susţin 
că mişcarea este eternă, precum Leucip. Rezultă că nu a existat, 
un răstimp indeterminat, Haosul sau Noaptea, ci aceleaşi lucruri 
au existat veşnic, fie în mod periodic, fie în alt fel, dacă cu 
adevărat actualizarea este anterioară virtualităţiid 1 

Iar dacă acelaşi lucru există perpetuu [în mişcare periodică], 
trebuie ca Ceva să rămână perpetuu în actualizare. Dar, dacă 
urmează să existe generare şi distrugere, Altul trebuie să se 
actualizeze perpetuu într-alt fel. 43 

E necesar, prin urmare, ca /acest ultim principiu/ să se 
actualizeze faţă de sine într-un fel, dar într-alt fel faţă de altceva, 
aşadar, /să se actualizeze/ fie faţă de un alt/principiu/ diferit, 
fie faţă de principiul prim. Este necesar însă să se actualizeze 
faţă de acesta din urmă; într-adevăr, acesta este raţiune atât pentru 
sine, cât şi pentru Altul. De unde rezultă că Primul principiu 
este superior. Intr-adevăr, el este raţiune de a fi pentru ceea 
ce este veşnic la fel; celălalt principiu este /raţiunea de a fi/ pentru 
ceea ce este altfel, de unde e evident că ambele vor fi raţiune 
de a fi pentru ceea ce este veşnic altfel. 

Prin urmare, astfel sunt mişcările /fundamentale/. De ce e 
nevoie de căutat, atunci, alte principii? 


Capitolul 7 

Deoarece este posibil ca lucrurile să stea astfel, şi fiindcă, 
dacă ele nu ar fi aşa, lumea ar fi apărut din Noapte, din „toate 


42 Teza eternităţii lumii — esenţială la Aristotel — rezultă aşadar 
din ipoteza că virtualitatea nu se poate actualiza de la sine; ea are 
nevoie de altceva deja în actualizare perpetuă. Este vorba despre sfera 
stelelor fixe, aflată în mişcare uniformă, continuă şi eternă şi la rândul 
său pusă în mişcare de motorul imobil care este Dumnezeu. 

43 Aristotel explică necesitatea cercului oblic al eclipticii, astfel încât 
mişcarea perpetuă circulară să producă şi generare şi pieire pe pământ. 

laolaltă" şi din nefiinţă, s-ar putea dezlega dificultăţile respec¬ 
tive. Există ceva care se mişcă perpetuu cu o mişcare neîncetată, 
iar aceasta este circulară — ceea ce este evident nu numai prin 
raţionament, dar şi în fapt — încât rezultă că Primul Cer este etern. 

Atunci există şi ceva care pune în mişcare /Primul Cer/. 
Deoarece ceea ce este mişcat şi mişcă la rândul său este un 
termen intermediar, rezultă că există ceva care pune în mişcare 
fără să se mişte el însuşi, fiind o Fiinţă şi o actualizare eternă. 44 

Insă pune în mişcare în acest fel ceea ce este dorit şi ceea ce 
este gândit. Căci ele pun în mişcare fără să se mişte la rândul 
lor. Or, primele /ierarhic vorbind/ dintre aceste obiecte ale 
gândirii şi ale năzuinţei sunt identice: într-adevăr, ceea ce apare 
ca frumos este obiect al dorinţei <e7u0D|j.T|x6v>, dar ceea ce este 
în realitate frumos este primul obiect al voinţei <(knAr|x6v>. 45 
Tindem spre un lucru deoarece el pare /frumos/ mai curând 
decât el pare frumos deoarece tindem spre el. Căci gândirea 
este un principiu, dar intelectul este pus în mişcare de către obiectul 
gândirii. Seria pozitivă a contrariilor <f) exepa croaxoixîoo este 
însă obiect al gândirii în mod intrinsec; dar, în cadrul ei, Fiinţa 
este primul element, iar în cadrul acesteia — Fiinţa simplă şi 
aflatăîn actualizare. 46 (A fi simplu şi a fi unitar nu este totuna: 
unitatea semnifică o măsură, în timp ce simplitatea semnifică 
o calitate a lucrului respectiv.) Dar şi frumosul, şi ceea ce este 
ales pentru sine însuşi se află în această serie, iar primul element 
/al seriei/ este întotdeauna cel maibunsauare o analogiecu acesta. 


44 Un lucru care mişcă pe un altul este, la rândul său, mişcat de 
un al treilea; prin urmare, el este un intermediar. Dar trebuie să existe 
un prim termen al seriei lucrurilor în mişcare. Acesta nu poate fi decât 
ceva imobil, dar care este capabil să mişte altceva. Or, singurele lucruri 
care sunt capabile de aşa ceva sunt cele care sunt obiecte ale dorinţei 
şi finalităţii. 

45 La nivelele inferioare, este posibil ca ceea ce este frumos să nu 
coincidă cu ceea ce pare frumos. Dar frumosul prim este şi primul 
obiect al dorinţei, chiar dacă aceasta nu-şi dă seama. 

46 Lucrurile pozitive sunt în mod intrinsec obiect al gândirii, Fiinţa 
este obiect privilegiat al gândirii, iar între Fiinţe este privilegiată Fiinţa 
simplă, care nu este divizibilă într-un subiect şi un predicat. 

Iar distincţia /dintre semnificaţii/ arată că scopul se află prin- 1 072 a 
tre entităţile imobile. Intr-adevăr, „scop“ se spune în două 
sensuri. In primul sens dintre acestea, el poate fi considerat 
imobil, dar nu e astfel, dacă e considerat în celălalt sens <ecm 
yâp 5mov to ou eveku, iov 16 ţiev eoxî, xo Se ouk eoiî>. 47 

Or, /Dumnezeu, scopul ultim/ pune în mişcare /fiind imobil/ 
precum obiectul iubirii, în vreme ce celelalte lucruri pun în 
mişcare /alte lucruri/ mişcându-se la rândul lor . 48 

Dacă, aşadar, ceva este mişcat, e posibil să se afle şi în altă 
condiţie/decât în ceaîn care se află în momentul respectiv/, astfel 
încât, dacă actualizarea sa este cea dintâi mişcare, /cea locală/, 
în raport cu felul mişcării va putea fi şi condiţia sa diferită /de 
cea prezentă/ — anume ţinând tot de o mişcare locală şi nu 
ţinând de Fiinţa sa . 49 

Dar, deoarece există Ceva care pune în mişcare acel lucru 
/Cerul/, El însuşi fiind imobil şi în actualizare, nu poate fi în 
altă condiţie /decât este/ în nici un chip. Fiindcă prima dintre 


47 Textul manuscriselor — probabil corupt — este ininteligibil. 
Sunt două tipuri de corecţii mai importante: a lui Schwengler şi 
Bonitz pe care am adoptat-o şi eu; şi a lui Christ, reluată de Ross şi 
Jaeger. în traducerea lui Ross, textul sună astfel: „For the final cause 
is (a) some bcing for whose good an action is done, (b) something 
at which an action aims." Dar scopul imobil poate fi şi „ceva" şi 
„cineva", astfel încât distincţia nu are prea mult sens. Cred că Aristotel 
vrea să spună următoarele: luat în sine, orice scop este imobil, căci 
el reprezintă finalitatea unei mişcări. Dar dacă e considerat ataşat unui 
lucru sau unei fiinţe, el, privit dintr-o altă perspectivă, se poate mişca. 
De exemplu, iubita, ca iubită, este imobilă pentru iubit (un fel de „stea 
polară"), care îl atrage ca un magnet. Dar, văzută ca o femeie oarecare, 
ea este, desigur, mobilă. 

48 Aşa cum s-a observat de multe ori, Dumnezeu creează şi pune 
în mişcare lumea în calitate de raţiune finală, şi nu de raţiune eficientă. 
Aici e marea deosebire între teologia lui Aristotel şi aceea a lui Platon 
din Timaios, dar şi cea biblică. De fapt, Demiurgul lui Platon creează 
privind spre Arhetipul etern, care e distinct de Demiurg. 

44 Este vorba despre Cerul stelelor fixe, aflatîntr-o perpetuă miş¬ 
care de rotaţie, care nu-i alterează Fiinţa. El este pus direct în mişcare 
de către motorul imobil — Dumnezeu. 

transformări este mişcarea de translaţie, iar în cadrul acesteia, 
prima este mişcarea circulară. Iar El pe aceasta o produce. 

El fiinţează, aşadar, cu necesitate. Şi există în virtutea nece¬ 
sităţii prin care este bun. Şi astfel El e principiu . 50 

Intr-adevăr, necesarul se concepe în următoarele sensuri: 
într-un sens, el presupune violenţă, căci se referă la o acţiune 
în afara tendinţei naturale; dar în alt sens, este lucrul fără de 
care nu există binele; în alt sens, în fine, necesar este ceea ce 
nu poate fi altfel, ci este aşa în mod absolut. 51 

De acest principiu, prin urmare, atârnă Cerul şi Natura . 52 
Iar El are de-a pururea acel fel de viaţă excelent, pe care noi 
îl avem doar un scurt răstimp, deoarece pentru noi a fi altfel 
/decât aşa cum suntem de obicei/ este cu neputinţă. Motivul: 
actualizarea Sa este plăcere. (De aceea chiar starea de veghe, 
senzaţia, gândirea sunt ceva foarte plăcut, iar speranţele şi amin¬ 
tirile sunt plăcute din cauza acestora de dinainte.) 

Or, gândirea care e intrinsec gândire ţine de ceea ce este 
intrinsec cel mai bun şi este în cea mai marc măsură /astfel/ 
când are ca obiect ceva în cea mai mare măsură bun <f) 5e vorioiţ 
Tţ k<x9’ crirtT)v tou kc(9’ auto âpvCTxou>. Iar Intelectul se gândeşte 
pe sine însuşi percepându-se ca inteligibil. El devine inteligibil 


50 Ceea ce este actualizare pură nu se poate mişca, deoarece miş¬ 
carea presupune transformarea unei virtualităţi. Or, fiind imobil, este 
inalterabil şi etern în mod necesar. Este bun, deoarece nu poate fi 
altfel decât este, dar şi fiindcă este finalitatea tuturor lucrurilor. Or, 
toate caută să-şi realizeze binele. 

51 Urmează un pasaj esenţial din Aristotel: descrierea Fiinţei Su¬ 
preme ca actualizare absolută, lipsită de virtualitate, sau, ceea ce este 
acelaşi lucru, ca motor imobil. 

Aristotel reuşeşte să facă să coincidă două reprezentări: cea tra¬ 
diţională grecească, a Zeului fericit, perfect şi etern, pe care deja Homer 
îl descria, şi pe care Platon îl credea o necesitate (v. Republica)-, şi 
cea filozofică a Zeului ca principiu şi creator al tuturor lucrurilor. 
Motorul imobil, care determină mişcarea universală pentru că este 
finalitatea lucrurilor, permite întâlnirea acestor concepte altfel contra¬ 
dictorii. 

52 Dante a reluat acest pasaj, Paradisul, XXVIII, 41. 

atingându-se pe sine şi gândindu-se pe sine, astfel încât Inte¬ 
lectul şi inteligibilul devin identice. Căci Intelectul este recep- 
tacolul inteligibilului şi al Fiinţei; /el/ se actualizează când le 
posedă, astfel încât această /actualizare/, mai curând decât acea 
/aptitudine de a fi receptacol/ este ceea ce Intelectul pare să 
posede ca pe ceva divin. 53 Iar contemplarea este activitatea cea 
mai plăcută şi cea mai bună. 

Dacă, prin urmare, Dumnezeu este de-a pururea fericit, aşa 
cum noi suntem uneori, faptul e admirabil. Iar dacă el este /mai 
fericit/, este încă şi mai admirabil. 54 

El este, în fapt, în acest fel. 

Iar El este şi viaţă, fiindcă actualizarea intelectului este viaţă, 
iar El este actualizare. Iar actualizarea intrinsecă a sa este viaţa 
cea mai bună şi eternă. Afirmăm că Dumnezeu este o făptură 
veşnică şi cea mai bună /dintre toate/, astfel încât El are o viaţă 
şi o durată continue şi nesfârşite. Acesta este Dumnezeu. 

Şi nu raţionează corect cei care, precum pitagoricienii şi 
Speusippos, nu acceptă că ceea ce e mai bun şi mai frumos se 
aflăchiar la început, din pricină că /la ei/ principiile plantelor 
şi ale animalelor sunt raţiuni de a fi, în timp ce frumosul şi 
perfectul se găsescîn ceea ce provine din aceste principii. Căci 
sămânţa provine din alte elemente anterioare şi perfecte, iar 
primul termen nu este o sămânţă, ci lucrul perfect. De exemplu, 1073 a 
s-ar putea spune că omul este anterior seminţei, nu cel provenit 
din sămânţă, ci celălalt — din care provine sămânţa. 55 

53 Intelectul divin este la Aristotel deopotrivă activ şi pasiv — subiect 
şi obiect al gândirii — depăşind distincţia lui Platon între Demiurg 
şi Arhetip. Pasajul trebuie apropiat de celebrul cap. 5 al Cărţii III 
din Despre suflet, 430a, unde Aristotel vorbeşte despre intelectul activ 
şi cel posibil. V. şi Despre suflet, traducere şi note de A. Baumgarten, 
Bucureşti, 2005, p. 187 

54 Omul n u poate decât s a încerce imitarea lui Dumnezeu, ş i aceas¬ 
ta se realizează prin contemplaţia dezinteresată, prin cunoaşterea de 
dragul cunoaşterii, ce-şi este sieşi finalitate. 

55 Este vorba despre o aplicare a principiului priorităţii actualizării 
asupra virtualităţii. De vreme ce principiul are o anterioritate ontologică, 

Este, prin urmare, limpede din cele de mai sus că există o 
Fiinţă eternă, imobilă şi separată de lucrurile senzoriale. 

S-a arătat şi că este cu neputinţă ca o astfel de Fiinţă să aibă 
mărime; ci ea este fără părţi şi indivizibilă (într-adevăr, ea pune 
în mişcare un timp fără sfârşit, dar nimic limitat nu are o putere 
infinită; or, de vreme ce orice mărime ar putea fi fie infinită, 
fie limitată, de aceea, Fiinţa aceasta nu ar putea avea o mărime 
limitată; dar nici o mărime infinită /nu ar putea avea/, pentru 
că, în general, nu există mărime infinită). Insă ea este şi imper¬ 
turbabilă şi inalterabilă. Căci toate celelalte mişcări sunt poste¬ 
rioare mişcării locale. 56 

Este clar pentru ce toate acestea se petrec în felul arătat. 


Capitolul 8 57 

Nu trebuie omis de cercetat dacă trebuie să admitem 
existenţa doar a unei singure Fiinţe de acest fel, sau a mai 
multora şi anume a câtorva; de asemenea, trebuie reamintit şi 
opiniile altor filozofi, deoarece despre numărul acestora ei nu 
au spus nimic precis. 

Concepţia despre Forme nu conţine nici o speculaţie proprie 
(într-adevăr, cei care susţin existenţa Formelor afirmă că For¬ 
mele sunt numere, iar în legătură cu numerele, ei ba le consideră 
infinite, ba le văd limitate la decadă. Dar de ce există tocmai acea 


şi omul va fi anterior seminţei, nu neapărat temporal, ci ontologic. 
Speusippos şi pitagoricienii respectivi păreau a fi fost evoluţionişti: 
puneau binele la sfârşit, nu la început, precum Aristotel şi Platon. 

56 Mişcarea locală este cea dintâi dintre mişcări; alterarea este 
posterioarăîn ordine ontologică. Or, Primul Motor nu are parte nici 
măcar de mişcare locală, precum Cerul. De aceea el este inalterabil. 

57 Unii interpreţi — mai ales W. Jaeger — au susţinut că acest capitol 
a fost inserat de Aristotel mult mai târziu în corpul Cărţii Lambda. 
Principalul lor argument este acela că el pare, tematic şi stilistic, să 
intrerupă cursul demonstraţiei din capitolul 7, care se reia în capito¬ 
lul 9. în fond, se vede aici cât de puţin au înţeles unii moderni legătura 
profundă dintre metafizica lui Aristotel şi ştiinţa epocii sale, cât şi faptul 
că ştiinţa însăşi avea o decisivă dimensiune metafizică şi teologică. 

mulţime de numere, deloc nu-şi dau osteneala să demonstreze). 
Noi să vorbim, prin urmare, pornind de la ceea ce s-a stabilit 
şi s-a definit mai sus. 

Principiul şi primul temei al lucrurilor este imobil atât la 
modul intrinsec, cât şi în orice context dat; el produce mişcarea 
primă, eternă şi unică. Or, de vreme ce este necesar ca ceea ce 
este mişcat să fie pus în mişcare de către altceva, iar mişcarea 
unică să fie produsă de ceva unic, dar de asemenea, alături de 
deplasarea simplă a Totului, despre care spunem că o pune în 
mişcare Fiinţa primă şi imobilă, observăm şi alte mişcări eterne, 
cele ale planetelor (într-adevăr, corpul care se mişcă circular 
este fără repaus şi e etern, după cum s-a arătat în Fizicâ? s ), este 
necesar ca fiecare dintre aceste deplasări să fie produse de către 
o Fiinţă imobilă în sine şi eternă. 59 

Deci natura stelelor este o Fiinţă eternă, iar ceea ce pune 
în mişcare este etern şi anterior celui pus în mişcare; însă ceea 
ce este anterior unei Fiinţe este cu necesitate o Fiinţă. Este, prin 
urmare, evident că există cu necesitate tot atâtea Fiinţe eterne 
prin natură şi imobile intrinsec, lipsite de mărime din pricina 
arătată mai înainte. 60 

Că, aşadar, /acestea/ sunt Fiinţe şi că, dintre ele, una este 
cea dintâi, alta vine pe locul secund conform aceleiaşi ordini 
în care sunt dispuse astrele, este evident. 61 


58 Fizica, VI, 8-9. 

59 Este desigur vorba despre mişcarea cercurilor (sau a sferelor) 
planetare, fiecare în parte fiind o mişcare circulară şi uniformă. Or, 
aşa cum Sfera stelelor fixe este pusă în mişcare de motorul imobil, 
conform aceluiaşi principiu, fiecare sferă planetară trebuie să fie pusă 
în mişcare de o Fiinţă eternă şi imobilă. Astronomii greci, începând 
cu Eudoxos, explicau mişcările aparente ale planetelor prin combinaţii 
de mişcări circulare şi uniforme (conform unui proiect avansat de 
Platon, în cadrul Academiei, vezi Republica). Aşadar, trebuie ca, pen¬ 
tru fiecare planetă, să existe mai multe motoare imobile. 

60 Fiecare sferă planetară are, aşadar, un motor imobil şi etern şi 
lipsit de materie, la fel ca sfera stelelor fixe. 

61 Fiinţele care sunt motoarele imobile ale astrelor sunt dispuse 
într-o ordine ierarhică, care este reprodusă de ordinea p lanetelor. Sfera 
stelelor fixe este mişcată direct de primul principiu. 

Dar trebuie cercetat numărul lor pornind de la ştiinţa 
matematică cea mai potrivită dintre toate cu filozofia —- mă 
refer la astronomie. Căci această ştiinţă are drept obiect de studiu 
o Fiinţă senzorială şi totuşi eternă, în timp ce celelalte /ştiinţe 
matematice/ nu au drept obiect nici o Fiinţă, ca de exemplu arit¬ 
metica şi geometria. 

Că, pe de altă parte, mişcările /circulare/ sunt mai nume¬ 
roase decât sunt /planetele/ mişcate este evident chiar şi pentru 
cei care s-au ocupat moderat de chestiune: fiecare dintre pla¬ 
nete este antrenată în mai multe mişcări decât una singură. Iar 
despre numărul acestor mişcări vom spune acum ceea ce spun 
unii dintre matematicieni pentru a da o idee generală, ca să 
existe un număr definit de mişcări, posibil de a fi conceput cu 
mintea. Cât despre rest, trebuie ca pe unele să le cercetăm noi 
înşine 62 , pe altele să le aflăm de la cei care le cercetează, dacă 
celor care se ocupă cu aceste probleme li s-ar arăta ceva nou, 
în afară de cele spuse aici. Să primim cu bunăvoinţă ambele 
metode, dar să dăm ascultare celor mai precise. 

Eudoxos 63 a aşezat mişcările Soarelui şi ale Lunii pe trei 
sfere fiecare, dintre care prima este sfera stelelor fixe, cea de-a 
doua se mişcă după cercul care trece prin mijlocul Zodiacului, 
iar cea de-a treia se mişcă după cercul ecliptic faţă de planul 
Zodiacului. (Cercul Soarelui e mai înclinat decât cercul Lunii.) 

Celelalte stele rătăcitoare se află situate pe câte patru sfere 
fiecare; dintre acestea, prima şi a doua sunt identice cu /prima 
şi cea de-a doua sferă a Soarelui şi a Lunii/. (Intr-adevăr, sfera 
stelelor fixe este cea care le antrenează pe toate în mişcarea ei, 
iar sfera aşezată sub aceasta şi care se mişcă pe un cerc ce taie 


62 Aristotel contribuie el însuşi la dezvoltarea sistemului lui 
Eudoxos-Callippos, aşa cum se poate vedea mai jos. 

63 Eudoxos din Cnidos (391-338) a fost discipolul lui Archytas 
din Tarent şi al lui Platon. Lui i se atribuie prima încercare sistema¬ 
tică de a explica mişcarea aparentă a planetelor cu ajutorul unor 
mişcări circulare şi uniforme. Era un mare matematician care a rezol¬ 
vat şi aşa-numita problemă delfică — duplicarea cubului. S-a ocupat 
şi cu probleme de geografie descriptivă şi de etică. 

la mijloc cercul zodiacal e comună tuturor planetelor.) Cea 
de-a treia sferă a tuturor planetelor are polii situaţi pe cercul 
care taie Zodiacul, iar cea de-a patra face un unghi cu aceasta 
din urmă în raport cu centrul acesteia. Polii celei de-a treia sfere 
sunt comuni pentru toate planetele cu excepţia lui Venus şi 
Mercur care au aceiaşi poli. 

Callippos aşază sferele în acelaşi fel ca Eudoxos [mă refer 
la ordinea distanţelor dintre sfere], dar, în privinţa numărului 
acestora, acordă orbitei lui Jupiter şi a lui Saturn acelaşi număr 
de sfere ca şi Eudoxos, în timp ce consideră necesar să mai 
adauge încă câte două sfere orbitei Soarelui şi Lunii, dacă se 
intenţionează să se redea fenomenele <ză (patvâpeva <xro5axjEiv>; 
celorlalte planete le-a mai adăugat încă câte o sferă fiecăreia . 64 

Dar este necesar, dacă se intenţionează ca toate sferele, 
dispuse laolaltă, „să redea fenomenele", ca, în cazul fiecărei 
planete, numărul celorlalte sfere să fie scăzut cu o sferă, anume 
cele care se învârtesc retrograd şi care aduc în aceeaşi poziţie 
prima sferă a astrului situat întotdeauna dedesubt. Numai astfel 
este cu putinţă să se explice întreaga mişcare a planetelor. 

Prin urmare, sferele în care planetele se mişcă sunt, pentru 
primele /Soarele şi Luna/, opt la număr, în timp ce pentru 
celelalte astre rămân douăzeci şi cinci. Dintre acestea, nu e 
nevoie să se învârtească retrograd decât cele în interiorul cărora 
se află planeta situată pe ultimul loc /Luna/; vor fi însă şase 
cele care le învârt în sens retrograd pe sferele primelor două 
planete, în vreme ce sferele care le învârt pe cele ale ultimelor 
patru planete sunt şaisprezece. Numărul total al sferelor 
purtătoare şi al celor care le mişcă în sens retrograd pe acestea 
este de cincizeci şi cinci. Iar dacă nu s-ar adăuga Lunii şi Soarelui 


64 Callippos din Cyzikos, discipol al lui Aristotel, coleg şi prieten 
cu Eudoxos. A adus, cum se vede, unele perfecţionări sistemului sfere¬ 
lor al acestuia, adăugând Soarelui şi Lunii câte două sfere, lui Marte, 
Venus şi Mercur, câte una. Astfel, numărul sferelor, de la 26, devine 33. 
A îmbunătăţit, de asemenea, aşa-numitul calendar luni-solar (impor¬ 
tant pentru cult). 

mişcările despre care am vorbit, numărul total al sferelor va 
fi patruzeci şi şapte. bi 

Aceasta fie, prin urmare, mulţimea sferelor cereşti, astfel încât 
este rezonabil de acceptat că şi Fiinţele şi principiile imobile sunt 
tot atât de multe. (Iar /demonstrarea/ necesităţii /ca acest număr 
să fie acesta/ s-o lăsăm pe seama unora mai savanţi. 66 ) 

Or, dacă nu este cu putinţă să existe vreo translaţie care să 
nu se asocieze cu translaţia unui astru şi dacă trebuie gândit 
că orice natură şi Fiinţă neschimbătoare şi în sine, avându-şi 
realizat binele său, este un scop, nu ar putea exista altă Natură 
în afara acestora, ci este necesar ca acesta /cel de mai sus/ să 
fie numărul Fiinţelor /imobile/. Căci, dacă ar exista şi altele, 
ele ar trebui să pună în mişcare /ceva/, de vreme ce ele repre¬ 
zintă un scop pentru o mişcare . 67 Dar este imposibil să existe 
alte mişcări /perfecte/ în afara celor admise mai sus. E potrivit 
de raţionat pornind de la corpurile aflate în mişcare: dacă orice 
motor există pentru un mobil şi orice mişcare aparţine unui 
corp mobil, nici o mişcare nu va fi pentru sine, nici pentru o 
altă mişcare, ci numai pentru astre. Căci dacă va exista o mişcare 
pentru o altă mişcare, şi aceea din urmă va avea nevoie de o 
alta /drept finalitate/. Or, cum nu este cu putinţă să se meargă 
până la nesfârşit, scopul oricărei mişcări va fi vreunul dintre 
corpurile divine care se mişcă pe cer . 68 


65 Modificările aduse de Aristotel sistemului lui Callippos constau 
în introducerea unor sfere intermediare, cu mişcare retrogradă, care 
să împiedice ca mişcarea sferelor exterioare să se transmită sferelor 
incluse. Aceste sfere cu mişcare retrogradă vor fi tot atâtea cu cele 
care se mişcă normal, mai puţin una pentru fiecare planetă. (Mişcarea 
Lunii nu trebuie compensată, deoarece ca nu mai are cui să se transmită.) 
Aşadar, celor 33 de sfere ale lui Callippos se mai adaugă 22, ajungân- 
du -SC la 55. 

66 Stabilirea numărului sferelor cereşti se bazează, în ultimă analiză, 
pe constatarea empirică că sunt şapte „planete" vizibile: Luna, Soarele, 
Mercur, Venus, Marte, Jupiter, Saturn. 

67 încă o dată Aristotel arată că motoarele imobile mişcă sferele 
planetare în calitate de raţiuni finale, şi nu eficiente. 

68 Nu pot exista alte mişcări perfecte, şi deci alte Fiinţe imobile 
şi imateriale, în afara celor necesare pentru a explica mişcările vizibile 

Acum, e vădit că Cerul este unic. Căci dacă ar exista mai 
multe Ceruri, precum există /mai mulţi/ oameni, va exista un 
singur principiu, sub raportul speciei, pentru toate, dar vor fi 
multe principii luate numeric. Dar lucrurile care sunt numeric 
o pluralitate posedă materie. (într-adevăr, specia este una şi 
identică pentru mulţi indivizi, de exemplu, /specia/ omului; 
în vreme ce Soc rate este un /individ/.) 69 Dar prima esenţă nu 
posedă materie, deoarece ea este actualizare. 70 

Prin urmare, Primul motor este unic şi ca specie, şi ca număr, 
fiind el imobil. Iar ceea ce este pus în mişcare /de el/ se mişcă 
veşnic şi continuu. Prin urmare, există un singur Univers. 

Este o tradiţie rămasă de la cei vechi şi din bătrâni sub formă 1074 a 
de mit, şi transmisă urmaşilor că aceste /astre/ sunt zei şi că 
divinul cuprinde întreaga fire. 71 

Celelalte însuşiri /ale zeilor/ au fost adăugate, în modul mito¬ 
logic, pentru a convinge mulţimea, cât şi pentru folosul legilor 
şi al binelui comun. Căci se spune că aceşti zei au înfăţişare 


ale astrelor. Căci, dacă ar exista şi alte mişcări, acestea ar trebui să 
mişte vreun astru, şi nu să fie în vederea lor însele sau în vederea unei 
alte mişcări, căci în acest ultim caz numărul motoarelor s-ar putea 
multiplica la infinit. 

69 Altă lecţiune: „Socrate şi Callias nu sunt un singur individ." 

70 In absenţa materiei (sau a virtualităţii), forma sau specia coincid 
cu individul sau conţin un singur individ. Fiinţa, în sensul de subiect 
determinat ontologic, şi cu Fiinţa în sens de subiect determinat 
epistemologic coincid în absenţa materiei. Cele 55 de motoare imobile 
sau Fiinţe perfecte se disting una de cealaltă nu numai numeric, dar 
şi specific. Ar putea exista o problemă: fiind diferenţiate specific, ele 
au totuşi o materie inteligibilă: genul „Fiinţă imobilă". Aceasta în¬ 
seamnă că ele nu sunt perfect simple. E o dificultate pe care Plotin 
va încerca să o rezolve, plasând Unul mai presus de Intelect pe care 
îl lasă să fie o unitate plurală. 

71 Nu se ştie exactdacă, vorbind despre reprezentările celor vechi, 
Aristotel are în vedere motoarele imobile, astrele, sferele purtătoare 
sau pe toate trei laolaltă. Interpretările sunt diverse. Cred că motoarele 
imobile se apropie cel mai mult de ideea de divinitate, fiind ele actua¬ 
lizare pură şi finalitate a mişcării pe care o determină. Pe de altă parte, 
„cei vechi" se refereau mai curând la astre, corpuri vizibile. 

omenească şi că sunt asemănători altor animale, şi urmează şi 
alte însuşiri concordante şi asemănătoare cu cele de mai sus. 
Din toate acestea, dacă cineva ar separa lucrurile şi ar lua numai 
punctul iniţial, anume că cei vechi au considerat că primele 
Fiinţe sunt zei, el ar considera că ei au grăit în chip divin; în mod 
verosimil, dat fiind că fiecare artă şi filozofie a fost descoperită 
de mai multe ori, după putinţă, şi iarăşi pierdută, şi acele 
opinii /ale celor vechi/ au fost păstrate, ca nişte relicve, până 
în vremea noastră. 72 

Doar până în acest punct, aşadar, e pusă în evidenţă opinia 
strămoşească şi a oamenilor de la începuturi. 


Capitolul 9 

Există unele dificultăţi privitoare la Intelectul /divin/. Intr-a¬ 
devăr, el pare a fi cel mai divin dintre lucrurile care ni se arată, 
dar a arăta în ce fel este el astfel presupune a se depăşi anumite 
probleme. Căci fie că el nu gândeşte nimic-, atunci de ce ar fi 
el un lucru divin, când mai degrabă ar fi ca cineva care doarme ? 
Fie gândeşte, dar atunci există altceva mai presus de el; iar în 
acest caz nu e gândire /pură/ ceea ce îi constituie Fiinţa, ci 
virtualitate/a gândirii/, şi nu ar putea fi /el/ cea mai bună Fiinţă. 73 

Căci prin intermediul faptului de a gândi el posedă valoarea 
sa. Apoi, fie că Fiinţa sa este intelect, fie că este gândire, ce 
anume gândeşte el ? Fie că se gândeşte pe sine însuşi, fie gân¬ 
deşte altceva. Iar dacă gândeşte ceva diferit, oare este vorba 
despre mereu acelaşi lucru, sau despre ceva diferit? Dar oare 
diferă prin ceva, sau nu e nici o diferenţă dacă gândeşte Fru- 


72 Aristotel crede că anumite catastrofe întrerup evoluţia cunoaş¬ 
terii, care astfel trebuie reluată iar de la început. 

73 Dacă Intelectul divin nu gândeşte nimic, el nu este perfect, 
deoarece nu-şi exercită funcţia principală. Dacă gândeşte un alt obiect 
în afara lui însuşi, obiectul respectiv, reprezentând un scop, îi va fi 
superior. Fiindu-i superior, intelectul nu va fi actualizare pură, sau 
gândire pură, căci atunci nu ar mai putea fi nimic care să i fie superior. 
Soluţia este ca Intelectul divin să se gândească pe sine. 

moşul, sau dacă gândeşte ceva întâmplător ? Sau e chiar absurd 
să reflecteze la unele lucruri ? 

E clar, prin urmare, că /Intelectul divin/ gândeşte obiectul 
cel mai divin şi mai de preţ şi că /acesta/ nu se modifică. Căci 
schimbarea se face înspre mai rău, iar aşa ceva este deja o mişcare. 

Mai întâi, aşadar, dacă El nu este gândire /pură/ ci posibili¬ 
tate sau virtualitate /a gândirii/, se poate spune pe drept cuvânt 
că pentru el continuitatea gândirii ar fi ceva trudnic. 74 

Apoi, e clar că ar exista altceva mai valoros decât Intelectul, 
anume obiectul gândit. Căci faptul de a gândi şi gândirea se află 
chiar şi la cel care gândeşte obiectul cel mai rău, astfel încât dacă 
acest obiect este evitabil (şi e preferabil să nu vezi unele lucruri 
decât să le vezi), gândirea nu ar putea fi lucrul cel mai bun. 75 

Aşadar, El se gândeşte pe sine, de vreme ce El este cel mai 
bun, iar gândirea /sa/ este gândire a gândirii <fţ voiţau; vofioeax; 
vor|aiq>. 

Dar se pare că ştiinţa, senzaţia, opinia şi gândirea au întot¬ 
deauna un obiect diferit, şi numai în mod auxiliar se au pe sine 
drept obiect. Apoi, dacă a gândi şi a fi gândit sunt ceva diferit, 
conform cu care dintre acestea îi soseşte Lui binele ? Căci esenţa 
gândirii şi a lucrului gândit sunt diferite. 

Răspund că, în unele cazuri, ştiinţa reprezintă obiectul /gân- 1075 a 
dirii/; de exemplu, în activităţile creative lipsite de materie, 

Fiinţa şi esenţa reprezintă /obiectul ştiinţei/, iar în activităţile 
teoretice raţiunea şi gândirea reprezintă obiectul /ştiinţei/. 7 ’ 1 

74 Efortul apare atunci când ceva devine din virtualitate actuali¬ 
zare, deoarece este mereu nevoie de un motor activ care să facă aceasta. 

(Astăzi am spune că orice lucru mecanic presupune un consum de 
energie care se face pe seama măririi entropiei unui sistem.) Intelectul 
divin este însă actualizare pură, lipsită de orice virtualitate. 

75 Aristotel vrea să demonstreze că Intelectul divin se gândeşte 
pe sine. Intr-adevăr, obiectul inteligibil este întotdeauna superior inte¬ 
lectului care îl gândeşte, fiind, în calitate de obiect inteligibil, finali¬ 
tatea sa. Dar există şi lucruri rele şi urâte care sunt gândite. Atunci 
cu atât mai mult gândirea respectivă va fi ceva inferior. Aşadar, pentru 
a fi perfectă gândirea trebuie să se gândească pe sine. 

76 Aristotel observă că, cu cât o disciplină este mai teoretică, ea 
pare să se ia pe sine în mai mare măsură drept obiect al cunoaşterii. 

Aşadar, neexistând diferenţă între ceea ce formează obiec¬ 
tul gândirii şi intelect, atunci când nu există materie, ele vor 
fi identice, iar gândirea va fi una cu obiectul gândirii. 

Totuşi mai rămâne o dificultate: oare obiectul gândirii /lui 
Dumnezeu/ este compus ? în acest caz, el s-ar transforma /in¬ 
trând / în părţile întregului /Univers/. Sau, mai curând, orice 
nu are materie este indivizibil. După cum intelectul uman are 
de-a face cu ceea ce este necompus măcar într-un moment 
determinat (în acel moment, el nu-şi are binele plasat într-o 
parte, sau într-o alta, ci fericirea sa supremă se găseşte în între¬ 
gul /obiectului gândit/), tot astfel Gândirea însăşi se posedă 
pe sine de-a lungul întregii eternităţi. 77 


Capitolul 10 

Trebuie cercetat şi în ce fel Natura Totului posedă binele şi 
optimul: oare ca pe ceva despărţit şi intrinsec, sau ca pe o ordine ? 
Sau în ambele feluri, precum o armată: căci binele /armatei/ 
se află şi în ordinea /ei/, şi în comandant. Mai degrabă — în 
acesta. Căci nu comandantul există datorită ordinii, ci ordinea 
există datorită comandantului. 

Toate sunt ordonate laolaltă într-un anume mod, dar nu 
într-un mod similar: şi înotătoarele, şi înaripatele, şi plantele 
/sunt astfel/. Şi nu e posibil să nu existe un raport al unui lucru 


De exemplu, ştiinţele discută asupra propriilor lor definiţii sau concepte 
de bază. S-ar putea spune, prin urmare, că absenţa materiei tinde să 
identifice gândirea cu obiectul său. 

77 Obiectul gândirii îl formează în general lucrurile compuse: o 
definiţie constă, de pildă, din reuniunea dintre un gen şi o diferenţă. 
Cum ar putea însă Intelectul divin să gândească ceva compus ? Ana¬ 
logia lui Aristotel este cu intuiţia sau contemplaţia mistică, ce par să 
cuprindă obiectul gândirii ca pe un tot, fără să-l mai distingă în părţi. 
Această condiţie apare intelectului uman doar uneori, producând o feri¬ 
cire supremă; pentru Intelectul divin ea constituie condiţia permanentă. 

cu un altul, ci există mereu un astfel de raport, deoarece toate 
sunt ordonate laolaltă în raport cu un /principiu/ unic. 

Lucrurile acestea se petrec ca într-o casă unde există numai 
foarte puţin loc de activitate la întâmplare pentru persoanele 
libere, ci toate lucrurile, sau majoritatea lor sunt ordonate. în 
schimb, sclavii şi animalele au în mică măsură parte de binele 
comun, şi, în cea mai mare măsură, acţionează la întâmplare. 
Un astfel de principiu pentru fiecare vietate îl reprezintă natura 
sa. Vreau să spun că toate lucrurile ajung să fie în mod necesar 
distinse, şi că astfel sunt şi alte /aspecte/ la care toate participă 
în vederea Totului. 78 

Nu trebuie să omitem câte consecinţe imposibile sau absurde 
rezultă pentru cei care văd lucrurile altfel, ce fel de lucruri spun 
cei care grăiesc mai bine şi la cine se află cele mai mici dificultăţi. 

Toţi filozofii susţin că toate lucrurile se nasc din contrarii. 
Dar nici acest „toate", nici „din contrarii" nu este corect: căci 
ei nu vorbesc despre substraturile unde se află contrariile — 
cum apar şi acestea din contrarii ? într-adevăr, contrariile rămân 
neafectate fiecare de celălalt. Noi rezolvăm această dificultate 
în chip adecvat spunând că există şi un al treilea termen , 79 
Unii filozofi consideră materia ca fiind unul dintre con¬ 
trarii, precum cei care opun inegalul egalului, sau multiplul 
unului. Această chestiune se rezolvă şi ea în acelaşi mod: mate¬ 
ria nu e un contrariu opus altui contrariu . 80 

în plus, toate vor participa la Rău, în afară de Unu. Căci 
Răul este unul dintre cele două elemente. 


78 Text nesigur. 

79 Materia. Existenţa contrariilor — de pildă, caldul şi recele — pre¬ 
supune existenţa unui substrat — de pildă, apa — care să poată deveni, 
pe rând, ambele contrarii. Aşadar, afirmaţia — aparţinând mai ales 
filozofilor naturii — că totul se naşte din contrarii este falsă. 

80 Trebuie observat că la Aristotel materia nu este opusă formei 
ca un contrariu altui contrariu. Materia este virtualitate, iar forma este 
actualizarea virtualităţii. Sunt avuţi în vedere pitagoricienii şi plato- 
nicienii. în Timaios 50d-51a, materia („doica") este văzută ca repre¬ 
zentând un principiu opus Demiurgului. 

Alţi filozofi nu consideră drept principii Binele şi Răul. în 
fapt, pretutindeni mai ales Binele este principiu. 81 

Aceştia au dreptate considerând Binele drept principiu, dar 
1075 b în ce fel este el principiu nu ne spun, anume dacă este astfel luat 
ca finalitate, ca principiu motrice, ori ca formă. 

Empedocles spune şi el absurdităţi: într-adevăr, el spune 
că Prietenia este Binele. Dar ea este principiu şi luată ca raţiune 
motrice (strânge laolaltă toate cele), şi luată ca materie, deoarece 
este o parte din amestecul originar. Or, dacă e cu putinţă ca 
acelaşi lucru să fie principiu şi ca materie, şi ca raţiune motrice, 
totuşi esenţa /celor două raţiuni/ nu e identică; potrivit cu care 
din cele două acţionează atunci Prietenia? Dar este absurd şi 
faptul că Ura este indestructibilă, de vreme ce, pentru el, Ura 
este Fiinţa Răului. 82 

Anaxagoras, pe de altă parte, spune că Binele este principiu, 
luat ca raţiune motrice. într-adevăr, Intelectul pune în mişcare, 
dar pune în mişcare în vederea a ceva, de unde rezultă că acel 
ceva /este Binele/, afară doar dacă nu se întâmplă precum spu¬ 
nem noi. Iar arta medicală este cumva sănătatea. 83 

Este, de asemenea, absurd că el nu propune un contrariu 
Binelui şi Intelectului. 

Toţi cei care vorbesc despre contrarii nu se servesc de con¬ 
trarii /cum trebuie/, afară doar dacă nu s-ar aşeza în ordine 
/teoriile lor/. Şi nimeni nu spune din ce pricină unele lucruri 
sunt pieritoare, în timp ce altele sunt nepieritoare, şi asta deşi 
consideră că toate lucrurile provin din aceleaşi principii. 


81 Este vorba despre platonicieni. 

82 Răul nu este etern la Aristotel, ca la Platon, deoarece incorup¬ 
tibilitatea este Binele. 

83 Intelectul este B inele, dar ca scop sau finalitate, şi nu pur şi sim¬ 
plu ca raţiune motrice, fiindcă orice se mişcă se mişcăîn vederea a ceva, 
şi acel ceva este Binele. Ana medicală (care există în mintea medicului) 
este o virtualitate care se actualizează în vederea unui scop — sănăta¬ 
tea — ce reprezintă Binele. Aşadar, cele două pot fi, într-un anume 
sens, identificate. 

în plus, unii susţin că cele-ce-sunt provin din ceea ce nu este. 
Alţii, ca să nu fie siliţi să facă aceasta, reduc totul la Unu. 84 

în plus, nimeni nu spune de ce există veşnic generare şi care 
este cauza generării. 

Şi este necesar ca cei care admit două principii să aibă în 
vedere un alt principiu superior, 85 iar cei care aşază Formele 
drept principii trebuie şi ei să aibă în vedere un alt principiu 
superior. Căci din ce pricină ar participa sau participă /lucru¬ 
rile senzoriale la Forme/? 86 

Iar ceilalţi filozofi trebuie să aşeze ceva contrariu înţelep¬ 
ciunii şi celei mai nobile ştiinţe, în timp ce noi nu trebuie să 
facem aşa ceva. într-adevăr, nu există nimic contrariu Primu¬ 
lui, deoarece toate contrariile au materie şi acestea există în 
virtualitate /în materie/. Ignoranţa, contrară /înţelepciunii/, s-ar 
referi la un obiect contrar /principiului suprem/, dar nu există 
nimic contrar Primului. 87 

Iar dacă alături de lucrurile senzoriale nu vor exista şi alte 
entităţi, nu va exista principiu, ordine, generare şi cele cereşti, 
ci vom avea mereu un principiu al /ultimului/ principiu, precum 
la teologi şi la filozofii naturii. 

Iar dacă vor exista Formele /platoniciene/ sau Numerele 
/pitagoriciene/, ele nu vor putea fi raţiuni şi cauze pentru nimic. 
Iar dacă totuşi vor fi cauze /pentru unele lucruri/, cel puţin 
mişcarea va fi inexplicabilă. în plus, cum va apărea mărimea 
şi corpul continuu din entităţifără dimensiune ? Căci numărul 

84 Referire la Hesiod şi la alte teorii mitologice care pun Haosul 
la originea lumii. Apoi, referire la Parmenide şi la eleaţi. 

85 într-adevăr, dacă se admit Răul şi Binele drept principii, ele, 
fiind contrarii, trebuie să se afle într-un substrat, şi atunci acela este 
principiu, şi nu cele două. 

86 Lipseşte — crede Aristotel — raţiunea eficientă. 

87 Pentru dualişti ar trebui să existe o ştiinţă contrarie ştiinţei 
supreme a Binelui (ignoranţa), devreme ce Răul are consistenţă onto¬ 
logică; or, ignoranţa nu este, de fapt, o ştiinţă, ci o privaţiune de ştiinţă, 
ceea ce este normal, de vreme ce nu există un principiu opus Principiului 
sau Binelui. Aşadar, o astfel de ştiinţă stranie nu poate exista. 

nu poate produce corpul extins nici luat ca raţiune motrice, 
nici luat ca raţiune formală. 

Insă nu va exista nici unul măcar dintre contrariile care pro¬ 
duc /lucrurile/ şi le pun în mişcare, fiindcă ar fi posibil ca ele 
să nu existe. Dar faptul de a produce ceva este posterior posi¬ 
bilităţii /de a produce/. în consecinţă, existenţele eterne nu vor 
exista. Or, ele există. Prin urmare, trebuie renunţat la una dintre 
aceste premise, şi cum anume s-a arătat. 88 

Apoi, nimeni nu spune prin ce anume numerele, ori sufletul 
şi trupul, şi în general orice formă şi lucru formează o unitate. 
Şi nici nu e posibil să spună de ce, dacă nu ar face-o în felul 
nostru, anume că existenţa unei cauze motrice /produce această 
unitate/. 89 

Cei care însă, afirmând că numărul matematic vine mai întâi 
şi că astfel există mereu o altă Fiinţă care urmează /altei Fiinţe/ 
şi /mereu/ alte principii pentru fiecare /Fiinţă/, fac din Fiinţa 
Totului o realitate lipsită de unitate şi acceptă /existenţa/ mai 
1076 a multor principii. 90 (Căci o Fiinţă, la ei, prin faptul că există 
sau nu există, nu contribuie cu nimic la /existenţa/ altei Fiinţe.) 

Or, realitatea refuză să fie guvernată rău: „nu-ibine cu mulţi 
stăpâni, aşa că, fie stăpânitorul unul singur .“ 91 


88 Aristotel revine la ideea că eternitatea Universului presupune 
necesitatea sa, ceea ce presupune prioritatea actualizării asupra virtua¬ 
lităţii sau posibilului. 

89 Cauza motrice transformă virtualitatea în actualizare şi astfel 
realizează unitatea dintre ele, sau dintre materie şi formă. 

90 „Realitate episodică" — spune literal Aristotel — referindu-se 
la aceşti pitagoricieni, probabil, care văzând realitatea sub forma 
numerelor matematice (şi nu a numerelor transcendente, precum pla- 
tonicienii) au tendinţa să piardă unitatea existenţei. 

91 Homer, Iliada, II, 204. 

Critica teoriilor pitagoriciene şi platoniciene care atribuie nume¬ 
relor şi Formelor o existenţă autonomă. Entităţile matematice (puncte, 
suprafeţe, corpuri geometrice) nu pot exista ca atare în corpurile 
fizice. Ele nu sunt Fiinţe, ci proprietăţi, dar ştiinţa se poate referi la 
ele prin metoda abstragerii. 

Teoria Formelor: cum şi de ce a apărut ea. Rolul lui Socrate. Auto¬ 
nomizarea definiţiilor la urmaşii acestuia. Obiecţiile lui Aristotel, 
unele reluate din Cartea Alpha mare. 

Reluarea obiecţiilor la teoria Numerelor ideale, considerate Fiinţe 
de către unii platonicieni, cât si de către pitagoricieni. Diferite variante 
ale teoriilor respective. Chestiunea posibilităţii combinării unităţilor 
aflate în interiorul unui număr. Diferite obiecţii. Numerele nu pot 
fi autonome, iar Formele nu pot fi numere, aşa cum susţin unii plato¬ 
niciene Cum sunt unităţile din care sunt alcătuite numerele. Critica 
teoriilor pitagoriciene care consideră numere entităţi materiale. Critica 
teoriilor platoniciene care văd în Unul şi în Marele şi Micul un prin¬ 
cipiu. Se reia critica teoriei Formelor. Formele au caracteristici de 
universale dar şi de individuale. Imposibilităţile ce decurg de aici. 
Universalul este virtualitate, individualul este actualizare. 



Capitolul 1 


S-a arătat în ce fel este Fiinţa lucrurilor senzoriale, în analiza 
dedicată /Fiinţelor/ naturale, referitoare la materie <ev xfi pcOo&p 
rfi tcov (pucnKWv rapi Tfjq uA.r)q>, apoi vorbindu-se despre Fiinţa 
luată ca actualizare. 1 

Or, de vreme ce cercetăm dacă există o Fiinţă imobilă şi 
eternă în afara celor senzoriale, şi dacă există, care este ea, tre¬ 
buie mai întâi cercetate opiniile altora; astfel încât dacă ei ar 
greşi pe undeva, să nu mergem laolaltă cu ei, în timp ce, dacă 
am avea vreo opinie în comun cu ei, să nu ne mâniem împotriva 
noastră înşine în mod particular. Căci este de dorit asta, dacă 
poţi spune unele lucruri mai bine /decât predecesorii/, iar pe 
altele — nu mai rău. 

Or, există două opinii în legătură cu aceste probleme: unii 
susţin că entităţile matematice, precum numerele, liniile şi 
elementele înrudite, sunt Fiinţe; apoi /alţii susţin/ că Formele 
sunt Fiinţe. Acum, dat fiind că unii filozofi au în vedere ambele 
genuri, atât Formele, cât şi numerele matematice, alţii consi¬ 
deră că ambele au aceeaşi natură, în vreme ce alţii spun că există 
numai Fiinţe matematice, trebuie cercetat mai întâi în legătură 
cu entităţile matematice. 2 

Iar aceasta trebuie să o facem, fără să adăugăm/numerelor/ 
o altă natură, de pildă, /să ne întrebăm/ dacă sunt cumva sau 

1 Se crede de obicei că Aristotel se referă la Fizică', dar nu văd de 
ce referinţa nu ar fi la Cărţile Zeta, Epsilon şi Theta ale Metafizicii. 

1 Primul grup de filozofi este format de Platon şi de discipolii 
fideli; cel dc-al doilea cuprinde pe Xenocrate şi discipolii săi. Al treilea 
cuprinde pe Speusippos şi discipolii săi. 

nu Forme, sau dacă ele sunt sau nu principii şi Fiinţe ale 
lucrurilor. Ci, trebuie să vorbim despre numere numai ca despre 
entităţi matematice, fie că ele există /autonom/, fie că nu există, 
si dacă există, în ce fel anume. Apoi, vom vorbi separat despre 
Formele însele luate absolut şi /doar/ atât cât o cere regula 
/metodei/ <koc0’ ooov vopou x«ptv>. Căci aceste subiecte s-au 
tot vehiculat în cărţile destinate publicului larg «curo tcov 
eiţonripiKcîbv Xoytovx 3 

După aceasta, trebuie să îndreptăm cercetarea spre ches¬ 
tiunea esenţială, anume dacă Fiinţele şi principiile lucrurilor 
sunt numere şi Forme. După chestiunea Formelor, aceasta este 
cea de-a treia cercetare. 4 

însă este necesar, dacă există /în realitate/ entităţile mate¬ 
matice, ele să fie sau precum unii spun că ele sunt, sau să fie 
separate de lucrurile senzoriale (unii filozofi spun că ele sunt 
astfel). Sau, dacă nu sunt nici într-un fel, nici în celălalt, fie 
nu există în nici un fel, fie există în alt mod; astfel încât pro¬ 
blema controversabilă pentru noi va fi nu existenţa acestor 
entităţi, ci felul acestei existenţe. 


Capitolul 2 

Că, aşadar, /entităţile matematice/ nu pot exista /ca atare/ 
în corpurile senzoriale şi că, deopotrivă, argumentul respectiv 
1076 b este fictiv s-a spus. Astfel, s-a arătat în Cartea dedicată aporiilor, 
că două corpuri nu pot ocupa deodată acelaşi loc 5 ; s-a mai spus 
— şi ţine de acelaşi raţionament — că celelalte puteri şi naturi 
se află în corpurile fizice şi că nici una nu este separată de ele. 

3 Este probabil o referire la lucrările publicate ale lui Aristotel, 
numite „cxoterice", în contrast cu lucrările destinate şcolii, precum 
e şi cazul Metafizicii. 

4 Aşadar prima problemă este dacă există Numere în sine, a 
doua — dacă există Forme în sine, iar a treia — dacă Numerele sunt 
Forme sau nu. 

5 Cartea Beta, cap. 2. 

Lucrurile acestea s-au spus mai înainte; în plus, este clar 
că nu e posibil de divizat vreun corp /real/, oricare ar fi el, /în 
entităţi matematice/. Căci el ar trebui să se dividăîn suprafeţe, 
acestea în linii, liniile în puncte, astfel încât, dacă este imposibil 
de divizat punctul, nici linia /nu va putea fi divizată/, iar dacă 
aceasta nu poate fi divizată, nici restul nu poate fi. Care este 
deosebirea, fie că acestea /entităţile matematice/ sunt naturi 
de acest tip, fie că ele nu sunt astfel, dar se află situate în ase¬ 
menea naturi /indivizibile/? Consecinţele vor fi identice. 6 

Căci /entităţile matematice/ se vor diviza, odată ce corpu¬ 
rile fizice sunt divizate, sau, altminteri, nici măcar naturile fizice 
nu vor fi divizibile /complet/. 

Dar nu-i cu putinţă nici ca astfel de naturi (numerele) să 
fie separate /de corpurile fizice/. Căci dacă vor exista corpuri 
separate de corpurile senzoriale, diferite de acestea şi anterioare 
corpurilor sensibile, e limpede că şi alături de suprafeţele /fizice/ 
trebuie să existe suprafeţe /diferite/, la fel ca şi puncte şi linii 
(potrivit aceluiaşi raţionament). Iar dacă vor exista toate acestea, 
iarăşi vor exista, alături de suprafeţele corpului matematic, şi 
linii, şi puncte diferite şi separate (căci clementele necompuse 
sunt anterioare celor compuse; şi, dacă este adevărat că corpu¬ 
rile non-senzorialc sunt anterioare celor senzoriale, conform 
aceluiaşi raţionament şi suprafeţele luate în sine vor fi ante¬ 
rioare suprafeţelor aflate în corpurile imobile, astfel încât vor 
exista alte suprafeţe şi linii diferite de cele asociate corpurilor 
/matematice/ separate /de corpurile fizice/. Unele suprafeţe 
şi linii sunt ataşate corpurilor matematice, în timp ce celelalte 
sunt anterioare corpurilor matematice). 7 


6 Corpurile fizice se divid în alte corpuri şi nu în entităţi mate¬ 
matice, şi această diviziune se poate face la infinit. Dimpotrivă punctul 
este indivizibil, de unde rezultă că dfvizibilitatea restului ar fi restrânsă. 

7 Entităţile simple — spune Aristotel — sunt anterioare entităţilor 
compuse. Or, corpul, sau suprafaţa matematică sunt simple în raport 
cu corpul sau cu suprafaţa fizică, deci sunt anterioare acestora (nu 
au materie). Dar suprafaţa matematică luată în sine este şi ea mai simplă 
decât suprafaţa matematică asociată corpului, aşadar, ea ar trebui să 

Şi iarăşi, vor exista linii ale acestor din urmă suprafeţe, faţă 
de care vor trebui să existe alte linii şi puncte anterioare din 
pricinaaceluiaşi raţionament. Şi iarăşi/vortrebui să existe/ alte 
puncte anterioare acestor puncte plasate pe liniile anterioare, 
puncte în raport cu care nu vor mai exista alte puncte diferite. 8 

Apare, prin urmare, o aglomerare /de linii şi de puncte/ 
absurdă: rezultă, astfel, câte un singur rând de corpuri în afara 
celor senzoriale, dar sunt câte trei rânduri de suprafeţe — cele 
situate în afara suprafeţelor senzoriale, cele aflate în corpurile 
matematice şi cele aflate în afara suprafeţelor din corpurile 
matematice; sunt, apoi, câte patru rânduri de linii, şi câte cinci 
rânduri de puncte. Ne întrebăm, atunci, care dintre acestea fac 
obiectul ştiinţelor matematice ? în orice caz, nu este vorba despre 
suprafeţele aflate în corpul imobil, deoarece ştiinţa se referă 
întotdeauna la realităţile primare. 

Acelaşi raţionament se poate face şi în legătură cu nume¬ 
rele: într-adevăr, în afara fiecăror puncte vor exista alte unităţi 
diferite, ca şi în afarafiecăruia dintre lucrurile senzoriale, apoi 
/în afara/ inteligibilelor, astfel încât vor exista genuri nenu¬ 
mărate de numere matematice. 

în plus, cum să dezlegăm cele obiectate şi în Cartea despre 
1077 a aporii ? într-adevăr, obiectele de care se ocupă astronomia vor 
fi în afara celor senzoriale şi la fel vor fi şi obiectele de care 
se ocupă geometria. Dar cum e posibil să existe un cer şi părţile 
sale /altul decât cel senzorial/, sau vreun alt obiect ce posedă 
mişcare ? La fel se petrec lucrurile şi cu optica şi cu ştiinţa 


fie anterioară suprafeţei asociate corpului. Aşadar, ar trebui să existe 
linii şi suprafeţe anterioare liniilor şi suprafeţelor, ceea ce este absurd. 

8 Corpurile matematiceîn sine sunt compuse din suprafeţe şi linii, 
care, fiind mai simple, ar trebui să fie anterioare. Deci ele vor fi ante¬ 
rioare şi suprafeţelor şi liniilor din corpurile matematiceîn sine. Difi¬ 
cultatea e dată de faptul că suprafeţele, liniile şi punctele apar atât 
ca părţi ale unui compus, cât şi în sine. Un platonician ar putea însă 
susţine că linia din suprafaţă, de exemplu, şi linia în sine sunt identice 
din punct de vedere ontologic, chiar dacă, sub raportul definiţiei defi¬ 
nim suprafaţa cu ajutorul liniei. 

armoniei. Căci /conform platonicienilor/ vor exista sunete şi 
imagini în afara celor senzoriale şi individuale, încât rezultă 
că şi restul senzaţiilor şi al lucrurilor senzoriale / vor fi în aceeaşi 
situaţie/. De ce să existe mai degrabă unele decât altele? Iar 
dacă există astfel de lucruri, vor exista şi animale, dacă există 
senzaţii. 

In plus, matematicienii consemnează anumite proprietăţi 
generale, în afara acestor Fiinţe. Va exista, aşadar, şi această 
Fiinţă intermediară, diferită şi de Forme, şi de entităţile inter¬ 
mediare, sau nu există nici număr /în acest fel/, nici puncte, 
nici mărime, nici timp ? Or, dacă aşa ceva este cu neputinţă, 
este clar că nici acele /Fiinţe matematice/ nu pot să fie despărţite 
de lucrurile senzoriale , 9 

Şi, în general, consecinţa este că se acceptă ceva contrar atât 
adevărului, cât şi verosimilităţii, dacă se susţine că entităţile 
matematice sunt naturi separate. Căci este necesar, de vreme 
ce sunt în acest fel, ca ele să fie anterioare lucrurilor senzo¬ 
riale, dar în realitate ele sunt posterioare lor. Căci o mărime 
nedesăvârşită este anterioară prin geneză, dar e posterioară prin 
Fiinţă, precum e un lucru neînsufleţit faţă de unul însufleţit. 
Este regula stabilită mai înainte: virtualitatea precedă crono¬ 
logic actualizarea; actualizarea precedă ierarhic virtualitatea 
(sub aspectul esenţei sau al Fiinţei). 10 

Apoi, prin ce anume şi când vor forma entităţile matematice 
o unitate? Lucrurile din lumea noastră formează /fiecare în 
parte/ o unitate prin suflet, sau o parte a acestuia, sau prin 


9 Matematicienii şi, în general, oamenii de ştiinţă construiesc 
obiecte abstracte, speciale, ce par separate de realităţile lumii senzo¬ 
riale. Care este statutul ontologic al acestor lumi ? Sunt ele reale, sau 
sunt ficţiuni ? E o chestiune epistemologică esenţială şi care nu a fost 
rezolvată până astăzi, şi poate că, de fapt, nici nu are o rezolvare, 
deoarece foarte multe depind de sensul pe care îl acordăm noţiunii 
de „realitate". 

10 V. CarteaTheta, cap. 8. Corpul fizic, fiind determinat mai mult 
decât corpul matematic, este actualizare în raport cu virtualitate. Prin 
urmare, el este anterior sub raportul Fiinţei. 

altceva — ceea ce este raţional. (Iar dacă /nu există suflet/, ele 
se reduc la multiplicitate şi se descompun.) Dar care este moti¬ 
vul pentru ca entităţi divizibile şi cantitative să formeze unităţi 
şi să persiste laolaltă? 11 

Apoi, felul cum apar aceste entităţi matematice arată /că 
ele nu pot fi separate de lucruri/: în primul rând apare gene¬ 
rarea în lungime, apoi cea în lărgime, apoi cea în adâncime, şi 
aşa s-ar ajunge la final. Iardacă ceea ce este anteriorîn generare 
este posterior prin Fiinţă, corpul ar fi anterior /prin Fiinţă/ 
suprafeţei şi lungimii; şi prin aceasta el ar trebui să fie în mai 
mare măsură desăvârşit şi întreg, prin faptul că el poate deveni 
ceva însufleţit. Dar cum ar putea exista o linie însufleţită, sau 
o suprafaţă ? O astfel de ipoteză ar fi dincolo de putinţa simţu¬ 
rilor noastre! 

In plus, corpul ar fi o Fiinţă (căci el posedă cumva com¬ 
pletitudinea), dar cum ar putea fi liniile Fiinţe? Ele nu sunt 
Fiinţe în calitate de formă, de configuraţie, precum ar fi dacă 
sufletul ar avea acest rol; nici nu sunt Fiinţe în calitate de materie, 
precum este corpul /tridimensional/. Intr-adevăr, nimic nu pare 
capabil sa subziste laolaltă, alcătuit fiind din linii, din supra¬ 
feţe şi din puncte. Or, dacă acestea ar fi Fiinţe-materie, această 
/subzistenţă/ s-ar putea întâmpla. 12 

Fie /punctele, liniile şi suprafeţele/ anterioare prin definiţie; 

1077 b şi totuşi nu toate lucrurile anterioare prin definiţie sunt şi ante¬ 
rioare prin Fiinţă. Sunt anterioare prin Fiinţă cele care, separate 
fiind, au un exces de Fiinţă, dar sunt /anterioare/ prin definiţie 
acele lucruri din ale căror definiţii se compun definiţiile /altor 


11 Lucrurile senzoriale formează unităţi datoiită formei (sufletul 
este forma sau actualizarea trupului). Ar trebui, aşadar, presupusă 
o formă, un fel de suflet, pentru entităţile matematice, care comportă 
un aspect cantitativ. Ar trebui vorbit nu numai despre doi, trei, cinci, 
ci şi despre forma doiului, treiului, cinciului etc. 

12 Corpurile fizice sunt alcătuite numai din alte corpuri; în timp 
ce corpurile matematice sunt alcătuite din puncte, linii şi suprafeţe. 
Este ceea ce îl face pe Aristotel să nege că ultimele ar putea avea reali¬ 
tate existenţială autonomă, sau că ar fi Fiinţe. 

lucruri/. Or, cele două aspecte nu sunt concomitente. într-ade- 
văr, dacă nu există proprietăţi autonome faţă de Fiinţe, precum 
faptul că se mişcă sau e alb, albul este anterior omului alb în 
baza definiţiei, dar nu şi în baza Fiinţei : căci nu este posibil 
să existe alb autonom, ci întotdeauna el există împreună cu com¬ 
pusul (numesc „compus" omul alb). Rezultă în mod evident 
/sub raportul Fiinţei/ că albul nu este anterior nici dacă îl extra¬ 
gem /din compus/, nici nu este posterior dacă îl adăugăm /Fiinţei/. 
Căci vorbim /logic/ despre „omul alb", atunci când adăugăm 
„albului" pe „om". 13 

S-a arătat, astfel, îndestulător că /entităţile matematice/ nu 
sunt Fiinţe în mai mare măsură decât /sunt/ corpurile, că ele 
nu sunt nici anterioare lucrurilor senzoriale, altfel decât doar 
în baza definiţiei; şi că nu e posibil ca ele să fie separate şi auto¬ 
nome. Or, de vreme ce ele nu pot exista în obiectele senzo¬ 
riale, e clar că, fie nu există în nici un chip, fie că au totuşi o 
anumită fiinţare, dar nu una absolută. Căci ne referim la „a 
fi“ în mai multe sensuri. 


Capitolul 3 

După cum şi propoziţiile universale conţinute în entităţile 
matematice nu se referă la lucruri autonome situate în afara 
mărimilor şi a numerelor, ci se referă chiar la acestea, dar nu 
luate ca entităţi ce posedă o mărime /anume/ sau sunt divizibile, 
este limpede că şi în privinţa mărimilor senzoriale pot exista 
definiţii şi demonstraţii; numai că aceste mărimi nu sunt luate 
ca obiecte senzoriale, ci doar ca anumite proprietăţi. 


13 Aristotel distinge planul logic de cel ontologic: anumite entităţi 
sunt anterioare logic, deoarece definiţia lor precedă; dar ontologic, 
ele sunt posterioare, deoarece sunt proprietăţi ale unor Fiinţe, şi nu 
au autonomie. Ontologic, albul nu poate fi extras din compusul „om 
alb", şi nici nu poate fi adăugat „omului" pentru a forma compusul 
respectiv, deşi logic aşa se petrec lucrurile. Este de remarcat că 
noţiunile \6yoc; şi ouola, care în alte părţi par să coincidă, aici sunt 
diferenţiate cu grijă. 

După cum există multe definiţii ce au în vedere lucrurile 
luate numai ca mobile, fără a ne referi la ce este fiecare dintre 
acestea, ca şi la fiecare dintre calităţile sale contextuale, şi nu 
este necesar, de aceea, fie ca un corp în mişcare să fie separat 
de lucrurile senzoriale, fie să existe în asemenea corpuri o 
natură desfăcută /de lucrurile senzoriale/, la fel vor exista defi¬ 
niţii şi ştiinţe referitoare la lucrurile mobile, dar luate nu ca 
mobile , ci numai în calitate de corpuri. Şi de asemenea /vor 
exista ştiinţe şi definiţii referitoare la lucruri/, dar luate numai 
în calitate de suprafeţe, sau numai de lungimi, de asemenea, 
luate ca entităţi divizibile, sau ca indivizibile, dar având o 
poziţie în spaţiu, sau numai luate ca indivizibile. 14 

Rezultă că, d e vreme c e este adevărat d e spus la modul abso¬ 
lut că nu numai entităţile autonome sunt, dar şi că cele care 
nu sunt autonome /sunt/, precum lucrurile mobile, este ade¬ 
vărat de spus în mod absolut şi că entităţile matematice sunt, 
şi ele sunt în felul în care /matematicienii/ spun. 

Şi după cum este adevărat să se vorbească în absolut că 
celelalte ştiinţe au drept obiect nu contextul (de exemplu, /me¬ 
dicina/ nu are drept obiect albul, dacă sănătosul este alb, şi dacă 
ea are ca obiect sănătosul), ci lucrul care îi constituie obiectul. 

1078 a Dacă obiectul /ştiinţei/ este luat ca „sănătos", ştiinţa are drept 
obiect „sănătosul", dacă este luat ca „om", este vorba despre 
ştiinţa omului. La fel stau lucrurile şi cu geometria: chiar dacă 
se întâmplă în context ca obiectele ei să fie senzoriale, dar 
fiindcă ele nu sunt luate ca senzoriale, ştiinţele matematice nu 
au drept obiect lucrurile senzoriale, şi nici nu au drept obiect 
alte lucruri autonome şi separate în raport cu acestea. 

Lucrurile au multe atribute intrinsec contextuale <onp|M(fri K T 
koc9’ aira)t>, în măsura în care fiecare dintre aceste atribute 
aparţine /intrinsec lucrului/. In măsura în care animalul există 


14 Aristotel explică faptul că una dintre metodele fundamentale 
ale ştiinţei este abstractizarea: a privi lucrurile numai sub un anume 
aspect. Aceasta nu înseamnă că lucrurile respective nu au decât acel 
aspect, sau că ele continuu, imanent, au o natură purtând acel aspect. 

fie luat ca femelă, fie luat ca mascul, este vorba despre atribute 
proprii, deoarece nu există o femelă, sau un mascul separate 
de animale. De unde rezultă că şi lucrurile există /pentru 
matematică/ numai luate ca lungimi, sau ca suprafeţe. 15 

Şi, cu cât s-ar referi în mai marc măsură la entităţi primare 
în virtutea definiţiei şi mai simple, cu atât mai mult /ştiinţa 
respectivă/ ar poseda precizie (căci precizia este tocmai simpli¬ 
tate). De unde rezultă că /ca este mai precisă/ când obiectul 
ei e fără mărime decât când posedă mărime; este mai precisă 
când /obiectul/ nu posedă mişcare, iar dacă posedă mişcare, 
este /cea mai precisă ştiinţă aceea care are drept obiect corpul 
antrenat/în mişcarea primă. Intr-adevăr, aceasta este cea mai 
simplă, iar în cadrul ei, /cea mai simplă/ este mişcarea uniformă. 

Acelaşi raţionament este valabil şi în legătură cu armonia 
şi cu optica: într-adevăr, nici una, nici alta nu cercetează lucru¬ 
rile luate ca imagine sau ca sunet, ci luate ca linii şi numere 
(acestea sunt proprietăţi specifice imaginilor şi sunetelor). 16 

Iar la fel procedează şi mecanica, încât, dacă cineva consi¬ 
derând lucrurile separate de caracteristicile lor, cercetează ceva 
în legătură cu ele luate ca atare, nu va greşi deloc, după cum 
nici în cazul geometriei nu ar greşi, dacă ar spune că /o linie/, 
desenată pe pământ şi care nu are un „picior", are un „picior". 
Fiindcă eroarea nu se află în premise. 

Cel mai bine s-ar raţiona asupra fiecăruia dintre aceste lu¬ 
cruri dacă s-ar presupune că non-autonomul e autonom, ceea 
ce fac atât aritmeticianul, cât şi geometrul. 


15 Aşa cum nu există „femelă" sau „mascul" separate de „animal", 
tot aşa nu există proprietăţi geometrice separate de „corp". Dar asta 
nu înseamnă că ele nu pot fi studiate, ca şi când ar fi separate. 

16 Ştiinţele naturii, şi mai ales cele bazate pe matematică, nu iau 
lucrurile ca posedând atribute ca sunet, imagine etc., ci ca având anu¬ 
mite proprietăţi geometrice. Acest lucru este valabil şi pentru ştiinţa 
de după Aristotel: optica studiază culorile luminii asociindu-le cu 
anumite lungimi de undă ale radiaţiei luminoase, iar acustica studiază 
sunetele, dar nu ca senzaţii, ci ca vibraţii de o anumită lungime de 
undă a aerului. 

Omul luat ca om este ceva unitar şi indivizibil. Aşadar, 
aritmeticianul l-ar considera o unitate indivizibilă, apoi ar cer¬ 
ceta dacă omului, luat ca ceva indivizibil, i s-ar asocia vreun 
atribut. Dar geometrul nu ia omul ca om, nici ca indivizibil, 
ci ca pe un corp geometric. Iar atributele care i-ar fi asociate 
/acestui corp geometric/, chiar dacă nu ar fi indivizibil, e clar 
că rămân valabile şi fără ca el să fie /indivizibil şi om/. De aceea, 
geometrii vorbesc cu dreptate şi discută despre lucruri exis¬ 
tente, şi acele lucruri sunt reale. 17 

Căci ceea-ce-este poate fi considerat sub două aspecte: pe 
de-o parte, în actualizare, pe de altă parte, material. 18 

Datfiind însă că binele şi frumosul sunt ceva diferit, deoa¬ 
rece primul se află întotdeauna în acţiuni, în timp ce ultimul 
există şi în lucrurile imobile, cei care susţin că ştiinţele mate¬ 
matice nu afirmă nimic despre frumos sau bine se înşală. 19 
Dimpotrivă, ele le afirmă şi le arată în cea mai mare măsură. 
Căci nu se poate spune că, dacă ele nu dau nume, dar arată 
acţiuni şi raţiuni, nu vorbesc /despre bine şi frumos/. într-a- 
1078 b devăr, formele frumosului sunt ordinea, proporţia şi ceea ce 
este definit, iar pe acestea ştiinţele matematice le prezintă în 
cel mai înalt grad. Şi deoarece acelea reprezintă raţiuni de a fi 
pentru multe alte lucruri (mă refer la ordine şi la ceea ce este 
definit), este limpede că /matematicienii/ ar putea arăta şi o 


17 Tot acest foarte interesant pasaj arată cum Aristotel denunţă 
eroarea în care cad oamenii, şi mai cu seamă filozofii sau oamenii de 
ştiinţă, când conferă o realitate autonomă şi transcendentă unor con¬ 
cepte care au, desigur, o anumită realitate, dar care este relativă. Ab¬ 
stractizarea este un proces mental, prin care lucrurile sunt private, 
în mod artificial şi metodologic, de anumite proprietăţi. Este firesc 
să se procedeze aşa, dar nu este firesc să se considere că există o natură 
sau o realitate dedublate. 

18 Material, adică în virtualitate: faptul că un om este şi un corp 
geometric este o proprietate virtuală a acestuia, care nu este actuali¬ 
zată de antropologie, dar este actualizată de geometru. 

19 Se pare că ar fi vorba despre Aristippos, v. Cartea Beta, cap. 2 
şi nota 5. „Bine" este luat aici în sens moral, în vreme ce „frumos" — 
numai în sens estetic. 

astfel de raţiune de a fi, aceea care e, într-un anume fel, fru¬ 
mosul ca raţiune de a fi. Dar vom vorbi despre toate acestea 
mai adecvat în altă parte. 

Capitolul 4 

Acestea fie zise, prin urmare, în legătură cu entităţile mate¬ 
matice, întrucât ele sunt şi cum sunt, şi în ce fel sunt anterioare, 
în ce fel nu sunt anterioare /lucrurilor senzoriale/. In legătură 
cu Formele trebuie însă să cercetăm mai întâi opinia ce se afir¬ 
mă despre Formă, fără să o asociem naturii numerelor, ci în 
felul în care au înţeles-o la început primii filozofi care au sus¬ 
ţinut că există Forme. 

Teoria despre Forme a apărut la cei care, din pricină că 
credeau în spusele lui Heraclit despre adevăr, potrivit cărora 
toate lucrurile senzoriale sunt în curgere, spun că, dacă este 
să existe o ştiinţă şi o reflectare asupra a ceva, trebuie să mai 
existe alte naturi stabile, în afara celor senzoriale. Căci nu există 
ştiinţă a celor aflate în curgere. 

Socrate s-a ocupat de virtuţile etice şi a încercat primul să 
dea definiţii universale în această materie. Dintre filozofii natu¬ 
rii, doar Democrit s-a atins de această problemă în mică 
măsură, şi a definit cumva caldul şi recele. Pitagoricicnii, mai 
înainte, dăduseră definiţii pentru câteva naturi ale căror noţiuni 
le-au asociat cu numerele, de exemplu: ce este ocazia, sau 
dreptatea, sau căsătoria ? 20 

Dar Socrate, în mod adecvat, cerceta esenţa. 21 Intr-adevăr, 
elîncerca să construiască silogisme, or, principiul silogismului 
este esenţa. 22 Totuşi, dialectica încă nu era în puterea ei, pentru 

20 V. Cartea Alpha mare. 

21 Lit. „cerceta pe ce este". Intr-adevăr, Socrate îşi întreba com¬ 
patrioţii „ce este frumosul, dreptul, prietenia, curajul, virtutea, omul, 
retorica etc.“ 

22 Mai ales minora silogismului de figura I: dacă orice A e B şi 
orice C e A, atunci orice C e B; minora — orice C e A exprimă 
definiţia lui C. 

ca el să poată cerceta contrariile, chiar şi fără /cercetarea/ esen¬ 
ţei, cât şi să poată stabili dacă aceeaşi ştiinţă are ca obiect ambele 
contrarii. 23 Rămân însă două realizări ce i se pot în mod justi¬ 
ficat atribui lui Socrate: raţionamentele inductive şi definiţia 
universală <to opî^eaGat Ka0’ oXot». Ambele constituie prin¬ 
cipiul ştiinţei. 2 * 

Numai că Socrate nu a considerat că universalele şi defini¬ 
ţiile sunt separate /de lucrurile senzoriale/. 

Dar alţi filozofi au făcut acest pas şi au numit Forme ase¬ 
menea entităţi. 25 In consecinţă, în baza aceluiaşi raţionament, 
ei au acceptat că există Forme pentru toate proprietăţile care 
se spun la modul universal. Lor li s-a întâmplat ceva similar 
cu ceea ce păţeşte cineva care, vrând să numere obiecte mai 
puţine, gândeşte că nu va fi în stare/s-o facă/, darcă,făcându-le 
să fie mai multe, le-ar putea număra. 26 


23 Cf. Gorgias, 460a-d; în Hippias minor disputa asupra eventualei 
superiorităţi a lui Odiseu asupra lui Ahile priveşte exact această 
problemă: specialistul poate face nu numai bine, ci şi rău. Este el deci 
superior sau inferior ncspecialistului ? 

21 E greu de stabilit exact contribuţia lui Socrate la teoria For¬ 
melor, deoarece Socrate nu ne-a lăsat scrieri personale. Iar la Platon, 
lui Socrate i se atribuie în mod explicit teoria Formelor (de exemplu, 
în Menon,Phaidons au în Republica). Totuşi, comparând ceea ce spune 
Aristotel cu dialogurile platoniciene de tinereţe, se poate crede că, 
într-adevăr, Socrate descoperise valoarea definiţiei universale a unor 
concepte, la care ajungea în urma unui proces inductiv — adiţionând 
mai multe cazuri particulare. Probabil că el nu formulase, cel puţin 
explicit, autonomia Formelor în raport cu lumea fizică. Nu văd pentru 
ce adesea (V. G. Reale, voi. III, pp. 632-633) se contestă valoarea 
istorică a acestor mărturii despre filozofia lui Socrate. 

25 Platon şi platonicienii. 

26 Pasajul acesta şi în continuare reproduce cu mici diferenţe textul 
din Cartea Alpha mare, capitolul 5. O diferenţă interesantă este că, 
aici, Aristotel nu mai foloseşte persoana I plural pentru a exprima 
opiniile platonicicnilor, ci persoana a IlI-a. Jaeger a considerat că 
faptul dovedeşte anterioritatea Cărţii Alpha mare asupra Cărţii My. 
Aristotel era încă apropiat de Academie când a scris cartea Alpha, 

Intr-adevăr, există mai multe Forme, ca să spunem aşa, decât 
lucrurile senzoriale ale căror raţiuni acei filozofi le-au căutat 
când au avansat de la lucruri spre Forme. Intr-adevăr, pentru 
fiecare lucru există — spun ei — o entitate cu acelaşi nume, 
situată alături de Fiinţele /lucrurilor senzoriale/ 27 şi pentru 
toate lucrurile există o unitate ce integrează o multiplicitate, 
fie că este vorba despre obiecte terestre, fie că este vorba despre 
lucruri eterne. 

în plus, nici unul dintre modurileîn care /platonicienii/ de¬ 
monstrează existenţa Formelor nu se arată evident: unele 
argumente nu conduc la o consecinţă necesară, în timp ce, por¬ 
nind de la alte argumente, rezultă Forme chiar şi pentru enti¬ 
tăţile cărora ei nu vor să le atribuie Forme: astfel, potrivit cu 
argumentele extrase din ştiinţe, vor exista Forme pentru toate 
câte fac obiectul ştiinţelor; iar potrivit cu argumentul /ce postu¬ 
lează câte o Formă/ pentru orice unitate ce integrează o multi¬ 
plicitate, vor exista şi Forme ale negaţiilor; potrivit cu argumentul 
că se poate concepe un atribut al unui lucru dispărut, vor exista 
Forme şi pentru lucrurile dispărute, de vreme ce există o ima¬ 
gine mentală a acestor lucruri. 

Mai departe, să observăm că argumentările mai riguroase 
/în favoarea Formelor/ creează Forme ale relativelor, despre 
care /platonicienii/ neagă că ar fi cuprinse într-un gen în sine. 
în fine, alte argumentări conduc la consecinţa „celui de-al 
treilea om“. 

în general, argumentele în favoarea Formelor suprimă ceea 
ce susţinătorii Formelor doresc să existe încă mai mult decât 
îşi doresc să existe Forme: ar rezulta, astfel că nu Dualitatea 
e primordială, ci numărul, că relativul e anterior numărului şi 


dar se îndepărtase deja mult în momentul redactării Cărţii My. Evi¬ 
dent, lucrurile se pot explica şi altfel: Cartea Alpha mare este intro¬ 
ductivă, iar cititorul nu cunoaşteîncă ontologia lui Aristotel. Cartea 
My este concluzivă; cititorul ştie cum înţelege Aristotel realitatea, 
Fiinţa şi problema autonomiei universalelor, astfel încât utilizarea 
persoanei I plural ar fi nelalocul ei şi producătoare de confuzii. 

27 Se poate înţelege şi: „în afară de Fiinţe". 

e anterior chiar intrinsecului, apoi toate consecinţele pe care 
unii /dintre platonicieni/ le deduc din teoria Formelor ajung 
în contradicţie cu premisele de la care ei au pornit. 

Mai departe: conform teoriei ce afirmă existenţa Formelor, 
vor exista nu doar Forme ale Fiinţelor, ci şi ale multor altor 
entităţi. Căci un concept unic poate aparţine nu numai Fiin¬ 
ţelor, ci şi unor realităţi ce nu sunt Fiinţe, iar ştiinţele au ca 
obiect nu numai Fiinţa, şi astfel de situaţii sunt nenumărate. 
Dar, dacă se ţine seama de necesitatea logică şi de reprezentările 
despre Forme şi dacă Formele presupun participare, vor exista 
în mod necesar numai Forme ale Fiinţelor. Căci participarea 
/lucrurilor/ la Forme nu se face dependent de context — într-un 
caz da şi într-altul nu — ci trebuie să existe o participare la 
fiecare Formă de aşa manieră, încât ea să nu poată fi subiectul 
unei predicaţii ulterioare. Spun ceva de felul următor: dacă ceva 
participă la Forma Dublului în sine, acel ceva participă şi la 
Eternitate, numai că participă la aceasta din urmă contextual, 
căci e dependent de context ca dublul să fie etern. Astfel încât 
Formele vor fi [ale] Fiinţeflor], 

Dar aceleaşi /nume/ desemnează Fiinţa atâtîn lumea teres¬ 
tră, cât şi în lumea inteligibilă. Căci, dacă nu e aşa, ce semni¬ 
ficaţie va avea afirmaţia că ceva — unitatea ce integrează 
multiplicitatea — are fiinţare aparte faţă de lucrurile sensibile ? 
Iar dacă există o aceeaşi formă şi pentru Forme, şi pentru 
lucrurile care participă la forme, va exista un ce comun /între 
lucruri şi Forme/. (Atunci, ce este mai curând Forma atât 
pentru dualităţile pieritoare, cât şi pentru cele multiple, dar 
eterne — oare Forma ce e /chiar/ Dualitatea una şi aceeaşi, sau 
e o Formă comună şi Dualităţii, şi unei dualităţi oarecare ?) 

Iar dacă nu există o aceeaşi formă /pentru Forme şi pentru 
1079 b lucrurile care participă la Forme/, toate acestea ar avea comun 
doar numele, şi ar semăna între ele în modul în care cineva ar 
numi „om“ atât pe Callias, cât şi un lemn, fără să întrevadă 
nimic comun între ei. 

Iar dacă, în alte privinţe, vom admite că definiţiile comune 
se potrivesc cu cele ale Formelor — de pildă, că pentru Cercul 
în sine avem /definiţia/ „o figură plană", cât şi celelalte părţi 



CARTEA MY (XIII) 


479 


ale definiţiei — se va adăuga însă /definiţiei respective/ faptul 
că Cercul în sine există. Trebuie însă băgat de seamă ca această 
adăugire să nu fie cu totul de prisos: într-adevăr, cărei părţi a 
cercului i se va adăuga /respectivul termen/? Centrului, supra¬ 
feţei, sau întregului ? Căci toate /părţile/ aflate în Fiinţă sunt 
Forme. De exemplu, „animalul" şi „bipedul" /sunt Forme/. 

în plus, e evident necesar ca /acea caracteristică adăugată/ 
să fie ceva, precum suprafaţa, o natură anume, care va fi ima¬ 
nentă tuturor Formelor, ca un gen . 28 


Capitolul 5 29 

Dar cea mai marc dificultate a /teoriei Formelor/ ar fi de 
a înţelege cu ce anume contribuie Formele la /înţelegerea/ 
entităţilor eterne, dar senzoriale, sau a celor care se nasc şi pier. 
Căci Formele nu posedă raţiunile de a fi ale mişcării şi ale 
transformării. De asemenea, Formele nu sunt de vreun ajutor 
pentru ştiinţele care se ocupă cu realităţile senzoriale; aceasta 
deoarece —/în opinia platonicienilor/ — Formele nu constituie 
Fiinţa lucrurilor senzoriale, altminteri, ele ar fi imanente lucru¬ 
rilor. Apoi, Formele nu sunt de ajutor lucrurilor ca să le dea 
fiinţarea, deoarece ele nu sunt imanente acelor lucruri care 
participă la ele. /Dacă ar fi imanente/, Formele ar părea, 


28 Acest argument lipseşte din Cartea Alpha mare. Principiul său 
este că Formele trebuie să aibă aceeaşi definiţie cu lucrurile parti¬ 
culare care participă la ele, cu singura diferenţă că, în cazul Formelor, 
în definiţie se include existenţa. Problema este însă că nu c clar dacă 
existenţa se adaugă părţilor definiţiei (aşa cum se întâmplă cu atri¬ 
butele obişnuite), sau definiţiei în întregul său. Or, dacă se adaugă 
întregului, aşa cum pare verosimil, existenţa va reprezenta un gen 
pentru celelalte Forme, ceea ce este discutabil, deoarece anumite 
Forme nu ar trebui să aibă un gen comun, iar existenţa unui gen 
comun ar reduce lumea la Unul lui Parmenide. 

S-a remarcat că în acest paragraf, absent din Cartea Alpha mare, 
Aristotel revine la persoana I plural: „vom presupune". 

29 Se reia din nou textul din Cartea Alpha mare, cap. 9. 

probabil, că sunt raţiuni de a fi/ale lucrurilor senzoriale/, precum 
albul în combinaţie /cu materia unui lucru/ explică aspectul 
alb /al lucrului/. însă acest argument pe care mai întâi Anaxa- 
goras, apoi Eudoxos şi alţii l-au adus, poate fi respins lesne. 
Este, într-adevăr, uşor de văzut că apar numeroase dificultăţi 
ce decurg dintr-o atare opinie. 

însă nici restul doctrinei nu poate fi susţinut pornindu-se 
de la presupoziţia existenţei Formelor şi aceasta prin nici una 
dintre metodele obişnuite: 

A declara Formele drept modele şi a afirma că celelalte 
lucruri participă la ele înseamnă a rosti vorbe goale şi a apela 
la metafore poetice. Căci ce anume înseamnă „să produci pri¬ 
vind la Forme" ? Este posibil ca ceva, la întâmplare, să fie şi 
să devină asemănător /cu un model/, chiar fără să fi fost repro¬ 
dus /după modelul respectiv/, astfel încât, fie că Socrate ar 
exista sau nu, ar putea apărea /întâmplător/ un om asemănător 
lui Socrate. Acelaşi lucru s-ar întâmpla şi dacă Socrate ar fi 
etern. 

Vor exista apoi mai multe modele pentru acelaşi lucru, astfel 
încât vor exista şi mai multe Forme /pentru acelaşi lucru/, 
precum pentru om — Animalul şi Bipedul, dar, deopotrivă şi 
Omul în sine. Apoi, Formele vor fi modele nu numai pentru 
lucrurile senzoriale, dar şi pentru Formele însele; de exemplu, 
genul este model pentru Formele-specii ce-i aparţin ca gen. 
Astfel că acelaşi lucru va fi şi model şi copie. 

Apoi, ar părea cu neputinţă ca Fiinţa şi lucrul pentru care 
ea este Fiinţă să fie separateîntre ele. încât, cum oare ar putea 
Formele, ce sunt Fiinţele lucrurilor, să fie separate de lucruri ? 

1080 a Dar în Phaidon [99b], aşa se spune că Formele sunt raţiunile 
atât ale fiinţării, cât şi ale devenirii. Să presupunem însă că 
Formele există; totuşi lucrurile /care participă la ele/ rămân 
lipsite de devenire, dacă nu va exista un agent care să le pună 
în mişcare. în schimb, apar multe lucruri, precum o casă sau un 
inel, în legătură cu care /platonicienii/ afirmă că nu există par¬ 
ticipare la Forme. Este posibil, prin urmare, ca şi restul artefac- 
telor să existe şi să apară datorită unor asemenea raţiuni de a 
fi precum le-au indicat spusele de faţă, şi nu datorită Formelor. 

în legătură cu Formele se pot aduce multe obiecţii simi¬ 
lare celor avute în vedere, atâtîn modul de mai sus, cât şi urmând 
metode mai logice şi mai precise. 


Capitolul 6 

După ce am analizat aceste chestiuni, e nimerit să reluăm 
consecinţele legate de numere, care apar pentru cei care spun 
că ele suntFiinţe autonome şi primele raţiuni de a fi ale lucrurilor. 

Or, dacă numărul este o natură şi nu există o altă Fiinţă a 
sa, ci aceasta e chiar el însuşi — după cum spun unii filozofi — 
este necesar fie să existe un prim număr, apoi unul care urmea¬ 
ză, fiecare /număr/ fiind diferit prin specie. Iar aceasta există 
fie la primul nivel, anumeîn cazul unităţilor, şi /atunci/ orice 
unitate este necombinabilă <&at)pPXtytcK;> cu oricare alta, fie 
toate unităţile care îşi urmează imediat în succesiune sunt 
combinabile cu oricare alte unităţi, după cum se spune că este 
numărul matematic. (în numărul matematic, nici o unitate nu 
diferă deloc de nici o alta.) 30 

O altă posibilitate este dacă unele unităţi sunt combinabile, 
în timp ce altele nu sunt. De exemplu, după unu, urmează cea 
dintâi dualitate, apoi triada, apoi restul numerelor, şi unităţile 
din fiecare număr sunt combinabile, de pildă unităţile din prima 
Dualitate sunt combinabileîntre ele, cele din prima Triadă sunt 
şi ele combinabile între ele, şi la fel şi în cazul celorlalte numere. 
Dar unităţile aflate în Dualitatea în sine sunt necombinabile 
cu unităţile aflateîn Triada în sine. De aceea numărul matematic 


30 A considera numerele Fiinţe în sine, autonome, aşa cum do¬ 
reau pitagoricienii şi anumiţi platonicieni, pune destule probleme: 
în primul rând, matematica arată că numerele se pot combina între 
ele, iar unităţile lor nu diferă prin nimic una de cealaltă. Dar Fiinţele 
autonome par că nu pot să se combine liber, iar dacă unităţile sunt 
Fiinţe, atunci numerele în ansamblu nu pot exista. Aristotel exami¬ 
nează în continuare mai multe ipoteze: fie toate numerele sunt Fiinţe, 
fie toate sunt numere matematice, fie diferite ipoteze intermediare. 

este numărat astfel: după unu — doi, adăugându-se unităţii di¬ 
nainte o altă unitate, apoi /este numărat trei/ adăugându-se o 
altă unitate celor două de dinainte, şi aşa mai departe. însă 
/numărul-Fiinţă/ este numărat astfel: după Unu vine Doi, care 
e altceva şi nu îl include pe primul unu; apoi vine Triada care 
nu include Dualitatea, şi aşa şi restul numerelor. 

O altă posibilitate este ca unele numere să fie precum s-a 
spus prima dată, altele, precum le consideră matematicienii, şi, 
în fine, o a treia categorie să fie precum s-a spus la sfârşit. 

1080 b Mai departe: aceste numere trebuie să fie sau separate faţă 
de lucruri, sau neseparate, ci aflate în lucrurile senzoriale (nu 
în felul în care am considerat la început, ci presupunându-se 
că lucrurile senzoriale sunt alcătuite din numere imanente); sau 
unele sunt /imanente/, altele — nu, sau toate sunt /imanente/. 

Acestea sunt, prin urmare, singurele moduri potrivit cu care 
numerele pot să existe cu necesitate. 

însă şi filozofii care consideră că Unul este principiu, Fiinţă 
şi element pentru toate cele, şi că numărul provine din /Unu/ şi 
din altceva, au vorbit despre unul dintre aceste moduri, 
excluzând posibilitatea ca toate unităţile să fie necombinabile. 
Ceea ce este foarte rezonabil. Căci nu este cu putinţă să mai existe 
un alt mod de existenţă al numerelor în afara celor amintite. 

Aşadar, unii filozofi susţin că numerele sunt de două feluri: 
în primul rând, cele care conţin Formele — anteriorul şi 
posteriorul, apoi numerele matematice situate alături de Forme 
şi de obiectele senzoriale; ei le socotesc pe ambele separate de 
lucrurile senzoriale. 31 

Alţi filozofi susţin că numai numărul matematic există, 
fiind prima dintre existenţe şi fiind separat de lucrurile sen¬ 
zoriale. 32 

Iar pitagoriaenii afirmă că există numai un singur /tip/ de 
număr, cel matematic, numai că el nu este separat, ci ei cred 


31 Aceasta era teoria lui Platon şi a urmaşilor fideli, pentru care 
există, pe de-o parte, numerele ideale, pe de altă parte, numerele ma¬ 
tematice. 

32 Ar fi vorba despre Speusippos. 

că din acesta se compun Fiinţele senzoriale. Intr-adevăr, ei 
alcătuiesc întregul Univers din numere, numai că /numerele 
lor/ nu sunt formate din unităţi /lipsite de dimensiune/ 
<|iova5ucou>, ci ei concep unităţile ca având dimensiune. Dar 
par să nu poată explica cum s-a constituit primul Unu ce 
posedă dimensiune. 33 

Un altfilozof susţine că primul număr — acela aparţinând 
domeniului Formelor — este unicul care există. Unii filozofi 
spun că acesta este identic cu cel matematic. 

La fel se opinează şi în privinţa lungimilor, a suprafeţelor 
şi a corpurilor. Unii susţin că elementele matematice sunt dife¬ 
rite de cele aflate dincolo de Forme <petâ zac, i5âaţ>. 34 

Dintre cei cu alte opinii, unii susţin existenţa clementelor 
matematice şi vorbesc despre ele în mod matematic; este vorba 
despre cei care nu cred că numerele sunt Forme, nici nu acceptă 
existenţa Formelor; alţii susţin existenţa elementelor mate¬ 
matice, dar nu vorbesc despre ele în mod matematic. Astfel, ei 
cred că elementele matematice nu pot fi divizate, că nici o 
mărime nu se divide în alte mărimi, şi că dualitatea nu constă 
din unităţi, oricare ar fi acestea. 

Cu excepţia pitagoricienilor, toţi însă consideră că numerele 
sunt alcătuite din unităţi fără dimensiune, anume cei care susţin 
că Unul este element şi principiu al lucrurilor. Doar pitagoricienii 
cred că numerele au dimensiune, aşa cum s-a arătat mai înainte. 

Este limpede din toate acestea în câte moduri se poate vorbi 
despre numere şi că acestea, despre care a fost vorba, sunt toate 
modurile respective. De fapt, toate /duc la consecinţe/ impo¬ 
sibile, unele însă sunt chiar mai absurde decât altele. 


33 Pitagoricienii considerau numerele ca fiind un fel de elemente 
constitutive ale lucrurilor, şi deci imanente lor; dar aşa fiind, ele aveau 
dimensiune. Dificultatea era că unitatea iniţială trebuie concepută ca 
non-dimensională (dacă linia este uni-dimensională). 

34 Platon, într-adevăr, consideră la bătrâneţe că există numere şi 
elemente geometrice ideale, apoi Forme (alcătuite din acele elemente), 
apoi numere matematice, apoi lucruri senzoriale. 

Capitolul 7 

Mai întâi, prin urmare, trebuie să cercetăm dacă unităţile 
1081 a sunt sau nu combinabile; şi, dacă sunt combinabile, în care 
dintre cele două moduri pe care le-am analizat sunt /combi¬ 
nabile/ : Intr-adevăr, este posibil ca oricare unitate să fie necom- 
binabilă cu oricare alta; dar este posibil ca unităţile din Dualitatea 
însăşi să fie necombinabile cu unităţile din Triada însăşi, şi astfel 
să fie necombinabile unităţile din fiecare număr iniţial cu uni¬ 
tăţile celelalte. Dacă, deci, toate unităţile sunt combinabile şi 
nu se deosebesc între ele, ia naştere numărul matematic şi doar 
el singur, şi nu e cu putinţă ca Formele să fie numere. (Ce fel 
de număr va putea fi Omul în sine, sau Animalul în sine, sau 
oricare alta dintre Forme ? Există o singură Formă pentru fiecare 
lucru, de exemplu, unica Formă a Omului în sine şi altă Formă 
unică a Animalului în sine. Dar numerele sunt asemănătoare, 
nediferenţiate şi fără limită, încât acest Trei ar fi cu nimic mai 
mult Omul în sine decât oricare alt număr.) 

Dar dacă Formele nu sunt numere, în general nu e cu 
putinţă ca ele să existe. (Intr-adevăr, din ce fel de principii vor 
fi alcătuite Formele? Numărul este alcătuit din Unu şi din 
Dualitatea indefinită, iar principiile şi elementele sunt consi¬ 
derate a fi ale numărului şi nu este posibil să ordonezi /For¬ 
mele/ nici ca anterioare, nici ca posterioare numerelor.) 35 

Iar dacă unităţile sunt necombinabile, şi în asemenea măsură 
necombinabile încât nici o unitate /nu se poate combina/ cu 
nici o alta, atunci nici măcar numărul matematic nu mai poate 
fi acest/număr/ (căci numărul matematic constă din /unităţi/ 
indiferenţiate, iar cele ce se arată în legătură cu el convin unui 


35 Dacă Formele nu sunt numere, dar numerele sunt principii, 
raportul de anterioritate-posterioritate dintre Forme şi Numerele 
ideale devine echivoc. Provenienţa numerelor ideale din asocierea 
dintre Unu şi Dualitatea indefinită pare să fie o teorie platonică, 
existentă în doctrina nescrisă a lui Platon. Dualitatea indefinită este 
un echivalent pentru „ Marele şi Micul" — alt termen platonic pentru 
a exprima materia sau virtualitatea lipsită de formă. 

asemenea număr), şi nici numărul ideal. Căci nu va mai exista 
Dualitatea primordială, alcătuită din Unu şi din Dualitatea 
indefinită, apoi celelalte numere care vin în continuare, cum 
se spune: Doi, Trei, Patru. Iar unităţile aflate în Dualitatea 
primordială se nasc simultan, fie că, aşa cum primul /susţinător 
al teoriei/ spune 36 , apar din /elemente/ inegale care se egali¬ 
zează, fie că în alt mod. 

Apoi, dacă una din unităţi ar fi anterioară altei unităţi, ea 
ar fi anterioară şi Dualităţii provenind din acele unităţi. Intr-a¬ 
devăr, atunci când există ceva anterior şi ceva posterior, şi 
rezultatul compunerii dintre aceste elemente este anterior 
primului element, şi posterior celuilalt. 

In plus, de vreme ce Unul în sine este primordial, apoi, 
dintre celelalte /numere/ există un unu care stă pe primul loc, 
dar urmează Unului primordial, şi din nou, urmează un al 
treilea element care vine ca al doilea după cel de-al doilea, dar 
este al treilea la rând după Primul Unu, rezultă că unităţile ar 
fi anterioare numerelor de la care îşi iau numele. De exemplu, 
în Dualitate, ar exista cea de-a treia unitate, înainte ca să existe 
Treiul, iar în Triadă — a patra unitate, şi /în Tetradă/ — a cincea, 
înainte ca numerele respective să existe. 37 

însă nimeni dintre /platonicieni/ nu a susţinut că unităţile 
sunt necombinabile în acest fel. Dar potrivit cu principiile 
considerate de ei, e perfect raţional să se întâmple aşa, dar jude¬ 
când adevărul, este imposibil. Căci este perfect raţional să existe 
unităţi anterioare şi posterioare, dacă este adevărat că există 
o primă Unitate /ideală/ şi un Unu primordial, acelaşi lucru 
întâmplându-se şi cu dualităţile, dacă este adevărat că există 
o Dualitate primordială. Intr-adevăr, este raţional şi necesar 
ca după primul element să existe un al doilea, iar dacă există 


36 Desigur, este vorba despre Platon. 

37 După teoria platoniciană a numerelor, există mai întâi un Unu 
primordial, apoi unul aritmetic, apoi doi, trei etc. Or, observă Aristo- 
tel, unul aritmetic este în realitate al doilea element, doi — e al treilea 
şi aşa mai departe. Ceea ce înseamnă că treiul, să zicem, există înainte 
de a apărea efectiv. 


1081 b 

un al doilea, să urmeze şi un al treilea, şi aşa şi celelalte la rând 
(dar este imposibil să fie gândite ambele lucruri simultan — 
că unitatea care urmează Unului este deopotrivă primordială 
şi secundă, şi că mai există şi o dualitate primordială). 

Dar ei consideră o unitate şi un Unu primordiale, dar nu 
au în vedere un unu secund şi terţ; vorbesc despre o Unitate 
primordială, dar nu şi despre una secundă şi terţă. 

E vădit, apoi, că, dacă toate unităţile sunt necombinabile, 
nu se poate să existe Dualitatea în sine, Triada în sine, şi celelalte 
numere /ideale/. Fie că unităţile ar fi indiferenţiate, fie că ele 
s-ar diferenţia una de cealaltă, este necesar ca numărul să se 
numere prin adăugire: de exemplu, dualitatea /se numără/ când 
la unu se mai adaugă unu, triada — când la doi se mai adaugă 
unu, şi tetrada /se numără/ în acelaşi fel. Este imposibil ca 
geneza acestor realităţi numerice să se facă din Unu şi din 
Dualitatea /indefinită/. Căci dualitatea este o parte a triadei, 
aceasta e o parte a tetradei, şi în acelaşi fel se întâmplă şi cu 
restul numerelor. 38 

Or, din Dualitatea primordială şi din Dualitatea indefini¬ 
tă — /susţin platonicienii/ — se naşte tetrada, adică avem două 
dualităţi alături de Dualitatea în sine. Iar dacă nu e aşa, Duali¬ 
tatea în sine va fi o parte, iar cealaltă dualitate i se va adăuga. 
Iar dualitatea va consta din Unul în sine şi din celălalt unu. 
Dar dacă aşa stau lucrurile, este imposibil ca al doilea element 
să fie Dualitatea indefinită. Intr-adevăr, aceasta generează o 
singură unitate, şi nu o dualitate definită. 

In plus, în ce fel vor exista celelalte triade şi dualităţi alături 
de triadaîn sine şi de dualitatea în sine ? Şi în ce fel se vor alcătui 
ele din primele şi din ulterioarele unităţi ? 

Toate aceste teorii sunt absurde şi fictive; este imposibil să 
existe o primă dualitate, apoi Triada în sine. Dar aceasta este 
necesar, dacă e adevărat că Unul şi Dualitatea indefinită sunt 


38 Toate aceste raţionamente pornesc de la premisa teoriei For¬ 
melor, potrivit căreia Formele sunt absolut autonome şi inasociabile. 
Or, numerele se alcătuiesc prin adăugare de unităţi, astfel încât pare 
imposibil ca numerele să fie Forme. 

elemente. Dar dacă consecinţele sunt imposibile, este imposibil 
ca acelea să fie principii. 

Dacă, prin urmare, unităţile sunt diferite — adică fiecare 
este diferită de toate celelalte — astfel de consecinţe şi altele 
de acest fel au loc în chip necesar. Dar dacă unităţile dintr-un 
număr sunt diferite de unităţile dintr-alt număr,în timp ce doar 
unităţile din acelaşi număr sunt la fel, şi astfel se ivesc diferite 
consecinţe cu nimic mai puţin neplăcute. De exemplu: 

In Decada în sine se află zece unităţi, iar decada este alcătuită 1082 a 
din acestea şi, /pe de altă parte/, din două pentade. Or, deoarece 
Decada în sine nu e un număr întâmplător, ea nu este alcătuită 
din pentade întâmplătoare, şi nici din unităţi întâmplătoare, 
este necesar ca unităţile care se găsesc în ea să fie diferite. Căci 
dacă ele nu ar fi diferite, nici pentadele din care este alcătuită 
decada nu vor fi diferite. Or, dat fiind că ele sunt diferite, vor 
fi diferite şi unităţile. 39 

Dar dacă sunt diferite, oare în decadă nu vor exista alte 
pentade în afara acestora două, sau vor exista ? A spune că nu 
există şi altele e absurd; dar dacă vor exista şi altele, ce fel de 
decadă va fi aceea alcătuită din ele? Căci nu există o decadă 
diferită în decadă, în afara ei înseşi. 40 

Dar este necesar şi ca tetrada să nu fie alcătuită din dualităţi 
întâmplătoare: într-adevăr, după cum susţin /platonicienii/, 
dualitatea indefinită, preluând dualitatea determinată, produce 
două dualităţi, deoarece dualitatea indefinită multiplică cu doi 
<8uojtoicx;> numărul preluat. 


39 Ipoteza că unităţile şi, în general, numerele dintr-un număr în 
sine ar fi identice, dar că cele aflate în numere diferite ar fi diferite, 
nu se poate susţine. într-adevăr, Zecele (decada) este alcătuit fie din 
zece unităţi, fie din două pentade. Conform ipotezei, pentadele 
trebuie să fie diferite, dar unităţile pentadei trebuie să fie identice; 
or, în pentade diferite, şi unităţile trebuie să fie diferite. 

40 Cele două pentade pot fi alcătuite din alte cinci unităţi fiecare, 
alese dintre cele zece unităţi al decadei. Or, dacă unităţile sunt diferite, 
înseamnă că şi pentadele care se vor alcătui din ele vor fi diferite. Dar 
dacă pentadele vor fi diferite, şi decada va fi diferită de fiecare dată, 
ceea ce este absurd, deoarece decada este identică cu ea însăşi. 

Mai departe: cum este cu putinţă ca dualitatea să fie o natură 
/aparte/ în afara celor două unităţi /constitutive/, şi ca triada 
să fie o natură /aparte/ în afara celor trei unităţi /constitutive/ ? 
Fie că /dualitatea/ va participa la fiecare dintre unităţi, după 
cum „omul alb“ e o natură aparte faţă de „alb“ şi faţă de „om“, 
deoarece participă la acestea;fie că una din unităţi ar fi diferenţa 
aplicată celeilalte unităţi, şi /ea ar fi o natură aparte/ precum 
„omul“ /e o natură aparte/ faţă de „animal" şi de „biped". 41 

Mai departe: unele lucruri formează o unitate prin contact, 
altele — prin amestec, altele — prin poziţie. Dintre aceste mo¬ 
dalităţi nici una nu poate aparţine unităţilor din care sunt alcă¬ 
tuite dualitatea sau triada. Ci, precum doi oameni nu reprezintă 
ceva unitar în raport cu cei doi /luaţi separat/, la fel stau 
lucrurile şi cu unităţile. Şi ele /separat/ nu vor fi diferite /de 
pereche/, pe motiv că sunt indivizibile. Doar şi punctele sunt 
indivizibile, şi totuşi perechea a două puncte nu e nimic altceva 
în afara celor două puncte. 

De asemenea, nu trebuie să se omită faptul că, drept conse¬ 
cinţă /a teoriei numerelor ideale/, există dualităţi anterioare, 
cât şi posterioare, şi la fel stau lucrurile şi cu celelalte numere. 

Fie dualităţile din tetradă simultane între ele; or, ele sunt 
anterioare dualităţilor aflate în octadă şi ele le-au generat pe 
cele din Octada în sine, după cum dualitatea le-a generat pe ele; 
în consecinţă, dacă cea dintâi dualitate este o Formă, şi celelalte 
vor fi Forme. 42 Acelaşi raţionament se poate face şi în privinţa 


41 E clar că ambele ipoteze sunt absurde: „alb" şi „om" sunt atri¬ 
bute ale „omului alb", dar cele două unităţi care formează dualitatea 
nu sunt atribute ale dualităţii: dualitatea nu e „unitate", aşa cum omul 
alb e „om" ! De asemenea, raportul dintre cele două unităţi nu poate 
fi acela dintre gen şi diferenţă, deoarece nu există nici un mod de a 
alege ca gen pe una dintre unităţi şi nu pe cealaltă. 

42 Dacă Dualităţile sunt simultane şi una dintre ele este Formă, 
toate vor fi Forme. Pe de altă parte, dacă octada este posterioară 
tetradei, atunci şi dualităţile octadei vor fi posterioare dualităţilor te- 
tradei; de unde rezultă că unele Forme sunt posterioare altora şi chiar 
sunt produsul acelora, ceea ce teoria Formei nu admite. 

unităţilor: unităţile aflate în cea dintâi dualitate le generează 
pe cele patru unităţi aflate în tetradă, încât rezultatul este că 
toate unităţile devin Forme şi o Formă se va compune din 
Forme. In consecinţă e limpede că şi acele lucruri pentru care 
acestea se întâmplă să fie Forme vor fi compuse, în felul în care 
cineva ar spune că animalele se compun din animale, dacă există 
Forme pentru animale. 43 

In general, a considera unităţile diferite între ele este în orice 
fel absurd şi o ficţiune (numesc „ficţiune" ceea ce este forţat 
prin adăugire la o ipoteză). Nu vedem vreo deosebire între 
unităţi nici în ceea ce priveşte cantitatea, nici în ceea ce priveşte 
calitatea, şi este necesar ca numărul să fie sau egal sau inegal 
/cu un alt număr/, iar asta este cu atât mai valabil pentru cel 
alcătuit din unităţi; încât, dacă el nu-i nici mai mare, nici mai 
mic /cu un altul/, atunci el este egal /cu el/. Iar unităţile egale 
din numere şi în totalitate fără diferenţe le concepem ca fiind 
identice. Iar dacă nu este aşa, nici dualităţile din Decada în sine 
nu vor fi fără diferenţe, deşi ele sunt egale. Ce alt argument 
ar mai avea de adus cel care spune că ele sunt nediferenţiate? 

în plus, dacă orice unitate adunată cu o altă unitate face doi, 
unitatea provenită din Dualitatea în sine şi dualitatea provenită 
din Triada în sine vor consta din /unităţi/ diferite; şi oare /dua¬ 
litatea/ este anterioară sau posterioară triadei ? Pare că e necesar 
mai curând să fie anterioară. Prima dintre unităţi este simul¬ 
tană cu triada, în timp ce a doua este simultană cu dualitatea. 
Noi însă acceptăm în general că unu şi cu unu fac doi, fie că 
unităţile ar fi egale, fie că ar fi inegale, precum binele şi răul, 
sau omul şi calul. Iar /filozofii/ care susţin /acele teorii/, /nu 
pot explica/ nici cum se însumează unităţile. 44 


43 Lucrurile senzoriale participă la Forme; dar dacă Formele sunt 
alcătuite din alte Forme, înseamnă că părţile animalelor participă la 
Părţile în sine ale Animalului în sine, ceea ce duce în derizoriu teoria 
Formelor sau a Ideilor. 

44 Unităţile provenite din numere diferite ar trebui — după plato- 
nicieni — să f ie diferite. Dar atunci în ce raport stă dualitatea cu triada ? 
Una dintre unităţile dualităţii ar trebui să fie simultană cu triada, 


1082 b 

Fie că numărul triadei nu este mai mare decât numărul dua¬ 
lităţii, ceea ce este uimitor; dar dacă este mai mare, e limpede 
că există /în triadă/ un număr egal cu dualitatea, astfel încât 
acest număr este de nediferenţiat de dualitatea însăşi. Dar aşa 
ceva nu e cu putinţă dacă există numere anterioare şi numere 
posterioare. 45 

Şi nici Formele nu pot să fie numere. Din acest punct de 
vedere au dreptate cei care socotesc că unităţile sunt diferite, 
dacă cu adevărat ele trebuie să fie Forme, după cum s-a arătat 
mai înainte. Căci Forma este unică, iar dacă unităţile sunt indi- 
ferenţiate, atunci şi dualităţile, şi triadele vor fi indiferenţiate 
/între ele/. De aceea faptul de a se număra în acest fel: unu, 
doi — înseamnă pentru ei că nu se adaugă o unitate la ceea ce 
există deja. (Şi nu va exista, /în caz contrar/, nici generare /a 
numărului/ din Dualitatea indefinită, nici nu e posibil ca el să 
fie o Formă. Căci altminteri ar trebui să existe o Formă într-altă 
Formă, şi toate Formele ar fi părţile uneia singure.) 46 

De aceea, dacă aceşti filozofi au dreptate în raport cu ipoteza 
lor /că unităţile sunt diferenţiate/, în general ei se înşală: în fapt, 
ei suprimă multe proprietăţi /ale numărului/, dat fiind că ei vor 
întâmpina următoarea dificultate: oare atunci când numărăm 
şi spunem: unu, doi, trei, numărăm adăugând /unităţi/, sau 
numărăm în porţiuni distincte <kcct& pepîScup» ? De fapt, noi 
procedăm în ambele feluri. Iată de ce este ridicol ca această 
diferenţă /între cele două moduri de a număra/ să fie condusă 
la o atât de mare diferenţă de natură. 


deoarece triadaprovine din doi plus unu. Cealaltă, în schimb, ar trebui 
să fie simultană cu triada, deoarece ea provine din triadă. 

45 Ar exista mai întâi Dualitatea în sine, apoi dualitatea din triadă. 
Dar dacă dualităţile nu sunt diferite între ele, deoarece sunt alcătuite 
din acelaşi fel de unităţi, atunci anterioritatea şi posterioritatea dife¬ 
ritelor numere — ipoteză cerută de platonicieni — devine imposibilă. 

46 Formele trebuie să fie, conform teoriei platoniciene, unicate; 
or, a le asimila numerelor revine a considera că o Formă poate fi o pane 
a altei Forme, aşa cum numărul doi este o parte a numărului trei. 
Aşadar, Formele nu pot fi numere. 

Mai întâi, aşadar, este bine de cercetat care este diferenţa 1083 a 
numărului, şi care este diferenţa unităţii, dacă există. 47 Este 
necesar ca diferenţierea să se facă fie prin cantitate, fie prin 
calitate. Dintre care nici una nu apare în cazul acesta. Desigur, 
numărul ca număr se diferenţiază prin cantitate. Or, dacă şi 
unităţile ar fi diferite prin cantitate, atunci şi un număr egal 
cu altul ar putea să fie diferit prin mulţimea unităţilor /pe care 
le conţine/. 

In plus, oare unităţile prime sunt mai mari, sau mai mici, 
şi oare unităţile ultime sporesc sau dimpotrivă ? Toate acestea 
sunt absurdităţi. 

Dar nici din punct de vedere calitativ ele nu se pot diferen¬ 
ţia, deoarece nu e posibil ca unităţile să fie afectate de ceva. 

Căci se zice că şi la numere calitatea e posterioară cantităţii. 

De asemenea, calitatea nu ar putea ajunge la unităţi nici de 
la Unu, nici de la Dualitatea indefinită: într-adevăr, Unul nu 
e ceva calitativ, în timp ce Dualitatea e producătoare de can¬ 
titate <7tooo7toiov>: natura însăşi /a sa/ este raţiunea de a fi a 
multiplicităţii lucrurilor. Dacă, prin urmare, unitatea ar fi cumva 
diferită, acest lucru ar fi trebuit stabilit de la început şi ar fi 
trebuit precizate diferenţele unităţii, şi mai ales faptul că este 
necesar să existe aşa ceva. Dar dacă /filozofii în cauză/ nu 
vorbesc despre asta, ce fel de diferenţă au în vedere ? 

Este limpede , aşadar, că, dacă Formele sunt numere, nu e 
posibil ca toate unităţile să fie combinabile, nici nu e posibil 
ca ele să fie necombinabile între ele în nici unul dintre moduri. 

Dar nici ceea ce spun alţi filozofi despre numere nu e bine. 48 
Aceştia sunt cei care nu admit existenţa Formelor nici în sine, 
nici ca fiind numere, dar susţin existenţa entităţilor matematice 
/în sine/, afirmă că numerele sunt primele realităţi şi că principiul 


47 Este vorba despre diferenţa dintre două numere egale sau dintre 
două unităţi. 

48 Se crede că este vorba despre Speusippos şi şcoala sa. V. Reale, 
voi. III, p. 653. 

lor este Unul în sine. Or, este absurd ca Unul să fie cea dintâi 
dintre unităţi, după cum spun acei filozofi, dar nu şi ca Duali¬ 
tatea să fie prima dintre dualităţi, nici Triada — prima dintre 
triade, de vreme ce toate aceste /anteriorităţi/ ţin de acelaşi 
raţionament. 

Iar dacă astfel stau lucrurile în ceea ce priveşte numărul şi 
s-ar presupune că numai entităţile matematice au existenţă, 
atunci Unul nu este principiu. (Este, într-adevăr, necesar ca 
un astfel de Unu să fie diferit de celelalte unităţi. Iar dacă se 
întâmplă asta, atunci /trebuie să existe/ şi o primă Dualitate 
diferită de celelalte Dualităţi, şi la fel şi în ceea ce priveşte nume¬ 
rele care urmează.) 49 

Dar dacă Unul este principiu, este necesar ca, în privinţa 
numerelor, lucrurile să stea mai degrabă aşa cum Platon susţine 
că stau, adică să existe o Dualitate primă şi o Triadă primă, şi 
numerele să nu fie combinabile între ele. Dar dacă s-ar accepta 
această teză în continuare, s-a arătat că apar multe consecinţe 
imposibile. Or, este necesar ca lucrurile să stea fie într-un fel, 
fie în celălalt, astfel încât, dacă nici una, nici cealaltă ipoteză 
nu sunt posibile, nu este cu putinţă ca numărul să fie o entitate 
autonomă. 

Se vede clar de aici şi că cea de-a treia teză este cea mai rea, 
1083 b anume că numărul ideal şi numărul matematic sunt acelaşi nu¬ 
măr, deoarece o singură teorie îmbrăţişează două erori. într-a- 
devăr, nu este cu putinţă ca numărul matematic să existe în 
acest fel, ci trebuie ca cel care îl susţine totuşi să facă apel la 
ipoteze ad boc <l5tctq mo 0 E 0 Ei<;> şi să lungească demonstraţia, 
iar apoi vor apărea în mod necesar şi consecinţele /neplăcute/ 
derivate din ipoteza numărului ideal. 

Cât despre teoria pitagoriciană, pe de-o parte, ea conţine 
mai puţine dificultăţi decât teoriile prezentate anterior, pe de 
altă parte însă conţine alte dificultăţi. Intr-adevăr, faptul de a 

49 Din moment ce nu se admite decât existenţa numărului mate¬ 
matic, este absurd, spune Aristotel.să se postuleze existenţa unui Unu 
principiu şi aparte. Aceasta ar presupune că există şi un Doi aparte, 
şi aşa mai departe. 

nu considera că numărul este separat de lucruri elimină multe 
imposibilităţi. Dar faptul ca din numere săfie alcătuite corpu¬ 
rile, şi ca acestea să fie numerele matematice este imposi¬ 
bil, 50 Intr-adevăr, nu e adevărat să se afirme că există mărimi 
indivizibile; şi dacă aşa ceva e posibil, unităţile măcar nu au 
dimensiune. Şi cum c cu putinţă ca o mărime să fie alcătuită 
din /părţi/ indivizibile? Or, cel puţin numărul aritmetic este 
fără dimensiune <pova5iKoq>. 

Insă /pitagoricienii/ susţin că lucrurile sunt număr. Ei îşi 
aplică aşadar teoriile la lucruri, de parcă /lucrurile/ ar proveni 
din acele numere. 

Este, prin urmare, necesar, dacă numărul este ceva în sine, 
ca el să fie într-unul dintre modurile arătate; or, nu-i posibil 
să fie în nici unul dintre acestea. E limpede deci că nu există 
vreo natură a numărului, în felul în care o reprezintă cei care 
îl consideră o realitate autonomă şi separată. 

Apoi, oare fiecare unitate provine din egalizarea dintre mic 
şi mare, sau unele unităţi provin din mic, în timp ce altele — 
din mare ? 51 Dacă lucrurile stau în acest ultim fel, lucrurile nu 
vor proveni, toate, din toate elementele şi nici unităţile nu vor fi 
indiferenţiabile (într-adevăr, într-o unitate se află marele, \n timp 
ce într-alta se află micul, cele două fiind contrare prin natură). 

Pe deasupra, în ce fel vor fi unităţile din Triada în sine? 
Căci aici există o unitate în plus. 52 Probabil că din această 


50 Fireşte, este aici vorba numai despre numerele naturale, consi¬ 
derate a fi alcătuite din unităţi indivizibile şi fără dimensiune. S-ar 
fi putut răspunde obiecţiilor lui Aristotel că, dacă se au în vedere nu¬ 
merele reale, acestea pot fi divizibile la infinit şi sunt mai uşor de 
echivalat cu mărimile corporale. 

51 Marele şi Micul era un concept platonic din aşa-numita doctri¬ 
nă nescrisă, oarecum echivalent materiei, dar şi „Dualităţii indefinite". 
El era opus Unului. Acesta impunea Dualităţii un fel de „egalizare" — 
mai exact o determinare a sa. Vezi, Hans Joachim Kraemer, Plato 
and the Foundations of Metaphysics, New York, 1990. 

52 Această unitate suplimentară, faţă de primele două din Duali¬ 
tate, provine din mare, sau din mici 

pricină, /platonicienii/consideră că, în numerele impare, Unul 
formează un termen mediu. 

Dar dacă fiecare unitate provine din ambele /elemente/ — 
marele şi micul — care se egalizează, în ce fel va fi dualitatea 
o unică natură provenită din mare şi mic ? Sau prin ce se va 
deosebi ea de unitate ? 53 

în plus, unitatea este anterioară dualităţii, deoarece, dacă 
se elimină o unitate, se elimină dualitatea. E necesar deci ca 
ea să fie o Formă a unei Forme, fiind anterioară unei Forme, 
şi să apară mai înainte. Din ce însă să apară ? Căci Dualitatea 
indefinită e producătoare a dualităţii. 

In plus, este necesar fie ca numărul să fie nelimitat, sau 
1084 a limitat; or, fiindcă /platonicienii/îl consideră o entitate auto¬ 
nomă, nu e cu putinţă ca el să fie nici într-un fel, nici într-altul . 54 

Că nu-i posibil să fie infinit e limpede. (Căci nici numărul 
impar, nici cel par nu sunt infinite, iar când apare, un număr 
este întotdeauna fie impar, fie par . 55 Astfel, uneori căzând o 
unitate, numărul par devine impar; alteori, intervenind duali¬ 
tatea, numărul este dublat pornindu-se de la unitate; alteori, 
/intervenind/ numerele impare, rezultă restul numerelor pare. 

Pe deasupra, dacă orice Formă e Formă a ceva, şi dacă 
numerele sunt Forme, atunci şi /numărul/ infinit va fi Formă 
a ceva, fie a lucrurilor senzoriale, fie a altceva. însă aceasta nu-i 
posibil nici din punctul de vedere al tezei lor, nici din cel al 
raţiunii; măcar astfel ei concep Formele.) 

Iar dacă numărul este limitat, e limitat până la care număr 
anume ? Şi nu se poate spune numai asta, ci şi trebuie explicat 


53 Pe de-o parte, spune Aristotel dualitatea nu are cum să fie o 
unică natură, dacă ea provine din mare şi mic. Pe de altă parte, dacă 
ea formează o unică natură, nu se va mai deosebi de Unitate, care şi 
ea provine din egalizarea marelui şi micului. 

54 Estevorba desigur despre numărul înţeles ca element autonom. 
Dacă e element, s-ar părea că trebuie să fie un infinit actualizat; or, 
pentru matematica greacă numărul nu este infinit decât la modul virtual. 

55 Nu poate exista număr infinit (nelimitat), spune Aristotel, deoa¬ 
rece orice număr (natural) trebuie să fie ori par, ori impar, dar un număr 
fără limită nu poate fi caracterizat nici într-un mod, nici într-altul. 

de ce. Dacă există numere /ideale/ până la zece, după cum 
afirmă unii, mai întâi Formele vor fi repede în lipsă . 56 De 
exemplu, dacă Triada este Omul în sine 57 , ce număr va fi Calul 
în sine, deoarece există numere /ideale/ numai până la zece ? 
Este necesar ca /el/ să fie unul dintre aceste numere printre 
şirul celor zece, deoarece aceste numere sunt Fiinţe şi Forme. 
Şi totuşi /Calul în sine/ va lipsi (într-adevăr, Formele anima¬ 
lelor sunt cu mult mai numeroase /decât zece/). 

în acelaşi timp este limpede că, dacă Triada este Omul în 
sine, acelaşi lucru se va întâmpla şi cu celelalte triade (sunt, 
într-adevar, la fel triadele situate în aceleaşi numere), încât 
Oamenii /în sine/ vor fi nenumăraţi. Iar dacă fiecare triadă este 
Formă, fiecare om este şi el Formă; iar dacă nu /fiecare Triadă 
este Formă/, totuşi oamenii sunt Forme. 

Iar dacă numărul mai mic este o parte a celui mai mare, mă 
refer la numărul format din unităţi combinate situate în acelaşi 
număr, şi dacă Tetrada însăşi este Formă a ceva, de exemplu, 
a Calului sau a Albului, Omul va fi o parte a Calului, asta dacă 
Omul este Dualitatea. 

Este apoi absurd să existe o Formă pentru Zece, dar să nu 
existe o Formă pentru Unsprezece, nici una pentru numerele 
care urmează. 

în plus, există şi apar lucruri pentru care nu există Forme, 
dar de ce nu există Forme pentru acestea ? Prin urmare, For¬ 
mele nu sunt raţiuni de a fi. 

în plus este absurd dacă până la zece numărul este în mai 
mare măsură unu şi Formă decât este Decada însăşi, şi nu există 
generare pentru unu ca unu, în timp ce există generare pentru 


56 Pitagoricienii aveau în vedere, ca numere fundamentale, primele 
zece numere naturale, fiecare având ataşată o anumită semnificaţie. 
Acestea erau numerele-Forme. Dacă ele sunt limitate, înseamnă că 
se va duce lipsă de Forme. Dacă ele nu sunt limitate, înseamnă că 
trebuie să existe un număr-Formă infinit, adică un infinit actualizat, 
ceea ce este imposibil. 

57 Acestea erau speculaţii numerologice pitagoriciene, asumate 
probabil de unii platonicieni. 

Decadă. Dar /respectivii filozofi/ încearcă /să arate/ că până 
la Zece se află numerele perfecte. Ei deduc consecinţele, precum 
vidul, proporţia, imparul, şi restul celor de acelaşi fel, până la 
Zece. Pe unele le atribuie principiilor, ca de pildă mişcarea, 
starea, binele, răul, în timp ce pe altele le atribuie numerelor. 
Iată de ce Imparul este unul. Intr-adevăr, dacă /unul/ se află 
în Triadă, cum de este cinciul impar ? în plus, mărimile şi câte 
1084 b proprietăţi sunt de acest tip până la cantitate, precum linia 
primordială, linia indivizibilă, apoi dualitatea — ei şi pe acestea 
/le recunosc/ ca fiind numai până la zece. 

Mai departe: dacă numărul este ceva autonom, ar apărea 
întrebarea delicată dacă unu este anterior, sau triada şi duali¬ 
tatea. Căci, în măsura în care numărul e luat ca un compus, 
/este anterior/ unul; în măsura în care universalul şi Forma 
sunt anterioare, /este anterior/ numărul , 58 într-adevăr, fiecare 
dintre unităţi, luată ca materie, este o parte a numărului, în timp 
ce el este /anterior/ luat ca formă. Şi se întâmplă precum în cazul 
unghiului drept care e anterior celui ascuţit, deoarece el se 
defineşte şi în temeiul noţiunii . 59 Iar /unitatea/ este precum 
unghiul ascuţit, fiindcă ea este o parte şi /numărul/ se divide 
în unităţi. 

Aşadar, luate ca materie, unghiul ascuţit, elementul şi uni¬ 
tatea sunt anterioare, dar luate sub raportul formei şi al Fiinţei 
întemeiate pe definiţie, sunt anterioare unghiul drept şi întregul 
care se alcătuieşte din materie şi din formă. Căci acest compus 
din ambele este mai aproape de formă şi de /noţiunea/ pentru 
care există definiţia, dar sub raportul generării, el este poste¬ 
rior /materiei/. 

în ce fel este atunci unul principiu ? Ei susţin că /este aşa/ 
fiindcă e indivizibil. Dar şi universalul este indivizibil, atât cel 


58 Pentru antici, unu nu era propriu-zis număr, sau număr natu¬ 
ral, deoarece nu se putea spune în cazul său nici că este par, nici că 
este impar. Deci Dualitatea este primul număr. 

59 Numărul, luat ca o totalitate, este în temeiul definiţiei şi al no¬ 
ţiunii anterior unităţii, exact la fel precum unghiul drept este anterior, 
în temeiul definiţiei, unghiului ascuţit. 

care are părţi, cât şi elementul, numai că într-un mod diferit 
fiecare: primul este indivizibil sub raportul definiţiei, celălalt 
este indivizibil sub raport cronologic. In care dintre cele două 
moduri, aşadar, este unu indivizbil ? După cum s-a spus, şi un¬ 
ghiul drept este anterior unghiului ascuţit, şi acesta din urmă 
este anterior unghiului drept, iar fiecare dintre unghiuri este 
ceva unic. Ei consideră deci unul ca fiind principiu în ambele 
moduri, ceea ce este cu neputinţă. Căci, /el este principiu/ într-un 
sens ca formă şi Fiinţă, şi într-alt sens, ca parte şi ca materie. 60 
Şi, într-un fel, fiecare aceste două unuri este o unitate, în fapt, 
una în virtualitate. (Asta, dacă cel puţin numărul este o unitate, 
nu în felul în care este o grămadă, ci ceva aparte provenit din 
unităţi diferite, după cum spun acei filozofi.) Dar fiecare din 
cele două unităţi ale /dualităţii/ nu se află în actualizare. 

Motivul consecinţei eronate este că /acei filozofi/ şi-au 
practicat vânătoarea pornind concomitent de la consideraţii 
matematice, cât şi de la noţiunile universale. 

Prin urmare, pornind de la matematici, au considerat unul 
şi principiul ca pe un punct. (Intr-adevăr, unitatea este un punct 
fără poziţie.) Şi aşa cum alţi filozofi au compus lumea pornind 
de la elementele cele mai mici, aşa au procedat şi /platonicienii/. 
Astfel, unitatea devine /la ei/ materia numerelor, şi deopotrivă 
anterioară dualităţii; apoi ea este posterioară, dacă dualitatea 
este /considerată/ un întreg, o unitate şi o Formă. 

Dar fiindcă ei căutau universalul, l-au considerat pe unu 
drept predicat, şi, astfel, drept parte. Dar aceste două moduri 
de a-1 concepe pe unu nu merg laolaltă. 

Iar dacă numai Unul în sine trebuie sa fie indivizibil (el nu 
se diferenţiază prin nimic decât doar prin faptul că e principiu), 
şi dacă dualitatea este divizibilă, iar unitatea — nu, unitatea ar 


60 Aristotel spune ca platonicienii aveau două reprezentări conflic- 
tuale despre unu: pe de-o parte, pornind de la consideraţii matematice, 
ei vedeau unul drept un element ce intra în compoziţia numerelor, 
aşadar drept o materie. Pe de altă parte, considerau că unu este un 
predicat universal al lucrurilor şi, prin urmare, o parte a noţiunii 
lucrurilor. Din acest punct de vedere, unu este mai degrabă formă. 

fi mai asemănătoare cu Unul în sine. Dar dacă unitatea ar /fi 
indivizibilă/, atunci şi Unul ar fi mai asemănător cu unitatea 
decât cu dualitatea, astfel încât fiecare dintre cele două unităţi 
ale dualităţii ar fi anterioare dualităţii. Dar aceşti filozofi neagă că 
aşa stau lucrurile: într-adcvăr, ei fac să apară mai întâi dualitatea. 61 . 

1085 a In sfârşit, dacă Dualitatea înşine este ceva unitar, şi la fel 
şi Triada în sine, ambele /laolaltă/ formează o dualitate. Din 
ce, atunci, se alcătuieşte această dualitate? 62 


Capitolul 9 

O altă dificultate ar fi şi următoarea: de vreme ce nu există 
contact în cazul numerelor, dar există succesiune, unităţile între 
care nu există intermediar (de exemplu, cele situate în duali¬ 
tate sau în triadă) suntîn succesiunea imediată a Unului în sine, 
sau nu ? Şi oare dualitatea este anterioară unităţilor succesive, 
sau este /anterioară/ una dintre cele două unităţi? 

Asemănător, se produc consecinţe neplăcute şi în privinţa 
genurilor ulterioare numărului — ale liniei, suprafeţei şi corpu¬ 
lui. Intr-adevăr, unii filozofi fac să apară /lucrurile/ <rtotoucnv> 
din speciile marelui şi micului, de exemplu, fac să apară lungi¬ 
mile din lung şi din scurt, suprafeţele — din lat şi din strâmt, 
iar solidele — din adânc şi din scund. Toate acestea, într-adevăr, 
sunt specii ale marelui şi micului. Dar fiecare filozof stabileşte într-alt 
mod principiul acestor entităţi geometrice în raport cu Unul. 

Or, în aceste cazuri se vădesc nenumărate imposibilităţi, 
ficţiuni şi concluzii contrare oricăror idei rezonabile. Intr-a¬ 
devăr, apar rezultate fără legăturăîntre ele, dacă principiile nu 
se asociază între ele, astfelîncât latul şi strâmtul să fie şi lung, 


61 Dualitatea indefinită e primordială, deci ea ar fi anterioară unită¬ 
ţilor din care ea e alcătuită. Dar aceste unităţi, fiind indivizibile, sunt 
asemănătoare Unului în sine, care e şi el primordial. Deci ele ar fi 
anterioare dualităţii. 

62 Dacă ea se alcătuieşte şi din dualitate, înseamnă că un lucru este 
el însuşi element pentru sine, ceea ce nu este acceptabil. 

respectiv, şi scurt. Dar dacă aşa stau lucrurile, suprafaţa va fi 
linie, iar solidul suprafaţă. 63 In plus, cum se va putea da seama 
de unghiuri, figuri şi celelalte? 

Apar aceleaşi consecinţe şi pentru cei care se ocupă cu 
numărul: acestea /latul, scundul etc./ sunt proprietăţi ale mări¬ 
mii, dar mărimea nu provine din ele, după cum nici lungimea 
nu provine din rectiliniu şi din curbiliniu, nici corpurile nu 
provin din neted şi din aspru. 64 

Este însă comun tuturor acestor /teorii/ ceea ce constituie 
dificultatea de a vedea Formele ca specii ale unui gen: când s-ar 
postula existenţa universalului /autonom/, se pune întrebarea: 
oare Animalul în sine se află în animalul individual, sau /se 
află în animalul individual/ ceva diferit de Animalul în sine ? 65 
Or, dacă universalul nu este înţeles ca autonom, nu apare nici 
o dificultate. Dar de îndată ce ar fi considerate autonome Unul 
şi numerele, după cum afirmă cei care procedează astfel, nu 
sunt uşor de rezolvat problemele respective — asta dacă nu 
trebuie spus că imposibilul este uşor! 

Când cineva s-ar gândi la unul aflat în dualitate, şi în general, 
în număr, oare gândeşte Unul în sine, sau un alt unu diferit? 

Unii filozofi, aşadar, fac să derive mărimile dintr-o astfel 
de materie, în vreme ce alţii le fac să derive din punct 66 (pentru 
aceştia, punctul nu este unu, ci ceva analog unului), dar şi din 
altă materie, analogă mulţimii, dar care nu este mulţimea. 

Dar şi de aici rezultă consecinţe cu nimic mai dificil de 
acceptat: într-adevăr, dacă materia este unică, linia, suprafaţa 


63 Dacă principiile geometrice sunt lungul şi scurtul, latul şi strâm¬ 
tul, scundul şi înaltul, ele trebuie să se asocieze între ele; altminteri, 
o suprafaţă nu ar putea avea lungime, sau un volum suprafaţă. Dar 
dacă se asociază între ele, apare riscul identificării liniei cu suprafaţa 
şi cu volumul. 

64 Fiind proprietăţi, Jtd0T|, nu pot fi şi principii, âpxcd. 

65 Intr-un cal individual se află Animalul în sine, sau Calul în sine? 
La fel, într-un corp geometric oarecare, se află Lungul, Latul, sau 
Spaţiosul ? 

66 Aristotel ar distinge — se crede — între Platon şi platonicienii 
conservatori, şi alţi platonicieni heterodocşi, precum Speusippos. 

şi volumul vor fi identice. (Din aceleaşi principii rezultă unul 
şi acelaşi lucru.) Iar dacă sunt mai multe materii şi există una 
1085 b a liniei, o alta a suprafeţei şi o alta a volumului, oare ele se prespun 
una pe alta, sau nu ? Efectul va fi şi în acest caz acelaşi : fie că 
suprafaţa nu va avea linii, fie că ea va fi liniei 

In plus, nimic nu dovedeşte cum e cu putinţă ca numărul 
să provină din Unu şi din mulţime. Dar indiferent de felul în 
care filozofii susţin această teză, rezultă aceleaşi consecinţe 
neplăcute care rezultă şi pentru cei care derivă numărul din 
Unu şi din Dualitatea indefinită. 

Unul dintre aceşti filozofi face să se nască numărul dintr-un 
universal determinat, şi nu dintr-o mulţime nedeterminată. 68 
Altul /îl face să se nască/ dintr-o mulţime nedeterminată, anume 
din mulţimea primordială (se susţine că Dualitatea indetermi- 
nată este mulţimea primordială). 69 Urmarea este că nu este nici 
o deosebire /între aceste teorii/, ci aceleaşi dificultăţi vor rezulta, 
fie /că ei vorbesc despre/ unire, fie /despre/ poziţie, fie /despre/ 
amestec, fie /despre/ geneză şi altele asemenea. 

Insă cel mai mult s-ar putea întreba cineva, dacă fiecare uni¬ 
tate este una singură, oare din ce anume provine ea. Intr-ade¬ 
văr, nu poate fi oricare unitate Unul în sine. Este necesar, atunci, 
ca ea să provină din Unul în sine şi din mulţime, sau dintr-o 
parte a mulţimii. Este însă imposibil să se afirme că unitatea, 
fiind indivizibilă, este o mulţime. Iar /a afirma că ea provine/ 
dintr-o parte /a mulţimii/ prezintă multe alte dificultăţi. 
Intr-adevăr, ar fi necesar ca fiecare dintre părţile mulţimii să 
fie indivizibilă (altminteri ele sunt o mulţime şi unitatea e 
divizibilă) şi e imposibil ca Unul şi mulţimea să fie elemente. 
(Fiecare unitate nu provine din Unu şi din mulţime.) 

67 Concepute ca Forme, adică separate de sensibil, obiectele geo¬ 
metrice par ininteligibile: ori nu e clar cum poate o suprafaţă avea 
linii, deoarece ele sunt entităţi de ordin diferit; ori linia, suprafaţa şi 
corpul tind să fie acelaşi lucru. 

68 Ar fi vorba despre Speusippos. 

69 Xenocrates sau Platon — crede Reale, voi. III, p. 667. 

Pe deasupra, cel care susţine aceste teorii nu face nimic altceva 
decât /să creeze / un alt fel de număr: Intr-adevăr, mulţimea de 
entităţi indivizibile este un număr. 70 

Mai departe, trebuie întrebaţi cei care susţin aceste teorii dacă 
numărul este infinit sau finit. Căci ar putea exista, pare-se, şi o 
mulţime finită, din care mulţime, cât şi din Unu derivă unităţile 
finite. Dar există şi o altfel de mulţime —în sine, mulţime infinită. 

Care anume mulţime este, alături de Unu, element ? 

La fel s-ar putea întreba şi în legătură cu punctul şi cu ele¬ 
mentul din care provin mărimile. Acest punct nu poate fi doar 
unul singur. Dar fiecare dintre celelalte puncte din ce oare 
provin? Nu, desigur, dintr-un oarecare interval şi din acest 
punct. Dar nu-i posibil nici ca părţile intervalului să fie indivi¬ 
zibile, aşa cum /e posibil acest lucru cu părţile/ mulţimii din 
care provin unităţile. Căci numărul este compus din unităţi 
indivizibile, în timp ce mărimile nu sunt astfel. 71 

Toate aceste dificultăţi şi altele de acelaşi tip arată cu clari¬ 
tate că este imposibil ca numărul şi mărimile să fie separate; 
în plus, chiar exprimarea feluritelor divergenţe despre caracte¬ 
risticile numerelor este un indiciu că teoriile însele nu sunt ade- 1086 a 
vărate şi creează tulburare printre aceşti gânditori. 

Unii dintre ei, considerând că numai entităţile matematice 
sunt separate de lucrurile senzoriale şi văzând dificultăţile şi 
caracterul fictiv ale teoriei Formelor, au părăsit ipoteza numă¬ 
rului ideal şi l-au admis numai pe cel matematic. Alţii, dorind 
să păstreze deopotrivă Formele şi numerele /ideale/, neputând 
să-şi dea seama însă, dacă s-ar admite aceleaşi principii, în ce 
fel va fi existenţa numărului matematic separat de cel ideal, au 
considerat că, din punct de vedere conceptual, numărul ideal 
şi cel matematic sunt identice, dat fiind că, cel puţin în fapt, 
numărul matematic este suprimat. Intr-adevăr, ei se folosesc 
de ipoteze speciale şi nu matematice /pentru a-1 explica/. 


70 Ar rezulta că numărul provine din număr, ceea ce este imposibil: 
principiul trebuie să fie diferit de lucrul care provine din el. 

71 Evident, este vorba mereu despre numărul natural, compus din 
unităţi indivizibile, şi nu despre numărul real, coexistent cu mărimile. 

Primul filozof, după ce a stabilit că există Forme, că Formele 
sunt numere şi că există şi entităţile matematice, a distins toate 
acestea în mod rezonabil. 72 Rezultatul este că toţi /platoni- 
cienii/ au dreptate sub un anume aspect, deşi, la modul general, 
ei nu au dreptate. Şi ei înşişi recunosc că nu afirmă aceleaşi teze, 
ci teze contrare. Motivul este că ipotezele şi principiile lor sunt 
false. Or, după cum spune Epicharmos, e anevoie de obţinut 
concluzii bune pornind de la premise eronate; vorbă adevărată, 
fiindcă nu-i corect /cum procedează ei/. 73 

In legătură cu numerele suntdeja suficiente dificultăţile /rele¬ 
vate/ şi analizate (cineva convins deja s-ar mai încredinţa încă 
mai mult având mai multe argumente, în timp ce acela necon¬ 
vins /până acum/ cu nimic mai mult nu ar mai putea fi convins). 74 

Acum, despre ceea ce spun în legătură cu primele principii 
şi primele raţiuni de a fi filozofii care au în vedere doar Fiinţa 
senzorială, s-a vorbit, despre unele dintre ele, în Fizică-, alte 
teorii nu fac obiectul demersului de faţă. 

Dar chestiunea Fiinţelor diferite, despre care ei susţin că 
se află separate şi în afara Fiinţelor senzoriale, trebuie tratată 
în continuarea celor de mai sus. 

Dat fiind însă că unii filozofi susţin că există astfel de Forme 
şi astfel de numere /separate de lucrurile senzoriale/, şi că 
elementele lor sunt elementele şi principiile lucrurilor, trebuie 
cercetat ce spun ei şi cum o spun. 

Mai târziu trebuie vorbit despre cei care iau în consideraţie 
/ca fiind separate/ numai numerele, şi anume pe acelea mate¬ 
matice. Dar ne-am putea îndrepta privirea spre cei care susţin 


72 Referire la Platcn. Interesant că aici Aristotc! îl laudă pe Platon 
şi sugerează că erorile importante au început mai ales odată cu urmaşii 
săi imediaţi — Speusippos şi Xenocrate. 

73 Epicharmos — comediograf din Sicilia, sec. V-IV, uneori cu aluzii 
muşcătoare şi parodii la adresa poeţilor, retorilor şi chiar filozofilor. 
Există un fragment păstrat care ar putea fi o parodie la Platon şi chiar 
s-a afirmat în Antichitate de către un anume Alcimos, că Platon i-ar 
fi luat lui Epicharmos teoria Formelor. 

74 Unii interpreţi consideră că aici începe Cartea Ny. 

existenţa Formelor, şi anumeîn cefei o fac şi care este dificul¬ 
tatea care decurge din această teză. 

Ei consideră, în acelaşi timp. Formele drept universale şi, 
în continuare, drept separate şi aparţinând de lucrurile indivi¬ 
duale. Că aşa ceva nu-i cu putinţă s-a arătat mai înainte. Motivul 
este că ei asociază aceste caracteristici şi ajung la acelaşi rezultat 
cu cei care susţin că Fiinţele sunt universale, deoarece nu le 
pot considera identice cu entităţile senzoriale. 

Aşadar, ei au considerat că lucrurile individuale, aflate în 1086 b 
lumea senzorială, „curg“ şi că nu subzistă nimic din ele, în vreme 
ce universalul se află în afara lor şi este ceva diferit de ele. Această 
concluzie a fost obţinută, după cum s-a spus mai înainte, de către 
Socrate din pricina problemei definiţiei . 75 Totuşi Socrate nu a 
separat universaliile de lucrurile individuale, şi a procedat 
corect nefăcând-o. 

Se vede aceasta în practică: intr-adevăr, în absenţa univer¬ 
salului nu există posibilitatea ştiinţei, dar separarea sa/de lumea 
senzorială/ conduce la consecinţe păguboase cu privire la Forme. 

Alţi filozofi însă nu au avut alte Fiinţe la îndemână, după 
cum este necesar, dacă este adevărat că există unele Fiinţe în 
afara celor senzoriale, aflate în curgere — anume Fiinţe separate, 
ci au atribuit acest rol aşa-ziselor universalii. Consecinţa este că 
oarecum aceleaşi Fiinţe sunt şi cele universale şi cele individuale. 
Aceasta ar fi, în sine, o dificultate dintre cele discutate înainte . 76 


75 Cf. Cartea Alpha mare, cap. 6. 

76 Separarea universaliilor şi considerarea lor ca ceva existent în 
sine (Fiinţe) are drept consecinţă transformarea lor în individualităţi. 
Intr-adevăr, adesea Platon vede Formele drept arhetipuri, obiecte 
perfecte şi eterne. Faptul conduce cu adevărat la mari dificultăţi logice. 
Dimpotrivă, dacă Formele sunt văzute numai ca proprietăţi abstracte 
şi universale, pare neclar în ce fel mai pot juca ele rolul de Fiinţe. 

Capitolul 10 

Să spunem acum, ceea ce am spus şi mai înainte în Cartea 
despre aporii, ce anume creează o anume dificultate celor care 
susţin existenţa Formelor, ca şi celor care nu o susţin. 

Dacă cineva nu ar presupune că Fiinţele sunt autonome, 
şi anume că sunt în felul în care sunt existenţele individuale, 
el va suprima Fiinţa aşa cum vrem noi s-o înţelegem. Dar dacă 
va presupune că Fiinţele sunt autonome, ce va avea de spus 
despre elementele şi principiile lor ? 

Dacă ele sunt entităţi individuale şi nu universalii, vor fi 
tot atâtea lucruri câte elemente, şi elementele nu vor fi cognos¬ 
cibile. Fie, într-adevăr, silabele vorbirii Fiinţe, iar elementele 
/literele/ lor fie elementele Fiinţelor. E necesar, prin urmare, 
ca BA să reprezinte o unitate şi ca fiecare dintre silabe să fie 
una singură, dacă cu adevărat ele sunt identice nu ca univer¬ 
salii şi ca /aparţinând aceleiaşi/ specii, ci fiecare în parte e o 
individualitate ca număr şi nu are doar un simplu nume comun 
cu celelalte . 77 In plus, ei stabilesc că fiecare lucru care există 
cu adevărat este unul singur. 

Iar dacă silabele sunt fiecare una singură, atunci sunt astfel 
şi literele din care silabele sunt alcătuite. Nu va exista atunci 
mai mult decât un singur A, şi, conform aceluiaşi raţionament, 
nici dintre celelalte litere nu vor exista mai multe litere /din 
fiecare specie/ 78 , nici dintre celelalte silabe nici una nu va fi 


77 Aristotel vrea să spună că întotdeauna elementele trebuie să 
fie mult mai puţin numeioase decât lucrurile care rezultăprin compu¬ 
nerea lor. Altminteri, noţiunea de element nu are sens. De aceea 
elementul ar trebui să fie ceva universal. (Ne amintim că pentru Aristotel 
elemente sunt forma, materia şi privaţiunea de formă, sau, din altă per¬ 
spectivă — cele patru raţiuni de a fi. Care, sub raport analogic, sunt 
universale, deşi ele sunt altele pentru fiecare lucru în parte.) 

78 Cei care resping existenţa universalului trebuie să admită că 
fiecare literă este un unicum şi că nu există specii, sau că fiecare specie 
nu conţine decât un singur membru. 

identică cu o alta. Dar dacă lucrurile vor sta astfel, nu vor exista 
alte entităţi în afara elementelor, ci numai elemente . 79 

Pe deasupra, elementele nu vor mai fi cognoscibile, deoa¬ 
rece ele nu sunt universale; or, ştiinţa are ca obiect universalul. 
Se vede asta din demonstraţii şi din definiţii: într-adevăr, nu 
avem un silogism cu concluzia că acest triunghi are /suma un¬ 
ghiurilor sale egală/ cu două unghiuri drepte, dacă nu orice 
triunghi are suma unghiurilor sale egală cu două unghiuri drepte. 
De asemenea, /nu putem deduce/ că acest om este un animai, 
dacă nu orice om este un animal. 

Or, fie că principiile sunt universale, fie că Fiinţele provenite 
din aceste principii sunt universale, rezultă că non-Fiinţa va 
fi anterioară Fiinţei, deoarece universalul nu este Fiinţă, în timp 
ce elementul şi principiul sunt universale . 80 

Toate acestea sunt consecinţe logice, atunci când se fac Forme 
din elemente şi când se consideră că, în afara Fiinţelor care 
posedă aceeaşi Formă, există un unu separat. 

Dar, dacă nimic nu opreşte ca în cazul literelor vorbirii să 
existe multe A-uri şi B-uri, şi să nu existe, în afara multitudinii 
acestora, un A în sine şi un B în sine, din acest motiv vor exista 
nenumărate silabe asemănătoare. 

Or, faptul că orice ştiinţă are ca obiect universalul, astfel 
încât este necesar ca şi principiile lucrurilor să fie universale 
şi să nu fie Fiinţe autonome, reprezintă cea mai mare dificultate 
dintre cele prezentate până acum. 

In fapt, ceea ce s-a spus aici este, într-un sens, adevărat, în- 
tr-a!t sens însă nu este adevărat. Intr-adevăr, ştiinţa, ca şi faptul 
de a şti trebuie luate în două sensuri: în virtualitate şi în actua¬ 
lizare. Virtualitatea, luată ca materie, ţine de universal şi este 


79 Adică distincţia element-compus îşi pierde semnificaţia, deoa¬ 
rece elementele nu mai au valoare universală. 

80 Aristotel a arătat că universalul, fiind o calitate abstractă şi nu 
un subiect, nu este Fiinţă. Dar subiectul este anterior calităţilor sale. 
Prin urmare, Fiinţa (individuală) ar trebui să fie anterioară universa¬ 
lului, adică elementului, sau principiilor. Dar, prin natura sa, elemen¬ 
tul şi principiul sunt anterioare produselor sale. 


1087 a 

indeterminată 8 *, în timp ce actualizarea este determinată şi ţine 
de un obiect determinat, ea fiind un ce anume individual asociat 
unui ce individual <to5e u ougcx touSe ttvoţ >. 82 

Vederea vede culoarea generică contextualizată, fiindcă 
această culoare pe care ea o vede este culoare /la modul gene¬ 
ral/ ; iar litera pe care o cercetează gramaticianul — acest A — 
este A /la modul general /. 83 Prin urmare, dacă este necesar ca 
principiile să fie universale, este necesar ca şi ceea ce rezultă 
din aceste principii să fie universal, precum se întâmplă în cazul 
demonstraţiilor. Dar , dacă aşa se petrec lucrurile, nu va exista 
nimic separat şi nici Fiinţă /separată/. Este, prin urmare, evident 
că, sub un anume aspect, ştiinţa este universală, în vreme ce, 
sub alt aspect, ea nu e universală. 


81 Ne amintim că genul era luat ca materie, şi deci ca virtualitate. 
„Om“ — spune Aristotel — nu este ceva determinat, căci nu există 
om pur şi simplu, ci doar om tânăr, bătrân, femeie, gras etc. Dar tocmai 
această indeterminare a abstractului permite existenţa ştiinţei. 

82 Aristotel arătase mai înainte că, sub un anume aspect, raţiu¬ 
nile de a fi ale lucrurilor: forma, privaţiunea, materia sunt universale 
şi că, în mod analogic, ele se particularizează în fiecare caz în parte. 
Acelaşi lucru îl spune şi acum, dar din perspectiva ştiinţei. Individualul 
este reuniunea unei anumite forme şi a unei anumite materii. 

83 Omul de ştiinţă are de-a face efectiv, actualizat, cu obiecte parti¬ 
culare; dar îndărătul lor se străvede universalul, ce este o virtualitate, 
nu există ca atare. Ruptura relativă dintre universalitatea ştiinţei şi 
individualitatea particulară a obiectului său efectiv rămâne totuşi 
valabilă: omul generic este cel tratat de medicină, dar Socrate este 
cel care suferă efectiv. Numai în Fiinţa perfectă această ruptură este 
depăşită, căci acolo nu există virtualitate. V. Reale, voi. II, p. 672 şi 
Ross, Metaph., II, p. 446. 

Se continuă critica teoriilor platoniciene. Materia (Marele şi Micul) 
nu poate fi considerată, în calitate de principiu, contrariul Unului. 
La fel sunt criticate teoriile care văd principii în mult şi puţin, sau 
în adaos şi lipsă. Toate acestea presupun un substrat, deci ele nu sunt 
principii. Entităţile eterne nu pot avea materie, căci aceasta ar însemna 
să aibă virtualitate. Ele nu pot fi, prin urmare, alcătuite din elemente. 
Pentru a evita ca totul să se reducă la Fiinţa lui Parmemde, platoni- 
cienii au căzut în dualism. Analiza conceptului de „nefiinţă", care 
are şi el mai multe sensuri. Teoria aristotelică a multiplicităţii sensu¬ 
rilor lui ceea-ce-este permite evitarea aporiei. Lucrurile se nasc din 
ceea-ce-nu-este ca virtualitate. Varietatea lumii se exprimă în multi¬ 
plicitatea categoriilor care nu se pot deduce din categoria Fiinţei. 

Din nou este respinsă ideea că, în afara lucrurilor multiple senzo¬ 
riale, ar putea exista Forme sau numere autonome. Natura conţine 
o anumita armonie imanentă. Respingerea teoriei privitoare la nume¬ 
rele intermediare, între cele ideale şi cele matematice. Critica teoriei 
Formelor din perspectiva teleologică. Critica evoluţionismului 
biologizant al lui Empedocles şi Anaxagoras. Critica numerologiei 
pitagoreice. 



Capitolul 1 


în legătură cu Fiinţa să rămână zise câte s-au spus până 
acum. Toţi gânditorii însă consideră că principiile sunt con¬ 
trarii, precum în domeniul fizicii; şi la fel consideră că stau 
lucrurile şi în ce priveşte Fiinţele imobile. 

Or, dacă nu este cu putinţă să existe ceva anterior princi¬ 
piului tuturor lucrurilor, ar fi imposibil ca principiul, fiind 
altceva /decât lucrurile careprovin din el/, să fie principiu; este 
precum dacă cineva ar spune că albul este principiu, dar nu în 
calitate de altceva, ci în calitate /chiar/ de alb; dar el ar fi /astfel 
doar/ un predicat asociat unui substrat care, fiind altceva /decât 
proprietatea/, ar fi alb. Căci acest /substrat/ ar trebui să fie /de 
fapt/ anterior. 

în fapt însă, toate lucrurile sunt generate din contrarii, care 
aparţin unui substrat. Este, aşadar, în cea mai mare măsură 
necesar ca acesta să fie cazul contrariilor . 1 

într-adevăr, toate contrariile sunt întotdeauna atributele 1087 b 
unui substrat şi nici unul/dintre ele/ nu este autonom; şi, după 
cum se vădeşte, nu există nici un contrariu pentru Fiinţă, după 
cum o indică raţiunea. Prin urmare, nici unul dintre contrarii 
nu este în mod precumpănitor principiu pentru toate lucrurile, 
ci există un alt principiu. 

Aceşti filozofi consideră materia ca fiind unul dintre con¬ 
trarii, unii opun inegalul Unului — inegalul fiind natura mulţi¬ 
mii. (După unii, numerele sunt generate din dualitatea inegalului, 

1 Contrariile nu pot fi principii, aşa cum susţin mulţi filozofi ai 
naturii, deoarece ele apar asociate unui substrat sau materii, care, prin 
urmare, este anterior lor. Or, principiul este anterior oricărui altceva. 

adică din „marele şi micul ". 2 Pentru alt filozof /ele provin/ din 
mulţime, dar şi pentru unii, şi pentru ceilalţi, ele provin din 
Fiinţa Unului.) 

Cel care susţine însă că elementele sunt inegalul şi Unul, şi 
că inegalul este dualitatea provenind din „marele şi micul", 
vorbeşte despre inegal şi despre „marele şi micul" ca repre¬ 
zentând o unitate, dar nu precizează că /sunt astfel numai/ 
conceptual, dar nu ca /individualitate/ numerică. 

Ei /platonicienii/însă nu explică bine nici principiile pe care 
le numesc „elemente". Unii se referă la „marele şi micul" /ca 
element/ după Unu, trei dintre numere fiind /astfel/ elemente: 
două reprezintă materia, în vreme ce Unu este forma. Alţii 
vorbesc despre „multul şi puţinul", fiindcă „marele şi micul" 
ar avea o natură mai potrivită mărimii. Alţii vorbesc despre 
noţiunile generale care acoperă aceste noţiuni: „ceea ce depă¬ 
şeşte" şi „ceea ce este depăşit". 

In ceea ce priveşte consecinţele nu este nici o diferenţă /între 
aceste modalităţi diferite de a trata chestiunea/, ci doar în ceea 
ce priveşte dificultăţile logice, pe care /ultimii/ le evită deoarece 
ei înşişi vin cu demonstraţii de tip logic. Doar că propriu ace¬ 
luiaşi raţionament este că principii sunt ceea ce depăşeşte şi ceea 
ce este depăşit şi nu marele şi micul, şi că numărul este alcătuit 
din elemente, sosind înaintea dualităţii. Ambele, într-adevăr 
/ceea ce depăşeşte şi ceea ce este depăşit / sunt în mai mare măsură 
universale /decât marele şi micul/). 

Or, ei afirmă un lucru dintre acestea, dar nu şi pe celălalt. 

Alţi filozofi opun diferitul şi altul lui unu. Alţii opun mulţi¬ 
mea şi unu. Iar dacă, aşa cum ei o doresc, lucrurile provin din 
contrarii, şi dacă contrariul lui unu fie nu există, fie, dacă totuşi 
există, este mulţimea, inegalul este contrariul egalului, dife¬ 
ritul — aceluiaşi, altul — sinelui, atunci în cea mai mare măsură 
filozofii care opun unul mulţimii au oarecare dreptate. Dar nici 
aceştia complet: căci unul va fi puţinul-, într-adevăr, mulţimea 
se opune puţinătăţii, iar multul — puţinului. 


2 Referire la doctrina esoterică a lui Platon. 

Iar că unul semnifică o măsură e limpede. Şi în orice lucru 
sau proces există o /măsură/ diferită pentru substratul /respectiv/: 
precum, în armonia muzicală — intervalul elementar; în mări¬ 
me, ea este degetul, piciorul sau ceva similar, în ritmurile dansului 
sau poeziei — este pasul elementar, respectiv, silaba . 3 La fel, 
în greutăţi, măsura este o unitate etalon. Şi în toate cazurile, 
lucrurile se petrec la fel: Ia calităţi măsura este o calitate, la 
cantităţi — o cantitate; iar unitatea de măsură este indivizi¬ 
bilă, pe de-o parte, în ceea ce priveşte forma ei, dar, pe de altă 
parte, şi în raport cu senzaţia, dat fiind că unul nu este ceva 
în sine — o Fiinţă . 4 

Şi asta e logic: căci unul semnifică măsura unei mulţimi, iar 
numărul semnifică o mulţime măsurată şi o mulţime de măsuri 
/elementare/. (De aceea, în mod logic, unul nu este număr, nici 
măsura unitară nu este mulţimea obiectelor măsurate, ci atât 
măsura unitară, cât şi unul sunt principiu.). 

Este necesar ca măsura să fie ceva identic la toate lucrurile 
/măsurate/: de exemplu, dacă se numără cai, unitatea de măsură 
este calul, dacă se numără oameni, unitatea este omul; iar dacă 
se numără oameni, cai şi zei, măsura va fi, verosimil, fiinţa vie, 
iar numărul rezultat din numărare va fi „de fiinţe vii“. Iar dacă 
se va măsura omul, albul şi umblătorul, nu prea va exista un 
număr al acestora, deoarece toate acestea există într-un singur 
/substrat/ din punct de vedere numeric. Totuşi, va exista nu¬ 
mărul acestor genuri, sau al altor categorii asemănătoare . 5 


3 Aristotel reia teoria caracterului analogic al principiilor, pe care 
o enunţase în Cartea Lambda, cap. 4. Pentru fiecare gen de existenţe 
există un unu, ca măsură, iar legătura dintre aceste unuri este analogică 
şi nu specifică sau substanţială. 

4 Fiinţa este divizibilă, dar unitatea de măsură, fiind o convenţie, 
nu este o Fiinţă. Aristotel o consideră indivizibilă, probabil pe con¬ 
siderentul că, atunci când avem de măsurat mărimi mai mici decât uni¬ 
tatea de măsură utilizăm mai degrabă unităţi mai mici decât diviziuni. 

5 E vorba, desigur, de situaţia unui „om alb care umblă". Aristotel 
spune că, deşi subiectul este unic, avem de-a face cu trei genuri supreme 
sau categorii: Fiinţa, calitatea şi acţiunea. 


1088 a 

Filozofii care consideră inegalul ca pe un unu, iar duali¬ 
tatea indefinită ca ţinând de „marele şi micul", vorbesc prea 
din cale afară de departe de verosimil şi de posibil. Căci acestea, 
pentru numere şi mărimi, sunt mai curând proprietăţi şi calităţi 
contextuale decât substraturi — anume, multul şipuţinul /sunt 
proprietăţi ale/ numărului, marele şi micul — ale mărimii, la 
fel ca şi parul şi imparul, netedul şi asprul, rectiliniul şi curbul . 6 

In afară de această eroare, e necesar şi ca marele şi micul şi 
toate asemenea să fie o relaţie . 7 Or, dintre toate categoriile, 
relaţia este în cea mai mică măsură o natură sau o Fiinţă, şi 
vine /sub acest aspect/în urma calităţii şi a cantităţii. Iar relaţia 
este o proprietate a cantităţii, aşa cum s-a spus, şi nu e o materie, 
dacă relaţia este ceva diferit /de materie/ şi la modul general, 
şi în părţile şi speciile sale. Căci nu există nimic ca atare nici 
mare, nici mic, nici mult, nici puţin, nici, în general, vreo relaţie, 
dacă nu există ceva diferit care să fie, acela, mult sau puţin, 
mare sau mic, sau caracterizat printr-o relaţie. 

Şi dovadă că relaţia este cel mai puţin Fiinţă sau ceva existent 
/autonom/ este faptul că numai ea nu are parte de generare şi 
de nimicire, şi nici de mişcare, în timp ce există creştere potrivit 
cu cantitatea, alterare potrivit cu calitatea, deplasare potrivit 
cu locul, iar potrivit cu Fiinţa există generarea simplă şi nimi¬ 
cirea. Dar nu există aşa ceva potrivit cu relaţia. 

Intr-adevăr, fără mişcare /a relaţiei/, /unul dintre termenii 
relaţiei/ este când mai mare, când mai mic decât celălalt, sau 
egal cu el, acesta mişcându-se cantitativ . 8 

1088 b Şi este necesar ca materia fiecărui lucru să fie ceva calificat 
în virtualitate, aşa încât şi /materia/ unei Fiinţe/esteîn acest fel/. 


6 Platonicienii inversează raporturile dintre substrat şi proprie¬ 
tăţile sale. „Marele şi micul" sunt mai curând proprietăţi decât sub¬ 
strat. Deci ele nu pot reprezenta un principiu. 

7 „A fi lung de doi metri" ţine de categoria cantităţii; „a fi mare" 
e o relaţie, căci ceva e mare numai în raport cu altceva mic. V. Cate¬ 
gorii, 7. 

8 Cu alte cuvinte, relaţia dintre doi termeni se modifică, numai 
dacă unul dintre termeni creşte sau descreşte cantitativ. 

Dar relaţia nu este o Fiinţă nici în virtualitate, nici în actua¬ 
lizare. Prin urmare, este absurd, mai mult, este imposibil ca 
non-Fiinţa să formeze un element al Fiinţei şi să fie anterioară 
acesteia. Intr-adevăr, toate categoriile sunt posterioare Fiinţei. 

în plus, elementele nu sunt predicatele lucrurilor care pro¬ 
vin din acele elemente; dar multul şi puţinul sunt, şi separat, 
şi împreună, predicatele numărului; lungul şi scurtul sunt 
predicatele liniei, iar suprafaţa este lată şi strâmtă. Iar dacă există 
o mulţime care are întotdeauna un anume predicat — pu¬ 
ţinul — precum dualitatea (iar dacă predicatul respectiv este 
„multul", atunci unul ar fi „puţin"), ar trebui să existe şi multul 
absolut, precum decada este „mult", dacă nu există /un număr/ 
mai mare decât aceasta, sau „zece mii" /ar fi în acest rol, dacă 
nu există număr mai mare decât el/. 

Cum, prin urmare, poate să fie alcătuit numărul din puţin 
şi din mult ? Sau ambele trebuie să-i fie predicate, sau nici unul 
din ele. Dar, în fapt, numai unul dintre ele este predicat al nu¬ 
mărului /respectiv — zece mii /. 9 


Capitolul 2 

Trebuie cercetat la modul general: oare este cu putinţă ca 
lucrurile eterne să fie alcătuite din elemente ? Ele vor avea /în 
acest caz/ materie. Iar orice lucru format din elemente este compus. 
Aşadar, este necesar ca lucrurile să provină din elementele din 
care sunt compuse, fie că /acestea/ sunt eterne, fie că sunt gene¬ 
rate; pe de altă parte, orice este generat din ceea ce e în virtua¬ 
litate ceea ce devine. (N-ar putea să fie generat şi nici să constea 
din ceea ce este incapabil de asta.) 

Insă virtualul poate, sau nu, să se actualizeze, aşa încât, 
drept consecinţă a tuturor acestora, chiar dacă numărul sau 
orice conţine materie este etern, ar putea şi să nu existe, aşa 


9 Dacă există un număr absolut mare, acesta nu poate avea predi¬ 
catul „puţin". Dar dacă nu există un număr absolut mare, nu poate exista 
— prin simetrie — nici un număr absolut mic, precum unu sau doi. 

cum /cl poate să existe/ o singură zi, sau oricât de mulţi ani. 
Iar dacă lucrurile stau astfel, există şi o asemenea cantitate de 
timp lipsită de limită. Nu ar putea, astfel, exista entităţi eterne, 
dacă ceea ce poate să nu existe nu este etern, aşa cum s-a arătat 
în alte părţi. 10 

Iar dacă spusa aceasta este adevărată în general, anume că 
nu există Fiinţă eternă, dacă ea nu există ca actualizare, iar ele¬ 
mentele sunt materie a Fiinţei, nici o Fiinţă eternă nu ar putea 
avea clemente, din care, imanente fiind, ea să fie alcătuită." 

Există unii filozofi care socotesc Dualitatea indefinită ca 
fiind un element, în afara lui Unu, dar, pe bună dreptate, ei 
nu acceptă inegalul /ca element/ din pricina consecinţelor im¬ 
posibile /care decurg/. Ei scapă de atâtea dificultăţi câte rezultă 
cu necesitate din faptul de a considera drept element inegalul 
şi relaţia. Dar acele consecinţe care rezultă separat de această 
opinie, acelea trebuie să apară şi pentru aceşti filozofi, fie că 
ei constituie din /Unu şi Dualitatea indefinită/ numărul ideal, 
fie pe cel matematic. 

Sunt multe, prin urmare, motivele rătăcirii în cazul acestor 
explicaţii, şi mai ales este faptul că se pun probleme într-un 
1089 a mod învechit. Căci aceşti filozofi au crezut că toate lucrurile 
vor fi una, adică ceea-ce-este în sine, dacă nu va fi rezolvată 
chestiunea /cum doresc ei/, şi că se vor contopi, după cum 
spune Parmenide: „nu-i cu putinţă să faci ca Nefiinţa să fie“. 


10 Dacă ceva poate să nu existe etern, înseamnă că s-ar putea actua¬ 
liza; ceea ce se actualizează se actualizează dintr-o virtualitate. Ceea 
ce are virtualitate are materie. Ceea ce are materie, poate fie să existe, 
fie să nu existe, deci nu este etern. Aristotel vrea să demonstreze că 
un compus nu este, în mod necesar, etern. Or, dacă numerele sunt 
compuse din Unu şi din Dualitatea indefinită, aşa cum susţin 
platonicienii, ele nu sunt în mod necesar şi esenţial eterne. 

11 Când elementele există actualizate, Fiinţa respectivă este în vir¬ 
tualitate; dar dacă ea este eternă, ea trebuie să fie actualizată perma¬ 
nent. Iar dacă elementele sunt în virtualitate, înseamnă că ele s-ar putea 
actualiza cândva (Fiinţa s-ar descompune în elementele componente), 
ceea ce nu este posibil cu o Fiinţă eternă. 

însă este necesar săse arate că ceea-ce-nu-este este. 12 Şi astfel, 
lucrurile, dacă e să fie multiple, vor fi alcătuite — /după ei/ — 
din ceea-ce-este, cât şi din altceva. 12 

Numai că, mai întâi, dacă ceea-ce-este are multe sensuri 
(într-un sens, ceea-ce-este semnifică Fiinţa, într-alt sens calita¬ 
tea, într-altul cantitatea, şi apoi restul categoriilor), în care 
anume /dintre aceste sensuri/ toate lucrurile sunt una, dacă nu 
există ceea-ce-nu-este ? 14 Oare Fiinţele vor fi /totuna/, ori pro¬ 
prietăţile şi celelalte atribute la fel, sau toate /categoriile/ ? Şi 
vor fi una — Fiinţa, calitatea, cantitatea şi restul atributelor care 
semnifică ceva unitar? Aceasta este absurd, sau mai curând e 
imposibil ca o singură natură să devină raţiunea faptului de a 
fi Fiinţă, pe de-o parte, iar pe de altă parte, calitate, pe de alta 
cantitate, pe de alta — loc.' 5 

Apoi, se pune întrebarea din ce fel de ceea-ce-nu-este luat 
laolaltă cu ceea-ce-este provin lucrurile? Căci ceea-ce-nu este 
are mai multe sensuri, deoarece şi ceea-ce-este are mai multe 

12 O făcuse deja Platon în Sofistul, 237a şi în continuare, care chiar 
citează versurile lui Parmenide. Aluzia lui Aristotel este limpede. 

13 Aşadar, spune Aristotel, încercarea platonicienilor de a evita 
reducerea realităţii la Unul parmenidian conduce, în fapt, la dualism: 
lumea ş i lucrurile sale vor fi alcătuite din Existenţă şi din altceva, care 
este diferit, adică Non-existenţă (ceea-ce-nu-este) — to pi) ov. Dar 
dualismul este contradictoriu şi el poate fi evitat dacă se acceptă plura¬ 
litatea semantică a ceea-ce-este, şi în acelaşi timp, dacă se acceptă că 
ceea-ce-nu-este, într-un anume sens, există: de exemplu, virtualitatea. 

14 Platonicienii — spune Aristotel — descoperiseră că, pentru a evita 
unificarea completă în Unul p armenidian, trebuia acceptat că „nefiinţa 
este". Dar nu e suficient pentru a explica diversitatea lumii: căci, pre¬ 
supunând că nefiinţa nu ar exista, lucrurile încă nu s-ar contopi, deoa¬ 
rece sunt distribuite pe categorii ireductibile. 

15 Poate că una dintre cele mai mari descoperiri filozofice ale lui 
Aristotel este ireductibilitatea categoriilor una la cealaltă, şi a tutu¬ 
ror — la categoria Fiinţei (deşi toate se raportează la categoria Fiinţei). 
Aceasta înseamnă, în termenii fizicii contemporane, că nu poate exista 
o ecuaţie unică a Universului, o formulă universală din care să se poată 
deduce orice proprietate, dar există „orizontul" unei unităţi a lumii 
care ne mobilizează eforturile de a o cunoaşte. 




516 


MKTAFIZICA 


sensuri. „A nu fi om“ semnifică a nu fi ceva, în vreme ce „a 
nu fi drept" semnifică a nu fi într-un anume fel, „a nu avea 
trei picioare" înseamnă a nu fi într-o anume cantitate. Aşadar, 
din ce fel de ceea-ce-este şi din ce fel de ceea-ce-nu-este provine 
mulţimea lucrurilor? 

/Un filozof/ vrea să spună că falsul şi ceea-ce-nu-este sunt 
acea natură din care, împreună cu ceea-ce-este, provine multi¬ 
plicitatea lucrurilor. De aceea se spunea /de către el/ că trebuie 
postulat ceva fals, după cum geometrii presupun, prin ipoteză, 
că ceva e lung de un „picior", deşi nu e lung de un „picior". 16 

Dar aşa ceva este imposibil, şi de fapt, nici geometrii nu 
presupun prin ipoteză ceva fals (premisa /falsă/ nu intră în 
silogismele lor), şi nici nu provin lucrurile dintr-un astfel de 
ceea-ce-nu-este, şi nici nu se distrug. 

Or, ceea-ce-nu-este poate fi „declinat" <to Kaxâ zoq 7txâxjEiq 
pT) ov> ,; în tot atâtea sensuri câte categorii există, iar în afara 
acestor sensuri există şi ceea-ce-nu-este luat ca fals, cât şi acela 
luat ca virtualitate. Din ceea-ce-nu-este luat în acest din urmă 
sens se nasc lucrurile: din ceea ce nu este om, dar este om în 
virtualitate, /se naşte/ omul; din ceea ce nu e alb, dar e alb în 
virtualitate, /provine/ albul. La fel e când vorbim despre naşte¬ 
rea unui singur lucru, şi când vorbim despre cea a multiplicităţii 
lucrurilor. 

Cercetarea /acelor filozofi/ pare /a se referi la/ felul în care 
ceea-ce-este, sub raportul /categoriei/ Fiinţei, devine o multi¬ 
plicitate. Intr-adevăr, cele generate sunt/pentru ei/ numere, 
lungimi şi corpuri geometrice. Or, este absurd a se cerceta felul 
în care Fiinţa — adică ce este ? — este o multiplicitate, dar a nu 


16 Aluzie la Sofistul lui Platon, 273a şi 260b. E vorba, desigur, 
despre desenele geometrice, la scară, unde mărimile au altă dimen¬ 
siune reală decât cea pe care o semnifică. Aristotel susţine că, de fapt, 
în raţionamentul geometric, sau în calcule nu intervine premisa falsă, 
şi că, aşadar, comparaţia este nepotrivită. 

17 Jttdxni; (lit. „cădere") înseamnă, în limbajul gramaticilor, „caz 
gramatical". Aristotel compară categoriile prin care trece ceea-ce-este 
(sau realitatea) cu declinarea substantivului, trecut prin mai multe cazuri. 

se cerceta felul în care calităţile sau cantităţile sunt multiple. 18 
Intr-adevăr, nici Dualitatea indefinită, nici Marele şi micul nu 
sunt raţiuni de a fi pentru faptul că există două alburi, sau multe 
culori, sau multe mirosuri, ori figuri. Căci şi acestea ar trebui 1089 b 
să fie /atunci/ numere si unităţi! 19 

Or, dacă ar fi mers pe acest drum, ei ar fi aflat raţiunea de 
a fi şi /raţiunea de a fi/ imanentă acestor /numere sau unităţi/: 
e aceeaşi raţiune sau e una analogă. 20 Această abatere însă 
explică şi de ce ei, în timp ce caută opusul lui ceea-ce-este şi 
lui unu — pornind de la acest opus şi de la unu şi ceea-ce-este 
ei fac să derive lucrurile —, acceptă existenţa /autonomă/ a 
relaţiei şi a inegalului, care nu sunt nici contrariul, nici negaţia 
unului şi a ceea-ce-este, ci reprezintă o categorie a lucrurilor, 
la fel ca Fiinţa şi calitatea. 

Şi ar fi trebuit cercetat şi lucrul următor: cum de sunt nume¬ 
roase relaţii, şi nu una singură? în fapt însă, se cercetează de 
ce există multe unităţi alături de Primul unu, dar nu se întreabă 
nimeni de ce sunt multe inegaluri alături de /primul/ inegal. 

Cu toate astea ei utilizează conceptele de „mare şi mic“ şi „mult 
şi puţin" din care derivă numerele; apoi cele de „lung şi scurt" 
din care provin lungimile, apoi cele de „larg şi strâmt" din care 
provin suprafeţele, şi cele de „profund şi scund" din care derivă 
corpurile. 

In plus, au în vedere mai multe Forme ale relaţiei; or, care 
este motivul pentru care acestea sunt mai multe ? 

Este însă necesar, după cum spuneam, să se presupună, pentru 
fiecare lucru, o existenţă în virtualitate. (Aceasta a susţinut 
adeptul acestor teorii: ce sunt Fiinţa şi existenţaîn virtualitate, 
dar care nu există intrinsec, fiindcă relaţia, la fel ca şi calitatea, 
este o unitate sau o existenţă ce nu e nici în virtualitate, nici 


18 Lumea este variată — spune Aristotel -, ea nu are numai pro¬ 
prietăţi geometrice, sau Fiinţe geometrice (aşa cum susţin platonicienii 
şi ncopitagoricienii), ci şi calităţi, cantităţi etc. 

19 In fapt, ele sunt calităţi, şi nu numere sau unităţi. 

20 In mod analog, în cadrul fiecărei categorii, există virtualitate 
şi actualizare, precum şi cele patru raţiuni de a fi. 

nu reprezintă negarea unităţii şi a existenţei, ci reprezintă una 
dintre categoriile realităţii <ev ti tgov ovtcovx) 21 

Şi este încă mai necesar, după cum s-a afirmat, dacă se cerce¬ 
tează cum este cu putinţă pluralitatea lucrurilor <7tdx; jio/Aa 
xă ovt(x>, să nu se cerceteze chestiunea /numai/ în cadrul 
aceleiaşi categorii — cum e cu putinţă să fie multe Fiinţe, sau 
multe calităţi; ci trebuie /aflat/ cum e cu putinţă pluralitatea 
lucrurilor /în general/: /de ce/ unele sunt Fiinţe, altele sunt 
proprietăţi, altele relaţii. 

Or, în ceea ce priveşte celelalte categorii mai există o difi¬ 
cultate în a înţelege cum de sunt ele o multiplicitate: într-a- 
devăr, ele nu sunt separate /de substrat/, ci /sunt multiple/ prin 
aceea că substratul devine multe /lucruri/ şi capătă multe calităţi 
şi cantităţi. însă trebuie să existe totuşi câte o materie pentru 
fiecare gen, afară doar că ea nu poate fi separată de Fiinţe. 

Dar în ceea ce priveşte Fiinţele individuale e o problemă 
de explicat cum de sunt multe Fiinţe individuale, în cazul în 
care Fiinţa individuală nu ar fi un dat şi nu ar exista şi o materie 
determinată. 22 De aici însă provine mai degrabă această difi¬ 
cultate, anume cum de există multe Fiinţe în actualizare şi nu 
una singură. 

Or, deşi nu este acelaşi lucru Fiinţa şi cantitatea, nu se spune 
/de către platonicieni/ cum şi de ce sunt multe lucruri, ci de 


21 Aristotel atrage atenţia că relaţia este o categorie aparte, precum 
cantitatea sau calitatea, şi că ea nu poate fi dedusă din categoria Fiinţei, 
deşi este subordonată acesteia. Ea nu e nici negaţia, nici virtualitatea 
Fiinţei. Monismul mai intransigent al unor platonicieni încerca proba¬ 
bil să deducă diferitele proprietăţi ale Fiinţei (printre care şi relaţia) 
din esenţa Fiinţei, ceea ce pentru Aristotel este cu neputinţă. La el, 
realitatea nu este reductibilă la Fiinţă, ci doar, ca să spunem aşa, 
gravitează în jurul Fiinţei. 

22 Unii comentatori traduc aici pe toSe n mai întâi cu „Fiinţa", 
apoi cu „forma", iar pctpvxnqcu „materie". V. Reale, III, p. 687. Cred 
că Aristotel se referă aici la Fiinţe individuale. Multiplicitatea acestora 
ar fi explicabilă prin materie: Socrate e diferit de Platon fiindcă au 
materii diferite, dar aceeaşi formă de „om". 

ce sunt multe cantităţi. Căci orice număr semnifică o cantitate, 
şi /la fel/ şi unitatea, dacă nu este măsură şi entitate indivizi¬ 
bilă sub raportul cantităţii. Or, dacă cantitatea şi Fiinţa sunt 
lucruri diferite, nu se spune din ce provine Fiinţa şi nici cum 
e cu putinţă să fie multe Fiinţe. Iar dacă /Fiinţa şi cantitatea/ 
sunt identice, cel care susţine aşa ceva are de făcut faţă la multe 
contradicţii. 

Dar oare — s-ar putea cerceta în legătură cu numerele — 
de unde avem încredinţarea că ele există /autonom/? Susţi¬ 
nătorului teoriei Formelor /numerele/îi furnizează o anumită 
raţiune de a fi a lucrurilor, dacă este adevărat că orice număr 
este o Formă, iar Forma constituie pentru celelalte lucruri o 
raţiune a existenţei lor într-un anume fel (fie făcută această con¬ 
cesie susţinătorilor Formelor). Dar celui care nu vede lucrurile 
în acest mod, din pricina dificultăţilor pe care le întâmpină 
teoria Formelor, de unde îi vine încredinţarea că există un astfel 
de număr şi întrucât este el de folos /existenţei/ celorlalte lucruri ? 

Nici cel care susţine existenţa unui astfel de număr nu afir¬ 
mă că el este raţiune de a fi pentru altceva, ci spune că el este 
o natură în sine existentă intrinsec; şi el nici nu pare a fi vreo 
raţiune de a fi. Iar toate teoremele aritmeticienilor vor avea 
valoare şi pentru lucrurile senzoriale, după cum s-a spus. 


Capitolul 3 

Prin urmare, cei care susţin existenţa Formelor şi care cred 
că ele sunt numere încearcă să arate cumva, prin abstragere, 
de ce există câte o unitate anume alături de lucrurile multiple; 
însă acestea /Formele-numere/ nu sunt nici necesare, nici posi¬ 
bile, şi nici nu trebuie spus că, din acest motiv, trebuie să existe 
numărul /separat/. 

Pitagoricienii, deoarece au observat că există multe pro¬ 
prietăţi ale numerelor imanente corpurilor senzoriale, au sus¬ 
ţinut că lucrurile sunt numere, dar nu numere separate, ci că 
ele sunt constituite din numere. Dar de ce ? 

Fiindcă proprietăţile numerelor se manifestăprintr-o armonie 
atât în privinţa corpurilor cereşti, cât şi a multor altora. 23 Dar 
cei care susţin numai existenţa numărului matematic nu pot 
afirma nimic asemănător conform cu ipotezele lor; se afirmă, 
în schimb, de către ei că nu ar putea exista ştiinţele numerelor, 
[dacă nu ar exista numărul matematic]. 24 

Noi însă susţinem că /numerele matematice/ există, după 
cum am afirmat mai înainte. Sieste clar că entităţile matematice 
nu sunt separate şi autonome <ou Ke^copiotai ia pa 0 rpaTiKd>. 
Căci nu ar fi cu putinţă ca proprietăţile unor entităţi separate 
să fie imanente corpurilor. 

Aşadar, pitagoricienii nu au de ce să răspundă unei aseme¬ 
nea imputări; însă când ci consideră că lucrurile fizice sunt 
alcătuite din numere, anume că din numere care nu sunt nici 
uşoare, nici grele sunt alcătuite lucruri ce posedă uşurinţă şi 
greutate, ei par a vorbi despre un alt cer şi alte coipuri, şi nu 
despre cele senzoriale. 25 

Dar sunt filozofi care consideră numărul ceva separat şi 
autonom, deoarece consideră că în lumea senzorială nu pot 
exista axiome /matematice/, dar totuşi aceste propoziţii există 
şi ele bucură <codvei> sufletul 26 . Ei asumă că /asemenea numere/ 


23 Pitagoricienii făcuseră descoperirea epocală că anumite feno¬ 
mene (cum ar fi mişcările corpurilor cereşti sau anumite fenomene 
acustice) se supun unor regularităţi ce se lasă exprimate prin proporţii 
numerice. De aici ei au dedus că lucrurile sunt formate din numere. 

24 Unii, precum Reale, adaugă aici o condiţională inexistentă în 
textul grec, dar probabil necesară pentru înţeles: „dacă nu ar exista 
numerele matematice." 

25 Chestiunea e valabilă până astăzi: care este exact raportul mode¬ 
lelor noastre matematice cu realitatea ? Este vorba despre un alt cer, 
cum spune Aristotel, sau de acelaşi ? Adică modelul este numai o con¬ 
venţie utilă, sau exprimă chintesenţa realului? 

26 Verbul folosit de Aristotel e foarte expresiv, însemnând în sens 
propriu „a da din coadă" (despre un câine bucuros). El sugerează 
exaltarea spiritului dinaintea frumuseţii sobre şi armonice a propo¬ 
ziţiilor matematice. 

există şi că sunt separate. Acelaşi lucru se poate spune şi în ce 
priveşte mărimile matematice. 27 

Este vădit, prin urmare, că şi doctrina opusă /acesteia/ va 
afirma lucruri opuse şi că dificultatea despre care am vorbit 
trebuie soluţionată de către cei care susţin autonomia numă¬ 
rului: din ce pricină, atunci când numerele nu sunt imanente 
lucrurilor senzoriale, proprietăţile lor sunt imanente aces¬ 
tor lucruri ? 

Există unii filozofi care, văzând că punctul este format din 
limitele şi extremităţile liniei, linia — /din limitele şi extre¬ 
mităţile/ suprafeţei, suprafaţa /din limitele şi extremităţile/ 
corpului, cred că, de aceea, este necesar ca aceste naturi să existe 
efectiv/autonom/. Trebuie însă examinat ca nu cumva şi acest 
raţionament să fie prea slab. 

Intr-adevăr, extremităţile nu sunt Fiinţe, ci mai degrabă ele 
toate sunt limite. (De vreme ce există o limită şi a preumblării, 
şi a oricărei mişcări, această limită va fi o Fiinţă şi un ceva deter¬ 
minat, ceea ce este absurd.) Dar chiar dacă aceste extremităţi 
sunt Fiinţe, toate vor aparţine entităţilor senzoriale, din lumea 
de aici. (într-adevăr, argumentul pe ele le avea în vedere.) De 
ce atunci să fie separate ? 

în plus, cineva nu foarte uşor de mulţumit ar putea să cer¬ 
ceteze în legătură cu orice număr şi cu entităţile matematice 
faptul că ele nu au influenţă reciprocă —precedentele /în ordine 
ierarhică/ nu influenţează pe cele care urmează /în ordine ierar¬ 
hică/. (Dacă numărul nu ar exista, totuşi mărimile /matematice/ 
vor exista în opinia celor care susţin numai existenţa entităţilor 
matematice. Iar dacă nici acestea nu ar exista, vor exista sufletul 
şi corpurile senzoriale. Or, natura nu pare, din cele ce se văd, 
a fi constituită din bucăţi descusute, precum o piesă tragică 
prost alcătuită. ) 28 


27 Aceşti filozofi — platonicienii — consideră, spre deosebire de 
pitagoricieni, că numerele matematice sunt separate sau autonome, 
fiindcă, altminteri, ştiinţa matematică le apare imposibilă. 

28 Se vede aici importanţa sentimentului estetic al coerenţei în 
înţelegerea naturii. Natura este asemenea unei piese bune de teatru, 
bazată pe regula celor trei unităţi, şi mai ales a unităţii de acţiune. 

Dar celor care susţin existenţa Formelor le scapă acest 
fapt — într-adevăr, ei constituie mărimile din materie şi din 
număr, anume lungimile din dualitate, suprafeţele, verosimil, 
din triadă, iar corpurile/ar fi constituite/ din tetradă sau din 
alte numere. Nu e nici o deosebire dacă /sunt alcătuite din tetradă 
sau din alte numere/. Dar oare aceste entităţi geometrice vor 
fi Forme ? Şi care este felul lor de existenţă ? Şi care este influ¬ 
enţa lor asupra lucrurilor ? Căci în nici un fel ele nu influenţează 
lucrurile, aşa cum nu o fac nici entităţile matematice. 

Dar în cazul /Formelor/ nu se aplică nici o teoremă, în cazul 
în care nu s-ar dori să se mute entităţile matematice din poziţia 
pe care o ocupă şi să se construiască anumite teorii speciale /în 
legătură cu ele/. 29 Nu e însă dificil ca, asumând orice fel de 
ipoteze, să lungeşti discuţia şi să obţii diferite concluzii. 30 

Aceşti filozofi aşadar iubind entităţile matematice deopo¬ 
trivă cu Formele, cad în eroare. 

Cei dintâi filozofi însă care au afirmat existenţa a două 
/feluri de/ numere — numărul ideal şi numărul matematic — nici 
nu au spus, nici nu ar avea cum să spună în ce fel şi de unde 
va proveni numărul matematic. Ei aşază acest număr matematic 
între numărul ideal şi cel senzorial. 31 

Or, dacă el ar proveni din marele şi micul, el va fi identic 
cu numărul ideal. (/Acel filozof/presupune că mărimile sunt 
1091 a alcătuite dintr-un alt marele şi micul.) Iar dacă se va susţine 
că e diferit, se va susţine existenţa mai multor elemente. Căci 
dacă pentru fiecare /din cele două numere/ principiul este un 
unu, unul /luat ca principiu/ va fi comun pentru ambele. Atunci 
trebuie cercetat în ce fel aceste multiple /elemente/ sunt unu 


29 Formele nu acceptă teoreme, deoarece ele nu se pot combina 
precum numerele matematice. 

30 Entităţile geometrice, precum punctele sau liniile, pot să se 
întretaie, sau să ocupe diferite poziţii în spaţiu sau în plan. E greu 
de văzut cum s-ar putea presupune acelaşi lucru în legătură cu 
Formele care sunt imuabile şi mereu identice cu sine. 

31 Critica este îndreptată împotriva lui Platon. Vezi Cartea Alpha 
mare, nota 57. 

şi, deopotrivă, este cu neputinţă, conform acelui filozof, ca 
numărul să fie generat altfel decât din unu şi din Dualitatea 
indefinită. Toate acestea sunt absurdităţi! 

Iar /consecinţele/ intră în conflict cu ele însele, cât şi cu cele 
ce sunt rezonabile. Şi se pare că, în ceea ce le priveşte, este vala¬ 
bilă „vorba lungă a lui Simonide". Iar vorba lungă seamănă 
cu aceea a slugilor care nu spun nimic ca lumea. 32 

Şi separe că principiile însele, marele şi micul, strigă de parcă 
ar fi smucite: ele nu pot în nici un mod să genereze numărul, 
ci doar un /număr/ care este dedublarea unului. 

Este apoi absurd, sau mai degrabă aparţine imposibilului, 
să se admită o generare a lucrurilor eterne. Nu trebuie pus deloc 
la îndoială dacă pitagoricienii acceptă sau nu o generare. Intr-a¬ 
devăr, ei spun deschis că, odată constituindu-se unul, el provine 
fie din suprafeţe, fie din culoare, fie din sămânţă, fie din /alte 
elemente/ pe care sunt la încurcătură să le numească; îndată 
/se naşte/ şi partea cea mai apropiată /de unu/ a nelimitatului, 
deoarece ea este atrasă şi delimitată de limită. 

Dar, fiindcă /pitagoricienii/ explică constituirea Universului 
şi doresc să vorbească în termenii filozofiei naturii, este drept 
ca ei să fie examinaţi în privinţa /conceptului/ de natură. Dar 
această problemă nu ţine de tratatul de faţă. Căci noi căutăm 
principiile aflate în lucrurile imobile, astfel încât trebuie cerce¬ 
tată şi geneza unor astfel de numere /imobile/. 


Capitolul 4 

/Platonicienii / neagă existenţa generării numărului impar 33 , 
evident existând o generare a celui par. Unii cred că primul 
/număr/ par provine din cantităţi inegale, prin egalizarea marelui 


32 Bergk, Poet. lyr., fr. 189. Slugile prinse asupra faptului se pierd 
în explicaţii lungi, dar fără rezultat în convingerea stăpânului. 

33 în aritmologia pitagoriciană, numerele impare erau conside¬ 
rate bune şi aveau prioritatefaţă de numerele pare. De aici, probabil, 
faptul ca ele nu sunt generate. 

şi a micului , 34 Este, aşadar, necesar pentru ei ca inegalitatea să 
fie anterioară egalizării. Dar dacă /marele şi micul/ ar fi veşnic 
egalizate, ele nu ar mai fi inegale anterior (nimic nu este anterior 
veşnicului). De unde este evident că ei vorbesc despre geneza 
numerelor nu în vederea unei analize teoretice /riguroase/. 35 

Există apoi un impas şi un hop pe care are a-1 trece cel ce 
vrea să călătorească pe aceste drumuri: care este raportul ele¬ 
mentelor şi al principiilor cu binele şi cu frumosul ? Chestiunea 
este următoarea: oare există ceva printre principii pe care să-l 
numim „Bineleîn sine" şi „Optimul", sau nu, ci acestea sunt 
generate ulterior? 

Se pare ca teologii au fost de acord cu unii dintre contem¬ 
porani care contestă /existenţa Binelui printre principii/; ei 
susţin că, pe măsură ce avansează natura lucrurilor, apar şi 
binele şi frumosul. (Ei procedează astfel, dând atenţie unei 
dificultăţi reale care apare la cei ce susţin, precum fac unii, că 
1091 b unul este principiu. Această dificultate apare nu din pricina 
faptului că principiului i se acordă binele ca atribut, ci fiindcă 
unul este considerat principiu şi este principiu înţeles ca 
element, şi fiindcă din unu provine numărul.) 

Or, poeţii cei vechi susţin, la fel, că domnesc şi conduc nu 
primele /divinităţi/ apărute /cândva/, precum Noaptea, Cerul, 
Haosul, sau Oceanul, ci Zeus. 36 

Aşadar, acestor /poeţi vechi/ li se întâmplă să vorbească 
astfel, deoarece stăpânitorii lumii se schimbă. Iar cei care, dintre 

34 Deşi Aristotel se referise la pitagoricieni, conceptul Marele şi 
Micul trimite la şcoala platonică. 

35 Probabil că Aristotel are în vedere mai degrabă un procedeu 
didactic, curent — se crede — în şcoala lui Xenocrate. La modul rigu¬ 
ros teoretic nu se poate susţine că marele şi micul sunt veşnic egalizate, 
deoarece în acest fel ele nu ar mai putea să fi fost nicicând inegale. 

36 Evident, Zeus reprezintă supremul Bine, iar domnia lui a înlocuit 
domniile primelor divinităţi, precum Cerul, Haosul, sau Titanii. La 
gânditorii mai târzii — observă Aristotel — lucrurile stau invers: întâi 
apare un principiu care reprezintă Supremul Bine şi care generează 
restul lumii. Asemenea concepţii au putut fi influenţate de cosmo¬ 
gonia orfică, care vedea naşterea Lumii dintr-un ou cosmic perfect. 

ei, vorbesc amestecat deoarece nu se exprimă pe de-a întregul 
în mod mitic, precum Pherccydes şi alţii, au admis că Supremul 
Bine este primul principiu generator. La fel /au considerat/ 
Magii, iar dintre înţelepţii mai noi, Empedocle şi Anaxagoras. 
Primul aşază Prietenia drept element, în vreme ce al doilea /soco¬ 
teşte drept principiu/ Intelectul. 

Iar dintre gânditorii care admit existenţa Fiinţelor imobile, 
unii afirmă că Unul însuşi şi Binele sunt identici. 37 Ei au con¬ 
siderat că Fiinţa /Binelui/ este în cea mai marc măsură Unul. 

Dar aici intervine o dificultate privitoare la modul cum tre¬ 
buie considerată chestiunea: ar fi, într-adevăr, uimitor dacă 
primului clement, care e etern şi autosuficicnt, nu i-ar reveni 
acest prim atribut luat ca bine, anume autosuficicnţa şi sta¬ 
bilitatea <O( 0 ir|p'ia>. Or, el nu e din altă pricină incoruptibil 
şi autosuficient, decât pentru că e Bine, încât faptul de a susţine 
adevărul unui astfel de principiu este rezonabil. Dar a susţine 
că Unul este /chiar/ acest principiu, sau dacă nu, e măcar ele¬ 
ment şi element al numerelor, devine imposibil. 

Intr-adevăr, se petrec multe consecinţe neplăcute, de care 
ferindu-se, unii au refuzat /teoria Formelor/; este vorba despre 
cei care au admis că Unul este primul principiu şi element, dar 
numai al numărului matematic. Intr-adevăr, toate unităţile 
devin Bine intrinsec. De aici, multă abundenţă de bine! 38 

în plus, dacă Formele sunt numere, toate Formele sunt un 
Bine intrinsec. Să fie aşadar Forme pentru orice lucru dorit. 
Dar dacă sunt Forme numai pentru lucrurile bune, Formele 
nu vor fi Fiinţe. Dacă însă vor fi Forme şi ale Fiinţelor, toate 
vietăţile şi plantele vor fi bune şi la fel şi cele care participă /la 

37 Parmenide şi, apoi, Platon şi şcoala sa. Mai târziu, Plotin va 
relua doctrina identităţii dintre Bine şi Unu, dându-i o deosebită 
amploare şi plasând Unul dincolo sau mai presus de Intelect şi Fiinţă. 

38 Dacă Unul este principiu suprem şi el este identic cu Binele, 
atunci fiecare Unitate va fi un Bine, ceea ce — spune Aristotel cu iro¬ 
nie — produce o prea mare abundenţă de Bine. 

Forme/. 39 Toatc aceste consecinţe sunt absurde. Iar elementul 
contrariu /Unului/, fie el mulţimea, fie inegalul, ori marele şi 
micul — ar fi răul intrinsec. (De aceea un filozof s-a ferit să 
asocieze binele cu Unu, ca fiind ceva necesar, deoarece generarea 
provine din contrarii, iar răul reprezintă natura mulţimii. 40 Dar 
alţii susţin că inegalul reprezintă natura răului.) Rezultă că toate 
lucrurile participă la rău, cu excepţia Unului intrinsec. 41 

1092 a Iar numerele mai curând decât mărimile vor participa la 
/răul/ neamestecat, iar răul va fi locul <x<f»pct> binelui 42 , va par¬ 
ticipa la distrugere şi va tinde spre distrugerea /binelui/. Căci 
un contrariu este elementul distructiv pentru celălalt contrariu. 

Iar dacă lucrurile stau precum am afirmat, anume că materia 
este orice lucru în virtualitate, de pildă, focul în virtualitate 
este materia focului actualizat, răul va fi chiar binele aflat în 
virtualitate. 

Toate aceste consecinţe apar, pe de-o parte, fiindcă aceşti 
filozofi consideră că orice principiu este element 43 , pe de altă 
parte, ei consideră că contrariile sunt principii 44 , de asemenea, 
că Unul este principiu şi că numerele sunt Fiinţe primordiale, 
separate, şi Forme. 


39 Există şi Fiinţe rele pe lume. Or, dacă Formele există numai 
pentru lucrurile bune, înseamnă că ele nu sunt Fiinţe. Iar dacă sunt 
Fiinţe, înseamnă că toate Fiinţele sunt bune. 

40 Referire la Platon, crede Reale. 

41 E o consecinţă inacceptabilă pentru platonicieni, care consideră 
că lucrurile bune au parte numai de bine, nu şi de rău. 

42 Aristotel foloseşte termenul platonician de „loc“, prezent în 
Timaios, 52b, pe care Aristotel l-a înlocuit prin „materie" <uA.T|>. în- 
tr-adevăr, la Platon, %Q)pa este un receptacol sau un loc al arhetipului. 

43 La Aristotel, cum am văzut, raţiunea finală şi mişcarea sunt prin¬ 
cipii, dar nu şi elemente. 

44 La Aristotel, cum se vede, contrariile nu sunt principii, ci pro¬ 
prietăţi ale unui substrat care este principiu. 

Dacă, prin urmare, este imposibil şi faptul de a nu aşeza 
binele printre principii, dar şi de a-1 aşeza acolo astfel, e clar că 
filozofii respectivi nu au redat corect principiile, nici Fiinţele 
primordiale. Seînşală,într-adevăr, cel care îşi reprezintă prin¬ 
cipiile Universului la fel precum sunt cele ale animalelor şi ale 
plantelor, anume că întotdeauna cele mai desăvârşite provin 
din lucruri indeterminate şi imperfecte.* 5 De aceea /ei susţin/ 
că la fel stau lucrurile şi în privinţa naturii primelor entităţi, 
încât Unul intrinsec nu este un ce anume /determinat/. Dar sunt 
/de fapt/perfecte principiile din care provin /animalele şi plan¬ 
tele/. Omul generează pe om şi nu sămânţa este la început. 

Este însă absurd ca /aceşti filozofi/ să conceapă formarea 
locului concomitent cu cea a corpurilor matematice. Intr-a¬ 
devăr, locul ţine de existenţele individuale, motiv pentru care 
lucrurile sunt separabile după loc, în timp ce entităţile mate¬ 
matice nu sunt localizate. De asemenea, /este absurd/ ca ei să 
susţină că aceste corpuri matematice sunt localizate, dar ce 
anume este locul — să nu spună. 

Ar fi trebuit ca cei care afirmă că lucrurile provin din ele¬ 
mente şi că primele lucruri sunt numerele, după ce au analizat 
în ce fel provine ceva dintr-altceva, să arate în ce fel numărul 
provine din principii. Oare prin amestec? Dar nu orice este 
amestecabil, mă refer la ceea ce devine altceva; iar unul nu va 
fi separabil, şi nici natura separată /nu va exista/, aşa cum, 
totuşi, aceşti filozofi o doresc. 46 


45 Aristotel critică „evoluţionismul" lui Empedocle sau Anaxa- 
goras. Din acest punct de vedere, el este aproape de Platon, care nu 
concepe că ceva mai aproape de perfecţiune poate proveni de la sine 
din ceva mai imperfect. 

46 Dacă Unul provine din amestecul unor principii-elemente (pre¬ 
cum Apa, Focul etc.), înseamnă că el nu este o existenţă autonomă, 
separabilă de lumea materială, aşa cum respectivii filozofi platoni- 
cieni o doresc. 

Oare /numărul/ va proveni din elemente prin compunere, 
precum o silabă ? Dar atunci e necesar /ca elementele compo¬ 
nente/ să posede o poziţie. Iar cel care gândeşte /numărul/ va 
gândi distinct Unul şi mulţimea. Aşadar, acesta va fi numărul: 
unitatea şi mulţimea, sau Unul şi inegalul. 47 

Şi, de vreme ce compusul din elemente provine uneori din 
elemente ce sunt conţinute, alteori — nu,în ce fel este numărul ? 
Nu poate fi compus din elemente conţinute decât lucrul pentru 
care există generare. Oare provine /din elemente/ în felul în 
care ceva provine dintr-o sămânţă ? Dar nu e cu putinţă ca ceva 
să derive din indivizibil. 

Oare /numărul/ provine dintr-un contrar care nu subzistă 
/în momentul apariţiei numărului/? 48 Dar câte au acest mod 
1092 b de provenienţă o au şi din altceva care subzistă. Or, dat fiind 
că unii socotesc pe Unu drept contrariul mulţimii, alţii — drept 
contrariul inegalului, servindu-se de Unu ca de egal, numărul 
ar părea că provine din contrarii. Ar exista, aşadar, un ce sub¬ 
zistent, reprezentând pe unul dintre cele două aspecte, din care 
există sau se naşte /numărul/. 49 

In plus, cum de restul lucrurilor, câte provin din contrarii, 
sau care conţin contrarii, sunt supuse pieirii, chiar dacă ar pro¬ 
veni din Universul întreg /drept contrariu/ <kocv ek 7tavroq fj>, 
dar numărul nu estepieritor ? 50 Despre acestea, ei nu spun nimic. 


47 Numărul nu poate proveni din Unu şi mulţime, precum o sila¬ 
bă provine din literele componente. In cazul numărului, presupusele 
elemente nu pot avea poziţie (ordine) şi nici nu pot fi separate în 
interiorul compusului. 

48 Aşa cum provine ziua din noapte, de pildă, sau caldul din rece. 
Pentru Aristotel caldul actualizat provine din caldul virtual, care poate 
fi rece actualizat. 

49 Numărul ar proveni dintr-un substrat, precum forma are drept 
substrat materia. 

50 Lucrurile care provin din conlucrarea contrariilor, precum corpul, 
armonia, zborul săgeţii, au o pieire, în vreme ce numărul nu are aşa 
ceva. Deci el nu poate proveni din conlucrarea dintre Unu şi mulţime, 
luate drept contrarii, cum vor platonicienii. 

Iar /elementul contrariu/ conţinut sau neconţinut îşi nimi¬ 
ceşte contrariul, de pildă, Ura nimiceşte amestecul originar. 
(Deşi nu ar fi trebuit să se întâmple aşa, căci ea nu este contra¬ 
riul amestecului.) 

Dar lipseşte analiza respectivă şi nu se spune modul în care 
numerele sunt raţiunile de a fi ale lucrurilor şi ale existenţei: 
oare ca limite, precum sunt punctele pentru mărimi ? Şi sunt 
în felul în care Eurytos a stabilit care este numărul unui anume 
lucru ? De pildă, acest număr este al omului, celălalt — al calu¬ 
lui, precum fac cei care aplică numerele la figuri — triunghi, 
pătrat, în acest fel ei închipuie formele vietăţilor cu pietricele. 51 

Sau numerele sunt raţiuni fiind luate ca raporturi, ce sunt 
o armonie de numere ? La fel să fie şi omul, şi celelalte lucruri ? 
Dar în ce fel sunt numere proprietăţile — albul, dulcele şi caldul ? 

Că numerele nu sunt Fiinţă şi nici nu sunt raţiuni de a fi 
ale Formei e evident. Căci Fiinţa este raport <\oy oq>, iar numă¬ 
rul este materia /acestui raport/. De exemplu, Fiinţa cărnii sau 
a osului este număr /în sensul că/ sunt trei părţi de foc şi două 
de pământ. Şi întotdeauna numărul, oricare ar fi, numără 
anumite lucruri, fie foc, fie pământ, fie unităţi abstracte. Dar 
Fiinţa reprezintă raportul unei cantităţi faţă de o altă cantitate 
în conformitate cu rezultatul amestecului dintre cele două. Or, 
acesta nu este deloc un număr, ci un raport al combinaţiei de 
numere ce se referă la corpuri, sau la orice altceva. 52 

Aşadar, numărul nu este raţiune de a fi eficientă, nici 
numărul în general, nici numărul format din unităţi. Şi el nu 
e nici materia, nici forma şi esenţa lucrurilor. Şi nu este nici 
finalitatea lor. 


51 Eurytos, un pitagorician, reprezenta formele lucrurilor cu aju¬ 
torul unor pietricele, apoi număra pietricelele şi rezultatul era „nu¬ 
mărul" lucrului respectiv. 

52 Raportul, ă.6yo<;, reprezintă esenţa formală a lucrurilor. Cu¬ 
vântul pentru a-1 desemna este identic cu cel care, adesea, desemnează 
la Aristotel definiţia sau noţiunea. 

Ne-am putea întreba şi ce este binele, acela provenit din 
numere, prin faptul de a reprezenta un amestec situat într-un 
număr, adică fie într-un număr perfect, fie într-un număr impar. 53 

Or, cu nimic mai sănătos nu e hidromelul amestecat, luat 
de trei ori câte trei părţi /cu apă/, ci mai degrabă ar folosi dacă 
e luat fără o proporţie specială, dar e apos, decât dacă e con¬ 
sistent şi într-o anumită proporţie. 

In plus, rapoartele combinaţiilor se regăsesc în adunarea 
numerelor, şi nu în numerele /înmulţite/, de pildă trei plus doi 
şi nu de trei ori doi. Căci la înmulţire, genul /lucrurilor multi¬ 
plicate/ trebuie să fie identic, astfel încât produsul factorilor 
1,2,3 trebuie măsurat cu 1, iar produsul factorilor 4,5,6 tre¬ 
buie măsurat cu 4. De unde rezultă că toţi factorii se măsoară 
cu aceeaşi unitate. 2x5x3x6 nu va fi, aşadar, numărul focului, 
şi nici al apei 2x3. 

1093 a Iar dacă este necesar ca toate lucrurile să participe la număr, 
este necesar să rezulte multe lucruri identice, şi numărul să fie 
identic pentru cutare, cât şi pentru altceva. Dar oare acest 
număr este cauza şi lucrul există din pricina numărului, sau 
legătura nu e clară ? De exemplu: există, /spun pitagoricienii/, 
un număr al revoluţiei Soarelui, un altul — al Lunii, un alt 
număr pentru viaţa şi vârsta fiecărui animal. Ce opreşte ca unele 
dintre aceste numere să fie pătratice, altele cubice, altele egale; 
iar altele duble? Nimic nu opreşte, ci e necesar să rămânem la 
aceşti termeni, dacă toate cele împărtăşesc comuniunea numărului. 

Şi s-a acceptat că lucruri diferite ajung în stăpânirea aceluiaşi 
număr, astfel încât dacă pentru unele lucruri revine acelaşi 
număr, acele lucruri ar fi identice între ele care ar avea aceeaşi 
formă de număr; de exemplu, atunci Soarele şi Luna ar fi 
identice. Dar de ce să fie /aceste numere/ raţiuni de a fi ? 


53 Pentru pitgoricieni, anumite numere, cum ar fi fost patrul sau 
zecele, erau considerate a fi sediul unor calităţi morale, precum binele 
sau răul. 

Există şapte vocale, scala muzicală are şapte note <etrtâ 
XopSai t) âppovia>, sunt şapte stele în constelaţia Pleiadelor, 
la şapte ani animalele îşi pierd dinţii (deşi, unele da, altele — nu), 
sunt şapte eroii plecaţi să cucerească Teba. Dar oare, fiindcă 
numărul /şapte/ are anumite însuşiri, de aceea eroii au fost şapte 
la număr, sau de aceea constelaţia Pleiadelor are şapte stele? 
Sau eroii /au fost şapte/ corespunzător /celor şapte/ porţi ale 
/cetăţii/ sau din alt motiv, iar la constelaţie noi numărăm /şapte 
stele/, la Carul Mare numărăm douăsprezece, iar alţii numără 
mai multe /stele/ ? 54 

Dat fiind însă că şi literele H, *P, Z sunt numite /de unii/ 
„consonante", şi, fiindcă consonanţele <aupcp<i)vîai> muzicale 
sunt trei la număr, şi acestea fonetice ar fi tot trei. 55 Dar faptul 
că ar putea fi nenumărate alte consonanţe /fonetice/ nu-i 
preocupă. (Şi pentru T si n ar putea exista un singur semn.) 
Iar dacă /ei afirmă/ că fiecare dintre restul consonanţelor /E, 
Z, 4V este dublă şi că nu e astfel nici o altă /literă/, motivul este 
că, fiind trei puncte de articulaţie 56 , S este adăugat fiecăruia 
dintre ele; de aceea sunt numai trei, şi nu fiindcă consonanţele 
muzicale sunt trei. Asta, deoarece consonanţele /muzicale/ sunt 
mai multe, în timp ce combinaţiile de litere nu pot fi /decât trei/. 

Aceşti pitagoricieni seamănă cu interpreţii lui Homer din 
vechime, care observau asemănări mici, dar le neglijau pe cele 
mari. Unii dintre ei vorbesc despre multe astfel de lucruri: de 


54 Nu anumite calităţi intrinseci ale numărului şapte determină 
ca diferite obiecte să fie câte şapte, ci alte motive, ţinând de context, 
cum ar fi faptul că erau şapte porţi ale Tebei sau că noi alcătuim forma 
constelaţiei Pleiadelor astfel încât ea să cuprindă şapte stele. Magia 
numerologică — sugerează Aristotel — este o alcătuire omenească şi 
nu se regăseşte în firea lucrurilor, pentru a alcătui raţiuni de a fi. 

55 Literele respective sunt duble în greacă. Cuprinzând două su¬ 
nete care se rosteau împreună, ele erau asemuite consonanţelor 
muzicale perfecte: octava, cvinta şi cvarta. Cuvântul grec pentru a 
denumi „consonantele" fonetice (consoanele) şi „consonanţele" mu¬ 
zicale este acelaşi: oupiptovta. 

56 Labiala, dentala şi guturala, care, la rândul lor, puteau fi surde, 
sonore şi aspirate. 

exemplu, afirmă că, existând sunetele intermediare — /ce dau/ 
nona şi octava —, şi versul epic are şaptesprezece silabe — egal 
1093 b cu suma acelora. Ei disting în dreapta /cezurii/ versului nouă 
silabe, iar în stânga — opt. Şi mai spun că intervalul de la A la 
£2 /24 de litere/ este egal cu intervalul dintre nota cea mai de 
jos şi cea mai înaltă la flaut, interval al cărui număr este egal 
cu armonia Cerului. 

Trebuie însă văzut că nimeni nu ar avea greutăţi să invoce 
sau să găsească asemenea /corespondenţe/ printre entităţile 
eterne, după ce le-ar descoperi şi printre cele pieritoare. Numai 
că naturile lăudate ale numerelor şi cele contrare acestora şi, 
în general, proprietăţile aflate în corpurile matematice, despre 
care unii filozofi susţin că sunt raţiuni ale existenţei, par, cel 
puţin celor care le cercetează, să se sustragă /examenului/. 
(Dintre cele analizate când ne-am referit la raţiuni, în nici un 
fel vreuna dintre aceste naturi numerice nu este raţiune de a fi.) 

Este o realitate că aceşti filozofi fac limpede faptul că binele 
aparţine /numerelor/ şi că numărul impar, rectiliniul, pătratul 
şi puterile anumitor numere aparţin seriei frumosului. Ei /văd/ 
anotimpurile asociate unui anumit număr. Şi alte caracteristici 
pe care le colecţionează din teoremele matematice au, toate 
acestea, /puterea corespondenţei/. 57 

Iată de ce ele par a fi întâmplări: unele coincidenţe sunt 
contextuale, toate lucrurile însă au proprietăţi ce-şi corespund 
reciproc, şi formează o unitate prin analogie. Intr-adevăr, în 
fiecare dintre categoriile a ceea-ce-este există elementul 
analogic: precum rectiliniul, în domeniul lungimilor, cores¬ 
punde planului, în domeniul suprafeţei. Şi probabil că impa¬ 
rul printre numere este ceea ce este albul printre culori. 

Pe deasupra, numerele ideale nu sunt raţiunea de a fi a 
armoniilor muzicale şi a altor armonii asemănătoare (numerele 


57 Platonicienii erau tot mai tentaţi de speculaţiile numcrologice 
şi de idcea unor corespondenţe secrete între lucruri şi fenomene, 
bazate pe numere. Teoria va deveni tot mai influentă în Antichitatea 
târzie, apoi în Renaştere, adică în perioade de relativ regres al aristo- 
telismului. 

egale se deosebesc între ele prin formă; de asemenea şi unităţile 
din interiorul lor) 58 . Fie şi din acest motiv, nu trebuie postulate 
Formele. 

Iată, aşadar, consecinţele acestor teorii, /ce rămân valabile/ 
chiar dacă s-ar mai aduce şi alte detalii. Cât chin au îndurat 
/aceşti filozofi/ când au discutat geneza numerelor şi faptul 
că nu au reuşit cu nici un chip să lege laolaltă concluziile lor 
par a fi o dovadă a faptului că entităţile matematice nu sunt 
separ abile de lucrurile senzoriale, după cum afirmă unii gândi¬ 
tori, şi că nu ele sunt principiile /existenţei/ 


58 Numerele ideale sunt Forme, adică unicate. Ele nu pot coopera 
între ele pentru a forma armoniile muzicale, deoarece Formele nu 
se pot amesteca între ele. 





INDICE DE NUME 


ACADEMIA PLATONICĂ 7, 
333 

AFRICA 174 
ALCMAION 73 
ALEXANDRIA 8 
ALEXANDRU (DIN 
APHROD1SIAS) 11,21 
ALEXANDRU MACEDON 7, 
8, 49 

AMYNTAS 7 

ANAXAGORAS 28, 54, 65, 
65n 66n, 67, 69, 69n, 79, 80, 
81n, 84, 84n, 85, 90, 144, 164, 
169, 171, 181, 181n, 379, 409, 
433, 433n, 434n, 444n, 445, 
460, 480, 508, 525, 527n 
ANAXIMANDROS 27, 65n, 
82n, 365n, 433, 433n 
ANAXIMENES 54, 65, 65n, 
365n 

ANDRONICOS DIN 
RHODOS 9, 10, 11, 12, 541 
ANDRONICOS DIN 
RHODOS 9, 10,541 
ANSELM DIN 
CANTERBURY 35, 541 
ANTISTHENES 157n, 234, 
235n, 318n 
APELLICON 9 


ARCHYTAS 315n, 452n 
ARISTIPPOS 117n, 474n 
ATENA 7, 9, 65n, 174 
AUBENQUE, PIERRE 17,17n, 
20, 46, 50, 241 n, 541 

BEZDECHI, ŞTEFAN 21, 154n 
BONITZ, H. 50, 447n 

CALLIPPOS 46, 430, 452n, 
453n,454n 
CHAL CIS 8 

CICERO, MARCUS TULLIUS 
8 , 17 

CIORAN, EMIL, 18 
COPERNIC, NICOL AI, 18,30 
CRATYLOS 32, 76n, 172n 
CRILLY, W.H., 14n, 50 

DANTE 44, 448n 
DEMOCRIT 15, 19, 54, 70n, 
169, 170, 171, 298, 313, 433, 
475 

DIOGENES LAERTIOS 10, 
73n 

EGINA 196, 236,237 
EGIPT 58 

ELIADE, MIRCEA 18 



536 


INDICE DE NUME 


EMPEDOCLE 54, 65, 65n, 66n, 
68,69, 70, 79, 80, 8In, 83, 83n, 
99, 1 15, 124, 132, 133, 134, 
153n, 171n, 195, 350n, 365n, 
433, 445, 525, 527n 
EPICHARMOS 172, 502n 
EUCLIDE DIN MEGARA 
333n 

EUDOXOS 46, 90, 430, 45In, 
452n, 453n, 480 
EUENOS 196 
EURYTOS 529, 529n 

FILIP AL II-LEA 7 

GALILEI, GALILEO 18, 30, 
395n 

GORGIAS 325n, 476n 
GR AYEFF, FELIX 17,17n, 20, 
50, 542 

HECTOR 171, 171n 
HEIDEGGER, MARTIN, 18, 
344n 

HER ACLIT 32, 54, 65,65n, 76, 
76n, 144, 156, 172, 172n, 181, 
181 n, 182, 404, 404n, 409, 420, 
420n, 475 
HERMEAS 7 
HERMOTIMOS 67n 
HESIOD 68, 82, 131, 444n, 
461n, 542 
HESYCHIOS 12 
HIPPASOS 65, 65n 
HIPPON 65n 

HOMER 171,215n, 448n, 462n, 
531 


HUME, DA VID, 15 
HUSSERL, EDMUND, 76n 

IAMBLICHOS 65n 
IONESCU, NAE, 18 
IOSIA 17 

JAEGER, WERNER lin, 12, 
13, 14, 16, 16n,17, 20, 25, 25n, 
46, 50, 51, 78n, 261n, 291n, 
447n, 450n, 476n 
JASPERS, KARL 15 

KRAEMER, H.J. 493 
KUHN, TH, 30 

LAMPSACOS 65 
LEIBNIZ, G.W. 15 
LEUCIP 54, 70, 70n, 444, 444n, 
445 

LICEUL 7, 8 
LUKASIEWICZ, ], 35 
LYCOPHRON 325, 325n 

MEGARA 167, 333n 
MELISSOS 74 
MILET 64n, 65n,70n, 103n 
MOISE 17 
MYTILENE 7 

NATORP, HANS 76n 
NELEUS9 

NICOLAE DIN DAMASC 10 
NIETZSCHE, FRIEDRICH, 
18 

NOICA, CONSTANTIN 18, 
49, 76n 



INDICI-; DE NUME 


537 


OCEANOS 64 
OCTAVIAN, AUGUST 10 
ODEON 174 

PARMEN1DE 32, 67, 67n, 68, 
74, 74n, 77, 77n, 87n, 88n, 135, 
153n, 171n, 289n, 436n, 461n, 
479n, 508, 514, 515n, 525n 
PASICLES 12, 14 
PATZIG, G. 13n, 51 
PAUSON 347, 347n 
PENTATEUH 17 
PERGAM 8 
PERICLE 65n 
PHERECYDES 525 
PHRYNIS 104, 104n 
PITAGORA 67n, 73, 73n 
PL ATON 7, 9,14,15,18,19,20, 
28,29, 30,32,33,37,39,42, 44, 
48, 49, 54, 64n, 65n, 68n, 69n, 
70n, 76, 76n, 77, 77n, 78, 78n, 
79, 80, 81n, 86, 87n, 88n, 92n, 
95, 95n, 96n, 98n, 115, 125n, 
134, 137n, 150n, 152n, 153n, 
155n, 174, 174n, 212, 235, 
235n, 236n, 241n, 246, 246n, 
256n, 257, 267n, 273n, 280n, 
286n, 290n, 297n, 315n, 331n, 
333n, 340n, 349n, 365, 365n, 
406n, 412,432n, 436,444,444n, 
447n, 448n, 450n, 451 n, 452n, 
460n, 465n, 476n, 482n, 483n, 
484n, 485n, 492, 500n, 502n, 
503n, 510n, 515n, 516n, 518n, 
522n, 252n, 526n, 527n, 
POLANYI, M., 29 
POLICLET 191, 191 n 


POLOS 56 

PROTAGOR AS 28,33, 34,123, 
123n, 128,128n, 144,162,162n, 
164, 164n, 169, 169n, 328, 334, 
358, 364, 365, 365n, 405 
PTOLEMEU 30 

REALE GIOVANNI lOn, 11, 
lin, 13, 13n, 14n, 15, 16n, 20, 
21, 25, 51, 71n, 78n, 99n, 136n, 
149n, 154n, 155n, 161n, 171n, 
202n, 204n, 241 n, 243n, 291 n, 
347n, 364n, 406n, 476n, 491 n, 
500n, 506n, 518n, 520n, 526n 
REINER, HANS 11, lin, 51 
RICHARD, M.D. 78n 
ROBIN 15, 16, 18, 51 
RORTY32, 162n, 353n 
ROSS.D. 10, lOn, 11, 12,21,25, 
46, 51, 72n, 78n, 149n, 433n, 
447n,506n 

SAINT-HILAIRE, B. 154n, 161n 
SIMONIDE 61, 61n 
SIMPLICIUS 11, 21 
SIRACUZA 315n 
SOCRATE 8,28,38, 56, 56n, 64, 
65n, 69, 69n, 76, 89n, 91, 92, 
92n, 117n, 126n, 134n, 141, 
141n, 161, 163, 163n, 164, 

182n, 205, 207, 207n, 241n, 
242n, 256n, 262n, 269, 273, 
273n, 279, 280, 286,290, 290n, 
297, 303, 318n, 333n, 376, 
376n, 435, 455, 464, 475, 475, 
476, 480, 503, 506n, 518n 




538 


INDICE DF. NUME 


SOCRATE CEL TÂNÂR 290, 
PB 542, 548 
SOFOCLE 196, 196n 
SORABJI, RICHARD 13n, 51 
SPEUSIPPOS 7, 29, 258, 449, 
450n, 465n, 482n, 491n, 499n, 
500n, 502n 
STAGIRA 7 
STYX 64, 133 
SULLA9 

TEOFRAST 8, 9 
THALES 27, 54, 64, 64n 
THETIS 64 

T1MOTHEOS DIN MILET, 
103n, 104, 104n 
TRICOT, J., 21,51 


TYRANNION 9 

VLÂDUŢESCU, GH. 21, PB 
542, 549 

WHITING, J. 51, 280 
WITTGENSTEIN, L. 146n, 
159n 

WUNDT, MAX 14, 52 

XENOCRATE 7, 29, 432n, 
465n, 502n, 524n 
XENOPHANES 74, 74n, 172, 
549 

2ENON DIN ELEA 74n, 135, 
136, 136n 




CUPRINS 


Notă la ediţia a doua. 5 

Lămuriri preliminare — Andrei Cornea. 7 

Interpretare la Metafizica lui Aristotcl 

— Andrei Cornea . 27 

Bibliografie orientativă. 50 

Cartea Alpha mare (I) . 53 

Cartea alpha mic (II) . 101 

Cartea Beta (III) . 111 

Cartea Gamma (IV) . 143 

Cartea Delta (V) . 185 

Cartea Epsilon (VI) . 239 

Cartea Zeta (VII). 253 

Cartea Eta (VIII) . 309 

Cartea Thcta (IX) . 327 

Cartea Iota (X) . 357 

Cartea Kappa (XI) . 391 

Cartea Lambda (XII) . 429 

Cartea My (XIII) . 463 

Cartea Ny (XIV) . 507 

Indice de nume. 535 






















